
Cuvânt de mulțumire si binecuvântare 


BINECUVÂNTATĂ FIE ÎN VECI ZIUA aleasă de Domnul mântuirii noastre - 4 
iunie 1728! Atunci, în Sinodul Bisericii Române din Transilvania, unită cu 
Biserica Romei, a fost propus, între cei trei candidați la scaunul episcopal 
vacant, studentul teolog Ion Micu din Sadul Sibiului. 

Ion Micu a devenit - după călugărire, sfințire ca episcop si innobilare - 
Inocenţiu Micu-Klein, cea mai puternică personalitate politică a poporului 
românesc din secolul al XVIII-lea (cf. acad. David Prodan) și stă, până azi si 
în vecii vecilor, model de dăruire pentru biserica sa și pentru poporul care 
l-a născut. 

Perioada Inocenţiu Micu-Klein din istoria românilor a fost cu adevărat 
providenţială, căci „fenomenul românesc“ începe cu el si se amplifică treptat, 
din secol în secol, istoria devenirii noastre fiind structurată pe intuiţia lui cu 
valoare profetică. Indiferent de unde și cum - zice Nicolae Iorga - a ajuns la 
ideile lui, - desigur prin harul lui Dumnezeu cel Preainalt -, ele rămân pietre 
de temelie la edificiul conștiinței social-politice a naţiunii. Nimeni, nici un 
cărturar, român sau străin, nu-i contestă marelui nostru înaintaș acest loc în 
istorie. Inocenţiu Micu-Klein rămâne pe veci întreg, monumental și unic. Prin 
el, de la Bunul Dumnezeu, cum spune Psalmistul (Psalm 17, vers. 30), poporul 
cel smerit a fost mântuit, iar ochii celor trufași au fost ит. lar el, marele 
Vlădică al neamului, și-a dus viața ca și cum s-ar fi legat prin jurământul a- 
celuiași Psalmist (Psalm 136, vers. 6): să se lipească limba mea de gâtlejul meu, 
de-mi voi uita de tine, Sioane - adică de neamul său. 

Cartea de față dă mărturie in. plus despre neostenita și putin cunoscuta 
activitate a marelui Inocenţiu din exilul său de 24 de ani în Cetatea Eternă. 
Istoricul Francisc Pall, credincios al Bisericii Române Greco-Catolice, şi-a 
dedicat zeci de ani din viaţă pentru a descoperi si a pune în circulaţie cores- 
pondenpa episcopului din perioada exilului, răscolind arhivele cu priceperea 
si răbdarea celor ce caută acul în carul cu fân... Cât a reușit să afle (putin va 
mai fi rămas pierdut!) stă acum sub ochii noștri. De unde vedem iar cât de 
mare a fost Inocențiu chiar și în... greșeli! Ni se dezvăluie din corespondență 
însă, nu atât slăbiciuni firești ale omului, cât ardoarea de a-și apăra drepturile 
şi demnitatea, considerándude drepturile și demnitatea bisericii sale și ale po- 
porului său. Nimeni - până la el - n-a lăsat asemenea documente-mărturii ale 
disperării că nu este înţeles. Nici nu putea fi: concepția lui asupra viitorului 
neamului său - și, în el, al bisericii sale - depășea bizareriile epocii și anticipa, 
cu o jumătate de veac cel puţin, marea Revoluţie Franceză care a deschis larg 

orizontul afirmării libertăţii naționale. În mâna lui Inocenţiu, credinţa - ca a 
poporului ales, ținut în robia babilonică - s-a transformat în adevărat arsenal 
pus în slujba cauzei naționale. Între precursorii Unirii naționale de la 1 Decem- 
brie 1918, Inocenţiu ar merita așezat în istorie lângă Mihai Viteazul. lar cuvin- 
tele sale dintr-o cunoscută si’ mereu citată epistolă, care a plăcut atât de mult 
lui Blaga, - „nu poti învia cu adevărat decât în pământul patriei“ -, rămân 
cea mai mișcătoare profesiune de credință a unui patriot din întreaga literatură 
epistolară românească. 

De aceea, cuvine-se Binecuvântarea noastră peste uriașa muncă a neuitatului 
autor al acestei cărți de referință în istoriografia națională! Mulţumiri profunde 
tuturor celor care s-au străduit s-o vadă tipărită în limba română în care a fost 
scrisă: doamnei Edith Pall, soția autorului; Asociaţiei „Arbeitskreis für Sieben- 
bürgische Landeskunde e.V. Heidelberg“, prin dl Konrad Gustav Gündisch, 
fost student și colaborator al autorului; Editurii noastre „Viaţa Creștină“, care 
a obținut manuscrisul original prin osteneala Mons. Octavian Bârlea, conducă- 
torul Misiunii Bisericii Române Unite cu Roma, Greco-Catolică, din Mün- 
chen; și, nu în ultimul rând, Fundaţiei Culturale Române, conduse de scrii- 
torul acad. Augustin Buzura, care, prin Centrul de Studii Transilvane din Cluj- 
Napoca, a făcut posibilă apariţia acestei bine venite lucrări, acum când întâm- 
pinăm comemorarea celor trei veacuri de la Unirea în credință a românilor 
din Transilvania cu Biserica Romei, Cetatea Eternă a ființei noastre naționale 
şi a Bisericii Universale, a Celui ce s-a făcut om pentru Mântuirea neamului 
omenesc, Domnul nostru Isus Cristos... 

Tuturor, lucrători, binevoitori și cititori, binecuvântarea noastră arhierească! 


Blaj, 12 ianuarie 1997 


T LUCIAN MUREȘAN 
Arhiepiscop și Mitropolit 
al Bisericii Române Unite cu Roma, Greco-Catolică 


Istoricul Francisc Pall si exilul lui Inochentie Micu 


PERSONALITATEA ISTORICULUI FRANCISC PALL REVINE in actualitatea istorio- 
grafică printr-o carte căreia autorul i-a dedicat ultimii ani ai vieţii. Ea a fost, 
de altfel, publicată în limba germană, într-o versiune prescurtată, sub titlul Ein 
Siebenbiirgischer Bischof in Rămischen Exil: Inochentie Micu-Klein (1745-1768). 
Elaborată încă la Cluj, lucrarea a fost iniţiată în timpul studiilor sale la Roma, 
când Francisc Pall a cules cele dintâi informaţii din arhivele romane, pe care 
le-a augmentat în răstimpuri, în rarele ocazii ce i s-au ivit. Pe temeiul acestor 
prime informaţii, a completat dosarul exilului episcopului Inochentie prin 
intermediul Monseniorului Octavian Bârlea, care a venit în întâmpinarea solici- 
tărilor făcute pentru a obține documentația necesară studiului. Astfel, datorită 
investigațiilor sale, a izbutit să colectioneze o informatie de o rară bogăţie, grație 
căreia a fost în măsură să conceapă lucrarea în temeiul unor „noi materiale 
de arhivă din tara și străinătate despre exilul la Roma al lui Inochentie Micu- 
Klein, marele luptător pentru drepturile românilor transilvăneni, ca și despre 
starea socială, politică si cultural-religioasă a acestora la mijlocul secolului al 
XVIII-lea, legată de lupta susținută de el“. 

Manuscrisul, elaborat încă în 1979, dată la care profesorul pleca, la rândul 
său, pe drumul exilului, în Germania, a trebuit să primească avizele necesare 
pentru a putea fi scos din fara. Cartea cuprindea două parti distincte: un studiu 
amplu, de fapt o monografie asupra exilului marelui episcop și om politic, și 
o substanțială anexă documentară. Ajuns în Germania, a încercat publicarea 
lucrării; a și reușit la o editură germană, într-o ediţie în care, din motive de 
spațiu, au intrat doar o parte din documentele anexate. Selecţia a făcut-o profe- 
sorul însuși, desigur cu regretul că dosarul integral al problemei rămânea să 
fie valorificat la o dată incertă. 

Între timp, datorită strădaniei unui fost elev, domnul lacob Mârza, astăzi 
conferenţiar la Universitatea „1 Decembrie 1918“ din Alba-lulia, s-a efectuat 
publicarea în mare măsură a studiului în prestigioasa revistă Apulum. Astfel, 
lucrarea a intrat în circuitul științific, deschizând noi direcții de cercetare a unei 
epoci care a coincis cu formularea programului politic național al românilor 
din Transilvania. Fiind primul cititor al lucrării, datorită faptului că profesorul 
mi-a solicitat, cu aprobarea șefului de catedră de atunci, un referat, am scris 
acel text sub presiunea timpului și a momentului dramatic pe care cu torii îl 
traversam. Am parcurs manuscrisul cu reală emoție, determinată de valoarea 
contribuției și totodată înregistrând intensa participare afectivă a profesorului 
Pall la scrierea acestui capitol major din istoria românilor ardeleni. Referatul, 

pe care Lam conceput si iscälit, sublinia aprecierea fostului student față de opera 
unui ilustru savant, care a ținut să-și încheie cariera cu un omagiu adus națiunii 
şi bisericii cărora le aparţinea. 

Astăzi, după publicarea versiunii germane, în intenţia de a da la lumină 
lucrarea în limba în care a fost scrisă, dimpreună cu documentele în totalitatea 
lor, încercăm o reală satisfacţie la gândul că o cercetare realmente de ținută 
ştiinţifică are șansa de a fi citită de oameni interesați de trecutul nostru comun, 
indiferent de confesiune și mistificári diletante sau, pur si simplu, intenţionate. 

Aprecierea lucrării lui Francisc Pall este cu putință în măsura în care о 
privim din unghiul operei de ansamblu a profesorului și cercetătorului, cel care 
a ilustrat istoriografia română și generală prin studii de amplă respiraţie și 
rigoare științifică. Format în ambianța istoriografiei române interbelice, ca elev 
al profesorului Constantin Marinescu, s-a integrat în cercetările efectuate în 
domeniul istoriei generale, promovate, în special, de Nicolae Iorga si conti- 
nuate de elevii săi, printre care Gheorghe I. Brătianu și Constantin Marinescu 
merită să fie evocati. De fapt, Francisc Pall a colaborat la revista lui Nicolae 
lorga, direcfionatä din 1941 de Brătianu, și a fost discipolul lui Constantin 
Marinescu, la rându-i elev al marelui istoric și creator de școală la Universitatea 
„Regele Ferdinand“. 

Deoarece Francisc Pall nu a fost un istoric oficial, numele lui a fost mai 
puţin circulat, uneori ignorat sau nesocotit, tocmai pentru că a rămas credincios 
exigenţelor științifice. Acesta este și motivul pentru care încercăm să creionăm 
un profil al istoricului, având în obiectiv o mai bună înțelegere a cărții care 
vede acum lumina tiparului în completitudinea ei. Profilul savantului poate 
să constituie un exemplu și astăzi, când istoriografia română este în căutarea 
propriei identități, într-o vreme în care se prelungesc, fără șanse, diletantisme 
impregnate uneori de spirit confesional sau de reminiscente ale unui roman- 
tism desuet. 

Născut la 24 noiembrie 1911 într-o familie greco-catolică, Francisc Pall a 
urmat studiile liceale la Carei, iar cele universitare la Cluj, la Universitatea 
„Regele Ferdinand“, între anii 1929 si 1933. A obținut doctoratul în litere, 
istorie si bizantinologie (1936), pentru ca apoi să frecventeze ca „auditor“ liber 
la Ecole de Chartres (1937-1938), ca membru al Școlii Române de la Paris, 
după un sejur la Roma, la Accademia di Romania (1934-1936). Cu aceste 
prilejuri, oferite generos de Constantin Marinescu, în atmosfera italiană, 
romană sau sorbonardă, pariziană la Ecole des Hautes Etudes, s-a format în 
contact cu mari profesori ca Ferdinand Lot, urmând prelegerile lui Alain de 
Boüard în domeniul diplomaticii într-un moment de strălucire a istoriografiei 
medievale. La Berlin, frecventează seminariile lui Robert Holzmann și Fritz 
Rórig. Anii petrecuţi pe meridianele istoriografice europene au fost formativi 
pentru viitoarea carieră științifică a profesorului, care a beneficiat de ambianța 
medievisticii europene la nivelul a trei școli istorice de vârf. Formaţia iniţială, 
punctul de plecare pentru ceea ce a desăvârșit în Occident, s-a datorat semi- 

narului condus de Constantin Marinescu la Cluj, un adevărat laborator în care 
s-au pregătit viitorii medievisti ce vor ilustra, mai târziu, istoriografia română, 
maghiară și germană transilvăneană. 

Cariera didactică a lui Francisc Pall a urmat drumul obișnuit, debutând ca 
secretar bibliotecar la Institutul de Istorie Universală, apoi asistent din 1936 
până în 1944. Paralel, a suplinit conferinţa de istorie medievală (1941-1944), 
pentru ca în 1944 să promoveze la gradul didactic de conferenţiar titular. Din 
1962, a onorat postul de profesor titular provizoriu, ajungând în cele din urmă, 
în 1964, titularul disciplinei, profesor emerit și conducător de doctorat în 
domeniul istoriei medievale universale. 

Format în disciplina severă a studiilor medievale, specialist reputat prin 
pregătirea și studiile publicate, profesorul Pall a avut ca model de conduită 
prestația profesorului său, Constantin Marinescu, pe care nu a pregetat să-l 
omagieze cu recunoștință și admiraţie. Paginile pe care le-a scris, într-un volum 
inițiat de discipol, conțineau mărturiile colegilor de generație si ale foștilor 
studenți ai magistrului. Contribuțiile incluse reprezintă un document pentru 
ceea ce a însemnat o școală istorică, despre care sa vorbit doar în ultimul timp, 
$i o atmosferă de rară distincție intelectuală. 

Esenţialul acestei școli a constat în îmbinarea fericită a discursului didactic 
cu exerciţiile de seminar reflectate în pregătirea viitorilor specialiști. Atunci, 
în ambianța lucrărilor de seminar, s-au pus, de fapt, bazele medievisticii gene- 
rale la Universitatea din Cluj. De aici, din acest institut, după reorganizarea 
vieții academice in 1948, care a dus la desființarea institutelor de istorie univer- 
sală, au pornit iniţiativele de organizare a colectivului de istorie medie la 
Institutul de Istorie și Arheologie. Institutul și-a asumat îndatorirea editării 
colecției de documente latine medievale, în care profesorul Pall a fost un 
adevărat spiritus rector, alături de profesorul Jakó Zsigmond, cel care aducea 
tradiţia central-europeană a școlii medievistice austriece și maghiare. 

Pentru cine ar vrea să refacă istoria unei instituții și a unui colectiv care au 
fost un adevărat laborator de creație, nu va fi ușor să ignore numele lui David 
Prodan, Teodor Naum, Ștefan Bezdechi, Sabin Bellu, Samuel Goldenberg, 
Aurel Rädupiu, Viorica Pervain, Konrad Gündisch. Astfel, săptămână de săptă- 
mână, grupul de cercetători a cristalizat o experienţă în domeniul paleografiei 
$i diplomaticii latine cu privire la Transilvania, creând totodată instrumentarul 
investigaţiei în domeniul medievisticii. 

Profesorul Pall a fost însă și autorul unei opere de cercetare de veritabilă 
anvergură europeană prin subiectele de istorie medievală tratate ce tin de 
centrul, sud-estul și occidentul continentului, excelând prin cultivarea unei 
viziuni ce dorea să introducă istoria zonei țărilor române într-o mai largă comu- 
nitate europeană. Admirafia lui Francisc Pall pentru Nicolae lorga, transmisă 
de profesorul său de la universitatea clujeană, Constantin Marinescu, s-a 
concretizat în traducerea în viață a unui program menit să confere o nouă 
perspectivă istoriografiei românești. 

Începând cu teza de doctorat dedicată Cruciadei Tarzii, faimosului călător 
şi autor al proiectelor de cruciadă, Ciriaco d' Ancona, Francisc Pall a deschis 
un câmp de investigare în aria sud-estului european prin studiile consacrate 
lui Iancu de Hunedoara si Skanderbeg. Profesorul Pall, stabilind o relație între 
Conciliul de la Florenţa și organizarea cruciadei, a trasat pentru propriile 
investigaţii o direcţie pe care o va urmări continuu. Contribuţia lui la studiul 
Cruciadei Târzii a fost elogios apreciată de istorici ca Oskar Halecki, Fritz 
Valjavec, Franz Babinger etc. Este revelator că în 1942 a publicat câteva reflecții 
critice la lucrarea lui A. Atya, cel care se ocupase cu cruciadele din Orient în 
evul mediu târziu. Interesul lui pentru cruciada defensivă l-a condus la tratarea 
participării la confruntarea cu otomanii a lui lancu de Hunedoara si Skan- 
derbeg. Cercetarea cruciadei de la Varna a contribuit la luminarea aspectelor 
legate de pacea de la Szeged și din perspectiva semnificației sud-estului. 

Investigatiile medievistului au cuprins explorarea istoriei Albaniei medievale 
din unghiul raporturilor albano-italiene, pentru ca, în cele din urmă, să con- 
sacre o monografie umanistului Barlezio, relevantă pentru orizontul istoricului 
universal, atent la marile probleme ale lumii moderne de început, în care 
propriile sale subiecte se regăseau. În acest sens, a relevat trăsătura distinctivă 
a unui umanist atașat idealului cruciadei antiotomane. 

Aria preocupărilor lui Francisc Pall a cuprins istoria misiunilor catolice în 
țările române, controversele dintre minorifii conventuali și iezuiţi, rezultat al 
cercetărilor întreprinse în arhivele de la Roma. Studiul reprezintă, în economia 
lucrărilor lui Francisc Pall, un summum în reconstituirea expansiunii catolicis- 
mului spre răsărit. Savantul a creionat o problematică esențială pentru acțiunea 
Contrareformei și, totodată, pentru raporturile Occident-Orient în secolul al 
XVII-lea. 

Desigur, opera istoricului medievist este mult mai bogată, ea s-a desfășurat 
pe spaţii mult mai întinse, cuprinzând de fiecare dată aspecte de istorie generală 
în relație cu țările române. Astfel, fostul învățăcel de odinioară a izbutit să 
realizeze o parte din programul Institutului de Istorie Generală, conceput de 
Marinescu în spiritul ideilor directoare ale lui Nicolae Iorga, de încadrare a 
fenomenului românesc în aria dinamicii istoriei europene. 

Această relevare a contribuției științifice a profesorului clujean am soco- 
tit-o necesară în sensul înțelegerii ultimei sale scrieri, dedicată exilului roman 
al lui Inochentie Micu-Klein. Concepută practic în ultimii ani dinaintea plecării 
din țară, lucrarea se remarcă prin originalitatea investigării, prin informaţia 
nouă pe care o introduce în circuitul științific si, nu în ultimul rând, prin 
reconstituirea exemplară a faptelor. Totodată, cartea poate să fie considerată 
un omagiu adus bisericii căreia autorul îi aparţinea, evidențiind aportul unui 
mare prelat greco-catolic la emanciparea bisericii și naţiunii sale. Urmändu-i 
lui David Prodan, - care La proiectat pe Inochentie pe ecranul istoriei nationa- 
le -, iar pe un plan mai îndepărtat lui Augustin Bunea, Francisc Pall, prin 
exegeza înfăptuită, a elucidat un capitol cunoscut parțial din cercetările lui 
Zenovie Päclisanu. 

Având o pregătire istorică excepţională, cunoscător al arhivelor vaticane, 
istoricul român a adus la lumină fapte și date care au reconstituit capitole 
obscure din biografia marelui episcop. Erudit prin excelenţă, Francisc Pall a 
venit cu o contribuţie de excepție la biografia episcopului, începând cu data 
naşterii, pe care o stabilește în mod exact, și terminând cu anii scolaritäfii, ai 
formaţiei intelectuale, în general. Astfel, cel dintâi capitol reprezintă o succintă, 
dar plină de conţinut introducere în problematica Unirii religioase a românilor 
transilvăneni, la care a asociat informații menite să lămurească acele elemente 
din biografia lui Inochentie care lau dus, în cele din urmă, la scaunul episcopal. 

Cartea cuprinde răstimpul dintre anii 1744 si 1768, fiind reconstituite 
împrejurările locale marcate de frământările prilejuite de acutizarea contra- 
dictiilor dintre stările privilegiate și episcopat, pe un traseu ce are în vedere 
soborul de la Blaj, hotărâtor pentru destinul Unirii religioase, mișcarea lui 
Visarion Sarai, chemarea la Viena, ancheta la care a fost supus, plecarea la 
Roma, acţiunile întreprinse pentru continuarea luptei, presărate de efectele 
divergenţelor dintre Curte și Sfântul Scaun, si, în cele din urmă, renunţarea la 
episcopat. 

Operă de cercetare, de sistematică reconstituire, Exilul lui Inochentie Micu- 
Klein... aduce în circuitul istoriografic o varietate de informații oferite de arhive 
şi manuscrise, în care un loc primordial îl deţin fondurile vaticane investigate 
de istoric, Arhivele Statului din Cluj, colecţiile Academiei Române, Filiala Cluj, 
Biblioteca Apostolica Vaticana, Direcţia Generală a Arhivelor Statului Bucu- 
resti, Haus-Hof-Staatsarchiv din Viena, Arhivele Statului din Budapesta. Sim- 
pla parcurgere a listei relevă complexitatea documentării, fapt ce i-a îngăduit 
autorului cunoașterea factorilor implicați în evenimentele legate de acțiunea 
şi soarta episcopului. Istoricul a fost însă și beneficiarul unei bibliografii esen- 
tiale, care a conferit exegezei date și fapte ce au conturat un capitol important 
din viata lui Inochentie Micu și, totodată, din istoria frământată a bisericii 
greco-catolice la mijlocul secolului al XVIII-lea. 

Cuprinsul cărții reflectă etapele exilului, ancheta de la Viena din toamna 
anului 1744, refugierea la Roma, acţiunile pe care le-a întreprins în favoarea 
clerului și poporului său, încercarea de reîntoarcere în Transilvania, conflictele 
cu teologul iezuit. Un loc aparte îl ocupă raporturile cu vicarul Petru Pavel 
Aaron, adeseori încordate, la care sunt asociate tratativele și planurile de de- 
misie, eșecul încercărilor de redobândire a eparhiei. În esență, lucrarea adân- 
cește cunoașterea unui răstimp de mai bine de 20 de ani, în care biserica greco- 
catolică traversa o perioadă dramatică, marcată de reacţia „naţiunilor“ politice 
la revendicările episcopului Inochentie Micu și ale elitei care l-a secondat. În 
general, mișcarea revendicativă politică si răscoala anticatolică au provocat 
neliniști la nivelul Curţii, confruntată cu opoziția stărilor si cu raporturile cu 
Sfântul Scaun. Într-un moment în care Unirea era pusă sub semnul întrebării, 
factorii de decizie imperiali, atenți la evoluțiile din biserica greco-catolică ce 
implicaseră instituția în câmpul luptelor politice, au intervenit, încercând să 

pună capăt unui curs devenit primejdios. Formularea programului și adeziunea 
elitei românești, solidarizarea țărănimii cu demersurile episcopului reprezintă, 
de fapt, o primă mișcare colectivă a românilor din Transilvania cu scopuri 
evident politice. Lucrarea înfățișează, prin datele furnizate, dimensiunile feno- 
menului, care este departe de a putea fi mărginit la acțiunea unei personalități. 
Rezultă din paginile cărții efectele avute de lupta episcopului asupra întregii 
societăți românești, chemată la o viață activă de o puternică personalitate, 
capabilă să antreneze energiile latente ale națiunii. 

Introducerea lucrării oferă principalele repere ale strădaniei episcopului 
în cadrul instituției create la sfârșitul secolului al XVII-lea. Pentru înțelegerea 
faptelor și, mai cu seamă, a intervenției Curţii, confruntată deopotrivă cu 
mișcările anticatolice și cu atitudinile protestatare manifestate la sinodul convo- 
cat, istoricul Exilului... asociază exegezei de până acum precizări ce luminează 
complexitatea faptelor ivite într-un moment în care transformarea instituției 
bisericii într-un centru politic devenise o realitate neîndoielnică. 

Investigația comisiei instituite de Curte invedereazá gravitatea situației care 
ameninţa să năruie Unirea și să transforme mișcarea religioasă într-una pre- 
cumpănitor politică. „Curtea din Viena - scrie autorul - văzând primejduită 
starea Unirii bisericești a românilor ardeleni cu Roma și voind, din'amintitele 
motive politice, s-o redreseze, se pare că începea să fie preocupată de gândul 
înlăturării lui Inochentie din episcopia sa, în care el înțelegea, cum am mai 
spus, să fie nu numai un șef bisericesc, ci și - poate chiar mai mult! - o că- 
petenie politică a poporului său nedreptăţit, într-o epocă în care, de altminteri, 
factorul bisericesc se împletea încă foarte strâns cu cel politic, pentru a nu mai 
vorbi de cel social și cultural.“ Luptând, cum afirma istoricul, împotriva unui 
adevărat apartheid, episcopul a iritat Curtea, decisă să-l sacrifice pentru a nu 
stingheri raporturile cu nobilimea și, în general, cu stările privilegiate din 
Transilvania. 

Pătrunzând în esența politicii habsburgice, Francisc Pall a descifrat rolul 
pe care Curtea îl destinase bisericii unite si, evident, a relevat poziţia lui Ino- 
chentie în privinţa Unirii, marele episcop considerând-o o platformă pentru 
emanciparea poporului său. Atașat credinţei căreia îi aparţinea, Inochentie sa 
făcut ecoul dezideratelor societății românești în integralitatea ei, împrejurare 
reflectată în componența sinodului din 1744 care trecuse peste deosebirile 
confesionale. 

Cartea profesorului Pall reconstituie, în lumina izvoarelor valorificate, deta- 
liile vieții episcopului Inochentie la Roma, contextul redactării memoriilor lui 
în favoarea bisericii adresate conducerii imperiului, Mariei Tereza, direct, 
reiterând postulatele principale invocate anterior. Corespondenta cu suverana 
este semnificativă pentru atitudinea episcopului la Roma; el nu a înțeles să 
abandoneze lupta, ci, dimpotrivă, să o continue cu și mai multă îndărătnicie. 
Tonalitatea memoriilor a devenit și mai radicală, ideile s-au exprimat și mai 
categoric. Astfel s-a constituit un capitol din istoria politică a românilor arde- 
leni, care stă sub semnul continuității și al solidarității cu interesele naţiunii. 

Conţinutul actelor pe care se bazează expunerea arată, cu limpezime, că 
stările și alți factori ai puterii din principat nu doreau întoarcerea episcopului 
in țară, în condițiile in care activitatea revendicativă se constituise într-un 
program ce și-a propus restructurarea sistemului constituțional prin intrarea 
românilor în rândurile naţiunilor politice. Ideea centrală a episcopului, adică 
revendicarea statutului politic pentru națiunea română, - în termenii proprii 
lui Inochentie, statum constituere -, punea sub semnul întrebării garanţia oferită 
de Diploma leopoldină (1691). Sinodul din 1744, analizat de autor cu acura- 
tefea științifică necesară, pe temeiul unei informaţii mai bogate, a relevat cu 
certitudine caracterul nonconformist al acțiunii, iconoclasmul său în raport cu 
sistemul constituțional. Faptul că revendicările din sinod au avut suportul 
păturilor societății româneşti convocate indica tendința instituţiei de a se 
transforma într-o adevărată reprezentanfá națională. Participarea, alături de elita 
clerului greco-catolic, a mirenilor, nobili si țărani, uniţi și neunifi, într-un sinod 
întrunit înainte de convocarea episcopului la Viena, deci în prelungirea acfiu- 
nilor anterioare, validează ideea susținută de autor că sinodul era chemat de 
un episcop care își asumase calitatea de „căpetenie politică a întregului popor 
obijduit“. Expozeul lui Inochentie privitor la rezultatele modeste ale strădaniilor 
de până atunci în vederea obținerii drepturilor naţionale a primit încuviințarea 
sinodului pentru continuarea acțiunii revendicative la Viena, trecând peste 
forurile locale ostile. 

Deși informația este parcimonioasă în privința desfășurării lucrărilor sino- 
dului, în lipsa protocolului și, mai cu seamă, a ştirilor despre discuţiile purtate, 
restituirea faptelor, întreprinsă cu acuratețea medievistului, dezvăluie tonalitatea 
critică a celor care au cuvântat la adresa politicii Curţii, care nu a satisfăcut 
promisiunile conținute de diplome și nici nu a încercat să amelioreze starea 
țărănimii greu oprimate. Intervenţiile anterioare în favoarea acesteia și reiterarea 
lor în sinod sau la Roma atestă, indubitabil, că Inochentie se solidarizase cu 
corpul social al naţiunii în spiritul unei solidaritäfi etnice. Prin aceasta, con- 
ceptul medieval de naţiune este depășit, Inochentie conferindu-i un sens mo- 
dern. Rezultă, din informația pusă la contribuţie, că ne găsim în fața a două 
planuri, unul oficial sub raport conceptual, ce viza sistemul constituțional, altul 
care concepea națiunea în întregul ei. 

Analiza desfășurării lucrărilor sinodului a neliniștit Curtea, având în vedere 
declaraţia scrisă în care participanţii condigionau Unirea de satisfacerea reven- 
dicărilor politice. În ochii oficialităților, declaraţia a avut o semnificație de 
ultimatum, fapt rezultat din alte numeroase informaţii despre atitudinile expri- 
mate de colaboratorii direcţi ai episcopului și chiar de țărănime. 

Cercetările efectuate de istoric arată că solidarizarea clerului greco-catolic 
şi, în general, a naţiunii în jurul episcopului demonstrează că acțiunea politică 
a acestuia nu a fost una exclusiv individuală, ci una urmată și susținută de o 
elită ecleziastică, dar și de alte segmente din societatea românească. Docu- 
mentul la care a făcut apel autorul consolidează ideea unei solidarizări generale 

cu iniţiativele episcopului, fapt ce probează că Inochentie a fost în timpul 
păstoririi sale un lider al naţiunii, susținut de pături mai largi. Dimensiunile 
acțiunii și caracterul neconfesional al postulatelor erau o dovadă evidentă că 
accentele se deplasau de la confesional la naţional, fixându-se în jurul unui 
episcop care şi-a asumat calitatea de reprezentant al naţiunii în condițiile în 
care biserica ortodoxă, ca instituție, își încetase existența. Astfel, episcopul 
greco-catolic, fiind singurul admis oficial, se va face purtătorul aspirațiilor 
româneşti. De altminteri, în ansamblul revendicărilor a fost cuprinsă proble- 
matica naţiunii la toate nivelurile si în toate sferele vieții. Datorită caracterului 
nonconfesional al politicii lui Inochentie, biserica pe care o conducea se i- 
dentificase cu națiunea română din principat, si nu numai, fapt evidenţiat - 
cum am mai precizat - de componența sinodului și de conținutul postulatelor. 

Istoricul Exilului... a acordat un spaţiu substanțial anchetei la care a fost 
supus episcopul la Viena, moment semnificativ atât prin desfășurare, cât și, 
deopotrivă, datorită memoriului pe care Inochentie La adresat Curţii împotriva 
articolelor dietale ce fuseseră sancţionate de suverană. Aceste articole refuzau 
recunoașterea românilor ca a patra naţiune constituțională, condiție pe care 
Inochentie o revendicase, ceea ce semnifica și drepturi pentru țăranii liberi, 
libertini și iobagi români, potrivit Diplomei leopoldine, care îi asimila pe cei 
ce se uneau cu categoriile similare ale națiunilor politice. Deci, nu numai clerul, 
ci și poporul urma să se împărtășească de drepturi constituționale egale, în 
sensul prevederilor diplomei. Solicitarea unei mai largi reprezentări a clerului 
în dietă, a unui post de consilier în guberniu pentru un nobil unit era dovada 
unei viziuni etnice care stătea la baza conceptului de națiune vehiculat. Or, din 
acest unghi privind percepția socială și politică a națiunii, ideea unei „naţiuni 
confesionale“, despre care s-a vorbit, trebuie amendată, atâta vreme cât evoluția 
era spre un concept modern de națiune. Cartea profesorului Pall lămurește 
în toate detaliile ancheta care s-a transformat într-un rechizitoriu orientat spre 
incriminarea episcopului, ca promotor al unei acțiuni politice și nu numai 
pentru mișcările anticatolice declanșate în vremea lui Visarion Sarai. 

Este impresionant să constatăm că demersurile politice continuă la Roma 
prin intervenții pe lângă reprezentantul diplomatic al Austriei, Alessandro AL 
bani, cu gândul ca acesta să intervină pe lângă suverană în favoarea românilor 
uniți. Inochentie stăruie pentru egalitatea în drepturi a catolicilor uniți cu 
membrii celorlalte religii, solicitând ca „sărmanii catolici uniți in Transilvania, 
care sunt nobili, să fie tratați ca nobili, cei care sunt liberi ca liberi, cei care 
sunt șerbi ca șerbi“. El este de părere că starea Unirii se poate „lecui perfect“ 
dacă suverana confirmă Diploma a doua leopoldină. Şi de astă dată, episcopul 
asociază intervențiilor sale adeziunea catolicilor uniţi din Transilvania, în 
legătură cu care, fără echivoc, cere să se curme asupririle și să li se îngăduie 
să se bucure de aceleași drepturi ca și credincioșii celorlalte religii recepte. 

Neobositul episcop acționând în sferele diplomatice ale Vaticanului cu rară 
dezinvolturä, intențiile și argumentele sale nu au rămas fără ecou, atâta vreme 

cât se recunoaşte refuzul sistematic al națiunilor politice față de posibilitatea 
admiterii unei a patra naţiuni în Transilvania. În orice caz, activitatea lui - 
Inochentie la Viena şi Roma a avut drept efect o cunoaştere mai profundă a 
situaţiei românilor transilvăneni și a bisericii lor. Acest capitol din istoria luptei 
politice purtate de episcop dezvăluie rațiunile mișcărilor din Transilvania, 
provocate, în opinia lui, de nerespectarea drepturilor acordate sau promise prin 
diploma imperială specială, cu alte cuvinte Diploma a doua leopoldină. 

Este de observat că informația adusă la lumină de carte este de natură să 
nuanfeze interpretarea mișcărilor confesionale, care nu au avut doar caracter 
anticatolic, ci și unul în care se pot descifra evidente accente politice sau 
nemulțumiri sociale. Comparatiile pe care le face Inochentie cu situaţia popo- 
rului anterioară Unirii au fost un prilej pentru a semnala agravarea obligațiilor 
servile ale țărănimii în secolul XVIII, percepută la nivelul întregii societăți 
românești. Tonalitatea categorică a memoriilor, spiritul critic, îndrăzneala a- 
firmatiilor relevă profilul de adevărat om politic și luptător, concepția pe care 
o profesa atunci când revendica drepturi pentru întregul corp social al națiunii. 
Este o evidentă dovadă că episcopul concepea națiunea într-un sens etnic, 
modern, distanfändu-se de conceptul medieval de națiune. Acţiunile politice 
ale lui Inochentie prilejuiesc o conferință ministerială menită să dezbată soarta 
Unirii și revendicarea statutului de cea de a patra naţiune de către români. Este 
si aceasta o dovadă că, la mijlocul secolului al XVIII-lea, problema românească 
ajunsese una de prim-plan în politica Curţii și, în cele din urmă, a Sfântului 
Scaun, acesta nereușind să înduplece forurile imperiale să dispună întoarcerea 
episcopului în țară. Împărăteasa este hotărâtă să-l îndepărteze pe Inochentie, 
socotindu-l indezirabil prin rolul de lider politic ce și-l asumase. 

Incursiunea în istoria Exilului... a pătruns într-un dosar mai puțin cunoscut, 
cel al demersurilor zadarnice pentru câștigarea drepturilor și al egecurilor 
încercărilor de întoarcere în dieceză. Dezvăluirea stărilor conflictuale cu stările 
privilegiate, cu teologul iezuit, peripetiile excomunicării acestuia și refuzul 
vicarului Petru Pavel Aaron de a o promulga sunt fafetele unei complexe 
probleme care solicita decizii. Oricum, prin activitatea lui protestatară, Ino- 
chentie a determinat ca problema românească să fie ridicată la nivel central, 
să devină o chestiune politică indisolubil legată de stabilitatea provinciei. 

Aceste pagini sunt de un rar dramatism, relevând în termeni clari atitudinea 
lui Inochentie. Episcopul năzuia să revină la îndatoririle sale din dieceză, cu 
gândul de a continua lupta de emancipare a naţiunii. Capitolul, dens ca infor- 
mafie, mai cu seamă inedită, aduce lămuriri pentru o epocă ce se deschidea 
viitorului prin constructivism cultural sub noul episcopat. Comparate lucru- 
rile cu ceea ce se cunoștea până la cercetarea profesorului Pall, este evident că 
ne găsim în situația de a constata noile dimensiuni ale unei perioade de tranziție 
în care se organiza laboratorul intelectual al Luminilor. Lupta lui Inochentie 
a obligat Curtea austriacă să satisfacă o parte din promisiunile făcute în ordine 
culturală și, bineînțeles, din cererile stăruitoare ale episcopului și elitei e- 
cleziastice. 

Istoria anilor de până la abdicarea din 1751 este punctată de evenimente 
legate de excomunicarea vicarului care au determinat hotărârea de înlăturare 
cu orice preţ a episcopului recalcitrant. Înfruntând ostilitatea și neingelegerea 
forurilor locale și centrale, Inochentie a persistat în lupta sa, având „conştiinţa 
dreptăţii cauzei bisericești și naționale românești“, întemeiată pe solidaritatea 
credincioșilor, cler si popor - scrie autorul cărţii, cu indreptäfire. Ceea ce se 
cunoștea până acum în legătură cu perioada cercetată rezultă cu și mai mare 
claritate. Este vorba de adeziunea poporului și a elitei la acțiunea revendicativă 
care depășea cadrul unei incinte ecleziastice. 

Izvoarele utilizate la reconstituirea proceselor din societatea românească a 
secolului al XVIII-lea arată că fenomenul solidarizării corpului social a fost de 
dimensiuni nebănuite. Supus la umiliri, privafiuni si presiuni, împins la revo- 
carea excomunicärii vicarului, Inochentie nu a renunțat totuși să lupte, fiind- 
că, deși planurile de demisie sunt mereu active, el își continuă în paralel e- 
forturile de reintegrare în spațiul diecezei pe care o păstorește, stradanii ce nu 
pot însă evita demisia din 1751. 

Investigarea Exilului... reface imaginea anilor din urmă, trăiţi departe de 
țară, marcați de zbaterile unei personalități neinduplecate care a năzuit, până 
în ultima clipă, să se reîntoarcă la demnitatea sa. Reconstituirea se derulează 
susținută de o documentaţie de primă mână, care a îngăduit un tablou mai 
complet a ceea ce se petrecuse în societatea românească transilvană. Lăsând 
să vorbească adeseori izvorul, la nivelul erudifiei medievistice profesate de 
istoric, paginile dedicate anilor din urmă ai episcopului Inochentie rămân o 
mărturie vie despre o puternică personalitate ce s-a identificat cu națiunea și 
cu biserica sa, înfruntând Curtea, papalitatea și stările privilegiate din Tran- 
silvania. Lucrarea oferă imaginea unui luptător pentru dreptatea națiunii și 
bisericii sale, a nivelului la care se situa conștiința națională în societatea 
românească la mijlocul secolului al XVIII-lea. Pentru aceste rațiuni, cartea este 
semnificativă nu numai pentru anii exilului lui Inochentie, cu frământările 
cunoscute, ci și pentru problema românească în genere în secolul luminilor. 

Restituirea unui fragment din viața episcopului a devenit până la urmă o 
contribuţie la istoria națiunii care câștigase, la mijlocul secolului trecut, o reală 
conștiință de sine. În realitate, ceea ce a înfăptuit Inochentie a fost, înainte 
de toate, o solidarizare cu corpul social al naţiunii în jurul unui program politic 
care a întrunit adeziuni pe verticală în societate. Lucrarea aruncă o lumină 
edificatoare asupra profilului unei generații de intelectuali care La secondat pe 
episcop și care, în concordanţă cu ideile veacului, a militat pentru egalitatea 
de tratament în cazul bisericii și al poporului său. 

Parcurgând paginile scrise de un mare istoric, de un erudit înzestrat cu 
stăpânirea instrumentarului, nu poți să nu admiri probitatea reconstituirii, în 
care adevărul a stat mai presus de posibilele reticente confesionale. Fiu al 
bisericii greco-catolice unite cu Roma, profesorul Francisc Pall a fost profund 
atașat dreptății naţiunii sale, pe care a înțeles s-o servească în limitele adevă- 

rului. Nu putem încheia decât reproducând un fragment din concluziile profe- 
sorului. „În pofida dezamăgirilor pe care i lea pricinuit nerespectarea promi- 
siunilor social-politice față de românii uniţi si dincolo de acuzaţiile adversarilor | 
săi [...] el a rămas pe toată durata vieţii un adept sincer al Unirii cu Biserica - 
Romană. Inochentie a pus însă Unirea religioasă în slujba ideii naționale.“ 
Idei, desigur, care, așa cum afirmă autorul acestei fascinante cărți, au găsit teren 
fertil încă din timpul vieții intransigentului episcop, pentru ca, în cursul gene- 
rafiilor următoare, să aducă rod bogat, formând temelia programului national 
de emancipare a românilor din Transilvania. 


POMPILIU TEODOR 


Prefata 


LUCRAREA DE FATA DA LA lumină și studiază noi materiale de arhivă din fara 
si străinătate despre exilul la Roma al lui Inochentie Micu-Klein, marele luptä- 
tor pentru drepturile românilor transilvăneni, ca și despre starea socială, 
politică și cultural-religioasă a acestora la mijlocul secolului XVIII, legată de 
lupta susținută de el. 

Ea aduce, credem, multe întregiri, precizări și îndreptări la cele ce se cunosc 
din cercetările de până acum, îndeosebi ale lui Augustin Bunea și Zenovie 
Päclisanu, cu privire la această îndrăzneață figură a trecutului românesc, perso- 
nalitate care, in neostenita sa acțiune pentru „direptatea“ neamului său, a , 
trebuit să înfrunte amărăciunea surghiunului și să moară departe de țară, unde, 
cu toate încercările sale, nu s-a mai putut întoarce. 

Investigatiile anterioare au trecut cu vederea, printre altele, unele documente 
pe care probabil le-au socotit dăunătoare imaginii tradiționale, apologetice, ce 
s-a impus despre dârzul vlădică blăjean; noi considerăm, dimpotrivă, că într-o 
abordare pe cât posibil riguros științifică - este, de fapt, scopul efortului nostru 
- nu pot fi omise asemenea mărturii și că datoria istoricului e explicarea lor 
prin motivele și împrejurările care le-au dat naștere (cum ne-am și străduit să 
facem), iar nu trecerea lor sub tăcere. Chipul omului, oricât de seamă ar fi 
acesta, trebuie cercetat integral, nu numai în trăsăturile lui luminoase, ci rele- 
vându-i și eventualele părți mai umbrite. 

Sperăm că materialele relativ bogate, pe care le publicăm și le studiem în 
paginile ce urmează, vor contribui, și din acest punct de vedere, la cunoașterea 
mai completă a unei remarcabile personalități a istoriei românești. 


Câteva lămuriri de ordin metodologic privind întocmirea acestei lucrări: 

În studiu am dat, de câte ori îl credeam semnificativ să ilustreze o atitudine 
sau o acțiune, cuvântul lui Inochentie și contemporanilor săi, sub formă de 
citate textuale, automărturii și mărturii, pe care le-am tradus însă în românește, 
căci ele de obicei ni s-au păstrat în limbi străine. Aceste citate, după părerea 
noastră, sunt în general suficiente prin ele însele pentru caracterizarea unei 
situații sau a unui personagiu, fără să mai fie nevoie de interpretarea lor prin 
comentarii. Totuși, în intenția de a stabili adevărul, am căutat să atragem 
atenţia, când a fost cazul, in mod critic, asupra subiectivismului, tendențiozi- 
täfilor, contrazicerilor, neclaritäfilor, greselilor sau altor neajunsuri ale respec- 
tivelor automärturii și mărturii, prin scurte observaţii, și să asigurăm conti- 
nuitatea expunerii, în contextul epocii, prin punți de legătură, evitând totodată 


XX FRANCISC PALL 


acele speculaţii istoriografice subiective care n-au un sprijin serios în izvoare 
sau sunt chiar contrazise de acestea. 

Uneori, am socotit că pentru cititorul atent, și cu atât mai mult pentru cel 
iniţiat, ajunge doar intercalarea unui semn de exclamatie sau de întrebare in 
mijlocul unui citat sau în expunere ori puncte de suspensie după anumite 
afirmaţii, ca să-și dea seama el însuși de situație, fără vreun comentariu special 
din partea noastră. 


Cât privește regimul semnelor convenţionale: 

Parantezele folosite în textul documentelor de autorii acestora le indicăm 
prin paranteze rotunde ( ); tot așa, completările de nume sau fapte din regestele 
puse de noi în fruntea documentelor. à 

În schimb, intervențiile noastre in textul original sau în traducere le inclu- 
dem în paranteze cu colţuri [ ]. 

apr sau pasagii se reproduc din izvoare între semne de citat „ “ (ghili- 
mele). 


La sfârșitul acestei prefețe, ne rămâne să satisfacem o plăcută îndatorire, 
exprimând călduroase mulțumiri Monseniorului dr. dr. Octavian Bârlea din 
München, duhovnicul superior al românilor uniţi din Germania, care, la rugă- 
mintea si pe baza indicafiilor noastre, a binevoit, cu o rară generozitate, să ne 
procure preţioase microfilme și fotocopii din arhivele romane; am primit de 
la Sfinfia sa si competente lămuriri. De asemenea, suntem recunoscători Di- 
rectiei Generale a Arhivelor Statului din București, Direcţiei Arhivelor Statului, 
Filiala Cluj, si Bibliotecii Academiei Române, Filiala Cluj, pentru solicitudinea 
pe care ne-au dovedit-o înlesnind cercetările noastre. 

Ne simţim indatorafi și fostului nostru coleg, domnului dr. docent Jakó 
Zsigmond, profesor la Universitatea „Babeș-Bolyai“ din Cluj, precum și dom- 
nului prof. dr. Rudolf Rolf Kutschera din Esslingen/Neckar, pentru o parte 
din materialul nostru pe care l-am primit prin grija lor din arhivele ungare. 

În fine, mulțumim domnului Konrad G. Gündisch, fost student și docto- 
rand al nostru, fost cercetător la Institutul de Istorie din Cluj, pentru ajutorul 
ce ni l-a dat verificând transcrierea celor câteva documente pe care le avem în 
limba germană, cu privire la tema noastră, si sugerând descifrarea unor cuvinte 
de o grafie deosebit de dificilă din documentele respective. 

Arhive si manuscrise' 


APF 


ASV 


ASC 


BAFC 


BAV 


= Archivio della Congregazione di Propaganda Fide, Roma (vezi și 
DGAS). 

- Acta, vol. 114 (anul 1744). 

- Congr. part. = Congregazioni particolari, vol. 100 (anii 1744- 
1747), Trans. = Transilvania. 

- Lettere (registre de cópii după scrisori trimise de Propaganda), 
vol. 162 (a. 1744), 164 (1745), 166 (1746), 168 (1747), 169 
(1747). 

- Scritture non riferite, Bulgaria, vol. 4 (1747-1760). 


= Archivio Segreto Vaticano, Roma (vezi si DGAS). 

- Germ. = Nunziatura di Germania, vol. 149 (1747), 335 (1743), 
351 (1747), 352 (1748), 353 (1749), 358 (1746), 359 (1749- 
1754), 361 (1749-1754), 364-365 (1746-1754), 366 (1747-1748), 
367 (1750), 368 (1747-1748), 612 (1746), 613 (1748-1750), 616 
(1747), 620 (1748), 623 (1748), 624 (1748). 

- Acta Camerari Collegii S.R.E. Cardinalium, vol. 30 (1730). 

- Archivio Concistoriale, Processi, vol. 116 (1729). 

- Proc. Datariae = Processus Archivi Datariae Apostolicae, vol. 128 
(1751). 


7 Arhivele Statului, Filiala Cluj. 

- Col. doc. Blaj = Colecţie de documente din fosta Arhivă 
metropolitană Blaj. 

- Fosta Arhivă istorică a BAFC, Colecţia generală: Corespondenta 
Cserei Farkas. 

- În aceeași fostă arhivă: Grammatophylaceum Transylvanicum, vol. 


30. 


= Biblioteca Academiei Române, Filiala Cluj. 

- Ms. lat. 29 (Petrus Bod, Brevis Valachorum Transylvaniam 
incolentium historia (copie litografiatà). 

- Ms. lat. 265 (Miscellanea, 1729-1743). 

< Ms. lat. 393, 565, 566 (protocoale - adică registre de cöpii - ale 
corespondenţei din exil a lui Inochentie). 


= Biblioteca Apostolica Vaticana, Roma. 
- Codex Vaticanus Latinus 7900. 

= Direcţia Generală a Arhivelor Statului, București, Arhiva de 
microfilme. 

- Vat. = Vatican, rola 8 (ASV, Germ., vol. 149, a. 1747); rola 54 
(APF, Scritture riferite, Ungheria e Transilvania, vol. 5, anii 1728- 
1760); rola 60 (APF, Congregazioni particolari, vol. 100, 
Transilvania). 

- Viena, rola 90 (H-H-StA, Hung., F. = Hungarica, Fasz. 364 
Transylvanica separata, anii 1745-1764). 

- Viena, rola 106 (H-H-StA, Staatskanzlei, Notenwechsel, pach. 
CXXIII, Noten an die Siebenbürgische Hofkanzlei, a. 1751-1754, 
nr. 41). 


= Haus-Hof-Staatsarchiv, Viena (vezi DGAS). 


= Magyar Országos Levéltár ( Arhivele Statului Ungar), 
Budapesta. 

- Erd. kanc. lt, Acta gen. = Erdelyi kancellăria levéltára, Acta 
generalia, anul 1738, dos. 270; a. 1744, dos. 248; a. 1745, dos. 
320; a. 1745, dos. 322; a. 1747, dos. 190; a. 1748, nr. 76; a. 
1748, dos. 338; a. 1749, dos. 116; a. 1753, dos. 415; a. 1754, 
dos. 139; a. 1765, dos. 214. 

- Gubernium Transylvanicum, Diaetalia, F. 135, a. 1734, nr. 57. 


Notá 


1 Alte prescurtári (decât cele cuprinse în lista de mai sus), in indicaţiile arhivale: 


a. = an ms. = manuscris 


autogr. = autograf 
c. = cadru (de microfilm) 
doc. = document 
dos. = dosar 

ed. = ediție 

ex. = exemplar 
Fasz.; F. = Faszikel 
f. = folio 

facs. = facsimil 

fc. = fotocopie 
ibid. = ibidem 

lat. = latin 

mf. = microfilm 


n. = nota 

nr. = numărul 
orig. = original 
p. = pagina 
pach. = pachet 
pct. = punctul 
publ. = publicat 
reg. = registru 

r. = rândul 
scris. = scrisoare 
trad. = traducere 
v. = verso 

Exilul lui Inochentie Micu-Klein la Roma 
(1745-1768) 


ses 


Introducere 


Unirea cu Biserica Romaná, principalele trásáturi ale luptei de emancipare 
naţională si, în general, ale acțiunii episcopului român unit Inochentie până 
în vara anului 1744. 


ÎN ACESTE PAGINI INTRODUCTIVE VOM căuta să scoatem în evidenţă, în linii 
mari, foarte pe scurt, cadrul istoric în care va începe să se desfășoare acțiunea 
lui Inochentie și, mai ales, acele momente care au o însemnătate deosebită și 
pentru înțelegerea perioadei exilului său. 

n expansiunea sa spre sud-estul Europei, Imperiul Habsburgic a eliberat, 
la sfârșitul secolului XVII, principatul Transilvaniei de sub stăpânirea turcească 
si l-a înglobat între posesiunile sale. Ca să-și poată păstra și întări dominația 
în acest bastion răsăritean al achiziţiilor teritoriale și pentru ca acesta să-i poată 
servi ca o punte spre noi cuceriri în direcția Țării Românești și a Peninsulei 
Balcanice, Curtea de la Viena trebuia, pe de o parte, să țină seama de anumite 
condiţii specifice Transilvaniei și, pe de alta, să încerce a le adapta potrivit 
intereselor sale. 

Astfel, împăratul Leopold I s-a îndatorat, după laborioase tratative, să respec- 
te constituţia tradițională a țării, întemeiată pe privilegiile îngust feudale ale 
celor trei „naţiuni“ (unguri, secui și sași) si ale celor patru religii „recepte“ 
(catolică, luterană, reformată și unitariană). Acesta e, în esență, cuprinsul Diplo- 
mei leopoldine a Transilvaniei din 1691. Dar näzuingele de centralizare și de 
integrare ale Imperiului Habsburgic, feudal în bazele sale și tot mai absolutist 
în tendinţe, nu se împăcau cu constituţia ardeleană mai înapoiată pe care se 
sprijineau amintitele națiuni, refractare acestor näzuinfe. Curtea imperială 
acapara treptat conducerea efectivă a țării, considerată doar o anexă a impe- 
riului, reducând guvernul ardelean, statornicit în cele din urmă la Sibiu (până 
în 1790), la rolul unui organ mai mult executiv al ordinelor transmise prin 
Cancelaria Aulică Transilvăneană, înființată la Viena. În Imperiul Habsburgic 
multinațional, adevărat mozaic de țări și popoare, catolicismul era socotit ca 
un instrument spiritual de stăpânire și de unificare, mânuit cu dibăcie de 
iezuiţi. Dar fiindcă dintre religiile recepte, adică oficial recunoscute și privile- 
giate ale Transilvaniei, tocmai această confesiune ajunsese (în urma progreselor 
Reformei) să aibă cei mai puțini credincioși, iar regimul austriac instaurat aici 
voia să transforme catolicismul - prin eludarea disimulată a dispoziţiilor diplo- 
mei din 1691, care tinea cele patru religii recepte ca egale - în chiar principala 
religie a țării, trebuia să se găsească un mijloc pentru întărirea lui. Neexiständ 

nădejdea reconvertirii, cel puţin in masă, a protestanților, iezuiţii si, sub în- 
râurirea lor, Curtea vieneză se gândeau să-i atragă la catolicism pe români. 

Cu toate că erau cei mai numeroși si răspândiți pe întreg teritoriul Tran- 
silvaniei, românii nu erau cuprinși între națiunile politice și, împreună cu 
religia lor ortodoxă, erau consideraţi doar ca „tolerafi“, decäzufi - potrivit le- 
giuirii de pe la mijlocul sec. XVII - chiar și din puținele drepturi pe care le 
vor fi avut vreodată. Trägänd inväfäminte din atragerea unei bune părți a 
rutenilor la unire cu biserica catolică, unire ea însăși reluare și lărgire a tradiției 
prozelitismului și misionarismului spre Orient, propagatorii catolicismului au 
izbutit să câştige între 1697 si 1700 fie o parte, fie chiar (aproape) totalitatea 
românilor ardeleni, - în privința aceasta părerile din istoriografie sunt impärfi- 
te -, în orice caz, mai ales clerul, pătura lor conducătoare. În schimbul recu- 
noașterii vagi a principalelor dogme care deosebeau biserica apuseană de cea 
răsăriteană, dar și al respectării ritului (a obiceiurilor exterioare ale cultului, 
astfel și a calendarului) celei din urmă, românilor le erau promise unele avan- 
taje social-politice și culturale, de care ei fuseseră lipsiţi până atunci. Aceste 
avantaje le erau făgăduite prin prima Diploma leopoldiná din 1699 a Unirii 
şi, îndeosebi, prin cea de-a doua, din 1701, dată în favoarea „episcopului, 
popilor și naţiunii valahe“, cum se spune în încheierea ei. Astfel s-au pus 
treptat bazele bisericii unite sau greco-catolice românești din Transilvania, în 
frunte cu un episcop ce-și avea reședința la început în Alba-lulia, apoi la Făgăraș 
şi, în cele din urmă, cum vom vedea, la Blaj. Oficial, ea pretindea, de la un 
moment dat, să cuprindă nu numai întreg poporul român din Transilvania, 
ci, prin preluarea în parte a unei formule aplicate fostei mitropolii ortodoxe 
din această fara, și elementele grecești, rutene și sârbești aflate în limitele ei. 

Unirea a prilejuit de la început formularea si chiar promisiunea vremelnică 
de către Viena a unor drepturi politice nu numai pentru cler, dar și pentru 
mireni, inclusiv oamenii de rând, care s-ar fi unit cu Biserica Romei. Diploma 
a doua leopoldină (în articolul 3) prevedea anume acest lucru, desigur ca o 
ademenire, poate mai ales în fața împotrivirii unei mari părți a populaţiei 
românești, ba si a unei părţi dintre preoți, care, prin tăria tradiţiei, doreau să 
rămână în vechea lor credință ortodoxă. 

Unitii voiau să fie încadrați în constituţia țării, prin adăugarea lor la una 
din religiile ei recepte, la cea catolică. Dar acțiunea, promovată de Viena, era 
rău privită de traditionalele „naţiuni“ constituționale, de rigidele lor „stări“ 
privilegiate, reprezentate in dieta ardeleană, căci admiterea preotimii române 
(care se găsea într-o situaţie asemănătoare cu a maselor iobăgești, lipsite de 
drepturi) la prerogativele celei de rit latin, admiterea ei la „statusul“ catolic, 
însemna știrbirea privilegiilor feudale și, în ultimă analiză, scăderea foloaselor 
materiale de care se bucurau ele, mai bine zis păturile conducătoare ale acelor 
naţiuni. Dieta nici nu voia să audă de acordarea de drepturi mirenilor uniți 
$i, cu atât mai puţin, celor „de condiție plebee". Ea a trecut deci sub tăcere 
această concesie imperială, cum a făcut apoi însăşi Curtea de la Viena, dân- 

du-și probabil seama că promisese prea mult sau neavând de la început intenţia 
să stăruie pentru realizarea unei asemenea concesii. 

Prin aceeași diplomă (art. 5), Viena a impus bisericii unite instituția „teolo- 
gului“ de rit latin, pe care numea dintre iezuiți și care trebuia să-i supravegheze 
pe episcop și pe cler în toate acţiunile lor, sub motivul ca aceștia, prin slaba 
cunoaștere mai ales a dreptului canonic catolic, să nu se abată de la normele 
dreptei-credinte. Această obligație umilitoare va fi menţinută; ea nu va fi trecută 
sub tăcere, ca restul dispoziţiilor diplomei, a cărei autenticitate însăși era pusă 
uneori, deși pe nedrept și tendentios, sub semnul întrebării. De fapt, Curtea 
vieneză voia, prin „teologul“ străin, în primul rând, să-și asigure un control 
permanent de subordonare asupra-românilor uniți și să-i izoleze din punct de 
vedere religios, cultural și politic de masa ortodoxă a fraților lor din afara 
arcului carpatic. 

În realitate, Unirea religioasă a fost - după cum reiese din cele de mai sus 
- un act încheiat din motive politice atât de Viena, cât și de români. Ea se 
oferea pe atunci românilor transilvăneni ca singura cale pentru îmbunătățirea 
situaţiei lor, pentru formularea unor revendicări social-politice și de ridicare 
națională. După începuturi timide, contradictorii și intermitente în această 
privință, caracteristice primelor trei decenii ale Unirii', cel care a întreprins o 
luptă îndrăzneață și energică în vederea înfăptuirii amintitelor revendicări a 
fost Inochentie Micu-Klein. 


loan Micu (Micul) sau cu forma germanizată a numelui: Klein (Clain), 
luându-și mai târziu, în călugărie, ca al doilea prenume, pe cel de Inochentie, 
se trăgea din Mărginime, comuna Sadu, vestitul ținut din jurul Sibiului, ai cărui 
locuitori s-au distins totdeauna, între alte însușiri, prin iubire de neam și de 
libertate, dârzenie, vioiciune, inteligență ascuțită, trăsături pe care le regăsim 
si în personalitatea sa. 

Născut la 24 iunie 1700 (iar nu in 1692, cum s-a crezut până acum)’, în- 
tro familie unită cu Biserica Romană, el isi va fi făcut primele studii, cel putin 
de scoala latinească, presupunem, la iezuiţii din apropiere, de la Sibiu sau și 
de la Alba-lulia, ca să le continue, în ceea ce le privește pe cele pe care le-am 
socoti azi ca studii medii, tot la iezuiţi, și anume la colegiul academic al acestora 
de la Cluj, unde prezenţa sa e atestată din 1718. În această instituţie de învăţă- 
mânt a urmat și facultatea de filozofie, între 1722 și 1725, avându-l între 
profesori pe Franciscus Fasching, care susținea, ca de altminteri si alți învățați 
iezuiţi contemporani, romanitatea românilor. Potrivit mărturiei de mai târziu, 
din 7 noiembrie 1729, a unui coleg al său din acea vreme (Ștefan Boer), el 
s-a distins în studiul filozofiei si a fost promovat magister în această disciplină. 
După aceea s-a înscris la teologie, la universitatea, tot iezuită, de la Tirnavia 
(Trnava) din părţile Slovaciei, se pare pentru anul școlar 1725 si 1726, fiind 
bursier de rit unit. În orice caz, era teolog în anul I, când, în decembrie 1726, 
voind să devină el însuși iezuit, a intrat în noviciatul ordinului călugăresc 

respectiv, în „casa de probă“ de pe lângă colegiul de la Trenăin, de asemenea 
în Slovacia. Dar n-a terminat acest noviciat, care tine doi ani, ci fie că a „ieșit“ 
din el „după un an, pentru slăbirea ochilor“, cum glăsuiește mărturia de mai 
târziu a nepotului său Samuil Micu, unul dintre fruntașii Școlii Ardelene (care, 
de altfel, nu l-a cunoscut personal), fie că a fost „liberat“ (dimissus), cum stă 
scris în registrul noviciatului, care, deși publicat de câteva decenii, n-a fost până 
acum valorificat de alți cercetători cu referire la Inochentie. Acesta și-a reluat 
apoi studiile de teologie la universitate’. 

Prin moartea, în octombrie 1727, a lui loan Giurgiu-Patachi, care a fost 
al doilea vlădică unit, scaunul episcopal devenind vacant și intrunindu-se, in 
iunie 1728, sinodul bisericii unite, acesta a propus - pe baza Diplomei a doua 
leopoldine (art. 12) - trei candidaţi spre alegere împăratului Carol al VI-lea, 
pentru ca dintre ei să-l numească pe noul episcop. Potrivit sugestiei lui Adam 
Fitter (1679-1741), rectorul colegiului de la Cluj, participant din porunca 
suveranului la sobor, de a cuprinde între candidați și unul dintre tinerii români 
formaţi în școlile iezuite, același „săbor“ l-a propus pe Micu, pe atunci încă 
student teolog’. Fitter se va fi gândit fără îndoială în sugestia sa la cel din urmä®, 
căci nu cunoaștem nici un alt român care să fi studiat în această vreme teologia 
la iezuiţi și nici la vreun alt aşezământ catolic. Pe de altă parte, credem că Fitter 
trebuia să-l fi cunoscut pe Micu din timpul studiilor acestuia la Cluj, deoarece 
pe același iezuit îl găsim menţionat în august 1725 ca decan al facultății de 
filozofie a colegiului de aici?. Împăratul La ales și (în virtutea dreptului său de 
patronat, ca rege al Ungariei) l-a numit episcop pe Micu la 25 februarie 1729, 
rugându-l totodată - precum era obiceiul - pe papă să întărească această nu- 
mire. Noul numit și-a mai continuat studiile - anul III de teologie - la univer- 
sitatea tirnavianá până în iulie același an*. 

Din cele arătate, rezultă - socotim - că Micu a avut tot prilejul, chiar din 
timpul formaţiei sale școlare, să cunoască temeinic organizarea și mentalitatea 
iezuiţilor, ca discipol al acestora, al căror învățământ era foarte apreciat în acea 
vreme. Mai mult, uneori în argumentarea cu întorsături stilistice alambicate 
sau chiar ambigue a memoriilor sale de mai târziu, din timpul episcopatului 
si, mai ales, al exilului, se poate simţi și înrâurirea bine cunoscutei subtilitäfi 
a membrilor „Societăţii lui Isus“. Dar, în loc de devotament și supunere, pe 
care „Compania lui Isus“, cum i se mai spunea, căuta să le inspire, prin edu- 
catie, discipolilor, față de relurile sale proprii, urmărite, poate cu prea mult zel, 
în slujba bisericii catolice, Micu, deși format în cultura iezuită, nu va fi o unealtă 
a acestei Companii. Dimpotrivă, va sustine contra ei, reprezentată în persoana 
teologului iezuit, impus de Curtea de la Viena ca un adevărat tutore episco- 
pului unit, o luptă îndelungată, cu o înverșunare asemănătoare aceleia a janse- 
nistilor contemporani din însuși sânul catolicismului, deoarece acele țeluri le 
găsea supărătoare și chiar primejdioase pentru caracterul propriu al bisericii 
unite și, dincolo de aceasta, pentru drepturile legitime ce se cuveneau neamului 
românesc în Ardeal. 

La numirea sa ca episcop, loan Micu nu purtase incä nici un grad in 
ierarhia bisericeascä. De aceea, potrivit unei porunci impärätesti din 12 iulie 
1729, plecä la Muncaci (azi Mukacevo), unde fäcu un nou noviciat, de astä 
dată la călugării basilieni ruteni de rit unit din Ucraina Subcarpatică, adäu- 
gându-și prenumele de Inochentie, pe lângă cel de Ioan. Se stie cá (după 
obiceiul bizantino-slav) i se ceruse și lui Giurgiu-Patachi, cu prilejul numirii, 
să devină monah basilian, ca să poată fi episcop de rit unit. La 23 septembrie 
același an, Inochentie fu sfinţit preot și, după un alt an, adică în septembrie 
1730, terminând noviciatul, deveni călugăr basilian. După ce, în aceeași lună, 
obținuse de la papa Clement XII confirmarea episcopeascä - în pregătirea 
căreia iezuiţii de asemenea jucaseră un rol important"? - fu consacrat, tot la 
Muncaci, ca episcop, la 25 octombrie stil vechi (5 noiembrie st. n.), pentru a 
fi însă instalat în scaunul sáu vladicesc la Făgăraș abia la 28 septembrie 1732". 

Încă cu multă vreme înainte de instalare, și anume încă din 1729, noul 
episcop, căruia Carol al VI-lea îi conferise titlul de consilier al său și, la cerere, 
rangul de baron (pe care îl aveau nu numai episcopii romano-catolici ai Tran- 
silvaniei, ci-l obținuse și Giurgiu-Patachi)!?, începu să asalteze Curtea vieneză 
cu numeroase petiții și memorii, în care înfățișa cu energie revendicările sale, 
dezvoltându-le treptat și cutezător, cu inteligența sa superioară și cu firea lui 
iute, impulsivă, într-un program complex de emancipare națională a românilor 
ardeleni, care va sta, de fapt, la temelia întregii lupte de ridicare politică, socială, 
culturală a.lor din secolele XVIII-XIX”. 

Revendicările lui Inochentie, prezentate de mai multe ori chiar personal 
la Viena, se bazau, întâi de toate, pe cea de-a doua Diplomă leopoldină. El se 
plângea că prevederile favorabile ale acesteia pentru clerul și „națiunea“ sa nu 
erau executate, ci doar aceea privitoare la instituirea teologului de rit latin, 
prevedere pe care o socotea umilitoare și chiar dăunătoare bisericii sale, prin 
tendinţele de latinizare confesională; considera logic ca diploma să fie aplicată 
în toate dispoziţiile ei. Spre deosebire de inaintasii săi, el a transformat această 
diplomă într-o adevărată armă de luptă, căci credea că stipulafiile ei permit nu 
numai preofimii, ci întregului popor român din Transilvania să fie cuprinși, 
prin unirea cu Biserica Romei, între catolici și să se bucure astfel de aceleași 
drepturi ca și ceilalți locuitori ai țării. Același document ar fi trebuit să deschidă 
şi pentru români dreptul la toate funcțiile, inclusiv participarea la inaltele 
dregătorii, cu reprezentarea lor în guvern și dietă, la meseriile de breaslă, la 
şcoli proprii etc. De la un moment dat, de la începuturile domniei împărătesei 
Maria Tereza, fiica și urmașa lui Carol al VI-lea (mort la 20 oct. 1740), Micu, 
invocând și analogii cu situația rutenilor din Polonia apuseană (mai precis din 
Ucraina stăpânită de Polonia), cerea chiar recunoașterea românilor ca o na- 
fiune aparte, ca a patra naţiune politică, egală în drepturi cu celelalte trei. În 
fond, în aceeași ordine de idei, propunea și unele măsuri de ușurare a situației 
țărănimii (în mare majoritate ea însăși românească), a îndatoririlor ei feudale. 
Cerea o ameliorare generală, în limitele societăţii date, pentru toate categoriile 

sociale ale poporului sáu oprimat, pentru „națiunea“ sa, care suferea, din 
partea celor trei naţiuni constituționale, nu numai de asuprire religioasă, in 
ciuda Unirii, ci, arăta el, si de asuprire națională. 

Dar, în afară de diplome, mai cu seamă a doua leopoldină, ale căror dispo- 
zitii n-ar mai fi trebuit să rămână literă moartă, el își sprijinea revendicările, 
încă din 1735, si pe alte argumente, deși accentua mai puţin asupra lor. Întâi, 
românii întrec prin numărul lor oricare din cele trei națiuni. Apoi, ei poartă 
mai multe sarcini publice decât celelalte națiuni sau cel putin egale cu acestea 
si ar fi firesc, așadar, ca, de pe urma acestor sarcini, să se aleagă și ei, nu numai 
celelalte naţiuni, cu un folos. În sfârșit, românii sunt cei mai vechi locuitori ai 
ţării, care trăiesc aici neîntrerupt - afirma el - din epoca împăratului Traian; 
prioritatea, romanitatea și continuitatea poporului român pe pământul său se 
transformă și ele, de aici înainte, datorită lui Inochentie, din noțiuni istorice 
(cum fuseseră formulate și mai devreme)'*, în mijloace de luptă politice, puse 
în slujba promovării emancipării nationale’. 

Inochentie și-a adresat revendicările nemijlocit suveranului, la Viena, oco- 
lind organele politice subalterne din Transilvania. Puterea suverană însă, în 
virtutea tratatului fundamental din 1691, prin care se angajase să respecte 
autonomia țării, voind deci să păstreze aparenţa legalității, îi indrumase cererile, 
prin Cancelaria Aulică Transilväneanä, la guvernul țării, ca să le examineze 
acesta și, mai ales, dieta, în faga căreia ele trebuiau să fie susținute de episcopul 
însuși, membru al ei începând din anul 1733. 

Dar guvernul și dieta se opuneau cu îndârjire acțiunii revendicative româ- 
nesti, socotind cá ea ameninţa să răstoarne constituţia tradițională а țării, ale 
cărei singure beneficiare înțelegeau să rămână, în egoismul lor, numai cele trei 
naţiuni pe care aceste foruri le reprezentau. La argumentele lui Micu căutau 
să răspundă prin contraargumente și incriminări; contestau valabilitatea Diplo- 
mei a doua leopoldine invocate sau cel puţin a dispozițiilor ei favorabile pentru 
români; afirmau că aceștia, mai bine zis preoții lor, cu puține excepții, nu sunt 
sincer uniţi, ci doar cu numele, din oportunism, în speranța unor înlesniri, 
în realitate ei rămânând și pe mai departe „schismatici“ (ortodocși), urân- 
du-i pe catolici; sunt mulți, e adevărat, dar o „plebe“ netrebnică, iobagá, aproa- 
pe barbară, neformând niciodată o „naţiune“ ca să i se cuvină acest nume; sunt 
imigrafi, pribegi, veniți mai ales din Tara Românească și Moldova, înclinați 
spre toate nelegiuirile, sustragandu-se de la sarcinile publice (dări) etc.'* 

În toiul acţiunilor sale neinfricate pentru susținerea revendicărilor amintite 
mai sus, Inochentie își mută, în 1737, reședința la Blaj, centrul noului do- 
meniu al episcopiei, care avea o așezare mai puțin mărginașă decât Făgărașul 
pentru vasta lui dieceză. Totuși, în chip curent, dârzului vlădică continua să i 
se spună și el însuși își spunea episcop de Făgăraș. Din sat, cum fusese până 
atunci, Blajul a fost transformat de Micu în oraș, care va deveni pentru multă 
vreme focarul cultural al românilor ardeleni, „Roma ardeleană“, cum va fi 
supranumit mai târziu, de unde au plecat, tot prin inițiativa sa, studenți bursieri 

(„alumni“) pentru studii în „Cetatea Eternă“, primii viitori profesori la vestitele 
şcoli care se vor deschide la Blaj'7. Vlădica era preocupat, de asemenea, și de 
gândul şcolilor proprii românești, dându-și seama de însemnătatea inväfä- 
mântului ca unul din mijloacele pentru ridicarea generală a poporului, nu 
numai pentru o mai bună pregătire a clerului său. 

Curtea de la Viena, mai ales cu venirea la domnie a Mariei Tereza, mare 
personalitate a veacului XVIII, trebuind să facă față unei situații externe foarte 
grele, chiar dezlánguirii unor crâncene războaie, mai ales cu Prusia ambifiosului 
„regefilozof“ Frederic II cel Mare, dorea să evite complicaţii de politică internă. 
Nu voia deci să exaspereze indispozitia stărilor privilegiate ale Transilvaniei 
printr-o schimbare fățișă și bruscă a sistemului ei constituțional, suverana voind 
să fie recunoscătoare și nobilimii maghiare pentru avântatul sprijin militar în 
amintitele războaie; dar, totodată, Curtea nu putea să treacă complet cu ve- 
derea, în interesul Unirii, ținând seama de importanța sa politică, nici jalbele 
românești, susținute cu o stäruinfä tot mai vehementă de episcopul unit. Astfel, 
tânăra regină consimfi, prin rescriptul din 9 septembrie 1743, să confirme 
prima Diplomă leopoldină, în general (care mai fusese confirmată, în 1708, 
de unchiul ei, împăratul Iosif I), prevăzând unele îmbunătățiri pentru clerul 
unit, menţinând însă instituția teologului de rit străin (despre care amintita 
primă diplomă nu spune nimic), servitute agravată între timp, din 1738, cu 
obligaţia, impusă prin decret al puterii suverane, ca teologul să fie întreținut 
şi din punct de vedere material de către episcop, fără a fi fost întrebat acesta 
din urmă. Totodată, rescriptul îi admitea la funcţii și pe nobilii români, al căror 
număr însemnat, - nu mai puţin de șapte sute! - , ca și al clerului unit, fusese 
invocat de Inochentie ca replică la afirmaţia adversarilor săi, printre aceștia și 
Cancelaria Aulică Transilvăneană (care, în frunte cu șeful ei, numit din nobi- 
limea maghiară a Transilvaniei, făcea de obicei cauză comună cu stările privile- 
giate), în sensul că românii ar fi aproape toți iobagi. 

Dieta, în sesiunea sa din 1744 (23 ianuarie - 24 iunie)'?, dezbätänd, ре baza 
unor propuneri regale, printre altele, chestiuni privitoare la confirmarea drep- 
turilor celor trei națiuni și patru religii recepte, la abrogarea legilor mai vechi 
nefavorabile romano-catolicilor și la reglementarea situației juridice a unitilor, 
a restrâns sensul amintitelor propuneri regale, care voiau formal să-i întărească 
şi pe aceștia din urmă, de orice condiţie și rang ar fi fost ei, alături de cele trei 
națiuni, în drepturile ce li se acordaseră de către suveranii înaintași. Stările 
întrunite în această dietă la Sibiu au precizat anume că, în ceea ce-i privește 
pe uniți, trebuie să se înțeleagă doar confirmarea de drepturi pentru „ecleziastici 
şi cei care se bucură de prerogativă nobiliară“; numai ei trebuie „numărați“ 
la aceea dintre cele trei națiuni recepte pe teritoriul căreia locuiesc prin achizi- 
{е lor de bunuri, fără a putea alcătui o „a patra naţionalitate“. Nu poate si 
nu trebuie - spuneau aceleași stări - să se extindă înţelesul propunerilor regale 
şi la „plebei“ (poporul de rând) și la fiii de preoţi de origine plebee?". 

Așadar, strădaniile impetuosului Inochentie pentru recunoașterea româ- 
nilor uniţi ca a patra națiune constituțională a Transilvaniei n-au fost încunu- 
nate de succes în fața opoziţiei invergunate a celor trei națiuni recepte, adepte 
ale imobilismului politic și social. El n-a putut să obțină, din pricina obstructiei 
lor, cu toate protestele sale indignate, necum confirmarea expresă a Diplomei 
a doua leopoldine, dar nici măcar acceptarea din partea lor a cuprinderii 
tuturor päturilor sociale ale unifilor, în speţă si a țărănimii, cum s-ar fi invoit 
suverana, cel puţin în cadrele celor trei naţiuni, ca și cetăţeni, pentru ca ea, 
țărănimea, să nu rămână doar tolerată, lipsită de drepturi. Maria Tereza s-a 
văzut nevoită să sanctioneze, la 7 august 1744, articolele de lege - VI și VII - 
privitoare și la români, în pomenita interpretare restrictivă a dietei, așadar cu 
schimbările prejudicioase impuse de aceasta. Dar chiar și această interpretare 
a rămas doar pe hârtie, în fapt clerul și nobilimea unită continuând a fi „ne- 
dreptäfifi la tot pasul“?!. 

În primăvara anului 1744, tot în timpul sesiunii dietei, izbucni in Tran- 
silvania de miazăzi o mare mișcare populară, în sânul maselor românești, 
împotriva Unirii, provocată de instigatiile călugărului sârb Visarion Sarai, sub 
înrâurirea căruia o parte însemnată din uniți s-au reîntors la ortodoxie. Episco- 
pul încercă, dar nu izbuti, să restabilească liniștea prin mijloace pașnice, ne- 
voind să se recurgă la forță armată - propusă de statusul catolic - împotriva 
propriului său popor. Lepădarea de Unire o punea pe seama dezamăgirii prici- 
nuite de neîmplinirea promisiunilor făcute în schimbul ei, cum aflăm și din 
documentele publicate de noi?. Probabil credea că tulburarea ivită i-ar putea 
servi pentru a exercita presiuni asupra forurilor conducătoare în sprijinul reven- 
dicărilor sale?, mai ales că invoca des, încă de pe la începuturile acțiunilor 
iniţiate, că nerespectarea drepturilor acordate prin diplomele leopoldine con- 
stituie o piedică serioasă în calea conservării și, cu atât mai mult, a progreselor 
Unirii?. 

Dintr-o însemnare contemporană - din aprilie 1744, cunoscută relativ mai 
nou - rezultă că episcopul și clerul, „în foarte marea lor nemulțumire“, n-ar 
fi căutat să împiedice „impostura“ lui Visarion, ci mai degrabă s-o ascundă”. 
Contele Theobald Czernin, feldmaregaldocotenent, comandantul de atunci 
(1741-1747) al trupelor din Transilvania și comisar regal pe lângă dietă, era 
într-o oarecare măsură favorabil revendicárilor românești, cu excepția celei 
privind constituirea în a patra naţiune, a cărei „recepfiune ar fi supusă în tot 
timpul la grele piedici“, cum scria el la 11 aprilie 174426. Într-un raport către 
Consiliul Aulic de Război, amintitul comandant îl socotea pe Inochentie ca 
purtând vina principală pentru acest „rău“ (agitația antiunionistă pricinuită de 
Visarion), căci declarase in fafa dietei că el și ai săi sunt uniţi numai condi- 
fionat, în speranţa unor privilegii”. Episcopul îi va invinui mai târziu, în 
perioada 1746-1747, în repetate rânduri, pe iezuiţi, mai ales în persoana teo- 
logului Josephus Balogh, că au uneltit în taină contra lui și că, la sugestia lor, 
Czernin îl prezenta Curţii de la Viena ca „bază și sprijin al tumultului^ provocat 

de aparifia lui Visarion. Ei ar fi propus, prin mijlocirea acestui general, inde- 
pärtarea sa din scaunul vlädicesc, drept condifie a domolirii primejdioasei 
mișcări si a restabilirii stării greu încercate a Unirii, după cum reiese îndeosebi 
din documentele noastre. 

Nelinistita de situația creată, temându-se de prăbușirea Unirii împreună cu 
nădejdile politice legate de aceasta, regina, în urma propunerii Consiliului 
Aulic de Război, adresă, la 15 iunie 1744, un ordin guvernului de la Sibiu ca 
să i se pună în vedere lui Inochentie de a se înfățișa fără amânare la Viena, 
sub pretextul de a se trata și rezolva cu el acele revendicări care au rămas până 
atunci nesolufionate?. 

Transmitandu-i-se de la Sibiu la 1 iulie - după cum arată unul din docu- 
mentele noastre? - această chemare, episcopul, înainte de a pleca în capitala 
habsburgică, a întrunit la Blaj sinodul anual al diecezei la 6 a aceleiași luni 
(25 iunie stil vechi)*!. Totuși, acesta n-a fost un sinod diecezan obișnuit, cu 
toate că fusese convocat cu o lună înainte de termenul arătat, cel putin așa va 
declara episcopul, în noiembrie, în fața unei comisii de anchetă, deci fusese 
convocat înainte de chemarea sa la Curte, și cu toate că a dezbătut și probleme 
administrative bisericești, căci, în afară de cler, el, contrar uzanfei (cum i se 
va reproşa la această anchetă), chemă si mireni: nobili și țărani”, infäfisän- 
du-se acolo uniţi și neunifi, amestecat. Așadar, aproape o reprezentanfä nafio- 
nalá?, reunită de un episcop care se purta nu numai ca un șef religios, ci și 
ca o căpetenie politică a întregului său popor obijduit™. El făcu aici o expu- 
nere despre rezultatele slabe ale strădaniilor depuse până atunci pentru cuce- 
rirea drepturilor naţionale și obfinu încuviințarea pentru continuarea acțiunii 
la Viena, acțiune despre care, de altfel (în urma experienței), ar fi spus că o 
prevede cu scepticism în ceea ce privește noua călătorie pe care trebuia să o 
întreprindă acolo”. 

Sinodul a decurs într-o atmosferă agitată la auzul impotrivirii stărilor tran- 
silvănene la revendicările românești, al neîndeplinirii făgăduielilor făcute de 
Curtea vieneză și consfinfite prin diplome, al tălmăcirii unor măsuri oficiale 
(din 1742) privind țărănimea greu oprimată, al situației contestate a teologului 
etc. Pare verosimilă informaţia - deși provine de la adversarii lui Inochentie 
- după care participanții la „săbor“ au făcut o declarație scrisă, amenințând 
că vor renunța la Unire dacă nu li se satisfac cererile”. Episcopul va face mai 
târziu chiar afirmaţia surprinzătoare - arată o piesă a sa din materialul nostru 
documentar - că sinodul i-ar fi cerut să nu dea ascultare ordinului de a se 
înfățișa la Viena”. 

6 mai 1729 este în realitate data actului cu care împăratul ingtiinpa Guberniul Transilvaniei 
asupra numirii din 25 februarie a aceluiași an; vezi de asemenea M. Moldovanu (I, p. 195). 


? Bârlea, Ostkirchliche Tradition, p. 3942. 
1 Vezi Cap. IV si VII. 
п Nilles, II, p. 501-507; B, Klein, р. 7-12. 


12 Nilles, I, p. 303, 463; II, p. 497; Bârlea, Ostkirchliche Tradition, p. 8, n. 255, p. 170-171, 
181 etc. 


1 Prodan, p. 187-198; Turczynski, p. 101, 106, 117-127. 


14 Armbruster, p. 218 (a. 1708), p. 220-221 (a. 1710-1720), p. 228 (a. 1722), p. 231 (a. 
17254730). Fireşte, ne referim aici numai la date din preajma acţiunilor politice ale lui 
Inochentie. Cf. si materialul nostru: Doc. 19 din iunie 1745 si n. 1 la acest doc. 


15 Prodan, p. 154, 163-167, 188-193. 


16 Tóth, p. 86-87, 134; Prodan, p. 173-193. Adăugăm că memoriul baronului Stefan 
Daniel, membru al dietei, cu data 3 mai 1744, care se ocupá si de revendicárile románesti, 
reprobându-e (Toth, р. 134-135; Prodan, p. 193-195), a fost trimis baronului Bartenstein, 
consilier foarte apreciat la Curtea vieneză (materialul nostru: Doc. 14 din 27 februarie 
1745, n. 8 la acest doc.). Vezi scrisorile lui Daniel (un cunoscut nobil secui, care a călătorit 
în Tara Românească și Moldova) din 6 mai, 3 și 6 iunie, către fiul său cu același nume de 
la Viena (Újabb adattár a vargyasi Daniel család történetéhez, ed. Kelemen Lajos, Cluj, 1913, 
p. 202-203, 213, 219). Bartenstein a împărtășit opinia Dietei Transilvaniei că lui 

Inochentie îi revine vina principală pentru mișcările din 1744 împotriva Unirii religioase si 
că el însuși „în adâncul inimii sale nu e unit“ (Dragomir, p. 135-136; II, p. 91-92; Toth, p. 
143, n. 6). 


17 B, Klein, p. 15, 19, 24-26, 143; a se vedea mai pe larg articolul nostru: Stiri noi despre 
primii studenti trimişi de la Blaj la Roma, în Apulum, XVII (1979), p. 469476. 


18 B, Klein, p. 78. 
19 Kutschera, p. 65, 80, n. 302. 


2 CJH, 1540-1848. évi erdelyi tórvények [Legile ardelene dintre anii 1540-1848], Budapesta, 
1900, p. 386-390; cf. Tóth, p. 117-118; Prodan, p. 172. 


?! B, Episcopii, p. 401. 
? Doc. 10 din 16 ianuarie 1745. 


23 Acest lucru se afirmă, de altfel, categoric într-un raport al Cancelariei Aulice 
Transilvánene (Doc. 13, înainte de 27 februarie 1745). 


4 B, Klein, p. 48, 116; vezi și scrisorile sale din 8 și 24 mai, 6 iulie 1734 către Domenico 
Passionei, nunțiu papal la Viena (Dumitriu-Snagov, p. 90, 98, 104). 


3 Decei, р. 18 (ibidem, p. 19: înţelesul redat greșit). 


26 „... die recipirung einer vierten Nation zu aller zeit schweren anständen unterworffen 
seijn würde" (ibid., p. 16). Socoteste că episcopul, în dorințele sale, „din când în când 
întrece măsura“ (die maass hin und wieder iiberschreitet, p. 15). 


27 B, Klein, p. 160-161; Toth, p. 191, n. 2. Cf. si Dragomir, II, p. 89-91 si n. 1. 

28 Doc. 60 din 25 ianuarie 1747 si n. 7 la acest doc. 

» B, Klein, р. 109, 161. 

% Doc. 18 din iunie 1745, anexa 2 de la sfârșit. 

31 G. Bogdan-Duică, Procesul..., р. 57; B, Klein, р. 101, 110. 

Pentru participarea țărănească la sinoadele românești din Transilvania: Bädugu, p. 30. 


» Toth, p. 142; Prodan, p. 175. Trócsányi Zsolt, în Erdély története, II, р. 1017-1018; 
Gyémánt, p. 45, 166. În cuvântarea lui la sinod, episcopul a vorbit și despre „tulburarea“ 
provocată în popor „în unele locuri“ de „un oarecare călugăr“ (Visarion) și a pus întrebarea 
cum ar putea fi ea liniştită (Bogdan-Duică, op.cit., p. 55-56). 


* Cf. Prodan, p. 190. 


35 Doc. 1 (înainte de 16 noiembrie 1744). Mai târziu se contrazice în această privință (Doc. 
18 din iunie 1745: scrisoare către Maria Tereza, prima variantă). 


% Nilles, II, p. 562-563; Prodan, p. 175-176. Vezi si materialul nostru: Doc. 18 din iunie 
1745 si n. 53, 55 la acest doc. După afirmaţiile adversarilor lui Inochentie, printre 
participanţii la sinod se găseau „mulți, mai chibzuifi“, care erau tulburafi de atmosfera 
creată de el cu această ocazie în dauna Unirii bisericești: Doc. 1 (înainte de 16 noiembrie 
1744) şi n. 12 la acest doc. 


37 Doc. 60 din 25 ianuarie 1747, n. 9 la acest doc. 


Capitolul | 


Inochentie în fata unei comisii de anchetă la Viena în toamna anului 1744 
și refugierea sa la Roma. 


LA 23 IULIE 1744 (fără îndoială st. v.; 3 august st. n.)!, Inochentie, dând urmare 
chemării sale la Curtea împărătească, plecă la Viena. În acest cel din urmă 
drum în capitala habsburgică era însoţit de secretarul său, un mirean, Petru 
Pop Dăianu, de capelanul Petru Aaron, întors abia de câteva luni de la studii 
făcute la Roma, și de servitorul Alexandru Novac?. Scuturati de trásurile epocii 
- procurate prin „magistrii“ stafiunilor de poștă? - ei au călătorit, bineînţeles, 
pe drumurile desfundate și prăfoase, respectiv noroioase, de atunci, cu haltele 
şi, probabil, cu înnoptările de rigoare pe la hanuri. Itinerarul lor trebuia să fi 
fost cel obișnuit, de la Blaj - poate prin Sibiu si Alba-lulia - la Aiud, Turda, 
Cluj, Dej, Jibou, Simleu, primele etape. Ținând seama de durata mare a 
călătoriei, probabil că drumeţii nostri au făcut și opriri mai lungi, de câteva 
zile, în unele localități. În orice caz, știm dintr-o menţiune târzie, din 1761, 
chiar a lui Aaron, că la Șimleu acesta a săvârșit (împreună cu episcopul), în 
1744, o slujbă bisericească, la care credincioșii au luat parte în număr foarte 
mare*. De aici, drumul lor trebuia să fi trecut, iarăși potrivit itinerarului obis- 
nuit, prin Marghita, Săcuieni, Debrețin’, Solnoc (pe unde au traversat Tisa), 
până la Buda. De aici se putea continua călătoria fie pe uscat, în apropierea 
țărmului drept al Dunării, бе pe Dunăre, cu corabia, la Viena®. Oricum, cam 
după o lună, la începutul lui septembrie (st. n.), episcopul și însoțitorii săi 
sosiră în cetatea împărătească”. 

Între timp, la 7 august, Maria Tereza sanctionase, după cum am spus, 
articolele dietale VI și VII, în interpretarea stărilor privilegiate, ceea ce nemul- 
fumea clerul și poporul unit, în frunte cu Inochentie. Acest fapt nu-l împiedică 
însă pe Micu de a înainta, după sosirea sa la Viena, suveranei un nou me 
moriu, care, deși nesemnat, stilul arată că nu putea emana decât de la el. 
Ținând seama acum de cele două articole sancţionate, care refuzau recunoas- 
terea românilor ca a patra națiune, vlădica revine totuși și la cea de-a doua 
Diplomă leopoldină, cerând o interpretare lămurită a articolului 3, în sensul 
că, după cum s-a admis de către dietă încadrarea preoților si a nobililor uniți 
în cele trei naţiuni recepte, să se recunoască aceeași situație orășenilor si 
țăranilor (liberi, libertini, iobagi) români, adică să fie asimilați si aceştia cate- 
goriilor sociale corespunzătoare din cadrul naţiunilor recepte. Nu numai clerul, 
ci și poporul doresc atât de mult aplicarea articolului 3, încât, în caz de refuz, 


INOCHENTIE MICU-KLEIN. EXILUL LA ROMA (1745-1768) 15 


vor să fie mai degrabă „schismatici“ decât catolici, deoarece, zic ei, catolicii de 
rit latin îi recunosc catolici numai cu numele, fără să le îngăduie împărtășirea 
beneficiilor acestora. Unitii - se mai spune, printre altele, în acest act - isi dau 
seama că se bucurau de o stare mai bună câtă vreme au fost „schismatici“, căci 
atunci găseau apărare la principii români și la Moscova, în felul acesta fiind 
bagati în seamă la Curte și la ei acasă, in Transilvania. Cere iarăși o repre- 
zentare ceva mai largă a clerului său în dietă, - decât prin el singur, după cum 
se știe -, precum și un post de consilier în guvernul din Sibiu pentru un nobil 
unită. Acest memoriu n-a avut nici un rezultat favorabil; dimpotrivă, prin unele 
puncte, putea să întărească bănuielile pe care Curtea le nutrea în privinţa lui 
Inochentie în urma informațiilor primite din deosebite părți (dar, desigur, in 
primul rând de la Balogh, teologul iezuit, prin însăși funcţia ce-o împlinea), 
înainte si după sosirea episcopului la Viena, asupra atitudinii sale față de 
tulburările antiunioniste legate de agitația lui Visarion și a altor clerici orto- 
docși, precum și de comportarea sa afäfätoare la sinodul din vara’. 

Amintitele informaţii au fost apoi discutate în conferința ministerială din 
25 septembrie, întrunită pentru treburile Transilvaniei, la care a luat parte și 
contele loan Haller, guvernatorul acestui principat (1734-1755), aflat atunci 
în metropola dunăreană’. El a transmis Cancelarei Aulice Transilvănene о 
scurtă relatare despre sinod!! din cele amintite mai sus, care-l avea ca autor 
probabil pe Balogh. La propunerea conferinței, suverana a hotărât ca, într-o 
comisie aulică specială, delegată pentru cercetarea si îndreptarea stării tulburi 
a Unirii bisericești din Transilvania, să se întocmească, pe baza ziselor infor- 
mafii, o listă de întrebări în scopul audierii episcopului. Interogarea acestuia 
trebuia să se facă „nu pe cale de cercetare, ci numai pentru a da informații 
asupra faptului“, pentru ca, după primirea și a lămuririlor ce i se vor cere astfel, 
să se vadă care sunt chestiunile ce aparțin „forului ecleziastic“ (adică sunt de 
competența jurisdicției bisericești), spre a fi comunicate în vederea unei deli- 
berări ulterioare acelui for, și care sunt cele de ordin politic (pe care, adăugăm 
noi, comisia si le va rezerva siesi, ca să dispună cu privire la ele Curtea vieneză). 
Fäcändu-se această distincţie, va urma, apoi, să se ia de ambele parti cuvenitele 
măsuri de remediere!?. După cum se vede, era o precauţie formală spre a 
preîntâmpina invocarea așa-zisului privilegium fori, care-i scutea pe clerici de 
a se înfățișa înaintea unui for laic de judecată, ei fiind supuși doar forului bise- 
тісеѕс!?. 

Comisia delegatá se compunea din Johann Georg Mannagetta, om in 
vârstă, consilier aulic și de conferință ministerială, ca președinte, iar ca membri 
din Heinrich Joseph Koch, consilier la Camera Aulică, baronul August Tho- 
mas Wóber, consilier la Consiliul Aulic de Război, Josephus Kozma și Sigis- 
mundus Csató, consilieri la Cancelaria Aulicá Transilvăneană. Probabil că toți 
erau considerați buni cunoscători ai treburilor ardelene și, în cadrul acestora, 
ai situației bisericii unite; acest lucru, de altfel, e sigur în ceea ce-i priveşte pe 
Mannagetta, dar îndeosebi pe secuii Kozma și Csató, prin însăși amintita 
funcție a celor doi din urmă!*. 

Si astfel, in loc de a se trata la Curte cu Inochentie problema revendicărilor 
românești, cum se spunea formal în ordinul de citare la Viena, în vederea cărei 
probleme înaintase noul sáu memoriu, episcopul se pomeni tradus in fafa 
acestei comisii. Chemat prima oară la 16 noiembrie înaintea ei, i s-a adus la 
cunoștință de la început - potrivit instrucțiunilor pe care le arătam - că a fost 
convocat in fața ei nu pentru a fi cercetat, ci numai pentru a da informaţii la 
întrebările ce i se vor citi cu privire la starea Unirii, fără să se aducă în acest 
fel vreun prejudiciu competenţei de for; eventualele puncte referitoare la tre- 
burile „spirituale“ (care vor rezulta din interogatoriu) vor fi transmise „forului 
ecleziastic“ spre anchetă, dacă va fi cazul!?. 

În ciuda acestei precaufiuni de formă a comisiei, când s-a început citirea 
în fața lui a întrebărilor, episcopul recuză competenţa comisiei ca for examina- 
tor pentru el în „materia“ despre care era vorba; consimfi totuși să dea infor- 
magii la întrebările ce urmau a-i fi puse, dar sub rezerva de a le putea apoi 
retracta!S. În această primă ședință a răspuns deci la chestiunile cărora li s-a 
dat, pe rând, lectură, în legătură mai ales cu agitatiile antiunioniste, dezlänfuite 
în primul rând de unii călugări ortodocși, și la o parte din întrebările privind 
sinodul din vară. În răspunsurile sale, Micu a arătat, printre altele, că pricina 
cea mai de seamă a lepădării de Unire era nerespectarea privilegiilor acordate 
românilor. De asemenea, a făcut precizări referitoare la agitatorii tulburărilor 
antiunioniste, al căror nume însă - spunea el - nu le cunoaște. Relativ la sinod, 
nega că în fafa acestuia - vorbind de acțiunile desfășurate de el la Viena pentru 
drepturile românești - ar fi rostit că aici doar „a fost amágit cu cuvinte fru- 
moase“ (potrivit unei întrebări care reproduce în această privință una din 
informaţiile provenite, foarte probabil, de la Balogh)". Recunostea, în schimb, 
de a fi spus în sinod că stările (întrunite în dieta din 1744) nu voiau să „extra- 
deze" (de fapt: să accepte, să recunoască), fără schimbare (sine modificatione), 
prima Diplomă leopoldină; tot așa, că a pus să se citească cererea adresată de 
aceleași stări suveranei ca „neamul românesc“ (gens Valachica) să nu fie primit 
„în întregime în sânul locuitorilor țării“ (prorsus in gremium regnicolarum), ceea 
ce - după un alt punct, din aceeași sursă iezuită, al listei de iritrebári - a 
tulburat mult atât țăranii, cât și nobilii adunaţi la sobor. La fel, admitea că 
s-a dat lectură acolo dispozitiei oficiale recente care oprea libera strămutare a 
jelerilor, dispoziţie cunoscută de altfel in Transilvania - spunea Inochentie - 
cu două luni mai înainte; din cauza citirii ei, „plebea“ prezentă acolo s-a tulbu- 
rat din noul. 

Chiar și din natura și formularea întrebărilor, la care a trebuit să răspundă 
$i a răspuns în această primă ședință, Inochentie putea să observe că, sub 
pretextul ascultării sale pentru „informaţie“, în realitate comisia îi făcea un 
adevărat rechizitoriu și îl ancheta ca pe un acuzat politic. 

După 16 noiembrie, se pare pe la începutul lui decembrie (în orice caz, 
înainte de 7 a acestei din urmă luni), vlădica a fost în audienţă la nunțiul papal 
din Viena, cardinalul Camillo Merlini-Paulucci (Paolucci), care a aflat astfel 

de prezenţa sa în capitala imperială, de chemarea lui la Curte sub motivul - 
spunea el la întrebarea diplomatului pontifical - că „fusese zugrăvit în culori 
urâte la aceste dicasterii [forurile de la Curte], ca unul care nu și-ar fi făcut 
datoria si ar fi fost de vină pentru tulburarea din rândurile naţiunii sale. Il rugai 
să-mi spună sincer dacă se simţea într-adevăr vinovat de vreo greșeală, ca să-l 
pot servi și să-l ajut cu acel rezultat ce-l doream, spre a risipi bănuielile iscate 
împotriva sa; dar prelatul nu făcu decât să-mi repete că a fost acuzat fără vină 
şi că se formase o comisie alcătuită din persoane făcând parte din deosebite 
dicasterii și că se infäfisase înaintea acesteia pentru a afla ce se pretindea să 
se ştie de la el. Mă asigură de a fi declarat in fata acelei reuniuni [comisii] că 
dacă voia să se informeze de la el despre ceea ce el cunoștea cu privire la 
dezordinile afäfate, o va face în scris, fără a vrea însă să se supună examinării 
de un tribunal laic, incompetent să-l examineze și cu atât mai puțin să-i facă 
proces. Auzind eu aceasta - scrie mai departe nunțiul - îi impusei că dacă altă 
dată va mai fi invitat să compară, de vreme ce fara știrea mea se infäfisase 
înaintea zisei comisii, fără a mă fi informat dinainte, să răspundă deschis că 
fără permisiunea mea nu numai că nu putea să consimtă a se supune, dar nici 
măcar a se înfățișa și să invoce dispoziţiile sfintelor canoane și pedepsele sub 
care cad judecătorii care pretind să cheme înaintea tribunalului lor un episcop 
si să-l facă să se supună unui examen și proces, ceea ce nu poate să-și asume 
decât papa în cazurile cele mai grave și conciliul provincial în cele minore; pe 
lângă aceasta, să-i sugereze [comisiei] că trebuie să mi se adreseze mie. Suszisul 
prelat îndeplini ceea ce eu îi impusei sau cel puţin așa îmi raportă că a făcut; 
comisia, la auzul întâmpinărilor sale, îi răspunse că va lua legătura cu mine, 
ceea ce însă nu s-a făcut, căci nici unul din comisari [membrii comisiei] n-a 
fost niciodată [la mine] pentru a-mi vorbi despre acest caz neprevăzut și eu 
replicai stăruitor prelatului să nu mai compară“. Toate acestea le citim în 
raportul pe care nunțiul îl face ceva mai târziu, la 16 ianuarie 1745, congregatiei 
Propaganda Fide din Roma, adică instituţiei superioare a misionarismului 
catolic, care, după ce fusese sesizată de către Aaron, printr-o scrisoare din 13 
octombrie, despre situația precară a Unirii, se adresase lui Paulucci pentru 
verificarea acestei situaţii și intervenţia lui în scopul îndreptării ei!?. 

A doua oară, Inochentie ar fi trebuit să se înfățișeze înaintea comisiei la 7 
decembrie, pentru a răspunde la restul, de fapt la majoritatea întrebărilor ce 
urmau ari fi puse. La începutul ședinței din aceeași zi, acest rest a fost citit în 
comisie, dintre membrii căreia lipsea Wóber, absent din motiv de boala?°. 
Episcopul trebuia să fie întrebat, în continuare, de o seamă de alte lucruri ce 
i se reproșau că le-a spus la sinod, în legătură cu rescriptul din 9 septembrie 
1743, privind, între altele, reducerea unor taxe percepute de cler de la credin- 
cioși?!; i se imputa și o violentă ieșire împotriva teologului iezuit, prin care 
refuza să-l mai întrețină. Se arăta că ar fi afäfat, cu exagerări, clerul, nobilimea 
si țăranii participanți contra decretelor oficiale, atacându-le în sinod, unde nu 
era locul, contestările de acest fel trebuind prezentate forurilor competente. Ar 

fi instigat împotriva Unirii însuși el, episcop unit, punând asistenței chestiunea 
dacă, în cazul neobținerii a ceea ce li s-a promis românilor uniţi, vor mai voi 
să păstreze Unirea. Nu ajunge că toate acestea au produs o mare tulburare în 
spiritul celor de faţă, lucru pe care el ar fi putut și trebuit să-l prevadă împreună 
cu consecințele sale si să-l prevină, dar a recurs la amenințări cu „puterile 
străine“; se întreabă amănunte în atare privință: care puteri, cu ce scop a făcut 
această amenințare, din proprie iniţiativă sau din îndemnul altora, dacă a avut 
contacte cu ei prin viu grai sau în scris, în ce au constat contactele? Dacă a 
avut relații cu alții în ceea ce priveşte celelalte chestiuni tratate la sinod - de 
caracter politic - care ar prejudicia liniștea publică, cu cine anume și în ce au 
constat acestea??? Ar fi trebuit întrebat apoi, în altă ordine de idei, cum de „a 
îndrăznit“ să se facă purtătorul de cuvânt nu numai al românilor uniți, ci, asa 
cum se vede dintr-o cerere a sa înaintată recent, „al clerului, nobilimii și 
poporului catolic de ambele rituri în genere“, dacă a avut vreo împuternicire 
legală în acest sens? De asemenea, era învinuit și de fapte „puţin potrivite 
demnității și funcţiei episcopale“, care de aceea nu sunt într-atât de competența 
comisiei, precum reiese din chestionar, cât „vor trebui examinate la locul lor“, 
adică, observăm noi, de forul bisericesc superior. Din șirul acestora amintim: 
îngăduie ca dieceza să fie „inundată de cărți schismatice"; sfințește mai mulți 
preoţi decât e nevoie - între ei fiind numeroși cei „care nu știu carte, țărani 
si alti plebei, ceea ce iarăși va urma să fie examinat la locul si rândul său“2%; 
se dă a înțelege că face aceste hirotoniri, peste necesități, din poftă de câștig, 
pentru taxele percepute de la candidați; ba chiar primește popi hirotoniți de 
„schismatici“; de la o vreme nu-i mai obligă pe preoți ca la hirotonirea lor să 
facă jurământul de credinţă pentru Unire; se preocupă mai degrabă de treburi 
lumești decât de cele duhovnicești; își căpătuiește rudele etc. La sfârșitul intero- 
gatoriului s-ar fi așteptat de la el să sugereze cuvenitele măsuri de îndreptare, 
după părerea sa, „pentru ca Unirea să poată fi readusă la trăinicia [consistentia] 
ei și păstrată în ea“7. 

Dar Inochentie nu s-a mai înfățișat la 7 decembrie, ci i-a trimis pe Aaron 
si pe Georg Hardt (vlădica îi spunea de obicei Herdt), agentul pe care-l avea 
cu plata de mai mulți ani la Viena, ca să aducă la cunoștința comisiei că, 
deoarece nunțiul i-a interzis să compară înaintea unui for contrar canoanelor 
cu privire la persoana sa ecleziastică si, cu atât mai puţin, să răspundă in fata 
ei, cere scuze și înțelegerea binevoitoare a comisiei că nu se poate prezenta să 
răspundă verbal. Promitea însă că va răspunde negresit (omnino) în scris, dacă 
punctele chestionarului îi vor fi comunicate tot în scris. La aceasta, comisia îi 
replică, prin mijlocirea acelorași doi reprezentanți ai săi, că, „dacă nu astăzi, 
cel mai târziu mâine“, să declare în scris de vrea să compară la ședința urmă- 
toare a comisiei şi să se supună suveranei, care, ca rege apostolic, are autoritatea 
de a-i porunci. În consecință, e invitat să răspundă verbal și la punctele res- 
tante, potrivit aceleiași proceduri (illa modalitate) cum a răspuns de curând la 
cele anterioare, mai ales că nu rezultă de ce s-ar prejudicia canoanelor prin a 

răspunde cu vorba si nu li s-ar prejudicia prin a răspunde în scris, iar dacă 
nu vrea să răspundă (bineînțeles cu cuvântul, adăugăm noi), întrucât comisia 
va trebui să raporteze despre acest lucru suveranei, i se pune în vedere să judece 
el însuși „dacă prin aceasta își va face cauza sa mai bună sau mai rea". 

Putem releva ușor unele nepotriviri de amănunt între datele de mai sus ale 
protocolului ședinței din 7 decembrie 1744 a comisiei si ştirile amintitei scrisori 
din 16 ianuarie 1745 a nunfiului, acestea din urmă pe baza celor ce i-au fost 
comunicate - nota autorul scrisorii - de către Inochentie după o primă prezen- 
tare a sa în fata comisiei. Și anume, din pasajele ce le-am tradus din scrisoare, 
rezultă cá deja atunci - deci la 16 noiembrie 1744 - el ar fi declarat comisiei 
că-i va răspunde numai în scris, ceea ce e în contradicție cu cele pe care le 
cunoaștem și le-am expus despre acea ședință din noiembrie, în temeiul proto- 
colului ei. Pe de altă parte, din aceeași scrisoare s-ar putea deduce că episcopul 
a luat legătura cu nunțiul nu numai înainte de ședința din 7 decembrie, ci si 
după ea, căci în scrisoare se arată că el i-a raportat de a fi îndeplinit ordinul 
său de a comunica comisiei că nu e competentă în cazul dat, recuzare pe care 
Inochentie o făcuse si înainte de acest ordin, dar numai la 7 decembrie, când 
ar fi trebuit să apară a doua oară în faga ei, sa referit la acest ordin al nunjiului, 
deși acum nu personal, ci prin Aaron și Hardt, precum se spune în protocolul 
şedinţei. În același protocol nu se pomenește însă de promisiunea pe care ar 
fi făcut-o comisia de a lua legătura cu nunțiul, cum cerea și acesta, invocând 
spusele episcopului. În aceste incongruenge de detaliu, credem că trebuie să 
se prefere datele din protocoalele (deși poate prea sumar redactate) ale celor 
două ședințe, din 16 noiembrie si 7 decembrie 1744, în locul ştirilor respective 
din scrisoarea cu data 16 ianuarie 1745 a nunfiului, care, cam la o lună si 
jumătate mai târziu, poate (printre alte multe probleme de care trebuia să se 
ocupe la postul sáu) nu-și mai reamintea bine sau nu va fi înţeles exact de la 
bun început toate amănuntele convorbirii sau ale eventualelor convorbiri avute 
cu Inochentie, amestecändule. 


* 


Cu toate că la 7 decembrie comisia a reacționat negativ la cererea episcopu- 
lui de a i se transmite în scris punctele la care i se mai aștepta răspunsul şi 
nici episcopul n-a dat declarația la care fusese somat, ci doar a repetat în scris 
cererea de a i se comunica punctele, cu promisiunea reînnoită că va răspunde 
la ele, prezentând această cerere, prin Hardt, la 8 decembrie, ora 6, seara?”, 
până la urmă, în ziua de 10 a aceleiași luni, ea, comisia, totuși le-a trimis, cu 
o notă de însoţire semnată de Csató. Din această notă reiese că i-a trimis chiar 
chestionarul întreg (deci și punctele ce i s-au „propus“ la 16 noiembrie), invi- 
tándud să răspundă în termen de trei zile, tot „pentru informație“, în scris 
(așadar cum ceruse). Portarul Cancelariei Aulice Transilvănene, care trebuia 
să-i predea aceste hârtii, nu l-a mai găsit la sălașul său, unde îl va căuta timp 
de zece zile, dimineaţa si spre seară. Astfel, vlădica n-a mai luat cunoștință, 
cel putin oficial, de restul întrebărilor, care cuprindeau, așa cum am văzut, învi- 


20 FRANCISC PALL 


nuiri și mai grave, pe care, de altminteri, după interogatoriul dintâi, putea să 
le presimtă?, dacă între timp, neoficial, nu va fi aflat chiar câte ceva din ele”. 

Inochentie, care putea să-și dea seama încă de la ședința de la mijlocul lui 
noiembrie că, in fond, era tratat de comisie ca un acuzat politic, după somafia 
din 7 decembrie a fost cuprins chiar de teama de a fi arestat. Cineva (desigur 
de la Curte, poate Andreas Boer, slujbas la Cancelaria Aulică Transilvănea- 
na)", La înștiințat în mare taină - va scrie episcopul câteva luni mai târziu lui 
Paulucci - că s-au înaintat suveranei acuzații de lezmajestate, prin urmare de 
înaltă trădare, împotriva lui și el, Inochentie, socotea că nimeni, nici nunțiul, 
nu l-ar fi putut apăra în fața acestei situații atât de primejdioase; uneltirile 
adversarilor săi nu i-ar fi permis nici accesul, în audienţă, la Maria Tereza, spre 
a se dezvinovati. Regina era sub influența învinuirilor calomnioase ale dușma- 
nilor săi, уа arăta el”. Așa stând lucrurile, credea că nu-i rămâne altă ieșire 
decât refugierea în secret din Viena, peste hotarele monarhiei habsburgice, la 
Roma. 

În afară de nunțiul Paulucci, cu cine se va mai fi întâlnit Inochentie in 
timpul ultimei sale sederi în marele oraș dunărean? Se cunosc în atare privință 
doar puţine date, furnizate de Hardt, din cele ce s-au auzit întâmplător de la 
dânsul. Interogat de comisie la 22 decembrie despre împrejurările fugii lui 
Inochentie, din răspunsul agentului va rezulta că el nu-l însoțea în deplasările 
prin Viena și deci nu știe (precis) pe cine frecventa. Totuși, episcopul i-a spus 
că a fost când la nunfiaturä (ceea ce stim și din alte parti, după cum am văzut), 
când la cardinalul arhiepiscop al Vienei (adică la contele Sigismund Kollonich 
sau Kolonich, înrudit cu cardinalul Leopold de pe vremuri, care avusese cunos- 
cutul rol important în realizarea Unirii”), ba la „acest sau acel domn ministru“. 
De asemenea, a auzit de la dânsul că o dată, de curând, a fost în „suburbia“ 
(adică în unul din cele nouă foburguri - mai precis Wieden, cel mai populat 
- din afara zidurilor) Vienei la principele Cantacuzino, de la care primise și 
un ordin cavaleresc. E vorba, precum se stie, despre Radu („Rudolf“), fiul aven- 
turos al fostului domn al Țării Românești, Ștefan Cantacuzino, un „binefă- 
cător“, acesta din urmă, al bisericii românești din Făgăraș. Radu (1699-1761), 
refugiat în Imperiul Habsburgic, se pretindea, pe baza unor diplome dubioase, 
descendent din împărații romani și bizantini; el era rău văzut moral și suspectat 
politic la Curtea vieneză, precum și disprețuit în general în apusul Europei; 
credinţa sa religioasă era echivocä. Impártind titluri inchipuite, el i-a conferit, 
în 1735, şi lui Inochentie gradul de „cavaler cu colier“, apoi nu mai puţin 
fantezista (am zice baroca) demnitate de „prefect suprem al Daciei antice“, cu 
care episcopul se împodobește - cum vom vedea - în titulatura unor acte ale 
sale din 1746-1747. Pe de altă parte, în cunoscuta genealogie fictivă a familiei 
sale, Micu se punea în legături de rudenie cu Cantacuzinii, deci și cu Radu”. 

Inochentie fiind căutat și negăsit la adresă timp de zece zile, comisia s-a 
întrunit din nou - deși numai cu trei din cei cinci membri ai ei, absentau Koch 
si Wóber - în ziua de 22 decembrie, citând în fața ei pe Aaron si Hardt, pentru 

a le cere lămuriri. Primul a declarat din capul locului că, fiind cleric, va răspun- 
de la întrebări „în așa fel ca să nu prejudicieze canoanele“. Interogafii, amân- 
doi, au spus că episcopul a plecat din Viena la 9 decembrie”, fără ca ei să ştie 
cu „voia“ cui. Aaron a mărturisit că episcopul i-a spus că merge la Mariazell. 
E vorba de străvechiul și cel mai însemnat loc de pelerinaj al Austriei, în 
marginile de miazănoapte ale Stiriei, străjuit de munți înalți, probabil inzäpezifi 
deja în acel anotimp, loc la sud-vest de Viena, după cum se ştie la vreo trei 
zile de drum. Tânărul preot a mai declarat în depozitia sa că episcopul a 
adăugat că, în caz de se va intefi frigul, se va întoarce, poate, chiar a doua zi, 
din cel mai apropiat oraș, fără a indica o dată precisă de înapoiere din peleri- 
najul însuși; l-a auzit însă uneori spunând că, deoarece are mulți adversari, „ca 
să nu i se întâmple ceva rău, va merge la Roma“. Înainte de plecare, i-a lăsat 
lui si secretarului Petru Dăianu cheltuială de drum pentru ca, dacă el ar zăbovi 
mai multă vreme, să se poată întoarce acasă, după ce vor primi scrisoare de 
la el. Dăianu a și făcut acest lucru (se vede fără a mai aștepta scrisoarea), 
plecând la 20 decembrie „la soția sa“, preciza Hardt. Aaron a mai arătat că 
Inochentie părăsise sălașul însoțit de servitorul său român din Transilvania 
$i de un alt servitor pe care şi-l tocmise la Viena, cel din urmă revenind „in- 
dată“, dar fără să aducă vreo veste de la episcop și rămânând la sălaș încă opt 
zile, în așteptarea zadarnică a acestuia”. 

În ziua următoare acestui interogatoriu, la 23 decembrie, într-o scrisoare» 
răspuns către secretarul Propagandei Fide, care era monseniorul Niccolò Ler- 
cari, Aaron, fără a-i pomeni de audierea sa, după ce spune că în mijlocul 
poporului Unirea „merge din rău spre mai rău“, face o aluzie prudentă, ca să 
nu zicem sibilină, la episcopul său „propriu“. Acesta „era acuzat“ - scrie el - 
„de unele lucruri pe drept sau pe nedrept, nu pot să știu, numai Dumnezeu 
şi conștiința sa vor ști. Pentru ca eventual adevărul să nu-i aducă ceva împotriva 
asteptärii, la 9 curent a plecat de aici, ca să meargă, precum credem, la Roma 
si acolo să dea socoteală de cele făcute“. 

Ca să mai revenim un moment la ședința din 22 decembrie, arătăm că, 
după interogatoriile lui Aaron şi Hardt, comisia a făcut următoarele propuneri: 
şeful Cancelariei Aulice Transilvănene să scrie a doua zi atât guvernatorului 
Haller, cât și lui Balogh pentru supravegherea lui Petru Dăianu, întors în 
Transilvania, despre care se bănuiește că ar fi primit instrucțiuni de la Ino- 
chentie, spre a afla ce va face sau vorbi; Cămara (Tezaurariatul) să aibă grijă 
de veniturile episcopale. 

Într-o nouă ședință, care a avut loc peste o săptămână, la 29 decembrie, 
$i la care, de asemenea, au lipsit Koch şi Wóber, comisia n-a putut lua nici o 
hotărâre cu privire la ordinea de zi ce și-o proiectase pentru a discuta situația 
creată prin plecarea lui Micu din Viena. Zicem n-a putut lua nici o hotărâre, 
din pricina amintitelor absente, ca si a necunoasterii locului unde se găsea 
episcopul (căci trebuia să fi fost limpede că povestea cu pelerinajul la Mariazell 
era doar un pretext) si fiindcă era nevoie ca în prealabil Gyulaffi, şeful Can- 

celariei Aulice Transilvănene, să obțină de la Balogh informații asupra felului 
cum ar fi trebuit administrată episcopia în lipsa titularului ei, spre a nu-i 
întărâta si mai mult pe uniţi, în starea precară de atunci a lucrurilor”. 

La ședința următoare, două zile mai târziu, când erau în sfârșit prezenți toți 
membrii comisiei, aceasta află de la Aaron că el a primit, în aceeași zi, o 
scrisoare în românește de la Triest, din partea lui Inochentie. Aaron o citește 
şi o traduce în fața comisiei. Rezulta, printre altele, că episcopul, din lipsă de 
ocazie, nu putea călători de la Triest direct la Ancona (în statul papal)“ si de 
aceea urma să-și continue drumul la Veneţia; cerea ca destinatarul să-i răspundă 
in acest oraș (la o adresă desigur indicată, poate la comunitatea greacă unită 
din jurul bisericii Sf. Gheorghe de rit unit)“; din care oraș, dacă va pleca in 
răstimp, se va trimite corespondența după el (bineînțeles, după ce va fi lăsat 
vorbă în acest sens). 

Astfel s-a aflat la Viena, în mod sigur abia la 31 decembrie, deci trei săptă- 
mâni după plecarea clandestină a lui Inochentie de aici, că el era în fugă. Nu 
ştim dacă a fost într-adevăr la Mariazell, trecând pe acolo în drum spre miazăzi. 
Probabil că nu, ținând seamă că invocarea intenţiei de pelerinaj la faimosul 
sanctuar, față de Aaron, era, după cum am spus, numai un pretext, un pretext 
prea străveziu. De altminteri, localitatea avea o situare geografică destul de 
lăturalnică, departe de calea principală spre Italia, prin Bruck, Graz, Ljubljana 
(Laibach), Triest, iar Inochentie, în teama sa de a fi arestat, voind desigur 
să scape cât mai repede din teritoriile unde credea că o asemenea soartă putea 
să-l ajungă din urmă, nu va fi fost dispus să zăbovească. 

Încercând să-l readucă pe fugar si dezicând obișnuita încetineală a forurilor 
vieneze, comisia propune ca a doua zi, la 1 ianuarie, Consiliul Aulic de 
Război (pe care îl reprezenta Wóber) să expedieze un ordin comandamentului 
militar din Triest pentru a4 constrânge in chip oficial la întoarcere“, dacă se 
va mai găsi acolo; în același timp, tot consiliul să scrie ambasadorului austriac 
din Veneţia (Josef von Rathgeb), ca acesta să-i facă cuvenitele îndemnuri în 
același sens, dacă între timp va fi ajuns aici“. Deosebirea de comportament 
ce se recomanda se explică evident prin faptul că portul Triest se afla sub 
stăpânirea Austriei, pe când orașul lagunelor continua să fie un stat indepen- 
dent, deși trăia mai mult din amintirea gloriosului său trecut maritim. Comisia 
considera că peste „puține zile“ se va cunoaște in care din aceste orașe se putea 
găsi episcopul și doar atunci vor trebui luate măsuri ulterioare în privința lui. 

În aceeași reuniune, comisia mai propune ca, după ce se va ști sigur că 
Inochentie nu se mai întoarce, suverana să scrie arhiepiscopului primat de 
Strigoniu - era un Esterházy - cerându-i ca, în calitate de superior întru cele 
spirituale, să-l citeze, precum se obișnuiește, pe episcopul absent (din dieceza 
sa) si să ordone acolo o anchetă, pentru care să-l delege eventual pe episcopul 
rutean unit de Muncaci (Mihail Manuil Olsavsky sau Olsavszky după ortografia 
maghiară, cum își scria de obicei numele) sau pe altcineva, cum i se va părea 
mai potrivit. 

În sfârşit, mai face propuneri - destul de ambigue - în chestiunea căutării 
controversatei Diplome a doua leopoldine; întrebând, între altele, dacă, „pen- 
tru consolarea unifilor", ar putea fi confirmată, „cu oarecare interpretare" a 
bine cunoscutului ei articol III, prin punerea lui de acord cu de asemenea 
amintitul articol VI al hotărârilor dietale din 1744. 

Poate că în aceeași ultimă zi a anului ce se sfârșea, dar în orice caz la începu- 
tul lui 1745, Aaron s-a dus și la nunțiu spre a-i da de veste simultan plecarea 
vlădicăi din Viena și sosirea lui la Triest. Căci iată ce scrie Paulucci confratilor 
săi cardinali din congregația Propaganda Fide, în continuarea pasajelor pe care 
le-am citat mai sus din raportul său cu data de 16 ianuarie 1745: „În timp ce 
eram în așteptare să aflu de la el [de la episcop] cele ce aveau să se întâmple 
în această gravă problemă [ancheta împotriva sa], veni să mă găsească părintele 
Aaron, care îmi împărtăși că monseniorul episcop plecase de câtăva vreme din 
Viena pentru a se duce la sanctuarul din Mariazell cu gândul de a se întoarce 
aici, dar, în loc de a face acel drum, se hotărâse să meargă la Triest, unde căuta 
să se îmbarce pentru a se duce la Roma, speriat de amenințări, care [chiar] dacă 
sunt adevărate, nu mi-au fost niciodată împărtășite de către prelat, [amenințări] 
poate din partea comisiei sau pe care le aflase de la alţii, că s-ar fi plănuit 
arestarea sa. Márturisesc eminenţelor voastre că mă surprinse o asemenea 
înştiinţare, căci imi închipuiam bine că plecarea în taină a episcopului va afäfa 
aici bănuieli [si] mai mari asupra conduitei sale din trecut. Mă gândii dacă 
n-ar fi fost nimerit să-l chem înapoi de la Triest, dar reflectând pe de o parte 
că o scrisoare a mea nu l-ar mai fi găsit în acel oraș, iar pe de alta temându-mă 
a expune vreunei silnicii în întoarcerea sa aici, în urma faptului că lipsise fără 
ştirea Curţii, nu socotii că ar fi cazul să fac vreun demers și din luarea-aminte 
de a afla de la eminentele voastre cele ce mi se vor porunci după sosirea acolo 
a menfionatului episcop și după informaţiile pe care el vi le va împărtăși. Eu 
mă tem că suszisul prelat nu mi-a făcut o mărturisire completă despre cele ce 
au putut să i se întâmple în Transilvania și nici de la părintele Aaron, deși 
am încercat, n-am reușit să le aflu, el spunându-mi că nu era informat asupra 
lor, fiindcă nu era iniţiat în secretele care poate fuseseră tratate în sinodul ținut 
la Făgăraș [corect: Blaj], de la care sinod, pot eu bănui, s-au născut motivele 
pentru care Curtea aceasta e nemulțumită de prelat. Dar acestea nu sunt decât 
simple bănuieli ale mele, deoarece, din repetatele întrebări ce le-am pus sus- 
zisului monsenior episcop, nu m-am putut dumiri și plecarea sa pe ascuns mă 
face să mă tem că el se simte vinovat sau cel puţin îl face să fie suspectat ca 
atare de această Curte, pe lângă care eu n-am crezut că trebuie să întreprind 
vreun demers după o hotărâre, atât de nechibzuită și fără nici o cunoștință a 
mea, luată de prelat, pentru dezvinuirea căruia pas fi putut sti ce să înfățişez. 
După credinţa mea, era prea necesară această expunere către eminentele voas- 
tre, ca să fie informate despre un asemenea caz [neplăcut] pe care ele nu-l 
cunosc și care nu-mi dá mie posibilitatea să actionez dacă amintitul episcop 
nu vorbește deschis cu eminenfele voastre, pentru a le da acea adevărată si 

sinceră informare asupra conduitei sale, care e prea necesară spre a întreprinde 
acţiunea cu cine e nevoie pentru întoarcerea lui la biserica sa, căci eminengele 
voastre pot să-și dea bine seama că dacă neamul românesc va fi lipsit de căpete- 
nia sa, lepădările de credinţă vor crește din zi în zi si răul se va agrava mereu“. 

După acest lung citat, al cărui important conținut - în ciuda unei frazeologii 
periodizante respectate de noi si în traducere - ni se pare destul de lămurit 
prin sine însuși si de aceea nu-l mai comentäm, iată câteva aproximafiuni (în 
lipsă de date precise) despre etapele itinerarului urmat de Micu, în continuare, 
de la Triest până la Roma, ţinta fugii sale, țintă în privinţa căreia nici comisia 
de anchetă nu mai putea avea vreo îndoială. 

Sosit la Triest - în împrejurările grele de călătorie ale vremii - probabil pe 
la 20 decembrie, el va fi ajuns la Veneţia în jurul zilei de 25 a aceleiași luni. 
Ordinul care va fi fost expediat de la Viena la Anul Nou pentru ca episcopul 
să fie întors din aceste orașe cu forța, respectiv prin „cuvenite îndemnuri“, 
evident nu-l mai putea ajunge din urmă nici măcar la Veneţia, căci trebuia să 
fi plecat și de acolo foarte curând după 25 decembrie, ținând seama că pe la 
mijlocul lui ianuarie, sau foarte curând după aceea, va fi și sosit în „Cetatea 
Veşnică“. Într-adevăr, această dată aproximativă rezultă din compararea primei 
scrisori de la Roma a lui Inochentie către Paulucci cu răspunsul acestuia. Ce-i 
drept, în forma în care ni s-au păstrat ele, datarea e lacunară. Episcopul spune 
destinatarului că-i scrie când stă „deja de o lună“ la Roma. În replica sa, în 
circa martie 1745, nunțiul arată că răspunde la scrisoarea din „13 a [lunii] 
trecute“. Memoriul în care sunt reproduse cele două scrisori, de altfel împreună 
cu altele, se referă la acțiunea desfășurată de Micu „după plecarea sa din Viena 
până la prezenta lună iunie 1745“. Scrisoarea sa în discuție urmează în me- 
moriu după alta - în două variante - și o cerere, în numele „catolicilor uniți 
din Transilvania“, aceste trei piese, adresate de el Mariei Tereza, fiind, potrivit 
contextului, de pe la sfârșitul lui ianuarie sau mai degrabă începutul lui febru- 
arie același an. Reiese din toate acestea că prima scrisoare din Roma a lui 
Inochentie către nunțiul Paulucci datează din 13 februarie 1745, la mai puţin 
de o luna după sosirea sa în capitala papală”. Căci credem că expresia „deja 
de o lună“ nu trebuie înțeleasă numaidecât în sensul că acela care o folosește 
a ajuns exact cu o lună mai înainte în acest oraș, ci cu o oarecare aproximaţie, 
dacă luăm în consideraţie atât distanţa (circa 600 km) pe care o mai avea de 
străbătut de la Veneţia până la Roma în condițiile de călătorie de atunci (agra- 
vate probabil si de anotimpul care nu putea fi prea favorabil), cát și o anumită 
„licenţă“ a sa, o slăbiciune a memoriei, pe care i-o constatăm adeseori când 
citează date cronologice. 

Presupunem că traseul acestei ultime etape a drumului său, făcut desigur 
cu mici întreruperi la unele stațiuni de poștă, a fost următorul: Veneţia-Ferrara 
(oraș deja în statul papal, care începea la sud de fluviul Pad) - Ravenna-Ancona 
-Roma. Nu credem că de la Ferrara s-ar fi îndreptat - în loc de Ravenna - spre 
Bologna (cu toate că și aceasta făcea parte din statul pontifical), fiindcă o atare 

direcţie l-ar fi dus, prin traversarea regiunii muntoase a Apeninilor toscani, spre 
marele ducat al Toscanei, posesiune a lui Ştefan Francisc de Lotharingia, soțul 
şi coregentul Mariei Tereza, posesiune ре care fugarul trebuia să aibă interesul 
de a o evita. Așadar, el va fi străbătut o parte din Romagna, apoi Marche, 
Umbria, Lazio, regiuni greu încercate, în preajma călătoriei sale, de ocupația 
trupelor austriece comandate de prințul Johann Georg Christian Lobkowitz, 
fost general comandant în Transilvania (1737-1741), înaintașul lui Czernin 
(amândoi de îndepărtată origine cehă). Austriecii găsindu-se în război cu regatul 
de Neapole, cele două armate beligerante intraseră pe teritoriul statului papal 
neutru, - de o neutralitate însă binevoitoare pentru tabăra napolitană -, devas- 
tändu- si prădându-i populaţia“. 

Ținând seama de toate împrejurările de mai sus, Inochentie nu putea să 
fi sosit la Roma, așa cum am spus, decât pe la mijlocul lui ianuarie 1745, dacă 
nu chiar abia pe la 20 a lunii respective”. 

În orice caz, prin fuga peste hotarele Imperiului Habsburgic, el a căzut 
definitiv in dizgratia reginei Maria Tereza. Toate încercările sale, făcute apoi 
din exil, pentru a o îmbuna sau unele acțiuni - imprudente oarecum - de a 
o constrânge să-i îngăduie întoarcerea în dieceză, în mijlocul poporului său, 
vor fi zadarnice. 


În încheierea acestui prim capitol, credem că se pot trage câteva scurte 
concluzii. Curtea de la Viena, văzând primejduită starea Unirii bisericești a 
românilor ardeleni cu Roma și voind, din amintitele motive politice, s-o redre- 
seze, se pare că începea să fie preocupată de gândul înlăturării lui Inochentie 
din episcopia sa, în care el înțelegea, cum am mai spus, să fie nu numai un 
şef bisericesc, ci și - poate chiar mai mult! - o căpetenie politică a poporului 
său nedreptăţit, într-o epocă in care, de altminteri, factorul bisericesc se imple- 
tea încă foarte strâns cu cel politic, pentru a nu mai vorbi de cel social și cultu- 
ral. 

Prin acțiunea sa revendicativă tot mai îndrăzneață pentru dobândirea egali- 
аі în drepturi a românilor cu celelalte popoare conlocuitoare din Transil- 
vania, impetuosul, ba deseori imprudentul luptător a devenit prea incomod 
în ochii stăpânirii. Mai ales din 1744, el a ajuns să fie socotit chiar un răzvră- 
titor periculos de către stările privilegiate ale țării, cramponate de un sistem 
constituțional anchilozat, ai cărui beneficiari - ca ai unui adevărat apartheid 
înainte de termen! - se incäpäfänau să rămână, iar conducerea centrală de la 
Viena nu voia să-și complice situația, atât din considerente de politică internă, 
cât și din cauza conflictelor externe în care era angajată, pentru a răsturna acest 
sistem tradițional și s-a arătat gata să-l sacrifice pe temerarul protagonist al luptei 
naţionale românești din Ardeal. 

Ameninţările lui Inochentie cu părăsirea Unirii, cu emigrarea în masă sau 
cu recurgerea la „puteri străine“ - se gândea desigur la Rusia ortodoxă, cu care 
relaţiile Curţii vieneze nu erau dintre cele mai cordiale - dacă se va continua 

sá nu se acorde drepturile nationale revendicate in schimbul compromisului 
cu catolicismul, amenințări vânturate de episcop, fără îndoială, ca mijloace 
tactice, au fost întoarse contra sa”, spre a4 face suspect atât din punct de vedere 
religios, cât si politic. Traducerea lui in faţa unei comisii de audiere (in fond: 
de anchetă) urmărea să culeagă noi probe (din propriile sale mărturisiri, deși 
ele trebuiau obținute sub pretext doar informativ) pentru a-l dovedi vinovat 
sub amândouă aspectele, probabil cu scopul judecării și condamnării sale în 
ultima instanță". Inochentie își considera cauza dreaptă, ea fiind cauza unui 
popor nedreptăţit in propria sa țară; se declara, precum am văzut, nevinovat 
înaintea reprezentantului papal la Viena. 

La un moment dat, cuprins de teamă că, în urma înscenării ce i s-a făcut, 
ar putea fi chiar arestat și apoi înlăturat printr-un proces, a preferat să se 
refugieze la Roma (fapt în pregătirea căruia nunțiul, împotriva unei ipoteze mai 
noi?, nu avusese nici un amestec). Un istoric, ortodox zelos, observă că „din 
Viena nu putea evada, decât spre Roma, fiind celelalte drumuri închise, pe 
când la pontificele roman mai nădăjduia, că a rămas, pentru el și poporul său, 
o fărâmă de dreptate“. E adevărat că din capitala habsburgică pe atunci n-ar 
fi putut scăpa în altă parte, totuși, așa cum vom arăta, recurgerea lui la ajutorul 
papei trebuie văzută mult mai nuanțat. 


Note 


1 B, Klein, p. 117, 170; B, Episcopii, p. 4. Autorul uită însă, împotriva obiceiului său 
lăudabil, să-și arate izvorul: mărturia de pe la sfârșitul sec. XVIII a lui Samuil Micu, nepot 
al lui Inochentie (Cipariu, p. 99). Ținând seama de faptul că cele două dare cronologice 
imediat următoare din aceeași istorie a lui S. Micu (ibid., p. 100): 10 septembrie 1746 
(excomunicarea iezuitului Balogh; 21 septembrie st. n.) și 14 august 1747 (excomunicarea 
lui Aaron; 25 august st. n.) sunt exprimate după st. v., neindoios că si 23 iulie 1744 
trebuie înțeles conform acestui din urmă stil: 3 august st. n. Izvorul lui S. Micu pentru data 
de 23 iulie era desigur o însemnare latincascá a lui Inochentie, pe care același Samuil, după 
expresia lui Şincai (III, p. 348), „au avut-o în mână“, dar, precum arată în această 
însemnare (p. 348-349) episcopul însuși: „am ieșit mai pe urmă din Ardeal de la episcopia 
mea, în anul 1744 după 23 iulie“ (sublinierea noastră). 


? Doc. 3 din 22 decembrie 1744, n. 11; vezi și Cap. VII. 


? „Diligenţele“ vor fi introduse în țările monarhiei habsburgice abia in 1749: Hennyey, p. 
127. Pentru transportul de călători până atunci, ibid., n. xx și p. 129. 


+ B, Episcopii, p. 4 şi n. 5 


5 Debrefinul era un punct oarecum obligatoriu in itinerarul transilvănean de nord spre 
Viena sau invers. El a fost atins, de exemplu, în septembrie 1745, de baronul Ștefan 
Daniel și de soţia sa - cum arată un interesant jurnal al ei - în întoarcerea lor din capitala 
imperială în Ardeal tot pe la Săcueni, Marghita, Simleu: Újabb adattár a vargyasi Daniel 
család történetéhez [Magazin de date noi privind istoria familiei Daniel de Vârghiș), ed. 

Kelemen Lajos, Cluj, 1913, p. 245. Pe aici au trecut și Silvestru Caliani cu Grigore Maior, 
revenind in 1747 de là studiile făcute la Roma, prin Viena (P, Coresp., p. 89, 95). 


6 Daniel a făcut calea întoarsă de la Viena la Pesta coborând pe Dunăre în amintita sa 
călătorie (Ujabb adgttár, p. 243-244). 


? B, Klein, p. 117, n. 2 - după extrasele lui Rosenfeld, făcute cu privire la această dată, 
adăugăm noi, desigur pe baza unei note a Cancelariei Aulice Transilvánene: Succinta 
bropositio (titlul ei il cităm în întregime in Doc. 1, înainte de 16 noiembrie 1744, n. 1), în 
MOL, Erd. kanc. lt, Acta gen., a. 1745, dos. 320, f. 20: „Dominus Episcopus sub initium 
Septembris [1744] hic comparuit". 


8 B, Klein, p. 117-121; Wessely, p. 273-274; O. Bârlea, Biserica Română Unità şi 
ecumenismul corifeilor Renaşterii culturale, p. 74. 


9 , Praecesserant eum et secutae sunt ex Transylvania diversae informationes super actis 
ipsius episcopi synodalibus et seductorum schismaticorum monachorum seu sic dictorum 
calugerorum et poparum unionem in illo principatu turbantium imposturis ad Aulam inde 
missae" (Succinta propositio, ibid.). Vezi si Doc. 1 (inainte de 16 noiembrie 1744). У 


10 Ibid.; B, Klein, p. 170. 

!! Doc. 1 (înainte de 16 noiembrie 1744), n. 3. 

12 Doc. 13 (înainte de 27 februarie 1745); Doc. 91 din 22 iulie 1747, n. 15. 
D Ferraris, с. II, р. 218 (sub cuvântul: clericus). Ed. I a apărut in 1746. 


1 Mai mult asupra componenților comisiei: Doc. 3 din 22 decembrie 1744, n. 1-3 la acest 
doc.; Doc. 6 din 29 decembrie 1744, n. 3 la acest doc. Csató fácea si pe secretarul si 
notarul comisiei. 


15 Cităm din preambulul „punctelor“ de interogatoriu (varianta scurtă): ,quae puncta per 
Delegatam Commissionem Aulicam domino episcopo Fogarasiensi baroni Klein pro danda 
solum informatione in facto, nullatenus vero per viam inquisitionis, partim fuere proposita, 
et adhuc essent proponenda, prout eidem domino episcopo praefata commissio in 
praeliminaribus jam declaravit, illi per hanc informationem circa competentiam Fori, quoad 
personale neutiquam praejudicari, et occurrentia forte puncta spiritualia ad Forum 
ecclesiasticum remissum iri, atque hunc in finem haec ipsa puncta debito loco pro 
formanda inquisitione (sin ita visum fuerit) communicári^ (MOL, Erd. kanc. lt, Acta gen., a. 
1745, nr. 320, f. 17; mf. și fc. BAFC; rezumat de Rosenfeld la Bogdan-Duică, Procesul, p. 
67). Asupra variantelor punctelor de interogatoriu: Doc. 13 (înainte de 27 februarie 1745), 
n. 23. 


16 „Qvanquam cautum sit in praeambulo punctorum constituti juribus domini episcopi 
super competentia fori qvoad substractam materiam et ipsum personale, is tamen declinare 
forum hujus commissionis voluit et dixit ex eo qvod aliud ipse forum haberet, se formale 
examen hic subire nolle, sed informationem super interrogatoriis sibi praelegendis 
daturum, ita tamen ut cras retractare possit" (se spune în fruntea răspunsurilor din varianta 
lungă, scrisă și corectată de Csató, după cum îi arată scrisul, în MOL, Erd. kanc. lt, Acta 
gen., a. 1745, dos. 320, p. 121; o primă formă, cu deosebiri stilistice, a acestei variante, tot 
de mâna lui Csat6, în aceeași arhivă, a. 1749, nr. 248, f. 30; rezumat, pe baza celeilalte 
forme, de Rosenfeld la Bogdan-Duică, ibid.). 


OM E INEO, Pr ема ыа сае 

17 Mai târziu, faţă de nunțiul Paulucci, într-o scrisoare de prin aprilie 1745, Inochentie se va 
contrazice în această privință (Doc. 18, memoriul din iunie același an, numero quinto, n. 
63 la acest doc.). 


18 Răspunsurile corectate de Csató, numerele 5, 7-14, 33-34, 35, 37-39; rezumate de 
Rosenfeld la Bogdan-Duică, ibid., p. 67-71. 


19 Doc. 10 din 16 ianuarie 1745; cf. Doc. 12 (după ianuarie) 1745. Vezi și Doc. 4 din 23 
decembrie 1744, n. 2. 


20 „Die 7-a Decembris celebrata commissio praesentibus aliis, ob aegritudinem absente 

illustrissimo domino consiliario et referendario aulae-bellico a Wóber. Lecta sunt reliqva 

constituti puncta in commissione, absente domino episcopo [...] (se arată in prima formă a 

variantei lungi a răspunsurilor, tot de mâna lui Csató, în protocolul ședinței din aceeași zi, | 
MOL, Erd. kanc. It, Acta gen., a. 1744, dos. 248, f. 32v). 


21 Dispozifia aceasta (a rescriptului regesc din 9 septembrie 1743) va fi calificată de 
Inochentie „illegitima“ si în decretul de excomunicare pe care-l va lansa împotriva lui 
Balogh în 1746 (P, Coresp., p. 46). 


® Varianta lungă a chestionarului, întrebarea 65: „An reliqva etiam gesta ct acta in synodo, 
et exitum illius aliis communicaverit?“ Întrebarea 66: „Quibus, quomodo et qualiter?" 
(Rosenfeld la Bogdan-Duicä, ibid., p. 65). În varianta scurtă, întrebarea 61, după „synodo“ 
se intercaleazá: ,quae statum politicum et singularitar quietem et tranquillitatem publicam 
feriunt“ (MOL, Erd. kanc. It, Acta gen., a. 1745, dos. 320, p. 31). 


? Cum se adaugă in varianta scurtă, la întrebarea 66: „audiri enim etiam quod in hac linea 
valde excedat ipse dominus episcopus ordinando etiam multos homines illiteratos, rusticos 
aliosque plebejos, id quod etiam suo loco et ordine veniet examinandum“ (ibid., p. 32). 


4 Rosenfeld la Bogdan-Duică, ibid., p. 66. 


25 „[...] ipsemet judicet an suam causam per hoc meliorem vel pejorem facturus sit?“ (MOL, 
Erd. kanc. lt, Acta gen., a. 1745, dos. 320, p. 128; rezumat de Rosenfeld la Bogdan-Duică, 
ibid., p. [72]). 


2 Vezi scrisoarea sa către Paulucci de prin aprilie 1745, în memoriul din iunie același an 
(Doc. 18, numero quinto). 


? Doc, 13 (înainte de 27 februarie 1745). 
2% Doc. 2 din 10 decembrie 1744 şi n. 1 la acest doc. 
? Tóth, p. 146. 


% Cum presupune Prodan, р. 177 (dar Inochentie „contestă competența comisiei“ nu 
„după“ informaţiile ce i s-au cerut la prima ascultare, ci chiar la începutul acelei ascultări, 
cum am arătat mai sus). 


31 A se vedea discutarea acestei chestiuni de noi în legătură cu amintita scrisoare către 
Paulucci de prin aprilie 1745, în cadrul memoriului din iunie același an: Doc. 18, n. 64. 
` Cf. si Doc. 10 din 16 ianuarie 1745. 


32 Cf. si Doc. 19 din iunie 1745. 

3 Cf. o aluzie târzie chiar a lui Inochentie la vizita făcută de el în vremea acestei ultime 
sederi la Viena, afirmând că arhiepiscopul Kollonich, ca si nunțiul, l-a avertizat atunci să 
nu se infatiseze înaintea comisiei laice de anchetă (Doc. 267, circa octombrie-noiembrie 
1750, şi n. 1 la acest doc.). 


4 Doc. 3 din 22 decembrie 1744 si n. 23 la acest doc. Foarte probabil că dintre „miniştri“ 
era vorba în primul rând de șeful Cancelariei Aulice Transilvănene, contele Ladislaus 
(VIII) Gyulaffi (1699-1751), un secui deţinând această dregători din 1741 (Josephus 
Benkó, Transilvania, II, Viena, 1778, р. 15; Nagy, [IV], p. 482, 484; B, Klein, indicele). 
La acest „dicasteriu“ al Curţii se discutau de obicei pe atunci treburile bisericii unite. 
Kozma si Csató erau subalternii lui Gyulaffi. Cât priveşte „miniștrii“, ne-am mai putea 
gândi la preşedintele Consiliului Aulic de Război, contele Joseph Harrach, si la 
preşedintele Camerei Aulice, contele Johann Dietrichstein, cărora li se va adresa, printre 
alții, si mai târziu (vezi Doc. 36-37 din 2 iulie 1746). Ei erau şefii lui Wöber, respectiv 
Koch. În sfârșit, probabil că vlădica s-a văzut și cu studentul Alexandru Rednic, pe care îl 
trimisese la Viena, în 1743, să înveţe teologia la seminarul iezuit Pazmaneum (Doc. 52 din 
20 august 1746). În orice caz, Aaron l-a cunoscut pe acesta la Viena acum, în 1744, după 
cum va scrie S. Micu (Cipariu, p. 99). 


35 Francisc Pall, Inochentie Micu-Klein, deschizător al luptei de emancipare nationala..., în 
Apulum, XX (1982), p. 198 (articol apărut cu unele evidente erori de lectură și tipar). 


% Doc, 3 din 22 decembrie 1744. În bagaje, pe lângă hârtii personale, avea și o parte din 
arhiva episcopiei (vezi mai la vale, Cap. VII). 


3 Doc. 4 din 23 decembrie 1744. 


38 Doc. 3 din 22 decembrie 1744 (cf. si Doc. 8 din 31 decembrie 1744 - 5 ianuarie 1745 si 
n. 4 la acest doc.). 


? Doc. 5 (înainte de 29) si Doc. 6 din 29 decembrie 1744 (cu amănunte deosebit de 
interesante). 


* De la Triest la Ancona sau invers se călătorea pe mare; așa făceau și „alumnii“ care 


mergeau de la Blaj la Roma. Comisia n-a fost înştiințată „chiar de Inocenţiu Micu-Klein“, 
cum se afirmă de Corneliu Albu, în scrierea sa romantata Pe urmele lui Ion-Inocentiu Micu- 
Klein, Bucuresti, 1983, p. 184. Lucrare cu multe libertăți față de realităţile istorice. 


* Asupra acestei comunități a se vedea mai nou (si pe bază de inedit): O. Bârlea, Greci 
„ortodocşi“ şi greci „uniţi“, in Perspective, III, ian.-mart. 1981, p. 2-24. 


4# O călătorie Viena-Triest cu mijloace publice de transport (adică cu diligengele) pe acest 
traseu, pe la 1747, ţinea 13 zile și costa zece galbeni (Gulden) de persoană (Arneth, IV, p. 
71-72). Despre condiţiile generale de călătorie ale epocii: Braudel, p. 459, 461467. 


® Remarcată și de contemporani (Pastor, XVI/1, p. 405). 


+ Despre aceasta va afla mai târziu si Inochentie, căci o aminteşte, în esenţă, în Doc. 60 din 


25 ianuarie 1747. 


55 Doc. 7 din 31 decembrie 1744. Justifică aceasta oare părerea: „În tot cazul, Curtea nu 
puse prea mari stäruinfe în urmărirea lui“ (Prodan, p. 178)? 


# Doc. 10 din 16 ianuarie 1745. 

# Doc. 18 din ianuarie 1745, numero primo-quarto din memoriu. 
48 Guglia, I, p. 208-211; Pastor, XVI/1, p. 76-86. 


® Din cele expuse rezultă, credem, că nu putea să fi ajuns la Roma „ре la începutul lui 
ianuarie 1745“ (Bârlea, Bis. Rom. Unità şi ecum. corif. Ren. cult., p. 77). 


5 Cf. si B, Klein, p. 48-49; Prodan, p. 176. 


51 Doc, 18, memoriul din iunie 1745, nr. 1: scrisoarea lui Inochentie către Maria Tereza, 
prima variantă; Prodan, p. 177. 


32 Prodan, ibid. Neamestecul lui Paulucci în refugierea lui Inochentie rezultă nu numai din 
citatul pe care l-am făcut mai sus din scrisoarea sa către Propaganda Fide cu data de 16 
ianuarie 1745, dar și din răspunsul său dat prin martie același an la prima scrisoare pe care 
i-o va adresa Inochentie din Roma (încadrate ambele în Doc. 18 din iunie 1745, numero 
quarto). 


5 Dragomir, |, p. 136. 


Capitolul Il 


Cele dintái actiuni ale lui Inochentie la Roma in favoarea clerului si 
poporului sáu, incercarea sa nereusitá de intoarcere in patrie in 1745. 


SOSIT ÎN LEGENDARA METROPOLĂ, ROMANĂ si catolică, de pe malurile Tibrului 
în împrejurările, slab cunoscute în amănunt, pe care le-am expus, Inochentie 
a tras la reședința (ospizio, hospitium) basilienilor ruteni de rit unit din Polonia, 
de la biserica Madonna del Pascolo. Acest lăcaș, cu un nume mai vechi: Santi 
Sergio e Bacco, se afla în inima Cetăţii Veșnice. Micu, el însuși călugărit, 
precum am văzut, la basilienii ruteni (din Muncaci), nu va sta aici doar „câteva 
zile după sosire“, - cum s-a presupus mai nou! -, ci va locui multi ani în șir, 
poate până aproape de sfârșitul exilului și totodată al vieții sale?. 

După sosirea și instalarea sa la Roma, el a luat legătura cu reprezentantul 
diplomatic de aici al Austriei, cardinalul Alessandro Albani (1692-1779), nepot 
de papă (al lui Clement XI), mare iubitor de opere de artă, întemeietor al 
celebrei Villa Albani (azi Villa Torlonia), vestindu-l despre „motivul venirii 
sale“ și rugându-l să intervină pe lângă suverana habsburgică în favoarea sa 
şi a românilor uniţi, adică a diecezanilor săi. 

La sfatul lui Albani, dat prin mijlocirea auditorului (uditore) acestuia (mon- 
seniorul Antonio Baldani, de altminteri cunoscut arheolog, 1691-1765), 
episcopul se hotări să-i scrie reginei, spre a o îmbuna, urmând ca scrisoarea 
să fie transmisă de cardinal la Viena‘. Într-o primă formă, mai dezvoltată si 
patetică a acestei scrisori - deși cu unele inexactitäfi si exagerări de amănunt 
- reamintește, mai întâi, lupta lui fără preget pentru dreptele revendicări ale 
unifilor, neimplinite în ciuda diplomelor leopoldine. Se referă, de asemenea, 
la asuprirea acestora de către „acatolici“ (protestanți, deci aici numai aceștia 
sunt puși în cauză!), ceea ce îi împinge la disperare, încât sunt gata să părăsească 
fara și să fugă în „ţările turcilor“ (adică in Tara Românească si Moldova, care 
se aflau sub stăpânire otomană). Apoi caută să-și justifice refugierea la Roma, 
ca rezultat al uneltirilor urzite de dușmanii săi și ai cauzei pentru care luptă, 
uneltiri prin care se urmărea condamnarea lui, fără a se putea înfățișa înaintea 
suveranei (spre a se apăra); venirea lui la Roma, deși fără a-i fi cerut voie, nu 
e un delict de înaltă trădare, „deoarece un episcop poate și trebuie, cum oricine 
ştie, să recurgă la papă in trebuingele sale și să recurgă personal". Arată reginei 
că îi scrie în interesul credincioșilor încredințați grijii sale, nu în al său propriu, 
el fiind dispus (spune repetat) să-și dea chiar demisia, dacă ea ar fi socotit-o 
oportună, în schimbul unei mici pensii. 

Cu această variantă iniţială a scrisorii Albani nefiind de acord, ea a fost 
refăcută si expediată într-o a doua versiune, mult mai scurtă, aprobată de 
cardinal, în care - lucru ciudat - se omite încercarea de justificare a plecării 
pe ascuns din Viena; varianta a doua se mărginește aproape numai la accen- 
tuarea, în linii generale, a justelor cereri ale unitilor și a opoziției nedrepte cu 
care ele sunt întâmpinate, aceasta fiind adevărata cauză a tulburărilor antiunio- 
niste. În ambele variante se stăruie pentru egalitatea în drepturi a catolicilor 
uniţi cu adepții celorlalte religii; în varianta a doua relevăm textual, cu privire 
la concepția socială, întrebarea retorică adresată suveranei, dacă n-ar fi just ca 
„sărmanii catolici uniţi în Transilvania, care sunt nobili, să fie trataţi ca nobili, 
cei care sunt liberi ca liberi, cei care sunt șerbi ca șerbi“. În ambele variante 
se socotește că starea Unirii se poate „lecui perfect“ dacă regina întărește cea 
de-a doua Diplomă leopoldină. Aceasta, contrar afirmațiilor adverse, după care 
ar fi „falsă si închipuită“, e autentică, deoarece Inochentie însuși a obţinut la 
Viena copie după originalul ei. 

În sfârşit, el mai spune, în amândouă versiunile scrisorii, că a venit la Roma 
pentru a putea înfățișa suveranei nemijlocit în scris ceea ce n-a putut face prin 
viu grăi la Viena, anume situația extrem de gravă in care a ajuns atât el, cát si 
„biata turmă“ pe care o păstorea?. 

Cu același prilej, Albani a transmis și o „suplică“, întocmită în realitate tot 
de Inochentie, adresată reginei, de asemenea după sfatul (colla direzzione) 
cardinalului, în numele „tuturor catolicilor uniţi din Transilvania“. Suverana 
e rugată aici, în puţine fraze, să ia măsuri pentru a pune capăt asupririi care 
i-a împins la disperare, ca ei să se poată bucura, în temeiul celor două diplome 
leopoldine, „măcar“ al celei de-a doua, al cărei „original autentic există chiar 
la Viena“, de aceleași drepturi ca și credincioșii celorlalte religii „acceptate“, 
să aibă acces și ei la toate funcţiile din principat, „aceasta în virtutea legilor 
înseși ale țării“!€ 

Aceste acte pot fi datate doar cu aproximaţie, precum am mai spus: de pe 
la sfârșitul lui ianuarie sau mai probabil de pe la începutul lui februarie 1745, 
ele fiind redactate, poate, numai cu puține zile înainte de prima scrisoare a lui 
Inochentie din Roma către nunțiul Paulucci, care e din 13 februarie, cu care 
ele prezintă asemănări textuale, toate aceste piese fiind încadrate, de altminteri 
împreună cu altele, și într-un memoriu al episcopului din iunie 1745, cum am 
mai pomenit. 

La 5 martie 1745, Inochentie îi scrie din nou suveranei. Într-adevăr, la 1 
februarie, Maria Tereza, în vârstă de nici 28 de ani, näscänduH pe arhiducele 
Carol Iosif (deja al 7-lea din cei 16 copii pe care îi va aduce pe lume regina; a 
nu-l confunda cu un altul dintre ei, viitorul împărat Iosif al II-lea, născut in 
1741), Micu se grăbeşte să se folosească de acest eveniment dinastic pentru 
ca, o dată cu felicitările sale, să încerce iarăși împăcarea ei. O roagă să se milos- 
tivească de cele „o sută de mii de familii catolice“ oprimate și nenorocite, al 
căror episcop este, si, bineînţeles, de el însuși, că a plecat pe neașteptate de 

la Curte fără să-i ceară voie și a venit la Roma, dar n-are nici o vină în această 
privință, căci din „curată necesitate“ a făcut acest lucru. „Aștept răspuns“, 
spune el, printre altele, în încheiere?. 

Dacă nu din partea Curţii, el primea unele veşti de la Viena prin alții, de 
pildă la 13 februarie același an i-a scris sau răspuns probabil Hardt’. 

De asemenea, Inochentie a căutat, prin propria-i scrisoare deja menționată, 
tot din 13 februarie, să reia legătura si cu reprezentantul pontificelui roman 
la Viena, nunțiul Paulucci. Pentru întârzierea cu care o făcea, aducea drept 
scuză „podagra care începu - scria el - să mă chinuie abia sosit la Roma și 
care nu m-a mai părăsit decât de foarte puţine zile“. El se silește să-și motiveze 
fuga în fond în același fel ca si în prima variantă a scrisorii către regină, trans- 
misä de Albani, dar acum folosind expresii si mai avântate: „... Eu nu sunt 
numai nevinovat, ci însăși acea fugă, care pentru împrejurările ei e ocărâtă atât 
de mult de către tori, chiar ea e cel mai mare merit pe care mi l-am putut face 
înaintea lui Dumnezeu si înaintea oamenilor“. Prin ea, „am vrut să mă salvez 
nu într-atât pe mine, cât onoarea suveranei mele“, în sensul că dacă ar fi rămas 
la Viena și prin acțiunea adversarilor săi ar fi fost osândit, aceasta, pe lângă 
„eterna dezonoare" adusă demnităţii lui episcopale, ar fi însemnat și „eterna 
infamie a reginei înseși“ (poate în înţelesul că acea dezonoare ar fi stirbit grav 
prestigiul ei, de vreme ce ar fi îngăduit-o)... Altă ieșire chibzuită, din situația 
în care a fost pus, n-a găsit decât fuga și, ca s-o reușească, a fost nevoit să-și 
țină ascuns faţă de toți planul. „Si dacă n-am făcut cunoscut eminentei voastre 
această hotărâre a mea, n-a fost din lipsă de respect, ci dintr-un motiv justificat“, 
deoarece - după cum pare a reieși din argumentarea lui cam complicată - dacă 
nunțiul n-ar fi fost de acord cu hotărârea sa și el ar fi rămas la Viena, îl aştepta 
condamnarea, iar dacă ar fi fost de acord, nunțiul însuși ar fi fost socotit în 
parte complice la pregătirea fugii sale. Încheie spunând că așteaptă cu nerăb- 
dare din partea reginei un răspuns binevoitor la suplica pe care i-a trimis-o, 
împreună cu scrisoarea, prin Albani, căci altfel, precum îi dă, printr-o aluzie 
biblică, a înțelege nunțiului, va trebui să se adreseze șefului bisericii, papei”. 

Paulucci, răspunzând - prin martie - într-o formă severă, dar curtenitoare 
şi aleasă, arată că motivele invocate de corespondentul său pentru a-și justifica 
fuga nud conving, „deoarece nu puteaţi domnia voastră ilustrisimă - scrie el 
- să vă temeti de a fi forțat să va supunefi examinării de către judecători laici, 
dacă, chemat fiind acolo, afi fi dat răspunsurile pe care vi le-am sugerat si pe 
care dumneavoastră m-afi asigurat că deja le-aţi dat. Si cu atât mai putin ar fi 
îndrăznit ei să facă să fiți arestat, fără a vorbi mai întâi cu mine, care într-un 
astfel de caz as fi știut să vă apăr și să vă scap de orice silnicie“. Apoi subliniază 
că, plecând clandestin, Inochentie și-a înrăutățit „cauza“ la Curtea vieneză, 
dând consistenţă bănuielilor împotriva sa și furnizând „un temei și mai pu- 
ternic adversarilor săi pentru a-și susține spusele lor“. Își exprimă îndoiala că 
demersul încercat de la Roma de către episcop pe lângă Maria Tereza va avea 
rezultatul sperat de el. De altfel, nunțiul e de părere că „cunoscutul decret“ al 

reginei, - se referá la cel din 9 septembrie 1743 sau la cel din 7 august 1744 -, 
considerat in esenţă, „în sensul său adevărat, înseamnă ceea ce nafiunea a 
pretins și dorit intotdeauna" 19. 

Paulucci nu pare să-și dea seama că se contrazice aici cu cele ce a afirmat 
vreo două luni mai înainte, în des pomenita scrisoare din 16 ianuarie 1745 
către Propaganda, când, scriind despre propriile sale demersuri pentru confir- 
marea dispoziţiilor privilegiale ale faimosului articol 3 al Diplomei a doua 
leopoldine, atât în timpul lui Carol al VI-lea, cát și al domniei de până acum 
a urmașei acestuia, spunea pe drept cuvânt: „Nu aș fi întâmpinat din partea 
acestei Curți nici cea mai mică piedică, dacă indärätnicia stărilor Transilvaniei 
şi a celor trei naţiuni din care sunt compuse, și anume cea secuiască, cea un- 
gurească și cea săsească, [...] nu s-ar fi opus, precum continuă să se opună și 
să contrazică executării și observării acelor [privilegii]. Și această contrazicere 
atât de incäpäfänatä a îngrijorat așa de tare Maiestatea sa și ministerul ei, încât 
n-au vrut să se hotărască a concede în prezentele împrejurări confirmarea 
diplomei lui Leopold în termeni corespunzători și au crezut că [trebuie] să le 
[!] confirme cu o anumită modificare, si anume ca zisele privilegii să nu poată 
avea tărie decât cu privire la ecleziastici și persoanele nobile ale naţiunii valahe. 
Dar nici această modificare nu a putut să facă mai puţin îndărătnice suszisele 
stări ale Transilvaniei pentru a le determina să-și retragă amintitele contraziceri, 
căci au protestat că nu vor permite niciodată să se introducă și să ia ființă în 
acel principat a patra națiune, care ar fi cea greco-unită. lar eu repetându-mi 
întâmpinările la Maiestatea sa și la principalii ei miniștri, precum și la cance- 
larul Transilvaniei, ca să aibă grijă a ordona din autoritatea supremă executarea 
privilegiilor amintite, n-am motive să mă măgulesc că Maiestatea sa ar face-o, 
mai ales în prezentele împrejurări critice, de teamă să nu afte tulburări si 
disensiuni în acel principat, care se distinge prin ajutorul ce-i dă cu trupele 
sale proprii“!!. 

Dar să revenim la răspunsul aceluiași nunțiu către episcop. „Nu e desigur 
un lucru de puţină importanţă - continuă Paulucci - că în prezentele circum- 
stante periculoase Maiestatea sa a hotărât să facă atât de mult în folosul sus- 
zisei naţiuni. Cât despre mine, să fiți convins domnia voastră ilustrisimă, nu 
omit să vă apăr în modul cel mai bun ce mi-e îngăduit. Nu trebuie însă să 
ascund cu această ocazie că am ajuns să aflu că faptul de a fi exclus domnia 
voastră ilustrisima în [din] sinodul ținut de dumneavoastră pe teologul regesc 
a dat Curţii motiv să creadă (si pretind [cei de la Curte] a o sti) cá dumnea- 
voastră, în loc de a vă sili să domoliti acolo discordiile, dimpotrivă, le-aţi agágat. 
Ca urmare, au luat naștere toate relele de care suferă în prezent acei sărmani 
catolici.“ Nungiul isi exprimă, în concluzie, dorința ca situația să revină la o 
„perfectă liniște“, la care să „coopereze“ și corespondentul său „în împlinirea 
datoriei sale“!?. 

Replica lui Inochentie - prin aprilie - e lungă, deosebit de vehementă, deși 
în ton respectuos. Respinge са „о calomnie sfruntată“ (se subînțelege, a adversa- 

rilor săi, nu a nunfiului) învinuirea că el a exclus teologul regesc din sinod si 
că a afatat prezentele dezbinări. Asupra „lipsei de temei“ a acestor „două 
motive“ stăruie episcopul, pentru ca nunțiul, dacă va voi să continue a-l sprijini, 
să ştie ce ar fi oportun a aduce „în apărarea atâtor sărmani catolici oprimafi, 
mai degrabă decât în а mea, deoarece tocmai aceasta e ținta dușmanilor mei: 
să lovească păstorul, ca oile să se risipească“ (parafrază biblică). 

Mai întâi, izbucnește violent și pe larg împotriva teologului străin ca rit și 
de neam, „inutil de tot“, care nu vrea să facă altă treabă decât pe aceea de 
„spion şi semănător de zâzanie [vrajbá] între Curtea regală, episcop si popor“; 
pe care el trebuie să-l întrețină, în dauna unei părți considerabile a veniturilor 
sale, „contra dispozitiei exprese a bulei pontificale“ (din mai 1721, ceea ce e 
adevărat doar în sensul că în ea nu e vorba de teolog); care „s-a priceput să 
facă să se confirme și să se execute cea de-a doua Diplomă leopoldină în acele 
parti care sunt favorabile pentru el, dar nici în vreo altă parte care să se refere 
la cel mai mic avantaj fie al clerului, fie al poporului“ (parcă nu stările se 
împotriveau din răsputeri la confirmarea diplomei în atare privință, cum va 
arăta Inochentie însuși în noiembrie 1746)"; care refuză „să presteze jură- 
mântul de a-și exercita cu credință funcțiunea“ (iezuiţii nu voiau să facă acest 
jurământ nici față de episcop, nici fata de clerul său; fiind impuși de Curtea 
vieneză prin decret, pentru supravegherea lor, evident, nu se considerau subal- 
ternii lor). Deși persoana teologului „a fost rău văzută de toți în acel sinod și 
tot așa tolerată cu sentimente foarte ostile, stie el bine (fără să vorbesc eu) din 
ce cauză, fără a întoarce pentru asta vina asupra mea, că am făcut cát a trebuit 
[să fac] și [cât am] putut spre a-l susține chiar împotriva indignării comune a 
celorlalți“!*. Această „susținere“ nu e verosimilă, după cum rezultă din alte 
documente!5. 

Inochentie arată apoi că nu el а afäfat dezbinările, de vreme ce ele își au 
originea în nerespectarea drepturilor acordate prin „diplomă imperială spe- 
cială“ (adică prin ades mengionata cea de-a doua Diplomă a împăratului Leo- 
pold), drepturi fără de care „acești sărmani catolici uniţi [...] absolut nu mai 
pot trăi“; de când cu Unirea, le merge mai rău decât în timpul „schismei“ (am 
văzut, in Cap. I, că a mai spus acest lucru), „fiindcă arhiepiscopia [mitropolia] 
lor de atunci și orice alt drept sau privilegiu le era apărat și susținut în chip 
nestirbit, ceea ce după Unire și după ce ei s-au supus nu numai Sfântului 
Scaun, ci si [arhiepiscopului] primat al Ungariei, nu l-au putut obține nicio- 
dată“. In loc de „confirmarea atât de necesară și dorită“ a Diplomei a doua 
leopoldine, s-au pomenit cu agravarea obligațiilor în muncă față de stăpânii 
de moșii, fapt care - precum am arătat în același capitol - a fost invocat, tot 
prin grija lui Inochentie, și la sinodul menţionat, lucru cunoscut, de altminteri, 
de mai înainte, care îi agita pe plebeii participanți!€. După toate acestea, cum 
„se poate să mi se pună în сатса, direct sau indirect, vina de a fi, sau afáfat, 
sau de a nu fi stins cunoscutele tulburări“, întreabă el. „Efectele se înlătură 
numai prin înlăturarea cauzei. Or, dacă aceasta se întărește tot mai mult, cum 

pot să lipsească acelea? Cum eu, care cu călătoria mea costisitoare și cu statul 
mai bine de un an [în 1742-1743] la Curte, nu putusem, ca fapte, să dobândesc 
nimic în favoarea lor, puteam cu vorbe goale să potolesc tulburările și să pun 
stavilă unui popor disperat și care nu făcea altceva decât să strige dacă n-a fost 
amăgit si înșelat cu frumoase promisiuni si speranțe de către Sfântul Scaun, 
de Curte, de cler și de mine? Cu toate acestea, ce n-am făcut eu (pe conștiința 
mea curată!) din ce am putut, pentru a linişti si împăca atâtea spirite exacerbate? 
Voi demonstra aceasta cu toată evidenţa când se va ajunge la detaliile capetelor 
acestei acuzații.“ 

Revine cu amănunte noi (pe care le-am amintit in Cap. I) spre a-și motiva 
părăsirea clandestină a Vienei, făcută chiar cu riscul de a da prilej adversarilor 
săi să-și susțină si mai tare spusele. „Căci din două rele trebuia să aleg pe cel 
mai mic. E un rău mai mic de a se fi afäfat contra mea această prezumție [de 
a fi vinovat de tulburările în starea Unirii], a cărei lipsă de temei sunt totdeauna 
gata s-o dovedesc la timpul ei, detât să cad în mâinile dușmanilor mei, cu 
evidentul pericol de neînlăturat al ruinării mele și alor mei [...]. Cine voia să 
se infäfiseze ca să mă apere? Eminenfa voastră însăși пар fi putut face nici un 
demers eficace în apărarea mea!” dacă nu-mi justificam mai întâi nevinovăția. 
Dar cum aș fi putut-o justifica în mâinile dușmanilor mei, închis între patru 
ziduri, neasistat de nici un avocat și lăsat singur de toți ai mei? Trebuia deci 
să mă salvez și să recurg la Sfântul Scaun, [...], deoarece el poate face să cadă 
sub ochii reginei adevărul, până acum, mereu, fie învăluit, fie falsificat de 
adversarii mei. Acesta e acel ultim pas pe care, în maniera cea mai respectuoasă 
si onorabilă faţă de toți, va trebui să-l fac cât mai curând, fiindcă pe de o parte 
necesitatea de a se lua măsuri e prea limpede, iar pe de alta, eu nu pot să am 
parte de a primi de la Curte nici un răspuns la suplicele transmise prin mijlo- 
cirea eminentisimului Alessandro Albani. Apoi, după ce voi fi făcut acest ultim 
pas, să tot vină ceea ce are să vină ca prejudiciu lumesc contra mea, eu nu mă 
tulbur...“ : 

La sfârșit, în legătură cu unele chestiuni discutate in această „foarte lungă 
scrisoare“, anexează două texte: rescriptul regal din 1742, cu privire la iobagi 
şi jeleri, si actul pe care l-a primit de la Guvernul Transilvaniei, din 1744, 
pentru chemarea sa la Viena. 

Să ne întoarcem acum privirile asupra a ceea ce cunoaștem că s-a făcut la 
Curtea de la Viena în acest răstimp cu referire la cazul Inochentie. 

El a fost prezentat si dezbătut într-o conferință ministerială din 27 februarie, 
reunită în treburile Transilvaniei, sub preşedinţia unui om de mare prestigiu 
in fața reginei, a contelui Gundacker Starhemberg, octogenarul frate vitreg al 
lui Ernst Rüdiger, vestitul apărător al Vienei în memorabilul asediu turcesc 
din 1683. La conferință au luat parte, printre alţii, cancelarul de stat contele 
Uhlfeld (Ulfeld), care în această calitate se găsea în fruntea politicii externe a 
monarhiei; era însă condus din umbră de un alt participant, baronul Barten- 
stein, consilier foarte capabil si foarte prețuit de suverană, informat și de 

cercurile ardelene ostile lui Micu. Dintre participanfi, fireste, nu putea lipsi, 
dată fiind tema însăși a conferinţei, contele Gyulaffi; printre ei se numărau și 
Mannagetta, Kozma, Koch, Wöber, membri, după cum am văzut, ai comisiei 
care il anchetase pe Inochentie!?. 

La conferință s-a expus (poate de Kozma), din partea Cancelariei Aulice 
Transilvănene, problema tulburărilor antiunioniste și aceea a atitudinii, consi- 
derată suspectă, chiar complice, a episcopului unit, prezentându-se un raport 
de informare despre starea de fapt (species facti), pregătit în vederea acestei 
reuniuni, se pare chiar de Kozma, în colaborare cu Csat6. Raport întocmit, 
în stil greoi, pe baza datelor de care dispunea amintita cancelarie, inclusiv 
relatările ce i s-au trimis, chestionarul și protocoalele comisiei de anchetă, toate 
acestea interpretate prin prisma prejudecatilor nutrite de cancelarie, respectiv 
de membrii ei, autori ai raportului. Plecarea lui Inochentie din Viena la Roma, 
fără a fi cerut voie, e arătată în raport ca o dovadă că era conștient de a fi vinovat 
de cele ce i se imputau. În concluzie, se menționează „dorințele lui necumpă- 
tate“, „intenţiile sale potrivnice așezământului și sistemului“ Transilvaniei, „in 
speţă pretinsa introducere a celei de-a patra naţiuni prin cereri nepotrivite“, 
pe care „se sileste să le stoarcă prin dușmăniri și dezbinari populare, ba mai 
mult, prin mișcări lăuntrice“. Raportul recomandă: „uneltirile“ sale nu trebuie 
urmate, „nici măcar să se plece urechea la ele“!?. 

Conferinţa, „cumpănind bine“ cuprinsul raportului, a votat în unanimitate 
următoarele propuneri făcute suveranei: 

a) Să se scrie guvernatorului Transilvaniei ca mai întâi să se consulte cu 
episcopul romano-catolic al acestei țări și cu catolicii fruntași prezenţi la Sibiu, 
apoi, chemând la sine (de la Blaj) pe teologul iezuit, spre a-l asculta în taină 
asupra situației, să convoace ре urmă 4-5 sau chiar mai mulți - cum i se va 
părea - fruntași români din cler și nobilime, uniți in chip sincer, cărora să le 
facă cunoscute „punctele favorabile Unirii din binevoitoarele rezoluţii ale 
Maiestatii voastre regesti, luate în anul 1743 în cauza aceleiași Uniri, trimise 
guvernului transilvănean și care atunci n-au fost în întregime comunicate acelui 
episcop“ (lui Inochentie!). După aceea, guvernatorul să caute a afla de la aceștia 
starea Unirii în Transilvania de la plecarea de acolo a episcopului si ce ar fi 
„just, drept şi cuvenit“ să se facă acolo până când „fie că el s-ar întoarce, fie 
că s-ar rândui [lucrurile] altfel“. De asemenea, ce „mângâiere“ ar trebui să se 
dea unifilor pentru restabilirea păcii și liniștii? Pe de altă parte, dacă n-ar fi bine 
să se trimită 4 sau mai mulți, și cine să fie aceștia, dintre membrii de frunte 
ai clerului unit, în deosebitele regiuni ale țării, care să-i îndemne pe preoți si 
pe credincioși a stărui în Unire, respectiv pe cei care s-au lepădat a reveni la 
ea, explicändu-le amintitele rezoluții regale unifilor, iar celor ce vor imbräfisa 
Unirea să le promită protectiune? În sfârșit, dacă s-ar trimite cei pomeniti, ei 
să raporteze cele constatate guvernatorului, iar acesta reginei. Între timp însă, 
pentru ca „răul“ să nu se întindă în dauna intereselor regale și a binelui 

obstesc, guvernatorul Haller să se înțeleagă cu comandantul militar substitut 
al țării - care continua să fie Czernin - asupra măsurilor corespunzătoare. 

b) Cancelaria de Stat să-l informeze pe cardinalul Albani la Roma despre 
starea foarte tulburată a Unirii, „despre modul nechibzuit în care a acționat 
episcopul, cât de necuviincios s-a purtat și a tratat treburile în sinodul convocat 
de el și că, fără a aștepta să i se comunice punctele ce trebuiau să i se comunice, 
a plecat de aici din Viena, fără ştirea prealabilă a Curţii. Această informare e 
necesară pentru aceea că, dacă cumva episcopul unit ar înfățișa acolo, pentru 
dezvinovatirea sa, unele lucruri in chip strâmb, Curia romană sau Scaunul 
apostolic, informat clar despre toate, să-și poată forma o idee despre treaba 
aceasta atât de importantă și să poată proceda împotriva lui“. De aceea, să se 
predea aceleiași cancelarii atât suszisul raport de informare prezentat în fata 
conferinţei, cât si punctele de interogatoriu ale comisiei delegate, ca să le comu- 
nice lui Albani”. 

Maria Tereza a adresat guvernatorului, la 12 martie, cu oarecare deosebiri 
de amănunt, rescriptul propus de conferință”, iar el a căutat să i se conformeze 
prin circulara din 6 aprilie. Prin acest act au fost condamnate tulburările 
provocate de apariţia lui Visarion, au fost slăvite binefacerile Unirii, se dădeau 
asigurări, în numele reginei, că se va respecta ritul grec al unitilor, cei care se 
lepădaseră de Unire erau îndemnați să revină la ea etc. Unirea trebuie menfinu- 
tă cu orice mijloace, la nevoie si cu forța, recalcitrantii trebuiau pedepsiţi, ca 
unii care se opuneau voinței regale - se cerea în instrucțiunile lui Haller către 
subalternii săi”. Raportând apoi suveranei despre măsurile luate, el și secția 
catolică din guvern propuneau, între altele, convocarea unui sinod, în care 
protopopii să dezbată ce ar trebui făcut în interesul Unirii; în absenţa lui 
Inochentie, jurisdicția episcopală să fie exercitată de vicarii generali; să fie 
numit, dintre magnații catolici, un protector al unifilor care să le asculte plàn- 
gerile și „să-i apere de nedreptatile ce li s-ar face din partea neuniților“?. 

Cu privire la Micu mai relevăm observația dintr-o scrisoare în ungurește 
a lui Haller către Gyulaffi și Cancelaria Aulică Transilvăneană, din 10 aprilie, 
în care spune (după ce vorbește de consfătuirea din ziua de 3 a aceleiași luni, 
când el și secţia catolică au chibzuit asupra măsurilor de luat pe baza rescrip- 
tului menţionat din 12 martie): „Referitor la episcopul român eu aș propune 
excelengei tale și onoratei cancelarii ca el să fie oprit acolo sus [la Viena] până 
când ne-am putea mișca mai departe cu acest lucru“?5. Așadar, guvernatorul 
şi, desigur, nu numai el și statusul catolic, ci și celelalte stări, adică cele protes- 
tante, nu doreau întoarcerea în Transilvania a protagonistului revendicărilor 
românești; chiar dacă el ar fi revenit din Italia, voiau ca să fie reținut departe 
de țara și poporul său. Părerea va fi repetată curând, încă în același an, și 
anume la 3 iulie, de Haller și aceeași secție catolică, într-o nouă informare 
despre starea Unirii, ca răspuns iarăși la un rescript, la cel din 18 mai: „Deși 
unii din clerul valah” par a cere întoarcerea grabnicä a episcopului de Făgăraș, 
totuși guvernatorul și consilierii catolici socotesc ca această întoarcere să fie 

amânată, în interesul Unirii, până când acea tulburare se potoleste într-o 
măsură însemnată...“ Cancelaria Aulică Transilvăneană sprijinea această o- 
pinie, remarcând în dreptul ei: „Nici Cancelaria nu poate recomanda în acest 
timp, din motivele cunoscute Curţii, intrarea în Transilvania a episcopului unit 
de Fagaras“?’. Deci, acesta să fie ținut departe de țară, fiind considerat primej- 
dios pentru menţinerea învechitelor așezăminte ale privilegiatilor tradiționali, 
atât de nedrepte pentru români! 

Cát privește cealaltă propunere a conferinței ministeriale din 27 februarie, 
adică cea referitoare la comunicarea de făcut lui Albani în cazul episcopului, 
ea a fost de asemenea aprobată de regină (poate după un timp de reflecţie, căci 
Maria Tereza n-avea obiceiul să ia hotărâri pripite) și remisă abia la 29 martie 
Cancelariei Transilvănene. Cea din urmă, sub semnătura lui Kozma, a trans- 
mis-o în aceeași zi Cancelariei de Stat, pentru ca aceasta s-o expedieze cardi- 
nalului, împreună cu raportul de informare și punctele de interogatoriu despre 
care a fost vorba mai sus. Aceste puncte, după conferinţă, au fost „revăzute și 
în unele privinţe prescurtate, precum și emendate", se spune în adresa Cance- 
lariei Ardelene, cu data menţionată, către Cancelaria de Stat?. E vorba, adäu- 
gam noi, de varianta scurtă, cuprinzând 77 de întrebări, față de cele 82 ale 
variantei lungi, inițiale, a chestionarului comisiei delegate; între ele n-am găsit 
deosebiri de fond”. 

Nici în protocolul conferinței din 27 februarie, nici în adresa din 29 martie 
nu se amintește nimic despre actele înaintate de Inochentie, de la Roma, Mariei 
Tereza, prin mijlocirea lui Albani, pe la sfârșitul lui ianuarie sau, mai probabil, 
începutul lui februarie. Ele au ajuns la destinație”, ca și scrisoarea din 5 martie 
adresată tot suveranei’', dar nu s-a ținut seamă de ele, regina continuând să 
fie rău dispusă față de autorul lor. 

Inochentie începea, se pare, curând după sosirea sa la Roma, să primească 
vești din Transilvania”, unde fuga sa era viu comentatä”. „Unii, demni de 
crezare“, îi scriau că „tulburarea aceea dintre românașii mei, pentru care eu 
asud până la sânge“ - oftează el într-o scrisoare către cancelarul Gyulaffi, la 
23 martie - „nu numai cá nu s-a potolit, ci parcă ia din zi în zi proporţii mai 
mari.“ Despre acest lucru însă primind din Transilvania, nu ştie din ce pricină, 
„de la acei de la care ar trebui, abia vreo scrisoare“, roagă pe destinatar să-l 
informeze adevărat si să-i comunice „opinia sa preainfeleaptä, ca măcar să știu 
pentru ce asud aici“. Îi mai aminteşte, în termeni generali și aduși destul de 
complicat din condei, chemarea sa „pe bază de informaţii strâmbe“ la Viena 
în 1744, precum și venirea la Roma spre a preveni consecințe dăunătoare atât 
Unirii, cât si sieși personal; arată că a făcut acest drum lung pe nepregătite si 
cu mari cheltuieli; dar, după ce va fi prezentat „peste puţin“, cum speră, „oma- 
giul“, la care e obligat, față de Scaunul apostolic și-și va fi rezolvat unele treburi, 
se va întoarce la Viena și, după ce își va fi isprăvit și acolo cele ce trebuiesc 
făcute, se va înapoia în sfârșit la „oifele“ sale, ceea ce e o „datorie a vocației“ 
lui, care îl presează. Pentru toate acestea, firește, are nevoie de bani. Scrie deci, 


40 FRANCISC PALL 


la aceeaşi dată, vicarului sáu, Nicolae Pop Bianu, o scrisoare, pe care o include 
alături de cea trimisă cancelarului, nu numai ca să ajungă in mâinile aceluia 
mai sigur, ci și pentru a primi la ea răspuns mai repede, tot prin grija lui 
Gyulaffi, pe care îl solicită în acest scop*. 

Din rândurile de mai sus, s-ar părea că Micu se mai amăgea cu privire la 
şeful Cancelariei Aulice Transilvănene, în sensul că acesta ar putea fi binevoitor 
cauzei sale și a poporului său. În realitate, contele Gyulaffi, fost jude regesc 
al scaunului Odorhei, susținea în fruntea acelei cancelarii doar interesele „celor 
trei naţiuni“ privilegiate, fapt de care Inochentie ar fi putut până acum să-și 
dea seama, și, ca urmare, nu era favorabil - cum nu erau nici subalternii săi, 
Kozma și Csató - revendicărilor românești pentru care lupta vlădica unit. 

Dar să revenim la amintita scrisoare către Nicolae Pop, protopop de Biia, 
vicar general episcopesc pentru Transilvania de la miazăzi de Mureș și Arieș, 
secretar în același timp al clerului. Inochentie, care, se pare, cu ocazia plecării 
sale la Viena in vara lui 1744, La lăsat vicar general pe întreaga dieceză, îl 
încunoștințează că încă stă la Roma, unde muncește zi si noapte spre binele 
naţiunii sale „mizere și părăsite“, și că are nădejde bună, „deoarece, obținând 
de câteva ori audienţă sau intrare la preafericitul papă, a promis Sanctitatea 
sa că vrea să lucreze într-acolo ca dușmanii noștri să fie risipiţi“. Pentru „те 
burile noastre foarte importante și foarte grele - scrie el mai departe - și pentru 
procuratorii, notarii, scribii etc. pe care suntem nevoiţi să-i intrefinem aici până 
când le vom isprăvi, precum și pentru noi înșine și drumul de întoarcere, 
trebuie să cheltuim foarte mult“. De aceea, cere ca vicarul să strângă din 
veniturile episcopale (si specifică din care anume) si să-i trimită cât mai repede 
cel putin o mie de florini. Pe de altă parte, aude că se läfeste dezbinarea antiu- 
nionistă, prilejuită de intrarea în fara a „acelor oameni netrebnici“ (aluzie la 
Visarion și soţii săi!), dezbinare care are la bază, „după cum ştiţi“, necon- 
firmarea privilegiilor (promise), „persecutarea clerului și a naţiunii“, dar „mai 
ales“ amestecul unor „oameni de alt neam, rit și ordin“ (călugăresc, e vorba 
de iezuiţi). Întreabă pe adresant dacă vor mai reveni la Unire cei ce s-au lepădat 
de ea. În încheiere, cere să-i răspundă informándud conştiincios despre toate, 
inclusiv „alte înnoiri sau zvonuri“. 

Scrisoarea era în românește, ea e cunoscută însă numai într-o traducere 
latină, făcută în Cancelaria Aulică Transilvăneană, păstrată în arhiva acesteia. 
Firește, traducerea însemna un control la Viena al corespondenţei lui Inochen- 
tie, control recomandat cancelariei, de altminteri, se pare chiar de Balogh, 
sfătuind atenţie asupra scrisorilor trimise de episcop în Transilvania, aceasta 
încă înainte de a se cunoaște aici refugierea sa la Roma“. Din izvoare de mai 
târziu se poate conchide că i s-a expediat (în rate) suma de bani cerută”. 

Afirmația sa însă din această scrisoare, potrivit căreia până la data ei - 23 
martie 1745 - el a fost în audienţă, și chiar de câteva ori, la papă, care i-a dat 
asigurări că are intenţia să ia măsuri în favoarea acțiunii sale, - afirmaţie primită 
până acum fără rezerve în istoriografie*, - e in contrazicere nu numai cu 

scrisoarea citatá, tot din 23 martie 1745, cátre Gyulaffi, ci mai ales cu alte 
scrisori si memorii ale sale, precum si cu alte izvoare bine informate. E vorba 
de cele două scrisori către Paulucci, din februarie si de prin aprilie 1745 
(analizate mai sus în acest capitol), din care rezultă că încă n-a fost la suveranul 
pontif. Același lucru reiese clar și din partea finală a introducerii memoriului 
său despre acțiunea ce a desfășurat-o de la plecarea din Viena „până în prezenta 
lună iunie 1745", în care sunt inserate cele două scrisori amintite, memoriu 
din care se poate deduce cá abia in această din urmă lună se adresează el 
Scaunului papal”. Același fapt se desprinde dintr-o informare confidențială 
pe care o înaintează papei, după context tot în iunie 1745%. [ar secretarul 
Propagandei Fide, Lercari, cel care va purta pertractările din partea acestei 
instituţii cu papa în cazul Inochentie”, va arăta lămurit într-un referat adresat 
chiar suveranului pontif, după 9 august 1746, că episcopul, după venirea la 
Roma, „stătu aici câteva luni fără a se prezenta Sanctitäfii voastre, nici la 
congregația Propagandei, ci trată numai cu domnul cardinal Albani“ și că doar 
din iunie 1745 a recurs la Curia pontificală cu memorii si suplici?. Dar, se 
pare, nici atunci n-a fost în audienţă la papă. 

Neprimind nici un răspuns de la Curtea vieneză, Micu se hotäri să facă 
acel „ultim pas“ - apel la pontificele suprem - de care pomenea prin aprilie 
în cea de-a doua scrisoare către nunțiu. A pregătit deci un memoriu către papă, 
pe care însă mai înainte s-a gândit să-l supună tot reprezentantului diplomatic 
al Austriei, Albani, spre a-i obține desigur avizul. Memoriul, predat probabil 
în luna mai, „a fost citit și s-a reflectat asupra lui“, dar i-a fost apoi restituit 
„fără răspuns“. 

După aceasta, Inochentie l-a înaintat în iulie lui Benedict XIV, papă din 
1740, una din figurile de seamă ale istoriei bisericii catolice chiar și în pers- 
pectiva generală a dezvoltării ei, unul dintre cei mai învăţaţi șefi ai acestei 
biserici, spirit deschis, destul de realist în cumpănirea raporturilor Scaunului 
pontifical cu statele europene, om amabil, conciliant, înclinat spre soluţii de 
compromis**. 

Memoriul despre care e vorba - repetänd inevitabil si date sau formuläri 
(cäteodatä exagerate sau ambigue in avántul lor polemic si patetic) din actele 
anterioare ale autorului său - arată, în substanță, papei disperarea unifilor cá 
nu li se respectă, din pricina împotrivirii protestanților, privilegiile acordate 
prin cele două diplome leopoldine. De aceea, ei sunt gata să părăsească Unirea 
si fara, ca să emigreze în „Turcia“. Neobtinänd confirmarea acelor privilegii 
de la regină, căreia i se ascunde adevărul, iar el fiind învinuit că n-a vrut, deși 
ar fi putut, să potolească tulburările din rândurile credincioşilor săi nemul- 
fumifi, a trebuit să recurgă la Roma. Românii, urmași ai coloniștilor lui Traian, 
cei mai vechi locuitori ai Transilvaniei, sunt trataţi ca străini și șerbi, chiar si 
când sunt „catolici și nobili“, de către unguri, secui și sași, care au venit aici 
mai târziu și îi exclud din toate funcțiile. Asupririle pe care le suferă ar mișca 
„până si pietrele, dacă ar fi în stare să simtă sau să aibă un discernământ“. 

Suplicantul „e gata a nu refuza nici o osteneală, a nu se feri de nici un pericol, 
a bea orice potir [al amărăciunilor] pentru a-și ajuta turma in trebuingele ei 
spirituale; tot așa, e numaidecât gata să se demită din episcopie, de a se despoia 
de toate, a se arunca, dacă e nevoie, in mare, numai să fie salvate oitele sale 
dragi“. Roagă pe papă - care, veghind zi și noapte la mântuirea chiar și a 
putinilor creștini din China și India, nu poate să rămână nepăsător la aceea 
a „poate cinci sute de mii de suflete“ în primejdia iminentă de a se pierde aşa- 
zicând la porțile Romei - să intervină la regină pentru satisfacerea reven- 
dicărilor clerului și poporului unit. De aceea, le insirä într-o serie de puncte, 
cerând, între altele, confirmarea diplomelor amintite cu privilegiile ce li se cuvin 
„în virtutea tuturor legilor umane și divine, și a privilegiilor de care s-au bucurat 
pașnic până și sub stăpânirea principilor acatolici“; de asemenea, să fie înlă- 
turat de lângă episcop teologul străin, inutil, „rău văzut de tot clerul și de tot 
poporul“, iar episcopul să-și poată alege un teolog „naţional“; să fie numit un 
protector al unifilor în persoana unui nobil puternic dintre ei, la care aceştia 
să poată recurge pentru apărare în toate cazurile în care li s-ar aduce o vătămare. 
În anexă, reproduce, ca piese justificative, documente ale principilor Transil- 
vaniei din secolul XVII, cele două diplome leopoldine, bula papală de înfiin- 
fare a episcopiei Făgărașului“. 

Socotind că, în memoriul de mai sus, n-a putut, din „considerente vrednice 
de luat în seamă“, să arate „multe împrejurări particulare ale acestei cauze și 
pe care în același timp nu trebuie să le ascundă“ papei, Inochentie La însoțit 
cu o scurtă informare confidențială și oficială pentru „sacra mäsufä“ de scris 
a aceluiași înalt destinatar. Aici caută să explice foarte succint chemarea sa la 
Viena și plecarea de acolo pe ascuns ca să scape de dușmanii săi, care îl acuzau 
calomnios si voiau să-i facă proces, impiedicàndu4 să meargă in fata suveranei 
spre a se dezvinoväfi. Că după fuga sa aici, la Roma, nu s-a prezentat până 
acum „la picioarele adorate“ ale suveranului pontif o explică prin încercarea 
de a4 lămuri, în urma sfatului pe care i l-a dat Albani, pe regină si pe nunțiu 
asupra motivelor plecării sale clandestine din capitala habsburgică. Neprimind 
însă nici un răspuns (din partea Mariei Tereza), iar „dezordinile si schisma 
crescând din zi în zi în bietul său episcopat, n-a mai vrut să întârzie“ a se adresa 
papei, solicitändu-i intervenţia. De altfel, mărturisește el în această informare, 
unifii sunt supuși unei asupriri insuportabile „nu mai putin de acatolici, cât 
şi de unii catolici unguri, în năzuința pe care o au de a se înălța, pe ei înșiși 
şi națiunea lor, cu excluderea oricărei alteia“ (idee pe care a mai exprimat-o 
şi înainte de exil)“. Cere, în treacăt, să fie ajutat si material, fiind „despoiat 
de toate veniturile sale, deoarece sunt puse sub sechestru"^'. Cererea aceasta 
o repetă într-o suplică specială, „nu fără tulburare și rușine“, spune el, dar 
„pentru cá acum n-are alt mod ca să facă fafa lipsurilor sale zilnice“. 

Cu toate că - după cum scrie Lercari în suszisul său referat, conceput în 
general nefavorabil pentru Inochentie - papa „găsea neîntemeiate și nera- 
ţionale cererile monseniorului Klein“%, a hotărât să fie consultat în privința 

lor ilustrul călugăr capucin Agostinmaria Neuroni da Lugano (care va deveni 
peste un an episcop de Como). Ca om de încredere al fostului împărat Carol 
al VI-lea și apoi al Mariei Tereza, care lau folosit si în misiuni diplomatice, 
stând, cu începere din 1731, mulți ani la Viena, colaborând în treburile biseri- 
cești cu Domenico Passionei (nunțiul papal de acolo, octombrie 1730 - mai 
1738), Neuroni era socotit un bun cunoscător al stărilor din părțile Ungariei 
şi ale Transilvaniei. În 1741-1745 el se găsea la Roma ca delegat al Curţii 
vieneze pentru tratative în problema patriarhiei de Aquileia, contestată între 
acea Curte și Veneţia, prilej cu care și-a câștigat în chip deosebit și aprecierile 
lui Benedict ХІУ. Neuroni îl cunoștea, măcar din auzite, pe Micu, fără indo- 
iala de la Viena. Trimiţânduri-se, la conventul capucin din Roma (în acea vreme 
în Piazza Barberini) unde stătea Neuroni atunci, memoriul cu revendicările 
acestuia sau poate numai un extras din ele, își adresează părerea, prin iunie 
sau iulie 1745, tot „sacrei mäsufe“ a papei. Deși pare a recunoaște, în fond, 
justefea unora din revendicări, Neuroni crede că ar fi inoportun ca pontificele, 
în împrejurările de atunci, să se amestece în asemenea treburi complicate, unele 
ținând chiar de „rațiunea de stat“, ca acelea ale diplomelor leopoldine, cărora 
li se opun naţiunile dominante ale Transilvaniei și a căror respectare întocmai 
nici puterea suverană n-a pretins-o riguros vreodată. În problema teologului 
de rit latin, care să vegheze la puritatea doctrinei catolice între uniți, n-ar trebui 
adusă deocamdată nici o schimbare, până la formarea de teologi proprii. 
Numirea unui nobil puternic ca protector al uniţilor ar fi o chestiune de 
competenţă internă, regească; de altfel, o persoană potrivită în atare scop abia 
s-ar putea găsi între ei, căci „toți sunt oameni săraci și de jos“. Inochentie, care 
- spune Neuroni - „bineînţeles cunoscându-mă din treburile Ungariei, evitase 
totdeauna de a se întâlni si comunica cu mine, venind apoi în zilele trecute 
la convent" ca să discute împreună despre cele de mai sus, a primit sugestia 
de a-și procura recomandarea lui Albani, se înțelege pentru Curtea de la Viena, 
si mai ales de a-l ruga pe papă ca, prin nunțiu, să intervină la regină pentru a 
justifica venirea la Roma drept o îndatorire episcopală de îndeplinit din patru 
în patru ani. Astfel ar trebui potolită indignarea suveranei și asigurată întoar- 
cerea lui pașnică în dieceză". Într-adevăr, potrivit unei așa-zise „constituţii“ (o 
categorie de hotărâri pontificale în materie de credință și disciplină) dată de 
papa Sixt V în 1585, confirmată de însuși Benedict XIV la 23 noiembrie 1740, 
episcopii aveau obligaţia să viziteze la anumite termene „sfintele praguri ale 
fericifilor apostoli“ la Roma, prilej cu care trebuiau să facă și o dare de seamă 
asupra diecezei lor, să se infäfiseze în audienţă la pontifice spre a-și prezenta 
omagiile, să-i ceară sfatul și asistența în situații grele?. După recomandarea lui 
Neuroni însă chestiunea din urmă - privind starea diecezei și asistența papei 
- nu trebuia amintită reginei, pentru a nu o supăra împotriva episcopului, ca 
ea să nu creadă că pontificele vrea să se amestece, știrbind „pretinsul privilegiu 
al regilor apostolici ai Ungariei“ referitor la o anumită autonomie a bisericii 
din acest regat. 

Benedict XIV a aprobat sugestiile lui Agostinmaria da Lugano, iar Propa- 
ganda a adresat, la 24 iulie 1745, o scrisoare nuntiului Paulucci. Aici se spune 
de către Lercari, care a întocmit în realitate scrisoarea, că Inochentie, „după 
ce a vizitat sfintele praguri ale căpeteniei apostolilor, s-a prezentat la Sanctitatea 
sa, Domnul nostru, ca să primească binecuvântarea apostolică“. Pontificele „a 
rămas cu totul satisfăcut de conduita religioasă“ avută de acesta la Roma, de 
unde, fiind el acum în ajunul întoarcerii acasă, Propaganda roagă, din ordinul 
papei, pe nunțiu să-l recomande bunavointei suveranei, arătând acesteia că, 
prin „plecarea“ lui din Viena și venirea la Roma, el „n-a avut alt obiect decât 
acela de a satisface nu numai propria devoțiune, ci și de a îndeplini obligația 
pe care o avea de a veni personal la Roma pentru suszisa vizită la sfintele 
praguri“, pe care n-o făcuse până acum, de când devenise episcop”. 

Micu a luat această recomandare ca s-o prezinte nunfiului si a înaintat o 
suplică papei, rugându-l să se adreseze cu un breve (act de redactare mai simplă 
decât bulele) diecezanilor săi spre a-i îndemna la stäruire în Unire și să-i asigure 
de aceleași favoruri spirituale ca acelea pe care le acordase (cu un an mai 
devreme) unitilor din Polonia. Căci de când s-a înfăptuit Unirea in Tran- 
silvania, adepții ei „n-au avut niciodată de la păstorul suprem al sfintei biserici 
o scrisoare care fie să-i anime în luptele lor, fie să-i mângâie în suferințele lor. 
Dusmanii, care îi atacă din toate părţile pentru a-i împinge la ultima disperare“, 
refuză să-i recunoască drept catolici?*. 

Potrivit amintitei sugestii a lui Neuroni, aprobată de asemenea de către 
Benedict XIV, Micu s-a îndreptat din nou și către Albani, cerându-i să-l reco- 
mande „miniștrilor Curţii de la Viena“ - citim în referatul menţionat al lui 
Lercari din 1746. Dar n-a plecat din Roma, pentru a nu se expune vreunei 
neplăceri, ci a expediat scrisorile persoanelor cărora le erau adresate - se arată 
tot acolo. 

Cardinalul Albani afirmase, cu „câteva luni“ mai înainte, și într-o con- 
gregafie (adunare) generală a Propagandei, în legătură cu o cerere a lui Ino- 
chentie adresată acestei instituţii, că scrisese în favoarea lui „miniștrilor Curţii 
de la Viena, dar n-a comunicat încă răspunsurile primite“ - va nota același 
secretar al Propagandei în pomenitul referat”. Probabil, observăm noi, n-a 
primit nici un răspuns. De altminteri, nu cunoaștem vreun indiciu că Albani 
ar fi dat urmare nici härtiilor care trebuiau să-i fi fost trimise în cazul Inochentie 
de la Cancelaria de Stat din Viena încă la sfârșitul lui martie - sau mai degrabă 
începutul lui aprilie - (despre care a fost vorba mai sus în acest capitol). Să 
nu uităm nici faptul că el, Albani, era neglijent în îndeplinirea îndatoririlor 
sale de reprezentant diplomatic“. 

Propaganda a primit, în schimb, răspunsul cardinalului Paulucci, nunțiul 
din Viena. Acesta scria confrafilor săi, la 4 septembrie 1745, că, prezentân- 
du-se, cu puține zile în urmă, la Maria Tereza într-o audienţă anume dedicată 
problemei episcopului de Făgăraș, a găsit-o foarte prost dispusă față de cel în 
cauză. ,... După ce Maiestatea sa m-a ascultat cu bunăvoință - comunica 

Paulucci - se arătă așa de rău tulburată contra suszisului prelat, încât a ajuns 
să-mi răspundă în chipul cel mai răspicat că nu i se cuvine nici o consideraţie, 
fiind om seditios, care, în loc de a potoli schisma, o app si, în afară de aceasta, 
e lacom [de bani] si atât de temerar că îndrăznise să-i prezinte scrieri în așa 
măsură de semefe că ar fi meritat să fie condamnat la cea mai grea osândă. 
S-a mai exprimat în termeni plini de indignare că unul din argumentele cele 
mai tari ale vinoväfiei sale era fuga lui clandestină din acest oraș, fără a spune 
despre asta o vorbă cuiva și fără a cere cuvenita aprobare. Și, în sfârșit, declară 
că nu l-ar mai răbda în statele ei și, dacă ar cuteza să apară în ele, ar pune să 
fie arestat, în orice loc s-ar afla.“ Totodată, regina a făcut cunoscut interlo- 
cutorului ei purpurat că deja s-au luat măsuri îndestulătoare pentru îngrijirea 
sufletească a unitilor prin numirea unui vicar, despre care nunțiul a aflat apoi 
că e Aaron, care a venit la dânsul ca să-i aducă la cunoștință că primise de la 
Inochentie actul de numire și că a obținut și recunoașterea Curţii vieneze”. 
Protestul nunfiului în cursul audienței, contestând reginei „autoritatea de a face 
să fie arestat un episcop“, n-a înduplecat-o și „o văzui - continuă Paulucci - 
decisă și fermă în hotărârea ei, încât eu nu mă pot măguli că ea n-ar pune în 
aplicare arestarea cu care ameninţă [...] Pentru a preîntâmpina deci o lovitură 
din care ar rezulta o ocară foarte gravă adusă demnității episcopale și un 
prejudiciu nu mai mic al autorităţii pontificale, îmi iau curajul să sugerez e- 
minengelor voastre că, după slaba mea judecată, nu există altă soluţie decât 
aceea de a nu permite monseniorului Klein întoarcerea în statele austriece. Si 
dacă la sosirea acestei [scrisori] el ar fi și întreprins călătoria în această direcţie, 
s-ar cuveni, dacă ar fi posibil, să fie înștiințat de a n-o continua. Din păcate, 
eu prevăzui, când părintele Aaron îmi dădu de veste plecarea [din Viena a] 
amintitului prelat, că își va face inexorabilă pe Maiestatea sa și că din însăși 
fuga sa se va scoate un motiv pentru confirmarea relelor impresii concepute 
contra lui“®. 

Îndată după primirea acestei scrisori, Propaganda - bineînţeles, prin Lercari 
- a socotit necesar s-o comunice bătrânului papă, mai ales că Inochentie, 
„amänändu-si din zi în zi plecarea“, se găsea încă la Roma. Benedict XIV „a 
fost foarte sensibil“ aflând despre impresiile atât de nefavorabile ale Mariei 
Tereza cu privire la episcopul unit, încât ea ar fi gata să dispună chiar arestarea 
lui, cu toate că n-avea dreptul. Papa era de părere că n-ar fi trebuit amânată 
până acum informarea sa despre ceea ce i se reproșează lui Inochentie - scrie 
Propaganda (adică tot secretarul Lercari) în răspunsul ei, din 25 septembrie, 
către Paulucci. Suveranul pontif a aprobat propunerea acestuia de a opri pleca- 
rea episcopului din Roma. Aducändu-i-se la cunoștință acest lucru, Micu „а 
arătat că se resemnează întru totul la ordinele pontificale“. Nunfiului i se cere, 
prin același răspuns, să intervină insistent ca suverana să recunoască dreptul 
episcopului la partea ce i se cuvine din venitul anual al episcopiei - după 
reținerea cotei teologului și aceleia a vicarului - spre a se putea întreţine la 
Roma, de vreme ce nu se poate înapoia în dieceză, pentru a nu fi obligat să 

cergeascá, cu injosirea demnităţii sale. In sfârșit, de ar putea să afle, dacă nu 
specificate concret in amănunt, „măcar in genere, capetele de acuzare“ impo- 
triva acestuia, nunțiul să le comunice, căci ele ar servi Propagandei și papei 
„ca lámurire si regulă pentru conduita față de el si pentru a se îngriji cu trecerea 
timpului de trebuinga acelei biserici“. 

La Roma, din partea Scaunului pontifical, mai precis a Propagandei, Lercari 
era acela care se ocupa în acest timp de cazul Inochentie. Nefiindu-i prea 
favorabil, cel din urmă a recurs, încă înainte de sosirea la Propaganda a scrisorii 
lui Paulucci din 4 septembrie, la sprijinul cardinalului Passionei, secretar al 
brevelor, predecesorul aceluia, cum am spus, in nunfiatura din Viena, deci o 
veche cunoștință a lui Micu și un cunoscător al situației din acea perioadă a 
Bisericii Unite din Transilvania. Inochentie, prezentându-i o copie a memo- 
riului pe care-l înaintase papei în iunie, Passionei, la 18 septembrie, îl reco- 
manda influentului secretar al Propagandei, läudändu-i „zelul apostolic“ și 
solicitudinea pentru credincioșii săi, rugându-l stáruitor pe Lercari să-l sprijine 
cu privire la justele revendicări cuprinse în memoriu“. Intervenţie fără rezultat! 

Informat de Lercari asupra răspunsului din 4 septembrie trimis de Paulucci, 
Inochentie îi adresează acestuia o scrisoare la 8 octombrie?', în care, după 
ce-i aduce mulțumiri pentru demersul pe lângă suverană (căreia, după înco- 
ronarea soțului ei ca împărat romano-german, începea să i se spună și împără- 
teasă), face următoarele mărturisiri deosebit de semnificative: „Răsuflu auzind 
că Maiestatea sa împărăteasa e înclinată a face un pas, dacă nu pentru mine, 
cel puţin spre ușurarea acelor sărmani catolici. Dar dacă Maiestatea sa nu va 
binevoi să se grăbească cu mila ei, nu numai interesele spirituale ale religiei, 
ci și cele temporale ale împărătesei înseși se vor face una cu pământul la acei 
poporani. Vorbesc astfel, pentru că eu cunosc firea lor, inima lor și hotărârea 
lor disperată. Dacă miniștrii Maiestăţii sale ar fi binevoit să plece urechea la 
cuvintele mele, lucrurile n-ar fi în această stare, deoarece toate le-au fost prezise 
de mine și ei ar fi putut preîntâmpina toate cu cea mai mare ușurință. 

Dar nenorocirea mea a vrut ca, deși alții sunt vinovaţi pentru aceasta, totuși 
eu singur să suport pedeapsa. Îşi va aminti Eminenţa voastră că eu nu vroiam 
să imbráfisez apărarea acestei cauze, prevăzând“ bine ce mi s-a întâmplat [apoi]. 
Dar nu-mi pare rău, deoarece am apărat cauza lui Dumnezeu și nu mă ştiu 
vinovat си nimic® ce ar fi putut să-mi atragă in chip just indignarea Maiestăţii 
sale. Sper însă și mă încred tare în Dumnezeu că într-o zi însăși împărăteasa 
va trebui să mărturisească și să atingă cu mâna“ [spre a se convinge] dacă am 
fost trădător al Maiestăţii sale ori un supus al ei, credincios mai mult decât 
oricare altul. 

Drept aceea, am înaintat cu umilință Domnului nostru [papei] o suplică 
foarte insistentă pentru a binevoi să-și interpună toată autoritatea sa supremă 
pontificală, ca să mi se comunice capetele pe care se întemeiază învinuirile 
aduse contra mea; altfel, [spuse numai] in genere, [ele] nu trebuie deloc luate 
în considerare, deoarece oricine poate să dea numele de tulburător, neascul- 

tător si rebel chiar si celui care e idealul însuşi al liniştii si fidelității. Eu sunt 
gata să-mi dau capul în piaţa publică a Vienei dacă se va afla întemeiată una 
singură din atâtea învinuiri. De asemenea, sunt gata să demisionez din episco- 
pat, cu toate că sunt absolut nevinovat, dar nicidecum mai înainte de a se fi 
dovedit si declarat nevinovăția mea“. De altminteri, aceasta ar putea fi sufi- 
cient înţeleasă de Maiestatea sa chiar și din împrejurarea că cine acuză vorbește 
în interesul sáu, nerämänändui altă cale de a oprima cauza, decât să oprime 
pe acel singur și unic apărător al ei care sunt eu și că, pe de altă parte, acești 
acuzatori n-au curajul, ba dimpotrivă, au făcut și fac tot posibilul să nu mi se 
comunice capetele precise de acuzare ale lor, nu din alt motiv, cum vede 
oricine, decât acela că ele sunt calomnii cu totul vădite. 

Într-aceea, eu aflându-mă într-o mizerie extremă și neputând avea nici un 
fel de comunicare prin scrisori cu ai mei, rog - pentru dragostea lui Hristos® - 
caritatea înnăscută a Eminengei voastre să binevoiascä a scrie două rânduri 
vicarului meu ca, în cazul în care n-ar fi împiedicat, să-mi trimită o sumă 
oarecare de bani, dacă nu din [veniturile episcopale pe] acest an, cel puţin din 
cei doi ani trecuți, căci nu-mi pare de crezut că pietatea si echitatea împărătesei 
ar vrea să despoaie pe un sărman episcop de tot ce îi este necesar întreținerii, 
mai înainte de a se fi dovedit vinovat de vreun delict“. 

Aceste rânduri pline de necaz ale lui Inochentie n-au putut ajune la Viena 
înainte de sfârșitul lui octombrie 1745. Destinatarul lor, nunțiul Paulucci, n-a 
mai avut timp să se ocupe personal de cuprinsul lor. La 16 a aceleiași luni, el 
a mai răspuns la scrisoarea din 25 septembrie a Propagandei, comunicân- 
dui că nu e în măsură să execute cele ce i se cereau de către ea (în numele 
papei), atât fiindcă atunci suverana și miniștrii ei lipseau din capitală (fiind 
plecaţi la Frankfurt pe Main la încoronarea soțului ei ca împărat), cât și fiindcă 
el însuși era gata să se întoarcă - definitiv - la Roma, chiar la chemarea suve- 
ranului pontif. De aceea, a lăsat în seama abatelui Pier Francesco Giannini, 
auditorul nunfiaturii, să facă demersurile cerute, după revenirea Curţii. Expri- 
mändu-si speranța că suverana va răspunde atunci favorabil, el repetă cardi- 
nalilor din Congregatie ceea ce le-a mai comunicat, și anume că, potrivit celor 
exprimate de Maria Tereza (in suszisa audiență), capetele de acuzare la adresa 
lui Inochentie „se rezumă la imputafia de lacom, de temerar, de seditios si de 
ațâțător la schismă, cu aceea în plus сев avui onoarea să raportez Eminenţelor 
voastre în amintita mea scrisoare [din 4 septembrie]. Mai mult decât asta n-am 
reușit să aflu. Si cu atât mai puţin mi-a fost posibil să investighez pe baza căror 
puncte pretindea să-l examineze comisia delegatä contra lui^?. După cum se 
vede, este vorba despre chestionarul, pe care l-am pomenit, cu privire la intero- 
garea sa la Viena. 

Paulucci părăsind pe la începutul lui noiembrie 1745 capitala habsburgică, 
auditorul Giannini îi scrise la 10 a acestei luni lui Aaron, pe care-l cunoștea 
personal, rugându-l insistent să trimită grabnic banii ceruti de Micu, oferin- 
du-se ca, la nevoie, să mijlocească transmiterea lor. „Cucerniciei voastre - 

spunea auditorul - vă este foarte bine cunoscută starea nefericită în care se află 
el si nu mai putin vă va fi cunoscută si cauza pentru care nu poate, deși vrea 
şi doreşte din inimă, să se întoarcă la reședința sa. Fiindcă acel episcopat totuși 
îi aparține încă, de vreme ce n-a renunțat la el și nici n-a fost depus din el, și 
absenţa lui de acolo e involuntară, de aceea, după orice justifie, se cuvine ca 
el să se bucure încă de veniturile aceluia, să se scadă însă [din ele] ce se plătește 
anual teologului regesc, constând din trei sute de florini, si să se mai scadă o 
cotă justă ce vi se cuvine cucerniciei voastre în slujba de vicar general "7 

Nu ne îndoim că vicarul, conştiincios cum era, va fi făcut tot ce depindea 
de el spre a veni în ajutorul episcopului și binefăcătorului său strâmtorat, din 
bunăvoința căruia studiase la Roma. Totuși, lucrurile nu mergeau ușor, căci 
la 2 iulie 1746 Inochentie se va plânge, într-o scrisoare către Petru Dobra, 
român de rit latin, „director fiscal“ (procuror general) al principatului și unul 
dintre „protectorii“ oficiali ai Unirii, că de la plecarea sa din dieceză n-a primit 
din „veniturile bunurilor episcopale“ decât 500 de florini și stăruie să intervină 
pentru a i se trimite iar bani din aceleași venituri”. O sumă identică trebuie 
să fi primit apoi curând tot din acel fond, căci din raportul des amintit al lui 
Lercari către papă, de după 9 august același an, rezultă, potrivit propriei sale 
declarații, că până la această din urmă dată aproximativă a primit, „din veni- 
turile episcopatului său“, patru sute optzeci și unu de scuzi romani”, echivalând 
(dacă se scade cheltuiala de transfer și de schimb) cam cu o mie de florini. 


. Să recapituläm esenţialul constatărilor noastre despre primul an de exil al 
lui Inochentie. Sosit la Roma, a trecut aproape o jumătate de an - până în 
iunie 1745 - cu încercarea sa, întreprinsă prin mijlocirea cardinalului Albani, 
de a-și împăca suverana, pe Maria Tereza, căutând, pe cale de corespondență, 
să-și justifice și chiar să-și dramatizeze fuga, proclamändu-si nevinovăția, dar 
repetându-și în același timp bine cunoscutele revendicări bisericești și naționale, 
potrivit diplomelor leopoldine. Între timp, fuga sa era mult discutată în Tran- 
silvania; dușmanii cauzei românești nu doreau întoarcerea lui în ţară, socotin- 
dud si pe mai departe primejdios, prin combativitatea lui, pentru pástrarea 
situației lor privilegiate. 

Abia după ce nu obținuse nici un răspuns de la Curtea vieneză la amintita 
încercare făcută prin intermediul lui Albani, s-a adresat Micu Scaunului pon- 
tifical, rugându-l pe papa Benedict XIV să intervină la Maria Tereza în sprijinul 
stăruitoarelor sale revendicări, legând și acum de satisfacerea lor însăși soarta 
Unirii cu Biserica Romei, a îndreptării subredei stări a acestei Uniri. Dar 
suveranul pontif nefiind, se pare, convins de temeinicia cererilor prezentate, 
urmând si unele sugestii solicitate, sfătuit desigur și de Lercari, influentul 
secretar al Propagandei Fide, credea inoportună o asemenea intervenție, ce ar 
fi putut fi considerată o imixtiune în complicatele treburi interne ale Transil- 
vaniei. De aceea, el nu era dispus să se interpună, prin nunțiul său de la Viena, 
Paulucci, decât pentru înapoierea netulburată, fără teamă de sancţiuni, a vlă- 
dicăi în dieceza sa. 

Curtea de la Viena însă, care din motive politice era în acea epocă în 
raporturi destul de încordate cu Scaunul pontifical, nu voia să acorde nici 
aceasta, regina amenințând cu arestarea, dacă Inochentie ar fi îndrăznit să mai 
intre din nou în țările de sub stăpânirea ei. Astfel stând lucrurile, el a trebuit 
să rămână în continuare la Roma, unde avea de înfruntat și greutăți materiale 
din ce în ce mai mari. Totuși, nu s-a dat bătut, înțelegând să-și conducă și din 
depărtare dieceza, deși prin vicar, să-și menţină, în ciuda tuturor piedicilor, 
legăturile cu credincioșii din țară, să proclame si de aici înainte dreptatea cauzei 
neamului său, căreia și-a închinat viața. 


Note 


1 O variantă a acestui capitol, prescurtată, cu unele mici modificări formale, tipărită sub 
titlul Cele dintâi acţiuni ale lui Inochentie Micu-Klein în exilul său din Roma, 1745, in 
Apulum, XXI (1983), p. 207-230. Aloisiu L. Tăutu, Testamentul şi moartea episcopului 
Inocenţiu Micu-Klein, in Bună Vestire, Roma, 9 [1970], nr. 4, p. 58-59 si Un epizod cu ocazia 
înmormântării episcopului Inocenţiu Micu-Klein, ibid., 10 [1971], nr. 1, p. 106. Expresia citată 
e din al doilea articol. Aceste studii au fost publicate din nou, fără deosebiri de conţinut, în 
Omagiu canonicului Aloisie Ludovic Tăutu cu ocazia împlinirii etăţii sale de 80 de ani, Opere, 
vol. I, Istorice, în Bună Vestire, Roma, 1975, p. 378-392, respectiv 393-408. 


? Dovezi sigure pentru locuirea sa la amintita adresă avem din 23 martie 1745 (vezi Doc. 
16-17), din iunie același an (Doc. 22), din 12 martie 1747 (Doc. 139 din 15-16 decembrie 
acelaşi an, n. 46 la acest doc.); indicii probabile din 21 aprilie 1764 (P, Coresp., р. 138: 
„scrieţi o carte la acest bun preot si călugăr“, subingelegándu4 pe Ignatius Wolodzko, 
„rectorul“ (superiorul) de atunci al mănăstirii), si din 2 august tot 1764 (Dumitriu-Snagov, 
р. 194). Asupra reședinței în chestiune: inventarul din 2 mai 1735, întocmit de Ignatius 
Klutynskyj (Monumenta Ucrainae historica, VI (1729-1773), p. 51-54), bula papală din 2 
mai 1744 (Benedicti papae XIV. Bullarium, I, Roma, 1760, p. 156, 8 11-13; ed. I a acestei 
colecţii de bule a apărut în 1746). Pentru această biserică (din 1971 centrul parohiei 
ucrainene catolice din Roma), situată în Piazza della Madonna dei Monti, aproape de Via 
dei Fori Imperiali: Buchowiecki, p. 327-329. A nu se confunda această bisericuță (cum face 
Albu, p. 225, n. 1) cu Madonna dei Monti din vecinătate. 


? Doc. 103 din 19 septembrie 1747. 

* Doc. 18 din iunie 1745. 

5 Ibid.: numero primo. 

6 [bid.: numero secondo. 

7B, Klein, p. 180, n. 2. 

8 P, Coresp., p. 31. 

? Doc. 18 din iunie 1745: numero terzo si n. 47 la acest doc. 
19 Doc. 18 din iunie 1745: numero quarto. 


u Doc, 10 din 16 ianuarie 1745. 

1? Doc. 18 din iunie 1745: numero quarto. 
15 Vezi mai la vale, in Cap. III. 

14 Doc. 18 din iunie 1745: numero quinto. 
15 [bid., n. 53, 55 la acest doc. 

16 Ibid., n. 72 la același doc. 

17 Ibid., n. 51 la același doc. 

18 Doc. 14 din 27 februarie 1745. 

19 Doc. 13 (înainte de 27 februarie 1745). 


20 Se recomandă ca aceasta să se facă in secret, fiindcă teologul iezuit era rău văzut de clerul 
şi poporul unit. 


?! Doc. 14 din 27 februarie 1745. 


22 În conceptul rescriptului, în legătură cu măsurile care ar trebui luate în absenţa lui 
Inochentie, găsim expresia semnificativă: „până când episcopul fie că el însuși s-ar întoarce, 
fie că altfel ar fi înfățișat [la judecată] aici la Viena" („donec episcopus vel ipse redeat, vel 
alias huc Viennam sistatur“) - MOL, Erd. kanc. lt, Acta gen., a. 1745, dos. 322, f. 213. 


Despre actele din 12 martie si 6 aprilie 1745: B, Klein, p. 187-188; Dragomir, I, p. 150- 
154, cf. și Anexă, p. 4042. 


+ B, Klein, p. 189. 


25 „Az oláh püspök aránt Excellentiád - és az Inclyta Cancellariának én jóvallanám 
[javallanám] hogy míg tovább mozdulhatnánk ezen dologgal, tartóztatnék oda fel." Si 
adaugă imediat: „Circa Protectorem pedig ugy gondolnék, hogy Méltóságos Püspók ur еб 
Excellentiäja jó lenne“. (lar cu privire la protector, m-aș gândi că ar fi bun Excelența sa 
măritul domn episcop) - MOL, Erd. kanc. lt, Acta gen., a. 1745, dos. 320, scrisoare 
nepaginată (mf. și fc. BAFC). E vorba de episcopul romano-catolic al Transilvaniei (baronul 
Franciscus Klobusitzky), care, de altminteri, era, de drept, si consilier guvernamental. Cf. și 
Pall, Cele dintâi actiuni..., in Apulum, XXI (1983), p. 218-219. 


26 De exemplu, protopopul Ștefan Timandi, vicar general unit pentru Transilvania de Nord 
(Doc. 11 din 17 ianuarie 1745). 


7 MOL, Erd..kanc. lt, Acta gen., a. 1745, dos. 320, p. 135; textul acestei propuneri a lui 
Haller si a secţiei catolice, cu mici deosebiri și la Dragomir, I, p. 165 si Anexă, p. 48, pct. 7 
(după o copie din colecţia Rosenfeld). Observatia cancelariei, in forma ei originală: 
»Episcopi uniti Fogarasiensis ingressum in Transylvaniam, ex rationibus Aulae notis, 
neque cancellaria hoc tempore svadere potest* (MOL, ibid.). 


% B, Klein, p. 177, n. 2. 
? Vezi si Doc. 13 (inainte de 27 februarie 1745), n. 23 la acest doc. 


5% Căci exemplarul original al „suplicii“ înaintate în numele unitilor din Transilvania se 
află în Arhivele Curţii de la Viena (Doc. 18 din iunie 1745, numero secondo, n. 36 la acest 
doc.). 

3! Publicată din Arhivele Curţii vieneze la B, Klein, p. 180, n. 2. 
* Cf. Doc. 15 din 8 martie 1745. 


33 Doc. 11 din 17 ianuarie 1745 (un membru de frunte al clerului scria la această dată: 
„Ştiu că se va întoarce cu oarecare mângâiere“). 


М Doc. 17 din 23 martie 1745. 


?5 Doc. 16 din 23 martie 1745. Vezi si scrisoarea tot a lui Inochentie către arhiepiscopul de 
Strigoniu (Franciscus Barkóczi), 14 iulie 1762 (P, Coresp., p. 132) si către un mirean 
(probabil loan Timandi), 28 aprilie 1764, mai la vale, Cap. VII. Vezi și n. 49. 


% Doc, 8 din 31 decembrie 1744 - 4 ianuarie 1745. Pentru controlul corespondenței la 
Viena: Tapié, p. 139. 


77 Doc. 50 (după 9 august 1746) si mai la vale, in acest cap., n. 48. 

38 Bogdan-Duică, Procesul, p. 39; B, Klein, p. 181; Prodan, p. 173. 

% Doc. 18 din iunie 1745. 

% Doc. 20 din iunie 1745, punctele 3-5. 

+ Doc. 26 (după iulie 1745). 

# Doc. 50 (după 9 august 1746). 

® Doc. 18 din iunie 1745, partea finală a introducerii. 

є Pastor, XVI/1, p. 18-25, 434-439; Seppelt, p. 429-430; Rosa, p. 393-408. 


% Doc. 19 din iunie 1745. Memoriul acesta va fi rezumat in amintitul referat din 1746 al 
lui Lercari către papă (Doc. 50, după 9 august 1746), care va fi utilizat pe scurt de 
Marefoschi într-un alt referat, din 1764. Pe acesta din urmă se întemeiază B, Klein, p. 176- 
177, urmat de Prodan, p. 173 (in realitate e vorba de rezumatul unui singur memoriu - nu 
al mai multora - în care sunt expuse revendicările menționate de acești autori). 


4 De exemplu, în memoriul din 25 noiembrie 1743 către Maria Tereza (Hurmuzaki, р. 


567, cf. B, Klein, p. 92-96). 
# Doc, 20 din iunie 1745. 


48 Doc, 21 din iunie 1745. Punerea veniturilor episcopale ale lui Inochentie sub sechestru 
deja din această vreme nu e confirmată de alte izvoare. Deși comisia de anchetă, când a 
aflat de plecarea sa clandestină din Viena, a făcut o propunere vagă in acest sens (si anume: 
Cámara „să aibă grijă de veniturile episcopale“, Doc. 3 din 22 decembrie 1744), nu pare că 
s-a pus sechestru. Am văzut că la 23 martie 1745, episcopul cerea vicarului său Nicolae Pop 
Bianu o sumă de bani din aceste venituri. După toată probabilitatea, a și primit-o, dar 
târziu și în rate (mai sus, în acest cap., n. 37). Oricum, el avea mari cheltuieli: în afară de 
întreținerea lui și a servitorului său, trebuia să cheltuiască mult, cum reiese din scrisoarea sa 
către pomenitul vicar, cu „procuratorii, notarii, scribii etc.“, de care avea nevoie pentru 
întocmirea memoriilor și suplicilor sale, precum, probabil, și cu traducătorii acestor acte, 
uneori întinse, în limba italiană, pe care n-o putea încă bine stăpâni, mai ales în scris, 
îndeosebi la începuturile exilului său. S-ar putea totuși ca în tälmäcirea lor în italienegte 
(din limba latină, în care le scria) să fi fost ajutat si de călugării ruteni, la care locuia, de 

aceia care stăteau de vreme îndelungată in Italia. El căuta, de altminteri, să obțină o mână 
de ajutor și de la „cei doi tineri teologi conafionali ai săi“ (Silvestru Caliani si Grigore 
Maior), pe care îi trimisese chiar dânsul aici, la Roma, pentru studii (Doc. 22 din iunie 
1745; Pall, Ştiri noi despre primii studenţi trimişi de la Blaj la Roma, în Apulum, XVII (1979), 
p. 469473). 


+ Cf, însă afirmațiilor contrare ale lui Inochentie cu privire la atitudinea papei, în scrisori 
trimise in țară la 23 martie 1745 (mai sus în acest cap.) si la 28 aprilie 1764 (Cap. VII). 


% Maspoli, V (1935), p. 602-610; VI (1936), p. 4047. 
51 Doc. 23 (din iunie-iulie 1 745). 


52 Karl Ernst Schrod, Visitatio liminum Apostolorum, în Wetzer und Welte's Kirchenlexikon, 
12 (1901), col. 1011-1013; cf. si Benedicti XIV. Bull., I, p. 9-11, nr. 7. 


5 Doc. 25 din 24 iulie 1745. Dintr-o cerere către Albani, anexată unei suplici către papă la 
8 august 1746 de Inochentie (P, Coresp., p. 21; după acesta, Dumitriu-Snagov, p. 144), 
rezultă greșit că scrisoarea în chestiune a Propagandei către nunțiu ar fi fost adresată încă 
prin mai 1745. Încă un caz când pe Inochentie la înșelat memoria! 


5 Doc. 24 (din iulie 1745). Situaţie asemănătoare cu a rutenilor din Polonia (pentru aceștia: 
Pastor, XVI/1, p. 289-290). 


55 Doc, 50 (după 9 august 1746). 
5 Doc, 18 din iunie 1745, n. 1 la acest doc. 


5! Doc. 27 din 4 septembrie 1745; cf. Doc. 139 din 15-16 decembrie 1747, n. 36 la acest 
doc., Nicolae Bianu, înaintașul lui Aaron în vicariat, a murit la 23 iunie același an (B, 
Klein, p. 182; Idem, Episcopii, p. 5). 


55 Doc, 27 din 4 septembrie 1745; Bârlea, Bis. Rom. Unità şi ecum. cor. Ren. cult., p. 83. 
% Doc. 29 din 25 septembrie 1745. 
% Doc. 28 din 18 septembrie 1745. 


6 I, Ardeleanu, în Foaia bisericească şi scolastică, Blaj, 1888, p. 215-216; publ. din nou, de 
Dumitriu-Snagov, p. 128-131, fără a cunoaște ediția anterioară. 


6 Se referă, desigur, la scrisoarea sa către Paulucci, din 9 noiembrie 1741 (B, Klein, р. 58 
59, cf. 184), dar ni se pare că în această aluzie (din epistola cu data 8 octombrie 1745) 
generalizează greșit cele spuse in 1741 numai cu privire la doleangele clerului. 


6 Noul Testament: Epistola întâia către Corinteni a Sfântului Apostol Pavel, cap. 4, vers. 4. 


% Noul Testament: Evanghelia după loan, cap. 20, vers. 24-29 (despre Toma 
„necredinciosul“, care trebuia să atingă cu mâna rănile lui Hristos pentru a crede în 
învierea acestuia). 


55 Probabil, aluzie critică la formularea cererii adresate de Propaganda către Paulucci în 
scrisoarea din 25 septembrie (analizată de noi mai sus), formulare despre care Lercari îi va 
fi amintit lui Inochentie. 

% În legătură cu această frază, Bunea (Klein, p. 185) face „presupunerea“ că Maria Tereza ar 
fi cerut Scaunului papal - încă de pe acum, deci din 1745 - demisia lui Inochentie. E o 
ipoteză infirmată de cuprinsul scrisorii din 4 septembrie 1745 a lui Paulucci, care relatează 
discuţia pe care a avut-o cu suverana despre cazul episcopului, unde, după cum am văzut, 
nu s-a pomenit de așa ceva. Singur Inochentie, din proprie inițiativă, menționa până acum 
şi menţionează în fraza despre care e vorba, se pare mai mult formal, eventualitatea 
demisiei sale, fără să se fi gândit si să se gândească nici acum, credem, in mod serios la ea, 
cum va reiesi din evoluţia ulterioară a lucrurilor. Vezi expunerea noastră mai sus, în acest 
capitol, despre prima versiune a scrisorii sale către Maria Tereza, de la sfârșitul lui ianuarie 
sau, mai probabil, începutul lui februarie si despre memoriul său către papă din iunie 
1745, documente pe care Bunea nu le cunoștea, după cum nu-i era cunoscut nici textul 
scrisorii din 4 septembrie același an. A se vedea si Cap. III, IV si V. 


67 Noul Testament: Epistola către Filipeni a Sfântului Apostol Pavel, cap. I, vers. 8. 


% Acest document mai e tradus la B, Klein, p. 184-185 (cu unele omisiuni) și la Dumitriu- 
Snagov, p. 128-131 (cu unele greșeli). Pentru problema banilor pe care Inochentie îi cerea 
din veniturile sale episcopale a se vedea și mai sus n. 48. Cf. B, Klein, p. 186. 


$ Nu ne dăm seama ce ar putea fi „în plus“ în ceea ce privește capetele de acuzare! 
7 Doc, 30 din 16 octombrie 1754. 
™ Dumitriu-Snagov, p. 134-136 (cu unele greşeli de descifrare si de traducere). 


® Doc. 43 din 2 iulie 1746 (Inochentie către P. Dobra). În același sens scrie la 9 iulie 1746 
lui Daniil Mardsinay, administrator („provisor“) al domeniului episcopesc din Blaj (P, 
Coresp., p. 18-19). D. Mardsinay (Marczinai) era dintr-o familie nobilă unită din Tara 
Făgărașului. În 1737 a studiat la colegiul iezuit din Cluj (Toth, p. 59). A nul confunda cu 
omonimul său, din aceeași familie, amintit douăzeci de ani mai târziu ca făcând studii în 
același colegiu, dar care a trecut apoi la ortodoxie (ibid., p. 253 si n. 5). 


® Doc, 50 (după 9 august 1746). 


Capitolul III 


Noi demersuri zadarnice pentru revenirea în patrie, excomunicarea 
teologului iezuit Balogh de către Inochentie în 1746 și refuzul 
promulgării ei de vicarul Aaron. 


CURTEA VIENEZĂ CONTINUA SĂ FIE preocupată de starea foarte precară a Uni- 
rii bisericești și de tulburările la care ea dădea naștere printre românii din Tran- 
silvania începând din 1744. 

Drept aceea, între măsurile prin care a încercat să facă față acestei situații 
nelinigtitoare, a fost punerea în aplicare a unei idei care fusese exprimată (după 
cum am văzut în Cap. 1) de comisia de anchetă a cazului Inochentie la 31 
decembrie acelaşi an. Într-adevăr, Maria Tereza, la 30 august 1745 (cu o zi 
înainte de recunoașterea lui Aaron, numit de Micu vicar al său, și aproape în 
același timp cu amintita audienţă acordată nunfiului), dă ordin pentru trimi- 
terea episcopului rutean unit de Muncaci, Olsavszky, în dieceza vecină, română 
unită, a Făgărașului, în vederea vizitării acesteia, ca, pe baza constatărilor și 
propunerilor sale, să poată lua măsuri noi, mai eficiente, de îndreptare. Rea- 
mintim că Inochentie devenise basilian la Muncaci și el însuși îl sfintise epis- 
cop pe Olsavszky. Acesta a întreprins vizitatia în iarna anului 1745 și până 
în primăvara lui 1746; într-un prim raport către suverană, întocmit încă la 26 
februarie al anului din urmă, propunea, între altele, întoarcerea lui Micu în 
fruntea episcopiei sale, deoarece, în cazul acesta, cei mai mulți dintre cei care 
se lepădaseră de Unire au promis că vor reveni la ea. Olsavszky trebuia să fie 
însoțit în misiunea sa, potrivit ordinului suveranei, de un comisar regal, în 
persoana unui distins bărbat catolic!. Credem că e vorba despre Petru Dobra. 
El trebuie să fie cel care scria în cursul vizitafiei, la 18 februarie 1746, lui 
Inochentie, despre starea jalnică a Unirii, pe care o constata alături de epis- 
copul de Muncaci?. Iar autorul unei „relaţii“ din 23 aceeași lună, adresată tot 
lui Micu, în care i se spunea acestuia că „deja mulți s-au retras de la schismă 
şi au declarat că se supun dacă Ilustritatea voastră va veni'?, adică se va întoarce 
în ţară, era neindoios tot un ardelean favorabil vlădicăi pribegit, poate chiar 
vicarul Aaron. 

Cu aproape toate propunerile lui Olsavszky, inclusiv cea privitoare la intoar- 
cerea lui Inochentie, secția catolică din guvernul transilvănean s-a declarat de 
acord, în ședința ei din 20 martie“. Era vorba, din partea sa, probabil de o 
concesie silită, socotind că altfel nu s-ar putea pune capăt tulburărilor anti- 
unioniste. 

Recomandările făcute de Olsavszky în februarie ajungând desigur la cunog- 
tinta lui Inochentie, acesta va fi crezut că este momentul potrivit să încerce 
iarăși induplecarea suveranei pentru a-i îngădui revenirea in țară si a o convinge 
să accepte, în sfârșit, revendicările românești, în temeiul Diplomei a doua 
leopoldine. În atare scop, neobositul solicitant recurge din nou la cardinalul 
Albani, acesta fiind rugat și de papă și de Propaganda să intervină la Viena 
în favoarea vlädicäi, desigur tot la stăruințele sale’. Ca urmare, la 21 martie 
1746, Albani îi scrie Mariei Tereza că episcopul, care se află la Roma, „cu 
amărăciunea de a se vedea în dizgratia“ suveranei fără a se sti vinovat, l-a rugat 
să-i expună, prin memoriul anexat, pericolul ce ameninţă religia catolică în 
dieceza sa prin părăsirea Unirii, din pricina nerespectării privilegiilor promise 
la primirea acesteia. Solicitantul nu urmărește cu acțiunea sa nici un folos 
personal și declară (cum am văzut cá a mai făcut-o de a fi „cu totul gata de a 
se retrage, în schimbul unei modeste alocatii [assegnamento] pentru întreținerea 
sa corespunzătoare, de la conducerea diecezei sale, oricând ar socoti Maiestatea 
voastră, cu discernământul său superior, că îndepărtarea lui ar fi convenabilă 
spre avantajul acelor poporani“. 

În memoriu - întocmit bineînţeles de Inochentie, care reia aici textual 
câteva pasaje din memorandul său înaintat papei în iunie 1745 - se subliniază 
încă o dată că din cauza impotrivirii „acatolicilor“ n-au fost confirmate preve- 
derile favorabile ale Diplomei a doua a lui Leopold pentru uniţi, ci numai cele 
agravante, ca aceea referitoare la teolog’. Or, nu e drept - se atrage luarea- 
aminte a suveranei „rău informate sau induse în eroare“ - ca un act sau con- 
tract să fie executat numai în punctele sale favorabile sau numai în cele one- 
roase, ci, dacă se observă unele, trebuie făcut același lucru și cu celelalte, adică 
trebuie aplicat actul în întregime. Dacă nu se iau măsuri de îndreptare, - in 
sensul traducerii în viață a pomenitelor prevederi -, „Unirea în curând se va 
stinge de tot, atât pentru că cei care nu s-au unit nu se vor mai uni niciodată, 
cât și pentru că cei care s-au unit se vor întoarce, cum se întâmplă de fapt zilnic, 
la vechea schismă, deoarece au văzut că situația lor în cele temporale s-a înră- 
utäfit asa de mult prin Unirea lor cu biserica catolică și deoarece nu mai pot 
îndura tirania cu care îi tratează acatolicii...“ Tot asa vor suferi și „interesele 
temporale“ ale suveranei, deoarece, dacă poporul român va părăsi Unirea și 
va emigra din fara în urma asupririi la care e supus, vor scădea posibilitățile 
de încartiruire pentru oaste, precum și veniturile din dări, numărul lucrătorilor 
de pe domeniile fiscale și din mine. Dimpotrivă, dacă se vor asculta „dreptele 
cereri ale poporului“, acesta va fi gata să-și verse sângele pentru susținerea casei 
imperiale „oriunde, numai să nu fie obligat a lupta în afara patriei“. Se plânge 
apoi, din nou, între altele, de calomniile cu care „acatolicii“ au căutat să-l 
înlăture, văzând în el o piedică în calea asupririi clerului și poporului de către 
ei şi, prin uneltirile lor, l-au silit în cele din urmă „să se salveze [prin fugă] 
pentru a nu fi strivit“. Sub acest pretext, au făcut să i se sechestreze veniturile 
episcopiei, „cu ameninţarea în plus a arestării sale personale când ar îndrăzni 

să pună piciorul în statele reginei, obligându-l să stea fără voia sa la Roma“ 
(parcă nu preacatolica Maria Tereza însăși, cum am arătat în Cap. II, îl ame- 
ninfa cu arestarea!). În încheiere, desi afirmă că, prin punerea în aplicare de 
către suverană a dreptelor privilegii acordate de înaintașii ei, ar fi „ușor să se 
îndrepte daunele“ semnalate, o roagă în sensul că, dacă împrejurările de acum 
sau (alte) „obstacole de netrecut“ n-ar permite aceasta, atunci cel puţin poporul 
unit, clerul și episcopul să fie eliberaţi de sarcinile agravante derivate din 
amintita diplomă (se înțelege cá, mai ales, de obligația finerii și întreținerii 
teologului străin, în persoana unui membru al ordinului iezuit). 

Cancelaria Aulică Transilvăneană, într-o „opinie“ pe care şi-o dă, se alătură, 
sub anumite condiţii, propunerii menționate a lui Olsavszky, care avea și 
consimțământul secției catolice din „guberniu“, pentru întoarcerea vlădicăi în 
interesul Unirii. Într-adevăr, înainte de conferința ministerială din 15 aprilie 
1746, spre deosebire de atitudinea ei din primăvara anului precedent, cance- 
laria ar fi acum de acord cu eventuala lui revenire în dieceză, dacă el ar cere 
si ar obține iertare pentru refugierea la Roma, dacă ar avea intenţia să se 
îndrepte și ar promite că se va sili să acționeze pentru restabilirea Unirii, dacă 
s-ar supune în prealabil unei anchete la Viena’. 

Dar conferința ministerială din 15 aprilie nu era de acord cu propunerea 
lui Olsavszky, ci a recomandat suveranei citarea lui Inochentie la Viena, desigur 
pentru a fi din nou anchetat și, probabil, chiar judecat, deci tras la răspundere, 
fără a aminti de o eventuală permitere a întoarcerii sale în episcopie. Reco- 
mandarea a fost aprobată de Maria Tereza’, ceea ce înseamnă că ea a rămas 
si pe mai departe implacabilä în deciziile luate, împărăteasa nefinänd seama 
nici de această dată de doleanțele arhiereului pribeag la Roma, transmise de 
Albani în martie 1746 și pe care le-am văzut mai sus. 

Tot în aprilie același an, suverana, la propunerea aceleiași cancelarii, luă 
o serie de noi măsuri, menite și ele să pună capăt tulburărilor împotriva Uni- 
rii!!. Unele erau mai aspre, ca prevederi pentru arestarea „corifeilor“, adică a 
principalilor agitatori și a acelora care se dedau la silnicii contra clerului unit, 
altele mai domoale (cum vor fi amenzile) și chiar împăciuitoare (de pildă, 
asigurări de respectare a ritului grec pentru uniţi), mai ales că, din pricina 
războaielor externe - în primul rând cu Prusia lui Frederic al II-lea - nu prea 
erau trupe în Transilvania!?. Oficial, se căuta să se evite aparenţa de prigoană 
religioasă și să se procedeze împotriva celor vizati ca fata de „tulburătorii liniștei 
publice“. Trebuia să se pună totuși piedici legăturilor bisericești cu Tara Romä- 
nească și Moldova. Indirect, s-a adoptat o revendicare pe care o formula de 
mult Inochentie, când cerea numirea unui protector pentru uniți, propunere 
reînnoită suveranei - cum am arătat in Cap. II - de către secția catolică din 
guvern în primăvara anului precedent. Şi anume, la 15 aprilie 1746, tot la 
propunerea pomenitei secții, Maria Tereza numi nu unul, ci patru protectori 
oficiali ai Unirii, între ei Petru Dobra, care, în districtele ce urmau să li se 
specifice de către guvernul din Sibiu, trebuiau să-i apere pe uniţi de silnicii. 

De asemenea, indirect, în spiritul acțiunii mai vechi a vlădicăi exilat, se interesă 
suverana și de executarea de către guberniu a unor dispoziţii favorabile - 
neexecutate la timpul lor - privind dotarea materială a clerului, din rescriptul 
ei emanat la 9 septembrie 174315. Deci, Curtea vieneză, sub presiunea eveni- 
mentelor, se văzu constrânsă la aceste concesii, pentru care se străduia (între 
alte revendicări mai importante) cu atâta ardoare și curaj neobositul mărginean, 
deschizător al luptei naționale românești din Ardeal. 

Încercarea din martie 1746, prin mijlocirea lui Albani, rămânând iar fără 
rezultat, Inochentie caută să întreprindă, la începutul lui iulie, o nouă și foarte 
cuprinzătoare acțiune la Curtea împărătească, reclamând un proces legal de 
reabilitare, cu același scop final: recunoașterea nevinovăției sale, a drepturilor 
pentru care lupta și îngăduirea înapoierii acasă, în mijlocul poporului său. 
După sugestia lui Hardt!*, pe care-l menținea ca agent al sáu și al clerului in 
capitala austriacă, a adresat, la 2 iulie, un mare număr de cereri și scrisori. Și 
anume: Mariei Tereza; mamei acesteia, împărăteasa văduvă Elisabeta Cristina; 
împăratului Francisc I; fratelui acestuia, principele Carol de Lotharingia. „In- 
stanfele“ (rugămințile) acestea le-a expediat însă numai la 9 iulie, anexate unei 
scrisori cu data din urmă către agentul respectiv, punându-i în vedere să le 
înainteze neîntârziat și să le solicite rezolvarea'?. De asemenea, a scris și expe- 
diat scrisori, la 2 iulie, la o serie de miniștri și alți înalți demnitari, pe care îi 
ingirám în ordinea în care îi amintește el. Așadar, vicecancelarului Imperiului 
Romano-German, Rudolf Joseph Colloredo-Melz; președintelui Consiliului 
Aulic de Război, contele Joseph Harrach; președintelui Cămării Aulice, contele 
Johann Franz Dietrichstein; contelui Philipp Joseph Kinsky, președintele așa- 
numitei Ministerialbancodeputation (instituție superioară de control financiar), 
fost cancelar al Boemiei, membru al conferinței ministeriale; feldmareșalului 
conte Joseph Lothar Kónigsegg, membru al conferinței ministeriale, fost co- 
mandant al trupelor austriece din Transilvania și Oltenia înainte de păstorirea 
lui Inochentie; contelui Uhlfeld, cancelarul de stat, despre care am arătat (în 
Cap. II) că se găsea în fruntea politicii externe a monarhiei habsburgice; 
contelui Johann Friedrich Seilern, cancelarul (ducatului) Austriei; contelui 
Friedrich Harrach, urmașul din 1745 al lui Kinsky în postul de cancelar al 
Boemiei, membru al conferinței ministeriale (a cărui intervenție o va solicita 
şi la 20 august); baronului François-Joseph Toussaint (Inochentie îi spune 
consecvent Toussainet!), vistierul și unul dintre intimii împăratului și care 
stătuse vreme îndelungată în Transilvania înainte de 1744. 

Tot la 2 iulie a scris, în aceeași chestiune, nuntiului de atunci (începând 
din aprilie 1746) la Viena, Fabrizio Serbelloni, și cardinalului arhiepiscop al 
Vienei, Sigismund Kollonich, pe care-l cunoștea mai dinainte (cum am amintit 
în Cap. I). 

Cu data de 9 iulie, s-a adresat și vechilor cunoștințe din Cancelaria Ardelea- 
nă a Curţii: cancelarului conte Gyulaffi, consilierilor Kozma și Csató, „re- 
gistratorului“ (arhivarului) Andreas Boer, cu originea mai îndepărtată din Tara 
Făgărașului. 

La fel, i-a scris, încă din 2 iulie, în Transilvania (la Sibiu), lui Petru Dobra, 
deci unuia dintre protectorii oficiali ai Unirii, iar la 9 a aceleiași luni lui Mardsi- 
nay, administratorul domeniului episcopiei din Blaj. Pe cel din urmă îl anunţă 
că va încerca să se întoarcă în curând, dar îi întârzie întoarcerea „treburile de 
aici“!6. Nu cunoaștem textul pomenitelor „instanțe“ către membrii dinastiei. 
În schimb, unul din registrele corespondenţei din exil a lui Inochentie!” ne-a 
păstrat cópii după aproape toate celelalte acte, pe ai căror destinatari i-am 
precizat mai sus. (Textul scrisorii către Toussaint lipsește.) 

Aceste scrisori - redactate, la drept vorbind, într-o latinească complicată, 
pe alocuri încâlcită, cu întorsături obscure de stil - sunt destul de asemănătoare 
în cuprinsul lor, desi, mai fiecare, contin si unele date specifice. Așadar, n-au 
chiar „același cuprins“, cum s-a afirmat inexact’. Ca elemente comune sau 
aproape în ceea ce privește conţinutul, Inochentie accentuează în ele din nou 
ideea că acțiunea sa dusă în slujba clerului și poporului său e dreaptă, fiindcă, 
prin Unirea cu Biserica Romei, românii au fost reintegrafi în drepturile civile 
în Transilvania de împăratul Leopold și vlădica n-a făcut decât să militeze, prin 
însăși datoria sa, pentru transpunerea lor în realitate. Solicitantul e victima 
nevinovată a uneltirilor calomnioase ale celor care căutau să împiedice acest 
lucru, adversarii săi, prin care înțelege tot mai mult pe iezuiți si pärtasii lor!?. 
Cere înlocuirea teologului iezuit cu „teologii naţionali“. „Fiii întunericului“ - 
parafrază biblică! — intrigau să-l îndepărteze din dieceză, să-l răstoarne din 
episcopie, ca el, om al bisericii și „magnat“, să fie anchetat și judecat în mod 
incompetent, nelegal; îl ponegreau din umbră la Curtea vieneză, ba chiar și 
la papă, învinuindu-l că ar fi un rebel (în realitate însă, după cum am arătat, 
nunțiul Paulucci a fost acela care a informat în acest sens Propaganda și, prin 
ea, pe suveranul pontif, din partea Mariei Tereza)”. Un argument subliniat 
de Micu, nefolosit până acum în actele sale, provine, precum am amintit, din 
sugestia capucinului Neuroni, primită și de papă, argument exprimat cu unele 
variaţii de stil: venirea lui la Roma rezulta din obligația episcopală de vizită la 
„sfintele praguri“; așadar, e o absență legitimă, justificată, nu o fugă, cum susțin 
cei ce il defäimeazä (si cum afirma el însuși până acum în repetate ránduri!)?. 
Nu lipsesc notele contradictorii și forțate: de exemplu, că a plecat la Roma, 
deoarece judecarea lui „incompetentă“ ar fi întărâtat și mai mult starea de spirit 
a poporului, prezența lui în țară - în asemenea condiţii - fiind „o piedică 
pentru liniștea publică“%; sau cá, prin vizita pe care era dator ca episcop s-o 
facă la Roma, lipsește din fara „din supunere față de augusta Curte“, nu de 
teamă că ar fi vinovat (cum era învinuit)”. 

In această suită de scrisori - ca de altminteri și în „instanţele“ către membrii 
dinastiei, cum reiese din ceea ce-i scria lui Hardt la 2 iulie - socotește, poate 
cu un subton de ironie, că, după ce adversarilor săi le-a lăsat tot răgazul să-și 
născocească amintitele calomnii, a sosit „se pare acum timpul să fiu ascultat 
şi eu împreună cu poporul meu“?*, pentru a li se face dreptate. În consecință, 
cere să i se instruiască un proces cu respectarea formelor legale, la care să fie 

audiat în condiții de „siguranță pentru persoana și bunurile“ sale, proces la 
care să se „admită o părere îndestulătoare“?, la care, în conformitate cu legea 
din 1741 (decretul I al Mariei Tereza), art. 26, acuzatul să afle numele acuza- 
torului. 

În unele din scrisori e atinsă și problema domeniului episcopal din Blaj, 
vlădica plängändu-se că a auzit de încercările de amestec ale slujbasilor Cămării, 
prin control, în administrarea lui?’ 

Destinatarii aproape ai tuturor scrisorilor, pe care le-am analizat aici succint 
sau global, sunt rugafi să intervină în sprijinul cererii solicitantului. Nunfiul 
e rugat să facă același lucru în numele papei, care îi recomandă - afirmă 
Inochentie! - „preaumilele instanțe“ despre care e vorba’. 

În legătură cu procesul ре care-l cerea acum Inochentie, trebuie pusă nein- 
doios procura pe care o emite la 1 iulie 1746 lui Ignatius Josephus Malevicz, 
fost profesor la Facultatea de Drept a Universității din Tirnavia (după ce și-a 
terminat Micu studiile la acea universitate), procurator al consistoriului metro- 
politan de Strigoniu, pe care il împuternicește ca avocat àl său, al bisericii și 
poporului säu?. Cu acest personaj ne vom mai întâlni în anii următori. 

Dintr-o aluzie a lui Inochentie, în scrisoarea din 20 august 1746 către 
teologul Alexandru Rednic, ре care4 trimisese să studieze la Viena, rezultă că 
nici până la acea dată el nu știa și era neliniștit dacă Hardt a primit sau nu 
cele două scrisori pe care i le adresase la 2.și 9 iulie, „impreună cu scrisorile 
incluse in ele“, de unde s-ar putea deduce că și scrisoarea din 2 - nu numai 
cea din 9, despre care am pomenit - a avut anexe, desigur, sctisorile către 
miniștri și alți înalți demnitari. Curând însă după 20 august, Micu a primit, 
în sfârșit, vești de la același agent vienez al său, pe care îl căutase anume Rednic, 
din însărcinarea episcopului, și a aflat din ele că agentului nu-i parvenise 
scrisoarea din 2 iulie”. De aici s-ar putea iarăși deduce că, împreună cu ea, 
nu ajunseseră la destinaţie nici scrisorile cu aceeași dată destinate amintifilor 
miniștri si celorlafi mari demnitari ai Curții de la Viena. 

Oricum, tentativa lui Inochentie, la începutul lui iulie 1746 (pregătită, 
desigur, încă din iunie, dacă ne gândim că este vorba de un număr atât de mare 
de scrisori, aproape două duzini, cu datările arătate!), tentativă de a obține de 
la Viena o rezoluţie în vederea unui proces de reabilitare în sensul „instan- 
telor“ si scrisorilor sale de atunci, nu și-a atins scopul; el „n-a fost ascultat“, 
cum va scrie el însuși”. 

După cum am văzut, conferința ministerială a propus suveranei, încă la 15 
aprilie, citarea lui Inochentie la Viena. Din textul laconic al izvorului nu 
transpiră însă nimic favorabil pentru dânsul. Deși propunerea a fost aprobată 
de Maria Tereza la aceeași dată, abia la 14 iulie se emite această citatie, în ter- 
meni severi, în pofida unor scurte expresii protocolare de bunăvoință condes- 
cendentă ce o încadrează. lato, într-o traducere cam rebarbativa a textului 
original, greoi, în stil birocratic baroc, mărturie el însuşi a bag oricát pare 
el de ciudat pentru sensibilitatea noastră de azi: 

„În numele sacrei Maiestäfi chezaro-crăiești, al stăpânei noastre prea indurä- 
toare, către liberul baron loan Inochentie Klein de Sadu, episcop de Făgăraș 
al valahilor de rit grec din principatul Transilvania uniţi cu sacra biserică 
romană si consilier al aceleiași Maiestáti chezaro-craiesti, de notificat in chip 
preamilostiv. 

Știe domnul episcop că după ce suszisa preasacra Maiestate nu putuse mai 
înainte să-și emită rezolufiile milostivei sale preasacre Mäiestäfi cu privire la 
cererile referitoare la unirea valahilor si la valahii uniți înșiși, care trebuiau 
reluate, dezbătute si duse la capăt, l-a chemat aici la Curtea sa pe domnul 
episcop acum trei ani din pomenitul principat; iar domnul episcop, cu toate 
că s-a supus poruncii regești și s-a înfățișat aici la Viena, totuși, înainte de a 
se fi hotărât ceva în cele de mai sus, a plecat în țări străine, fără să fi cerut si 
obținut permisiune pentru aceasta, și stă încă și acum, de peste un an și 
jumătate, cu totul departe de dieceza sa, în afara teritoriilor de sub stăpânirea 
preasacrei sale Maiestäfi, lăsându-și oile, care au fost încredințate grijii sale 
păstoreşti, în tulburare și fără mângâiere spirituală. Drept aceea, i se pune în 
vedere domnului episcop baron Klein în chip serios că, dacă nu vrea să fie 
socotit și considerat nesupus, să compară aici la Viena cât mai curând, spre 
a primi aici milostivele ordine ulterioare chezaro-craiesti. În rest, preasacra sa 
Maiastate, cu mila ei chezaro-crăiască și princiară, rămâne înclinată cu îndurare 
față de el. 

Pentru sacra Maiestate chezaro-crăiască și principesă ereditară a Transil- 
vaniei, Viena, în ziua de 14 iulie, anul 1746“. 

Această citatie (formulată, judecând după stil, probabil în Cancelaria Aulicä 
Transilvăneană, poate de Kozma, dar transmisă la Roma de către cancelarul 
de stat Uhlfeld la 16 a lunii) nu era un răspuns direct la „instanțele“ și scrisorile 
lui Inochentie din 2 - si cu atât mai puţin din 9 - iulie. Chiar dacă unele ar 
fi ajuns la destinaţie (ceea ce e improbabil pentru cele transmise prin Hardt, 
care, supărat fiind de neprimirea la timp a salariului său de agent, se pare că 
n-a făcut nimic, nici până in august)‘, nu s-a ținut seamă de ele. Nici nu s-ar 
fi putut fine seamă până la 14 iulie, data citatiei, în condiţiile de comunicație 
ale epocii, ca să nu mai insistăm și asupra ritmului prea lent de muncă al 
birocraţiei vieneze (despre care am mai pomenit în Cap. 1). 

Citafia, care, de altminteri, nu cuprindea nici o garantie pentru siguranța 
persoanei și bunurilor celui vizat, - cum ar fi vrut acesta -, nu i-a fost trimisă 
direct, ci ar fi trebuit să i-o comunice, din partea Cancelariei de Stat, cardinalul 
Albani, în calitate de ministru al monarhiei habsburgice pe lângă Scaunul 
pontifical, „în așa fel ca să nu poată nega primirea ei“, cum va rezulta din 
răspunsul cardinalului. 

La 20 august, acesta mai răspunde lui Uhlfeld: „... As fi făcut, fara îndoială, 
să se execute punctual această preagrafioasä poruncă a Maiestăţii sale, în cazul 
că [nu] m-aș fi gândit la consecințele foarte grave pe care le-ar fi atras după sine 
o asemenea executare, fiind vorba de a cita un episcop care a recurs la papă 

si la Congregatia de Propaganda Fide, care într-o vreme má rugaserá să scriu 
în favoarea lui Maiestăţii sale. Drept aceea, am apreciat cá fac un serviciu mai 
bun Maiestăţii sale să descopăr, cu ajutorul unei persoane care are încrederea 
lui, dacă ar fi dispus, de bunăvoie, să meargă la acea Curte imperială, fără ca 
eu să dau nicidecum ре față citafia pe care trebuia să i-o notific; si am descoperit 
că episcopul fusese deja înștiințat despre o asemenea citație de un corespondent 
al sáu, pe care il fine [sau: îl are] la acea reședință imperială“; si, în afară de 
aceasta, cá papa il avertizase deja, de multe luni*, că fusese înștiințat de nun- 
tiatura sa din Viena că dacă episcopul s-ar fi întors acolo, ar fi fost arestat din 
ordinul Maiestăţii sale și de aceea socoti că nu e în măsură să se ducă la acea 
Curte imperială, ci mai degrabă ar renunța la episcopie, dacă i s-ar atribui o 
pensie corespunzătoare din care să trăiască. Descoperind acestea, am judecat 
că e mai bine să suspend zisa notificare și să aduc mai întâi la cunoștința 
Excelenței voastre cele ce am reușit să aflu. Si aceasta, mai ales, pentru a nu 
irita starea de spirit a papei în prezentele împrejurări, de vreme ce Sanctitatea 
sa și Congregația Propagandei l-au luat sub protecție. Dar dacă, cu toate acestea, 
Maiestatea sa ar vrea să se notifice citafia, aceasta din partea mea se va face să 
se execute fără vreo întârziere ulterioară, prin mijlocirea acestui agent impe- 
rial“*. (E vorba despre Giovanni Francesco Brunati, agent diplomatic și arhivar 
al ambasadei.)* 

După primirea acestei scrisori a lui Albani, Curtea vieneză, fără a renunța 
formal, nu i-a cerut din nou transmiterea citafiei. Așa s-ar putea explica faptul 
că Inochentie îl întreabă, într-o scrisoare din 10 decembrie 1746, pe Gyulaffi 
„din ce pricină s-a împiedicat invitația mea la Viena“, despre care îi scrisese 
corespondentul său la 29 iunie, deci încă înainte de emanarea citației”?. 

Dorinţa lui Inochentie de a se întoarce în fara, oricât era de vie, nu putea 
totuși să-l determine a înfrunta riscul revenirii la Viena fără garanţii pentru 
siguranța sa, garanții pe care Curtea nu i le dădea. El stăruise pe lângă Albani, 
pe la începutul lui august 1746, ca să-i obțină un salvconduct. În cererea sa 
către cardinal, scria: „Acum, așadar, sunt cu totul dispus, dacă preamilostiva 
regină ar vrea așa, atât să mă duc la Viena, cât să mă întorc în dieceza mea 
pentru a îndeplini îndatoririle funcţiei mele episcopale. Dar deoarece aud că 
se instruiește contra persoanei mele un proces, sunt dator, prin dreptul firii 
şi al religiei, să evit pericolele și scandalurile. De aceea, dacă preasacra sa 
Maiestate, din înalta milostivire si bunătate si din preacrestineasca ei pietate, 
va binevoi să transmită o carte de siguranță, prin care să pot fi apărat că nu 
s-ar aduce, din partea miniștrilor sau a stărilor, nici o vătămare, prejudiciu sau 
nedreptate persoanei și demnităţii mele episcopale, pe care o port nevrednic“, 
şi dacă nu s-ar trata în fața unui tribunal laic nici o cauză care să privească 
nemijlocit persoana mea, în special de pretinsă depunere, după cum am aflat, 
promit Eminengei voastre că voi pleca îndată ca să merg la Viena [...]" 

Din pasajul pe care l-am tradus, făcând parte din cererea fără dată adresată 
lui Albani, anexată în copie la o suplică înaintată de Inochentie papei cu data 

de 8 august 1746*!, se poate deduce indirect și faptul că solicitantul a aflat în- 
tr-adevăr de la Viena - pe cale neoficială, poate prin Andreas Boer - stiri, poate 
în parte exagerate, despre intenţia de a fi citat acolo și cá lea aflat înainte de 
sondarea de care amintește cardinalul la 20 a lunii, după cum am văzut, deși 
acesta din urmă nu menționează cererea de mai sus. În legătura cu pomenita 
aluzie a lui Inochentie la încercarea pe care ar pregăti-o Curtea vieneză de a-l 
depune din episcopat, Lercari, în referatul său des amintit către pontifice, spune 
că aceasta ar fi „o uzurpare de autoritate“ în dauna papei, singurul competent 
în atare privință, ceea ce afirmă, de altminteri, la 9 august, și Paulucci, fostul 
nunțiu; dar - reiese tot din spusele aceluiași secretar al Propagandei - о aseme- 
nea știre nu se adeverește. Paulucci, consultat de papá, isi exprimă, la aceeași 
dată, scepticismul că Albani ar interveni la Viena în forma arătată de Micu - 
şi promisă acestuia - sau că intervenția sa, chiar dacă va avea loc, ar duce la 
satisfacerea cererii despre care e vorba (obținerea salvconductului). În cazul unei 
învinuiri de trădare, numai suveranul pontif ar putea fi, „după orice rațiune“, 
judecătorul episcopului, iar pentru delicte de mai mică importanţă, arhie- 
piscopul de care depinde, împreună cu conciliul provinciei bisericești (din care 
face parte dieceza sa) - scrie cardinalul Paulucci*. 

Cu câteva zile înainte, la 3 august, Inochentie ar fi dorit ca Albani să se 
interpună iarăși nu numai pentru confirmarea privilegiilor leopoldine pentru 
cler, nobili, „precum si alți valahi“, ci si pentru îndepărtarea teologului iezuit, 
căci socotea ca un lucru sigur, deși secret, că „iezuiții sunt autorii persecuțiilor 
pornite contra episcopului și ai dezbinării din popor“. De asemenea, ar fi vrut 
atunci ca, în cazul că i sar intenta un proces (la Viena), el să se apere la Roma 
(!) si, dacă se va stabili că totul e numai calomnie, să fie reintegrat și „să i se 
dea garanție personală publică“ pentru întoarcerea sa in episcopie}. Cardinalul 
n-a fost însă de acord cu äceastä formă a cererii de intervenție, încât solicitantul 
a trebuit s-o refacă, anexând noua formă, restrictivă și aprobată, arătată mai 
sus, suplicii din 8 august către papă. Rezultă din aceasta, deși mai mult indirect 
si cam nebulos, că Inochentie dorea și o nouă intervenție a lui Benedict XIV 
însuși, acum mai ales pentru înlăturarea teologului iezuit, chestiune în care 
se vede că Albani nu voia să se amestece. Dar asupra acestei probleme vom 
reveni amănunţit. 

Văzând persistența Curţii de la Viena de-a se împotrivi reabilitării sale prin 
consimjirea la un proces în forma voită de el, care să aibă ca rezultat satisfacerea 
revendicărilor cerute și întoarcerea sa netulburată în Transilvania, Inochentie, 
fără a renunța să se intereseze mai departe de soarta cererilor destinate în acest 
sens forurilor vieneze*, începea să se preocupe - se pare ceva mai serios decât 
până acum - și de gândul renunţării la episcopie, dacă cealaltă cale, pe care 
o considera fireşte mai importantă, s-ar închide definitiv pentru dânsul. Deci, 
căuta să mizeze în dublu joc, ca să ne exprimăm astfel... Așa ne închipuim că 
trebuie înțeles ceea ceri scria Albani lui Uhlfeld la 20 august cu privire la 
eventuala demisie a vlädicäi în schimbul unei pensii, soluție la care s-ar fi gândit 

atunci Micu. Punerea, prin iulie, sub un sechestru mai strict a bunurilor 
episcopale îi nutrea tot mai tare teama că nu se va permite să i se mai trimită 
la Roma din veniturile lor, intärindu-i suszisa preocupare, căci „numai din 
aer nu trăiesc“, cum îi scria Inochentie administratorului Mardsinay, cerân- 
dui bani*. 


* 


Dar, tot in perspectiva intoarcerii acasá si, astfel, in fruntea diecezei sale, 
Inochentie se pregătea, din aceeași vară a anului 1746, prin iulie-august, să 
bruscheze desfășurarea lucrurilor cu o soluție pe care o socotea radicală: exco- 
municarea teologului iezuit, cu intenția îndepărtării acestuia din episcopie, spre 
a o elibera de o tutelă străină, pe cât de umilitoare, pe atât de stânjenitoare, 
îndeosebi pentru inițiativele - si bisericești, și nationale - ale unui vlădică aprig 
de ambițios și impulsiv, cum era el. Nici nu bănuia însă că, prin acest gest 
grav, își va complica și mai mult situaţia, cá, in loc de a-i înlesni rezolvarea 
problemei revenirii în tara, dimpotrivă, va contribui a o compromite ireme- 
diabil. 

În mai multe memorii și scrisori de la începuturile pribegiei lui Inochentie, 
după cum am văzut, „acatolicii“ (protestanții) sunt arätafi ca dușmanii cei mai 
inraiti ai săi și ai revendicárilor sale. Ce-i drept, nici teologul iezuit nu e prezen- 
tat de el în culori favorabile, încă dinainte de exil, dar abia din vara lui 1746 
il înfățișează ca fiind oarecum capul tuturor räutäfilor ce s-au abătut asupra sa, 
a episcopiei sale, a poporului său, „acatolicii“ devenind doar complici. Înce- 
рапа, de fapt, de la emiterea de către Carol al VI-lea a diplomei ,,fundationale“ 
din august 1738, iezuiţii erau priviţi de episcop, datorită clauzei despre între- 
ținerea teologului în sarcina domeniului episcopesc, ca niște uzurpatori ai unei 
părți din veniturile sale“. Se vede că era indignat ca de acum înainte să fie 
obligat a-l și plăti pe supraveghetorul său. După cum am mai spus, Inochentie 
le mai reproşa iezuiţilor că, prin uneltirile lor ascunse, ar fi provocat chemarea 
sa la Viena în 1744, anchetarea lui nedreaptă acolo și, indirect, necesitatea 
refugierii la Roma. Învinuirea calomnioasă în fata Mariei Tereza si chiar a lui 
Benedict XIV că el e un rebel ar fi pornit tot din sugestiile lor. În fond, teologul 
iezuit, detestat de clerul și poporul unit, ar fi de vină pentru lepădările de 
Unirea cu Biserica Romei si ar fi impiedicátor al întoarcerii lui acasă. Insti- 
софа teologului străin ar trebui înlăturată din dieceză, ca un obstacol în calea 
propăşirii acesteia. 

Am văzut că, la 3 august 1746, Inochentie i-a cerut lui Albani să intervină 
- la Curtea suverană - pentru înlăturarea teologului iezuit. Neobfinändu-i în 
atare privință consimțământul, el se adresează papei, căruia îi înaintează un 
memoriu în aceeași problemă. Aici caută să-și motiveze cererea cu trimiteri (nu 
întotdeauna exacte) la unele dispoziții juridice ale regilor Ungariei din secolele 
mai îndepărtate, ca și la codul Opus tripartitum al lui Stephanus Werbóczi de 
la începutul veacului XVI, la o bulă papală din aceeași vreme. De exemplu, 


64 FRANCISC PALL 


arată cá, într-un decret al regelui Sf. Stefan din sec. XI si într-o bulă din 1514 
a papei Leon X, uzurpatorii bunurilor bisericești sunt amenințați cu exco- 
municarea. În legătură cu inserarea clauzei despre întreţinerea teologului în 
diploma imperială din 1738, relevăm argumentul că suveranul n-avea dreptul, 
potrivit legilor Ungariei, să ia această decizie în afara dietei și nici teologul 
s-o primească! Acesta se făcea vinovat și de trecerea la „schismă“ a atâtor uniți 
scandalizafi de uneltirile lui, puse la cale împreună cu „acatolicii“, și de faptul 
că refuza jurământul de ascultare către episcop. În concluzie, Micu consideră 
că teologul iezuit trebuie excomunicat și că acest drept intră în competenţa 
episcopului (deci a sa)**. 

Paulucci, consultat, în calitate de fost nunțiu la Viena, asupra acestui memo- 
riu, răspunde chiar a doua zi, socotind că Inochentie „exagerează mult“ cu 
privire la povara pe care ar reprezenta-o teologul iezuit, a cărui prezență el, 
Paulucci, o crede necesară până la formarea de teologi proprii (cum am văzut 
că s-a exprimat, în anul precedent, si Neuroni, „dată fiind ignoranta preoților 
săi“). Lercari, în cunoscutul sáu referat către papă, întocmit aproape imediat 
după acest răspuns și cu folosirea lui, caută să justifice și el legitimitatea aceleiași 
instituţii, în vădit dezacord cu autorul memoriului®. 

Nu mai târziu de 20 august, Inochentie revine la problema teologului cu 
un alt memoriu, trimis de astă dată lui Friedrich Harrach, cancelarul Boemiei, 
cerându-i din nou intervenţia binevoitoare, ca membru al conferinţei minis- 
teriale, în procesul de reabilitare la care se gândea. În scrisoarea de însoţire 
spune că vrea prin acest memoriu - pe care, după obiceiul practicat la procesele 
din Roma, ar dori să-l tipărească - să-i dea o informare despre „adevărata și 
sincera origine a chestiunii si despre autorii tulburării ce ar trebui să continue 
în veci“ (se înţelege, dacă nu i se pune capăt). ЇЇ roagă să comunice memoriul 
acolo unde și la cine crede că e potrivit, dar mai ales președintelui Consiliului 
Aulic de Război (despre care știm că era tocmai Joseph Harrach, fratele destina- 
tarului). Îi amintește că iezuiții au sugerat în taină, prin căpetenia trupelor din 
Transilvania (Czernin), îndepărtarea sa din dieceză (prin chemarea la Viena 
în 1744). Repetând în parte trimiterile făcute la sursele juridice invocate la 8 
august, se plânge și aici împotriva teologilor iezuiți din timpul păstoririi înain- 
tașului său, nu numai a sa proprie, stigmatizändu-i, invinuindu-i de uneltiri 
si chiar malversafiuni, de uzurpäri materiale și de ambiţii autoritare în dauna 
vlădicăi. Uneori, în focul diatribei, forțează realitatea, afirmând, de pildă, că 
împăratul Leopold l-a impus pe teolog cu îndatorirea de a fi supus episcopului 
sau că teologul și-ar fi arogat singur funcția de auditor general ori că, cu prilejul 
anchetei din Viena în suszisul an 1744, el, Inochentie, ar fi fost pus in fata 
alternativei de a renunţa la episcopie sau a accepta pretențiile abuzive ale 
iezuiţilor. Susține că „imunitatea“ ordinului iezuit (acordată prin privilegiu 
papal) nu-l poate scuti pe teolog de supunerea datorată episcopului diecezei 
în care se află, imunitatea nedepäsind limitele colegiilor iezuite. Atacă și con- 
trolul teologului asupra corespondenței externe a episcopului (autorul memo- 

тїшїшї nefinänd seamă nici sub acest aspect de prevederile leopoldine şi de 
instrucțiunile oficiale pentru teolog, derivând din ele)”. 

La 10 septembrie, scrie vicarului său Aaron impunânduri să întrerupă, 
împreună cu toți diecezanii, orice legături cu teologul până el va da dispoziții 
canonice în privința acestuia, care ar trebui să părăsească reședința episcopală, 
să renunțe la uzurparea veniturilor episcopeşti, să depună jurământul de supu- 
nere; teologului - numit, după cum știm, de regină și reprezentant in fond al 
intereselor politice ale monarhiei - îi aduce până și învinuirea că e un „dispre- 
tuitor al milostivelor porunci regesti“!... În aceeași scrisoare către Aaron - са 
de altminteri si în aceea către prototopul Nicolae Pop din Balomir (Balomi- 
reanu), cu aceeași dată - isi exprimă mirarea că se pregătește, după câte a auzit, 
ţinerea unui sinod în dieceza sa, ceea ce, fără ştirea și aprobarea sa, ar fi 
împotriva canoanelor (si are dreptate!). O interzice, subliniind cu multă dem- 
nitate: „Eu sunt episcopul și capul bisericii mele, membrele fără cap nu con- 
stituie un sinod. Căci scaunul [episcopal] nu e vacant, ca să se ia măsuri cu 
privire la cap“. Reiese din contextul celor două scrisori că inițiativa s-ar datora 
amestecului nelegal al autorităților laice în jurisdicția episcopală”. Așadar, 
Inochentie înțelegea să păstreze în mâinile sale și din exil conducerea supe- 
rioará a bisericii de acasă și aplicarea dispozifiei pe care a dato încă de acum 
cu privire la teologul iezuit ar fi însemnat scoaterea acestuia - în ciuda Curţii 
de la Viena - din guvernarea diecezei sale”. 

În această vreme, el trebuie să fi lucrat deja de zor la întocmirea întinsului 
decret de excomunicare împotriva teologului Balogh, purtând data „Roma în 
sărbătoarea Sf. Matei apostolul și evanghelistul [21 septembrie], anul 1746“%. 
Că se pregătea să facă acest pas cel putin de la începutul lui august se poate 
deduce ușor din pomenitul memoriu înaintat papei la 8 a aceleiaşi luni. 

Cu o parte din trimiterile juridice făcute la 8 și 20 august, dar și cu altele, 
episcopul înfățișează in acest decret pe larg, cu adevărate dezvoltări avocátesti, 
doleantele pe care i le cunoaștem contra teologului, accentuând îndeosebi 
asupra nelegitimitäfii clauzei respective din diploma cu data 21 august 1738, 
clauză inspirată - cum susţine el - de iezuiţi prin intrigi. „Principele“ trebuie 
să respecte legile, pe care le-a dat la cererea poporului - arată dânsul - citând 
din nou ca sprijin Tripartitul. Chiar și azi - spune el în continuare - regii nu 
sunt încoronați înainte de a promite în scris și sub jurământ observarea legilor. 
Cu privire la situația teologului iezuit mai remarcă, între altele: „După cum 
regatul nu primește simultan doi regi, mireasa doi miri, corpul două capete, 
stâna doi păstori, cerul doi sori, ci prin firea lucrurilor și prin rațiunea stării 
[lor, fiecare e] supus celui ce are comanda, ca oaia pástorului, mireasa mirelui, 
membrele capului, stelele soarelui ce le întrece în strălucire și e în frunte, tot 
aga iezuitul, prin fire si prin rațiunea stării, nu ne poate fi nici superior, nici 
egal“ - observă mândru vlădica, fiind conştient de rolul ce trebuie să-i revină. 
Teologul iezuit e incorigibil si nu delincvent îndărătnic în dauna bisericii unite. 
„Așadar, pentru încălcările public cunoscute și, întâi de toate, pentru violarea 

jurisdicției noastre si pentru damnata [osändita] şi incäpäfänata uzurpare a 
veniturilor si locuinței episcopale, excomunicäm în formă validă de drept, din 
proprie pornire [inițiativă] si cu bună ştiinţă, declarând excomunicat din orice 
comuniune a bisericii, a credincioșilor si a sfintelor taine [...], pe Josephus 
Balogh, preot al Societăţii lui Isus, cu toți complicii săi si cu cei care îi dau 
ajutor în orice chip, favoare, sprijin și sfat in cele de mai sus...“** 

Totuşi, deocamdată, Inochentie nu face cunoscută excomunicarea. La 5 
noiembrie, scriindu-i iarăși lui Aaron, repetă cererea de bani pe care i-a adresa- 
to, între altele, in suszisa scrisoare din 10 septembrie; atunci era vorba de o 
mie de florini, acum, apelând și la un alt fond de venituri (agazisul census 
cathedraticus), precum și la ajutorul clerului, ar fi dorit nu mai puţin de trei 
mii de florini (o sumă ce ar fi echivalat cu întreg venitul oficial pe un an al 
domeniului episcopesc). Afirmă că dacă nu i-ar lipsi banii pentru drum și 
n-ar avea de înfruntat alte nevoi, în circa patrusprezece zile, terminând ce mai 
are de făcut la Roma si având vreme favorabilă, „as încerca să mă apropiu de 
episcopia теа“, 

Abia cu data de 11 noiembrie începe Inochentie să divulge decretul de 
excomunicare, înaintându-l mai întâi papei, fără să știm de ce a zăbovit atâta 
vreme. 

Într-o suplică de însoţire a decretului, parafrazând Biblia (Noul Testament), 
el dă a înțelege suveranului pontif că în chestiunea teologului iezuit trebuie să 
taie din rădăcină răul îndărătnic. „Plângerile poporului și clerului“ nu mai 
contenesc si „puterea lumească nu încetează să violeze, să tulbure şi să uzurpe 
jurisdicția bisericească, dacă nu din inițiativa teologului iezuit, atunci cel putin 
cu acordul său tacit [conniventia]". Suplicantul il roagă pe Benedict XIV să 
transmită decretul acesta arhiepiscopului Vienei, care să instiinteze suverana 
şi să stăruie ре lângă ea să-i facă dreptate, mai ales că iezuiții „nu se înroșesc 
a fermeca [infascinare=fascinare!] cu sugestiile lor nelegiuite chiar și sacrele 
urechi regești“*. Papa e rugat să-l transmită și episcopului romano-catolic al 
Transilvaniei, care, ca de altminteri si arhiepiscopul Vienei, să dea solici- 
tantului asistenţă pentru aplicarea neîntârziată a acestui act și să-i îndemne la 
creștinească îndreptare pe complicii de sub jurisdicția lor. Îşi reinnoiegte ru- 
gămintea de a se putea întoarce în dieceză, dovedind, cu extrase din corespon- 
dent primită în ultimii doi ani, cât de insistente sunt cererile pentru înapoierea 
sa acasă". 

A doua zi, la 12 noiembrie, trimite același decret lui Aaron, cu porunca 
strictă - sub amenințarea că în caz de neindeplinire va fi excomunicat și el - 
să convoace îndată sinodul și acolo să-l promulge, să ia măsuri pentru afișarea 
numelui celui excomunicat pe ușa tuturor bisericilor (cum se obișnuia si în 
Italia, observăm noi)”, să interzică diecezanilor din nou, cum i sa mai impus 
la 10 septembrie, de a mai avea legături cu acela. Totodată, ordonă atât lui 
Aaron, cât și slujbașilor din fruntea domeniului blăjean, Mardsinay și Dăianu, 
să-l scoată pe Balogh cu forța din reședința și bunurile episcopale, chiar cu 


INOCHENTIE MICU-KLEIN. EXILUL LA ROMA (17454768) 67 


ajutorul poporului, dacă nu s-ar supune somafiei de a ieși; să nu i se mai 
plătească nici un ban, să nu i se mai dea nimic în natură. Li se pune în vedere 
celor doi slujbasi ca de aici înainte să nu primească pe nimeni în zisele bunuri 
sub titlul de teolog, fără porunca lui Inochentie. „Dacă cineva, de orice auto- 
ritate, sub pretextul oricărui mandat, fie și cel milostiv regesc, ar pretinde să 
uzurpe veniturile, drepturile și bunurile noastre bisericești, ei să invoce, cu 
respectul cuvenit si cu preasmerita închinare față de milostivele decrete regesti, 
legile fundamentale ale țării, prerogativa nobiliară [a lui Inochentie], privilegiile 
şi imunitatea bisericii, si să respingă forța prin forță, päzindu-se cu сеа mai mare 
grijă de a depăși măsura unei ireprosabile apărări legitime“ si de a ара tulbu- 
rări...“, recomandare pe care o face și lui Aaron! Dar Balogh, după cum vom 
vedea, nu se mai afla din 12 octombrie la Blaj, deci cu o lună înainte de ema- 
narea acestui ordin, care trebuia executat „necruţător, fără nici o scuză, cât mai 
curând“, cum cerea „umilul părinte“ vicarului sáu*'. 

Peste o săptămână, la 19 noiembrie, va scrie și protopopilor Nicolae Pop 
de Balomir, Avram Pop de Daia și lui Gheorghe Timandi de Juc, informân- 
du-i de cele impuse lui Aaron, cerându-le să-l „asiste cu zel“, să-i îndemne si 
pe ceilalți protopopi, precum si restul clerului si poporul la ascultare. Să se 
fina fără amânare sinodul, să se facă cunoscut decretul de excomunicare, acesta 
să fie tradus în românește, „pentru ca întregului popor să i se învedereze 
originea și adevărul persecuției“ si că, „persecutându-se capul, se încearcă 
suprimarea membrelor întregului corp [...]; eu, ca păstor, nu voi părăsi stâna 
mea, cât timp mă urmează oile...“ În încheiere, cere ca destinatarii să-l infor- 
meze neîntârziat de tot ceea ce se va face şi, în special, ce va face Aaron în 
chestiunea data. 

Cu câteva zile în urmă, la 14 noiembrie, Micu a înaintat actul de exco- 
municare și lui Vincenzo Petra, cardinalul-prefect al Propagandei, împreună 
cu cópii după extrasele de corespondenţă pe care le-am amintit în legătură cu 
suplica făcută papei la 11 a lunii9. 

La data pomenită, de 19 noiembrie, decretul de excomunicare e adresat și 
altora. Astfel, împăratului Francisc I, prin fostul preceptor si consilier al aces- 
tuia, baronul Charles Pfütschner (nu: Pfittschner, cum i se spune în manu- 
scris), cu un nou memoriu în anexă, cuprinzând tot plângeri împotriva insti- 
tufiei teologului iezuit, precum și contra unei alte stirbiri a jurisdicției episco- 
pale: intemnifári arbitrare de preoți români uniţi de către autorităţile laice 
(chestiune ridicată și mai înainte, de exemplu în primul memoriu către papă 
din iunie 1745); îi solicită iarăși împăratului să se interpună pentru a grăbi 
să i se facă dreptate in forme legale, garantändu-i-se siguranța persoanei și a 
bunurilor sale‘. Cu aceeași dată, il roagă din nou pentru intervenţie si pe 
Toussaint, alt om de încredere al soțului Mariei Tereza“. De altminteri, îi 
trimite si ei, la 22 noiembrie, prin Albani, o copie după acest memoriu“. 

La fel, cu data de 19 a lunii, expediază câte o copie după decretul despre 
care e vorba capitlului de Strigoniu (căci scaunul arhiepiscopal era vacant)? 


68 FRANCISC PALL 


şi episcopului romano-catolic al Transilvaniei, baronul Franciscus Klobusitzky. 
În scrisoarea de însoţire către acest confrate din Alba-Iulia (1743-1748), mem- 
bru al secției catolice a „guberniului“, prin tradiție chiar locțiitor al guvernato- 
rului®, spune despre iezuiţi - ca și în epistola către pomenitul capitlu - in 
legătură cu Diploma a doua leopoldină, contestată de stări, că ei i s-au oferit 
de a obţine aplicarea diplomei de către aceleași stări, dacă el ar consimfi la 
planurile iezuite nelegiuite (pe care nu le precizează). ЇЇ roagă să promulge 
decretul de excomunicare în propria dieceză (am văzut că, potrivit rugámintii 
lui Inochentie, și papa ar fi trebuit să intervină în același sens); să dispună să 
fie afișat numele excomunicatului pe ușile bisericilor, să-l avertizeze canonic 
pe comandantul trupelor din Transilvania (acesta era încă, până în iunie 1747, 
Czernin) si pe slujbasii Cămării ca să nu-i sprijine pe iezuiţi în „intenţiile lor 
sacrilege“, nici să se amestece sechestrând veniturile episcopale, să restituie 
jurisdicției sale pe preoții uniți deținuți pe nedrept în temniţele laice, să nu i 
se violeze „corespondența jurisdictionala“®. Tot la 19 noiembrie i se adresează 
lui Ioannes Castelli [Kastal], vicarul general al aceluiași episcop”, rugându-l 
ca, împreună cu întreg capitlul episcopiei, să grăbească îndeplinirea tuturor 
acestor cereri ale vlădicăi român, atât de ostil văzut, pentru revendicările sale, 
în cercurile oficiale din ţară si de la Viena. Oare ar fi izbutit - ne întrebăm 
noi - să le satisfacă Klobusitzky si colaboratorii săi, chiar dacă ar fi vrut, cum 
desigur nici nu voiau? Oare nutrea Inochentie în chip sincer o asemenea 
iluzie?... 

Dar excomunicarea teologului iezuit era sortită să-i aducă autorului ei mari 
şi previzibile dezamăgiri. d 

Într-adevăr, ea n-a ajuns să fie promulgată in propria lui dieceză. Vicarul 
Aaron, care a primit-o împreună cu scrisoarea de poruncă la 12 decembrie, 
deci la o lună după data acesteia, se simţea „între ciocan și nicovală“, ca să 
reproducem chiar expresia pe care o folosește în atare împrejurare în rândurile 
adresate, la 14 decembrie, de la Sibiu, Propagandei. Iezuitul fiind introdus in 
dieceză prin decret regal, dacă vicarul îndeplinește ordinul vlădicăi, înlăturân- 
du, există teama - rezultă din raționamentul expus în scrisoarea aceasta din 
14 decembrie - că se impotrivesc autorităţile țării (al căror consimțământ, din 
principiu, ar fi fost necesar pentru promulgarea unei asemenea sancțiuni)”; 
dacă nud înlătură, e ameninţat el însuși - vicarul - cu excomunicarea. Deși 
teologul iezuit - și după opinia lui Aaron - „n-ar părea nedemn“ de această 
anatemă, cu al cărei „trăznet“ episcopul, în amărăciunea lui, „a fost silit să-l 
lovească“, totuși „el va nega că prelatul nostru are autoritate asupra sa“ și 
sentința aceasta nu-și va atinge efectul scontat, se va bate doar joc de ea. În 
încurcătura în care se simte pus, vicarul cere îndrumări de la Propaganda, 
spunând că-i scrie și lui Inochentie, comunicându-i motivele pentru care trebuie 
să „amâne“ îndeplinirea ordinului primit. De altfel, ne informează tot această 
scrisoare, Balogh a plecat din Transilvania la 12 octombrie, se zice la Viena 
(deci încă înainte de a putea afla despre excomunicarea sa), poate în legătură 

- arată Aaron - cu raportul lui Olsavszky despre vizitatia făcută de acesta in 
dieceză. Mai mult, el a și renunțat în scris la funcţia sa, după cum a aflat vicarul 
de la Klobusitzky cu o zi înainte de data acestei scrisori către Propaganda, fiind 
înlocuit însă, zice-se, cu un alt iezuit, Emericus Pallovics. 

În orice caz, deocamdată, Aaron si slujbasii domeniului episcopesc din Blaj 
n-aveau nici un teolog iezuit de scos, chiar dacă ar fi vrut, la nevoie chiar cu 
forța, din reședința lui Inochentie, cum le poruncise acesta. Dar nu e mai puţin 
adevărat că vicarul „amâna“ si promulgarea sentinţei de excomunicare, care 
ar fi trebuit executată „fără nici o scuză, cât mai curând“. 

Din întregul context al scrisorii reiese că nici Aaron, cu toate că „amânarea“ 
însemna, de fapt, refuzul - din motive întemeiate, realiste - îndeplinirii porun- 
cii temerare date de șeful sáu, nu era mulțumit de instituţia vizată de această 
poruncă, instituție nu numai de alt rit, dar reprezentată și de clerici de alt neam. 
De altminteri, el și-a exprimat această nemulțumire și în rapoartele adresate 
lui Inochentie. Socotea că n-ar putea exista la Blaj o bună armonie între iezuiții 
străini și basilienii români. lată cum își argumentează această părere, deși într-o 
latinească întortocheată: „Călugării noștri ai Sfântului Vasile cel Mare, iar el 
al Sfântului Ignafiu, se deosebesc mult; ai nostri de rit grec, el [iezuitul] de rit 
latin; ai noștri de naţiune românească, urât văzută in acest principat, el de 
orgolioasa [gloriosae] națiune ungurească ce astfel se deosebeşte ca masă, rit și 
reguli [...] Sunt si ai nostri teologi și poate nu mai prejos [...] si care, ca bas- 
tinași, nu sunt suspecți poporului necioplit că ar vrea să tindă la schimbarea 
ritului...“ 

În realitate, aici Aaron, când afirmă că teologii blăjeni români nu sunt 
inferiori teologului iezuit, anticipează puțin, cum fácea de altfel si Inochentie, 
asupra lucrurilor, căci acești teologi „naționali“ erau încă în formare, precum 
se stie, ca bursieri la studii la Roma, Tirnavia, Viena, iar mănăstirea din Blaj, 
unde ar fi trebuit să stea, sub același acoperiș cu teologul iezuit, se afla abia 
în construcție; numai din anul următor - 1747 - o parte a clădirii va deveni 
locuibilă, instalându-se în ea primii teologi uniți, întorși de la Roma și Tirnavia. 
Pe de altă parte, e adevărat că în rândul teologilor români bine pregătiți se 
considera desigur - si putea fi considerat - însuși Aaron, revenit la Blaj în 
1744, după ce-și isprăvise studiile la colegiul din Roma al Propagandei, ca să 
nu mai insistăm asupra lui Inochentie, cum se socotea, pe bună dreptate, si 
acesta, si chiar o spune în concluziile (pct. 2) unui memoriu către papă, în iunie 
1745. 

Cât de puțin era Aaron adept al acestei instituții umilitoare si stânjenitoare 
pentru interesele bisericești și naționale românești, a teologului iezuit, se va 
vedea si mai limpede in 1752-1754, când, trebuind să devină episcop, ca urmaş 
al marelui exilat, va încerca și el cu încăpățânare (totuși nu prin excomunicare) 
să scape de ea, fără a izbuti însă”. 

Ca să încheiem analiza acestei scrisori, mai adăugăm că, si după opinia 


autorului ei, era necesară întoarcerea vlădicăi in tara, „gräbirea“ acestei întoar- 

ceri, pentru restabilirea completă a stării Unirii cu Biserica Romei, care con- 
tinua să fie crunt tulburată”. 

Vicarul îi scrie la 4 ianuarie 1747 de la Alba-lulia si nuntiului Serbelloni”, 
înştiințându-l de primirea decretului de excomunicare împotriva teologului 
iezuit, decret nu numai nevalabil, - fiind adus contra unei persoane care nu 
e supusă episcopului și e scutită, „prin bule papale“, de asemenea sancțiuni, 
cum i-a scris si lui Inochentie -, dar, în împrejurările date, executarea acestui 
act ar fi, se temea Aaron, și primejdioasă, putând să dea naștere la tulburări. 
Stăruie pentru sfat pe lângă reprezentantul diplomatic al papei”, cum s-a 
adresat înainte și Propagandei. Comunică, în același timp, interzicerea de către 
Camara de a se trimite banii de drum ceruți de vlädicä (ce ar fi urmat să i se 
expedieze, potrivit altor documente”, tocmai prin mijlocirea nunjiaturii). 

În răspunsul său din 18 ianuarie, Serbelloni aprobă „cu toată tăria“ moti- 
vele invocate de vicar pentru nepromulgarea excomunicării si pentru faptul că 
le-a adus la cunoştinţă atât lui Inochentie, cât și Propagandei. De asemenea, 
îi cere destinatarului o copie după decizia prin care Cămara transilvăneană 
oprește trimiterea „subvenfiei“ ce trebuia să i se transmită pribeagului prin 
intermediul nunfiului, cum se obișnuia”. De bună seamă, cerea actul cu gândul 
unei intervenții la Curte pentru retragerea oprelistii, căci nunțiul - după cum 
îi scrisese lui Aaron la 28 decembrie - era conștient atât de „atașamentul 
sufletesc“ al acestuia față de episcopul său, cât și de „lipsa de care era apăsat“ 
cel din urmă”, 

În acest timp, secretar de stat al Scaunului pontifical era cardinalul Silvio 
Valenti Gonzaga (1690-1756), om foarte cult, prim colaborator al lui Benedict 
XIV încă din 1740, deci din cel dintâi an al pontificatului acestuia. Curtea 
vieneză, în războiul pentru succesiune la coroana Austriei (1740-1748), îl consi- 
dera favorabil dușmanilor ei®. Serbelloni anexează raportului său din 21 ianua- 
rie 1747 către Valenti suszisa scrisoare a lui Aaron din 4 a lunii cu privire la 
excomunicare, precum si răspunsul sáu către vicar, reamintește cát de „iritatä“ 
continua sá fie suverana impotriva lui Inochentie si propune ca papa sá ordone 
episcopului de a se abfine de la asemenea gesturi, care nu pot decât să-i agraveze 
situația, să-i atragă împiedicarea exercitării de la Roma a jurisdicției asupra di- 
ecezei și a primirii de bani din veniturile episcopale pentru a se susține în exil!. 

În aceeași zi de 21 ianuarie, Propaganda îi răspunde lui Aaron, scriindu-i 
(prin secretarul Lercari, care semnează alături de cardinalul Pier Luigi Carafa), 
în legătură cu excomunicarea teologului iezuit, că „tratändu-se despre o afacere 
de cea mai mare însemnătate, s-a hotărât să fie informată temeinic despre ea 
Sanctitatea sa, domnul nostru. Cu câtă neplăcere a primit Sanctitatea sa aceste 
știri, tot atât de mult a lăudat chibzuinga cu care ati socotit dumneavoastră să 
suspendafi executarea ordinelor ce v-a adresat cu pripitä nechibzuință suszisul 
episcop“. Papa îi cere lui Aaron (pe care îl remarcase încă din timpul studiilor 
acestuia făcute la Roma)? să nu „fulmineze“ excomunicarea (adică să n-o 
promulge), pentru a nu da un nou prilej la „acele tulburări care pot aduce 


INOCHENTIE MICU-KLEIN. EXILUL LA ROMA (1745-1768) 71 


notabile prejudicii catolicismului de acolo“. Sá nu execute nici alte porunci 
„de natură asemănătoare“ ale episcopului și să instiinteze despre ele Propa- 
ganda, care îi va trimite, după caz, instrucțiunile necesare, iar dacă episcopul 
ar încerca să-l destituie din funcția de vicar general pentru nepromulgarea 
excomunicării ce i-a ordonat-o sau pentru neexecutarea altor ordine nechib- 
zuite, papa îl declară încă de acum, prin prezentul act, vicar apostolic pentru 
uniţii de ritul grec, cu jurisdicție independentă „de suszisul episcop“. Așadar, 
atitudinea lui Aaron a fost aprobată, după nunțiul de la Viena, și de forul 
suprem al Bisericii Romane. 

Această scrisoare a fost expediată nunfiului ca s-o transmită vicarului, ceea 
ce s-a și făcut, cum se arată în rândurile pe care i le-a adresat la 25 februarie 
1747°, când Serbelloni va confirma și primirea unei cambii pentru cinci sute 
de florini, trimisă de vicar pe seama vlădicăi. Rezultă deci că oprelistea Cämärii 
a fost ridicată sau încă nu va fi fost prea strictă. Cu același prilej, nunțiul îl va 
îndemna pe Aaron să-și dea și în viitor osteneala de a trimite din veniturile 
episcopiei bani, prin mijlocirea sa, lui Inochentie, pentru ca acesta să nu fie 
silit a expune „demnitatea episcopală rusinii de a cersi“*. 

Cele comunicate lui Aaron la 21 ianuarie de către Propaganda, dar și altele, 
au fost împărtășite la 3 februarie, într-un stil autoritar, de Lercari și vlădicăi, 
prin unul din tinerii trimiși chiar de dânsul pentru studii la Colegiul Urban 
al Propagandei. E vorba de Silvestru Caliani, care în ziua amintită îi face cunos- 
cut, din partea secretarului acesteia, următoarele: 

„Pontificele suprem s-a scandalizat foarte că domnul episcop l-a exco- 
municat pe teologul iezuit fără nici o formă, proces și rațiune de excomunicare. 

Pontificele suprem a încredințat Sfintei Congregaţii să-i scrie lui Petru 
Aaron ca să nu se publice această excomunicare, cum a și scris. 

Sfânta Congregatie i-a dat ordin lui Petru Aaron să nu dea mai departe 
ascultare poruncilor domnului episcop fără ştirea Sfintei Congregaţii. Dacă 
ilustrisimul domn [episcop] l-ar depune pe Aaron din vicariat, pontificele 
suprem îl va face pe el vicar apostolic și va trebui să rămână acolo. 

Dacă episcopul ar mai face vreo necuviinfä [insolentia] la Roma, cum a făcut 
cu excomunicarea, Sanctitatea sa are de gând să-l izgonească din Roma. 

Cardinalul Paulucci, când era la Viena, i-a dat ilustrisimului domn episcop 
asigurări că se află sub ocrotirea sa și că domnul cardinal îi va îndruma toate 
treburile. Cu toate acestea, ilustrisimul domn episcop, fără ştirea cardinalului, 
a purces la Roma, ceea ce e un semn de remugcare. 

Teologul nu e dator să jure fidelitate episcopului, ci să facă numai profe- 
siunea de credință, fiindcă jurământul dictat de domnul episcop iezuitului e 
insidios®. 

Înaintașii ilustrisimului domn episcop Lau primit pe teolog si fondatorul 
are dreptul să pună această condifie‘”, pe care a si pus-o; de aceea, dacă domnul 
episcop nu vrea să-l păstreze pe teologul [de rit] latin după dispoziția împă- 
ratului Leopold ca teologul să fie ales de arhiepiscopul de Strigoniu, să renunţe 
la episcopie. 

Ilustrisimul domn episcop a răspuns: toate cele de mai sus, aduse la cunos- 
tinfá, le-am înţeles cu supunerea ce se cuvine"**, 

Dar, în ciuda acestei declarații formale de a fi luat act de injonctiunile 
comunicate, el va continua pe calea apucată și va face noi pași gravi. Încercarea 
sa temerară de eliberare a bisericii de acasă de sub tutela iezuită, încercare făcută 
într-un moment cât se poate de nepotrivit, nu numai că a eșuat, iritändul și 
pe papă (ca să nu mai vorbim de suverana habsburgică), ci i-a închis și mai 
mult posibilitatea întoarcerii în țară și la determinat să se îndrepte, cu o indig- 
nare pe cât de aprigă, pe atât de nedreaptă, contra fidelului și nevinovatului 
său vicar Aaron. 

Forurile conducătoare de la Viena si de la Roma vor căuta, deopotrivă, tot 
mai stăruitor, să înlăture, făcând sforțări și exercitând presiuni asupra sa spre 
a-l constrânge să-și dea demisia din vlădicie. 

din 8 august 1746; e vorba însă de un răspuns negativ, în sensul că nunfiatura n-a 
întreprins „până acum“ nici un demers la Curtea vieneză în chestiunea cererii sale (P, 
Coresp., p. 20). Același rezultat negativ reiese și mai clar din Doc. 71 din 10 mai 1747, [pct. 
V], unde se arată că „nunţiatura spune și azi“ că nu poate interveni la aceeași Curte vieneză 
„fără mandatul“ Scaunului papal. De altfel, Serbelloni, la 28 decembrie 1746, a răspuns 
rece si evaziv la acea parte a scrisorii ce i-o adresase Inochentie la 10 din aceeași lună, în 
care îi solicitase „protecția“, ținând seama că „nu aud nimic ce se face la Viena cu privire la 
mine și biserica теа“ (P, Coresp., p. 58). Nungiul, in suszisul răspuns, spune că nici el n-a 

„auzit chiar nimic“, dacă a intervenit vreo schimbare în atitudinea (ostilă) a suveranei față 
de vlădică, ce a fost comunicată la Roma încă de Paulucci ca nunțiu (Doc. 55 din 28 
decembrie 1746). 


? Doc, 33 din 1 iulie 1746. 


% Doc. 52 din 20 august 1746. Inochentie mai scrie aici, între altele, că tocmai „în zilele 
acestea mă pregăteam să mă întorc la Viena“, dar noua știre despre sechestrarea bunurilor 
episcopale, aflată de la Rednic, pune probleme noi pentru tratativele sale de la Roma. 


3! Inochentie către Hardt, 3 septembrie 1746 (Р, Coresp., p. 26). Vlădica repetă conținutul 
scrisorii care n-a ajuns la destinaţie, arătând, printre altele, că dăduse vicarului Aaron 
dispoziţii să-i trimită agentului o sută de florini pentru salariul acestuia. Suma însă n-o 
primise încă și de aceea i se plângea lui Inochentie. Că Aaron i-a trimis banii (dar rezultă 
că nu-i sosiseră până la sfârșitul lui august) se vede dintr-o listă retrospectivă de socoteli a 
vicarului, datată din Blaj, la 25 octombrie 1751, în care citim: „Ad ejusdem [illustrissimi 
domini episcopi] mandatum wiennensi agenti Rhf [Rhenenses floreni] 100“ (ASC, Col. 
doc. Blaj, nr. 129, concept, f. 2). 


* Memoriul către auditorul Giuseppe Achilli, 27 mai 1747 (Doc. 80). 


3 Doc. 47 din 14 iulie 1746. Inochentie spune cá Gyulaffi l-a înștiințat, prin scrisoarea sa 
din 29 iunie, despre „rechemarea“ lui, care ar fi urmat să aibă loc (așa rezultă din răspunsul 
său din 3 septembrie același an, P, Coresp., p. 26). „Rechemarea“ va lua însă, peste două 
săptămâni, forma citării severe la Viena, precum am arătat. 


М Reiese din scrisoarea amintită a lui Inochentie către Hardt, tot din 3 septembrie 1746 (P, 
Coresp., p. 27). 


55 În traducerea latină contemporană: „a quodam suo correspondente, quem in residentiae 
imperialis urbe habet". 


% De fapt, deja in septembrie 1745! 

?' Doc. 51 din 20 august 1746 (Albani către Uhlfeld). 
38 Cf. Doc. 316 din 18 octombrie 1756, n. 2. 

» P, Coresp., p. 59, cf. p. 26. 

4 Formulă obișnuită de smerenie bisericească. 


4! P, Coresp., p. 21 (după BAFC, ms. lat. 565, p. 32; altă copie de aceeași mână, APF, 
Congr. part., vol. 100, Trans., f. 126). 


#2 Doc. 49 din 9 august 1746 si n. 11 la acest doc. 
9 P, Coresp., р. 19-20. 


+ Scrisoarea sa către Gyulaffi, 3 septembrie 1746, si cea către Hardt cu aceeași dată (ibid., 

p. 26-27). Vlădica aminteşte la această dată șefului Cancelariei Aulice Transilvănene că avea 
de gând, in 1746, să facă un pelerinaj în Palestina, pe care, zice el, nu La putut totuși 
întreprinde, fiindcă nar fi vrut să întârzie a se întoarce la Viena pentru procesul reclamat 
de el, dacă i s-ar fi acordat salvconductul pe care îl cerea (ibid., p. 26). La 10 decembrie 
1746 invocă, tot față de Gyulaffi, ca motiv al nerealizării până acum, vremea nefavorabilă 

(ibid., p. 59). Oare acest gând îl preocupa într-adevăr in chip serios sau era mai mult un 
artificiu de stil? 


+5 Suplica adresată papei, 8 august 1746 (P, Coresp., p. 20); cf. Doc. 52 din 20 august 1746 
(Inochentie către Rednic; vezi și extrasele din scrisorile acestuia, din 27 iulie și 3 
septembrie 1746, P, Coresp., p. 32-33). 


46 Scrisoarea lui Inochentie către acesta, 9 iulie 1746 (ibid., p. 18-19). 
+ B, Klein, p. 146. 

48 Doc. 48 (din 8 august 1746). 

® Doc. 49 (din 9 august 1746). 

5 Doc. 50 (după 9 august 1746). 


5! P, Coresp., p. 21-26. Editorul afirmă, in regest, inexact, că Inochentie cere părerea 
destinatarului asupra cuprinsului acestui memoriu. Aceeași eroare și în studiul său Din 
istoria bisericească a românilor ardeleni. „Teologul“ vlădicilor uniţi (citat mai departe: P, 
Teologul), în Academia Română. Memoriile secţiunii istorice, seria III, t. I, nr. 3, Bucuresti, 
1923, p. 11. 


5 P, Coresp., p. 27-28 (după сори din BAFC, ms. lat. 565, p. 58-60; scrisoarea către Aaron 
a fost însă deja publicată o dată, chiar după original, de Cipariu, in Archivu, 1868, nr. 20, 
p. 398-399). Informaţia cu privire la sinod era însă „falsă“, cum va arăta mai târziu 
Balomireanu (Doc. 139 din 15-16 decembrie 1747, pct. 5). 


5 Cf. B, Klein, p. 213. 


54 P, Coresp., p. 33-47 (după copia din BAFC, ms. lat. 565, p. 78-115; altă copie, de aceeași 
mână, APE, Congr. part., vol. 100, Trans., f. 152-169). Deci, e eronată afirmaţia că acest 
decret a fost „formulat“ la 12 noiembrie 1746 (B, Klein, ibid.), iar in ceea ce priveşte datarea 
lui din 10 septembrie de către S. Micu (urmat de Nilles, II, p. 579), Bunea n-a observat că 
ea e după stilul vechi, încât nu e vorba propriu-zis de o greșeală, cum credea el (ibid., n. 1). 
Excomunicarea n-a fost un gest făcut în pripă, „într-un moment de indignare nepotolită“ 
(cum se spune în introducerea la P, Coresp., p. 12), ci premeditată și pregătită de mai multă 
vreme. 


55 P, Coresp., p. 45, 4647. Nu lipsesc greșeli în textul editat: p. 35 r. 26 „excessive“ (corect: 
excessisse); p. 37 r. 3 „sacrorum“ (сог.: sacrarum); р. 41 r. 3 „concernendi“ (cor.: concedendi) 
etc. 


% Ibid., p. 29 (cu regest nesatisfăcător). La nevoie, o parte din bani ar fi trebuit luați cu 
împrumut. În chestiunea banilor îi scrie, în aceeași zi, lui Daniil Mardsinay si Petru 
Dăianu, administratorul, respectiv samegul domeniului din Blaj (ibid.). 


57 Suverana tinea deosebit de mult la iezuiţi (Guglia, I, р. 348; 11, p. 335-337). 


58 Ibid., p. 30-33 (e inexactă afirmaţia din regestul editorului că Inochentie îl ruga pe papă 
să comunice cuprinsul decretului și către arhiepiscopul de Strigoniu; de altfel, scaunul 
acestuia era vacant între decembrie 1745 - noiembrie 1751). În aprilie 1747, vlădica îi va 
trimite lui Kollonich o copie a decretului (ibid., p. 81, observaţia editorului la sfârșitul doc. 
nr. 40). 

5 Vaussard, p. 87-88. 


6 Parafrazarea formulei: „omnis defensa cum moderamine inculpatae tutelale] fieri debet" 


(CJH, Trip., partea III, tit. 22, 8 5, ed. cit., p. 402). 
5! P. Coresp., p. 4748. 


6 Ibid., p. 56-57. Primii doi destinatari vor răspunde negativ, la 19 decembrie 1746, după 
cum rezultă dintr-o nouă scrisoare pe care le-o va adresa vládica la 9 aprilie 1747 (ibid., p. 


65). 
6 Ibid., p. 4849. 


% Ibid., p. 49-53. Editorul nu-și dă seama, când vorbeşte in regest ca destinatar al 
memoriului de „un membru al familiei domnitoare“, că acesta e împăratul însuși. Cf. ibid., 
p. 58, nota la doc. nr. 23. Despre Pfütschner: Arneth, IV, p. 146; Jessen, p. 170-171. Şi 
Maria Tereza îi spune, într-o rezoluţie la propunerile conferinței ministeriale din 18 
noiembrie 1748: Pfitschner. Vezi Khevenhüller, II, p. 529, nr. 334; VI, p. 78, 350.351, n. 
77, p. 399. 


55 Ibid., p. 53. Lui Toussaint, care i-a răspuns, i se plânge de iezuiţi si la 29 decembrie 
1746; destinatarul i-a scris despre ostilitatea deschisă cu care a fost întâmpinată 
excomunicarea la Viena (ibid., p. 62-63). Khevenhüller, la 14 martie 1745 (op.cit., [II], p. 
36), îl numește pe Toussaint „Factotum“ al soțului Mariei Tereza (vezi ibid. si [VI], p. 399). 


55 Ibid., p. 57-58. 

61 Ibid., p. 53-54. 

68 Kutschera, p. 154, n. 58. 

© Ibid., p. 55. Cereri repetate la sfârșitul decretului din 25 ianuarie 1747 (Doc. 60). 


7 Ibid., p. 56. Pentru Joannes Kastal, de fapt, in această vreme, prepozit al capitlului din 
Alba-lulia, a se vedea Szeredai, p. 203-204, 207. 


™ Rumpel, р. 138. 

7 Doc. 53 din 14 decembrie 1746. 

7 B, Episcopii, p. 11-29, 378; P, Teologul, p. 17, 26. 
™ Doc. 53 din 14 decembrie 1746. 

% Doc. 56 din 4 ianuarie 1747. 


76 Deci, Aaron nu i-a cerut sfatul „îndată“ după primirea decretului de excomunicare, cum 
se afirmă la P, Teologul, p. 12. 


77 Inochentie către Aaron, 5 noiembrie, si către nunțiul din Viena, 10 decembrie 1746 (P, 
Coresp., p. 29, 58); nunțiul către Inochentie, 28 decembrie 1746 (prilej cu care îi dă și un 
răspuns cu privire la „cunoscuta controversă“ cel opunea pe acesta Curţii imperiale): Doc. 
55; nunțiul către Aaron, cu aceeași dată (Doc. 54). 


7% Doc. 57 din 18 ianuarie 1747. 
? Doc. 54 din 28 decembrie 1746 (Serbelloni către Aaron). 

9? Khevenhüller, [I], 1742-1744, p. 243 (29 august 1744); [II], p. 460 (4 decembrie 1747); 
Pastor, XVI/1, p. 31-34, 67, 80, 88-89. 


81 Doc. 58 din 21 ianuarie 1747 (Serbelloni către Valenti). 
® Doc, 82 din 10 iunie 1747. 
% Doc, 59 din 21 ianuarie 1747 (Propaganda către Aaron). 


% Cf. B, Klein, p. 214. Autorul redă inexact cuprinsul pomenitei scrisori din 18 ianuarie 
1747. 


55 Nilles, II, p. 585. Transmiterea scrisorii Propagandei către Aaron e anunţată de 
Serbelloni lui Lercari tot la 25 februarie 1747 (Doc. 62). Inochentie insistă pentru bani, 
chiar si prin amanetarea unor lucruri personale ale sale din Blaj, dacă altfel nu se pot 
procura, si într-o scrisoare din 18 februarie 1747 către slujbasii domeniului din Blaj (P, 
Coresp., p. 64, nr. 32). 


% Cf. în același sens (în legătură cu sinodul din 1739): B, Klein, p. 147-148. 


8? Obligatia de a fine teolog (romano-catolic), conform Diplomei а 11-а leopoldine. Aceeași 
obligaţie a fost impusă la numire și lui Inochentie (vezi actul lui Carol al VI-lea, 25 
februarie 1729, la Nilles, II, p. 501; B, Klein, p. 6). 


88 P, Coresp., р. 63-64. Am controlat ediția după copia din ms. lat. 565 din BAFC (de unde 
e făcută; documentul e adăugat fără paginafie la sfârşitul ms.; altă copie, de aceeași mână, 
APF, Congr. part., vol. 100, Trans., f. 204-205; mf. DGAS, Vat., rola 60). În ultimul rând 
de citit: „demissione“ (în loc de „submissione“). De altfel, în studiul său despre Teolog (p. 
13), editorul, cu un an mai înainte, a dat lectura corectă. Acest act din 3 februarie 1747 
infirmă ipoteza lui Bunea (Klein, p. 225, cf. p. 215), după care Inochentie „probabil nu 
fusese avisat oficios, că Aaron este vicar apostolic“. Nu stim la ce (alte) ordine (noi) ale 
papei în legătură cu excomunicarea proferată de Inochentie și raportată de Serbelloni, 
ordine се urmau a fi date „în curând“ de suveranul pontif și comunicate nunţiului, se 
referă Valenti în răspunsul său către acesta din 4 februarie 1747 (Doc. 61). 


Capitolul IV 


Indignarea lui Inochentie impotriva vicarului Aaron, presiuni asupra lui 
Inochentie pentru a-si da demisia, excomunicarea lui Aaron in 1747. 


REACTIA LUI MICU LA REFUZUL locfiitorului sáu de a promulga in diecezá 
sancţiunea excomunicării împotriva teologului iezuit nu s-a lăsat așteptată. 
Vlădica trebuia să fi primit scrisoarea din 14 decembrie 1746 a vicarului - care 
îi scrisese cu aceeași dată și, în fond, cam cu același cuprins ca și Propagandei, 
aducându-i la cunoștință că se simţea nevoit să „suspende“ publicarea exco- 
municării - pe la mijlocul lui ianuarie 1747, căci corespondenţa între Blaj si 
Roma făcea pe atunci, de obicei, o lună. Decretul episcopal, prilejuit în primul 
rând de amintita scrisoare, datat de Inochentie din 25 ianuarie (ipso festo con- 
versionis Sancti Pauli Apostoli, in diem 25 Januarii anni 1747 incidente), decret 
foarte lung și cu o documentație deosebit de amănunţită (un mic tratat!), a fost 
deci întocmit surprinzător de repede, se pare în mai puţin de zece zile, fiind 
terminat și desigur expediat cu o săptămână înainte de „avertizarea lercarianá" 
(denuntiatio Lercariana, cum îi va spune vlădica) din 3 februarie (reprodusă de 
noi în Cap. III). 

Decretul, adresat membrilor clerului (amintit pe categorii, dar cu omisiunea 
voită a vicarului general), precum și credincioșilor din dieceză, e plin de citate 
din colecția dreptului canonic sau, în mai mică măsură, din alte izvoare, Ino- 
chentie invocând din ele exemple asemănătoare cu situația în care a ajuns el, 
ca victimă a unei prigoane nemeritate. Multe din aceste exemple, privind istoria 
bisericească mai ales din cele dintâi veacuri ale erei noastre, sunt, de altminteri, 
legendare sau se întemeiază pe vechi falsuri, cum sunt unele scrisori papale 
apocrife și, îndeosebi, decretalele pseudoisidoriene din sec. IX!. Dar biserica 
catolică și, în general, societatea catolică le considera încă autentice în sec. 
XVIII. Vlădica citează în acest decret, din aceleași surse, și alte pilde menite 
să sublinieze autoritatea episcopală față de amestecul puterii laice și să justifice 
acțiunile sale, în primul rând excomunicarea teologului iezuit. Ajunge uneori, 
deşi mai mult indirect, să conteste chiar dreptul papei de a emite privilegii care, 
după el, ar fi în contrazicere cu tradițiile bisericii, cu hotărârile conciliilor, cu 
canoanele?. Inochentie apare în asemenea aluzii, conștient sau nu, un fel de 
adept al teoriilor de superioritate conciliară, în opoziție, fie și deghizată, cu 
concepția monarhică, absolutistă, a autorității papale. Credem că ar putea fi 
considerat, sub acest aspect, un premergător al lui Petru Maior, al Procanon-ului 
acestuia din 1783. În general, citatele făcute de Inochentie, în decretul de care 

ne ocupăm, sunt exacte. Vom căuta să semnalám - în notele insofitoare ale 
acestui document - cazurile mai rare de scăpări, omisiuni, confuzii sau schim- 
bări arbitrare, dar uşoare, de cuvinte. De altfel, credem că ar fi exagerat să-i 
pretindem, pentru epoca în care a trăit și pentru condiţia sa, o exactitate 
ştiinţifică prea riguroasă... ; 

Micu stáruie in acest act, si mai pe larg decât până acum, asupra а ceea ce 
socotea a fi uneltirile tainice și calomnioase ale iezuiţilor nu numai pentru înlă- 
turarea sa din episcopie, dar, în continuare, și pentru împiedicarea întoarcerii 
sale in ea, cu toate rugäminpile credincioșilor, ale „părții celei mai bune“ din 
biserica sa*. Ambitia arogantă a iezuiţilor, prin care tind să-i domine pe epis- 
copi, „îi dezbină nu numai pe uniţi, ci e un avertisment și pentru bisericile 
de rit grec de sub stăpânirea turcească, scutite de acest scandal, ca să nu pri- 
meascá Unirea“5. Aluzie, fără îndoială, în primul rând la Moldova si Tara 
Românească. 

Miezul decretului îl constituie încercarea de a combate argumentele lui 
Aaron privind „suspendarea“ sau „amânarea“ promulgării în dieceză a excomu- 
nicării lui Balogh si reprobarea recursului făcut de vicar la Roma - la Propa- 
ganda - în legătură cu ea. Nu mai repetăm argumentele respective, invocate 
si în scrisorile lui Aaron către Propaganda și nunțiul Serbelloni (dupa ce 
le-am expus în Cap. III). În replica sa, Inochentie afirmă, printre altele, că „în 
favoarea iezuiţilor se recurge în zadar“ la bula Licet debitum a lui Paul III (din 
1549), în care se spune: „Să nu fie permis nici unui prelat să aducă împotriva 
vreunuia din suszisa Societate [a lui 1505] sau împotriva altora [din cauza] lor 
vreo sentință de excomunicare, suspendare sau interdict, împotriva privilegiilor 
aceleiași societăți acordate de noi (a căror interpretare ne-o rezervăm nouă și 
Scaunului apostolic) si, dacă ar fi adus, să fie și să se socotească a fi, prin însuși 
acest fapt, fără valabilitate şi fără nici o putere sau efect“. Comentariul cam 
sofisticat (în stil iezuitic) al vlädicäi: „Fiindcă excepția întărește regula în cazurile 
neexceptate, așadar puterea universală a episcopilor, instituită de Hristos, 
transmisă de apostoli, întărită de sacrosanctele concilii, de a excomunica, 
împotriva iezuiţilor, dincolo și în afara privilegiilor lor, e păstrată și apărată 
neștirbit și neatins de către Sfântul Scaun apostolic"5. Nici raționamentele din 
frazele următoare ale tezei sale personale, în care vrea să arate că privilegiul 
papal nu putea să aibă tendinţa de a îngădui iezuiţilor să refuze „cuvenita 
supunere“ față de episcopi” și să-i pună la adăpost de sanctionare din partea 
acestora pentru abaterile săvârșite, nu par mai limpezi, mai convingătoare; în 
orice caz, ele nu pot infirma scutirea categorică a teologului iezuit de jurisdicția 
sa și lipsa de valabilitate a excomunicării în chestiune. Această excomunicare, 
asupra căreia Inochentie insista atât de mult, era nu numai respectuos dezapro- 
bată de Aaron, ca neintemeiatä canonic, dar irita fățiș cercurile conducătoare 
ale bisericii catolice, în frunte cu papa Benedict XIV, care era și un excelent 
canonist. (O copie a decretului va fi comunicată în luna mai Propagandei, alta, 
încă în aprilie, arhiepiscopului Vienei, poate și o a treia, chiar mai devreme, 

episcopului romano-catolic al Transilvaniei. Deci, actul n-a fost trimis numai 
diecezei.) 

Vlădica, fire colerică, era indignat de toate obiecțiile vicarului, astfel și de 
cea potrivit căreia afurisenia a fost făcută fără respectarea formalităţilor, de 
rigoare în asemenea cazuri, ca avertismentele prealabile (somatiile canonice), 
de adresat celui vizat înainte de rostirea sancfiunii®. Inochentie socotește că, 
într-o cauză atât de manifestă, de permanentă și de incäpäfänatä incorigibilitate 
cum era vina ce i-o reproșează teologului iezuit, „se poate excomunica fără nici 
un proces judiciar și, ca urmare, fără nici un avertisment“. Pe de altă parte, 
rezultă că, după părerea sa, protestele ce le-a exprimat în atâtea rânduri împo- 
triva a ceea ce considera că sunt uzurpări și abateri ale acestui teolog înseamnă 
mai mult decât avertismentele canonice. Preocuparea lui Aaron că iezuitul va 
obține protecţia „ordinelor regesti“ contra sentinţei de excomunicare il scan- 
dalizează, ca semn al unei excesive griji a celor lumești și ca semn al fricii 
omenești, „căci nu trebuie să se aibă teamă mai mult de om decât de Dum- 
nezeu...“, observa el repetat. 

Înfierând nesupunerea lui Aaron in problema excomunicării iezuitului, 
relevând prejudiciul pricinuit in acest chip autorităţii sale episcopale, Ino- 
chentie declară că, „aici si acum" (hic et nunc, zicală latinească), nu-i aplică nici 
o sancțiune „mai gravă“, dar, pentru a preveni „amânări și confuzii ulterioare“, 
îl suspendă din funcția de vicar și-l lipseşte „atât de vot activ, cât și de vot pasiv 
în sinod“ (adică de dreptul de a alege și de a fi ales), „până atunci, până când 
vom judeca întru Domnul că trebuie să dispunem altfel“ - precizează dânsul". 
"Totodată, ordonă însă și promulgarea decretului anterior de excomunicare a 
lui Balogh și a complicilor săi, pe care n-a făcut-o Aaron. Pentru îndeplinirea 
ei, vlădica, după câte se vede, nu socotea că ar fi fost o piedică plecarea defi- 
nitivă a lui Balogh din dieceză, ba chiar demisia sa din funcția de teolog, înainte 
de a fi putut afla că a fost excomunicat, și înlocuirea sa cu un alt iezuit, veşti 
cuprinse în scrisoarea lui Aaron din 14 decembrie 1746. „Căci, fie fuga [!], 
fie retragerea, făcută fără știrea noastră, nu-l eliberează pe iezuit de censura 
[sancţiunea] canonică și de legitima noastră promulgare jurisdicfionalä, până 
când nu dă satisfacție bisericii noastre și nouă de vătămările aduse. Nu e 
valabilă nici renunțarea la funcția uzurpată nelegitim, dacă noi n-o acceptăm.“ 

În sfârșit, în încheierea prezentului decret, Inochentie poruncește ca doi 
protopopi să ceară, cu respectarea formelor canonice, episcopului romano- 
catolic al Transilvaniei (deci lui Klobusitzky) ca și acesta să publice numele 
iezuitului excomunicat, să avertizeze pe comandantul trupelor din ţară in 
vederea comunicării din partea acestuia a mărturiei despre învinuirile aduse 
de iezuiţi vlădicăi; aceiași protopopi să ceară (iarăși) tot lui Klobusitzky, căruia 
trebuia să i se prezinte și o copie a decretului, să-i someze canonic pe slujbasii 
Cămării, precum și pe ceilalți funcționari laici de sub jurisdicţia sa (a episcopiei 
romano-catolice), ca să-i elibereze pe preoții uniți deținuți în închisorile laice 
şi să se abțină de la violarea imunității bisericii unite, a bunurilor acesteia (a 
se vedea în această privinţă si Cap. III). 

Suspendarea trebuia să fie doar prima măsură luată de vlădică, prin acest 
decret, împotriva lui Aaron; vor urma, deși cu unele compromisuri formale, 
după cum vom vedea, și altele, culminând cu excomunicarea chiar și a fostului 
vicar. Dintr-o scrisoare a lui Aaron către Propaganda, din 28 februarie 1747, 
reiese că n-a ajuns încă la cunoștința lui această primă sancțiune. De altminteri, 
se pare că ea nu i-a ajuns deloc la cunoștință, fiind foarte curând ea însăși 
suspendată, precum vom arăta mai la vale. Cât privește suszisa scrisoare din 
28 februarie, prin ea, răspunzând la pomenitele comunicări ce i le-a făcut 
Congregația la 21 ianuarie, Aaron raportează că deocamdată n-a îndrăznit să 
dea în vileag in fata clerului și poporului calitatea de vicar apostolic cu care 
La înzestrat, condiţionat, la data din urmă, papa, căci ei ar putea să creadă că 
aceasta înseamnă desfiinţarea episcopiei, ceea ce i-ar tulbura și mai mult, atunci 
când insistă „în unanimitate“ pentru întoarcerea episcopului. Citează, în același 
sens, un caz întâmplat cu două zile mai înainte, când o „mare mulțime de 
popor“ cerea zgomotos acest lucru la Sibiu, în casa lui Dobra, unul dintre 
protectorii Unirii, după cum stim. Cu toate că starea Unirii s-a mai restabilit 
faţă de anii precedenţi, revenirea lui Inochentie „ar fi desigur necesară pentru 
linistirea stării de spirit tulburate a poporului“, adaugă el. Iscälindu-si raportul 
tot ca „vicar general de Făgăraș“ - dar și ca „misionar apostolic“ - spune că 
isi va promulga noua calitate, așa cum cerea de altfel și papa, doar „în caz de 
necesitate“ (când adică vlădica l-ar destitui din funcţia de vicar general, cum 
s-a spus mai sus, in Cap. III)". 

Ca Aaron a scris Propagandei despre stáruintele clerului și poporului 
pentru întoarcerea în fara a lui Micu a aflat si acesta, după cum va arăta nun- 
riului Serbelloni într-o scrisoare din 27 mai, în care recunoștea că Aaron dădea 
dovadă si de „cuvenita silință“ în a-i trimite, tot prin mijlocirea nungiaturii, 
bani din veniturile episcopale, deși într-o vreme îl bănuise, pe bază de infor- 
mafii, „în unele privinţe, strâmbe“, că o parte din ele le-ar fi retinut'*. Toate 
acestea însă nu-l opreau pe vlädicä, indignat peste măsură, să scrie de mai multe 
ori că Aaron, prin nesupunerea sa și recursul său la Roma în chestiunea iezuită, 
subminându-i autoritatea, împiedică revenirea lui în dieceză. „Eu aș fi deja 
plecat la oile mele, dar Petru Aaron cu aderengii săi iezuitici împiedică drumul 
meu“, ceea ce nu-i permite „să se apropie de biserica“ sa, refinändu-l mai 
departe la Roma pentru apărarea jurisdicției si a drepturilor bisericii sale, căci 
fără salvarea acestora „nu pot să mă întorc, cu conștiința împăcată, in patrie“!5, 
Piedica adevărată însă continua să fie - se ştie bine - ostilitatea reginei, căci 
însuși Inochentie scrie, într-un memoriu adresat la 10 mai același an Propa- 
gandei, că suveranul pontif „i-a declarat public că sacra Maiestate chezaro- 
crăiască nu vrea să admită rugăminţile [pentru întoarcere ale] solicitantului“ 
(adică ale vlädicäi)'®. 

Prin aceeași scrisoare din 28 februarie, Aaron înștiințează Propaganda 
despre numirea oficială, prin decret regal, a lui Pallovics ca noul teolog iezuit: 
„eu n-am îndrăznit să mă opun poruncilor regesti, până ce se va hotări altfel 

în alt loc“, spune el. La 1 martie repetă ştirea și lui Inochentie, precum si 
staruintele pentru întoarcerea ѕа!'. Acesta nu-i răspunde lui Aaron, pe cared 
pomeneşte de acum obișnuit ca pe „vicarul provizoriu“ al său, ci trimite, cu 
data de 9 aprilie, instrucțiuni amănunțite lui loan Săcădate (Szakadati), pro- 
topopul Blajului, ca, împreună cu loan, protopopul Biei, sau cu oricare alt 
protopop, dacă acela ar fi împiedicat, și cu un laic învăţat (eventual cu „secre- 
tarul meu“, spune el, gândindu-se evident la Petru Dăianu), care să întocmească 
raportul de rigoare, să meargă la Pallovics si, făcându-i obignuitele somapii 
canonice, să-i aducă la cunoștință, respectiv să-l întrebe următoarele: episcopul 
e informat că el a fost numit în locul excomunicatului Balogh și că s-a prezentat 
guvernului din Sibiu (mai precis secţiei catolice), lui Aaron (nu i se arată în 
instrucțiuni calitatea!) și clerului, dar nu și episcopului, cum se aştepta acesta 
(fără să arate cum ar fi putut-o face, în absenţa sa din dieceză). Să fie întrebat 
dacă vrea să facă „profesiunea de credință“ prevăzută de o bulă a lui Pius IV 
(la care era obligat, precum se menţiona în denuntiatio Lercariana), dacă pro- 
mite să depună si „cuvenitul jurământ de ascultare“ față de episcop (pe care 
înaintașii săi l-au refuzat întotdeauna și la care nu era dator nici potrivit amin- 
titei denuntiatio!); la fel, trebuia să i se pună întrebarea dacă făgăduiește să „nu 
uzurpe“ veniturile episcopale. De va consimfi la aceste condiţii, să fie primit 
şi instalat în funcţie; dacă le va refuza, să fie evitată orice legătură cu el, ca și 
cu un „suspect de erezie“, până la noi dispoziţii ale episcopului'*. Nu cunoas- 
tem răspunsul lui Pallovics, dar ni-l putem închipui că, dacă La dat, acesta nu 
putea fi decât negativ, deoarece toate dispoziţiile luate de Inochentie cu privire 
la dieceză, după sfârșitul lui ianuarie 1747, neavând aprobarea prealabilă a 
Propagandei, erau socotite ca fiind lipsite de vigoare nu numai de forurile 
superioare de la Roma, dar și de cele de la Viena și, bineînţeles, de autorităţile 
din Transilvania. Erau considerate, precum vom arăta, ca dispoziţii „stranii“, 
„extravagante“, „imprudente“, care continuau să agite starea de spirit din fara. 

Totodată, protopopii amintiți trebuiau să ia - fără „zgomot și tumult“ - 
mărturii de la membrii clerului și de la popor, intrebändu-i dacă vreau ca pe 
lângă vlădică să mai funcţioneze un teolog din rândurile iezuiţilor, al cărui 
cuvânt să fie decisiv, care să nege jurământul de ascultare, să-și continue uzur- 
parea etc. Răspunsurile erau sugerate chiar prin formularea întrebărilor. Scopul 
investigației trebuia să fie ca vlădica să poată „îndepărta“ dintre credincioșii 
săi pe partizanii iezuitului, ținând seama de unul din motivele invocate de 
Aaron la nepromulgarea bine cunoscutei anateme, că adică mulți dintre uniți 
„aderă la partea adversă“ și astfel promulgarea ar fi putut da naștere la dezbi- 
nári?. Așadar, Micu dorea oarecum un „plebiscit“ sau „referendum“ printre 
uniţi pe tema teologului străin. Nu stim ce a urmat nici în această privinţă, 
probabil nimic, din motivul pe care l-am arătat ceva mai înainte. 

Din toate aceste măsuri, ordonate din exil de Inochentie, reiese că el inte- 
legea să poarte mai departe, cu toată dârzenia, în ciuda greutăților întâmpinate 
fie în fara, fie la Roma, lupta împotriva „robiei iezuiţilor“ (cum spunea uneori, 

înțelegând fireşte: robia prin iezuiţi), căreia nu voia să se predea, care amenința 
si viitorul bisericii sale”. 

El considera neintemeiatá „neașteptata“ comunicare de mustrare venită din 
partea papei prin Lercari la 3 februarie (reprodusă în Cap. III) și va căuta să 
răspundă la ea peste câteva luni, în lungul memoriu din 10 mai, întocmit, în 
bună parte, prin reluarea unor pasaje din piese anterioare, adresat cardinalului 
Silvio Valenti Gonzaga, mâna dreaptă a suveranului pontif ca secretar de stat, 
iar după moartea lui Petra (la 21 martie), în același timp si prefect al Propa- 
gandei (memoriul îi este înaintat în calitatea din urmă), deci superiorul direct 
al lui Lercari. 

Formal, dar și cu o nuanţă de insinuare și de echivoc, Inochentie declară 
că, „umilit“ de această „nebănuită“ comunicare, „lăsând [resignans] pe seama 
divinei judecăţi și a salvatoarei ascultări dreptatea lui Dumnezeu și a bisericii 
sale [proprii], a pus să se suspende executarea sentingelor sale [cuprinse in 
decretul de excomunicare a lui Balogh și în decretul de suspendare a lui Aaron] 
până la dispoziția sa ulterioară“. Si, mai departe, într-un alt loc din același 
memoriu, arată că, „deși, ţinând seama de pomenita comunicare ce i s-a făcut, 
a suspendat sancţionarea lui Petru Aron“ (formă folosită de Inochentie), totuși 
conferirea funcţiei de vicar apostolic acestuia de către papă „nu-l scuteste de 
această sancfionare“; crede că poate cita în sprijinul acestei teze unele hotărâri 
ale Conciliului din Trento, precum și o dispoziţie a Tripartitului werbóczian, 
$i nu mai puţin faptul că pentru Ungaria era totdeauna nevalabilă conferirea 
vicariatului apostolic?!. Într-un nou memoriu, din 27 mai, înaintat unui cola- 
borator subaltern al lui Valenti, și anume auditorului Giuseppe Achilli, spune 
de asemenea că, după ce, întemeiat pe dreptul ungar și pe sfintele canoane, a 
sancționat „temeritatea vicarului său provizoriu“, i s-a facut suszisa ,,neas- 
teptată“ comunicare și, ca urmare, „a trebuit să lase pe seama lui Dumnezeu 
grija bisericii sale și să suspende executarea decretelor sale“. 

În realitate, era numai un fel de a scrie al său, o concesie doar verbală, 
deoarece nu înceta să se ocupe mai departe, din exil, până și de cele mai variate 
chestiuni economice ale episcopiei, mai ales că avea nevoie să i se trimită bani 
din veniturile ei?, nu numai pentru întreținere, dar și pentru acoperirea chel- 
tuielilor ce avea cu pregătirea și copierea atâtor decrete, memorii, suplici sau 
alte scripte în activitatea sa agitatorică atât de intensă, chiar inversunatä. Pe 
de altă parte, suspendarea „executării“ respectivelor decrete nu însemna și 
anularea lor, mai cu seamă pentru un om ca Inochentie, care se complăcea - 
asemenea iezuiţilor - in distincțiuni subtile. Dar chiar si cu astfel de precautiuni 
de stil, mai bine zis în ciuda lor, pentru el Balogh și „complicii săi“ rămâneau 
excomunicați si ținea atârnată „sabia excomunicării“, ca o tacită amenințare, 
$i deasupra capului urmașului aceluia, Pallovics, iar despre Aaron scria numai 
plin de indignare, socotindu-, cu un fel de dispreţ in ton, „vicar provizoriu“, 
evitând să-i mai dea vreo sarcină concretă, în așteptarea momentului când urma 
să-l excomunice si pe acesta și să-l înlocuiască. 

Cât de putin înţelegea semetul pribeag să-și lase dieceza in plata Domnului 
(cum s-ar zice) rezultă, mai ales, din străduințele prin care urmărea, si după 3 
februarie 1747, să înlăture urgisita instituţie iezuită din episcopia sa, căutând 
să justifice în continuare - aducând și argumente noi - sancțiunile decretate 
de el, scriind în acest sens nu numai acasă, în Transilvania, și Propagandei, 
precum am văzut, dar și la Viena, lui Serbelloni și lui Kollonich, acestuia din 
urmă trimifändu-i şi copii după cele două decrete episcopale. Încă din 22 
aprilie, afirmă că avea dreptul să-și exercite jurisdicția cu privire la dieceza sa 
chiar si departe de ea, la Roma, subingelegänd astfel valabilitatea excomunicării 
rostite împotriva lui Balogh (aceasta contrar tezei că, aflându-se la Roma, deci 
pe teritoriul altei dieceze, n-ar fi fost îndreptăţit să săvârșească aici acte de 
jurisdicție contencioasä)”*. Socotea că e greșită părerea după care aflarea sa la 
Roma l-ar lipsi de exercitarea autorităţii sale episcopale, „care nu poate fi 
restrânsă de nici o condiţie a locului. Așadar, îmi este permis să dispun cu 
privire la dieceza mea și să-mi îndeplinesc funcţia cu referire la ea, fără încu- 
viinfarea și știrea Sfântului Scaun“, scrie el nunfiului la data arătată. „Nu poate 
să displacă augustei Curți că eu imi exercit jurisdicția episcopeascá la Roma...“, 
citim în memoriul său din aceeași zi către arhiepiscopul Vienei, aducând o 
motivare asemănătoare, repetată apoi, la 10 mai, și Propagandei. Potrivit in- 
formațiilor sale, Curtea vieneză ar fi făcut un demers de protest la nunțiu din 
pricină că se permitea vlădicăi exercitarea de la Roma a amintitei jurisdicții, 
în speță excomunicarea lui Balogh. 

În sprijinul tezei sale de mai sus, invoca, scriind celor trei destinatari men- 
fionafi, mai ales exemplul cardinalului Alvaro Cienfuegos (nu: Cienfuevos, 
cum îi spune el), iezuit spaniol, ambasador al Curtii de la Viena la Roma, care, 
în ultimii ani ai vieții, între 1735 si 1739, era si episcop de Pecs. De altfel, 
Cienfuegos a fost acela care l-a propus pe Inochentie, în septembrie 1730, în 
consistoriul cardinalilor, spre a fi confirmat ca episcop de Clement XII. Vlădica 
susține că Cienfuegos, în calitatea amintită de episcop, având o controversă 
cu capitlul său în ceea ce privește veniturile „mensei“ episcopale, l-a excomu- 
nicat pe acesta de la Roma, „fără ştirea, derogarea sau prejudiciul“ nici al Scau- 
nului papal, nici al Curţii vieneze, nici al legilor ungare. Inochentie nu era însă 
tocmai bine informat, căci, potrivit unor documente din arhiva capitlului, cauza 
conflictului a fost alta (specificăm într-o notă la Doc. 71), iar Cienfuegos doar 
şi-a amenințat capitlul cu suspendarea din oficiu. Prin urmare, nu era un caz 
de excomunicare. Informația sa nu e în întregime exactă nici cu privire la 
exemplul francmasonilor din Viena, pe care-l citează de asemenea, fiindcă bula 
pontificală de excomunicare din 1738 n-a fost publicată în Austria". 

Împotriva tutelei iezuite crede acum că poate apela și la constituţia Etsi 
pastoralis, dată chiar de Benedict XIV (în 1742) pentru grecii și albanezii catolici 
din Italia, adică asa-zisii italo-greci, care prevedea alegerea de „vicar grec“ si de 
„judecător grec“ pentru tratarea treburilor și cauzelor acestor comunități ecle- 
ziastice „grecești“, supuse însă unor episcopi de rit latin. Inochentie considera 

că - prin analogie, la drept vorbind forțată - ar putea, ca episcop de rit grec, 
să-l refuze „pe iezuit, deoarece e de rit latin și vrea să fie peste însuși episcopul 
[de rit] grec si peste sinodul acestuia, cu vot decisiv... “2% 

Tot în interesul luptei îndârjite contra teologului iezuit, el renunţă să mai 
stăruie asupra autenticității și importanţei Diplomei a doua leopoldine, pe care 
căuta să le scoată în evidență, după cum am văzut, de atâtea ori în memoriile 
anterioare. Schimbarea se explică, fireşte, prin faptul că existența instituției se 
baza pe o prevedere a acestei diplome, chiar dacă în ea nu se preciza anume 
că teologul de rit latin trebuia să fie iezuit. Acum Inochentie invocă Diploma 
dintâi leopoldină, pentru a sublinia că în aceasta nu se pomenește de teolog, 
deci bisericii unite nu i s-a impus iniţial instituția în chestiune, iar în ceea ce 
privește Diploma a doua (cu toate că pe ea sprijinise vlădica, în primul rând, 
revendicarea de drepturi nafional-politice românești, cum prea bine stim), 
accentuează că stările о contestau totdeauna, socotind-o emanată prin înșelă- 
ciune (tanquam subreptitium) şi - spre deosebire de întâia - ea n-a fost confirma- 
tă de autoritatea suverană în timpul păstoririi sale. După Inochentie, clauzele 
referitoare la „necesitatea teologului“ au fost introduse în ea prin intrigile 
iezuiţilor, care, la data acestei diplome (19 martie 1701), fiind încă „proscriși 
din țară“ (Transilvania), n-au putut să specifice că teologul trebuie să aparțină 
ordinului lor. Inochentie o consideră un decretum jesuiticum??. Trebuie să 
observăm însă că, în realitate, nu se cunoaște nici un izvor contemporan din 
care să rezulte că ideea instituirii oficiale a unui teolog de rit latin pe lângă 
episcopul român unit ar fi pornit de la iezuiți. Dimpotrivă, sursele cunoscute 
arată că ea provenea de la cardinalul Leopold Kollonich, arhiepiscop de Strigo- 
niu, care a comunicato iezuiţilor, cerându-le părerea asupra ei, părere ce a fost 
nefavorabilă! Dar cardinalul a impus instituția și a făcut ca ea să fie aprobată 
si decretată prin cea de-a doua Diplomă leopoldinä, din care face parte”. 

Una din cauzele indignării lui Micu contra lui Aaron, în legătură cu nepro- 
mulgarea excomunicării teologului Balogh, a fost faptul că vicarul i-a scris, 
atunci când l-a înștiințat despre refuzul său, că promulgarea ar fi fost o acțiune 
„tumultuară“ (adică ar fi putut da naștere la tulburări) și dăunătoare autorității 
suverane. Vlădica socotea această „temeritate“ (asupra căreia insistă tot în apri- 
liemai 1747%) ca o calomnie și o jignire, de vreme ce „actele“ sale erau „juste“, 
bazate pe canoane și pe vechile legi ungare! Așa le considera el... Dar chiar 
dacă 'ar fi fost aga, ele ar fi putut atrage - cum se temea pe bună dreptate 
Aaron? - intervenţia represivă a autorităților publice, fiindcă excomunicarea 
era îndreptată împotriva reprezentantului unei instituții care funcționa în 
temeiul unor decrete regale (drepte sau nedrepte, e o altă problemă), prin 
urmare, în temeiul unor dispoziţii oficiale, obligatorii”. Se pare că din noiem- 
brie 1746 Inochentie nici nu i-a mai scris lui Aaron, rupând „tăcerea“ față de 
el, pentru un moment, abia la 3 iunie 1747, când, confirmându-i primirea 
ultimelor două expedieri de bani făcute prin nunfiaturá, îi adresa totodată, ca 
„părinte mâhnit“, cele mai aspre - deși nemeritate - mustrári pentru nesu- 

punerea în legătură cu acea promulgare, la care voise sa oblige tot sub amenin- 
farea excomunicării, ca si pentru recursul la Roma și învinuirea că ordinele 
sale în materie ar fi „tumultuare“. Folosind, în parte, o terminologie biblică 
şi metaforică, îi scria că îl pusese peste „poporul încredințat grijii mele și iată 
omul“? mă contrazice, má calomniază, trădează nu numai autoritatea mea 
episcopală, ci și biserica mea și episcopii urmași; și corăbioara bisericii mele, 
pe care timp de șaisprezece ani am ferit-o prevăzător, cu o solicitudine neos- 
tenită, de toate stâncile, de impotmoliri, de värtejul Charybdei, si am cärmuit-o 
cu băgare de seamă, el nu s-a temut s-o izbească, cu o mişcare bruscă, de stânca 
Scyllei, pentru a fi pe placul iezuiţilor prin trădarea sufletelor, vânează după 
favoarea [autorităților] laice [...]. Eu niciodată n-am pus să se facă tumult, ci 
am poruncit să se aibă bine grijă ca în executare să nu se întâmple aceasta“ și 
afirmă că, dacă promulgarea s-ar fi făcut prin sinod (cum a ordonat), așa 
s-ar fi si petrecut lucrurile, adică fără tulburări! Asupra lui Aaron, pe care-l 
invită, de formă, la pocăință, dar îl socotește vrednic de dispreţ, își scuturä, 
potrivit învățăturii lui Hristos, „praful incálgimintelor"?. Fără îndoială, era deja 
cu totul hotărât să-l excomunice și pe el! 

Aaron i-a trimis o copie după această violentă dojană lui Serbelloni, care 
îi va răspunde într-un târziu, la 26 august, căutând să-l încurajeze: „Am văzut 
epistola ce tia scris reverendisimul episcop de Făgăraș, care nu merită răspuns. 
Trebuie să i se treacă cu vederea câte ceva, ținând seamă de demnitatea sa 
episcopală și, în același timp, trebuie să înlături prilejul de a fi bănuit că ești 
în corespondență cu el. Mie, de asemenea, mi-a scris mai multe scrisori, dar 
nu-i mai răspund. Să continui, așadar, să conduci cu prudență și cu zel această 
dieceză ce fire încredințată și să n-ai grijă de aici înainte de ceea ce scrie epis- 
copul“. Îl îndeamnă să aibă ca îndreptar instrucțiunile Propagandei, care 
reflectă intenţiile papei, instrucțiuni cărora au corespuns, de altminteri, totdea- 
una si sfaturile sale. În felul acesta igi va îndeplini datoria si nu va avea de 
suferit vreo sancțiune din partea Curţii vieneze”. 

În lupta neabătută împotriva tutelei iezuite, Inochentie il ruga la 22 aprilie 
pe arhiepiscopul Vienei să intervină în favoarea sa în capitala habsburgică, 
unde sentința excomunicării lui Balogh nu putea decât să-i agraveze situația. 
Tot cardinalul Sigismund Kollonich ar fi trebuit să-l avertizeze pe superiorul 
provinciei Austria (Augustus Hingerle) ca acesta să ia măsuri cu privire la 
subalternii săi; arhiepiscopul era solicitat și mai mult să se interpună pentru 
el pe lângă suverană, pe care „iezuiţii și sprijinitorii lor“ căutau s-o influențeze, 
să se interpună ca ea, printre altele, „să nu împiedice nicidecum“ de a i se face 
dreptate și să dispună în consecinţă”. Propaganda era rugată si ea, în același 
memoriu din 10 mai - în care se combăteau argumentele mustrării papale și 
se infiera atitudinea lui Aaron, aprobată de papă - ca Scaunul pontifical să-l 
determine pe părintele general al Societăţii lui Isus (Franciscus Retz) să ia 
neîntârziat măsuri de îndreptare în legătură cu abaterile iezuite denuntate de 
vlădică; papa să intervină pentru judecarea cauzei sale după canoane și legile 

ungare, obfinändufi, în prealabil, de asemenea ре baza canoanelor, restaurarea 
deplină în episcopia si drepturile sale, procurandu-i salvconduct şi rezervàn- 
du-si, tot papa, sentința definitivă”. 


* 


În loc de а consimfi însă la înlăturarea teologului iezuit si la reintegrarea 
lui Inochentie, Curtea vieneză voia, din 1747, tot mai insistent, să impună 
demisia acestuia. Încercarea lui îndrăzneață si indärätnicä de a scăpa episcopia 
românească din Transilvania de tutela Companiei s-a dovedit nu numai zadar- 
nică, ci, adăugându-i-se si dușmănia lui mai nouă contra locfiitorului său Aa- 
ron, i-a închis și mai mult posibilitatea întoarcerii din surghiun. 

Am arătat că, în treacăt, pomenise și vlădica, din proprie iniţiativă, de câteva 
ori, de eventualitatea renunțării sale la episcopie, dar, se pare, fără să fi fost 
preocupat într-un mod serios de acest gând”. Totuși, această chestiune începea 
să-i fie propusă și din altă parte, când de la Roma, când de la Viena, când în 
același timp din ambele locuri, iar el o va refuza cu motivările pe care le vom 
vedea. 

Într-o scurtă „opinie smerită“, pregătită, se pare, în preajma și în vederea 
conferinței ministeriale întrunite în treburile Transilvaniei la 21 martie același 
an, Cancelaria Aulică Transilvăneană, dându-și părerea cu privire la răspunsul 
lui Albani către Uhlfeld din 20 august 1746 (de care ne-am ocupat în Cap. 
Ш), refinänd ideea că Micu ar fi mai degrabă dispus să abdice dacă i s-ar asigura 
o pensie decât să dea urmare unei citafii de a se înfățișa la Curtea vieneză, apro- 
ba această idee. Într-adevăr, cancelaria socotea că demisia ar fi mai potrivită 
decât, „întorcându-se, să pricinuiască noi dificultăți“ și, pentru a-l îndupleca 
mai ușor, ar trebui să i se dea o pensie din veniturile episcopesti. Totodată, 
firește pentru a se exercita asupra lui Inochentie o presiune în grăbirea realizării 
ideii de mai sus, cancelaria propunea ca, între timp, să se oprească de a i se 
mai trimite ceva nu numai din venitul domeniului blăjean, ci si din contribuția 
la care erau obligati, în virtutea unei dispoziții leopoldine, preoții uniți in 
favoarea episcopului lor?. 

Conferinţa din 21 martie s-a declarat de acord cu conţinutul acestei „o- 
pinii“, propunând, la rândul ei, ca Uhlfeld să-i scrie din nou lui Albani pentru 
ca acesta să-l „dispună“ pe vlădică, „întâi de toate“, la demisie, „făcându-i 
cunoscut că i se va da o anumită pensie“, „iar dacă în acest fel n-ar vrea să 
abdice“, să-i comunice actul de citafie pentru prezentarea la Viena. Dar suve- 
rana a respins la început propunerea și dorea ca să se intervină „serios“ la 
Roma pentru a obține demisia lui Inochentie, fără ca ea să-i acorde o pensie, 
„pe care n-o merită nicicum“, scria în rezoluţia ei; veniturile lui „temporale“ 
- prin urmare cele din fara - „să fie îndată sechestrate" și să se pregătească o 
informare: „ce și cine ar putea să fie luat în locul său“. Pomenita cancelarie, 
de această dată într-o „propunere“ întocmită în pragul și în vederea unei noi 
conferinţe ministeriale, observă: „de aici, din milostiva rezoluție chezaro- 

crăiască rezultă clar că preasacra Maiestatea sa nu înclină nici pentru reche- 
marea episcopului, nici ca să i se dea acestuia pensie; în ce fel însă ar putea 
episcopul să fie înduplecat să renunțe, fără mijloace de întreținere, Cancelaria 
Transilvăneano-Aulică nu vede cum ar fi posibil, dacă înalta conferință ministe- 
rială nu găsește ceva potrivit, ceea ce i se supune mai adâncei sale chibzuieli^?. 

Această nouă conferință pentru afacerile ardelene (în realitate numai pentru 
cazul Inochentie) s-a reunit la 5 mai, sub președinția bătrânului feldmareșal 
Kónigsegg, având printre participanți pe miniștrii Uhlfeld, Kolowrat, Gyulaffi 
si pe consilierii Bartenstein, Koch, Wóber, Kozma. După prezentarea amintitei 
„propuneri“ din partea Cancelariei Transilvănene (poate de consilierul Kozma) 
la începutul ședinței, se examinează iarăși cazul lui Micu, constatându-se, în 
primul rând, că, în urma rezoluţiei suveranei, dată cu prilejul conferinței din 
21 martie - și, neindoios, pe baza propunerii din „opinia“ expusă mai sus a 
aceleiași cancelarii - au și fost sechestrate „cu totul temporalele“ vlädicesti (ceea 
ce știm că s-a ordonat prin decretul din 22 aprilie al Mariei Tereza, dar, de 
fapt, la fata locului, sechestrul se va pune numai la 1 iunie)”. Conferinţa se 
ocupă apoi, amănunțit, de problema modalităţii legale a înlăturării lui Ino- 
chentie din demnitatea episcopală. E de părere că n-ar fi indicat să i se facă 
proces, căci acest lucru, în temeiul dreptului canonic și al Conciliului din 
Trento, e rezervat papei. „Există probe solide ce apasă asupra episcopului“, 
care ar putea fi comunicate cardinalului Albani în sprijinul unui proces. Cu 
toate acestea, drepturile și privilegiile regale nu par să îndemne a îngădui ușor 
ca episcopul, supus al Maiestăţii voastre, să fie judecat pentru delict politic in 
țări străine; si chiar dacă s-ar admite aceasta, totuși sfârșitul procesului s-ar 
prelungi prea mult, deoarece ar fi foarte greu, ba, s-ar zice, aproape imposibil, 
ca să fie înfățișate acolo, asa cum ar cere rânduiala, mărturiile pentru dovadă 
într-un delict de acest fel“, spune protocolul conferinței adresat suveranei. „E 
cunoscut desigur episcopului că, fără să vrea, nu poate fi silit si îndepărtat din 
episcopie fără proces și sentinţă care să-i urmeze”. Nici dificultăţile și ocolișurile 
care ar interveni și în chip natural ar trebui să intervină cu ocazia instruirii 
sus-zisului proces nu-i sunt necunoscute și, chiar dacă n-ar ști toate acestea, 
va găsi la Roma destui sfátuitori care îl vor învăţa si anima în această privință, 
ba chiar înseși Curia romană și Congregația de Propaganda, deoarece, după 
cum se știe“, l-au luat pe episcop sub protecţia lor, nu vor omite să-l ajute in 
acest caz.“ 

De aceea, conferința repetă propunerea făcută împărătesei-regine la 21 
martie de a se urmări obținerea, prin Albani, a demisiei, și anume de bună- 
voie. Citează în favoarea acestei propuneri și exemplul monarhiei franceze, 
zeloasă, din considerente politice, în apărarea drepturilor bisericii sale, a celei 
»galicane", după cum stim, chiar cu sacrificii financiare, faţă de amestecul străin 
(papal) în caz de proces. După obținerea demisiei, e indispensabilă însă acorda- 
rea unei pensii, soluție - renunțare în schimbul pensiei - la care înclină, se 
pare, însuși episcopul (pe baza pomenitei scrisori a lui Albani). Pensia, de altfel, 

n-ar însemna o împovărare a vistieriei, căci s-ar plăti din veniturile episcopiei 
(ca de obicei їп cazul renunfärilor asemănătoare, adăugăm noi)**. E necesară 
demisia lui Inochentie ca să fie numit cât mai curând un alt episcop, „mai apt“ 
atât din punct de vedere bisericesc, cât și politic, în interesul consolidării 
Unirii. Vicarul (Aaron) n-are autoritatea cuvenită spre a face față. Suverana 
aprobă conţinutul protocolului acestei conferinţe, deci, de astă dată, și propu- 
nerea de acordare a pensieif. 

Între timp, cum am menţionat, sa emis decretul regal din 22 aprilie despre 
sechestru. Aducânduri-se la cunoștința vicarului Aaron, acesta, la 6 si 13 ale 
lunii mai, s-a adresat nunfiului, cerându-i sfatul. Deja la data din urmă (când 
nu primise încă nici una din cele două scrisori respective ale lui Aaron), Serbel- 
loni, răspunzând Іа o epistolă din 22 aprilie a lui Inochentie*, il sfătuia să nu 
mai dea nici o dispoziţie vicarului său general sau altcuiva cu privire la dieceză 
fără a consulta Propaganda, „pentru ca, în temeiul ordinelor deja date [aluzie 
la suszisul decret!], să nu se oprească de către miniștrii cezarieni vicarului tău 
general distragerea [distractio, abaterea prin trimitere] veniturilor mensei episco- 
pale, pe care în prezent ei o trec cu vederea“, si, în consecință, tu ai fi lipsit 
de cele necesare pentru întreținere“%. Chestiunea e atinsă de nunțiu și în două 
scrisori pe care i le adresează, tot în aceeași zi de 13 mai, lui Valenti, într-una 
spunându-i chiar că dacă Inochentie „nu stă liniștit, în afară de faptul de a nu 
se putea întoarce la biserica sa, nu va mai scoate nici un ban din veniturile 
ei“. Si adaugă: „Eu i-am scris-o destul de clar, dar dacă imi va scrie în același 
stil [ca la 22 aprilie], nu voi mai răspunde la scrisorile sale“. Anexează la 
cealaltă depeșă a sa către cardinal, ca probă, epistola în chestiune, „pentru ca 
Eminenpa voastră să poată cunoaște din stilul aceleiași caracterul acestui prelat, 
prin care și-a atras în așa măsură indignarea miniștrilor [dregátorilor] regești 
în Transilvania și, mai mult, a împărătesei-regine, încât, în afară de a nu-i 
permite să rămână la biserica sa, abia trec cu vederea ca vicarul său general 
să continue a-i trimite banii rezultați din veniturile acelei episcopii“. În aceeași 
depeșă, nunțiul arată că, după ce Propaganda a poruncit vicarului Aaron să 
nu execute „ordinele stranii pe care i le impunea“ vlădica, acesta, acum, își 
va permite să le trimită altuia, care ar putea să fie împiedicat de guvernul laic 
să le execute sau să nu fie dotat cu prudenga vicarului general, așa cá ar suferi 
nu mai puțin guvernarea acelei dieceze, ca si titan: sáu propriu (al lui 
Inochentie)”. Ceea ce il va fi supărat pe Serbelloni din scrisoarea incriminată 
va fi fost, credem, mai ales accentuarea afirmației, pe care o făcea Inochentie, 
că are dreptul, chiar stând la Roma, să dea dispoziţii în dieceza sa fără știrea 
si aprobarea Scaunului papal (precum am arătat mai sus, in acest cap.). 

La 20 mai, nunțiul il înștiințează pe Valenti nu numai de transmiterea la 
Roma a sumei de 240 de scuzi (corespunzând cam la 500 de florini) pentru 
Micu (bani pe care Aaron a izbutit încă a-i expedia la Viena la 18 aprilie, 
observăm noi), ci și despre aplicarea sechestrului, ştire sosită „proaspăt“ la 
nunjiaturá din partea vicarului. Serbelloni raportează, cu același prilej, șefului 

diplomaţiei papale că La trimis pe auditorul nunjiaturii (adică pe Giannini) 
la contele Gyulaffi „pentru a-i spune că, dacă regina nu-l vrea pe prelat la 
biserica sa, trebuie totuși să i se lase din ce să trăiască în gradul pe care4 are, 
în care nu poate, nici nu trebuie să cerșească, și pentru a-i spune că din partea 
Domnului nostru [papa] s-au luat măsuri de remediere la orice ordin straniu 
pe care el ar putea să-l expedieze vicarului general, ordonändu-i-se acestuia de 
către sfânta congregatie de Propaganda Fide si de mine să nu execute ceea ce 
i-ar veni de la el“°!. Gyulaffi n-a vrut să explice auditorului motivele care au 
determinat „acest nou ordin regal“ (de sechestru), „dar s-a arătat convins de 
reprezentarea ce i s-a făcut”? și a promis să vorbească despre ea cu contele 
Uhlfeld", ca acesta să raporteze suveranei. Nunfiul socotea că e o „chestiune 
gravă“ (de stirbire a imunităţii bisericești) și că va fi mai greu de înlăturat, fiind 
vorba de un ordin plecat direct de la suverană. „Eu voi găsi o ocazie - scrie 
tot el - să vorbesc despre aceasta cu contele Uhlfeld, dar nu sper înlesnire din 
partea sa, nefiind înclinat în acest sens, din fire. Nu se poate nega că bunul 
episcop şi-a procurat aici acest nou песа...“ 

Peste câteva zile, într-un raport nedatat, dar care după conţinut trebuie să 
fie de pe la 24 mai, Serbelloni arată, tot lui Valenti, că între timp a avut și câte 
o convorbire personală cu Gyulaffi si cu Uhlfeld in problema sechestrului. Din 
acestea reținem următoarele: Gyulaffi, pe care l-a „găsit foarte rezonabil“, s-a 
mărginit totuși numai să-i făgăduiască și lui că va vorbi cu Uhlfeld, ca acesta 
din urmă să facă in fata suveranei ,,remonstrantele necesare“, adică să-i comu- 
nice contestaţia nunfiului în legătură cu sechestrul. Nunţiul a socotit că e bine 
să se adreseze și nemijlocit lui Uhlfeld, pe care însă „l-a găsit foarte aspru“ și 
care i-a răspuns că „principele n-are alt mod de a cere socoteală episcopilor 
din statele sale despre conduita lor, când are motiv de a nu fi mulțumit de ei, 
decât oprindude să mai culeagă venitul din ele“. Inochentie a „inäsprit“ lu- 
crurile trimițând în dieceză „excomunicări și alte ordine extravagante“, care 
pot face să crească acolo „dezordinea ce din păcate mocneste sub cenușă, 
spunând, în concluzie, că puţinele venituri ale acelei episcopii sunt destinate 
unui epicop care să stea în ea, nu pentru a fi consumate trăind la Roma. Eu 
i-am replicat că Maiestatea sa, explicändu-se față de domnul cardinal Paulucci 
cu resentimente, și anume că ea ar fi făcut să fie arestat monseniorul episcop 
de Făgăraș și să fie dus într-o fortăreață, dacă ar mai fi pus piciorul în statele 
sale, îi închisese calea de a se gândi să se întoarcă; în sfârșit, că în gradul 
respectabil [de episcop] în care se află, în care a fost pus prin prezentarea 
[recomandarea la numirea ca episcop] ce o făcuse această Curte Sanctitätii sale 
[papei], nu se cuvine ca el să umble cerșindu-și hrana, nici just ca Domnul 
nostru [papa] să-l întrețină si că din partea Sanctităţii sale se făcuseră ordine 
la tot ce ar putea să vină trimis de el vicarului său general, pentru a evita orice 
tulburare guvernului Maiestăţii sale în acele parti. Aceste vorbe ale mele nu 
l-au abătut de la principiile sale, dar mi-a spus, apoi, că, dacă Domnul nostru 
ar găsi un mod de a-l folosi pe sus-zisul episcop în altă parte, [acest lucru] ar 

fi foarte util diecezei sale, fiindcă altfel, pentru religie, mai mult se distruge acolo 
decât se fáuregte". Nuntiul scrie in continuare că, fără a-și fi luat vreun anga- 
jament în legătură cu această propunere, a făcut interlocutorului său observația 
că, dacă lui Inochentie nu i se vor mai trimite veniturile episcopale „pentru 
întreținerea sa onestă“, aceasta va trebui asigurată din fondurile alocate pentru 
„alumnii“ episcopiei și pentru aceia trimiși „din alte parti ale Ungariei“ in 
colegiul Propagandei. Dar nici cu această remarcă nu l-a convins pe rigidul 
cancelar de stat, încât Serbelloni se gândea să se adreseze nemijlocit suveranei 
atunci când se va ivi prilejul si să insiste (între timp) și pe lângă Gyulaffi de a 
interveni la Maria Tereza“. 

În ziua de 24 mai, tot nunțiul, răspunzând la scrisorile amintite ale lui 
Aaron din 6 şi 13 ale lunii, îi împărtășește demersurile făcute la șeful Can- 
celariei Aulice Transilvănene si la „alţi miniștri de stat“ (în realitate trebuia 
să se fi gândit, credem, numai la Oyulaffi si la Uhlfeld), „ca să se cerceteze 
cauza“ mandatului regal privind sechestrul*. „Am însă încredere in prudenta 
ta - îi scrie - că între timp nu întreprinzi nici o acțiune care să strice și mai 
mult cauzei ilustrisimului episcop si imunitäfii ecleziastice“; să se supună 
ordinelor regești în speranţa unor vremuri mai bune; nu e necesar să se ridice 
în faţa Curţii vieneze problema titlului său de vicar apostolic în absenţa epis- 
copului, titlul acesta să-i servească doar pentru liniştea conștiinței sale, „ca să 
ştii cu ce autoritate trebuie să administrezi această dieceză...“ (subinfelegändu-se 
că el depinde în această calitate de papă, iar nu de episcop). La 26 mai, 
Serbelloni și-a trimis din nou auditorul la Gyulaffi cu plângerile raportate de 
Aaron la 13 mai nu numai despre sechestru, ci si despre alte necazuri din 
dieceză: hotărârea unuia (nu se spune care) dintre „protectorii“ Unirii de a 
convoca un „sinod al protopopilor si al preoţilor“, lucru pe care Gyulaffi il 
considera, in convorbirea avutà cu auditorul, un abuz, cáci nu sa dat nici un 
ordin regal in acest sens, si cerea sá i se comunice date mai precise, spre a se 
putea lua măsuri de îndreptare; silniciile neunitilor față de preoții uniti, fără 
ca aceștia să găsească apărare la „protectori“, șeful pomenitei cancelarii rugând, 
în același scop, amănunte concrete”. La 27 mai, nunțiul, raportând cele de 
mai sus lui Valenti, îi face cunoscută iarăși intenția sa de a vorbi despre ele 
personal și suveranei, pe care aștepta s-o găsească „și mai mult în mânie, de 
vreme ce monseniorul episcop a știut să atragă contra lui pe părinții iezuiți, 
pe care dimpotrivă trebuia să se îngrijească a-i avea ca intervenienti pe lângă 
Maiestatea sa pentru a-și aranja treburile sale". 

Nu cunoaștem пісі un izvor din care să rezulte că nunțiul ar fi discutat si 
direct cu Maria Tereza, cum avusese de gând, chestiunea punerii sub sechestru 
strict a bunurilor episcopale, respectiv a interzicerii să se mai trimită din 
veniturile episcopesti bani lui Micu pentru întreţinerea sa la Roma. Ni s-a 
păstrat, în schimb, un raport al său - al lui Serbelloni - din 24 iunie, tot către 
Valenti, din care se vede că el a găsit cu cale ca, după Gyulaffi si Uhlfeld, să 
se adreseze, spre sfârșitul acestei luni, lui Kolowrat, care (în calitate, mai nou, 

de însărcinat al Curţii cu problema bisericii unite) îi pune, în strânsă legătură 
cu excomunicarea teologului iezuit, precum și cu „alte scrieri imprudente“ ale 
vlădicăi, chestiunea sechestrului și, în termeni destul de concrefi, aceea a 
demisiei. lată ce scrie nunțiul, între altele, la suszisa dată: „Am avut o lungă 
convorbire cu acest domn conte Kolowrat, ministru de stat cu adevărat prudent 
şi cu sentimente deosebit de moderate, care e principalul însărcinat cu afacerile 
Transilvaniei, asupra situației prezente a episcopiei de Făgaraș și a acelui 
monsenior Klein care îi este episcop, dar, oricât m-am silit să-i fac a înțelege 
că si la Roma prelatul trebuie să fie susținut din veniturile bisericii sale, el 
s-a ţinut ferm să-mi demonstreze că la acea biserică, pe cât e necesar, pentru 
binele religiei, un episcop cu bune sentimente și mai ales prudent, pe atât poate 
fi de periculos religiei si guvernului când el nu e dotat cu aceste calități, din 
pricina venerafiei de care se bucură la acei poporani episcopii de ritul lor. Apoi 
s-a pus să-mi facă o lungă povestire despre purtarea aceluiași monsenior Klein, 
începând să-mi spună că, fiind întrebat dacă el e dintre cei uniți cu biserica 
latină, avusese îndrăzneala să răspundă: în mod condiționat”; că pentru a 
mișca poporul să-l alunge pe părintele teolog iezuit, care îi fusese dat de Curte 
ca teolog, potrivit fundaţiei acelei episcopii, și de a se elibera astfel de sarcina 
de trei sute de florini rezervaţi asupra veniturilor acelei biserici pentru intreti- 
nerea lui, s-a dezbrăcat în public de hainele de prelat, spunând că în felul acela 
nu voia si nici nu putea să mai fie episcop“; și că apoi trimisese de la Roma, 
aici și în alte părți, excomunicări si alte scrieri așa de imprudente, încât Maies- 
tatea sa regina trebuise să ordone un sechestru riguros asupra veniturilor acelei 
biserici; dar că, reflectând la reprezentările făcute de mine“!, Maiestatea sa ar 
consimfi să-i asigure o pensie de circa 600 de scuzi romani oricând, dacă el 
ar renunța la biserica de Făgăraș, pentru care ea ar prezenta un alt supus, mai 
potrivit. Şi-a încheiat expunerea spunând că Maiestatea sa dorește ca Domnul 
nostru [papa] să-l înduplece la acest pas, pentru binele religiei acelor poporani 
si al prelatului însuși. Eu i-am arătat dificultăţile ce se pot întâmpina, dar după 
aceea l-am asigurat că voi prezenta fidel ceea ce am auzit de la el și că, făcând 
acest lucru, îl voi aprecia după justul său merit, promițând să-i comunic ceea 
ce va binevoi Domnul nostru să facă a mi se ordona de Eminenţa voastră cu 
privire la această chestiune“?. 

În legătură cu alocatia iezuită asupra veniturilor episcopale, menţionată in 
această convorbire, alocaţie care a servit ca unul din argumentele principale 
invocate de Inochentie în violenta sa campanie împotriva instituţiei teologului 
iezuit, se vede că Ferdinand Kolowrat n-a pomenit nuntiului despre faptul că, 
doar cu câteva zile mai înainte, episcopia unită a fost degrevată, în sfârșit, de 
această sarcină, datorită, neîndoios, în primul rând, tocmai protestelor constan- 
te ale lui Micu, proteste tot mai vehemente începând chiar din august 1738, 
de când ea a fost impusă. Si anume, Balogh, care plecase de la Blaj la Viena, 
cum am spus, încă înainte de a afla despre excomunicarea sa și-și dăduse 
demisia din funcția de teolog în capitala imperială, prezentase Curţii un memo- 

riu, în care a făcut propuneri pentru consolidarea Unirii. Între alte propuneri 
ale sale, figura și aceea ca teologul să nu-și mai primească leafa din veniturile 
domeniului episcopesc, ci din alt fond (cum ceruse si Inochentie, în 1741, in 
Supplex libellus al său către Maria Tereza și cum rezulta, de altfel, din cererile 
sinodului din mai 1739)9. Aceste propuneri au fost examinate de Comisia 
Aulică Delegată Transilvăneană la 9 decembrie 1746, apoi de conferința mi- 
nisterială din 18 iunie 1747. La această din urmă dată, suverana a emis un 
decret adresat, prin Cancelaria Aulică Transilvăneană, guvernatorului și secţiei 
catolice din Guvernul Transilvaniei, prin care a poruncit, între altele: „Cu 
privire la plângerea prezentată de episcopul unit, că adică el are de întreținut 
teologul din veniturile sale fundafionale, si fiindcă aceasta pricinuieste griji si 
molestări chiar teologului însuși, am hotărât preamilostiv să se plătească anual 
din erariul nostru aceluiași teolog, ca salariu, 300 de florini renani, iar pentru 
cele în natură și întreținerea cailor, precum și pentru lemne, sarcina și adminis- 
trarea cărora erau impuse episcopului, 150 de florini renani, și astfel să fie 
ușurat episcopul“. Tutela iezuită ca atare asupra românilor uniţi a fost menfi- 
nută însă mai departe, fiind socotită necesară intereselor habsburgice. 

Nunjiul considera foarte importante știrile transmise de el șefului diploma- 
tiei pontificale despre convorbirea cu Kolowrat, precum reiese și dintr-un 
răspuns al său către Lercari la 1 iulie, în care își exprimă convingerea că Valenti 
i le va fi comunicat’. Ştim că secretarul Propagandei urmărea de aproape 
evoluţia cazului Inochentie și-l ținea la curent cu ea în mod nemijlocit pe 
papă. Episcopul continua să creadă cà Lercari îi este nefavorabil. Încă la 9 
iunie îi predase în scris, prin auditorul Achilli, o petiție prin care îl ruga să-i 
comunice informaţiile venite de la Viena, tot din partea nunțiului”, cuprin- 
zând, după câte socotea el, învinuiri tainice la adresa lui. La 12 iunie, răspun- 
zând secretarul că: „nu pot comunica nimic fără ordinul pontificelui“, în ziua 
următoare Inochentie înaintează o plângere cardinalului-prefect al Propagandei, 
deci lui Valenti, cerând ca, in fafa uneltirilor calomnioase, să i se primească 
„rugăminţile“ și să i se facă „dreptate“$. Ultimele „rugäminfi“, până la acea 
dată, erau acelea din memoriul cu data de 6 iunie către cardinalul-prefect, în 
care reia, într-o formă mult prescurtată, - dar adeseori cu variafiuni -, o parte 
din argumentele invocate în memoriile din 10 si 27 mai împotriva iezuiţilor, 
pe care îi acuza și acum de intrigi ce duseseră la îndepărtarea sa din dieceză; 
cere ca autoritatea sa episcopală să fie apărată, părintele general al Companiei 
să fie obligat a-și constrânge subalternii să-și dea pe față capetele de acuzare 
în cadrul unui proces legal”. 

Numărul mare de petiții și memorii cu care Inochentie, în afirmarea și 
căutarea „dreptății“, asalta febril forurile pontificale, La indispus pe, de obicei, 
moderatul papă, cum arată însuși neobositul și cutezătorul suplicant. Într-o 
scrisoare din 1 iulie către monseniorul Ignazio Reali, maestrul de ceremonii 
al „Sacrului Palat“ (Quirinalul de azi, reședința de atunci a suveranului pontif 
la Roma), îi cere sfatul dacă e cazul să mai asiste la slujbele religioase de la acest 

palat, pentru a nu-l supăra, prin prezenţa sa, pe papă, după ce acesta i-a dat a 
înțelege, și „cu cuvântul și prin incunostinfare“, că „odioasele mele cereri și 
numeroasele rugáminji [...] i-au provocat indignarea“. 

Peste o săptămână, la 8 iulie, Valenti, răspunzând la depesa din 24 iunie 
a lui Serbelloni, scrie: „Din lunga și chibzuita convorbire pe care domnia 
voastră ilustrisimă a avut-o cu contele de Kolowrat, rezultă tot mai mult că nu 
mai poate fi util bisericii de Făgăraș acest monsenior Klein. Drept aceea, 
aderând Domnul nostru [papa] la dorința reginei, manifestată de același minis- 
tru ilustrisimei voastre domnii, va îndemna și va face să fie îndemnat acest 
prelat să-și dea demisia din acea episcopie, cu pensia anuală de circa 600 de 
scuzi romani, pe care, în acest caz, ar binevoi să i-o acorde Maiestatea sa; și 
eu nu voi uita să instiingez, la timpul său, pe d. v. il. despre efectul ce-l vor fi 
produs indemnurile pontificale“?!. 

În realitate, propunerea de demisie de mai sus i-a și fost făcută lui Ino- 
chentie încă din ziua precedentă, la 7 iulie, prin Achilli. Dar vlădica a refuza- 
to în „preaumilele consideraţii“ din 9 iulie, adresate aceluiași auditor, îmbră- 
cändu-si răspunsul negativ într-o formă alambicată. Printre motivele invocate: 
clerul și poporul stăruie cu „neîncetate gemete“ pentru întoarcerea sa acasă; 
ar fi și împotriva canoanelor să-i părăsească; ar trebui să li se ceară părerea lor 
cu privire la demisia propusă; după pilda „schismaticilor“, ei ar putea să 
recurgă la „principii străini schismatici“ (de subingeles, desigur, și domnitorii 
din Moldova și Tara Românească), cerându-le intervenţia în ajutor; Unirea 
însăşi ar fi primejduită, ei văzând că episcopul lor trebuie să demisioneze са 
victimă a unei persecuții; pe un plan mai general, „temeritatea laicilor, animată 
de scandaloasele amägeli ascunse ale iezuiţilor“, ar fi încurajată de exemplul 
abdicării sale, spre a-i înlătura pe toti episcopii vigilenfi; stă în puterea papa- 
litäfii să-i înfrâneze pe iezuiţi, a căror „răutate ocultă“ stă la „temelia răului “72. 

Propunerea de demisie din 7 iulie amărându-l foarte, vlădica scrie la 13 din 
aceeaşi lună protopopilor Sácádate și Timandi, iar prin ei spune cá se adresează 
întregului cler, si totodată le trimite copie după „preaumilele considerații“. 
Scrisorile trebuiau să fie transmise astfel: celui dintâi de către loan Dragoș, 
magistrul de poștă din Alba-ulia, celui de-al doilea de către loan Timandi, 
magistrul de posta din Juc, cărora Inochentie le scria cu aceeași datà?. Micu 
igi afirmă si aici voința de a nu demisiona, de „a nu-și părăsi oile“; îndeamnă, 
în prigoana la care e supus, să rămână tari în fidelitatea fata de „bunul păstor“, 
dar „să se evite orice tumult, murmure și sedifiuni“. Contestă însă indirect 
suveranei facultatea de a dispune asupra episcopiei pe baza dreptului de patro- 
nat, fiindcă - arată el - fundația episcopiei nu era un act gratuit din partea 
coroanei habsburgice, ci i-a costat pe uniţi, în timpul inaintagului său și sub 
păstorirea sa proprie, în total cam 120.000 florini, bani dați cămării regale in 
deosebite împrejurări de către biserică, al cărei scaun - reafirmă el - a fost 
„arhiepiscopesc“ pentru a deveni (se înțelege prin Unire) doar „episcopesc“’*. 
Şi se întreabă: „Ce spor are deci biserica mea, pe care vor s-o pustiască, s-o 

aservească și so despoaie de veniturile fundationale iezuiții?“ (Nu putea să 
ajungă încă la cunoștința sa sus-zisul mandat regesc de degrevare din 18 iunie 
1747!) Spre sfârșitul scrisorii, se îndreaptă și acum contra lui Aaron, „apără- 
torul iezuiţilor si calomniatorul întregului cler“(!), cerând să nu se aibă nici o 
legătură cu el, să nu se ia în seamă „dispoziţiile lui vicariale“, așadar să fie 
sabotat (cum am zice astăzi) „până când, fie că se pocäieste, cum aștept din zi 
în zi în fata celui de-al treilea avertisment părintesc al meu [din 3 iunie], fie 
că voi rosti, în curând, ceea ce merită, dacă perseverează invärtosat“. (Nu s-ar 
putea o aluzie mai clară la noua excomunicare pe care o pregătea!) În inche- 
iere, vlădica obliga tot clerul, la fel sub ameninţarea excomunicării, să îndepli- 
nească nu numai prezentele, dar și celelalte ordine ale sale, iar el să fie informat 
neîntârziat, ca, dându-și astfel seama de siguranța corespondenţei sale cu 
dieceza, să poată lua „dispoziții ulterioare“”°. 

Se pare că după 9 și înainte de 22 iulie, Curia romană i-a cerut din nou 
să-și dea demisia, căci, printr-un memoriu cu data din urmă adresat lui Valenti, 
în îndoita calitate a acestuia de secretar de stat și de prefect al Propagandei, 
memoriu destinat însă chiar papei, declară - deși cu unele intorsáturi diplo- 
matice de stil - că nu poate lua în considerare propunerea ce i-a făcut-o Scaunul 
pontifical de a renunţa la episcopie. Repetă, în bună parte, motivele cu care 
căuta să-și justifice refuzul la 9 iulie. Argumente noi: nu poate demisiona până 
nu se va putea elibera de datoriile băneşti ce apasă asupra episcopiei, pricinuite 
de susținerea drepturilor ei controversate; demisia ar însemna ca el, care „nu 
se stie vinovat/ó de nici o culpă“ ce ar trebui să atragă, în virtutea dreptului 
canonic, lipsirea sa de vlădicie, să se recunoască vinovat, în detrimentul său 
$i al bisericii sale. Cere ca să nu fie împiedicat, contrar canoanelor și legilor 
Ungariei, în exercitarea atribuţiilor sale episcopale. lezuifii să fie sanctionati 
pentru uzurparea făcută în dauna episcopiei (nu rezultă nici de aici că ar fi ajuns 
la cunoștința sa mandatul din 18 iunie). Să i se dea ajutor material, fiind lipsit 
de mijloace de trai”. 

Dar, cam în același timp când era supus la presiuni pentru a-și da demisia, 
când se afla într-o stare sufletească foarte abătută și era strâmtorat de mari griji 
materiale, - cerând credincioșilor săi din țară să-i trimită bani chiar pe ascuns, 
dacă autorităţile n-ar permite altfel” - , se gândește, în disperarea sa, că poate 
intransigenfa nu-l va ajuta la nimic și, în consecinţă, nu trebuie să refuze 
categoric soluţia ce i se propunea: abdicarea cu asigurarea unei pensii. Ca 
urmare, întocmește o schiță despre „condiţiile“ în schimbul cărora ar putea 
să renunţe la episcopie, „pentru a presta preaumilă supunere Sfântului Sca- 
un“. Între altele: nestirbirea privilegiilor „bisericii și poporului“; înlăturarea 
teologului romano-catolic; plata datoriilor pe care le-a făcut cât timp și-a condus 
dieceza; o pensie anuală de cel puţin o mie de scuzi (așadar, aproape de două 
ori mai mult decât oferea Curia romană, prin Achilli, din partea Curţii de la 
Viena); să poată merge și să se întoarcă oricând și să stea oriunde ar vrea 
(desigur si în țară!)?. „Condiţiile“ acestea, aduse la cunoștința papei, le-a 

transmis si în patrie, lui Säcädate®. Probabil, cam în aceeași vreme, încearcă 
să reia - fie și indirect - legătura cu implacabila suverană. Se îndreaptă deci 
din nou către Albani, rugându-l să intervină la Curtea vieneză și să caute, 
fireşte, în primul rând, obținerea reintegrării în drepturile sale; repetă unele 
din argumentele pe care le-am întâlnit în memoriul din 22 iulie către papă: 
„nu se ştie vinovat de nici o culpă“ ca să poată fi lipsit de „puterea episcopală“; 
în plus: „nu mi se comunică, mie, care o cer din proprie iniţiativă, nici o 
învinuire“, spune el; repetă că „poporul și biserica“ stăruie neîncetat pentru 
întoarcerea lui în ţară. Totuși, dacă s-ar pretinde că persoana sa e „piatră de 
poticnire și stâncă de sminteală“ (expresie biblică), deși n-ar exista nici un motiv 
din punct de vedere canonic (insistă el asupra acestui lucru), de dragul păcii 
$i pentru a înlătura pericolele ce-i ameninţă tot mai mult pe credincioși, declară 
că ar renunța la episcopie sub rezerva suszisei pensii de o mie de scuzi și, iarăși, 
a achitării datoriilor contractate în perioada cât și-a păstorit dieceza, creditorii 
urmând a fi plătiți din „drepturile“ ce i se cuvin®!. 

În situaţia extrem de grea în care se găsea, înaintează papei, prin Achilli, 
o suplică cu data de 21 august 1747, solicitând pașaport „pentru dus și întors“ 
în vederea pelerinajului pe care și-l propunea în Palestina, plan de care a 
înștiințat Curtea de la Viena încă în anul precedent, dar atunci - susține el! 
- dändu-i-se speranța, aproape certitudinea, de a fi rechemat fără întârziere la 
reședința sa episcopală, a amânat, în zadar, această vizită în Orient?. Acum 
vrea s-o întreprindă, fiind constrâns „și pentru a căuta mijloace de trai îndes- 
tulătoare si corespunzătoare“, greutăţile materiale nepermifändu-i să aștepte 
„aici si acum" sau să urmărească rezolvarea cauzei sale. Ne întrebăm însă din 
ce ar fi acoperit cheltuielile acestui pelerinaj, când se plânge de lipsa în care a 
ajuns la Roma, și în ce fel și-ar fi putut procura, cu prilejul acestei îndelungi 
călătorii plănuite, „mijloacele de trai îndestulătoare și corespunzătoare“ de care 
aminteşte? Cumva din pomeni cerute pe drum? Pe de altă parte, doar peste 
câteva zile, la 25 august, după cum vom vedea, suplicantul îl va excomunica 
pe vicarul Aaron, lucru la care se gândea, fără nici o îndoială, de mai multă 
vreme, precum reiese, credem, din expunerea noastră de mai sus. În legătură 
cu această excomunicare, vlădica întocmind, în afară de decretul propriu-zis 
de excomunicare, un lung decret către cler și o serie de scrisori, - decrete și 
scrisori datate toate din 25 august -, înseamnă că la 21 din aceeași lună, dată 
pe care o poartă prezenta cerere făcută suveranului pontif, el trebuie să fi avut 
pregătită cea mai mare parte din amintitele acte. Prin excomunicarea lui Aaron 
însă Inochentie își va inräutäfi si mai mult situaţia, atât in fata lui Benedict 
XIV, cât și a Curţii vieneze, fapt care n-ar fi fost greu de prevăzut. Cum putea 
deci spera că același papă va răspunde favorabil la cererea sa de pașaport pentru 
Palestina, când, prin plecarea proiectată acolo, putea să scape de sub controlul 
pontifical? Prin urmare, rezultă și de aici că, în această vreme, când se făceau 
presiuni asupra lui pentru a-și da demisia®, fiind foarte abătut și în mare lipsă, 

trebuie să-și fi pierdut controlul nervilor, ca şi simţul realitäfilor si al posi- 
bilitäfilor. 

Într-adevăr, cum era de așteptat, papa va da, la 1 septembrie, un răspuns 
negativ, desigur la această - sau și la această - petiție, căci Inochentie va scrie 
că suveranul pontif i-a respins cererea de a i se da „voie să plece din Roma“®°. 
Măsura ar fi fost luată - cel puţin așa reiese din scrisorile exilatului, care nu 
sunt ferite uneori, după cum am văzut, de oarecare exagerări, în starea lui 
amărâtă - ca urmare a refuzării unei noi invitații sau somafii (a patra, zice el), 
comunicată din partea papei, de a-și da demisia. Cerând permisiunea de a pleca 
din Roma, voia - arată el într-una din aceste scrisori adresate in țară ~ să se 
ferească de insistenţele cu care i se reclama abdicareat€. I s-a interzis deci lui 
Micu, la amintita dată, de a ieși peste porţile zidurilor urbei. $i, astfel, ca 
„episcop de rit grec, în loc de azil, sunt captiv, în ciuda dreptului ginţilor și 
cu disprefuirea atât a neamului maghiar, cât și a celui valah, precum și a ritului 
grec al întregii biserici orientale“, îi scrie indignat lui Grigore Maior”. „Această 
captivitate în Roma e o nedreptate pentru întreaga națiune valahă și cea ma- 
ghiară, precum e nedreaptă și din punctul de vedere al dreptului ginţilor“, se 
exprimă asemănător în scrisoarea către Balomireanu, noul vicar general pe care 
si l-a numit în dieceză, remarcând, totodată, printre altele, că „biserica [unită] 
poate să ceară de la papa justificarea acestei captivitäfi“®... Termenii de „capti- 
vitate", apoi chiar cel de „arest“ folosiți de necäjitul vlădică® erau cam forțați 
pentru denumirea noii sale situații, căci, în realitate, era vorba de o reţinere, 
bineînţeles silită, într-un fel de „ședere obligatorie“ (soggiorno obbligato sau 
residenza obbligata, cum i s-ar spune în zilele noastre) la Roma. 


- 


Între timp, îndârjit, Inochentie a făcut noul pas grav pe care-l pregătea, 
desigur, de mai multe luni: destituirea și excomunicarea lui Aaron, la „sărbă- 
toarea Sf-lui Bartolomeu“ (25 august st. v.; 24 st. n. 1747). Cu această dată 
expedie în fara o serie întreagă de acte. 

Mai întâi, un decret adresat „presbiterului Petru Aron“, prin care îl destituie 
din „oficiul vicarial“, îl suspendă de la exercitarea preoţiei si îl excomunicä. 
Motivarea, în esenţă: a avut „îndrăzneala temerarä“ să nu promulge bine cunos- 
cuta sancțiune împotriva lui Balogh, să recurgă în această chestiune la Roma, 
să-şi dea concursul la oprirea veniturilor sale, să primească un titlu (cel de vicar 
apostolic), „nou și nemaiauzit in Ungaria“(!)”, ca derogare de la „puterea 
cuvenită atât episcopului, cât si venerabilului cler“”. 

Printr-un alt decret, adresat lui Nicolae Pop, protopop de Balomir, îl numes- 
te pe acesta ca vicar al său general în episcopie, înșirându-i atribuțiile de rigoare, 
între care: a cerceta si a decide în litigiile ţinând de forul episcopesc de judecată, 
a înființa parohii noi, a face numiri de preoți în cele vacante, a executa ordinele 
episcopale”. 


98 FRANCISC PALL 


Printr-un lung decret către cler, îi aduce la cunoștință destituirea și excomu- 
nicarea lui Aaron, cu motivarea respectivă, poruncind, sub amenințarea acele- 
iași pedepse, tuturor credincioșilor să evite orice legătură cu el, și numirea lui 
Balomireanu ca noul vicar. De asemenea, interzice, sub aceeași pedeapsă, nu 
numai clerului, ci, prin acesta, întregului popor orice contact cu iezuiții, în 
dieceză și în afara ei. Ameninfä cu aceeași sancțiune pe cei care ar încerca să 
se amestece în jurisdicţia sa, i-ar cotropi bunurile și veniturile, i-ar sprijini pe 
iezuiți în introducerea lor în acestea (aluzie la reprezentanţii autorităţilor pu- 
blice; se pare că nici la această dată nu cunoștea amintitul decret regal din 18 
iunie). Recomandă o atitudine fermă și neînfricată, dar fără sfidare, fără provo- 
care de tulburări! Reafirmă - fără a pomeni însă de diplomele leopoldine - 
unele revendicări social-politice pentru fiii de preoți, nobilii și nenobilii uniți. 
Să fie avertizaţi „protectorii“ Unirii, s-o apere pe aceasta, tot sub amenințarea 
excomunicării, de ingerințele autorităţilor laice în detrimentul său și al bisericii 
sale. Să se ceară de la papă ca să-i silească pe iezuiți la despăgubiri pentru 
daunele aduse acestei biserici. „Aș vrea să se cumpănească“, observă din nou 
Inochentie, „că această biserică a fost scaun arhiepiscopal; ce a greșit biserica 
aceasta că, primind Unirea, a fost degradată, contra sfintelor canoane, în scaun 
episcopal?". Și adaugă: „Oare nu s-ar cădea să fie rugat suveranul pontif ca să 
se redea acestei biserici cuvenita demnitate arhiepiscopală și biserica aceasta 
să se atribuie mitropolitului unitilor de rit grec?“ (Cu alte cuvinte: episcopul 
să fie făcut mitropolit.) În sfârșit, cere ajutor material de la credincioși, fiind 
lipsit în chip nedrept de mijloace de trai în urmărirea acțiunii sale pentru 
dreptate. Decretul e intrefesut cu referiri la Biblie, canoane, legile Ungariei si 
ale Transilvaniei, ba chiar la istoria bizantină și la cea a bisericii rutene din 
Polonia, dar trimiterile, pe alocuri, nu corespund sau sunt forțate, fapt la care 
a contribuit, neindoios, și starea psihică agitată a emitentului”. 

Cele trei decrete sus-amintite au fost anexate, de fapt, unei scrisori cu aceeași 
dată adresată lui Balomireanu, în calitatea lui de nou vicar. El trebuia să aibă 
grijă ca excomunicarea lui Aaron să fie promulgată numaidecât, iar originalul 
sentinţei să i se predea acestuia; să se comunice clerului decretul respectiv; să 
se convoace sinodul cât mai repede posibil; să se respecte întocmai decretele 
şi ordinele vládicesti, „să se preîntâmpine orice tumult, dar să se afirme drep- 
tatea, fără zgomot, cu cumpătare, cu tărie și umilință apostolică“! Inochentie 
mai scrie aici, între altele, că e fals orice s-ar zvoni despre demisia sa, dacă noul 
vicar și clerul n-o văd în autograful său. Din unele dispoziţii ale dreptului 
canonic și hotărâri ale Conciliului de la Trento trage concluzia că „nu sunt 
de ascultat ordinele regale prin care se pun sub sechestru veniturile mele episco- 
pale", nici acele porunci, tot regești, pe care excomunicatii le invocă spre 
ocrotirea lor! Repetă motivarea cunoscută pentru a se nesocoti și „privilegiul 
papal al pretinsului vicar apostolic!” 

Aceeași dată poartă scrisorile, cu text identic, adresate unui mare număr 
de protopopi, - aproape unui sfert din totalul lor -, peste o duzină, expediate 

magiștrilor de poştă din Alba-Iulia si din Juc, cu rugămintea să le transmită 
destinatarilor, dintre care relevăm pe Ioan Sácádate, protopop de Blaj, Avram 
Pop de Daia, Gheorghe Pop de Dobra, Gheorghe Timandi de Juc, loan Dragoș 
de Turda, arhimandritul (si protopopul) Leonte Monas (Moschonas, grec de 
origine). Comunicându-le destituirea și excomunicarea lui Aaron, precum și 
înlocuirea acestuia prin Balomireanu, vlădica le ordona, sub aceeași sancțiune, 
să se întrunească cu acesta din urmă în sinod și să se sfătuiască cu el asupra 
măsurilor de luat pentru îndreptarea stării de acum a bisericii unite și a îndepli- 
nirii cât mai grabnice a poruncilor sale”. 

Tot cu data de 25 august, Alexandru Novac, servitorul lui Inochentie (bine- 
înţeles pus de el, desigur chiar sub dictarea sa), scrie unui protopop, al cărui 
nume nu-l cunoaştem. În epistolă se spune, între altele, că papa propune 
vlădicăi demisia, în schimbul unei pensii, dar el „a răspuns că nu poate abdica 
fără consimțământul clerului“. Novac scrie, de asemenea, că „la cererea dom- 
niilor voastre, domnul episcop a indicat acum să se țină sinodul și l-a facut 
pe domnul protopop de Balomir vicar general, iar Aron este suspendat și 
excomunicat“. Acesta „a promis iezuiţilor că, dacă vor lucra ca să ajungă epis- 
cop [!], nu va mai solicita nici un privilegiu $ va menţine pe iezuit in mănăs- 
tire. Deci să ia seama bine domniile voastre ce fac, ca să nu se piardă. Am auzit 
că dacă domnul episcop îl va depune din vicariat, Aron va deveni vicar apos- 
tolic. Dacă va fi așa, nici unul din domniile voastre să nu accepte, ci să serveas- 
că vicarului legitim, pe care îl va numi domnul episcop. Si, văzând Curtea din 
Viena că domniile voastre veți sluji tare episcopului, va ceda, ca să-i acorde 
dreptatea care trebuia să i-o dea, pentru că nu pot proba” nici un fals contra 
domnului episcop. De aceea vă scriu cu încredere domniilor voastre ca să 
lucraţi cu prudenţă, ca să nu se știe că vrea să se țină sinod până nu se vor 
aduna. Întâi să se propună gi să se dea în scris са să strige toți deodată: «Să 
vină episcopul nostru! Să vedem ce face! Să ni se dea, să comunice cu noi și 
să dea în scris că dacă nu va veni episcopul nostru, toți ne vom retrage din 
Unire. Până ce am fost uniţi ne-au promis multe, dar până azi, în afară de 
promisiuni, n-am obținut nimic!» Si contra iezuitului trebuie să strige cu tot 
clerul ca să plece din mănăstirea basilienilor”. Iezuigii au scris multe papei 
contra episcopului, dar de la domniile voastre nu am văzut nici o scrisoare. 
Sapienti sat“. În încheiere, destinatarul e rugat să arate scrisoarea și altor 
protopopi, cărora Novac le-ar fi scris așijderea, „dar mă tem că scrisorile vor 
fi împiedicate si le vor vedea adversarii“%. De altminteri, și epistola de față a 
fost interceptată, căci e cunoscută numai din arhivele vieneze, autoritățile 
monarhiei habsburgice, ca de altminteri și nunțiul Serbelloni, fiind la curent 
cu asemenea subterfugii străvezii, aproape grotesti, de corespondenţă ale lui 
Inochentie”. 

În fine, cu aceeaşi dată de 25 august, a mai scris episcopul, în numele său, 
câte o scrisoare lui Silvestru Caliani și Grigore Maior, călugări basilieni, întorși 
la Blaj în acest an, după terminarea studiilor făcute la colegiul din Roma al 
Propagandei, unde fuseseră trimiși ca „alumni“ chiar de dânsul. 

În raporturi cu episcopul lor, pe care îl vizitau uneori în exilul său roman, 
dându-i, se pare, câteodată, - după cum am spus!% -, în orele lor libere de la 
cursuri, și o mână de ajutor, cerută de el, ca persoane în care putea să aibă 
încredere, în „preadelicatele materii“ pe care trebuia să le trateze, ei s-au întors 
în ţară ca doctori în filozofie și teologie. Devotaţi lui Inochentie, care le-a 
încredințat, mai ales lui Caliani, unele sarcini, în primul rând în legătură cu 
măsurile ce le pregătea pentru dieceză, culminând cu excomunicarea lui Aaron, 
fostul lor coleg la Roma, ei au plecat de acolo pe la începutul primăverii, 
atingând, în călătoria de înapoiere, Ancona, unde s-au îmbarcat, desigur, 
pentru Triest, iar de acolo, continuând pe uscat, Viena. Trebuia să fi sosit aici 
încă în prima jumătate a lui aprilie, căci la 29 a acestei luni vlădica îi răspundea 
lui Caliani la două scrisori primite de la ei din capitala habsburgicá!?!. La 
Viena, s-au prezentat lui Kolowrat, dar și nunfiului, dând de aici vesti vlădicăi 
şi despre contele Ariosti, un general, cunoștință a lui Inochentie, desigur încă 
din Transilvania, prilej pentru acesta de a-i scrie, la 10 iunie, ca să-i amintească 
de asuprirea sa si a bisericii sale, ca unuia care-i „cunoștea bine poporul“ si, 
fireşte, ca să-i ceară sprijinul!?. E vorba despre Giuseppe Ariosti, un sienez, 
ofițer în oastea austriacă; era și un merituos culegător de inscripții romane din 
Transilvania, când avea numai gradul de căpitan. În 1723, au fost trimise la 
Viena mai multe pietre cu inscripții descoperite de el!%. Dar foștii alumni 
trebuia să fi părăsit marele oraș dunărean încă în luna mai 1747, spre a-și 
continua drumul, deoarece Micu menţionează o scrisoare a lui Caliani din 29 
a acestei luni, din Debreţin!“. Nungiul de la Viena la dăduse scrisori de reco- 
mandare către episcopii prin diecezele cărora urmau să treacä!®, printre care, 
fără îndoială, și cele de Agria si de Muncaci, ultimele două înainte de a rea- 
junge în cea de Făgăraș. De altminteri, trecerea lor pe la episcopul de Muncaci 
era prevăzută ca o eventualitate de Inochentie însuși, care îi sfătuia, la 29 
aprilie, să fie circumspecți cu atare ocazie, „să asculte liniștiți cele bune si cele 
rele“. Aşadar, atitudine rezervată față de Olsavszky, vizitatorul episcopiei româ- 
nesti, precum am văzut, din mandatul suveranei! Cu toate acestea, la cererea 
lui Olsavszky, ei iscălesc „niște puncte“, gest de care le pare apoi rău, după 
cum îi scrie Caliani lui Inochentie; acesta, în răspunsul său din 29 iulie, îi cere 
să-i comunice cât mai curând conținutul acelor puncte!%. Pe la mijlocul lui 
iunie, foștii alumni au intrat în Transilvania, căci Caliani adresează, la 18 
aceeași lună, o scrisoare din Juc dârzului exilat!”, ceea ce înseamnă că încă 
în cursul aceleiași luni ei vor fi sosit, în sfârșit, la Blaj'%. 

Acelaşi fost alumn avea îndatorirea să comunice, „cât mai repede“, proto- 
popilor Săcădate și Timandi, din însărcinarea lui Inochentie, așa-zisul „al 
doilea decret" al acestuia'?, care nu putea fi decât o variantă prealabilă a 
decretului său către cler din 25 august, pe care l-am analizat mai sus. lar acum, 
în amintitele sale scrisori cu data din urmă, vlădica, făcând cunoscut formal 
şi celor doi foști alumni depunerea și excomunicarea lui Aaron, ca si înlocuirea 
lui cu Balomireanu, le poruncește „să-i predea acestuia toate cele încredințate 

pentru executare și pentru o mai amplă informare“, cerându-le, sub amenin- 
farea zisei sancţiuni, să ia parte și la sinodul ordonat si să-l asiste cu „sfatul si 
ajutorul“ lor pe noul vicar vlădicesc!!%. Într-un sens asemănător îl îndemna 
si pe acesta să ia legătura cu ei, „doctori romani în teologie"!!!. 


Împrejurările în care s-a promulgat această nouă excomunicare lansată de 
Inochentie și consecinţele ei le vom vedea în capitolul următor. 

Care sunt punctele de reper mai importante pe care le-am putea reține la 
încheierea capitolului de față? 

Micu își continua, și în 1747, cu o disperată ardoare, acțiunea în vederea 
întoarcerii în țară si a recuperării scaunului episcopal. Împotrivirea Curţii 
vieneze era însă de nedomolit, căci încercarea lui de a înlătura, prin excomu- 
nicare, tutela iezuită, umilitoare și apăsătoare, precum și străină de revendicările 
românești, si, în legătură cu aceasta, atitudinea ostilă, de altfel nedreaptă, pe 
care a adoptat-o contra lui Aaron, loctiitorul său din dieceză, supus circumspect 
fata de stăpânire, i-au atras si mai mult indispozifia reginei. 

Conducerea centrală a Imperiului Habsburgic, după unele oscilări, nu 
vedea altă soluție potrivită pentru a scăpa de acest dârz luptător al oropsitei 
cauze românești din Transilvania decât demisia sa din episcopie, la care, pe 
baza dreptului canonic, trebuia să-l înduplece papa. Dar propunerile acestuia, 
care a aderat la dorința suveranei, erau respinse, deși în fraze de formală 
umilință, de către vlădică, încrezător în dreptatea cauzei sale și sprijinit pe 
devotamentul credincioșilor săi din fara. 

Totuși, supus la presiuni materiale și morale, deprimat, socotea că nu poate 
refuza categoric nici soluția cealaltă: eventualitatea abdicării în schimbul unei 
pensii. Si, în mijlocul acestui moment de joc silit pe două tablouri, de dublă 
atitudine, intervine lovitura, pregătită de mult: excomunicarea lui Aaron din 
25 august. Prin ea, Inochentie, bizuindu-se pe atașamentul clerului și poporului 
său, voia, de fapt, dincolo de persoana fostului său proteguit și vicar, să-și 
impună punctul de vedere, pe care-l credea just, cu orice pret, considerând, 
desigur - cu ignorarea raporturilor reale de forță ale epocii - că ar putea să 
constrângă atât forurile superioare politice, cât și cele bisericești, chiar iritân- 
du-le, să accepte acest punct de vedere, din preocuparea lor de a nu com- 
promite soarta Unirii cu Biserica Romei si de a feri Transilvania de mișcări 
populare sub veșmânt religios. 


Note 


1 Precum rezultă din contestări critice izolate ce se manifestă în sec. XVII-XVIII si mai ales 
din ediţia modernă a lui Emil Friedberg, Corpus iuris canonici, 2 vol., Leipzig, 1879-1881. 


2 Doc. 60 din 25 ianuarie 1 747, n. 49, 101. 


> Pentru această operă, vezi mai nou Protase, p. 29-31, 79-95. 

* Doc. 60 din 25 ianuarie 1747 [inceputul punctului II]. Expresia „potior ecclesiae nostrae 
pars“ trebuie pusă în legătură cu o afirmație relevată de Inochentie în scrisoarea pe care i-a 
adresato Aaron la 14 decembrie 1746, si anume că dintre uniți „multi adhaerent jesuitis, 
unde scissio et factio timenda est“ (cum se exprimă Inochentie tot în Doc. 60 mai la vale, 
cf. și n. 116), ceea ce ni se pare surprinzător, după ce vlădica dă a înţelege, de obicei, o 
ostilitate unanimă a diecezanilor săi - cler și popor - împotriva teologului iezuit (Cap. II, n. 
14-15). Din ansamblul trimiterilor la izvoare rezultă că teologul iezuit, potrivit celor scrise 
de Aaron, ar fi avut aderengi din rândurile clerului. 


5 Doc. 60 din 25 ianuarie 1747 [pct. I]. 
é Ibid., [pct. II], n. 105 (din text). 


7 Mai nou însă (in martie 1982), potrivit unei informații apărute în presă, papa loan Paul 
II, într-o cuvântare ținută provincialilor iezuiți intrunifi la Roma, cerea de la membrii 
ordinului supunere si faţă de episcopi! În congregația lor generală din octombrie 1983, 
iezuiții (tot după stiri din presă) s-au angajat la o „supunere mai adâncă“ față de papă și 
episcopi. 


5 Cf. aluzia indirectă din scrisoarea lui Inochentie către Serbelloni, 27 mai 1747 (P, Coresp., 
p. 85). 


? Doc. 60 din 25 ianuarie 1747, [pct. II], n. 121 (din textul doc.). 
10 Thid., [pct. II], ultimul alineat. 

п [bid., (pet. Ш. 

"2 [bid., [per. III]. 

15 Doc. 63 din 28 februarie 1747. 


14 P, Coresp., p. 84-85, cf. 66, 74, 82. Dar Inochentie va repeta această învinuire in decretul 
de excomunicare a lui Aaron, 25 august 1 747 (vezi mai departe expunerea noastrá)! Mai 
vezi B, Klein, p. 186 (trimiteri de bani la 11 februarie si 18 aprilie 1747). 


15 Inochentie către protopopii Avram Dăianu si Nicolae Balomireanu, 9 aprilie 1747; către 
protopopul Ioan Sácádate, cu aceeași dată; către loan Dragoș, magistrul de poștă din Alba- 
lulia, 3 iunie 1747 (P, Coresp., p. 66, 68, 87). Inochentie folosește forma Aron ca nume de 
familie al vicarului. Acesta însă se iscálea cu forma biblică: Aaron! 


16 Doc. 74 din 10 mai 1747, [pct. 1]. 
Doc. 64 din 1 martie 1747. 


18 Nilles, II, p. 586-591; publ. din nou in P, Coresp., p. 68-71; cf. si Doc. 71 din 10 mai 
1747 [pct. II]. Pretinsa excomunicare a lui Pallovics de către episcop: Albu, p. 205. 


1 P, Coresp., p. 71-72. Säcädate a răspuns probabil la 15 sau 16 mai (vezi menţiunea din 
scrisoarea lui Inochentie, 1 iulie 1747, ibid., p. 92). Ceca ce se scrie la B, Klein, p. 219, 
despre un sinod şi Pallovics e rezultatul unei greşeli, având la bază data inexactä: 18 iunie 
(în loc de 18 ianuarie ) 1747 a documentului publ. la Nilles, II, p. 584. E vorba de 
răspunsul lui Serbelloni către Aaron (a se vedea mai sus, Cap. III, p. 70 si n. 78). 

2 Memoriul către arhiepiscopul Sig. Kollonich, 22 aprilie 1747; scrisorile către loan 
Timandi si Ioan Sácádate, 1 iulie 1747 (P, Coresp., p. 78, 91, 93). 


21 Doc, 71 din 10 mai 1747, [pct. 1), sfârşit; ibid., [pct. 4], a doua frază. Inochentie uită 
totuşi că Ghenadie Bizancy sau Mihail Olsavszky, episcopi, tot uniţi, de Muncaci, 
contemporani ai săi, au fost mai înainte vicari apostolici necontestafi pentru teritoriul 
aceleiași dieceze (Basilovitz, pars II, p. 138-168; pars III, p. 48)! 


2 Doc. 80 din 27 mai 1747. 


2 Scrisoarea lui Inochentie către Mardsinay, 9 aprilie 1747 (Р, Coresp., p. 66-67); cf. 
ordinele sale către protopopii loan Săcădate și Gheorghe Timandi, cu aceeași dată (ibid., 
p. 72-73). 


4 Nilles, II, p. 580; B, Klein, р. 214. 


3 Memoriul către Sig. Kollonich, 22 aprilie 1 747; scrisoarea către Serbelloni, cu aceeași 
dată (Р, Coresp., р. 79, 81-82); Doc. 71 din 10 mai 1747 [pcr. III] si n. 70, 75 la doc. din 
urmá. 


2 Doc, 71 din 10 mai 1747, [pct. III]; Doc. 80 din 27 mai 1747. Cf. memoriul către Sig. 
Kollonich, 22 aprilie 1747 (P, Coresp., p. 77-78); scrisoarea către Caliani, 17 iunie 1 747 
(ibid., p. 90). 


27 Instrucţiunile lui Inochentie către Sácádate, 9 aprilie 1 747; memoriul său către Sig. 
Kollonich, 22 aprilie 1747 (ibid., p. 69, 77); Doc. 71 din 10 mai 1747, [pct. V]; Doc. 91 
din 22 iulie 1747. 


28 P, Teologul, p. 1-2; Bărbat, p. 167-169, 177. Vezi, mai nou, consideragiile lui O. Bârlea 
asupra rolului negativ al teologului iezuit, care nu se identifica „cu viata și aspiraţiile 
bisericii şi națiunii române“, fiind chiar adversar al lui Inochentie în campania 
revendicativa a acestuia (Bis. Rom. Unità si ecum. corif. Ren. cult., p. 87). 


2 Scrisoarea către protopopii Avram Dăianu și Nicolae Balomireanu, 9 aprilie 1747; scris. 
către protopopul Sácádate, cu aceeași dată; scris. către Serbelloni, 22 aprilie 1747 (P, 
Coresp., p. 65, 73, 81-82); Doc. 71 din 10 mai 1747, [pct. IV]. 


% Cf. la fel B, Klein, p. 213. 
?! Vezi si Cap. III. 
* Evanghelia după loan, cap. 19, vers. 5. 


Inochentie către Aaron, 3 iunie 1747. Exemplarul original, scris de altă mână, dar iscălit 
autograf, poartă o pecete de ceară roșie. Adresa (de mâna care a scris actul): „Admodum 
reverendo Petro Aron ecclesiae Fogarasiensis Graeci ritus unitorum in spiritualibus vicario, 
domino observando. Per Hungariam, Enyed, Balasfalva in Transylvania“. De altă mână (a 
lui Aaron): „Perceptae 2 Julii". Scrisoarea e inserată liber în BAFC, ms. lat. 393. Publ. (fără 
adresă si însemnarea de primire a lui Aaron) după o copie din Arhiva Episcopiei Romano- 
Catolice din Alba-lulia, la Nilles, II, p. 585-586; publ. din nou la P, Coresp., p. 85-86 
(după o copie din BAFC, ms. lat. 565); o a treia copie, in MOL, Erd. kanc. lt, Acta gen., a. 
1741, dos. 190, p. 990-991; mf. BAFC. 


* Doc. 97 din 26 august 1747. Cf. prezentul cap., n. 49-50. 

35 Memoriul către Sig. Kollonich, 22 aprilie 1747 (P, Coresp., p. 80). Asupra provincialului 
Hingerle: Duhr S.J., IV/1, p. 349, n. 1; IV/2, p. 440 si n. 3, p. 549, п. 2. 


% Doc. 71 din 10 mai 1747, [pct. VI]; cf. Doc. 80 din 27 mai 1747, încheierea. Vezi si 
memoriul, mai scurt, din 6 iunie 1747 (Doc. 81). 


э? Cap. II, n. 66; Cap. Ш. 

38 Doc. 67 (înainte de 21 martie 1747) si n. 2. 

? Doc. 68 (înainte de 5 mai 1747). 

*? B, Klein, p. 186, 215. Pentru data de 1 iunie 1747: Doc. 312 din 9 octombrie 1755. 


41 Într-o scrisoare către Serbelloni, datată tot din 27 mai 1747, Inochentie socotea că 
învinuirile înaintate Curţii vieneze de răuvoitorii săi, care, deși secrete, îi sunt precis 
cunoscute, „parte nu conţin nici o vină, iar parte sunt străine de adevăr“ și dorea să-i fie 
comunicate de forurile competente (P, Coresp., p. 85). 


#2 Într-adevăr, reiese că el era conştient de acest lucru din memoriile sale din 10 si 27 mai 
1747 (cf. mai sus în prezentul cap.). 


* Din scrisoarea în discuţie a lui Albani (vezi Cap. III). 
+ Ferraris, p. 174-186 (sub cuvântul: pensio). 

55 Doc. 69 din 5 mai 1747. 

1 P. Coresp., p. 81-85. 


17 O declarație formal binevoitoare în același sens va face Gyulaffi la 26 mai 1747 (Doc. 78 
cu această data). 


48 Doc. 73 din 13 mai 1747 (Serbelloni către Inochentie). 
* Doc. 74 din 13 mai 1747 (Serbelloni către Valenti). 


% Doc. 75 cu aceeași dată (același, aceluiași); cf. Doc. 88 din 1 iulie 1747 (același către 
Lercari). 


51 Doc. 76 din 20 mai 1747. 


5 Cat de puţin sincer era Gyulaffi in această privinţă o arată propunerea, chiar a cancelariei 
în fruntea căreia se găsea el, de a nu se mai permite trimiteri de bani lui Inochentie din 
veniturile sale din țară, făcută deja în vederea conferinţei ministeriale din 21 martie 1747, 
cum am spus mai sus, propunere care implica în mod evident ideea sechestrării lor stricte. 
Cf. mai sus, n. 38. 


5 Doc. 76 din 20 mai 1747. 
4 Doc. 77 (din circa 24 mai 1747). 


5 Nilles, II, p. 583-584. La 10 iunie, Inochentie îl va ruga pe Serbelloni să-i procure gi să-i 
trimită o copie (autentică) a decretului de sechestru, căci a aflat, din „certa fama", despre 
„ocuparea“ bunurilor sale episcopale (P, Coresp., p. 87). Din scrisoarea sa din 1 iulie către 
Propaganda rezultă că despre această sechestrare deplină, contra canoanelor, a fost informat 

de cler la 15 mai (Doc. 85, cf. aluzia de la începutul scrisorii sale către Sácádate, tot 1 iulie, 
P, Coresp., p. 92). 


5% Nilles, II, p. 583-584. 

57 Doc. 78 din 26 mai 1747 (avem la îndemână numai un fragment din acest act). 
58 Doc, 79 din 27 mai 1747. 

5 Cf. Introducere, n. 27. 


6 Aluzie exagerată la una din învinuirile cu prilejul sinodului din 1744 (cf. Nilles, II, p. 
562-563). 


6! Mai sus, în acest cap. 
6 Doc. 84 din 24 iunie 1747. 


6 Pentru sinodul din 1739: Bârlea, Bis. Rom. Unità si ecum. corif. Ren. cult., p. 64-65; 
pentru datarea lui Supplex libellus al lui Inochentie vezi observaţiile noastre la Doc. 19 din 
iunie 1745 (memoriu adresat papei), n. 2. Cu privire la teolog în această suplicá (pct. 11): 
Decei, p. 39; Prodan, p. 453. 


% Dragomir, I, anexe, p. 61; cf. B, Klein, p. 216-218, Turczynski, р. 168. Maria Tereza încă 
tot cerea, si prin acest decret, să fie informată cum s-a executat prevederea rescriptului ei din 
9 septembrie 1743 in ceea ce privește dotarea clerului unit! 


55 Doc. 88 din 1 iulie 1747 (Serbelloni către Lercari). În aceeași zi, îi răspunde foarte pe 
scurt și lui Inochentie, indicändu-i că va putea afla de la Valenti cele cel privesc, căci i-a 
scris acestuia o „informare [...] completă“ (Doc. 87). 


% Cap. II. 

67 Inochentie către cardinalul-prefect al Propagandei, 13 iunie 1747 (Doc. 83). 

55 Ibid. 

% Doc. 81 din 6 iunie 1747. 

? Doc. 86 din 1 iulie 1747 (Inochentie către Reali). 

™ Doc. 89 din 8 iulie 1747. 

® Doc. 90 din 9 iulie 1747. E inexactä afirmaţia (P, Teologul, p. 15) că la 7 iulie Achilli ar fi 


răspuns „la cele [I] trei memorii ale lui Klein“ (din 10 si 27 mai, precum și din 6 iunie 
1747, cf. ibid., p. 14) si că „episcopul n-a răspuns deocamdată la scrisoarea [?] lui Achilli" 
(ibid., p. 15). De fapt, era vorba de propunerea de demisie din 7 iulie, despre care nu știm 
dacă a fost făcută în scris sau verbal, dar Inochentie a răspuns, cum am arătat, la 9 iulie. 


13 BAFC, ms. lat. 566, p. 13; B, Klein, p. 221. 
D Cf. memoriul din 22 iulie 1 747 (Doc. 91 si n. 16 la acest doc.). 


% Maior, p. 150-151; Nilles, II, p. 591-593; P, Coresp., p. 93-94; rezumat B, Klein, p. 221- 
222. Inochentie i-a scris lui Săcădate și cu două săptămâni mai devreme, ca răspuns 
provizoriu la o scrisoare comună a acestuia (desigur, cu un alt sau cu alti protopopi) din 15 
mai și la o scrisoare personală din 16 mai (P, Coresp., p. 92-93). Arată că e tot în așteptarea 

„rezoluţiei“ papale la cererile sale și înfierează sechestrarea integrală a bunurilor sale 
episcopale. 


76 Cf. mai sus, Cap. II. 
7 Doc. 91 din 22 iulie 1747 si discuţia din n. 15 la acest doc. 


78 Scrisoarea lui Inochentie către Caliani, 29 iulie 1 747 (P, Coresp., p. 95-96; B, Klein, p. 
222-223). 


? Doc. 92 (după 22 iulie - înainte de 25 august 1 747). Motivarea stranie a revendicării de o 
mie de scuzi (în pct. 6): deoarece veniturile episcopiei se ridică la 2 mii de scuzi „și în 
cazuri asemănătoare de renunțare se obișnuiește să se atribuie două treimi ca posesiune 
celui ce renunță e drept ca episcopului care are de gând să renunţe să i se plătească pe an, 
așa cum se cuvine, cel putin o mie de scuzi...“ Ciudată socoteală: 2/3 din 2.000 = 1.000! 
Mai ales că, după practica obișnuită a bisericii catolice, situaţia era inversă: 1/3 
pensionarului, 2/3 urmasului său în beneficiul bisericesc; uneori însă pensia putea fi 
jumătate din veniturile beneficiului (Ferraris, VII, p. 184, pet. 103). După referatul lui 
Lercari, veniturile episcopiei nu depășeau 1.500 de scuzi (Doc. 50, după 9 august 1746)! 


% Scrisoarea lui Inochentie către Balomireanu, 9 septembrie 1747 (P, Coresp., p. 102). 
81 Doc. 93 cu aceeași datare aproximativă ca și cel din n. 79. 

® Cap. III, n. 44. 

8 Doc. 94 din 21 august 1747. 


% Inochentie către loan Dragoș, magistrul de poștă din Alba-lulia, și către loan Timandi, 
magistrul de posta din Juc, 25 august 1747 (P, Coresp., p. 96-97). 


85 Scrisorile sale către I. Timandi si S. Caliani, 9 septembrie 1747 (P, Coresp., р. 104). 
Interzicerea de a párási Roma poate fi interpretatá si ca ráspuns negativ la una din 
„condiţiile“ pe care le formula, precum am văzut, pentru eventuala sa demisie. Opreliștea 
papală e prezentată de Albani - în scrisoarea sa către Uhlfeld din 18 noiembrie 1747 - 
doar ca o măsură tactică pentru a „băga puțină frică în episcop“, cu scopul să „dispună“ 
mai uşor la demisie (B, Klein, р. 226). Într-o scrisoare, tot din 9 septembrie, către 
Balomireanu, Inochentie arată că la 1 din aceeași lună papa i-a cerut să demisioneze, 
renunțând la „toate condiţiile“ pe care le formulase pentru această eventualitate (P, Coresp., 
p. 102, cf. mai sus în cap.). 


8 Scris. către Caliani (P, Coresp., р. 104). 
81 Scris. către Or. Maior, cu aceeași dată (ibid., p. 105). 


% Scris. către Balomireanu, cu aceeași dată (ibid., p. 103, în r. 21: „iure gentium" e greșit, 
în loc de: „iuri g.“; eroarea se află și în BAFC, ms. lat. 566, p. 86, după care s-a publicat 
scris.). 


% În scrisori din 30 septembrie 1747 adresate tot in țară (P, Coresp., p. 108-109). Cf. 
memoriul protopopilor către Valenti, 14 mai 1748 (B, Klein, p. 234, notă). 


% Vezi mai sus in acest cap., n. 21. 


% Doc, 95 din 25 august 1747 (Inochentie către Aaron). 

92 P, Coresp., p. 99-101; menţiune la B, Klein, p. 223. 

9 Doc, 96 din 25 august 1 747 (Inochentie către cler); frazele citate, in [pet. IV]. 
94 P, Coresp., p. 97-99; rezumat la B, Klein, p. 224-225. 

% Ibid., p. 96-97; ibid., p. 225. 

% În traducerea lui Stăniloae, fără îndoială prin eroare tipografică: „aproba“. 

9 În aceeași traducere: , Vasilianilor". 

9% Stăniloae, p. 1171 (după Rosenfeld); prenumele lui Novac însă nu era Petru. 


% Doc. 168 (înainte de 2 martie 1748), pct. 3 din „Opinio“, unde se propune îndepărtarea 
de lângă vlădică a lui Novac si atragerea lui. Cf. Doc. 139 din 15-16 decembrie 1747 
(audierea lui Gr. Maior, nr. 5; Doc. 217 din 22 februarie 1749). Vezi mai la vale, Cap. V. 


1% Cap. II, n. 48 si articolul nostru menționat: Ştiri noi despre primii studenti trimişi de la 
Blaj la Roma, în Apulum, XVII (1979), p. 473. 


191 Coresp., p. 83. Despre plecarea lor din Roma: Doc. 66 din 9 aprilie 1747 (de unde 
rezultă că la această dată nu mai erau aici). 


V? р, Coresp., p. 88. Tot aici afirmă Inochentie a sti, pe baza unor informaţii ce i s-au dat, 
că Maria Tereza „a declarat că n-a primit [nu i-a parvenit] nici o cerere“ din partea sa. 
Vlădica dă a înţelege că petitiile sale, precum și ale altora, adresate suveranei în favoarea lui 
si a „poporului“ său erau tendengios interpretate. Se pare însă, in lumina a ceea ce 
cunoaștem, că vlădica, în exilul său tot mai împovărător, se amăgea sau se lăsa amăgit de 
anumite zvonuri... Cf. Doc. 91 din 22 iulie 1747, n. 15. După toată probabilitatea, credem 
că destinatarul acestei scrisori cra una și aceeași persoană cu contele Giovanni Ariosti, 
menţionat căpitan în anii 1727-1729, cf. Galla, nr. 20-23, p. 178, în legătură cu 
candidatura canonicului Anton Thurn la episcopia de Semendria, din Serbia de Nord, 
anexată de monarhia habsburgică. Contesa Ariosti, fără îndoială soția destinatarului, e 
amintită de mai multe ori la Viena, în 1745, de baronesa Polixena Vargyasi, care o 
cunoștea, desigur, din Transilvania, în suszisul ei jurnal de călătorie (Újabb adattár Daniel 
család, ed. Kelemen, indicele). 


1? Inscriptiile Daciei romane, vol. |, adunate, însoţite de comentarii și indice, traduse in 
româneşte de Ioan I. Russu, Bucuresti, 1975, p. 44-45. 


1% P, Coresp., p. 95 (menţiune în scris. lui Inochentie către Caliani, 29 iulie 1747). 

1% Serbelloni către Valenti, 24 iunie 1747 (ultima ediție: Dumitriu-Snagov, p. 148-149). 
1% P, Coresp., p. 95. 

107 Menţionată ibid. 


1% Caliani va declara, cu câteva luni mai târziu, că în timpul când s-a hotărât convocarea 
adunării protopopilor la Daia (care adunare va avea loc la 12 septembrie 1747), el nu se 
afla la Blaj „sau în acele părți“ (convocarea s-a hotărât într-o întâlnire protopopească 
anterioară, care sa ţinut la Sebeș, cu prilejul bâlciului de acolo, în august). Dar Maior va 
declara că a sosit la Blaj „nu cu multă vreme“ înainte de acest bâlci, ceea ce ne face să 
punem sub semnul întrebării afirmaţia lui Caliani (vezi mai jos, n. 110). 

1% Inochentie către Săcădate si Gheorghe Timandi, 15 iulie 1747 (P, Coresp., p. 93-94). De 
altfel, foarte probabil, Caliani si Maior s-au întâlnit si mai înainte cu protopopul Timandi 
de Juc, localitate de unde Caliani, după cum am spus, a scris vlădicăi. 


по Thid; р. 101. În răspunsurile lor precaute și evazive la audierea oficială din Sibiu în 
decembrie 1747, Caliani si Maior vor nega (în ciuda a ceea ce am arătat, credem, 
documentat, mai sus) că au primit, respectiv asumat însărcinări din partea lui Inochentie. 
Ei vor declara atunci că n-au luat parte nici la sinod (Doc. 139 din 15-16 decembrie 1747 si 
n. 51, 70); Doc. 102 (din toamna lui 1747). 


111 P, Coresp., p. 99 (sfârșitul scrisorii din 25 august 1747 de sub nr. 56). 


Capitolul V 


Antecedentele promulgárii excomunicárii lui Aaron, promulgarea si gravele 
ei urmári; noi presiuni asupra lui Inochentie pentru demisie; revocarea de 
cátre el a excomunicárii lui Aaron in 1748. 


ÎNCĂ ÎNAINTE DE A4. ANATEMIZA pe Aaron, Inochentie a căutat, după cum 
am arătat, să izoleze clerul și poporul din ţară de acesta, infágisándud, între 
altele, ca vinovat de prelungirea exilului, ca o piedică a întoarcerii sale atât de 
dorite de credincioșii săi. Am văzut că printre motivele pe care le invoca pentru 
a nu-și da demisia era atașamentul acestora față de dânsul, neînfricat și neobosit 
luptător pentru drepturile lor’. 

Una din dovezile în această privinţă s-a manifestat la întâlnirea unui nume- 
ros grup de protopopi la Sebeș, cu prilejul bâlciului provincial de aici în vara 
(24 august) anului 1747. După ce s-au plâns între ei de necazurile lor, de starea 
tulburată a poporului și s-au interesat de la Grigore Maior - care îl însoțea de 
la Blaj pe Leonte Monas - de situația lui Inochentie, s-au înţeles să se întru- 
neascá mai târziu în satul Daia (Română), aproape de Alba-Iulia, pentru discu- 
tarea pásurilor lor". În numele celor 16 participanţi de la Sebeș, precum si al 
restului clerului, trei dintre ei, și anume amintitul Leonte Monas, Avram Dăia- 
nu și loan Săcădate, adresează din Blaj, la 28 august (probabil st. v., folosit 
în biserica unită; 8 septembrie st. n.), o scrisoare vlădicăi, în care îi spun că, 
fiind informaţi, atât de la Roma, cât și de la Viena, că i se cere, mai mult: ar 
fi supus la constrângere să-și dea demisia, ei, si toți în numele cărora scriu, 
sunt împotrivă. ЇЇ roagă ca, într-o stare atât de tulbure a lucrurilor, să nu-și 
părăsească clerul si poporul, deoarece „întreaga această națiune nenorocită 
varsă lacrimi neîncetat și se chinuie în nespuse gemete, fără a fi cine s-o mân- 
gâie“; să aibă deci grijă a se întoarce cât mai repede și să nu-și ia rămas bun 
de la episcopie, „căci pierim și noi și neamul însuși. Preailustre doamne, 
suntem päräsifi de toți, puterea lumeascä dă in cler și dispune de noi. Nimeni 
nu crede vorbelor noastre, poporul spune că nu va asculta nici dacă îngerul 
din cer ar evangheliza’, dacă ilustrisima voastră domnie nu revine; iar în acest 
caz*, orice le-aţi spune, vor asculta totul, ba chiar o dată cu intrarea [voastră 
în dieceză] se vor întoarce la vechea stare de pace; și nici focul, nici fierul - 
strigă ei - nu-i vor despărți de Unire și de dragostea faţă de păstorul lor legitim 
si nici nu vor recunoaște vreodată pe un altul, cât va trăi el [!]. Тат cu privire 
la teolog, noi toți stăm pentru mărturia si pentru ceea ce a subscris întregul 
cler și naţiune, subscripţie ce v-am înaintat-o cu umilinţă preailustrei voastre 

domnii când urma să plecați la Viena, de vreme ce din milostivirea binevo- 
itoare a Maiestăţii sale avem deja teologi de ritul nostru”. Acestea sunt după 
cererea și voinţa clerului și întregii națiuni... “€ 

Scrisoarea e întocmită într-un stil simplu, aproape rudimentar, în care, prin 
învelișul formei latine, probabil traduse, răzbate căldura simfämintelor româ- 
nesti ale celor care isi împărtășeau devotamentul faţă de indräznegul diriguitor 
al strădaniilor lor pentru o soartă mai bună. 

Adunarea de la Daia a avut loc la 12 septembrie (st. v.; 23 septembrie st. 
n.), la ea luând parte aproape toți protopopii de la sud de Mureș. Aici s-a 
hotărât depunerea lui Aaron din vicariat, ceea ce i s-a adus la cunoștința 
acestuia la 17 (st. v.; 28 st. n.) aceeași lună prin doi delegați: Balomireanu și 
Dragoș, acesta din urmă, protopop de Turda. Motivarea: episcopul lipsind din 
dieceză de mai mult de un an, trebuie să înceteze funcția de vicar, conferită 
de el pe acest răstimp (!); nemulțumirea clerului pentru refuzul lui Aaron de 
a convoca sinodul, în pofida frecventelor cereri ale clerului, nemaifinändu-se 
sinod de la plecarea episcopului; i se reproșează că e vinovat de absența episco- 
pului”. 

Participanţii la adunare i-au adresat lui Inochentie o scrisoare, care e asemă- 
nătoare ca stil, dar și mai radicală în conţinut decât cea din 28 august. După 
ce se menționează în ea vechimea imemorială și continuitatea neîntreruptă a 
românilor în Transilvania, ca și „privilegiile, drepturile și prerogativele“ lor, 
se arată că, în urma „sfintei Uniri pe care a imbräfisat-o întreagă această nafiu- 
ne“, ea s-a ales cu transformarea arhiepiscopiei, pe care o avusese, în episcopie, 
adăugându-i-se acesteia cu sila „teologul de altă naţiune și rit“, care „prescrie 
legi“ episcopului și clerului. (lată deci idei care îl preocupau nu numai pe 
Inochentie, ci, fără îndoială, mai ales sub înrâurirea sa, și pe membrii preotimii 
sale.) Se menţionează apoi situaţia tulbure a diecezei din ultimii trei ani, de 
când lipseşte din ea vlădica, și se pune întrebarea dacă această situaţie nu se 
datorește aceluia care „prin informaţii răuvoitoare a lipsit acest scaun [episco- 
pesc] de păstorul său“. „Drept aceea vrem să declarăm ilustrisimei voastre 
domnii starea noastră nenorocită și gândul deja disperat că noi nu vrem, în 
nici un chip, ca ilustrisima voastră domnie să renungafi la episcopie (precum 
am auzit că e silită la aceasta) si nici nu vom admite, cât veți trăi, un alt episcop. 
Facem cunoscut și aceea că dacă ilustrisima voastră domnie ati fi silit, cu binele 
şi răul sau în orice fel, să faceţi acest lucru, poporul român va renunța chiar 
la Unire. El strigă într-un glas că, dacă vă veți întoarce, orice le veţi spune să 
facă o vor face, iar dacă nu vă intoarcefi, nu vrea să știe nimic de Unire si de 
uniţi, lucru desigur vrednic de luat în seamă și de spus acelora care sunt in- 
teresafi în păstrarea sfintei Uniri si în mântuirea sufletelor celor pentru care 
Hristos și-a vărsat sângele. Rugäm deci preaumil să poftifi, ca un păstor credin- 
cios și bun (a cărui prezență acum e mai necesară decât oricând vreodată), să 
aveți grijă a mângâia oile voastre orfane cu sosirea voastră grabnică. Dar fără 
[a avea] alături teolog de altă națiune și rit, cu privire la care întregul cler cu 

poporul au înaintat cerere încă din anul 1744, în timpul plecării ilustritäfii 
voastre la Viena, pentru a-i obține îndepărtarea, la ceea ce stáruie în fapt încă 
[si acum], făcând cunoscut că nu vreau în nici un chip să-l aibă, ca pe o piatră 
de poticnire!“ 

Scrisoarea, care se încheie cu o formulă de așteptare a răspunsului și de 
deferengä, poartă data cronologică de 12 (nu: 22, cum se afirmă îndeobște!) 
septembrie 1747, iar ca dată topografică: Daia (în copia păstrată în „protocolul“ 
lui Inochentie) sau Daia si Juc (in copia ajunsă la nunțiul Serbelloni). După 
aceasta, urmează semnăturile arhimandritului Leonte Monas (care, repetăm, 
era și protopop) si a 25 de alți protopopis, printre care îi regăsim si pe Avram 
Dăianu (în casa căruia s-a ținut adunarea), precum și pe Säcädate. Dintre ceilalți 
semnatari ne mărginim a-i aminti pe Balomireanu, Dragoș, Timandi, Samuil 
Pop (la care avusese loc întâlnirea de la Sebeș), Zaharia Cioca (Csóka) de 
Hunedoara (care păstra, se pare, conceptul scrisorii). Printre semnatari figu- 
rează, pe lângă sus-zișii Timandi și Dragoș, și alți protopopi de la nord de 
Mureș, regiune socotită până atunci de guvernul transilvănean ferită de frămân- 
tări ostile Unirii si de opoziție față de Aaron, dar mai nou agitația se manifesta 
si aici, fapt care îngrijora secţia catolică a guvernului'?. A avut loc o adunare 
şi la Juc!'. În orice caz, cele 26 de iscälituri de sub scrisoarea din 12 septembrie 
se impart cam in mod egal între părțile cis- și transmureșene ale diecezei (dacă 
luăm ca punct de orientare, cum se făcea pe atunci, Sibiul, reședința Guver- 
nului Transilvaniei). Datarea topografică dublă, în una din copii, vrea să 
învedereze, desigur, și ea participarea din ambele regiuni la acțiunea în favoarea 
lui Inochentie. Mai mult de jumătate din numărul protopopilor uniți au sem- 
nat scrisoarea. Într-adevăr, potrivit conscripfiei făcute de Inochentie in 1733, 
în dieceză erau 49 de protopopi; mai târziu a crescut numărul lor, căci, printre 
cei 26, care figurează în scrisoarea de față, se află si titularii a 5 protopopiate 
- între care al Blajului - care lipsesc din amintita conscriptie. „Dar si aceea 
este probabil - credea Bunea - că numai reședința protopopilor s-a schimbat, 
fără a se inmulfi numărul protopopiatelor.“!2 În realitate, a crescut numărul 
lor, în anul 1747 el ridicându-se la 505. 

Aaron s-a grăbit să meargă la Sibiu, unde a adus la cunoștința secției catolice 
comunicarea de destituire ce i s-a facut din partea protopopilor opozitionisti, 
ceea ce a transmis apoi, revenit la Blaj, si nunfiului. În scrisoarea către acesta, 
din 4 octombrie, isi arată amărăciunea, spunând că el n-a căutat niciodată 
funcția de vicar general, ci a fost numit în ea de Inochentie, din proprie initia- 
tivă, și a fost confirmat de forurile superioare. De altminteri, nici nu dorește 
să păstreze această funcție, dar să se procedeze legal, nu cum s-a făcut, căci el 
n-a fost revocat de superiori, ci de subordonații săi, printr-o sentință adusă de 
aceștia, fără ca el să fi fost judecat. Nu știe să fi scris împotriva episcopului; 
„care o fi cauza întârzierii aceluiași [de a se întoarce], alții vor sti mai bine, eu 
aș vrea si aș fi vrut totdeauna să fie prezent in stâna sa“. În post-scriptum, isi 

exprimă bănuiala dacă „n-au contribuit la această conspirație si misionarii 
nostri sosiți recent de la Roma" (Caliani şi Maior)!*. 

Opoziția față de Aaron era, după părerea secţiei catolice, comunicată de ea 
suveranei la 29 septembrie, în urma relatării „neașteptate“ a vicarului, rezultatul 
unor frământări ce cuprinseseră latent dacă nu întreg clerul, măcar partea lui 
mai importantă, cea mai activă. Pe această parte, mică, dar instruită în ceea 
ce priveşte cerinţele funcţiei sacerdotale, o urmează, „ca pe cea care conduce“, 
restul clerului, „împreună cu mica nobilime si cu plebea necioplită“. În rân- 
durile opoziţiei se află si cei suspecti de complicitate cu neunifii, impotrivin- 
du-se ordinelor superioare. Originea „acestui rău“, prin care se înțelegeau toate 
aceste frământări, e raportată la corespondența întreținută, „printr-o surprin- 
zătoare mestesugire“, cu Roma, adică cu Inochentie. Si basilienii întorși de 
acolo de curând, deci Caliani și Maior, nu prea vreau să aibă relații cu Aaron, 
ci tin mai mult cu protopopii care conspirá contra acestuia, se arată și în acest 
raport!>. 

De fapt, o parte cel putin dintre protopopi, într-o scrisoare adresată lui 
Inochentie, a cărei dată n-o cunoaștem, dar care pare, după conținut, din 1747, 
în orice caz anterioară excomunicării lui Aaron, îi reprogau vlădicăi de a4 fi 
numit cu de la sine putere vicar general pe acesta, fără consultarea clerului, 
mai ales că instituţia respectivă nu fusese în uzul bisericii românești și clerul 
nici nu-l cunoştea bine pe Aaron. Acum Inochentie culegea rodul acestui act 
arbitrar, după părerea lor!6. 


* 


În această atmosferă agitată de solidaritate a clerului și poporului cu marele 
pribeag, solidaritate mergând până la ameninţarea de părăsire a Unirii cu 
Biserica Romei, sosesc în dieceză scrisorile vlădicăi vestind excomunicarea lui 
Aaron, cu impunerea promulgării ei. 

Într-un fel de al doilea post-scriptum la pomenita epistolă din 4 octombrie 
către nunțiu, vicarul îi arată că, tocmai în timp ce i-a scris, a aflat că Inochentie 
scrisese la diferiţi (e vorba, precum am văzut, de o serie de protopopi)!” despre 
excomunicarea și înlocuirea sa cu Balomireanu; el, Aaron, însă n-a făcut nimic 
fără sfatul forurilor bisericeşti superioare, printre care și nunțiul; îi cere deci 
„îndrumare ulterioară“. A doua zi, comunică vestea proastă și guvernatorului; 
e amărât de rușinea și „moartea civilă“ pe care trebuie să le îndure el, care 
s-a călăuzit doar după sfatul cerut si primit de la cei „înţelepţi“ si interesaţi. ` 

În răspunsul său din 14 octombrie, Serbelloni caută să împrăștie nelinistea 
lui Aaron, de vreme ce are împuternicirile legitime pentru continuarea exerci- 
tării funcţiei sale (aluzie la vicariatul apostolic!) și consimțământul Curţii 
vieneze, căreia i-a comunicat, de altfel, scrisoarea sa!?. 

În aceeaşi zi, nunțiul anexează la raportul său către Valenti textul aceleiași 
scrisori, pentru a servi ca o „nouă mărturie a firii tulburi [genio torbido] - zice 
Serbelloni - a acelui monsenior episcop Klein și cum îndrăznește el să atenteze 

a aduce prejudicii linistei si bunei conduceri a acelei biserici și, în consecinţă, 
inevitabil religiei, stând la Roma sub umbra tronului pontifical“. Titlul de vicar 
apostolic, în virtutea căruia Aaron putea să guverneze dieceza chiar și fără voia 
episcopului, a fost ținut în secret până acum pentru a menaja susceptibilitatea 
Cancelariei Aulice „a Ungariei“ (scăpare pentru aceea a Transilvaniei), care 
ar fi putut considera exercitarea vicariatului cu acest titlu ca o intervenție a unei 
jurisdicții străine (cea papală). Dar, continuă nunțiul, el i-a arătat lui Kolowrat 
că, în starea actuală a lucrurilor, e cu totul necesar să se divulge acest titlu, nu 
într-atât ca o garanţie personală pentru Aaron, cât pentru informarea celor care 
trebuie să i se supună”. 

Între timp, Balomireanu, numit, precum știm, de Inochentie ca noul vicar 
general al diecezei, după ce s-a sfătuit „cu alți cinstiți protopopi", a trimis la 
20 septembrie (st. v.; 1 octombrie st. n.) o circulară „cu aspră poruncă“, potrivit 
instrucțiunilor vlădicăi, pentru convocarea „săborului mare“ pe ziua de 9/19 
octombrie la Blaj?'. Guvernatorul, care aflase de această convocare, а cerut la 
17 octombrie în zadar să fie amânată ținerea sinodului până la sosirea aprobării 
suveranei, informată printr-un raport expediat abia la 18 octombrie”. 

În vremea aceasta, Aaron, nestiutor de convocarea sinodului, se găsea la 
Mänärade, la culesul viilor episcopale. În preziua sinodului, aici Іа întâlnit 
întâmplător protopopul Făgărașului, Vasile Baran (Barany)?, in drum spre 
Blaj, la săbor. Aaron l-a rugat ca la întoarcere să-i spună ce se va fi discutat 
acolo. A doua zi, la Blaj, Baran află încă înainte de începerea şedinţelor sino- 
dului, având posibilitatea să citească și scrisorile lui Inochentie din august, ce 
trebuia să se promulge acolo de Balomireanu și, uimit de măsurile ordonate 
de vlădică împotriva lui Aaron fără știrea Curtii chezaro-regesti, a renunțat să 
stea la sinod, s-a înapoiat la Aaron, povestindu-i cele constatate. Acesta îi dădu 
atunci, la 9/20 octombrie, o scrisoare pentru guvernator, în care îi relata și 
faptul că în aceeași zi doi delegați ai sinodului i-au adus la cunoștință excomu- 
nicarea, destituirea din vicariat (după ce fusese deja depus o dată de o parte a 
clerului la Daia) și suspendarea sa din preoție de către Inochentie, predân- 
dud și actul respectiv al acestuia. Scrisoarea i-a fost înmânată lui Haller de către 
protopop la Sibiu, împreună cu o dare de seamă proprie, la 10/21 octombrie”. 

Între timp, sinodul s-a întrunit sub preşedinţia lui Balomireanu. După 
alegerea protopopului Chira de Sovata ca secretar, s-a citit ordinul formal de 
interzicere a finerii sinodului, emis de Haller la 17 octombrie. Dar participanții, 
invocând faptul că nu cunosc de ce e învinuit vlădica, după cum „nu ştiu dacă 
e privat după canoane de episcopat“ și, ținând seama de tulburarea din sânul 
clerului și poporului, au hotărât să se răspundă guvernatorului că „acest sinod 
trebuie să se țină din porunca domnului episcop, cerut fiind de necesitatea 
absolută a clerului“. Doar protopopii de Roșia (Montană) si de Bistra s-au 
retras atunci din sinod?, iar cel de Făgăraș - precum am văzut - s-a ferit încă 
înainte de deschiderea lui să ia parte. 

S-a dat apoi lectură decretului vlădicesc de excomunicare a lui Aaron și au 
fost aleși amintipii delegati ca să i-l aducă la cunoștință. 

S-a citit după aceea decretul de numire ca nou vicar general a lui Balo- 
mireanu. Sinodul a manifestat la început o atitudine principial negativă - pe 
linia tradiţiei bisericii românești, invocată, cum am arătat, și în legătură cu 
Aaron - fafa de acest act episcopal, „întrucât: întâi, clerul are datina și facultatea 
să aleagă si pe episcop, cu atât mai mult pe subalterni; al doilea, vicariatul 
n-a fost în uzul clerului și sinodului în timpurile de mai înainte“. Cu toate 
acestea, îl acceptă pe Balomireanu pentru ca el să-l reprezinte pe episcop, ur- 
mând ca să se ocupe și de acele treburi ale clerului, pe care acesta i le va indica. 
El a depus jurământ că își va desfășura activitatea în condiţiile impuse; Avram 
Dăianu, ales notar al clerului, a făcut la fel?. 

Sinodul, ale cărui lucrări au ținut trei zile (19-21 octombrie)”, a ales о 
delegație, compusă din vicarul Balomireanu și protopopii Gheorghe de Dobra 
si Maniu de Ormeniș, ca să-l informeze pe guvernator despre hotărârile luate’. 
De asemenea, toti protopopii participanţi au contribuit la strângerea unui 
ajutor bänesc, 200 de florini, expediat exilatului de proaspătul vicar”. S-a mai 
hotărât de sinod ca tot Gheorghe de Dobra să plece ca delegat la Viena cu un 
memoriu pentru a obține permiterea întoarcerii lui Inochentie în dieceză”. 
Vicarul și notarul trebuiau să-l instiinteze de tot ce s-a hotărât. Despre alegerea 
protopopului de Dobra pentru misiunea arătată, precum și despre cererea 
sinodului ca între timp Inochentie să nu-și dea demisia în nici un chip, căci 
altfel „întreg răul i se va imputa“ lui, aflăm dintr-un extras textual făcut de 
vlădică dintr-o scrisoare ce i-a adresat-o Balomireanu cu data chiar de 19 
octombrie”. 

După ce-l înștiințase pe guvernator și-l consultase pe episcopul romano- 
catolic al Transilvaniei, precum si pe „alți de asemenea buni catolici“, între- 
bându-i ce să facă în starea in care a fost pus de promulgarea măsurilor luate 
contra sa de vlădică, potrivit sfatului lor, Aaron, la 28 octombrie 1747, s-a 
adresat de la Sibiu nunfiului și Propagandei, cu memorii aproape identice, 
anexándude şi câte o copie a decretului vládicesc ce-l lovea. Se declară și acum 
- ca la 4 octombrie - nevinovat, apărându-se cu modestie, dar și cu demnitate, 
argumentat și cu bun-simf, punct cu punct, de cunoscutele invinuiri cuprinse 
in decret?. Arată, între altele, că în funcția de vicar - pe care, repetă, n-a rävni- 
to - a fost leal față de episcop și că n-a recurs la forurile superioare pentru a 
unelti, ci pentru a le cere îndrumare, cum face și cu acest prilej. Pe de altă parte, 
trebuia să se supună ordinelor primite de la ele, în ultimă instanță de la papă 
şi de la suverană”. 

Curtea vieneză, la curent și ea cu ordinele grave sosite în dieceză din partea 
lui Inochentie, cerea în aceste zile, prin Gyulaffi, nunfiaturii, pe de o parte să 
se mai amâne (desigur, din motivele pe care le cunoastem)* promulgarea 
dispozifiei prin care pontificele transformase funcția de vicar general a lui 
Aaron în aceea de vicar apostolic; pe de altă parte, începea să stăruie ca papa 

să-l oblige pe vlădică la revocarea amintitelor ordine; totodată, ca nunțiul să 
le scrie lui Caliani și Maior, îndemnându-i să se silească a da un exemplu bun 
unifilor, supunändu-se dispoziţiilor oficiale, în loc de a app la dezordini”. 
Nunţiul a satisfăcut cererea din urmă încă la 25 octombrie. 

Tot el, răspunzându-i la 11 noiembrie lui Aaron, căuta să-l încurajeze cu 
măsurile ce urmau a fi luate de Curtea vieneză și de Scaunul roman spre a face 
faţă situației create prin „imprudența“ lui Micu si a-l menţine în funcţia de 
vicar”. În aceeași zi, îi trimite lui Valenti atât decretul vlädicesc primit de la 
Aaron, cât si memoriul de justificare al acestuia, comentându-le nefavorabil 
pentru Inochentie, chiar cu indignare, socotind că șefului diplomației pon- 
tificale și, concomitent, al Propagandei, ele îi „vor servi din nou ca un argument 
indubitabil al pasului îndrăzneţ al acelui monsenior episcop de Făgăraș pentru 
a răsturna religia catolică în acea dieceză, atacând, în timp ce stă la Roma, până 
si jurisdicția supremă a Sanctitäfii sale“. Tot nunțiul scrie că a făcut cunoscut 
marelui cancelar al Transilvaniei și contelui de Kollovrat cât de mare e dezor- 
dinea acum când apare că a fost depus din funcţie vicarul episcopului și exco- 
municat, fără a fi lämurifi catolicii din acele parti despre nulitatea acestui act, 
„fiindcă el [vicarul] avea împuterniciri superioare, și ce confuzie trebuie să fie 
acolo acum că s-a publicat numirea unui nou vicar, făcută de dânsul [episco- 
pul]“. Curtea insistă ca acesta să fie obligat a-și revoca măsurile împotriva lui 
Aaron și să fie înlocuit, „pentru ca religia catolică să nu piardă în puţine zile 
ceea ce a câștigat cu greu in mulți ani“. 

De altfel, despre situaţia tulbure de după sinod, Caliani și Maior, asociin- 
du-si pe confratele Gherontie Cotore (întors și el de curând la Blaj de la studii, 
urmate însă la Tirnavia), au scris nunfiului la 27, iar Propagandei la 29 octom- 
brie epistole comune, în redactarea retorică a lui Maior. Ei arată că agitația din 
sânul clerului și al poporului e foarte vie, auzind despre presiunile ce se fac 
asupra lui Inochentie spre a4 sili la demisie. „E tare de temut că dacă episcopul 
renunță la episcopie, și poporul renunţă la sfânta Unire.“ E unanim strigătul: 
„episcopu’ nostru, episcopu' nostru!“ Răspunzându-le la 18 noiembrie, Ser- 
belloni își exprimă dezaprobarea faţă de măsurile pe care le-a luat Inochentie 
împotriva lui Aaron, deși ştia bine că papa îl numise vicar apostolic „până când 
se vor potoli controversele prin care și-a făcut ostilă, în chip imprudent, această 
Curte chezaro-crăiască, așa că merită o serioasă mustrare, căci, stând la Roma 
sub protecţia Sfântului Scaun, a atacat, prin acest fapt scandalos, jurisdicția 
pontificală“. Îi sfătuieşte ca, aducându-și aminte de jurământul lor de misionari, 
să dea cuvenita ascultare autorităţii papale, lăsând suveranului pontif și Curţii 
vieneze să hotărască asupra situației Unirii*. Drept răspuns la indemnurile 
nunfiului, Maior îi arată, la 23 a aceleiași luni, - scriind și în numele lui 
Caliani și Cotore, într-o latineascá pe alocuri confuză -, „rațiunea pentru care 
nu putem, în realitate, să ne supunem părintelui Aron [...], deoarece și clerul, 
ba încă și întreg poporul îl evită cu totul și ar fi foarte periculos dacă cineva 
n-ar părea că face la fel; l-ar amenința, astfel stând lucrurile, desigur, un sfârșit 

rău al vieţii. Apoi, chiar dacă părintele Aron ar rămâne în aceeași stare [de 
vicar]“, regula ordinului (basilian) nu permite călugărilor acestuia să se supună 
unui preot secular, cum e acela (care n-a intrat încă în ordin). Repetă în parte 
cele scrise mai înainte despre tulburarea din rândurile unifilor si dorința ca 
Inochentie să se poată înapoia cât mai curând, căci altfel nu se va putea des- 
fügura nici o activitate rodnică de misionar și „nu se are grijă de poporul 
transilvănean“. Mai târziu, la 26 decembrie, îi va răspunde și Caliani lui 
Serbelloni, vorbind, de asemenea, și pentru confrații săi. După declaraţii de 
devotament față de cauza Unirii, spune că nici clerul, nici poporul nu-l vreau 
pe Aaron ca vicar apostolic și refuză însăși această funcție. Potrivit părerii sale, 
pentru a păstra Unirea și a-i împăca pe românii uniți, trebuie „fie să se întoarcă 
episcopul, fie, dacă nu poate să se facă aceasta, să renunțe [la episcopat] si 
venerabilul cler să-și aleagă [un alt] episcop, după drepturile bisericii sale“*. 
În ciuda intervenţiei nunfiului, cei trei călugări continuau să-l evite pe Aaron, 
influențând, prin exemplul lor, clerul și poporul“. 

Dar şeful opoziţiei din fara față de Aaron era protopopul Balomireanu, care 
a fost numit de Inochentie ca noul vicar general. La 17 noiembrie, Gyulaffi îl 
instiinfa, din partea Curţii vieneze, pe nunțiu că aceasta consimfea, în sfârșit 
(sub presiunea situației), să se publice în dieceză transformarea de către papă 
a funcției de vicar general a lui Aaron în aceea de vicar apostolic”. La rugämin- 
tea suszisului șef al Cancelariei Aulice Transilvănene, Serbelloni i-a scris, a 
doua zi, lui Aaron ca să-și divulge amintita lui calitate*, iar protopopului din 
Balomir ca să-i aducă la cunoștință lipsa de valabilitate a dispoziţiilor episco- 
pului. „În consecinţă, te avertizez - îi scrie protopopului - să te abpii de la 
exercitarea vicariatului și să recunosti pe vicarul apostolic.“* Peste o luna, 
destinatarul acestei epistole, „Nicolaus Balameri, vicarul general al preai- 
lustrului domn episcop de Făgăraș“, va da un răspuns negativ ferm, deși într-o 
limbă latină aproximativă si în ton smerit, injoncfiunii nunfiului, accentuând 
că funcția de vicar apostolic va pricinui ruina Unirii în „această plebe necio- 
plită“, în „acest popor care înclină și astfel spre schismă“. În scrisoarea sa, la 
redactarea căreia se pare că a fost ajutat de Maior, el invocă legătura jură- 
mântului, care obligă la supunere față de episcopul Klein, acesta excomuni- 
cándu4 pe Aaron și dispunând ca sancţiunea să fie promulgată în toate bise- 
ricile (unite) din principat. A i se supune în asemenea condiţii lui Aaron ar 
însemna a se expune primejdiei de a fi ucis, împreună cu acesta, de sălbăticia 
poporului“. 

Suszisa corespondenţă din octombrie-decembrie 1747 dintre nunțiu, pe 
de o parte, basilieni, Aaron și Balomireanu, pe de alta, a fost comunicată, 
aproape toată, de cel dintâi nu numai șefului diplomaţiei pontificale“, ci si 
Curţii chezarocraiesti®, cu care Scaunul papal se stráduia să colaboreze strâns 
în încercarea de remediere a stării confuze din episcopia românească, agravată 
de promulgarea dispoziţiilor luate de Inochentie, din exilul său roman, împo- 
triva lui Aaron. 


INOCHENTIE MICU-KLEIN. EXILUL LA ROMA (1745-1768) 117 


Agitatia din dieceză a determinat Deputatia Aulică pentru Treburile Transil- 
vănene ca, împreună cu Cancelaria Aulică Transilvăneană, să se gândească, 
din partea Curții, si la alte măsuri. Într-un referat comun, întocmit de Csató 
cu data de 25 octombrie, înaintat Mariei Tereza, i se propunea să ordone 
interogarea lui Balomireanu, a lui Caliani, Maior si a altor adepţi activi ai 
vládicái?', socotiți a promova starea tulbure, afäfatä de acesta de la Roma. 
Propunerile din referatul aprobat de suverană au fost cuprinse în rescriptul 
ei din 14 noiembrie către secția catolică din guvernul de la Sibiu. 

„Punctele de interogatoriu“ au fost trimise cu aceeași ocazie de la Viena, 
referindu-se, în substanţă, la adunările clerului, mai cu seamă la sinodul de 
la Blaj, și la hotărârile luate de ele; de asemenea, figura întrebarea: „cine sunt 
din cler călugări, sau chiar mireni de rit grec, care obișnuiesc să corespondeze 
cu Roma și cu cine, prin mijlocirea cui trimit sau primesc scrisori ori dacă le 
adresează direct acelora cărora sunt trimise sau altora și la cine le includ?“ și 
ce confine această corespondenţă din ultimul timp?? Modalitatea convocării 
pentru audiere a fost pregătită de secție împreună cu Aaron, care, între timp, 
fără a-și face mari iluzii, a divulgat - asa cum îi ceruse nunțiul - titlul sáu de 
vicar apostolic, de care a luat act si guvernul ardelean?. Deoarece trebuiau 
convocate persoane bisericești, pentru a nu aduce prejudicii imunitatii ecle- 
ziastice, s-au emis citafii, de Aaron, și instiinfäri, pe baza rescriptului regal, de 
guvernator, dar cei vizafi nevoind să aibă legături cu primul, pe care, în ciuda 
noului său titlu, îl socoteau mai departe excomunicat, au dat urmare formal 
numai invitafiei venite din partea celui de-al doilea“. 

Audierea a avut loc în fața secției catolice în frunte, ca de obicei, cu guver- 
natorul Haller, fiind prezenți, alături de consilierii din secţie, si Aaron, precum 
si teologul iezuit (Pallovics). La 15 decembrie a decurs interogarea ,,proto- 
popului“ Balomireanu, la 16 aceea a lui Caliani și Maior. „Ei s-au supus 
prompt și fără nici o dificultate“, raportează secţia, în ziua următoare, împără- 
tesei-regine. Balomireanu a arătat cum s-au desfășurat întâlnirea de la Sebeș, 
adunarea de la Daia, sinodul de la Blaj, adunarea de la Alba-lulia (aceasta la 
2 decembrie); a văzut scrisori ale lui Inochentie „la mulți, cu ce ocazie le-au 
primit sau au răspuns la ele vor fi știind ei“; a dat, în general, cu precauţie, 
amănunte despre propria sa corespondenţă cu episcopul; n-a avut legături cu 
protopopul ortodox al Brașovului (Eustatie Vasilievici, antiunionist notoriu, 
în relaţii cu rușii și cu sârbii) etc. Cât priveşte audierea lui Caliani și Maior 
ei au mărturisit, în esenţă, mai ales cel dintâi, că știau, mai mult din auzite, 
despre unele adunări ale clerului; se aflau în corespondenţă, uneori indirectă, 
şi cu Inochentie; la Roma fuseseră numai în relații sporadice cu el și cu prilejul 
întoarcerii lor in fara n-ar fi „acceptat“ nici o însărcinare de la dânsul”. 

Protopopul Dragoș de Turda, precum și încă alți „corifei“ urmau, după 
planul secţiei, să fie interogafi în ianuarie 1748, dar nu cunoaștem dacă acest 
lucru a avut într-adevăr loc. În schimb, în același timp cu cei trei clerici de mai 
sus, audiaţi în decembrie 1747, s-au înfățișat înaintea secției, cu toate că n-au 

fost citați, 10 protopopi din districtele învecinate Sibiului, prezentându-și unele 
doleante®, dar în absența lui Aaron, cu care - asemenea călugărilor basilieni?" 
- nu voiau să aibă nici ei legături, declarând că dacă poporul ar observa că 
dânșii s-ar supune vicarului apostolic, ar fi în stare să le amenințe chiar viaţa. 
Secţia lea atras atenfia, printre altele, totuși ca, în virtutea ordinelor superioare, 
să nu țină sinoade sau adunări fără aprobarea prealabilă a suveranei, să-l 
recunoască pe Aaron în noua sa calitate și să nu corespondeze cu vlădica. 
„Nesupușilor indärätnici“ li se pun în vedere sancțiuni: vicarul apostolic poate 
să-i arunce, cu aprobarea „protectorilor“, cerând și sprijinul autorităţilor, în 
„închisorile episcopale“, potrivit ordinelor anterioare (din 1746) ale suveranei. 
În același raport al ei din 17 decembrie, secția nu sovai, de altfel, să zugrăvească 
starea Unirii tot atât de șubredă ca-n vremea apariţiei lui Visarion. Pentru a 
ieși din impas, își exprimă urarea ca suverana, împreună cu Scaunul pontifical, 
să dea cât mai curând episcopiei un cap, care să corespundă înaltei sale func- 
tiuni pastorale ca fermitate, judecată, cunoștințe, activitate. „Aceasta o dorește 
cu voința unită și așteaptă cu neliniște plebea, ca să vadă clar, într-o asemenea 
căpetenie, o îndrumare, clerul [ca să vadă în ea] o strădanie spirituală, iar 
poporul [credincioșii] grijă păstorească“! În atare privință e evocată de secție 
cu nostalgie figura (apolitică!) a lui Giurgiu-Patachi și ea își manifestă speranța, 
deși cam nebulos, că viitorul episcop va merge pe urmele lui, redresând astfel 
situația Unirii”. 

Oricum, confuzia în dieceză a ajuns la culme, căci, în urma promulgării 
dispozițiilor luate de vlădică împotriva lui Aaron, existau, ca să folosim cuvin- 
tele lui Augustin Bunea, „două autorități bisericești: una legitimă, a vicarului 
apostolic Aron, care avea drept și datorinfä a guverna biserica, și era recunoscut 
si de Curte, alta nelegitimă, a noului vicar Nicolau Pop [Balomireanu], pe care 
episcopul nu fusese în drept a-l pune vicar episcopesc cu delăturarea vicarului 
apostolic“. Divulgarea titlului de vicar apostolic al lui Aaron, in loc de a-i 
convinge pe diecezani de lipsa de valabilitate a dispozițiilor pribeagului de la 
Roma - cum spera nunțiul, induplecänd în acest sens și Curtea vieneză“ - 
mai degrabă i-a intärätat, bánuind în titlul respectiv, deși pe nedrept, o intenţie 
de desființare a episcopiei*'; chiar și punerea sub sechestru a veniturilor episco- 
pale era interpretată in chip asemänätor‘?. Tocmai din pricina amintitei con- 
fuzii din rândul unifilor cerea Curtea de la Viena - prin nunțiu, după cum 
am arătat? - Scaunului papal ca, întâi de toate, să-l oblige pe Inochentie la 
revocarea excomunicării lui Aaron, care (spre deosebire de cea anterioară, a 
lui Balogh) a fost promulgată în toată dieceza, provocând o profundă tulburare 
între credincioși. Această revocare trebuia, în intenţiile Vienei, să preceadă 
demisia, soluţia finală la care ea nu renunța. 


* 


În tot acest timp, si chiar mai înainte, se făceau noi presiuni asupra lui Micu 
pentru ad sili la demisie. La 2 septembrie 1747, Maria Tereza îi cerea lui Albani 

(în spiritul amintitelor propuneri ale conferinței ministeriale din 5 mai)“ 
să-l convingă a renunţa „din propriul îndemn“ și cât mai curând la episcopie 
în schimbul unei pensii, ameninfändu-, în cazul contrar, cu proces pentru a 
se fi refugiat (în altă țară), a fi instigator si, ca atare, învinuit de lezmajestate‘°. 
Puţine zile după aceea, s-a întreținut și Kollowrat, în numele suveranei, din 
nou cu nunțiul despre problema demisiei, evident cu același gând ca acesta 
să raporteze la Roma pentru grăbirea realizării ei, ceea ce a și făcut la 9 septem- 
brie®. Ráspunzándud la 23 aceeași lună, Valenti îi comunica, cu referire la 
Curia romană, că „nu s-a pierdut, nici nu se pierde din vedere afacerea renun- 
țării [...]; ba chiar pot să vă spun că eu însumi i-am vorbit de mai multe ori. 
E foarte adevărat că, nefiind el prea ușor de înduplecat, mai ales într-un lucru 
care crede că nu e nici spre onoarea sa, nici în interesul său, nu se poate acționa 
aici cu repeziciunea ce s-ar dori acolo [la Viena]". ЇЇ roagă, în încheiere, pe 
subalternul său din capitala habsburgică să-l asigure pe conte că din partea 
Scaunului papal se depune cea mai mare grijă spre a sprijini împlinirea dorinţei 
regesti, ținând seama si de faptul că e legată de „binele spiritual“ al bisericii 
respective”. 

Cât privește pe Albani, ca urmare a suszisului mandat din 2 septembrie, 
se străduia și el să-l determine pe Inochentie la abdicare, dar acesta, „cu toate 
că s-a arătat dispus“ să o efectueze, - va scrie, la 18 noiembrie, cardinalul către 
Uhlfeld ~, „a declinat până acum totdeauna să se angajeze la actul ei formal“. 
În scrisorile trimise adepților săi în țară, cu datele de 9 si 30 septembrie, vlădica 
arată că nu poate să demisioneze, spre paguba bisericii sale, nu poate să-și 
părăsească credincioșii fără consimțământul lor și, chiar dacă ar fi constrâns 
prin „foame si arest“ să-și dea demisia, o asemenea „demisie silită“ near fi 
valabilă”. Notäm că nici la Curia romană, пісі la Viena nu s-a aflat încă despre 
excomunicarea lansată contra lui Aaron și despre celelalte dispoziții trimise 
în {ага cu data de 25 august. 

Supus, așadar, la presiuni tot mai insistente pentru a i se stoarce demisia 
(și a renunța astfel la continuarea luptei pentru drepturile bisericii și poporului 
său), preocupat de griji materiale, Inochentie încearcă iarăși să o îmbuneze pe 
Maria Tereza, voind să-i propună, prin Albani, un fel de formulă de compro- 
mis. Într-adevăr, la 19 septembrie, el îi predă lui Baldani, auditor al cardi- 
nalului, o cerere destinată să fie transmisă de acesta suveranei. În această 
petiție, dezlânat și întortocheat redactată, considerând că și-a atras indignarea 
împărătesei-regine fără nici o vină, o roagă să anuleze toate „controversele“ în 
care era implicat până acum și urmările lor ce ar putea rezulta în viitor, să-l 
reintegreze cu „garanție legală“ în drepturile sale „pontificale“ (episcopale), ca 
să se poată închina de aici înainte numai îndatoririlor sale spirituale de episcop, 
renunțând la preocupările „temporale“ (lumești, social-politice)” ale bisericii 
sale, care i-au fost impuse - spune el! - de nungiatura in 1741... De altminteri, 
aceste preocupări le reduce - din motive tactice? - în prezenta cerere doar la 
conflictul cu teologul iezuit și numai pe tema că cel din urmă refuza jurământul 

de supunere față de episcopul și clerul unit (chestiune despre care am mai 
vorbit)" si, astfel, chiar teologul punea piedici respectării mandatului regesc 
prin care era numit în dieceza unită! Prea vag pomenește Inochentie că „per- 
soana mea e prejudiciată de faptul că, dincolo de îndeplinirea îndatoririlor 
pontificale propriu-zise, am purtat și alte treburi, de care a trebuit să mă ocup 
în urma avertismentului sacrei nunfiaturi. Acum însă mă pot retrage de la 
aceste treburi fără a dispreţui avertismentul apostolic, căci sacra nunfiaturä fine 
partea iezuiţilor, își blamează avertismentul ei şi pe mine prin însuși acest fapt 
mă dezleagä de prearespectuoasa ascultare...“” 

Ne putem întreba, în legătură cu această petiție, dacă activitatea „temporală“ 
a lui Inochentie a început abia în 1741, iar nu chiar de la numirea sa ca episcop 
in 1729, așa cum am arătat la locul sau”. Si, apoi, care ar fi fost demarcatia 
sigură între „pontifical“ și „temporal“, mai ales în concepția sa? De altfel, însuși 
conflictul cu teologul iezuit a izbucnit deja în 1738 și vlădica a fost acela care 
„la început ia pus pe protopopi și popi să se scoale in contra teologului...“ și 
aceasta încă din 1739, chestiunea fiind prezentată apoi, in 1741, si nunjiului^. 

Oare cererea a fost trimisă de Albani la Viena - cum era de datoria sa și 
Micu l-a rugat s-o facă în calitatea oficială de reprezentant diplomatic - sau 
același cardinal a refinut-o, socotind-o inutilă, de vreme ce i-a fost înaintată când 
trebuia, tocmai din mandatul suveranei, să-l înduplece la demisie, crezând deci 
că Maria Tereza nici așa nu va lua o asemenea cerere în seamă? Să presupunem 
totuși că a fost transmisă și să facem chiar ipoteza, la drept vorbind imposibilă, 
că ar fi fost luată în considerație și regina ar fi admis reintegrarea lui Inochentie 
în dieceză. În acest caz, e greu de închipuit că el, cu temperamentul, cu ati- 
tudinile sale combative din trecut și cu manifestările în aceeași direcție pe care 
i le vom constata și de aici înainte, ar fi putut renunța la activitate „temporală“, 
politică. De aceea, bănuim că această petiție a fost doar o încercare tactică, putin 
chibzuită, în situația de grea cumpănă, chiar de oscilare psihică, de stare ne- 
vrotică, în care se zbuciuma pe atunci autorul ei. 

La Scaunul papal a ajuns, prin nunțiul de la Viena, abia pe la începutul 
lui noiembrie 1747 vestea dispozițiilor luate de la Roma de către Inochentie 
la 25 august. Ca urmare, Valenti îi răspundea, la 11 noiembrie, lui Serbelloni: 
„După ce Sanctitatea [sa] Domnul nostru [papa] a aflat cele comunicate de 
domnia voastră ilustrisimă prin cele două scrisori din 14 si 28 ale lunii trecute, 
cu privire la conduita stranie a acestui monsenior episcop de Făgăraș, a porun- 
cit ca să se facă despre ea raport și acestei Sfinte Congregafii a Propagandei, 
ceea ce va avea loc în [congregația] din lunea proximă. De aceea, îmi rezerv 
mie să và instiinfez cu prima ocazie pe domnia voastră ilustrisimă despre 
rezoluţia ce se va aduce, putandu-va între timp afirma că există o preocupare 
serioasă de a se lua măsuri pentru liniștea și binele spiritual al acelei dieceze"^^. 
Cu toate că s-au și făcut niște rezumate din suszisele scrisori în vederea congre- 
gatiei din 13 noiembrie, adică din ziua fixată, totuși se pare că această chestiune 
n-a fost discutată, fără să stim de ce”. În orice caz, n-avem indicaţii că Valenti 

- care, reamintim, era și șeful Propagandei - i-ar fi scris, potrivit promisiunii 
sale, nunfiului despre vreo rezoluţie luată în această vreme de instituţia respec- 
tivă în legătură cu Inochentie. 

În schimb, a pornit chiar de la papă o nouă dispoziţie, precum reiese din 
ceea ce scrie același Valenti aceluiași nunțiu, nu mai târziu de 18 noiembrie. 
La această dată, îi comunică următoarele: suveranul pontif, ca de altfel și 
împărăteasa-regină, consideră că situaţia religioasă adânc tulburată a diecezei 
de Făgăraș ar fi foarte greu de îndreptat fără îndepărtarea din fruntea ei a lui 
Micu, situația avându-și ca „principal izvor conduita imprudentă“ a acestuia. 
„Drept aceea, îmi dete ordin să-l chem pe acest prelat și să-l îndemn, cum am 
făcut de mai multe ori, să se demită spontan de la acea biserică, cu atribuirea 
unei pensii anuale, pentru susținerea lui, pe care Maiestatea sa se oferise mi- 
lostiv să facă a i se plăti. Îndemnurile mele au rămas totdeauna fără rezultat 
prin incäpäfänarea și repugnarea lui de neînvins. Deoarece Beatitudinea sa 
[papa] nu mai vrea să țină în suspensie această foarte gravă afacere, spre paguba 
ce ar rezulta din ea pentru unitatea sfintei noastre credințe într-o dieceză plină 
de schismatici, cum e cea de Făgăraș, m-a pus să ordon monseniorului vicege- 
rent, ceea ce am și executat în această dimineață, de a face să fie chemat la el 
monseniorul Klein și de a4 îndemna din nou, în numele său pontifical, să se 
demită de la aceeași biserică a sa cu pensia anuală deja oferită. lar dacă nu se 
decide s-o facă, să-i notifice din partea Beatitudinii sale, în prezența mai multor 
persoane care să poată servi drept mărturie, ca nu numai să nu mai meargă 
niciodată la zisa biserică si dieceză, ci nici să nu se mai amestece în viitor câtuși 
de putin în guvernarea și administrarea spirituală a ei, voind Sanctitatea sa, 
pentru juste motive, so incredinfeze unui vicar apostolic, de vreme ce, cum 
bine stie oricine, monseniorul Klein, după constitutiile canonice, nu poate fi 
privat de ea fără un prealabil proces formal și judecată.“ Nunţiul trebuia să-l 
instiinfeze pe Kolowrat despre această dispoziție papală și să stăruie pe lângă 
el ca, în vederea pensiei oferite de suverană, să se creeze un fond, din care 
nunțiul și succesorii săi în post să poată ridica punctual banii, cât va trăi 
Inochentie. Pe de altă parte, tot Serbelloni să propună o persoană potrivită 
pentru funcţia de vicar apostolic, care să administreze dieceza, după ce se va 
fi informat și va fi luat legătura și cu Curtea vieneză”. (Se vede că șefului 
diplomaţiei papale îi scăpa faptul că Aaron fusese numit, deși condiționat, de 
papă ca vicar apostolic încă din ianuarie 1747, sau se gândea la schimbarea 
lui Aaron din această funcție.) 

Ştirea depre intrarea vicegerentului Romei în scenă, în legătură cu presiunile 
pentru a stoarce abdicarea obstinatului vlădică, o comunică și Albani la Viena, 
lui Uhlfeld, în aceeași zi de 18 noiembrie, arătându-i că, după insistenţele sale 
zadarnice de a obține efectiv demisia, insistenfe în urma pomenitului mandat 
din 2 septembrie al Mariei Tereza, s-a adresat suveranului pontif, care, ca 
răspuns, s-a angajat să intervină cu autoritatea sa în această problemă”. 

Vicegerentul era locfiitorul cardinaluluiwicar al Romei, în competența cărui 
vicar intrau probleme privind disciplina clerului din urbe. Funcţia de vicegerent 
era deţinută în această vreme de Ferdinando Maria Rossi (latinizat: de Rubeis), 
arhiepiscop titular de Tars (viitor cardinal-vicar el însuși, din 1759). La 22 
noiembrie 1747, el îi aduce la cunoștință, printr-un act întocmit de notarul 
său și atestat de doi martori, lui Inochentie, din mandatul papei, „comunicat 
prin viu grai în audiența obișnuită din ziua de sâmbătă, 18 a lunii curente 
noiembrie, că Sanctitatea sa a mișcat toate pietrele” la Curtea vieneză, prin 
nunţii săi apostolici, ca, aplanändu-se totul, să fi se deschidă, în sfârșit, cale 
liberă spre a te putea întoarce în dieceza ta, dar toate au eșuat, așa încât, dacă 
te-ai întoarce, piar fi periclitată viata, iar dacă totdeauna ai fi absent, dieceza 
ar fi lipsită de păstorul ei“. Pentru a preîntâmpina aceste dificultăți, vicege- 
rentul, din mandatul papei, îi ordonă să nu părăsească Roma și-l îndeamnă 
să-și dea demisia în schimbul unei pensii viagere asupra veniturilor episcopale, 
a cărei mărime urmează a fi stabilită de papă. I se pune în vedere ca în termen 
de 15 zile să-și comunice hotărârea vicegerentului, căci „Sanctitatea sa inten- 
fioneazä, oricare ar fi răspunsul tău, să procedeze la măsuri ulterioare în această 
afacere, care nu mai suferă amânări ulterioare“%. 

Dar, la 25 noiembrie, Valenti îi scria lui Serbelloni, cu referire la Inochen- 
tie, că „deja se prevede că nu se va hotărî“ să abdice?!. Si mai sceptic era Albani, 
care la 2 decembrie îi împărtășea lui Uhlfeld: „Am declarat cu alte scrisori ale 
mele - în realitate face aluzie numai la cea din 18 noiembrie - Excelenței 
voastre că îmi voi rezerva să răspund la preamilostivul rescript, prin care îmi 
ordona Maiestatea sa imperială să iau măsuri ca monseniorul episcop de 
Făgăraș să se demită în chip amiabil de la biserica sa, atunci când voi fi avut 
o oarecare siguranță pozitivă despre hotărârea pe care a ales-o. Azi mi se pare 
că întrevăd pierdută orice speranță de a-l determina pe căi amicale să facă 
renunţarea, din care motiv socotesc de datoria mea precisă să nu mai amân 
prearespectuosul meu răspuns Maiestäfii sale“, pe care îl și anexeazăt?. În acest 
răspuns, Albani arăta Mariei Tereza că nu crede nici în reușita încercării papei, 
prin vicegerentul Romei, ci consideră că va fi nevoie „de mijloace și mai tari“ 
pentru a-l face pe Micu să abdice, mijloace care vor trebui stabilite de acord 
cu suveranul pontif, în privinţa cărora cere instrucțiuni. Mai adăuga că Ino- 
chentie întreține o bogată corespondenţă cu dieceza „și cu toate că nu cunosc 
- scrie el - ce obiect poate ea să aibă, cred foarte verosimil că slujește să-l 
întărească in obstinafia lui de a nu-și da demisia"*. 

Fără a depăși termenul fixat de 15 zile, vlădica adresa direct papei, probabil 
tot la începutul lui decembrie, un memoriu care adeverea suszisele temeri ale 
şefului diplomației papale și ale cardinalului protector al intereselor monarhiei 
habsburgice la Roma. Ca răspuns la pomenita notificare din 22 noiembrie, 
declara aici, cu perifraze retorice de supunere, foarte îndemânatic aduse din 
condei - în stil onctuos, după gustul mediului bisericesc - dar, în fond, cu 
fermitate, că nu renunță de bunăvoie la dieceza sa. Invocă „neprihănirea con- 

ştiinţei sale“, ca și „protestele unanime ale poporului catolic existent acolo, gata 
să asculte cu cea mai mare silinfä tot ceea ce s-ar putea să i se impună de 
păstorul său, dacă el persistă să nu-l abandoneze, precum și preafunestele 
ameninţări de a voi să se despartă cu totul din sânul catolic, dacă el consimte 
la renunțarea propusă...“ Anexează dovezi pentru aceste afirmaţii (referin- 
du-se, fara nici o îndoială, la scrisorile primite din fara, cu datele 28 august, 
12 septembrie, 19 octombrie, pe care le-am analizat mai sus)". Nu-l sperie pri- 
mejdia de prigoană sau chiar de a-și „pierde viata prin mâna dușmanilor 
Scaunului apostolic“ (!), dacă s-ar întoarce în fara. De altminteri, ar fi „de 
exclus“ un asemenea risc, căci dieceza a trimis (de fapt: sinodul a hotărât 
eventual să trimită!) o delegație la Viena pentru a cere de la suverană revenirea 
lui, astfel că „e de nădăjduit“ că se va ajunge foarte curând la această soluţie!t?... 
La 6 decembrie, când s-a împlinit termenul, Giovanni Antonio Posterla, an- 
gajat de Inochentie ca procurator al său, declara oficial că mandantul său a 
înaintat deja papei memoriul de mai sus“, la redactarea căruia va fi colaborat 
fără îndoială, iar a doua zi, vlădica transmitea de la locuinţa sa vicegerentului 
o copie după acest din urmă act, însoțită de un bilet in care se scuza cà o 
violentă durere de cap, ce l-a chinuit toată ziua de ieri și de care n-a scăpat nici 
astăzi (probabil din pricina surescitării din această perioadă, care trebuia să fie 
de mare tensiune nervoasă, observăm noi), l-a împiedicat să-i predea personal 
răspunsul adresat suveranului pontif”. 

Cu tot rezultatul negativ al notificării din 22 noiembrie, Curtea vieneză 
insistă mai departe nu numai pentru demisia lui Inochentie, ci - după cum 
am mai spus - și pentru revocarea de către el a excomunicării lui Aaron, act 
care, în intenţiile cercurilor chezaro-crăiești, ar fi trebuit să aibă loc chiar înainte 
de demisie. 

La 16 decembrie, Albani îi scria de la Roma lui Uhlfeld: „În ceea ce priveşte 
excomunicarea trimisă de el contra vicarului, Excelența voastră a făcut foarte 
bine că afi vorbit cu nunțiul de acolo pentru a-l face [pe Inochentie!) so revoace 
şi eu de asemenea voi face aici cei de datoria mea in acest scop, pentru a 
înlătura dezbinarea care stăpânește din atare motiv între acei catolici “88. 

În aceeași zi, nunțiul de la Viena îi raporta lui Valenti că La informat pe 
Kolowrat despre cuprinsul depesei din 25 noiembrie a cardinalului-secretar 
de stat, în care e vorba - precum am arătat - de slaba nădejde a demisiei, dar 
se și repeta cererea în legătură cu vicariatul apostolic și cu crearea unui fond 
pentru pensia lui Inochentie. Totodată, îi făcea cunoscut de a fi comunicat 
aceluiași Kolowrat textul notificării din 22 noiembrie, transmis de Valenti. „El 
m-a asigurat - se spune în raport - că va face uz de [textul] acesta cu ceilalți 
miniștri în conferințe și-l va aduce la cunoștință Maiestäfii impärätesei-regine, 
impärtäsindu-mi, în același timp, că s-au dat deja ordinele spre a se obține 
informatie despre persoana cea mai potrivită a face fafa în zisa dieceză sarcinii 
de vicar apostolic și a o propune in acest scop Sanctităţii sale. Cu privire însă 
la pensia pentru susținerea aceluiași monsenior episcop Klein, trebuie să 

răspund Eminengei voastre că ea a fost oferită de către contele de Colowrat, 
din partea Maiestatii sale, numai în cazul cá suszisul monsenior se hotărăște 
a renunța la acea biserică a sa, cum m-am exprimat eu când am comunicat 
Eminengei voastre [pentru] prima [dată] propunerea, iar nu si în cazul că se 
numeşte un vicar apostolic pentru guvernarea aceleiași. Mai mult, spre a evita 
orice echivoc, vă mai spun că eu am cunoștință de a se fi ordonat să fie pedep- 
siti cei care îi vor furniza de acolo bani, aceasta pentru a-l stimula să facă sus- 
zisa renunțare, la care, dacă se decide monseniorul Klein, mi s-a promis că se 
va avea grijă a stabili modul in care el să poată încasa sigur pensia oferită. “3° 
Revenind, tot în aceeași zi, la această chestiune, Serbelloni îi scria destina- 
tarului, într-un alt raport, într-o formă si mai lămurită, că dacă Inochentie „nu 
renunță si se numește un vicar apostolic pentru guvernarea acelei biserici, nu 
se va lăsa să curgă episcopului nimic ca pensie si, de fapt, acum se fac cercetări 
de către guvern, cu multă rigoare, [spre a afla] cine i-a trimis cinci sute de 
florini, pentru care se găsește in incurcáturá un magistru de poștă, care i le-a 
expediat”. Regina e tot supărată pe el la culme”, iar contele Uhlfeld n-ar vrea 
[ca el] să aibă vreodată un ban de la biserica sa, fie că renunță la ea, fie că o 
păstrează, socotind că a-i da pensia în acest caz ar fi să nu se decidă la altceva, 
iar în primul caz, ar fi a da ocazie altora să pricinuiască neliniște guvernului 
spre a-și îmbunătăți astfel condiția, intrefinändu-se la Roma pe spezele bisericii 
[lor], fără ai mai aduce alt serviciu de sentimente [conceptii, idei] mai moderate 
[?!]. Contele Colowrat însă și marele cancelar al Transilvaniei mă asigură că, 
dacă renunţă, i se va fixa, cu știrea reginei, pensia care nu va putea să-i lipseas- 
că, dar [ei] ar vrea in mod absolut [са el] să renunțe și au ajuns chiar să spună 
că aceasta [renunțarea] n-ar putea lipsi, dacă n-ar fi, acolo, asistat? si poate [dacă 
ar fi] închis în Castello”, numai cu pâine si apă. Eu am răspuns că șeful 
bisericii nu-i tratează așa pe episcopii care se adăpostesc în azil la el, nici nu 
pune pe cineva să îndure pedeapsa înainte de a- fi judecat. Dar ei mi-au replicat 
că dieceza de Făgăraș e deosebit de vastă, în care poporul e în foarte mare 
număr și ignorant la culme™, si că asupra lui un vicar apostolic nu poate să 
aibă autoritatea episcopului său pentru a-l menţine în Unire...“ Sfârșitul textu- 
lui, in general greu descifrabil, cu stersäturi și adăugiri, prezintă unele nesigu- ` 
таге de lectură. Totuși, se poate desprinde că cei doi interlocutori ai nuntiului 
i-au arătat că din partea Curţii vieneze se insistă pentru demisia lui Inochentie, 
ca, în locul lui, să poată fi numit un alt episcop, socotindu-se că după aceea 
unifii nu ar mai rămâne atașați de el. Nunţiul însă îi recomandă lui Valenti 
prudență, în sensul că, dacă ar izbuti Curia romană să obțină abdicarea exila- 
tului, acest lucru să nu se divulge până când Curtea nu va satisface cererile 
prezentate acesteia cu privire la cuantumul și siguranța pensiei. Serbelloni 
propune atare precauție de teama unei eventuale păcăleli (burla: glumă, în 
înțelesul că după ce Curtea l-ar vedea înlăturat prin demisie pe vlădică, nu 
s-ar mai angaja să-i dea pensie și astfel sarcina întreținerii sale ar greva finanţele 

pontificale). Îşi exprimă şi preocuparea - în situația dată - pentru viitorul 
subred al Unirii”. 

Peste o săptămână, Serbelloni comunica tot cardinalului-secretar de stat că 
Viena vrea să-l susțină pe Aaron ca vicar până când va putea să-i propună papei 
pe altul pentru această funcţie, în cazul in care Inochentie nu renunţă la e- 
piscopie; a4 înlocui pe Aaron cu alt vicar ar putea să atragă „consecinţe și mai 
rele [...] dacă acest foc [marea confuzie dintre uniţi] nu se stinge de această 
Curte“. Din partea ei, Kolowrat „insistă asupra necesității de a face ca episcopul 
să retragă mai întâi excomunicarea și suspendarea vicarului [...] și apoi să se 
facă renunțarea la episcopat, fiindcă se socotește foarte necesar pentru a reda 
liniștea acelui popor ca această retractare să se facă de același episcop și ca, 
după aceea, să aibă episcopul său propriu, dar care să nu fie cel de acum". 
Vicarul apostolic, după părerea amintitului reprezentant al Curţii, nu l-ar putea 
înlocui pe episcop, „ţinând seama de marea ignoranță a acelui neam și de 
bănuiala că se vrea oprimarea ritului său“. „Eu văd - continuă nunțiul - [că] 
aceşti domni, deși vorbesc cu mult curaj contra monseniorului episcop, [sunt 
totuși] într-o oarecare aprehensiune [soggezione], pe care n-ar vrea s-o facă 
cunoscută, și eu știu că trebuie să se întrunească miniștrii însărcinați pentru 
treburile Transilvaniei cu contele de Uhlfeld ca să vorbească în chip serios 
despre suszisa chestiune. Voi căuta să aflu rezultatul, despre care o voi ingtiinga 
pe Eminenpa voastră. “% 

Cu toată colaborarea Curţii vieneze și a Curiei romane în cazul Inochentie, 
se iveau - cum am văzut - și suspiciuni ori alte neînțelegeri între ele, pe tema 
pretinsei lui protejări de cea din urmă, a pensiei ce urma să i se plătească etc. 

Astfel, Valenti răspundea, în ziua de 6 ianuarie 1748, la raportul de mai 
sus din 23 decembrie: „Nu e, așadar, cum se voia să se creadă acolo [la Viena) 
că monseniorul episcop de Făgăraș ar fi protejat și susținut de noi; a trebuit 
chiar el să ateste contrariul prin scrisorile sale”. De aceea, domnia voastră 
ilustrisimă va putea reproșa toate acestea acelor miniștri, totdeauna gata a căuta 
să ne critice în orice afacere și să ne condamne, datorită obișnuitei prejudecăți 
ce o nutresc. Domnul nostru [papa] va consimfi la tot ceea ce, cu respectarea 
legilor bisericii, va contribui la liniștea acelei dieceze; dar cel mai mult va trebui 
să se facă de acea Curte, care trebuie să se preocupe îndeaproape [de gândul] 
de a stinge focul, de care lor înșiși le e teamă că ar putea să izbucnească. 
Sanctitatea sa va aștepta să afle rezultatul conferinţei, care, cum spuneți, trebuie 
să se țină între contele de Ulfeld și miniștrii însărcinați cu treburile Tran- 
silvaniei, pentru a lua apoi, de comun acord, acele hotărâri care vor fi judecate 
a fi oportune într-o afacere de asemenea natură ?*. 

Despre conferinţa anunţată, Serbelloni arată într-un nou raport, din 13 
ianuarie, către cardinalul-secretar de stat, că ea a avut loc la Kolowrat, cu parti- 
ciparea lui Gyulaffi și a altor miniștri însărcinaţi cu treburile privind Transil- 
vania, luând însă parte și episcopul Olsavszky, precum si auditorul nungiaturii. 
La conferință, Kolowrat a precizat (din nou) că suverana nu va acorda pensia 

oferită lui Inochentie decât în cazul demisiei sale (pe care vlădica o refuza acum 
în mod categoric), altfel interzice cu severitate să i se trimită ajutor material din 
statele ei. Dacă el refuză să-și revoce sancţiunea împotriva lui Aaron, după 
părerea lui Kolowrat s-ar face „suspect de a nu fi din rândul unifilor cu sfânta 
biserică catolică și, ca urmare, [ar trebui să fie] privat de biserica [sa], la care 
Maiestatea sa va numi îndată un alt episcop“. Până atunci însă Curtea propune 
- şi cere concursul Scaunului pontifical - ca Olsavszky să meargă (iarăși) în 
dieceza de Făgăraș, în calitate de vicar sau vizitator apostolic, să convoace acolo 
clerul în sinod într-un loc pe care, de acord cu guvernul (Transilvaniei), îl va 
socoti cel mai convenabil, pentru a4 asculta doleangele, a le împăca și pentru 
a proceda contra neascultätorilor și indärätnicilor, recurgând chiar la aruncarea 
lor în închisoare (cum a mai fost vorba)” si la sancțiuni bisericești!%. 

Într-un al doilea raport către același adresant și datat din aceeași zi de 13 
ianuarie, la care însă nunțiul, în conceptul său autograf, în care s-a păstrat acest 
act, menţionează greșit, din obisnuinfä, cifra anului trecut, 1747, in loc de noul 
an, 1748, el mai arată următoarele: în seara precedentă, fiind la Curte, suvera- 
na, într-o convorbire pe care au avuto, „m-a întrebat cum mai mergea la Roma 
cu treaba diecezei de Făgăraș, unde episcopul e foarte necesar, iar monseniorul 
Klein nu mai trebuie să fie [acolo episcop], calificându-l, in mod repetat, cu 
titlul de «om ráu» și plängändu-se că la Roma nici în această treabă, de atâta 
importanță, nu se voiește să se facă pentru dânsa ceva care să fie o favoare, 
pentru a o scăpa de un supus atât de rău al statelor ei, spre a putea fi înlocuit 
cu un alt episcop, ca religia să nu sufere din nou pierdere în acele parti!®. La 
care vorbe eu am răspuns că tot ceea ce a făcut papa pentru a-l determina pe 
monseniorul Klein să renunţe la biserica de Făgăraș și fermitatea lui în a nu 
voi s-o facă și toate știrile care îmi veniseră de la cler le-am comunicat contelui 
Colowrat și marelui cancelar al Transilvaniei, la rugămintea cărora și a altor 
miniștri însărcinați am pregătit deja ceea ce scriu azi în depeșa către Eminenta 
voastră pentru a fi raportat Domnului nostru [papa], în vederea remedierii 
necesare. Despre care i-am relatat [suveranei], spunându-i că nu se poate lua 
cu forţa biserica unui episcop, fără acele juste si grave cauze pe care le prescriu 
canoanele, dar n-am reușit so fac să rămână mulțumită, deși i-am spus că, dacă 
ar binevoi să reflecteze la vorbele mele, ar găsi că Domnul nostru nu putea 
face mai mult și că, pentru a delega vicarul apostolic care să remedieze tulbu- 
rarea acelei dieceze și s-o guverneze pe aceasta, așteaptă cu nerăbdare să i se 
propună [de Curtea vieneză] persoana potrivită, care fiindu-mi dată mie numai 
ieri printr-o notă, voi comunica azi Eminenfei voastre memoriul respectiv 
despre ea’. În sfârșit, mi-a spus că o torturează contele Colowrat pentru a o 
face să acorde o pensie monseniorului Klein asupra episcopiei de Făgăraș, dar 
ea nu vrea să încheie capitulafii cu supușii ei si că, după ce [acesta] n-a vrut 
să renunțe, nu mai e cazul să se vorbească despre asta. Apoi m-a întrebat dacă 
$i în chestiunea ridicării episcopiei de Gorizia!” ar fi găsit putin dispusă Curtea 
de la Roma să-i facă plăcere... “1% 

Tot la 13 ianuarie, într-o audiență acordată lui Albani, Benedict XIV i-a 
declarat că dăduse ordin nunfiului de a suspenda excomunicarea lui Aaron, 
lansată de vlădică, și că ar fi luat măsuri mai aspre contra acestuia, dacă nu 
Lar fi reținut teama unei „sciziuni“ în dieceză, unde, după informații, el are 
„O partidă foarte numeroasă“; papa a dispus a urma toate sugestiile Curţii 
vieneze, dacă ele nu pricinuiesc o dezbinare și mai mare. Aceste stiri sunt 
repetate de Albani, la 3 februarie, atât lui Uhlfeld, cât și Mariei Tereza; în 
același timp, el respinge bănuiala Curţii că din partea Curiei s-ar încuraja 
îndărătnicia lui Micu în a nu abdica și arată că pensia acestuia n-ar putea fi 
plătită de Scaunul pontifical, mai precis de Propaganda, - cum a înţeles la un 
moment dat Uhlfeld -, ci va trebui asigurată, în întregime, din veniturile 
episcopale’, 

Inochentie, „din azilul in care se găsește, dându-și seama că a pierdut orice 
speranță de a se întoarce la biserica sa si de a se bucura de veniturile ei, de 
departe continuă să pună lemne pe foc pentru a face un incendiu cu scrisorile 
pe care le scrie din Roma în dieceza sa și le împrăștie printre rudele și adepții 
săi“ - îi raporta la 10 februarie Serbelloni lui Valenti; „se crede“ - desigur, 
din partea Curţii - că abundă motivele spre a-l sili la revocarea sentinţei 
împotriva lui Aaron, ceea ce ar provoca dezamăgirea unitilor față de el!%. 

Și totuși Micu nu voia să renunțe la „orice speranță“, căci, în aceeași zi, 
răspunzând procuratorului sau avocatului său Malevicz'®, la o scrisoare din 
14 ianuarie de la Strasbourg (deci, din afara posesiunilor habsburgice, unde 
nu stim cu ce rost va fi ajuns acest), jurist îi scria, printre altele, că „ar trebui, 
dacă timpul, locul și ocazia s-ar oferi, să se acționeze“ ca: să fie respectată prima 
Diplomă leopoldină în ceea ce priveşte clerul, precum și ca „poporul, care 
suportă atâtea sarcini și vexafiuni, să fie socotit ca membru între stări“ (deci, 
aluzie la o prevedere înscrisă în cea de-a doua Diplomă leopoldină, pe care 
însă, dintr-un motiv tactic, pe care l-am arätat!®, n-o mai citează); să se „corec- 
teze“ actul fundaţional al episcopiei, autorul scrisorii făcând aluzii vagi în 
această privinţă (de pildă, la „excluderea“ din act a iezuiţilor, cu toate că nu-i 
numește formal). Ar trebui acționat însă „întâi de toate hic et nunc [aici și acum] 
ca eu să fiu pe deplin reintegrat sau măcar să mi se dea drumul de aici în chip 
liber“. Toate acestea le „încredințează agilității“ corespondentului său... Din 
scrisoare se poate deduce că acesta a fost la Roma (prin urmare, Inochentie a 
putut să recurgă și prin viu grai la sfaturile sale juridice), probabil înainte de 
excomunicarea lui Aaron, „pus de preasfintitul Domn [papa] în dieceza mea 
ca vicar apostolic“, scrie el - așadar înainte de sfârșitul lui august 1747. În post 
scriptum, vlădica se plânge că „am pus în zălog toate“ (lucrurile) și „am primit 
răspuns că nu voi mai obține nimic, deoarece n-am vrut să primesc când și 
ce mi s-a oferit mai înainte“!%. (Aluzie la refuzul sáu de a demisiona in schim- 
bul unei pensii.) 

La 3 februarie, Valenti, răspunzându-i lui Serbelloni la știrile transmise de 
acesta cu data de 13 ianuarie, scria că „funesta, deplorabila situație a diecezei 

de Făgăraș“ „la întărit încă [si mai mult] pe Domnul nostru în hotărârea sa 
de a lua toate acele măsuri despre care va crede că pot și trebuie să fie luate 
pentru a restabili liniștea publică și uniunea între oamenii bisericii“. În această 
ordine de idei, suveranul pontif nu socotește că trebuie întreprinse la Roma 
tratative cu Inochentie spre a obține de la el revocarea excomunicării lui Aaron, 

. ci ar fi preferabil s-o anuleze însuși papa. Totodată, acesta se declară de acord 
cu trimiterea lui Olsavszky ca „vicar apostolic“ în aceeași dieceză cu impu- 
ternicirea dorită (de Curtea vieneză). „Dar fiindcă eu am crezut - continuă 
Valenti - să atrag atenția Sanctitäfii sale asupra motivului care se pretinde [si 
suppone] că l-a făcut pe monseniorul Klein să-l excomunice pe părintele Aaron, 
şi anume că a fost numit vicar apostolic și că a exercitat această funcție, de aceea 
Domnul nostru, care vrea să se pună în stare de a lua măsuri în această ches- 
tiune, vrea tot așa să aibă sub ochi acte autentice despre o atare cutezanfä 
[attentato], din care acte trebuie să rezulte mai ales trei lucruri: 

În primul rând, că monseniorul Klein a dat ordinul de al excomunica pe 
părintele Aaron; în al doilea, că acest ordin a fost determinat de însărcinarea 
aceluiași ca vicar apostolic și de a fi exercitat-o; în al treilea, că a fost efectiv 
excomunicat. 

Ca urmare, dv. va trebui să vă îngrijiţi ca [atare acte], în acest sens, să fie 
transmise aici. 

Între timp, monseniorul Klein respectă întocmai porunca primită de a nu 
ieși prin porţile Romei, încât dieceza și cârmuirea ei spirituală nici n-au suferit, 
nici nu suferă vreunul din acele prejudicii pe care le-ar fi pricinuit întoarcerea 
la biserica sa. 

Acesta e un avantaj ce merită să fie luat în seamă; având în vedere aceasta, 
[ca și] dreptul pe care monseniorul Klein îl are în chip sigur de a fi întreținut 
din veniturile bisericii sale, precum și tot ce vrea încă Domnul nostru să facă 
pentru liniștea publică stabilă și uniunea între oamenii bisericii, i s-a părut 
ciudat Sanctitäfii sale că acolo [la Curtea de la Viena] nu se vrea să se adere 
la cererea de a i se asigura aceluiași monsenior episcop o pensie rezonabilă, 
cu asigurările ce vi s-au mai amintit dv. Va trebui deci domnia voastră ilustri- 
simă să faceți în această privință din nou insistențele cuvenite la domnul conte 
de Colowrat, căci nu se cade ca papa să rabde a vedea cu ochii săi că un episcop 
umblă cerșind pentru a trăi sau ca întreţinerea lui să rămână în sarcina Sfân- 
tului Scaun.“ Printre altele, șeful diplomaţiei pontificale mai cere nunjiului ca, 
avându-se în vedere că în urma ordinelor riguroase ale Curţii „episcopul rämä- 
ne lipsit de orice subzistență“, să stăruie de a i se trimite un ajutor material la 
Roma!!?. 

La 24 februarie, Valenti îi scrie iarăși lui Serbelloni, comunicându-i că i 
se pare cu neputinţă ca vlădica să poată fi înduplecat a-și retrage excomunicarea 
(cum insista Curtea) și că ar trebui să ajungă promulgarea anulării ei de către 
papă. „Dacă aceasta nu ajunge, n-ar ajunge, cu ființe îndărătnice în discordie, 
nici orice ordin al episcopului, [ordin] despre care ele ar pretinde că i sa stors, 

iar acest prelat de rea-credingä ar sti pe sub mână să se dezică și eroarea a doua 
ar fi mai rea decât prima. Cât privește, apoi, strângerea acuzațiilor, punerea 
lor în rânduială în acte, pentru a face un proces valid și canonic prin care 
Domnul nostru [papa] să poată retrage episcopatul, e un lucru mai ușor de 
spus decât de executat. Aici e vorba de a desface o legătură tot atât de strânsă 
ca aceea a căsătoriei. Pentru aceasta e nevoie de probe clare și convingătoare. 
Să vadă acei domni miniștri de sunt în măsură să le aibă în mână și să le 
prezinte și, în afară de aceasta, dacă declarația pontificală n-ar face mai rău, 
întărâtând acele minți tulburate să se sustragä de la ascultarea oricărui alt 
episcop, care s-ar da acelei biserici, ceea ce ar pune acea dieceză într-o schismă 
ce ar putea să fie tot atât de dăunătoare religiei, ca și guvernării politice. Dom- 
nul cardinal Alessandro [Albani] spune cá a scris asupra acestei chestiuni!!! 
cu atâta claritate, încât acei domni ar trebui să бе lämurifi si să ia această treabă 
după felul ei și să meargă de comun acord cu noi, să nu clatine din cap ca 
semn că ne cred părtinitori ai acestui episcop, care nu are altceva bun decât 
calitatea de episcop plasată rău în persoana ѕа.“!! Cu ultima observație, șeful 
diplomaţiei papale, fiind indispus de cerbicia cu care semeful vlădică înfrunta 
forurile cele mai înalte ale bisericii, probabil voia să dea a înţelege regretul său 
că acesta face parte din tagma episcopească. 

La aceeași dată, Serbelloni îi raporta lui Valenti că i-a expus lui Uhlfeld, 
cum ceruse Valenti însuși în numele papei, necesitatea ca din partea Curţii 
să se furnizeze acte autentice despre „delictul“ lui Inochentie, care să fie trans- 
mise Scaunului pontifical, căci într-o „afacere de atâta importanţă“ papa nu 
poate proceda decât juridic, pe bază de dovezi neîndoielnice (cum subliniase 
şi cardinalul-secretar de stat). Nunfiul scria că Uhlfeld „s-a arătat convins de 
acest adevăr, ca și de necesitatea de a se avea grijă de pensia pentru susținerea 
monseniorului Klein!!5, ca să nu rămână întreţinerea sa în sarcina Domnului 
nostru [papa], căci nu se cuvine ca Sanctitatea sa să lase un episcop să cergeascá 
sub ochii săi pentru a trăi. În acest scop, [Uhlfeld a spus că] va face tot posibilul 
să obțină consimțământul Maiestăţii sale împărăteasa-regină și, apoi, într-o 
conferință cu contele de Colowrat și cu marele cancelar al Transilvaniei, se 
va rezolva aceasta, atât cu privire la cantitate, cât și la titlu și siguranță, negân- 
du-mi însă - scrie mai departe nunțiul - că nevoia acestui prelat ar fi reală si 
susfinändu-mi că Maiestatea sa e informată de Guvernul Transilvaniei că i se 
trimit, pe ascuns și sub alt nume, de corespondengii săi din aceeași dieceză de 
Făgăraș, variate sume de bani". Serbelloni încheie arătând că a înfățișat aceleași 
lucruri și lui Kolowrat, care a promis că îi va răspunde după conferință!!. 

În depesa sa din 2 martie către Uhlfeld, Albani, referindu-se la o nouă 
convorbire cu Valenti, spune și el - asemenea acestuia din urmă, precum am 
văzut, la 24 februarie - că papa a dat ordin pentru „revocarea și anularea 
excomunicării“, se înţelege a lui Aaron; că papa „e gata să facă totul“ și cu 
privire la îndepărtarea lui Inochentie din demnitatea episcopală, dar, ca să-l 
poată „constrânge“ pe acesta „cu dreptate și rațiune“ la demisie, „dorește să 


130 FRANCISC PALL 


aibă în mână documente formale și autentice“; nu ajung „simple scrisori și 
informaţii, cu atât mai mult cu cât nunțiul a scris aici că trebuie procedat asupra 
acestui punct cu prudență și maturitate pentru a nu suscita tulburări mai mari 
şi tumulturi în dieceză, în care persistă încă o partidă favorabilă episcopului“ 
(cum a mai atras atenţia același cardinal). Roagă pe destinatar să ia măsuri 
pentru procurarea si furnizarea acestor probe, pe baza unei liste pe care i-o va 
trimite, după ce o va stabili cu vicegerentul Котеі!!°. De altminteri, tot in 
aceeași zi, Serbelloni îi comunica de la Viena lui Valenti că din partea Curţii 
se va căuta să se facă rost din Transilvania de documentele respective (deci încă 
înainte de a se ști de amintita listă) și indică el însuși mai multe acte pe care 
i lea transmis la timpul lor!!€. 

De asemenea, la 2 martie a avut loc la Viena și o nouă conferință minis- 
terială, închinată tocmai dezbaterii situației tulburi a bisericii unite din Ardeal. 
În vederea reuniunii, s-a pregătit de către Deputafia Aulică pentru treburile 
acestui principat (deputatie care îl avea în frunte, încă din 1746, pe Kolowrat), 
în colaborare cu Cancelaria Aulică Transilvăneană, un lung „protocol“ de 
informare si de propuneri. Şi anume, se expune - sub formă de rezumate de 
acte - evoluţia amintitei situaţii între septembrie și decembrie 1747, excomu- 
nicarea lui Aaron și înlocuirea sa prin Balomireanu, măsurile luate de Guver- 
nul Transilvaniei, de Curtea vieneză, de nunfiaturä, de Curia romană (pe care 
le-am înfățișat la locul lor). Propuneri: să se ceară concursul nuntiaturii pentru 
restaurarea calmului; să se obțină de către papă abdicarea, de bunăvoie sau 
prin constrângere, a lui Inochentie, precum și revocarea de către acesta a ex- 
comunicării suszise; dacă tergiversează, să se încerce a4 „muia“ cu închisoarea 
sau alte mijloace severe; dacă nu folosesc nici acestea, papa să declare nevalabilă 
excomunicarea și să dezlege clerul de jurământul de supunere față de recal- 
citrant; această dezlegare să fie promulgată, de altfel, chiar dacă el va consimti 
să revoce excomunicarea; dacă papa însuși ar șovăi sau ar refuza să procedeze 
după amintitele sugestii, „ar ieși la iveală că alta e intenţia pontificelui în această 
afacere“ (insinuare!). Se mai propune: papa să-i interzică lui Inochentie, sub 
sancțiuni, corespondența directă sau indirectă - se citează pilda lui Novac, 
servitorul său - cu Transilvania, căci din scrisorile interceptate rezultă că prin 
această corespondenţă nu numai „se exasperează tot mai mult starea perturbată 
a Unirii, ci chiar se app clerul și poporul la încăpățânare si sedifiune“; fiindcă 
titlul de vicar apostolic e odios clerului și poporului român unit, Aaron să fie 
menţinut numai cu titlul de vicar, dar cu autoritate de vicar apostolic, până 
la numirea unui nou episcop. Tot așa, clerul să trimită la Viena o delegaţie, 
compusă din călugării Caliani și Maior, precum și protopopul Balomireanu, 
- dacă acesta „se va supune poruncilor regesti“ -, care să prezinte suveranei 
doleantele sale, așa cum și-a exprimat dorința, la începutul lui decembrie, la 
Alba-lulia, după ce le va fi dezbătut și cuprins în scris. În sfârșit, episcopul de 
Muncaci, cunoscător al ritului românilor uniți si care nu e rău văzut în princi- 
pat, să fie trimis - cerändu-se împuternicire si de la Scaunul pontifical - in 

Transilvania pentru restaurarea liniștii, la nevoie chiar ре cale silnică'!?. (Propu- 
nerea din urmă, referitoare la Olsavszky, nu era decât reluarea unei idei expri- 
mate, după cum am văzut, încă in ianuarie!!*.) 

Protocolul, elaborat probabil tot în ianuarie, căci nu face referințe la acte 
ulterioare lunii decembrie, a fost înaintat suveranei, din mandatul căreia a fost 
apoi discutat de conferința ministerială ținută la 2 martie, sub președinția 
feldmareșalului Königsegg (care prezidase si conferinţa din luna mai anul 
trecut), cu participarea lui Uhlfeld, Kolowrat, Gyulaffi și a altor câtorva, printre 
care Bartenstein și Kozma. Noua conferință, sprijinindu-se pe concluziile 
protocolului, propune, la rândul ei, să se comunice de către Cancelaria de Stat 
(şef: Uhlfeld) nungiaturii un extras din protocol, pentru ca nunțiul să facă 
demersuri la Curia romană în vederea revocării excomunicării lui Aaron de 
către Inochentie. Dacă acesta refuză, Roma să-l considere „schismatic“ si să-l 
constrângă la demisie. Se repetă, în fond, propunerile din protocol privind 
misiunea episcopului de Muncaci și delegaţia clerului care să vină la Viena. 
Maria Tereza aprobă propunerile conferinței - redactate de Kozma - cerând, 
într-o rezoluţie autografă, ca episcopul de Muncaci „să-și îndrepte informaţiile 
sale nemijlocit la mâinile noastre“!!?. 

Abia peste trei săptămâni a aflat nunfiatura despre ţinerea acestei conferințe, 
când Kolowrat afirma, într-o convorbire cu auditorul, că nu se îndoiește de 
faptul că nunfiului i se va aduce la cunoștință „cât mai curând“ rezultatul ei. 
Cu același prilej, el stăruia din nou asupra necesității amintitei revocări de către 
Inochentie. Fiind vorba - potrivit ragionamentului lui Kolowrat - de diecezani 
ignoranfi, catolici care cred mai mult în formele materiale (probabil: în practi- 
cile exterioare) decât în substanţa religiei, pe cât „s-ar adapta“ ei la revocarea 
de către episcopul lor, pe atât ar putea să interpreteze fals casarea excomunicării 
de către papă. La care „auditorul îi răspunse că nu se poate despărți acest fapt 
de episcop, al cărui fel de a gândi îi este bine cunoscut și, desigur, n-a devenit 
mai docil și maleabil la Roma decât cum fusese în Transilvania și la Viena. 
El ripostă că în acest caz Domnul nostru [papa] să-l declare schismatic și să-l 
priveze de biserică. La care propunere îi răspunse că o simplă neascultare n-avea 
nimic comun cu schisma, când nu e vorba despre dogmă de religie sau de 
autoritatea capului suprem al bisericii și s-ar putea ivi cu atât mai mult teama 
că, în acest caz, acei poporeni materiali si ignoranti, dând suszisa interpretare 
falsă [tocmai] declarării episcopului lor ca schismatic, s-ar îndepărta cu acesta 
de religia catolică și astfel de ascultarea față de Sfântul Scaun. În care caz, apoi, 
Curtea, probabil, n-ar putea să se opună, de vreme ce, în ciuda angajării ei 
contra episcopului, acesta nu e lipsit de adepti în dieceza de Făgăraș, ca număr 
şi calitate, ceea ce trebuie să ne facă atenți, ca să procedăm cu precauție, cum 
vedem cá face Curtea însăși, din cauza tristelor consecințe care ar putea de aici 
să rezulte; Domnul nostru vrea să facă tot ce se poate face din punct de vedere 
canonic și să-l facă deplin, deoarece îl recunoaște pe episcop ca vătămător și 
că nu mai e util bisericii sale. Și pentru aceasta sunt necesare materialele, pe 

care e nevoie ca ei [reprezentanţii Curţii] să ni le furnizeze, pe măsură ce li se 
vor cere de către Sfântul Scaun“!%. 

Serbelloni, care scria acestea la 23 martie lui Valenti, ajutändu-ne indirect 
să înțelegem mai bine semnificația unora din hotărârile conferinţei ministeriale 
din 2 a aceleiaşi luni, i-a raportat deja la 16 tot aceeași lună, deși cu referire 
la depesa pomenită din 24 februarie a șefului său ierarhic, că în cazul când, 
în loc de revocarea de către Inochentie, ar dori într-adevăr papa să anuleze 
excomunicarea lui Aaron, ar fi nevoie de promulgarea în dieceză a unui decret 
pontifical în acest sens, decret pe care el (Serbelloni) nu la obținut până acum. 
„Care i-ar fi apoi efectul, n-as îndrăzni să-l prezic, fiindcă e vorba de poporeni 
care tin superstifios la ritul lor și [sunt] ignoranti, încât, preocupaţi cu gelozie 
de autoritatea episcopului lor, ca ea să nu li se înlăture de Sfântul Scaun, cum 
în chip răutăcios îi fin în bănuială ecleziasticii lor, deși toți sau cea mai mare 
din ei ar da ascultare retractării din partea episcopului, [în schimb] sentinței 
papei ar putea să i se adapteze doar cei buni și aceștia ar putea să se reducă la 
puțini, iar guvernul nu va proceda [?] cu poporul cum face cu episcopul, din 
cauza consecinţelor foarte rele care ar putea să rezulte de aici, din care motiv 
întoarce, cât poate mai mult, caracterul odios [al unor asemenea măsuri] asupra 
noastră și ar vrea să nu ne dăm seama de acest lucru, ca să ne îmbarcăm orbește 
după cum insistă el.^?! Prin urmare, diplomaţia pontificală, precum reiese si 
din alte depese ale ei, se temea că guvernul chezaro-crăiesc de la Viena vrea - 
cum am zice azi - să scoată castanele din focul tulburării ce-i frământa pe 
românii uniţi, solidari cu vlădica lor în exil, cu degetele ei și să atribuie apoi 
diplomaţiei respective măsurile, „odioase“ în ochii românilor, ce urmau a fi 
luate împotriva lui. Am mai dori să atragem atenția, în acest context, cá miniş- 
trii Curţii vieneze nu voiau să creadă că cei doi reprezentanți în cauză ai acele- 
iași diplomații, Valenti și Serbelloni, ar stărui îndeajuns ca papa să rezolve 
cazul Inochentie!??. 

Nunţiului i s-a făcut, în numele suveranei (de către Cancelaria de Stat), la 
31 martie, comunicarea promisă a extrasului de protocol. Totodată, i s-a adus 
la cunoștință nemulțumirea împărătesei-regine pentru tărăgănarea rezolvării 
cazului Inochentie, atribuită Scaunului pontifical, ceea ce a dus la agravarea 
situaţiei tulburi din rândurile românilor uniți. Curtea considera „inadecvate“ 
măsurile propuse de Valenti la 3 februarie, instruirea unui proces canonic 
vlădicăi la Roma pentru excomunicarea lui Aaron, cardinalul-secretar de stat 
cerând Curţii să furnizeze probe autentice de culpabilitate în atare privință. Am 
văzut că a mai fost vorba de ele, dar în legătură cu cererea ca Micu să demisio- 
neze!?, pe când în comunicarea de față, din 31 martie, a Curtii, probele respec- 
tive sunt puse în legătură numai cu excomunicarea și se exprimă mirarea că 
se pretind dovezi pentru acest fapt notoriu. Se subliniază că suverana nu 
dorește proces (desigur, din motivele arătate mai înainte, încă la conferinţa 
ministerială din 5 mai 1747). Comunicarea insista iarăși (în spiritul conferinței 
recente, din 2 martie) ca nunțiul să intervină la Curie pentru obținerea revocării 

excomunicării de către vlădică, iar dacă acesta ar refuza, să fie pedepsit după 
canoane, pe calea cea mai scurtă. Suverana nu va „determina“ pensia unui 
episcop „refractar cu atâta tenacitate“, pensie pentru care stăruia Scaunul papal, 
până când cererea ei nu va fi indeplinitä'**. 

Aderengii din ţară ai lui Inochentie nu se dădeau bătuţi nici în acest timp, 
ba mai mult, s-au adresat nemijlocit lui Valenti. Într-adevăr, protopopii uniți 
„din Transilvania“, într-un memoriu datat, din Jucul de Mijloc, la 14 martie 
1748, după ce-i scriu despre devotamentul lor față de cauza Unirii, despre 
bănuielile neintemeiate aruncate asupra lor din pricina adunărilor - conside- 
rate pe nedrept „conventicule“, adică întruniri clandestine, conspirative - pe 
care le-au ținut, neavând altă posibilitate, pentru a se consulta între ei spre 
binele credinței, despre imputarea ce li se făcea deoarece trimiseseră uneori 
scrisori și modeste ajutoare pentru trai episcopului lor, de care sunt legaţi prin 
jurământ, se opresc mai pe larg asupra lui Aaron. Arată anume - ceea ce am 
mai auzit și până acum! - că recunoașterea acestuia de către ei ca vicar apos- 
tolic ar însemna, poate, chiar „ultima ruină a Unirii“, din cauza aversiunii 
poporului față de el după promulgarea, tot de protopopii înșiși, a excomu- 
nicării din ordinul episcopului și din cauza suspiciunilor stârnite în popor - 
aga cum bine știm - de vicariatul apostolic. În încheiere, ei îl roagă pe cardi- 
nalul-secretar de stat să se interpună, atât pe lângă papă, cât și pe lângă împă- 
răteasa-regină, pentru revenirea episcopului lor, ca „unicul si singurul remediu 
al acestei tulburări“; dacă i se va permite întoarcerea în dieceză - asigură 
suplicanții - el va putea fi totdeauna supravegheat de suverană ca să nu se abată 
de la funcția sa și, de altfel, numai in acest caz îi va da ascultare si clerul!!”... 

Și Inochentie făcu în aceste zile o nouă încercare, deși indirectă, în scopul 
obţinerii permisiunii Mariei Tereza pentru înapoierea in fara. Astfel, la 16 
martie 1748, se îndreaptă către Gyulaffi și, folosind prilejul trimiterii, printr-un 
călugăr minorit, a unor moaște, pe care contele i le ceruse încă în 1746, „întărit 
de vechea încredere“ în el (!), îl roagă să-l recomande în graţia suveranei ca, 
după cei aproape patru ani de când a fost „îndepărtat de aviditate si invidie“ 
(!) de la biserica sa, să fie „în sfârșit“ restaurat în drepturile sale „sau măcar 
să binevoiască a se îngriji preamilostiv de cuvenita mea subzistență, să-mi îngă- 
duie întoarcerea la ai mei“!7. Încercare, evident, nu mai puţin zadarnică decât 
cele anterioare. De altminteri, desigur, Gyulaffi nici n-ar fi făcut demersul cerut, 
dacă ținem seama de atitudinea efectiv nefavorabilă pe care o avusese și mai 
înainte față de acțiunile vlädicäi și, în general, de interesele românești, al căror 
exponent neobosit era acesta!%. Când va fi primit scrisoarea lui Inochentie, 
tocmai de puțin timp expediase, din cancelaria în fruntea căreia se afla, actele 
regale privind noua misiune a episcopului Olsavszky în dieceza unită româ- 
nească, contrare revenirii pribeagului de la Roma, după cum vom vedea. 

Din motivele pe care le-am mai arătat!%, îndeosebi în urma atâtor presiuni 
ce s-au exercitat asupra sa și a grijilor materiale ce-l härfuiau, Inochentie se va 
fi gândit iarăși că nu trebuie să respingă din principiu propunerea de demisie 

în schimbul pensiei. De aceea, se pare pe la mijlocul lunii aprilie, şi-a prezentat 
din nou condiţiile în fata forurilor romane, schifänd un plan de renunțare. 
În acesta spune, printre altele, că după ce a recurs în treburile diecezei sale la 
Roma, dar, „din pricina prepotentei părților adverse [a intereselor contrare lui?] 
si din pricina considerafiei față de ele, neobtinand nimic“, ba chiar i s-a interzis 
să plece din Roma, dezgustat, aflându-se în sărăcie, fiind cu totul lipsit de 
mijloace de trai și frânt de alte necazuri, pe de o parte, iar pe de alta, ținând 
seama că „deţinut astfel aici nu pot - scrie el - să fac nimic mai mult pentru 
scumpa mea biserică și nici fiind în stare s-o ajut și, ca urmare, devenind 
inutil“, demisionează. Pune însă următoarele condiții: cere o pensie anuală 
viageră de 800 de scuzi pe care s-o „anticipeze liber și totdeauna“ papa, precum 
şi o treime din veniturile bunurilor episcopale „până în această zi“; de aseme- 
nea, pretinde posibilitatea de a se deplasa și a sta „oriunde și oricând și a se 
întoarce“ la Roma; în fine, precizează că această demisie nu trebuie să cauzeze 
în nici un chip prejudicii „drepturilor bisericii“ (sale, fără îndoială) „sau să 
constituie vreun drept părinților Societății lui Isus, ca să nu fie apăsată con- 
ştiinţa mea, сі să rămână tuturor nestirbite toate și să se înțeleagă că nimănui 
nu i se aduce favoare, ură si [sau] prejudiciu“!%. 

lată acum ce raporta la 4 mai 1748 nunțiul către Valenti despre această 
chestiune: „Am vorbit contelui Uhlfeld despre renunțarea la biserica de Făgăraș 
pe care e înduplecat, în sfârșit, s-o facă monseniorul Klein, datorită repetatelor 
sugestii ce i-au fost făcute, din partea Sanctitäfii sale, de monseniorul vicege- 
rent“. La predat suszisului cancelar o copie după amintitul plan, pe care acela 
va urma să-l examineze, împreună cu miniștrii însărcinaţi cu treburile transil- 
vănene, înainte de a putea împărtăși părerea sa nunfiului. Acesta La prevenit 
să nu-l supere anumite expresii care ar putea fi găsite improprii, dacă asupra 
fondului e de acord, căci cu puţin timp și cu oarecare trudă ele vor putea fi 
făcute mai moderate. Uhlfeld l-a informat, cu aceeași ocazie, pe Serbelloni că 
„acum are gata toate scriptele“ cerute pentru a fi trimise la Roma în vederea 
procedurii legale a înlăturării lui Inochentie din biserica sa. Pe temeiul acestor 
dovezi, privind excomunicarea vicarului apostolic Aaron, Uhlfeld susținea (ca 
si conferința ministerială din 2 martie şi personal Kolowrat!?!, adăugăm noi) 
că papa l-ar putea considera schismatic și, în consecință, să-l destituie. „Și 
fiindcă eu îi spusei că această cale e cu mult mai lungă și mai incertă pentru 
scop decât aceea a renunțării, el îmi răspunse că și atunci când trebuie să se 
urmărească aceasta, va fi totuși necesar ca mai întâi să urmeze suszisa retractare, 
dar eu neprimind în acel timp răspuns [de la Roma cu privire la aceasta], il 
rugai să reflecteze asupră-i si s-o spună Maiestäfii sale, apoi să-mi spună ce 
rezoluţie va fi luat ea, ca, pe baza acesteia, eu să scriu Eminengei voastre. “1%? 

În realitate, Maria Tereza i-a scris lui Albani cu câteva zile înainte de această 
convorbire dintre Serbelloni și cancelarul ei. Și anume, la 29 aprilie îi cerea 
să insiste si el, cum îi ceruse nunfiului prin comunicarea din 31 martie, - pe 
care i-o trimitea în copie, împreună cu copia memoriului protopopilor către 

Valenti din 14 a lunii din urmă -, pe lângă suveranul pontif pentru a-l obliga 
pe vlădică la revocarea cât mai grabnică a excomunicării, căci altfel nu ea, ci 
papa va purta răspunderea pentru grava tulburare a stării Unirii în rândurile 
românilor ardeleni!?. 

La 10 mai 1748, Serbelloni îi transmitea lui Valenti - printr-un curier trimis 
la Roma de Carvalho, ambasadorul Portugaliei la Viena, faimosul marchiz de 
Pombal de mai târziu - o „reprezentare“ a lui Uhlfeld din partea împărătesei-re- 
gine, precum si „documentele“ comunicate de Kolowrat, si una si celelalte cu 
privire la culpabilitatea lui Inochentie prin afurisenia lansată împotriva lui Aa- 
ron, cu noi stäruinfe pentru rezolvarea acestui caz în sensul dorinței Curpii'**. 
Deși bătrânul Benedict XIV se pregătea să plece la Castel Gandolfo, bine 
cunoscutul loc de vilegiatură a papilor în regiunea Romei, totuși, ca „această 
treabă gravă“ să nu mai sufere întârziere, l-a îndrumat pe Albani, care i s-a 
prezentat în aceeași problemă, să se adreseze lui Valenti, căruia îi va indica 
prelatul care să se ocupe de ea, spre a fi solufionatä cât mai repede cu putință 
după dorinţa chezaro-crăiască, cum raportează Albani suveranei la 18 mai'^^. 
În aceeași zi, Valenti, răspunzând la raportul din 10 mai al lui Serbelloni, îi 
arăta că suveranul pontif, în audiența din dimineața zilei răspunsului, a ordonat 
vicegerentului să-l cheme la sine pe Inochentie și să-i fixeze un termen de 10 
zile pentru a retracta excomunicarea sau a declara că „nu e a lui, sub amenin- 
tarea indignării pontificale“ în caz de refuz. Valenti cerea totodată nunfiului 
să facă cunoscută Curţii măsura luată de papă și că, oricare va fi „sfârșitul 
acestei afaceri, tot trebuie asigurată subzistenfa episcopului“, și anume in 
sarcina diecezei, nu a Scaunului papal, nici a Curții’. 

Inochentie, de această dată, a cedat somafiei. Într-adevăr, la 21 mai, vicege- 
rentul Rossi emitea un document prin care adeverește declaraţia vlădicăi sub 
jurământ si semnătură, făcută in fața sa și a doi martori, prin care își retrage 
excomunicarea rostită împotriva lui Aaron și pusă de el să fie promulgată; și-o 
retrage ca „fără putere, nulă și desființată“, căci „n-a știut niciodată că suszisul 
reverendisim domn Petru Aron a fost ales ca vicar apostolic al diecezei de 
Făgăraș de către preasfântul domn al nostru papa, ci numai acum, în acest 
moment, a luat cunoștință despre aceasta de la ilustrisimul și reverendisimul 
domn vicegerent“!*. Stim bine că nu acesta era adevărul, deoarece Inochentie 
fusese incunostinfat de Propaganda încă la 3 februarie 1747 că dacă „l-ar 
depune pe Aaron din vicariat, pontificele suprem îl va face pe el [Aaron] vicar 
apostolic“ și vlădica luase atunci act „cu supunerea ce se cuvine“ de această 
dispoziţie, de care totuși după aceea n-a ținut seama; în motivarea excomu- 
nicării îi imputa lui Aaron, printre altele, și primirea acestei calități, cum 
sublinia nunțiul plin de indignare"*. 

Supus la presiuni, ba și la ameninţări, preocupat de griji materiale, vlădica 
a consimțit, deși „cu mare greutate“ - cum îi va mărturisi însuși Rossi lui 
Albani - la revocarea pretinsă de Curtea vieneză prin Curia romană. Pasul 
acesta, oricât de silit, l-a costat mult sufletește, căci trebuie să fi însemnat în 

ochii săi nu numai o grozavă umilire și o anihilare de fapt a jurisdicției sale 
episcopale, la care ținea cu încăpățânare, dar poate și trista perspectivă a 
dezamägirii aderengilor săi din țară - cler și popor - în frunte cu Balomireanu, 
dezamăgire pe care se conta la Viena'?. Mai mult, s-a văzut constrâns să-și 
justifice retractarea cu un neadevăr, întărit chiar prin jurământ. Socotea oare 
că cu această usturătoare concesie ar mai fi putut câștiga timp pentru a-și salva 
până la urmă episcopatul sau să-și asigure cel puţin o „subzistență“? În tot 
cazul, se va fi simțit zdruncinat ca stare de spirit, fiind și cu sănătatea precară, 
la ceea ce au contribuit, fără îndoială, si lipsurile. 

După semnarea revocării, Inochentie a cerut, din motive de sănătate, voie 
de la papă, prin vicegerent, să plece la vestitele băi (pentru tratamentul reuma- 
tismului, artritismului etc.) de lângă Viterbo, oraș în Lazio, la 75 km nord de 
Roma, si a obținut-o pe o lună, îi raportează Albani Mariei Tereza la 1 iunie!^. 
Reamintim că încă în februarie 1745, deci curând după sosirea sa la Roma, 
el s-a plâns deja de o criză de podagrá!^!. 

Originalul declarației de revocare a fost trimis de Valenti nunţiului la 25 
mai 1748'*, care l-a predat Іа 8 iunie lui Uhlfeld, ca acesta, la rândul său, 
să-l poată folosi, transmifändu- lui Olsavszky la Sibiu, unde se afla cel din urmă 
„pentru a pacifica" clerul unit!?. Era important ca originalul, iar nu o copie, 
să fie arătat aici, în scopul convingerii diecezanilor de autenticitatea retractării. 

În același timp, Serbelloni i-a comunicat cancelarului de stat un plan de 
demisie schițat de Inochentie, la insistenţele repetate ale vicegerentului, din 
ordinul papei (plan pe care îl putea considera, de fapt, doar ca o nouă copie 
a celui predat la 4 mai), nunțiul rugându-l pe cancelar ca, obținând „partici- 
parea“ suveranei, să propună schimbările pe care le va crede de cuviință. 
Serbelloni stăruia iarăși, la 8 iunie, în numele Scaunului pontifical, ca pensia, 
care va trebui să i se acorde lui Micu, să fie punctual plătită, printr-un bancher 
din Roma, trimestrial și anticipat, pentru ca papa să nu trebuiască să vadă un 
episcop constrâns să cerșească sub ochii săi sau să se vadă obligat a4 întreține 
pe cheltuiala sa, adică a Sfântului Scaun, după ce acela va fi demisionat la 
insistența pontificelui, renunțând la episcopia din veniturile căreia trăise ono- 
rabil'*. Valenti - în depesa sa, tot din 8 iunie, către nunțiu - scria că, o dată 
cu revocarea ce avusese loc, „încetează toate dificultățile acelei Curți. Acum 
rămâne deci să se aibă grijă de nevoile acelei biserici fie cu un alt episcop, fie 
cu un vicar apostolic, dar, în același timp, se cuvine de gândit a-l întreține pe 
episcopul prezent, dacă se vrea fie să renunțe, fie să nu se întoarcă. Biserica 
[sa] nu e în stare de nici o pensie îndestulătoare celui ce renunţă, iar bisericile 
din Ungaria, cum dv. știți, nu-și pot lua ca sarcină nici o pensie; de unde: in 
sarcina cui va trebui să rămână acest sărman om? La acest punct trebuie să 
răspundă acei domni si să ia o rezolugie"!^*. 

În amintitul său raport din 1 iunie către suverană, Albani stăruia, de aseme- 
nea, și asupra problemei pensiei, arătând că, după ce se va înapoia Inochentie 
de la Viterbo, se va trata cu el abdicarea, la care papa chiar îl va sili, după 

dorința împărătesei-regine. Pontificele i-a dat însă a înțelege, prin vicegerent, 
că, împotriva canoanelor, episcopul nu va putea fi constrâns la atare pas decât 
în schimbul unei pensii, căci, altfel, însuși pontificele ar trebui pedepsit, 
răbdând ca acesta să-și cerșească hrana, în detrimentul demnităţii episcopale, 
sau Scaunul papal ar trebui să suporte întreținerea sa. Papa așteaptă ca Maria 
Tereza, în pietatea ei, să nu permită ca episcopul, „care se zbate în cea mai 
grea strâmtorare a unei nedemne sărăcii și e apăsat de datorii, să fie cu totul 
lipsit de cele ce sunt necesare traiului “!%. 

În timpul pertractărilor de la Roma din luna mai, care i-au smuls lui Ino- 
| chentie revocarea excomunicárii lui Aaron, episcopul de Muncaci, Olsavszky, 
| lucra in Transilvania la reabilitarea vicarului în faga clerului. Într-adevăr, in 

conformitate cu propunerile conferinței ministeriale din 2 martie, impáráteasa- 
regină l-a numit, la 28 a acestei luni, comisar regal, cu misiunea de a restaura 
liniștea în dieceza română unită din Transilvania, în cadrul unei „adunări“ 
(confluxus) a clerului, convocată pe data de 15 mai la Sibiu. În instrucţiunile 
date lui Olsavszky de Maria Tereza, prin Cancelaria Aulică Transilvăneană 
(întocmite și contrasemnate de Gyulaffi și Kozma), i se atrage atenţia, printre 
altele, de a-i „informa“ pe Maior și pe ceilalți adepţi ai lui Micu că dispoziția 
la adresa acestuia „de a nu pleca din Roma fără știrea și permisiunea ponti- 
ficelui“ nu înseamnă „dispreţ“ pentru biserica (unită)'*, ci o măsură luată doar 
împotriva persoanei episcopului vinovat, care nu putea fi pedepsit altcum 
pentru împotrivirea sa incápágánati!*. [ar în patenta suveranei - pregătită si 
trimisă tot la 28 martie, prin aceeași cancelarie - „vicarului [Aaron], proto- 
popilor și preoţilor, nobililor, precum și celorlalți oameni de neam românesc, 
de orice stare și condiţie, locuitori ai principatului ereditar al Transilvaniei gi 
ai părţilor încorporate acestuia“, după ce li se expune scopul misiunii lui 
Olsavszky, li se pune în vedere (din nou) să nu corespondeze cu Inochentie, 
„refractar și neascultător faţă de по1“!®. 

mputernicirea din partea Curiei romane, solicitată prin nunțiu de Curtea 
vieneză pentru sus-zisa misiune, nu sosise, deși între timp fuseseră trimise la 
Roma documentele care trebuiau să dovedească culpabilitatea lui Inochentie 
în ceea ce privește excomunicarea lui Aaron, documente cerute de papă ca o 
condiţie prealabilă acordării acelei împuterniciri. Totuşi, nunțiul i-a scris la 24 
aprilie episcopului de Muncaci, când acesta se afla deja în Transilvania, rugân- 
dud să restabilească înțelegerea dintre cler și Aaron'%, pe care, de altminteri, 
trebuia s-o facă, în primul rând, în virtutea mandatului încredințat de suve- 
rană!”!. Serbelloni căuta să-l linisteascä si personal pe vicar, printr-o scrisoare 
cu aceeași dată, că „nu i se va întâmpla nimic rău“ prin misiunea pe care 
trebuie s-o întreprindă Olsavszky!?". Scriindu din nou lui Aaron la 8 iunie, 
acelaşi nunțiu - care-i comunica totodată cealaltă veste bună, și anume cá 
vlădica îi revocase, la înduplecarea papei, excomunicarea - îi împărtășea că a 
fost informat de episcopul de Muncaci și de miniștrii Curţii în sensul că „în 


mM (CDU. р, к EL Co ae M О 


138 FRANCISC PALL 


sfârșit toți ecleziasticii s-au subscris și te-au recunoscut ca vicar apostolic al 
acestei dieceze“!%. 

Cu prilejul acestei „adunări“ (actele oficiale nu-i spun „sinod“), clerul şi-a 
cuprins (cum i s-a cerut, de altfel, si din partea Curţii) doleangele într-un lung 
memoriu adresat suveranei!5. Aici se reproduc, în fond, revendicările biseri- 
cesti si politice susținute de Inochentie, mai ales în întinsul său memoriu din 
1741 (Supplex libellus)'55, reluând, între ele, și postulatul ca națiunea română 
să fie declarată „a patra naţiune receptă în Transilvania“, exprimându-se nefavo- 
rabil si față de instituţia teologului străin. E adevărat că întâlnim aici o mengiu- 
ne - scurtă și rece - despre „vicarul general“ Aaron, pe care clerul se vede că 
La recunoscut acum, referindu-se însă, cu o vădită silă în această privinţă, la 
ordinul suveranei, promulgat de episcopul de Muncaci, în calitate de comisar 
regal!s. 

În schimb, se stăruie în memoriu cu dragoste asupra lui Inochentie: clerul, 
în situaţia gravă a bisericii unite, „a deplâns cu cea mai mare durere si mâhnire 
în suflet și deplânge mereu absența atât de îndelungată și deținerea [deten- 
tionem] la Roma a mult doritului său păstor, ilustrisimul episcop Klein". În 
lipsa conducătorului său spiritual, poporul se îndepărtează de Unirea biseri- 
cească, se dedă la practici superstitioase, va ajunge în curând la idolatrie. 
„Clerul socotește ca cel mai folositor și cu totul necesar remediu întoarcerea 
ilustrisimului episcop Klein“ si repetă cele ce a mai scris - precum am arătat!” 
- şi anume că, în cazul revenirii acestuia, toți fägäduiesc să i se supună, altfel 
poporul se va lepăda de Unire, va dispărea orice nădejde a înapoierii schismati- 
cilor la Unire „și clerul ar suporta totdeauna cu inima tulburată ca păstorul 
sáu, pe care și l-a cunoscut tot timpul ca pe cel mai bun în toate privingele, să 
stea de-a pururi exilat la Roma“. Drept urmare, clerul își exprimă cea dintâi 
dintre rugimintile sale: „ca, din mila și clemența chezaro-crăiască, să se întoarcă 
episcopul Klein, avându-se în vedere nu eroarea unui om, ci mântuirea atâtor 
suflete...“!5 În memoriu lipseşte însă orice referire nominală la cea de-a doua 
Diplomă leopoldină, „nelipsită din motivațiile lui Inochentie în sprijinul re- 
cunoașterii națiunii române ca națiune politici"!?. Reamintim că vlădica însuși 
a renunțat, de prin primăvara lui 1747, să mai invoce importanța acestei 
diplome, căci pe ea se baza și existența instituției teologului străin, pe care o 
combătea cu înverșunare, dar fără să renunțe la revendicările politice românești 
ancorate juridic în privilegiul respectivi“, cum nu se renunță nici în prezentul 
memoriu. 

Iniţial - cum s-a cerut chiar de către autorități - memoriul ar fi trebuit dus 
la Viena de Caliani, Maior și Balomireanu, adepții cei mai activi ai lui Ino- 
chentie. Protopopul din Balomir însă, pe la mijlocul lui iunie, indispus fără 
îndoială de recunoașterea lui Aaron ca vicar apostolic de către clerul unit și 
indispus, tot așa, de faptul că el a fost silit, în legătură cu aceasta, să renunțe 
la vicariat!“!, precum indispus, desigur, si de vestea revocárii la care consimţise 
vlădica la Roma, a fugit pe neașteptate „sub stăpânire turcească“ (in Tara 

Românească), rupând-o cu Unirea bisericească, ceea ce va pricinui noi agitatii 
antiunioniste în popor, în loc să se readucă liniștea, pe care autoritățile și 
Aaron au sperato de la misiunea lui Olsavszky'®. În urma acestei întorsături 
nefavorabile, Balomireanu (care va ajunge prin Moldova până în Rusia prote- 
guitoare a ortodoxiei și va provoca, în toamna anului 1750, o intervenţie 
diplomatică a țarinei Elisabeta la Viena în favoarea românilor neunifi din 
Transilvania)? a fost înlocuit in „deputafia“ celor trei, care au plecat în aceeași 
vară în capitala habsburgică, prin protopopul Gheorghe Pop de Dobra și, 
astfel, memoriul prezentat la Viena poartă semnătura acestuia, alături de ale 
celor doi basilieni. Dar solidarizarea clerului cu șeful său pribeag, oricât de 
stăruitor s-a exprimat și în acest memoriu, n-a fost luată în seamă la Curte, 
care nici nu voia să audă de reintegrarea lui, după cum continua să treacă cu 
vederea și celelalte doleanfe cuprinse în același act, doleange pentru care el 
s-a expus cu atâta îndrăzneală și risc pentru persoana sa. 


Unele consideraţii și reflecții ce se desprind din acest capitol: 

Promulgarea excomunicării lui Aaron in fara, din ordinul lui Inochentie, 
agravând situația și până atunci tulbure din rândurile românilor uniți cu 
Biserica Romei, a determinat cercurile oficiale, atât ale împărăției habsburgice, 
cât si ale papalității, să-și intefeascä sforfärile pentru înlăturarea, prin demisie, 
a semefului vlădică. 

Acesta continua, în general, să le opună bine cunoscuta sa rezistenţă intran- 
sigentă, sprijinit pe conștiința dreptății cauzei bisericești și naționale românești, 
al cărei protagonist era, și pe dovezile încrederii devotate a credincioșilor săi, 
cler și popor, care cereau cu tărie permiterea întoarcerii sale din surghiun, 
amenințând, în cazul contrar, chiar cu părăsirea Unirii. 

Faptul din urmă preocupa Scaunul pontifical, îl retinea de la bruscarea 
lucrurilor, îl îndemna la o atitudine mai prudentă față de Inochentie, ceea ce 
dădea naștere la suspiciuni din partea Curţii vieneze că acesta ar fi favorizat 
de Curia romană, care însă protesta, denuntandu-le ca neintemeiate, papa că- 
utând să o convingă pe împărăteasa-regină că, în fond, era de acord cu ea ca 
vlădica să nu fie reintegrat. 

Incolfit de presiuni din ce în ce mai insistente în sensul de a-şi da demisia 
şi de lipsuri materiale, ele înseși tot mai apăsătoare, Inochentie, se pare mai 
mult din motive tactice, în anumite momente nu putea refuza nici el această 
idee, a abdicärii, cu care îl asaltau interlocutorii săi, cu toată repulsia ce o simţea 
pentru ea; în încercările disperate de a o îmbuna pe Maria Tereza a ajuns 
să-i promită, în septembrie 1747, chiar că va renunţa la orice activitate politică 
în cazul reintegrării (promisiune pe care o va reînnoi, de altfel, în toamna lui 
1750)... 

La intervențiile repetate ale Vienei, somat de papă, Inochentie s-a văzut 
constrâns să revoce până la urmă excomunicarea lui Aaron, pentru ca acesta 
să fie reabilitat astfel in fața credincioşilor din fara, să conducă mai departe 

dieceza, ca vicar apostolic, independent de episcopul din exil, iar el să se 
recunoască implicit despoiat de conducerea ei. 

Dar nici cu preţul loviturii се i sa dat prin silirea la acest pas umilitor și 
grav pentru el, deși reparator pentru Aaron, liniștea n-a putut fi restaurată între 
românii uniţi din Transilvania. Dimpotrivă, starea Unirii bisericești, din 
pricina incäpäfänärii privilegiatilor în a nu satisface dreptele revendicări româ- 
nesti, printre care și revenirea proluptătorului lor prigonit din exil, s-a agravat 
şi mai tare. 


Note 

! Cap. IV. 

2 Doc. 139 din 15-16 decembrie 1747; Doc. 143 din 17 decembrie 1747. 

? Parafrază a unei expresii din Epistola către Galateni a Sfântului Apostol Pavel, cap. I, vers. 8. 
4 Evident, dacă revine. 

5 Adică nu le mai trebuie teolog străin (iezuit). 


$ P, Coresp., p. 101-102, după ms. lat. 566 al BAFC, copie; altă copie, ASV, Germ., vol. 
352 (a. 1748), f. 357-357v (ajunsă la nunțiu, fiindu-i trimisă, poate, chiar de Inochentie). 
Rezumat (după suszisul ms.) la B, Klein, p. 230-231, cu data greșită: 24 august. , Parens" 
din formula adresei trebuie neindoios raportat la Dăianu, „cuscrul“ destinatarului și, de 
bună seamă, cel care a întocmit actul. Episcopul confirmă lui Săcădate primirea prin 
răspunsul său din 30 septembrie 1747 (P, Coresp., р. 109). 


1 Doc. 105 din 29 septembrie 1747 (secţia catolică din Guvernul Transilvaniei către Maria 
Tereza), Doc. 107 din 4 octombrie 1747. Secţia catolică însă a declarat celor doi 
reprezentanți amintiți ai adunării de la Daia că revocarea din funcţia de vicar a lui Aaron, 
hotărâtă de aceasta, e nevalabilă. (Doc. 168, înainte de 2 martie 1748.) 


* Doc. 101 din 12 septembrie 1747. 

? Doc. 139 din 15-16 decembrie 1747 (declaraţia lui Balomireanu la audierea din Sibiu). 
19 Doc, 106 din 1 octombrie 1747. 

11 Doc. 108 din 5 octombrie 1747; Doc. 139 din 15-16 decembrie 1747. 

п B, Klein, р. 141. 

? Doc. 139 din 15-16 decembrie 1747, n. 19. 

14 Doc. 107 din 4 octombrie 1747. 


15 Doc. 105 din 29 septembrie 1747 (secția catolică către Maria Tereza); cf. Doc. 106 din 1 
octombrie 1747 (unde se menţionează, tot de secție, „siretenia acestei plebe" in întreţinerea, 
in mod „meșteșugit“, a corespondenței cu Roma, iar complicitatea cu „schismaticii“ e 
ilustrată printr-o dispoziție a lui Balomireanu). 


16 Stăniloae, p. 1168 (după Rosenfeld, care era de părere că scrisoarea ar fi fost adresată 
vlădicăi tot din adunarea de la Daia; Stăniloae o socotește că ar data probabil din iulie 


INOCHENTIE MICU-KLEIN. EXILUL LA ROMA (1745-1768) 141 


1747, vlădica, pare-se, răspunzând la ea, către Säcädate și Timandi, la 15 aceeași lună; 
poate Stăniloae se gândea la iunie; dar, ţinând seama de comunicațiile epocii, nouă nu ni 
se pare probabilă nici această lună, ci luna mai; cf. P, Coresp., p. 92, aluzia din scrisoarea 
de la 1 iulie 1747). Vezi şi Doc. 139 din 15-16 decembrie 1747 (audierea lui Balomireanu, 
nr. 5). 


V Cap. IV. 
18 Doc. 108 din 5 octombrie 1747. 
19 Doc. 109 din 14 octombrie 1747 (Serbelloni către Aaron). 


® Doc. 110 din 14 octombrie 1747 (Serbelloni către Valenti). Expresia „genio torbido" va fi 
folosită de același nunțiu, într-un memoriu din 1754 adresat lui Benedict XIV, chiar și la 
adresa lui Aaron, când, după ce va fi numit episcop în locul demisionarului Inochentie, va 
căuta, de asemenea, câtva timp să scape de instituţia teologului iezuit (ASV, Germ., vol. 
361, f. 365v). 


?! P, Coresp., p. 106. 
? Doc, 168 (inainte de 2 martie 1748). 
% Trecut la Unire numai in 1738 (B, Klein, р. 136; Idem, Episcopii, p. 57). 


24 Doc. 112 din 20 octombrie 1747; Nilles, II, p. 594-596; cf. B, Klein, p. 232-233 (autorul 
din urmă vorbește, la p. 231-233, greșit despre două sinoade, unul la 8, celălalt la 29 - în 
text prin eroare de lectură în loc de 19 - octombrie, neobservand că e unul si același sinod, 
menţionat însă după calendare deosebite); Doc. 115 din 28 octombrie 1747 (Aaron către 
Serbelloni). 


75 Stăniloae, p. 1174 (după Rosenfeld). „Bistriensis“ înseamnă: de Bistra (în Munţii 
Apuseni), nu: de Bistriţa! 

2% [big, 

7 Doc. 139 din 15-16 decembrie 1747 (audierea lui Caliani, pct. 3). 

28 Stăniloae, p. 1174 (după Rosenfeld). Clerul, întrunit în sinod la 21 octombrie, la 
încheierea lucrărilor a scris guvernatorului, între altele, că ar fi un fapt mâhnitor ca să fie 
oprit de a se aduna pentru a se îngriji de treburile sale, după ce perseverează în Unire și e 
persecutat din această pricină (se subingelege: de neunifi) și ca, în loc de a mai putea 


răsufla, să fie suspectat, deşi prin privilegiile sale e echivalat cu clerul de rit latin (romano- 
catolic) (Doc. 168, înainte de 2 martie 1748). 


% Doc. 111 din 15-16 decembrie 1747 (audierea lui Balomireanu, pct. 3). 


% Protopopul ar fi trebuit să fie însoțit, eventual, de lonas Mone (nu: loan Moise, cum se 
află la Stăniloae, ibid.), un fost secretar al lui Inochentie (Doc. 139 din 15-16 decembrie 
1747, aceeași audiere). 


3 Doc, 111 din 19 octombrie 1747. 
32 Cap. IV. 


3 Doc. 115 din 28 octombrie 1747 (Aaron către Serbelloni), comunicat în rezumat de 
Propaganda papei (Doc. 130, probabil sfârșitul lui noiembrie 1747). 

* Cap. IV; Cap. V. 

?5 Doc. 115 din 28 octombrie 1747 (Serbelloni cátre Valenti). 

% Doc. 113 din 25 octombrie 1747. 

37 Doc, 117 din 11 noiembrie 1747 (Serbelloni către Aaron). 

38 Doc. 118 din 11 noiembrie 1747 (Serbelloni către Valenti). 

? Doc. 114 din 27 octombrie 1747. 

*? Ultima ediţie: Dumitriu-Snagov, p. 158-161. 

*! Doc. 124 din 18 noiembrie 1747 (Serbelloni cátre Caliani, Maior si Cotore). 
*: Doc 127 din 23 noiembrie 1747. Cf. Doc. 143 din 17 decembrie 1747. 
* Doc. 148 din 26 decembrie 1747. 

+ Doc. 137 din 9 decembrie 1747 (Aaron către Serbelloni). 

# Doc. 121 din 17 noiembrie 1747. 

# Doc. 122 din 18 noiembrie 1747 (Serbelloni către Aaron). 

47 Doc. 123 din 18 noiembrie 1747 (Serbelloni către Balomireanu). 


48 Doc, 144 din 18 decembrie 1747. Legătura jurământului invocată și în memoriul 
protopopilor către Valenti, 14 martie 1748 (B, Klein, p. 234-235, notă). 


% Doc. 129 din 25 noiembrie 1747. 

% Vezi rezumatele din Doc. 168 (înainte de 2 martie 1748). 

51 Același Doc. 168, n. 9. 

32 Doc. 139 din 15-16 decembrie 1747 (întrebarea citată, pct. 4). 

55 Doc. 134 din 2 decembrie 1747 (Aaron către Serbelloni). 

5 Doc. 143 din 17 decembrie 1747; cf. Doc. 146 din 20 decembrie 1747. 
55 Doc, 139 din 15-16 decembrie 1747.Vezi și Cap. IV, n. 110. 

% Doc. 143 din 17 decembrie 1747. 

5! Cf. Doc. 143 din 17 decembrie si Doc. 146 din 20 decembrie 1747. 
5 Doc. 143 din 17 decembrie 1747. 

5 B, Klein, р. 231-232. 


% Doc. 121 din 17 noiembrie 1747; Doc. 122 din 18 noiembrie 1747 (Serbelloni către 
Aaron); Doc. 123 cu aceeași dată (Serbelloni către Balomireanu). 


§ Doc. 134 din 2 decembrie 1747 (Aaron către Serbelloni). 


9 Doc. 143 din 17 decembrie 1747; cf. memoriul protopopilor către Valenti, 14 martie 
1748 (B, Klein, p. 235, nota). 


6 Vezi mai sus, in acest cap. 

5! Cap. IV. 

55 B. Klein, p. 227 si n. 2. 

% Doc. 98 din 9 septembrie 1747 (Serbelloni către Valenti). 
Doc. 104 din 23 septembrie 1747. 

% В, Klein, p. 228, n. 1. 

© P, Coresp., p. 102-105, 108-109. 

NCF Capul. 

™ Cap. III; Cap. IV. 


® Doc. 103 din 19 septembrie 1747 (Inochentie către Maria Tereza). Despre acest act nu 
amintesc nici Bunea, nici Paclisanu, deși cunoșteau „protocolul“ (registrul) respectiv al 
corespondenţei lui Micu (azi ms. lat. 566 al BAFC) din care face parte! 


D Introducere. 
14 Vezi expunerea documentată la B, Klein, p. 146-151. 
75 Doc. 119 din 11 noiembrie 1747 (Valenti către Serbelloni). 


7$ Doc. 120 (înainte de 13 noiembrie 1747). După o informaţie pe care am primit-o încă în 
1936 din partea personalului APF, „nulla risulta del vescovato di Fogaras“ in congregația 
generală ținută la această dată. 


1 Doc. 125 din 18 noiembrie 1747 (Valenti către Serbelloni). Cuprinsul repetat, în cea mai 
mare parte, la 25 noiembrie 1747 (Doc. 129). Serbelloni a comunicat actul din 18 
noiembrie lui Kolowrat, precum raportează lui Valenti la 9 decembrie 1747 (Doc. 138). O 
parte din actul de la 18 noiembrie se află, în traducere parțial greșită, la Stăniloae, p. 1176- 
1177 (după Rosenfeld, care a înţeles eronat unele pasaje ale originalului italian). 


18 B, Klein, p. 226, n. 1; p. 228, n. 1 (rezultă însă inexact din informația lui Albani că papa 
ar fi acela care i-ar acorda o ,congrua" de 600 de scuzi). 


P? Expresie a epocii. 


% Doc. 126 din 22 noiembrie 1747. O copie trimisă de Valenti lui Serbelloni la 25 
noiembrie același an (Doc. 129). Mai târziu Albani, in depeșa sa din 2 martie 1748 către 
Uhlfeld, va afirma că, la cererea sa, papa a dat ordin vicegerentului să notifice lui 
Inochentie de a nu párási Roma (Doc. 66). În realitate, suveranul dăduse o asemenea 
dispoziţie încă din 1 septembrie (vezi Cap. 1V). 


H Doc. 129 din 25 noiembrie 1747 (Valenti către Serbelloni). 
8% Doc. 132 din 2 decembrie 1747 (Albani către Uhlfeld). 


8 Doc. 133 din 2 decembrie 1747 (Albani către Maria Tereza); cf. Doc. 140 din 16 
decembrie 1747 (Albani către Uhlfeld). 


% În acest cap. 


55 Doc. 131 (circa începutul lui decembrie 1747); cf. B, Klein, p. 230-231. 


144 FRANCISC PALL 


8% Doc. 135 din 6 decembrie 1747. 

87 Doc. 136 din 7 decembrie 1747. 

88 Doc. 140 din 16 decembrie 1747 (Albani către Uhlfeld). 

® Doc. 141 din 16 decembrie 1747 (Serbelloni către Valenti). 

% E vorba de Ioan Dragoș „de Thurma“ (Turmas, în județul Hunedoara), magistrul de 
poştă din Alba-Iulia (Carolinensis Postarum magister), în corespondenţă cu Inochentie. La 30 
septembrie 1747, acesta La rugat să ajute la transmiterea pe ascuns, prin călugări din 
ordinul romano-catolic al piariștilor, a banilor ce aștepta să i se colecteze de „vicarul“ 
Balomireanu din dieceză (P, Coresp., p. 108-109, nr. 66-67; ibid., p. 109, r. 6, greșeală de 
tipar: „Pastorum magister“; corect, cum arată și ms. lat. 566 al BAFC, p. 202: Postarum m.). 
Dumitriu-Snagov, p. 157, neobservând greșeala, traduce, prin combinaţie: „magistrul 
preoţilor“. Pentru rolul magistrului de poștă din Alba-lulia în trimiteri de ajutoare bănești 
lui Micu, vezi și Doc. 139 din 15-16 decembrie 1747 (audierea lui Balomireanu, pct. 3). Cu 


privire la asemenea expedieri din partea clerului cf. și memoriul protopopilor către Valenti, 
14 martie 1748 (B, Klein, p. 234, nota). 


?! Se vede, așadar, că petiția lui Micu din 19 septembrie 1747 (Doc. 103), chiar dacă va fi 


fost transmisă, n-a îmbunat-o deloc. 

% Adică sprijinit (de forurile din Roma)! 

93 Cast. Sant'Angelo, care servea ca închisoare. 

94 Vezi mai departe, în acest cap. 

?5 Doc. 142 din 16 decembrie 1747 (Serbelloni către Valenti). 


% Doc. 147 din 23 decembrie 1747; cf. Doc. 150 din 13 ianuarie 1748 (Serbelloni către 
Valenti). 


97 Aluzie în acest sens la începutul Doc. 147 din 23 decembrie 1747; cf. scrisorile adresate 
în sara la 9 si 30 septembrie 1747 (P, Coresp., p. 105, 108-109). 


% Doc. 149 din 6 ianuarie 1748. 
% Vezi mai sus, în acest cap. 


1% Doc, 150 din 13 ianuarie 1748 (Serbelloni către Valenti). Cf. Doc. 153 din 20 ianuarie 
$i Doc. 154 din 27 ianuarie 1748. 


191 După tulburările provocate de apariția lui Visarion in 1744. Fără îndoială, la acestea s-a 
gândit Maria Tereza. 


102 N-am aflat acest memoriu. 


103 Gorizia (Görz), pe atunci în sudul Austriei, limitrofă cu republica Veneţiei; azi in Italia, 
în apropierea graniței cu Croaţia. 


1% Doc. 151 din 13 ianuarie 1747 (1748) și n. 1 (Serbelloni către Valenti). Despre 
Kolowrat mai vezi, printre altele: Inochentie către Cotore, 9 aprilie 1747 (Doc. 65); 
Inochentie către , Kolobrad" (P, Coresp., p. 88-89); Doc. 69 din 5 mai 1747, n. 1. 

105 Doc. 152 din 13 ianuarie 1748 (Albani către Uhlfeld); Doc. 155 din 27 ianuarie 1748; 
Doc. 158 din 3 februarie 1748 (Albani către Uhlfeld); Doc. 159 cu aceeași dată (Albani 
către Maria Tereza). 


1% Doc. 160 din 10 februarie 1748 (Serbelloni către Valenti). 
1% Cap. III. 
108 Cap. IV. 


1% Doc. 161 din 10 februarie 1748 (Inochentie către Malevicz) si Doc. 162 cu aceeași dată 
(Inochentie către contele Emanuel Josef de Aico). Cf. mai sus, declarația Mariei Tereza 
făcută nunfiului în convorbirea din 12 ianuarie. 


110 Doc, 157 din 3 februarie 1748. 


11 Doc, 152 din 13 ianuarie 1748 (Albani către Uhlfeld); Doc. 158 din 3 februarie 1748 
(același, aceluiași). 


! Doc, 164 din 24 februarie 1748 (Valenti către Serbelloni). Cf. Doc. 163 din 17 februarie 
1748. 


183 Deci, o schimbare faţă de atitudinea anterioară a lui Uhlfeld! 


114 Doc. 165 din 24 februarie 1748 (Serbelloni către Valenti). Cf. Doc. 170 din 9 martie 
1748. 


"5 Doc, 166 din 2 martie 1748 (Albani către Uhlfeld). 

116 Doc. 167 din 2 martie 1748 (Serbelloni către Valenti). 

"7 Doc, 168 (înainte de 2 martie 1748). 

118 Mai sus, în acest cap. 

119 Doc. 169 din 2 martie 1748 (conferința ministerială către Maria Tereza). 
120 Doc, 173 din 23 martie 1748. 

121 Guvernul; Doc. 172 din 16 martie 1748. 

122 Doc, 163 din 17 februarie 1748. 

123 Vezi mai sus, în acest cap. 


12 B, Klein, p. 237, n. 2 (cu forma greșită a numelui: „Sarbelloni“). Despre „rechemarea“ 
lui Inochentie în dieceză de Curtea vieneză nici într-un caz nu putea fi vorba ca de o 
eventuală recomandare făcută de Valenti la 3 februarie, cum se presupune ibid., p. 240. 


125 Vezi mai sus, în acest cap. 
125 В, Klein, p. 233, n. 2. 
127 Doc, 171 din 16 martie 1748 (Inochentie cätre Gyulaffi). I se plânge, totodată: „Aflu cu 


durere că alor mei li s interzis chiar si corespondenţa cu mine. De ce, ignorez". Ar fi 
putut s-o bánuiascá! 


128 Cap. II; Cap. III, n. 33, 44; IV, n. 52. 
139 Cap. IV. 

130 Doc. 177 (circa mijlocul lui aprilie 1 748). 
151 Vezi mai sus, în acest cap. 


132 Doc, 188 din 4 mai 1748; cf. Doc. 176 din 6 aprilie 1748 (în legătură cu furnizarea de 
dovezi spre a se proceda „legal“ contra vlădicăi). 


15 B, Klein, p. 241. 

™ Doc. 181 din 10 mai 1748. 

135 Doc. 183 din 18 mai 1748 (Albani către Maria Tereza). 
1% Doc. 182 din 18 mai 1748 (Valenti către Serbelloni). 
197 Doc, 184 din 21 mai 1748. 


138 Vezi mai sus, Cap. III; Cap. IV; Cap. V. Cf. si Doc. 161 din 10 februarie 1748 
(Inochentie cátre Malevicz). 


1? Doc. 160 din 10 februarie 1748 (Serbelloni cátre Valenti). 
140 Doc, 187 din 1 iunie 1748; cf. Doc. 204 (începutul lui octombrie 1748). 


11 Vezi mai sus, Cap. II. $i Benedict XIV va suferi de această boală, de la vârsta de 75 de 
ani, din octombrie 1748 (Pastor, XVI/1, p. 426). 


142 Doc. 184 din 21 mai 1748 (menţiunea din descrierea arhivistică). 
143 Doc. 188 din 8 iunie 1748 (Serbelloni către Valenti). 


44 Doc. 190 din 8 iunie 1748 (Serbelloni către Uhlfeld); Doc. 189 din 8 iunie 1748 
(Serbelloni către Valenti). 


145 Doc. 192 din 8 iunie 1748 (Valenti către Serbelloni). Cf. Doc. 186 din 25 mai 1748 


(același, aceluiași). 

146 Doc, 187 din 1 iunie 1748. 

147 Vezi mai sus, Cap. IV. 

48 MOL, Erd. kanc. lt, Acta gen., a. 1748, dos. 76, f. 37, fc. BAFC. 
1% Ibid., f. 10; fc. ibid.; cf. B, Klein, p. 246, n. 1. 

150 Doc, 178 din 24 aprilie 1748. 


151 Doc. 185 din 25 mai 1748 (Serbelloni către Valenti). Uhlfeld, neafland încă despre 
revocarea făcută de Inochentie la Roma, insista mai departe, prin nunțiu, ca papa să-l 
silească la acest pas (ibid.). 


152 Doc. 179 (din 24 aprilie 1748). Pentru o observaţie, lapidarä și bineînţeles nefavorabilă, 
a lui Inochentie, făcută mai târziu, la adresa misiunii episcopului de Muncaci, vezi mai la 
vale, Cap. VII. 


153 Doc. 191 din 8 iunie 1748 (Serbelloni către Aaron). Cf. Doc. 207 din 30 octombrie 
1748. 


154 B, Klein, р. 275-287 (publicat „cu unele omisiuni neesenţiale“, cf. p. 246). 

155 Cf. Prodan, p. 179. 

155 B. Klein, p. 283, 285; cf. Toth, p. 163. 
157 Vezi mai sus, in acest cap. 

158 B, Klein, p. 275-276, 283. 

199 Prodan, p. 180. 

16 Vezi Cap. IV; Cap. V. 

161 B, Klein, p. 248, n. 1. 


162 Doc. 194 din 22 iunie 1748; Doc. 195 din 29 iunie 1748; cf. B, Klein, p. 289; 
Dragomir, I, p. 197; Tóth, p. 165. 


16 B, Klein, p. 252-253; Dragomir, I, p. 202-207. 


Capitolul VI 


Tratativele si planurile de demisie din 1748-1750, tárágánarea negocierilor 
de către Inochentie și încercările sale din această perioadă de a-și obține 
reintegrarea, discuțiile pentru asigurarea unei pensii, demisia în 1751. 


REVOCAREA EXCOMUNICĂRII VICARULUI APOSTOLIC Aaron de către Inochentie 
era, în intențiile forurilor superioare, doar prima etapă din „neutralizarea“ 
acestuia, cum i-am mai putea spune astăzi înlăturării episcopului din fruntea 
bisericii românești unite din Transilvania. A doua și ultima etapă trebuia să 
fie demisia. Tratativele pentru realizarea acesteia, reluate între Curtea vieneză, 
Curia romană si dárzul vlădică, au fost nespus de laborioase, tărăgănate, 
îndelungate, în cursul lor planul de demisie cunoscând variante, modificări 
şi încercări de modificări. 

O primă variantă, ѕсһіуа de Inochentie însuși, a fost prezentată Curţii de 
către Serbelloni - după cum am văzut! - pe la 4 mai și pe la 8 iunie 1748. La 
aceasta, Curtea a răspuns însă printr-o alta, întocmită de Kolowrat, de acord 
cu Uhlfeld, și predată nunjiului la 6 iulie, cu rugămintea s-o transmită nein- 
târziat lui Valenti, pentru a fi definitivată la Roma în unele formulări, dar cu 
condiţia de a nu i se aduce schimbări de fond?. 

În această din urmă variantă, redactată, ca si prima, tot în numele lui Ino- 
chentie, se propunea ca el să spună că, nemaiputând, din pricina stării proaste 
a sănătății, să facă față îndatoririlor legate de greaua și obositoarea sa funcţie 
episcopală într-o dieceză atât de vastă cum este cea de Făgăraș, în care poporul 
urmează religii diferite, a cerut Maiestäfii chezaro-crăiești voie, și aceasta i-a 
îngăduit, să abdice în schimbul unei pensii anuale viagere de 1.200 de florini 
renani și să trăiască la Roma; a cerut și a obținut consimțământul papei la 
această demisie; aduce la cunoștința tuturor, dar mai ales a diecezanilor săi, 
că și-a dat demisia pentru totdeauna, „după o judecată matură și deplină 
chibzuire a minţii“, în așa fel ca să nu se mai amestece nicicum, direct sau 
indirect, în treburile spirituale sau temporale ale diecezei; nu se va mai întoarce 
si cu atât mai puţin va sta în ea fără învoirea prealabilă a Maiestäfii chezaro- 
craiesti; îi îndeamnă pe diecezani să se supună noului episcop care va fi numit, 
iar până atunci ,vicarului general“ (Curtea evită deci termenul de „vicar apos- 
tolic“, atât de neplăcut diecezanilor), în sfârșit, să păstreze Unirea bisericească 
şi fidelitatea către sus-zisa Maiestate?. 

Ne mărginim să menţionăm aici, doar în treacăt, câteva mari deosebiri între 
amintitele două variante, după cum poate să-și dea seama, prin compararea 

acestora, și cititorul: deosebirile constau, în special, în motivarea demisiei 
propuse, în cuantumul pensiei, în problema locului unde va trăi demisionarul, 
respectiv, a posibilităţilor sale de deplasare după demisie. „Planul de renunțare“ 
pe care urmărea să-l impună Curtea se înfățișa (cum era si de așteptat) mai 
dezavantajos decât cel prezentat, fie și sub constrângerea împrejurărilor, de 
Inochentie*. De altminteri, vom avea prilejul să revenim asupra peripeţiilor 
„planului de renunțare“. 

În aceeași vreme, continuau stäruinfele Curiei, prin nunțiu’, pentru a ob- 
tine din partea Curţii, încă înainte de abdicare, deplina asigurare că se va plăti 
într-adevăr pensia și precizarea unei modalități lesnicioase de achitare. În 
raportul din 6 iulie, care însoțea „planul de renunțare“ al Curţii, Serbelloni 
îi scria lui Valenti, cu referire la Kolowrat: „A făcut să fiu asigurat în același 
timp [cu trimiterea planului ca să fie predat autorului acestor rânduri] de punc- 
tualitatea cu care va fi plătită pensia către monseniorul episcop, dar eu n-am 
putut să nud fac replica [si anume] că, înainte de a se invoi la actul renunțării, 
acest prelat va voi, cu drept cuvânt, să se stabilească siguranța pensiei, un mod 
prompt si ușor pentru încasarea ei, în care scop i-am sugerat [lui Kolowrat] 
să fie obligat faţă de el, pe durata vieţii episcopului, unul din bancherii Romei, 
până acum însă nu m-am ales decât cu obișnuitele sale promisiuni verbale, 
însoțite de expresiile cele mai vii, pentru a mă asigura că el va avea toată grija 
ca plăţile să se facă punctual, la timpul dinainte indicat“€. 

Întorcându-se Inochentie, pe la începutul lui iulie, de la băile din Viterbo, 
vicegerentul a luat iar contact cu el, desigur tot în vederea abdicării. Rossi a 
reluat legătura și cu Albani, cu colaborarea căruia - ca reprezentant, acesta, 
al intereselor habsburgice - trebuia să trateze chestiunea demisiei, în virtutea 
mandatului papei”. Cardinalul raporta, tot cu data de 6 iulie, la Viena, că 
Inochentie „l-a asigurat din nou“ pe vicegerent că „e gata să facă renunțare la 
biserica Transilvaniei“; același vicegerent, „mișcat“ de extrema sărăcie în care 
a ajuns vlădica, „încât, pentru a-și cumpăra pâine, a fost nevoit să-și vândă 
îmbrăcămintea“, mai spunea că „nici legile omenești, nici cele divine nu permit 
ca episcopul să nu-și primească întreținerea de la biserica sa și să fie constrâns 
a se prăpădi lent de foame“, cuvinte de reproș abia deghizat adresate de-a 
dreptul suveranei, prin mijlocirea lui Albani, altfel foarte reverentios! Vice- 
gerentul o ruga deci, prin același mijlocitor, pe suverană, apelând la clementa 
si márinimia ei, să dispună a i se trimite episcopului strâmtorat banii necesari 
pentru trai. Într-un post-scriptum autograf - adevărată „labä a gâștei“, aproape 
indescifrabil - la scrisoarea către Uhlfeld, cardinalul era de părere că, dacă 
suverana îi acordă lui Micu o „pensie cinstită“, din care să se poată susține 
în chip îndestulător, „totul se va sfârși“!8 

La noile insistenfe din august ale nunfiului in problema pensiei, Curtea 
reafirma, din partea ei, prin Uhlfeld si Kolowrat, condiția ca plata pensiei, în 
cazul demisiei, să înceteze dacă Inochentie ar ieși din statul papal, căci „е foarte 


important ca să nu mai pună piciorul in Transilvania, sub nici un pretext“?. 

Deci, „învoirea prealabilă“ a puterii suverane pentru o eventuală întoarcere in 
țară a vlădicăi, după demisie, era un simplu artificiu de stil în „planul de re- 
nuntare“ elaborat de Curte. 

Notăm că tot în august sau în septembrie 1748 va fi înaintat Inochentie o 
suplică - nedatată - papei, în care îi arăta că, nemaigăsind in urbe creditori 
care să-i împrumute bani „pentru a se putea întreține în timpul cât va trebui 
să rămână acolo, ca și pentru a plăti unele datorii contractate până acum, se 
află în necesitatea de a merge personal la Recanati, unde speră să găsească niște 
negustori venețieni, duși acolo la bâlciul ce trebuie să se țină, cu care rugătorul 
va reuși să se învoiască asupra modului celui mai ușor de a obține ceva bani, 
care va putea să-i fie de folos, fiind cunoscut el de unii din suszigii negustori; 
din care motiv roagă pe Sanctitatea voastră să binevoiască a-i acorda cuvenita 
permisiune de a se putea duce în zisul loc Recanati în sus-zisul scop și de a-i 
concede să poată petrece câtva timp, puţin, la Viterbo, având nevoie suszisul 
rugător de aerul si apa de acolo, prescrisă lui de medic...“!° Vestita fiera de la 
Recanati, din regiunea Marche, făcând parte din statul papal, frecventată de 
negustori si din alte parti, avea loc în septembrie-octombrie!!. Poate în întoar- 
cerea de la Recanati ar fi vrut suplicantul să se oprească pentru un nou trata- 
ment la Viterbo. Dar, spre deosebire de această din urmă localitate, făcând 
parte, de asemenea, din statul pontifical și care nu era prea departe de Roma, 
n-avem indicii că s-ar fi autorizat deplasarea sa până aproape de țărmul Adriati- 
cii, în orășelul Recanati (unde se va naște, cu o jumătate de veac mai târziu, 
marele poet Giacomo Leopardi). 

Într-adevăr, s-a păstrat copia unui bilet al vicegerentului către Inochentie, 
de la începutul lui octombrie, in care scrie: „Sanctitatea sa, Domnul nostru, 
a avut bunătatea să acorde domniei voastre ilustrisime permisiunea de a merge 
la Viterbo numai pentru a vă folosi aerul de acolo, în avantajul sănătății voas- 
tre, si de a sta acolo timp de 40 de zile, după trecerea cărora dorește să vă 
intoarcefi la Roma, rămânând mai departe în vigoare pedepsele care vi s-au 
pus deja în vedere în caz de nerespectare, atunci când Sanctitatea sa v-a acordat 
o permisiune asemănătoare, în primăvara trecută“!?. 

Rossi, instiinfandu, la 2 octombrie, și pe Albani de acest lucru, îi arăta 
că suveranul pontif, „compătimind starea cu adevărat deplorabilă a suszisului 
episcop, redus la cea mai cruntă mizerie, mi-a ordonat să reînnoiesc Eminentei 
voastre cumpänitele sale stáruinge ca să i se dea măcar о parte din veniturile 
diecezei sale, cu care să se poată întreține și să nu rămână această povară ca 
sarcină a Sanctitäfii sale înseși, care a sprijinit până acum tot ceea ce a sugerat 
Eminenţa voastră pentru pacea și liniștea catolicilor din Transilvania; drept 
care, trebuie să fie și pentru Em. v. o îndatorire de a face în așa fel ca plângerile 
episcopului să nu mai aducă neliniști ulterioare și ingreunare Sanctitátii sale“!5. 
Toate acestea au fost aduse de cardinal la cunoștința Mariei Tereza printr-un 
raport din 5 octombrie!*. 

Curtea însă nu se grăbea să vină în ajutorul material al episcopului pribeag 
atât de strâmtorat, care trebuia să trăiască cum putea (împreună cu servitorul 

său Novac), de pildă, din stipendiul, fără îndoială sărăcăcios, al slujbelor pe 
care le tinea, începând din 7 iulie, - așadar, după întoarcerea sa din primul 
tratament balnear făcut la Viterbo -, chiar la biserica Madonna del Pascolo a 
basilienilor ruteni, de la reședința acestora, unde, după cum știm, locuia el 
însuși, probabil si acum. Aceste liturghii le făcea „pentru îndeplinirea slujbelor 
ocazionale [messe avventizie] ale bisericii S. Maria Liberatrice" (în Forul Ro- 
man), potrivit unei adeveriri eliberate la 29 iulie 1748 de sacellanus (sacella- 
rius, altarista) primei biserici, Basilius Jagodzinski'°, biserică pe adresa recto- 
rului căreia vlădica îl ruga, la 9 septembrie 1747, pe Balomireanu, să-i scrie, 
pentru siguranța corespondengei’®. 

În orice caz, regina a rămas insensibilă la necazurile lui Inochentie și după 
bunele urări pe care i le-a adresat acesta, la 7 decembrie, prilejuite de sär- 
bătoarea Crăciunului 1748, cu o aluzie la speranța că suverana îi va „restitui“ 
protecţia ei!”. 

Tot înainte de Crăciun, la 17 decembrie, el a folosit prilejul unor urări 
asemănătoare pentru a se plânge din nou papei, reamintindud că a trebuit, 
cu patru ani în urmă, să recurgă la protecția Scaunului apostolic, că i s-au 
sechestrat veniturile episcopale, că i s-a interzis să se întoarcă la biserica sa, 
că a fost despoiat de jurisdicţia sa în favoarea unui vicar apostolic, că nu i se 
mai pot trimit nici „ajutoarele extraordinare“ pe care le primea „din pietatea 
şi caritatea supușilor săi“, că a ajuns cu totul lipsit de mijloace de trai, încât 
nu poate să ducă nici măcar viaţa unui simplu preot care își cerșește existenţa. 
„Au fost încercate, cum e cunoscut Sanctitäfii voastre, toate căile pentru a 
îmblânzi sufletul persecutorilor și răuvoitorilor săi, dar totul în zadar, căci se 
urmărește o sträduinfä care n-are alt scop decât nimicirea rugătorului, care se 
încredințează pe sine și cauza sa în mâinile acelui cutremurător Judecător care 
va da cuvenita răsplată faptelor fiecăruia, fără ca să se poată ascunde patima 
sub mantia zelului și ruina propriului păstor sub pretextul liniștii publice a 
oitelor lui“ (o săgeată trasă, încă și cu această ocazie, împotriva lui Aaron!). 
Apoi continuă: „Până acum, între atâtea nenorociri și necazuri, n-a avut altă 
consolare decât speranța de a fi sprijinit de puternicul brag al Sanctitäfii voastre, 
dar, văzând închisă orice cale, rămâne [acum] lipsit și de acest sprijin. Sanc- 
titatea voastră a recunoscut [!] inocenfa rugătorului, nedreapta persecuție pe 
care o suferă și imposibilitatea aproape de a o remedia fără a uza de acele 
măsuri ce nu vor fi socotite poate potrivite în cazul de care e vorba; dar, între 
timp, ce va trebui să facă bietul episcop rugător dacă de clementa Sanctitatii 
voastre nu i se oferă vreo măsură, prin care să poată fi, când se ivește posibi- 
litatea, sau restaurat în episcopia sa, de care a fost despoiat în chip violent [!], 
sau să fie prevăzut cu acea congruă [pensie] care e necesară stării sale, sau să 
i se acorde binevoitoarea permisiune de a putea să facă ceea ce va socoti ca 
cel mai indicat pentru avantajul bisericii sale si al propriei sale persoane? “18 

Deci, asistăm la o recapitulare, într-o formă vagă în acest moment oarecum 
protocolar, a unor cunoscute cereri ale vlădicăi: papa să se preocupe în primul 


152 FRANCISC PALL 


rând, dintr-o îndatorire morală faţă de el, fie de posibilitatea reintegrării sale 
în episcopie, fie măcar de acordarea întreţinerii ce i se cuvine; sau, dacă n-ar 
putea să-i asigure nici una, nici cealaltă, să-i îngăduie libertatea de acțiune 
proprie. Această ultimă dorință trebuie înțeleasă, fără îndoială, în sensul de 
a nu mai fi obligat să rămână în exil la Roma, deși ne putem întreba dacă 
Inochentie însuși, deprimat și chiar bolnav cum era, avea o idee clară și mai 
ales realistă de ceea ce ar fi putut întreprinde în altă parte decât acasă, în 
Transilvania, unde însă nu i se permitea întoarcerea nici ca episcop, nici ca 
simplu particular. 

Despre problema demisiei nu întâlnim nici o vorbă sau aluzie în jalba de 
mai sus, lucru care nu trebuie să ne mire, căci, personal, Micu nu dorea să 
abdice. E adevărat, după cum am văzut, că, presat fiind, deci sub constrângere, 
a trebuit să facă oferte pentru demisia sa „benevolă“, de exemplu, a înaintat, 
prin aprilie, un „plan de renunțare“, la care Curtea a răspuns în iulie prin alt 
plan, dar tratativele pentru definitivare au fost întrerupte, nu numai fiindcă 
el a lipsit din Roma în iunie și în octombrie, ba chiar într-o parte din noiem- 
brie, fiind plecat la băile de la Viterbo, dar și pentru faptul că, între timp, 
precum vom arăta, s-a rătăcit la Roma „planul“ Curţii. $1, apoi, Curia tot n-a 
izbutit să se pună de acord cu aceasta din urmă în chestiunea pensiei. 

Cu privire la aceeași problemă, probabil și sub impulsul ultimei jalbe a lui 
Inochentie, pe care am analizat-o, Valenti scria nunfiului la 4 ianuarie 1749: 
„După ce Sanctitatea [sa], Domnul nostru, a uzat de toate concesiile, și de cele 
extreme, care vă sunt bine cunoscute domniei voastre ilustrisime, în cazul 
monseniorului Klein, episcop de Făgăraș, pentru a face pe deplin după placul 
Maiestäfii impärätesei-regine, nu poate să nu provoace în spiritul său de papă 
mirare și totodată nemulțumire să vadă că, acum, când sa atins acolo [la Viena] 
ceea ce se intenționa cu obținerea demisiei de la [acea] biserică [ce trebuia!) 
făcută de același, nu se mai urmărește din partea Curţii să se termine această 
afacere, пісі să se execute promisiunea privitoare la atribuirea unei subzistenfe 
onorabile. Aceasta e cauza pentru care sărmanul prelat nu numai că nu se 
poate întreţine aici cu acea cinste pe care o cere demnitatea sa episcopească, 
dar e obligat să-și cerșească până și viptul ca să trăiască. Asta se întâmplă spre 
nemulțumirea, cum am spus, a Beatitudinii sale, spre uimirea orașului, ca si 
spre îngreunarea conștiinței celui [sau celei (di chi)] care îi este cauza. De aceea, 
domnia voastră ilustrisimă va trebui să faceți un demers serios la Maiestatea 
sa şi la acei miniștri care au fost însărcinaţi să trateze aceasta cu dv., ca să se 
incredinfeze și să se dea împuternicire domnului cardinal Millini de a termina 
aici această afacere și, mai presus de toate, să insistafi pentru siguranța alocatiei 
[assegnamento] care trebuie dată prelatului, pentru ca acesta să nu aibă greutăţi 
$i să nu încerce osteneli în încasarea ei..." 

În instrucțiunile de mai sus ale cardinalului-secretar de stat nu e greu de 
observat cá se face confuzie între „demisia“ lui Inochentie si revocarea exco- 
municării lui Aaron din partea sa, singura care a avut loc până la această dată; 

revocarea a fost urgentată de Curte, înainte de demisie, din motivele pe care 
le-am văzut”. O altă lămurire: Mario Millini (uneori: Mellini), originar din- 
tro fruntașă familie nobilă romană, „creat“ cardinal, la dorinţa de mult nutrită 
a Curţii, în aprilie 1747, a fost numit peste un an de către Maria Tereza mi- 
nistru al monarhiei habsburgice pe lângă Scaunul pontifical. Totuși, a rămas 
şi cardinalul Albani reprezentant al intereselor suveranei, cu titlul de „compro- 
tector al Germaniei“. Aducänd aceste noutăți la cunoștința nunjiului, cu prile- 
jul unei recepții, Uhlfeld, care de obicei se purta ca un om dificil, îi spuse 
„suräzänd“ că, dacă acești doi reprezentanți diplomatici ai Curţii vieneze la 
Roma „nu vor merge de acord, să fie treaba lor“!?! Valenti sugera Curţii, acum, 
la începutul anului 1749, prin același nunțiu, să-l însărcineze pe Millini cu 
continuarea tratativelor pentru abdicarea lui Micu, deoarece spera, probabil, 
că el se va interesa mai activ de aceste tratative și le va putea duce la bun sfârșit, 
mai degrabă decât uneori cam neglijentul mare senior Albani; probabil că pe 
Millini, fost auditor (judecător) la Rota Romana, tribunalul suprem al Curiei, 
devotat intereselor acesteia din urmă, îl socotea mult mai maleabil faţă de 
cererile ei. El se bucura de o consideraţie deosebită în fata lui Benedict XIV 
si, în general, la Curie; chiar și adversarii săi nu puteau să-i tăgăduiască abi- 
litatea, zelul și lipsa de egoism”. 

Serbelloni i-a răspuns lui Valenti, la 25 ianuarie 1749, chiar cu două rapoar- 
te, arătându-i că la Curte, mai precis de către Kolowrat, „se face zgomot“ tocmai 
din pricina „împotmolirii“ cazului Inochentie la Roma, căci, după ce i s-a 
înmânat (lui Serbelloni) planul de renunțare, transmis (de acesta) - cum s-a 
văzut - la 6 iulie cardinalului-secretar de stat, nu numai că n-a avut loc demisia, 
dar nu s-a dat nici un răspuns cu privire la acest plan. La demersul ce i s-a 
ordonat lui Serbelloni, Kolowrat a comunicat auditorului nunjiaturii, trimis 
la el, că i se cere Curţii socoteală pe nedrept și repetă „obișnuitul discurs“: mai 
întâi demisia, potrivit planului propus de Curte și primirea de aceasta a actului 
autentic al demisiei; apoi începerea achitării pensiei convenite. Numai în acest 
chip - a conclus contele - ar putea Millini să încheie (din partea Curţii) cazul 
în discuție”. Informaţiile acestea despre poziția Curţii au fost reîntărite peste 
câteva zile de către Kolowrat, după ce s-a întreținut cu Uhlfeld, care i-a spus 
că n-are nici o știre că Inochentie și-ar fi dat deja demisia”. 

Replica lui Valenti, la 22 februarie, către nunțiu: „Nu s-a întâmplat si nu 
se întâmplă din vina noastră că până acum nu s-a terminat afacerea renunțării 
la biserica de Făgăraș, care trebuie făcută de monseniorul episcop de Klein, 
potrivit noului plan întocmit de miniștrii de acolo [a doua variantă a planului 
de demisie, adică cea elaborată de Curte], ce mi s-a transmis de domnia voastră 
ilustrisimă cu depeșa sa din 6 iulie anul trecut, deoarece, comunicându-l eu 
domnului cardinal Alessandro Albani, care se ocupa atunci de suveranele 
interese ale Maiestäfii împărătesei-regine, pentru ca, după ce il va fi cercetat, 
să putem trata împreună chestiunea, Eminenga sa nici nu mi l-a mai restituit, 
nici nu mi-a mai vorbit de el; mai mult, cerându-i-l, printr-un bilet de-al meu, 

mi-a răspuns că nud găsea si că bănuia de a4 fi rătăcit printre multele sale hârtii. 
De aceea, e necesar ca domnul conte de Colowrat, care, atunci când va auzi 
ceea ce s-a întâmplat, nu va putea să nu simtă părere de rău pentru plângerile 
tari făcute dv., ca si cum întârzierea ar fi din vina noastră, fie să predea domniei 
voastre ilustrisime o copie a zisului nou plan de renunțare, fie s-o transmită 
aici, domnului cardinal Millini. Dar cum, în același timp în care se încheie 
afacerea renunțării, trebuie să se încheie și cealaltă, aceea a pensiei pentru 
episcopul demisionar, dv. va trebui să aveți grijă și să insistafi ca fie să se dea 
dv., acolo la Viena, cuvenitele garanții pentru plata sigură și punctuală a 
pensiei, fie să se dea împuternicire domnului cardinal Millini să le dea la Ro- 
ma, fiind un lucru foarte în conformitate cu echitatea și cu rațiunea ca un 
contract să se facă cu egală siguranţă pentru ambele pärfi“. 

Deci, cardinalul-secretar de stat propunea simultaneitatea demisiei și a 
începerii achitării pensiei, cum ar fi fost și firesc și cum se va face până la urmă 
(nu mai întâi demisia, apoi asigurarea pensiei, cum cerea Curtea, sau invers, 
cum ceruse până acum Curia). lar planul de renunțare „s-a regăsit apoi, în 
aceste zile“, cum îl va informa, peste o lună, tot șeful diplomaţiei papale pe 
Serbelloni”. 

Între timp, la 14 martie 1749, ѕа ţinut în capitala împărătească iarăși o 
conferință ministerială, prezidată de feldmareșalul Kónigsegg, dedicată trebu- 
rilor Transilvaniei, la care au luat parte, între alții, Uhlfeld, Kolowrat, Gyulaffi, 
Kaunitz, consilierii Bartenstein, Schmidlin, Csat6. S-a dezbătut aici, în primul 
rând, din mandatul suveranei, raportul care-i fusese înaintat acesteia, încă la 
2 februarie, de Kolowrat și Gyulaffi despre situația tulbure a bisericii unite, mai 
precis despre chestiunea abdicării lui Micu. În conformitate cu amintitul ra- 
port, după discutarea lui, conferința propunea Mariei Tereza ca această demisie 
să se efectueze în sfârșit, „căci până atunci nu e speranță de a se putea întări 
starea Unirii în Transilvania, orice mijloace politice s-ar aplica fara încetare, 
până când nu se are grijă de un cap spiritual potrivit pentru necioplita și de 
la natură nestatornica plebe românească de acolo, care nu numai s-o învețe 
în doctrina adevăratei credințe, ci, prin dovedirea zelului său pios și prin 
exemplul său, s-o și menţină în aceeași Unire“. (Formulări, neîndoios, ale lui 
Csat6, care, ca referent al lucrărilor conferinței, e și cel care le-a redactat.) Se 
reamintea, în continuare, cuantumul pensiei aprobate de suverană în cazul 
abdicării şi, în ceea ce privește asigurarea ei (a pensiei), asupra căreia insista 
Curia, insistenţă care întârzia până acum încheierea acestei chestiuni, se propu- 
nea (din nou) ca ea să se facă din veniturile episcopiei. Prima jumătate a pensiei 
urma să i se plătească lui Inochentie de către reprezentantul diplomatic al mo- 
narhiei la Roma, contra chitanfä, îndată după predarea de către acesta a actului 
oficial de demisie, întocmit pe baza formulei de abdicare impuse de Curte, iar 
originalul actului respectiv, împreună cu chitanfa, să fie transmis suveranei. 
Millini și Albani trebuiau să informeze în acest sens Curia și să procedeze la 
înfăptuirea soluției propuse. Conferinţa s-a ocupat și de alte probleme privind 

Transilvania, astfel - în treacăt - si de aceea a unei delegaţii a românilor la 
Curte, care se recomanda a fi fost trimisă de cei ce renunţă la Unire, printre 
membrii delegaţiei, care încă nu și-a expus petiția, fiind şi unii „corifei“ ai 
mișcării antiunioniste recente. Maria Tereza a aprobat, în rezoluţia ei, propu- 
nerile referitoare la demisie, cerând ca lui „Meligni să i se impună să acționeze 
ca renunţarea lui Klein să sosească aici cât mai curând 7. 

Totuși, celor doi cardinali - Millini si Albani - suverana le va scrie abia 
peste două luni si mai bine în legătură cu executarea acestor hotărâri. Intär- 
zierea rescriptului se datora, în parte cel puţin, unor discuții care vor interveni 
între Curie și Curte cu privire la condiţiile cuprinse în „planul de renunțare“, 
potrivit variantei preconizate de cea din urmă. Căci, la 22 martie, când Valenti 
îi vestea nunfiului regăsirea acestui plan, îi aducea totodată la cunoştinţă că 
acesta a fost comunicat de Curie, „cum era de cuviință“, si lui Inochentie, care 
„a întâlnit in el două dificultăţi, ce au fost găsite și de Domnul nostru [papa] 
destul de întemeiate, după cum nu e îndoială că vor fi găsite la fel și de miniştrii 
de acolo, dacă vor voi să le examineze numai in lumina echităţii și a dreptății. 
Prima e că noul plan, cerând ca episcopul să trebuiască a trăi și a sta totdeauna 
la Roma, onoarea sa, crede el, ar fi prejudiciată de o astfel de restricție, putând, 
în acest caz, ca șederea sa forțată să fie socotită o adevărată relegare; de aceea, 
dorește ca acest articol să fie îndreptat si să i se lase libertatea sau să rămână 
la Roma, sau să stea în altă parte, care să fie după placul și spre folosul său. 
A doua e că i se rezervă, adevărat, în corelație cu renunțarea, de a i se da pensia 
anuală de o mie două sute de florini din trimestru în trimestru, dar nu i se 
dă nici o asigurare pentru plată, cum se obișnuiește să se facă totdeauna în 
renunfari similare; de aceea, episcopul, pentru a fi sigur că n-are să-și cerșească 
viptul, în restul vieţii, pe care îi va plăcea Domnului [Dumnezeu] să-i conceadă, 
cum e constrâns să facă în deráderea publică a demnității episcopești, precum 
şi spre neplăcerea Domnului nostru [papa], care îl vede în starea aceasta mi- 
zerabilă, obligându-l deja de atâta timp să stea la Roma, dorește, cu drept 
cuvânt, nu numai să știe cine va trebui să facă plata zișilor 1.200 de florini 
din trimestru în trimestru, ci să primească si cuvenita ei asigurare. Infátisánd 
deci dv., domnului conte de Kollowrat, cele două dificultăți menționate, după 
cum ele au fost prezentate și aici domnului cardinal Alessandro Albani, căruia 
i-a fost încredințată această afacere, va trebui să-l faceți să cumpănească atât 
rezonabilitatea uneia, cât și a celeilalre și să aibă grijă ca monseniorul Klein 
să fie satisfăcut mai ales cu privire la cea de-a doua, căci, obținându-se aceasta, 
se va putea duce acțiunea [demisia] la bun sfârșit, cu demnitatea papei, cu sa- 
tisfactia reginei, cu onoarea episcopului, precum și cu pacea diecezei“. 

Pomenitele obiecții ale lui Inochentie au fost comunicate de către Serbelloni 
nu numai lui Kolowrat, ci si lui Uhlfeld. „Cu privire la prima - raporta nunțiul 
la 12 aprilie lui Valenti - mi-au răspuns că, din motive de prudență, suszisul 
monsenior trebuie să stea departe de acea dieceză”, totuși, în noul plan care 
se va trimite în locul celuilalt, se va corecta restricfia de a trebui să locuiască 

la Roma, prin a declara în el [în plan] ca să-i rămână libertatea de a putea locui 
in orice altă parte a Italiei. Cât privește a doua, se va avea grijă, in mod cuvenit, 
de asigurarea pensiei pentru întreținerea sa.“ Fiindcă Serbelloni, în numele 
Curiei, stăruia, peste putin, iarăși la cei doi miniştri, aceștia - scria tot el șefului 
său, la 26 aceeași lună - „mi-au răspuns că, din cauza multiplicitäfi afacerilor, 
nu s-a putut întocmi încă noul plan al ei [al renunțării], dar că se va face cu 
ocazia unei conferințe ce trebuie ținută de miniștrii însărcinați cu afacerile 
Transilvaniei. Când mi se va comunica zisul plan, va fi transmis de mine E 
minentei voastre, iar în cazul că îl vor trimite domnului cardinal Mellini, eu 
voi căuta să am cunoștință precisă despre cuprinsul său, spre a-l înainta numai- 
decât Eminengei voastre'?!. 

Instrucţiunile Mariei Tereza către Millini, respectiv Albani, pentru obține- 
rea abdicării lui Inochentie, potrivit planului căruia i s-au adus modificări, sunt 
cuprinse în rescriptul suveranei din 17 mai 1749. În acest act - cum era de 
aşteptat - se folosesc, din indignare, cuvinte aspre la adresa lui Inochentie: e 
învinuit, mai mult sau mai puţin prin repetarea unor reproșuri anterioare, de 
compromiterea stării Unirii, înjghebată cu atâtea osteneli, el urmărind mai 
degrabă interesele particulare decât îndeplinirea îndatoririlor sale păstoreşti; 
fusese în legături tainice cu dușmanii Unirii; a agitat împotriva acesteia la 
sinodul (din 1744); a fugit în secret la Roma, după ce, chemat la Curte spre 
a fi anchetat, și-a dat seama că ,,inselaciunile sale“ au fost descoperite; la Roma, 
a început să joace rolul unui alt personaj, „prefăcându-se plin de fervoare 
pentru apărarea Unirii“, în același timp însă, prin scrisori către aderentii săi, 
silindu-se a provoca tulburări în Transilvania spre greaua pagubă a Unirii, a- 
ceasta ajungând să fie amenințată cu prăbușirea în rândurile „neamului româ- 
nesc“. Suverana spune mai departe că ar însemna ca ea să nu-și facă datoria 
dacă nu s-ar îngriji de „sistarea răului, sprijinită de speranța că Sacerdotiul va 
colabora cu Imperiul pentru a atinge un scop atât de salutar, mergând împre- 
ună și de acord în râvnă, mai ales după ce experiența a arătat, mai mult decât 
abundent, că răul se întinde, dacă se întârzie“. Apoi: „Fără îndoială, ne-ar fi 
fost îngăduit și ne este și acum să hotărâm cuvenitele pedepse împotriva nesu- 
pusului indärätnic, afäfätorului și tulburätorului liniștii publice, totuși, pre- 
{етапа rigorii justiţiei clemenga?, am vrut mai bine să mergem pe calea pe care 
să se evite prilejul oricărui scandal“. Ca urmare, a declarat că s-ar mulțumi cu 
abdicarea acestui „păstor atât de pervers“, oferindu-i, în schimb, o pensie (in 
cuantumul știut, preconizat de Curte), ce i s-ar plăti trimestrial și anticipat de 
ministrul habsburgic din Roma. „Dar spiritul încăpățânat și neliniștit al pre- 
latului a făcut mai dificilă chiar și această cale, care părea netedă. De aceea, 
s-a cheltuit mult prea mult timp, nu fără dauna gravă a religiei și a liniștii 
publice, deopotrivă, în vederea perfectării acțiunii de renunțare. Pentru ca, 
așadar, să i se taie, în sfârșit odată, orice tergiversare ulterioară, mișcată [noi] 
nu de rugăminţile sale, ci de reverență filială față de Sanctitatea sa [papa], am 
stabilit că satisfacem dorințele ce ne-au fost cu ultimul prilej expuse, cu acel 

considerent pe care îl va înţelege paternitatea voastră reverendisimă din copia 
anexată, potrivit căruia va trebui să se predea de baronul Klein instrumentul 
[actul scris] de renunțare. Întrucât veniturile episcopiei de Făgăraș se ridică la 
circa nouă mii de florini renani, ele ajung mai mult decât abundent atât pentru 
întreţinerea [unui] nou episcop, cát si pentru plata suszisei pensii anuale, iar 
modul de asigurare ce-l propunem e conform atât sfintelor canoane, cât și 
obiceiului...“ Suverana își exprimă nădejdea că afacerea aceasta, care i-a pus 
la încercare deja îndestul răbdarea, va fi dusă de acum repede la sfârșitul dorit. 
Dacă totuși s-ar întâmpla altfel, ea își va îndrepta solicitudinea numai spre 
apărarea liniștii publice în Transilvania, socotind că grija pentru starea Unirii 
va îngreuna conștiința acelora care vor tărăgăna lucrurile (aluzie la cei de la 
Curie)”. 

Planul modificat al demisiei, anexat acestor instrucțiuni, a fost transmis, 
într-o altă copie, de către Uhlfeld nunfiului abia la 24 mai, explicändu-i-se cu 
acest prilej că s-a avut grijă ca noua formă să fie cu totul pe placul lui Inochen- 
tie (!), deoarece s-a ținut seama „indestul“ de amintitele sale obiecţii, în sensul 
că va putea el însuși să-și aleagă locul de ședere: Roma sau în altă parte din 
statul pontifical, iar pentru o „mai mare siguranță“ a pensiei, viitorul episcop 
de Făgăraș va fi obligat, înainte de a i se înmâna la Viena bula papală de con- 
firmare, să-și ia angajamentul de a-i transmite punctual la Curte pensia prede- 
cesorului său, de unde i se va face apoi transferul către ministrul habsburgic 
la Roma, de la care va urma s-o încaseze pensionarul”*. 

În realitate, era multă exagerare în explicația comunicată la 24 mai de către 
Uhlfeld lui Serbelloni în legătură cu chestiunea locului de ședere prevăzut în 
planul modificat, în contradicție cu ceea ce promisese, împreună cu Kolowrat, 
în aprilie, și anume - după cum am văzut - că Inochentie va avea libertatea 
să stea „în orice altă parte a Italiei“, adică, specificăm noi: nu numai în statul 
papal, ci şi în posesiunile austriece (Lombardia, Toscana etc.), în cele bourbone 
(Parma, Neapole, Sicilia), în regatul Sardiniei, la Veneţia, la Genova etc. 
Ultima schimbare în plan a fost făcută de miniștri, probabil la ordinul ulterior 
al suveranei. Si în ceea ce privește modalitatea achitării pensiei se oferea un 
procedeu destul de complicat, care nu putea garanta „punctualitatea“ ei. 

Când Albani și Millini au primit la Roma instrucţiunile din 17 mai 1749 
ale Mariei Tereza, papa nu se afla acolo, fiind plecat în vilegiatură. În absenţa 
lui Benedict XIV, Albani i-a făcut cunoscută lui Valenti misiunea primită de 
la împărăteasa-regină, iar acela l-a însărcinat din nou, la 30 mai, din partea 
Scaunului pontifical, pe vicegerentul Rossi cu reluarea tratativelor de demisie 
a lui Inochentie, care nu se găsea pe atunci nici el în urbe, ci la băile de la 
Viterbo (pentru a treia oară). Cardinalul-protector însă n-a putut atunci să stea 
de vorbă cu vicegerentul, acesta scuzându-se că, fiind foarte ocupat deocam- 
dată cu alte treburi oficiale, era împiedicat să vină la el’. La 31 mai, același 
cardinal, răspunzând suveranei și lui Uhlfeld, îi asigura cá igi va da întreaga 
silinfä ca, împreună cu Rossi („voi presa lucrurile cu același cât voi putea de 

mult“...), să obțină abdicarea surghiunitului, în pofida „indocilitäfi“ acestuia, 
şi că Millini a intrat în contact cu el (Albani) în problema primului vărsământ 
al pensiei*. Ştirea din urmă e confirmată de scrisoarea din aceeași zi a lui 
Millini adresată suveranei, pe care acesta o mai informează că i-a scris papei 
despre ,,condescendenta“ ei fata de vlădică, ceea ce o va comunica si cardi- 
nalului-secretar de stat și, firește, va face tot ce îi va fi cu putinţă pentru inde- 
plinirea solicitărilor imperiale”. 

Primind de la nunțiu planul modificat, pe care Curtea voia să i-l impună 
lui Inochentie, Valenti, după lecturá, socotea că n-ar mai fi putut nimic „să 
întârzie încheierea acestei afaceri“, adică a demisiei, după ce vlădica se va fi 
întors la Roma; de aceea, la 7 iunie 1749, îndruma nunțiul să-l prevină pe 
Uhlfeld „ca acest mic interval de timp“, necesar perfectärii, „să nu fie atribuit 
vinei noastre“*. La 11 iunie, Rossi îl înștiința pe Albani că Valenti i-a pus in 
vedere, în această zi, să trateze cu Micu abdicarea „îndată ce se va înapoia“ de 
la Viterbo; totodată, același vicegerent îi promitea lui Albani că-l va fine la 
curent „cu tot ce se va intàmpla"*. La 14 iunie, cel din urmă îi raporta lui 
Uhlfeld că n-a putut să ducă la îndeplinire ordinele primite,de la Viena cu 
privire la demisia lui Inochentie, acesta nefiind încă revenit în urbe. Dacă 
vlădica, cu „pufina lui docilitate" și cu intenția de a tärägäna lucrurile, ar obiecta 
împotriva obligaţiei ce i-o impunea o clauză a sus-zisului plan, aceea de a 
rămâne în statul pontifical, obligaţia, potrivit sugestiei unuia dintre „miniștrii“ 
Curiei (desigur Rossi, cum va reieși din documente ulterioare), să fie omisă 
din actul de demisie, urmând ca restricfia respectivă să fie impusă printr-un 
ordin special emis de papă”. 

În sfârşit, Inochentie întorcându-se la Roma, Rossi a putut să reia dialogul 
în ultima săptămână din iunie. Tot cardinalul-protector, într-un nou raport 
către pomenitul cancelar, din 27 a aceleiași luni, arăta, pe baza celor ce i le-a 
comunicat vicegerentul, că nu vrea să-l plictisească prin a-i spune „toate sicane- 
le“ făcute de vlădică „asupra fiecărui cuvânt al demisiei sale"; Rossi li s-a opus 
cu vigoare. Totuși, acesta găsea întemeiate din obiecțiile episcopului următoa- 
rele trei puncte: 

1) nu e menţionată calitatea sa de episcop al Făgărașului, la care ar trebui 
tocmai să renunțe; 

2) restrictia de a rămâne în statul pontifical, ceea ce ar însemna un fel de 
relegare (la această întâmpinare, precum am văzut, Rossi se aștepta încă înainte 
de reluarea tratativelor și propunea remediul amintit; de altminteri, vlădica 
făcuse obiectie asupra clauzei locului de ședere din planul vienez încă din 
primăvară, de când i-a fost adus la cunoștință); 

3) problema datoriilor pe care le-a făcut în Transilvania ca episcop al diece- 
zei, el cerând ca pensia să fie la adăpost de orice pretenţii în contul acestor 
datorii, căci le-a făcut în interesul episcopiei. Albani socotește că ele vor putea 
fi plătite din venitul bunurilor episcopale, puse sub sechestru. 

Cardinalul-protector propunea, în consecință, Vienei ca planul să fie supus 
unor (noi) schimbări pentru înlăturarea acestor obiecții“. 

La 13 septembrie 1748, Albani îi scria iarăși lui Uhlfeld, Pie aie că 
n-a primit încă răspuns la raportul de mai sus, făcându-se şi ecoul plângerilor 
lui Micu, anume că „aici moare de foame, deoarece e lipsit de orice alocaţie 
lassegnamento] și i-au încetat ajutoarele care i s-au trimis de un oarecare bine- 
făcător, căci acum il crede în posesia menfionatei pensii"*. 

Despre lipsurile care il incolfeau și in acest an, întâlnim o aluzie si in 
scrisoarea din 29 august, adresată lui Toussaint’, in care îl ruga să intervină 
pe lângă „Maiestăţile lor“ pentru a fi lăsați să se întoarcă acasă, la familiile lor, 
fără să aibă parte de supărări (ca dezertori), un mare număr de ostași români, 
ajunși in Italia, fără îndoială, cu ocazia războaielor purtate de monarhia habs- 
burgică mai ales pe teritoriul peninsulei, și refugiați acum la Roma. Citäm: „Și 
fiindcă aceștia, românii, desigur nu știu altă limba în afară de cea nativă a lor, 
toţi se îndreaptă la noi, care, cum nu putem să-i ajutăm altfel (căci noi înșine 
trăim din cerșit și din stipendii pentru sfintele slujbe), scoțând pentru unii pașa- 
poartele de aici-de acolo, îi retrimitem și îi trimitem nemijlocit la regimentele 
lor sau în patrie“. Cu unii a ținut benevol astă-vară, aproape zilnic, școală și 
instrucție religioasă; la toamnă, vor mai veni alții, „foarte mulți +. 

La 19 septembrie, se plângea din nou papei, arätändu-i că se găsea „din 
suprema poruncă a Sanctitátii voastre deja cam de cinci ani la această curte 
din Roma [...], fără ca de atâta timp să se fi luat vreo hotărâre cu privire la prea 
dreapta si prea grava sa cauză“; îi cerea „o măsură onestă“ pentru întreținerea 
sa, nemaiavând posibilitatea de a trăi nu numai ca episcop, dar nici măcar ca 
un simplu preot, „din motivul că nu poate primi nici un ajutor de la mensa 
sa [din bunurile sale episcopale], al cărei venit rămâne absorbit, în întregime, 
de acel vicar apostolic“. (Aluzie nedreaptă la adresa lui Aaron, care, în realitate, 
nu mai dispunea decât de „censul catedratic“, adică de un florin de la fiecare 
preot, de când bunurile episcopale, în 1747, au fost puse sub sechestru!)* În 
schimbul măsurii solicitate de la papă, suplicantul promitea că, în anul viitor 
(1750), „an solemn al jubileului“, se va putea ocupa, „în serviciul Sfântului 
Scaun apostolic“, de grija duhovnicească a pelerinilor de „națiune română“, 
care deja au venit și care vor veni la Roma. De altminteri, în prezenta suplică 
mai arăta că „aproape în fiecare zi“ avea asemenea îndeletniciri duhovnicești 
(desigur, se gândea, spunând acest lucru, și la ostașii români amintiţi în docu- 
mentul anterior), „cum e bine cunoscut sacrosanctei Inchizifii a Sfântului 
Oficiu“. 

Revenind la problema tratativelor de demisie, observăm că, într-unul din 
protocoalele corespondenţei din exil a lui Inochentie (ms. lat. 566 al BAFC), 
se află transcris planul modificat al Curţii, urmat de un text care cuprinde și 
adaosuri sau alte schimbări propuse de el. Dintr-o însemnare făcută în protocol 
deasupra planului rezultă că acesta a fost trimis de la Viena și comunicat 
vlădicăi de vicegerent „în anul 1749 circa sfârșitul lui august“. Nu știm în ce 

măsură putem acorda încredere, în ceea ce privește luna, acestei indicații 
cronologice, care putea să fi fost formulată ulterior, nu imediat după primirea 
planului si, cum am mai atras atenția, pe Inochentie îl înșela destul de des 
memoria când era vorba de localizări în timp”. În orice caz, el trebuia să fi 
cunoscut versiunea respectivă a planului vienez încă din ultima săptămână a 
lui iunie, când vicegerentul, după cum am arătat, a început cu el negocieri pe 
baza acestei versiuni, pe care ar fi fost logic să i-o fi comunicat deja atunci, chiar 
textual, sub forma unei copii, care a fost apoi transcrisă în protocol. De aceea, 
indicafia privind sfârşitul lui august o menţinem numai sub semnul întrebării. 
Dacă totuși această indicație ar fi exactă, textul nedatat ce-i urmează, cu schim- 
bările lui Inochentie, ca răspuns al său, se poate data din septembrie. 

lată acum acest text în elementele sale mai importante: 

Printre cauzele demisiei, în afară de starea șubredă a sănătăţii sale (singura 
care figurează în versiunea vieneză a planului), la care el adaugă în treacăt și 
„vârsta înaintată“, propune și subliniază mai mult absența sa din dieceză de 
„aproape șase ani"; lipsirea de veniturile sale episcopale în urma hotărârii luate 
de împărăteasa-regină, „informată de anumiţi din anumite considerente și 
motive", care, „până acum“, în ciuda tuturor intervențiilor si rugäminfilor, nu 
La reintegrat si aceasta ar fi o pricină a demisiei dacă ea nu revine asupra acestei 
hotărâri, care hotărâre - crede el - îl va fi determinat și pe papă să-l îndemne, 
prin mijlocirea, îndeosebi, a vicegerentului Romei, la demisionare, în schimbul 
unei pensii, după ce i-a interzis plecarea din urbe. Creditorii să fie achitati din 
veniturile episcopale realizate până la data abdicării. Pensia sa anuală să fie de 
„cel puţin“ 1600 de florini renani și să fie socotită de la data sechestrării sus- 
ziselor venituri. Să aibă voie „a merge și a se întoarce în orice loc...“ Papa 
să-i garanteze îndeplinirea condiţiilor pe care le pretinde“. E semnificativ că 
omite din versiunea vieneză mențiunea tactică referitoare la „vicarul general“ 
(dovadă, și aceasta, a stăruinţei resentimentelor sale față de vicarul apostolic 
de atunci, Aaron, după actul impus al „revocării“ din mai 1748), precum și 
repetarea afirmației de la începutul planului cum că „singură biserica romano- 
catolică deschide calea spre dobândirea mântuirii vesnice“*. 

În legătură cu acest text al planului, schimbat de Inochentie, ca o replică 
indirectă pare a fi biletul ce i La adresat vicegerentul Rossi la 21 octombrie 
1749, trimiţându-i anexat si un scurt punctaj. În acest bilet, îi cerea, foarte 
sumar și într-un ton ultimativ, să răspundă deschis la punctele respective, 
afirmativ sau negativ, fiindcă, în cazul din urmă, se va pune capăt „îndată 
oricăror tratative și vorbe ulterioare, care i-au istovit deja pe toți, fără vreun 
folos“. În punctajul anexat se arată că demisia va fi prezentată ca „absolută“ 
şi în formă „simplă“ (adică, adăugăm noi, fără a fi legată de prea multe condiţii 
şi circumlocufiuni mai mult sau mai puțin subtil sau chiar vag formulate, cum 
proceda vlădica). Se va menționa, ca motivare a ei, numai starea proastă a 
sănătăţii (adică la fel ca în planul vienez). Pensia va urma să fie stabilită de 
suverană. Așa ar fi trebuit să fie, în esență, cuprinsul actului de demisie. Pe o 

foaie separată, Inochentie să roage suverana a-i stabili pensia la mai mult de 
1.200 fl. (cât îi oferise, precum știm); să ceară calcularea plății începând cu ziua 
plecării din dieceză (deci o sugestie mai favorabilă decât condiţia pusă de de- 
misionarul însuși) și ca ea să fie scutită de orice scădere, sechestru etc., ceea 
ce, de altminteri, era prevăzut și de canoane. Dacă răspunsul lui Inochentie 
va fi favorabil, atât actul de demisie, cât și cererea către suverană vor fi redactate, 
prin grija vicegerentului, în formă corespunzătoare, și ele vor fi numai semnate 
de demisionar, se preciza în bilet”. 

Abia peste aproape patru săptămâni, la 16 noiembrie, i-a răspuns Inochen- 
tie lui Rossi la cele de mai sus. În introducerea la anexa, articulată tot pe 
puncte, ce-i urmează, caută să dea asteptatul „răspuns categoric“, scria el; totuși, 
pentru liniștea sa sufletească, ar vrea „să explice mai pe larg“ sincerele lui 
sentimente. Si anume, arată, deși cam intortocheat; că, la drept vorbind, îi 
repugna „din adâncul inimii“ demisia. În ipoteza depunerii sale (abilitate 
stilistică, deoarece știa că papa n-ar face-o, căci nu erau motive grave pentru a 
i se intenta un proces canonic!), el n-ar mai trebui să dea nici o declaraţie, care 
să-i aducă lui rușine, iar bisericii sale pagubă. Reaminteste, în termeni generali, 
uneori nebuloși, uneltirile și prigoanele de care el, „inocent“, avea parte apărân- 
du-si „catolicii săi“; face, în această privinţă, vädite aluzii la iezuiți, cu toate că 
nu-i numește, la prejudicierea de către ei a veniturilor episcopale, la refuzul 
jurământului de supunere față de el etc. (Rezultă și din această introducere, 
ca si din alte acte ale lui Inochentie, că el îi socotea pe iezuiți ca pricinuitori 
ai nenorocirilor sale și ale „poporului“ său.) La început, în acțiunile întreprinse, 
pentru a-și îndeplini funcția, potrivit jurământului său propriu prestat Scau- 
nului pontifical, „a recurs“ la suverană, apoi, „după ce a primit de la ea răspuns 
negativ“ (!), a venit la Roma, informându-l sincer pe papă si implorändu-l 
să-l apere de dușmanii săi. Originea „crimelor“ sale e tocmai acest „preacurat 
și sacrosanct recurs“ la pontificele roman, de aici și-a tras „ura reginei“. Îşi reco- 
mandă cauza vicegerentului și, prin el, tuturor celor competenți, pentru ca 
dreptatea să învingă și el să poată sluji bisericii sale în „libertate asigurată“! 

În anexă, răspunzând la punctaj, arată că starea proastă a sănătății nu poate 
fi cauza decisivă a renunțării la episcopie, după tot ce a înfățișat până acum 
despre cazul său; de aceea, propune o formulare generală, care să aibă un 
înţeles nehotărât, „ambiguer“. Stabilirea pensiei nu poate fi lăsată la discrefia 
suveranei, căci ar fi nedreaptă renunțarea la un drept câștigat (adică la episco- 
pie) pentru un drept de câștigat în viitor (pensia). Consimte ca „rugămințile“ 
sale către suverană să fie adresate pe o foaie separată; dacă rescriptul ei va 
corespunde dorințelor lui, să fie emis în același timp cu renunţarea și nedes- 
pärfit de aceasta. Este de acord cu propunerile vicegerentului referitor la cererea 
stabilirii cuantumului pensiei, a datei socotirii, a scutirii ei. Adaugă însă și alte 
condiţii, de exemplu șederea lui (în exil) să nu fie limitată la statul pontifical, 
ca loc de ispășire a unei presupuse culpe (condiție pe care știm că a exprimat-o, 
în fond, și mai înainte, dar pentru eludarea căreia Rossi se gândea la un 

expedient pe care l-am arătat)", deși cere ca plata pensiei să fie garantată a se 
face la Roma. De asemenea, se declară de acord să nu se poată întoarce pe 
teritoriul diecezei fără învoirea autorităţii suverane, dar, prin actul de demisie, 
să se curme definitiv, de o parte și de alta, orice eventuală acțiune viitoare de 
a relua litigiul; o asemenea acțiune să echivaleze cu anularea demisiei și deci 
cu posibilitatea pentru vlădică de a fi reintegrat în drepturile sale și de a se 
înapoia „îndată“ în dieceză?. În ansamblu, acest răspuns la cererile din 21 
octombrie ale vicegerentului poate și va fi considerat negativ. 

Între timp, Uhlfeld la Viena - la fel ca Valenti la Roma, cel din urmă, după 
cum am arătat, încă în iunie - „spera să vadă în fiecare zi sfârșitul afacerii 
episcopului Klein, fără să creadă că ar mai fi ceva de făcut de acolo“, precum 
îi scria lui Albani la 27 septembrie, care i-a repetat apoi, la 11 octombrie, cu 
alte cuvinte, și mai explicit, conținutul raportului său din 28 iunie, la care nu 
primise încă răspuns. Albani, care nu trata direct cu Micu, era cam optimist, 
socotind că acesta „s-a hotărât, în sfârșit“, să abdice, dacă i se satisfac cele trei 
obiecții, comunicate la Viena prin acel raport”. În ceea ce-l priveşte pe Valenti, 
el credea (eronat)** că vlădica își amână abdicarea sub motivul pretenţiei de a 
i se achita datoriile contractate la Roma pentru a putea trăi, căci, dacă ar trebui 
să le plătească din pensia promisă, nu i-ar mai rămâne din ce să se întrețină 
mai departe. Tot la 11 octombrie, nunțiul făcea cunoscut aceluiași cardinal- 
secretar de stat că Uhlfeld i-a spus că nu vede nici o greutate pentru admiterea 
primelor două obiecţii ale lui Inochentie din cele raportate de Albani, dar, 
pentru a răspunde la cea de-a treia, e nevoie mai înainte de specificarea dato- 
rilor”. 

Prin rescriptul din 18 octombrie, Maria Tereza a împărtășit totuși cardina- 
lului-protector că acceptă cele trei obiecţii și, ca urmare, el a avut, în ultima zi 
a lunii, o lungă convorbire cu vicegerentul, rediscutándude în lumina acestui 
rescript. Rossi era de părere ca, după demisie, să i se dea lui Inochentie titlul 
de episcop al unei alte biserici, și anume in partibus, „care îi va servi pentru 
al tine mai liniştit și le va servi diecezanilor (dacă vor mai rămâne dintre ei 
atașați partidei sale) ca motiv de a deduce că, luându-și un alt titlu, au fost cu 
totul abandonaţi și, în consecință, se vor înstrăina de el și, la rândul lor, îl 
vor abandona“. Reiese că în rescript era vorba (în sensul comunicării lui 
Uhlfeld către nunțiu) să i se ceară lui Micu o notă cu numele creditorilor pe 
care îi avea în dieceză, cu sumele datorate, cu destinația fiecăreia din ele în 
folosul bisericii. În legătură cu această chestiune, tot Albani remarca - în 
răspunsul său din 1 noiembrie la rescript - că „cererea baronului Klein nu e 
aceea de a i se plăti datoriile ce le are în dieceză, ci, de fapt, aceea ca pensia 
să nu fie supusă sechestrului în contul acestor datorii [...]. De altminteri, a 
pretinde de la el aceste note atât despre creditorii, cât și despre sumele datorate 
şi despre intrebuinfarea ce le-a dat, înseamnă a încâlci afacerea într-un chip 
de a pune la încercare răbdarea [Maiestäfii] sale împărătești, oricât de neostenitä 
[ar fi] în a o vedea cát mai repede terminată, căci baronul Klein, om sicanator 


INOCHENTIE MICU-KLEIN. EXILUL LA ROMA (1745-1768) 163 


din fire, cum e bine cunoscut Maiestăţii voastre, și care se înduplecă de sila 
la demisie, pentru a nu ajunge niciodată la punctul de a şi-o da, va prezenta 
note false si despre creditori si despre datorii si va prezenta, in notă, astfel de 
partide de îmbunătăţiri făcute bisericii, că ele vor absorbi nu numai datoriile 
ce le are în dieceză, ci și pe acelea pe care le-a contractat ulterior, în afara ei. 
Pentru a-i da, apoi, posibilitatea de a-și justifica aserfiunile, ar trebui să i se 
acorde permisiunea de a scrie foștilor săi slujitori și meseriași care l-au servit 
în dieceză și el ar abuza de această permisiune și s-ar servi de această permisiune 
pentru a-și continua corespondența cu sprijinitorii si aderenfii săi“. Dacă el 
ar aduce noi dificultăți, Rossi promite că papa „va uza de toată puterea sa 
pentru ca demisia să urmeze fără altă tărăgăneală și pentru ca baronului Klein 
să-i rămână închise toate căile de a stimula în dieceza de Făgăraș dezbinarea 
pe care a afäfat-o acolo“. Albani cere instrucțiuni cu privire la „reflecțiile“. 
(considerafiunile) de mai sus, ca să se poată încheia, cât mai curând posibil, 
acest caz, așa cum dorește suverana?*. 

Aceasta îi răspunde favorabil, la 22 noiembrie, cardinalului-protector cu 
privire la pomenitele „reflecţii“, ceea ce prilejuieste, la 5 decembrie, o nouă 
întrevedere între Albani și Rossi, în cursul căreia vicegerentul își asumă sarcina 
de a comunica cuprinsul răspunsului nu numai lui Inochentie, „pentru a-l 
dispune să dea odată pace acelei oropsite dieceze, ci si Sanctităţii sale, ca să 
întindă, cu autoritatea sa, o ultimă mână pentru terminarea acestei grave 
afaceri“. Rossi i-a mai promis lui Albani, cu aceeași ocazie, că îl va informa 
exact „asupra a ceea ce va reuși să conchidă atât cu Sanctitatea sa, cât si cu 
amintitul baron Klein”. Albani se scuză, în raportul său din 6 aceeași lună către 
suverană, că până acum nu s-a izbutit încheierea cazului în discuţie: s-ar fi putut 
face, „dacă ar trebui să se trateze cu un om de bună-credinţă, dar firea sica- 
natoare a acestuia și aversiunea pe care a manifestat-o totdeauna la această 
demisie nu permit să se avanseze nimic sigur...“ 

Într-un alt raport, si anume în acela al nunjiului adresat lui Valenti, la fel 
cu data de 6 decembrie, se spune că Inochentie, „în prezenta sa stare nefe- 
ricită“, suferă urmarea faptului că tot își amână abdicarea, cu „condiţiile și 
dificultățile“ pe care continuă să le susțină, cum ar fi și problema datoriilor 
pe care le-a lăsat în dieceză. „La plătirea lor nefiind firesc să se supună Curtea, 
nici chiar cu veniturile acelei biserici, fără să stie la cát se ridică ele, trebuie 
să se aștepte acum ca de acolo să fie informată despre ele și, fiind vorba despre 
o fara îndepărtată și tulburată, nu se primesc răspunsurile așa de repede și 
regulat - îndeosebi când trebuie să se ia acolo măsuri cu grijă înainte de a fi 
date - cum [s-ar primi] din părțile mai culte... Reiese deci din această depesä 
că la Viena, în ciuda unei sugestii a lui Albani, nu s-a renunţat la gândul de a 
verifica situația datoriilor lăsate de vlădică în dieceză. Peste puţin timp, Uhlfeld 
- precum va rezulta din răspunsul sáu de mai târziu, de pe la începutul anului 
1750, la o solicitare a nuntiului - a scris la Roma (desigur lui Albani) că 
datoriile lăsate de Micu în dieceză „nefiind făcute pentru serviciul și în folosul 

acelei biserici“, nu se admite pretenția sa de a-i fi achitate înainte ca el să-și 
dea demisia; dar deja sunt în urbe (în mâinile lui Millini) banii (pentru primele 
două trimestre) ce i se vor plăti în contul pensiei (oferită de Curte), după ce 
va fi demisionat”. 

La apropierea Crăciunului 1749, Inochentie caută din nou să-și înlăture 
dizgratia, folosind iarăși pretextul felicitărilor de sărbători. Într-un stil pe cát 
de retoric, pe atât de plin de umilință, scriind, așadar, la 13 decembrie suve- 
ranei, își mărturisește „adevărata supunere și inalterabila fidelitate“ față de ea. 
Mai spicuim: „Dacă fie fatalele împrejurări ale vremurilor, fie reprezentările 
meșteșugite [uneltitoare], strámbe, au fost in stare să umbrească, in parte, 
candoarea sincerelor mele acţiuni, trebuie să pun vina numai pe prea indärät- 
nicul meu nenoroc, în timp ce nu pot descoperi în mine însumi nici măcar 
un singur gând că vreodată m-aș fi încumetat să mă abat de la supremele 
porunci ale Maiestäfii voastre“! Încearcă să obțină (acesta e rostul principal 
al scrisorii) „o generoasă iertare a acelor involuntare vini, deși eu încă tot 
nu-mi dau seama de ele“ și de ce îi sunt “fatale“, cum le judecă suverana. Își 
exprimă nădejdea că „ploaia de nesfärsite milostiviri“ ce va inunda toată bise- 
rica romano-catolică în anul următor, al jubileului din 1750, nu-l va lăsa 
„nemângâiat“ nici pe el, că va putea scăpa dintr-o „mare de strâmtorări și 
mizerii, în care mă aflu aproape înecat acum, și va aduce deplină mângâiere 
văduvei spirituale, soției mele“ (metaforă a dorinței vădite de a-și recăpăta 
dieceza, prin reconcilierea suveranei)®. Maria Tereza a rămas însă neîndu- 
plecată și de astă dată. 

Paralel, continuau schimburile de planuri între vicegerent, din inițiativa 
acestuia, si vlădică, în vederea demisiei. În urma obiectiilor din 16 noiembrie 
ale acestuia și, neîndoios, a întrevederii avute cu Albani la 5 decembrie, Rossi 
a propus un proiect, potrivit căruia, ca elemente noi, cauzele abdicării ar fi 
trebuit formulate cu o expresie foarte generală, anume că Inochentie și-ar da 
demisia - în mâinile papei și ale suveranei - „în mod liber“, din motivele 
„cunoscute“ papei și „aprobate“ de suverană; pensia ar urma să fie de 1.400 
de fl., plátibili retroactiv de la data părăsirii Vienei (spre a se refugia la Кога)“. 
La acest plan, a cărui dată exactă n-o cunoaștem, candidatul sortit demisiei a 
răspuns la 19 decembrie, propunând iar modificări. Cu această nouă formă, 
pe care o comunica lui Rossi în anexă, „i se pare că ar putea să se termine 
tratativele care au ținut până acum...“ În anexă, planul vicegerentului e supus 
deci la noi schimbări, printre care: cauzele renunțării au fost sugerate de su- 
veranul pontif; un număr mai mare de prevederi pentru garantarea pensiei, 
astfel și angajamentul (pentru achitarea ratelor) al unui bancher la Roma; plata 
anuitäfilor pensiei pentru cei cinci ani trecuți să se facă înainte de semnarea 
actului de renunțare; să fie achitate, prin grija autorităţii chezaro-crăiești, dato- 
riile demisionarului dinainte de plecarea din dieceză; să i se „restituie liber- 
tatea de mai înainte“ (formulă dinadins vagă, elastică). Prin urmare, noi obiecții 

şi pretenții, pentru tărăgănarea la nesfârșit a negocierilor, căci, de fapt, nu dorea 
să demisioneze, cum recunoștea el însuși“. 

Nici o mirare deci dacă Albani se plângea din nou, la 10 ianuarie 1750, 
lui Uhlfeld, ca răspuns la scrisoarea acestuia din 27 decembrie, de „subter- 
fugiile si sicanele“ pe care Inochentie le găsea „spre a eluda“ eforturile lui Rossi, 
„revenind uneori şi asupra a ceea ce a promis, punând mereu noi obstacole 
la încheierea afacerii“. Totuși, vicegerentul nu contenea să-l hărțuiască și 
„să-l strângă“ mai departe spre a-l aduce „la datorie“, îl asigura cardinalul- 
protector pe cancelar, făgăduind că nu va lipsi să-i raporteze desfășurarea 
ulterioară a lucrurilor®. La aceeași dată de 10 ianuarie, Serbelloni îi scria lui 
Valenti că Uhlfeld socotește „terminat [...] pe cât depinde de aici“, adică de 
Curte, cazul Inochentie și nunțiul adăuga: „așa că dacă suszisul prelat nu-și 
râde de noi toți, făcându-ne să credem că vrea să facă renunțarea deplină, fără 
să fi avut vreodată această intenție, ar trebui, în sfârșit, s-o ducă la indeplinire“®. 

Tot din ianuarie 1750 trebuie să dateze o nouă versiune a planului de 
demisie propusă de vicegerent lui Micu (drept replică la modificările preco- 
nizate de acesta la 19 decembrie 1749). Aceasta îi este mai nefavorabilă decât 
toate cele precedente, îndeosebi prin lipsa oricărei menţiuni despre autoritatea 
suverană chezaro-crăiască, despre vreun angajament al ei, prevederile despre 
plata pensiei fiind reduse la achitarea acesteia de către un „negustor public“ 
(bancher), ca unic garant. 

Vladica îi răspunde lui Rossi, probabil pe la începutul lui februarie, prin- 
tr-un memoriu, întocmit desigur cu consultarea unui sau unor juriști, dacă 
luăm în considerare argumentarea juridică pătrunzătoare si terminologia - 
italiană - întrebuințată. In memoriu, face critica noii versiuni, de altfel într-un 
ton cumpătat, arătând că aceasta intervine tocmai când el credea tratativele 
aproape încheiate pentru un acord în problema demisiei ce se caută a i se 
impune și la care el ar fi consimțit doar pentru a-și recâștiga „acea libertate și 
liniște pe care intervalul de cinci ani [de când e refugiat) l-a făcut să-și dea seama 
că prin alt mijloc nu le poate obține“. Subrezenia ei o argumentează pe larg, 
mai ales din punct de vedere juridic. Printre altele, admițând această versiune, 
subliniază el, n-ar putea fi obligat un negustor (bancher) ca parte principală 
într-un contract de reciprocitate (cum ar trebui să fie actul de renunțare). În 
ce fel ar putea, de pildă, negustorul ca persoană particulară să garanteze o 
pensie de stabilit în sarcina unei episcopii (cum ar fi în cazul dat), dacă auto- 
ritatea suverană ar împiedica plata din veniturile acelei episcopii? Or, noua 
versiune nu prevede nici o obligaţie din partea puterii suverane cu privire la 
pensie. Apoi, e trecută sub tăcere „stăruința fierbinte“ de a-și redobândi li- 
bertatea, prezentată aici de Inochentie ca o condiţie prealabilă renunțării; dacă 
suverana poate să-i interzică intrarea în statele ei, el nu înțelege cum ar putea 
să-i interzică de „a merge unde i-ar place mai mult și că se vrea să i se prescrie 
locul șederii sale, cu punerea în prinsoare a voinței ce i-a fost lăsată lui liberă 
de Domnul cel preaînalt...“ A cerut să i se facă proces pentru a se supune de 


166 FRANCISC PALL 


bunăvoie la orice pedeapsă, dacă ar fi găsit „vinovat câtuși de putin“, dar nu 
vrea să apară „în fata lumii întregi vinovat de acțiunea sa nevinovată“ (fără a 
i se intenta proces). „Și de aceea vrea să fie condamnat dacă e vinovat, iar dacă 
e nevinovat, să i se redea libertatea de mai înainte“, în sensul ultimului său 
plan (din 19 decembrie), din cuprinsul căruia nu cedează nimic™. 

Astfel stând lucrurile, vicegerentul îi comunică la 7 februarie lui Albani 
„imposibilitatea“ de a-l abate pe Inochentie de la „obstinafia sa de a nu voi 
să se demită decât in forma pe care el însuși a întocmit-o și pe care eu“ - 
raportează cardinalul în aceeași zi lui Uhlfeld - „am reprobat în întregime“. 
E vorba de planul din 19 decembrie, anexat în copie raportului. „E zadarnică 
orice speranță de a-l mai putea duce pe căile rezonabile, la care părea înclinat 
atunci când dinainte i s-a propus din partea Maiestăţii sale imperiale formula 
de renunțare, pe care poate ar fi și semnat-o dacă, precum se bănuiește, n-ar 
fi fost reîntărit în incäpäfänarea sa de un oarecare transilvănean venit la Roma. 
Încerc cea mai mare amărăciune că trebuie să o incunostinfez pe Excelența 
voastră că această negociere e ca și ruptă, dar, în definitiv, mi se pare că avem 
două avantaje, și [acestea] sunt că i s-a dat ordinul de a nu ieși din statul 
pontifical și că dieceza e prevăzută cu un vicar apostolic, așa că nu suferă nici 
o daună din lipsa legiuitului păstor. Răul va fi că el nu va înceta niciodată să 
insiste, cum s-a și exprimat, pe lângă Sanctitatea sa, ca să i se facă procesul 
pentru a fi depus, dacă din acesta va rezulta că e vinovat, sau pentru a fi absolvit 
şi reașezat în scaunul său, dacă nu se vor proba în mod concludent vinile ce 
i se impută. Între timp, se jeleste neîncetat că aici moare de foame din lipsa 
cuvenitei intrefineri și jeluirile sale continuă să-l îngrijoreze pe papă.“ În 
încheiere, Albani îl roagă pe cancelar să fie convins că n-a fost o deficiență a 
vicegerentului faptul că „n-a reușit mai bine în această treabă, ci un pur rezultat 
al obstinaţiei suszisului baron“®, pe care același cardinal, într-un raport an- 
terior, din 24 ianuarie, la fel către Uhlfeld, îl prezenta ca pe „o minte [fire?] 
foarte refractará, nestatornică și uneltitoare“ (cervello durissimo, instabile e 
macchinatore)?. La 7 martie va aminti din nou aceluiași corespondent despre 
„cunoscuta fire nestatornică, șicanatoare a episcopului Klein“ și despre „în- 
dărătnicia“ sa ca pricini ale neizbutirii negocierilor îndelungate purtate de 
Rossi, în ciuda „aparenţelor celor mai favorabile“ si a „tuturor inlesnirilor“ 
ce i s-au consimțit, potrivit chiar cererilor sale (!); lui Albani îi va părea rău 
doar - cel puţin așa va scrie el, cu aceeași ocazie, la Viena - că Micu întâlneşte 
compătimire la cei care, necunoscând „toate circumstanțele nenorocirii sale“, 
îi aud „jeluirile că se află în exil de la biserica sa și e constrâns să moară de 
mizerie, fără să i se facă nici proces, пісі să fie depus“. 

Întorcându-ne pentru un moment la raportul din 7 februarie 1750: oare 
era vorba într-adevăr de „un oarecare transilvănean“ venit la Roma, care lar 
fi reintärit pe vlädicä în „incäpäfänarea“ cu care își apăra drepturile? S-ar putea, 
mai degrabă, să fie vorba de noua vizită și ședere în urbe a lui Malevicz, împu- 
ternicit juridic al lui Inochentie, după cum știm, împuternicit care însă nu pare 

să fi fost transilvănean, cum, desigur, printr-o confuzie se spune în raport, 
ținând seama că si vládica era din Transilvania. În tot cazul, despre fostul 
profesor de drept de la Universitatea din Tirnavia se stie că a petrecut câtva 
timp din nou la Roma, poate încă din această perioadă, înainte de sfârșitul 
lui februarie al anului următor”. În legătură cu o altă menţiune din raport: 
„răul“ pe care l-ar prezenta (Curţii) un eventual proces, pe care îl reclama 
vlădica (de la Curie), ar fi însemnat un proces în care acesta știa că n-ar putea 
fi condamnat și deci pe care - cum am mai văzut - Curtea nu-l dorea din cauza 
dezavantajelor ce ar fi rezultat pentru ea”. 

Cu plângerile sale, Inochentie s-a îndreptat și către decanul Sacrului Cole- 
giu printr-o suplică nedatată, care, în temeiul cuprinsului ei, pare a fi din prima 
jumătate a anului 1750. Șeful colegiului cardinalilor era în acea vreme Tom- 
maso Ruffo, un „purpurat“ foarte bătrân, de mare prestigiu”. Micu îi arăta 
că „se află în această parte de cinci ani și mai mult, departe de propria episco- 
pie, recurgând la Sfântul Scaun“ în căutarea dreptății „pentru cauzele expuse 
pe larg“ acestuia și în speranța „elucidării falselor reprezentări care îl făceau 
suspect propriei suverane“. A încercat „mai bine de o mie de ori“ să se dezvino- 
vateasca, dar în zadar. În urma sechesträrii veniturilor episcopale, fără nici un 
ajutor la Roma, îl roagă să se interpună în favoarea sa la papă pentru ca „unul 
din primii episcopi ai Transilvaniei“ să nu fie silit a cerși „spre publică uimire“ 
pentru faptul de a fi recurs la el „spre a înfățișa justele motive care îl obligă 
să susțină dreptul catolicilor săi“, care sunt în pragul „întoarcerii la vechile lor 
erori“. Cere, desi cu un simțământ de rușine, si „un oarecare subsidiu caritativ" 
de la Ruffo’*. 

Probabil cam în aceeași vreme a înaintat și papei, prin cardinalul-secretar 
de stat, adică prin Valenti, o suplică tot fără dată. In ea spune că „se află de 
șase ani și mai mult departe de dieceza sa“, deci ar rezulta, la prima vedere, 
că această petiție către suveranul pontif e ulterioară cu un an celei către decanul 
Sacrului Colegiu, dar formulárile cronologice ale lui Inochentie în aceste două 
cazuri sunt vagi și discutabile. In cererea către Ruffo, expresia „cinci ani și mai 
mult“ e raportată neclar în același timp la intervalul scurs de la plecarea din 
dieceză (începutul lui august 1744) si la cel de la recursul, adică refugierea, la 
Roma (ianuarie 1745), două momente despărțite de o jumătate de an. Am mai 
arătat că indicaţiile cronologice ale vlädicäi adeseori sunt inexacte”. Presu- 
punem că acesta e cazul și cu menţiunea de „șase ani și mai mult“ din prezenta 
suplică adresată papei, în loc de „cinci ani și mai mult“, cum scrie lui Ruffo. 
Așadar, cele două acte ni se par, cum am spus, din aceeași vreme (sau aproape). 
De altminteri, cele două acte, înrudite și prin conţinut, sunt transcrise unul 
imediat după celălalt în protocolul amintit al corespondenței lui Inochentie, 
care ni le-a păstrat, si provin din aceeași mână, si anume a patra din protocolul 
respectiv, nefiind însă nici una a lui Inochentie! 

În această suplică, redactată destul de confuz, solicitantul își zugrăvește iarăși 
situația în culori negre: e lipsit de orice ajutor, neavând nici hrana de toate 

zilele, e plin de datorii contractate pentru a evita spectacolul scandalos ca un 
episcop, care recurge la Scaunul papal, să fie constrâns la cerșit; înfăţişează lui 
Benedict XIV, „pentru ultima oară“, greutăţile sale, găsindu-se „în marea atâtor 
necazuri, deoarece a dat deplină ascultare ordinelor supreme“ ale papei, îndeo- 
sebi aceluia de a nu pleca din Roma - specifică el. Nu e ușor să se împace cu 
împrejurarea de a se sti părăsit într-o totală abandonare, când „n-are nici cea 
mai mică vină“, ci „e îmbrăcat in candidul veșmânt al inocenţei“. Amäräciunea 
îi e agravată de „strigătul general al diecezei sale, care amenință să se întoarcă 
la erorile eretice [!] de mai înainte, dacă el nu se hotărăște să meargă la diece- 
zenii săi spre a-i mängäia sufletește“. În „asemenea inaccesibil labirint, in care 
se află pus“, cere sprijinul pontificelui în vederea rezolvării „intereselor sale“, 
iar până atunci îl roagă a-i acorda cuvenitul ajutor pentru întreținerea sa; 
„să-i permită cel putin să poată merge în altă parte“ ca să-și procure într-o formă 
mai demnă întreținerea și ca să scape din pragul disperării în care se găsește, 
„ținând seamă de amăgelile iluzorii si de uneltirile certe care se urzesc zilnic“ 
împotriva sa! Despre demisie nu pomenește nimic, ignoreazá voit această 
problemă. În pofida realitäfilor, tot gândul întoarcerii în țară, ca episcop al 
diecezei sale, îl stăpânește, îl obsedează. 

Cu toate că ultimele rapoarte ale lui Albani erau foarte pesimiste, Curtea 
nu renunţa la ideea continuării și chiar accentuării eforturilor pentru înlătu- 
rarea prin demisie a incäpäfänatului vlădică pribeag. Maria Tereza - care La 
întrebat și personal în mai multe rânduri pe nunțiu de stadiul în care se găsea 
la Curie cazul Inochentie, într-o vreme când reprezentantul diplomatic al papei 
nu mai era ținut însă la curent cu evoluția acestui caz”? - s-a hotărât, prin aprilie 
1750, să-i incredinteze exclusiv lui Millini urmărirea mai departe la Roma a 
rezolvării lui, probabil în nădejdea că acesta va avea mai mult succes decât 
Albani. 

În rescriptul din 25 a pomenitei luni, suverana îi recapitula lui Millini o 
parte din componentele cazului, văzute bineînțeles prin prisma, câteodată 
deformată, a Curţii, pentru a fi împărtășite suveranului pontif. Elemente ale 
acestei recapitulări au fost scoase (de Cancelaria de Stat, care a redactat rescrip- 
tul în numele suveranei) din documente anterioare, citate de noi mai sus: 
rescriptele din 17 mai și din 22 noiembrie 1749, rapoartele lui Albani din ? 
februarie și 7 martie 1750. Inochentie e înfățișat, din nou, ca un tulburător 
al Unirii bisericești și al ordinii publice, care, în incápágánarea sa, caută mereu 
„noi sicane" pentru a nu-și da demisia, abuzând de răbdarea papei și a suve- 
ranei, în pofida concesiilor ce i s-au făcut cu privire la condiţiile abdicării, 
asupra căreia „s-a convenit, în sfârșit, pe deplin“! (Afirmafie cel putin exagerată, 
precum s-a văzut.) „Şi, ceea ce e mai mult, a îndrăznit temerar să apeleze ca 
să i se facă judecată, pe care i-am fi si decretat-o de mult, rezervandu-i pedepsele 
pentru instigatori și tulburători ai liniștii publice, cum mărturisesc actele comu- 
nicate odinioară Scaunului pontifical prin mijlocirea nunfiului rezident la 
curtea noastră, dacă n-am fi amânat-o milostiv până acum pentru evitarea 

scandalului si din respect faţă de Scaunul pontifical.“ (Altă afirmație ce indrep- 
täfeste îndoiala, în ceea ce privește dedesubturile acestei „milostiviri“, după 
cum, de asemenea, am arätat-o.) Relativ la înrăutățirea crescândă a situaţiei 
Unirii, rescriptul reamintește cazul protopopului Balomireanu, „care era omul 
de cea mai mare încredere al episcopului cât timp acesta a fost în fara, iar in 
absenţa lui a devenit instrumentul pentru afäfarea dezbinării în cler“. Lepă- 
dându-se de Unire și fugind în Țara Românească, el a pricinuit, prin exemplul 
său, „noi tulburări în popor“, pe care vicarul apostolic Aaron degeaba se silește 
să le domolească, după ce „e de mirare cát i s-a micșorat considerafia și incre- 
deren în fata poporului necioplit" prin excomunicarea lui „nelegiuită“ de către 
Inochentie, promulgată în fara de același Balomireanu. In urma absenței 
vlădicăi, a scăzut mult numărul preoților uniţi, căci nu e cine să hirotonească 
pe alţii în locul celor decedați în cursul acestor ani; și din acest punct de vedere 
se simte nevoia numirii unui nou și bun episcop. Millini să descrie deci lămurit 
papei starea tot mai șubredă a Unirii și să-l roage cu toată stăruința, în numele 
suveranei, „ca să-l consträngä, în sfârșit, cu eficacitate pe episcopul rezistent 
la semnarea formulei de renunțare, ratificate milostiv de noi, potrivit intențiilor 
[ad mentem] Sanctităţii sale, cu autoritatea apostolică cu care e înzestrat; făcân- 
du-se aceasta, nu va mai rămâne nici o dificultate pentru plata pensiei promise, 
la a cărei achitare, dacă nu se împlinește condiţia, nu putem nicidecum con- 
simți, deoarece nu e vrednic în nici un chip de hrană trupească acela pentru 
incäpäfänarea căruia atâția muritori sunt lipsiţi de nutriment spiritual“. 

Si dintr-un raport al nunfiului către Valenti, din 18 iulie 1750, ar reieși 
că de la o vreme Curtea negocia la Roma cazul lui Inochentie numai prin 
Millini, căci iată ce scria Serbelloni: „Afacerea monseniorului episcop de 
Făgăraș nu poate avea de la mine nici un fel de impuls care s-o facă să avanseze, 
fiind, de câtva timp, în mâna contelui de Uhlfeld, care trebuie să fi tratat despre 
ea cu domnul cardinal Mellini. Dacă deci prin mijlocirea acestui eminentisim 
nu se află o cale pentru a o face să avanseze între ei, mie îmi lipsește absolut 
modul de a o face, cum văd că îi lipsește și contelui Colowrath, care ar vrea 
s-o vadă terminată, potrivit înțelegerii [dintre Curte si Curie], socotind cá ar 
conveni religiei, țării și Curţii; totuși, n-a putut să obțină nimic, cu toate insis- 
tenele sale și cu amplul aviz pe care el mi-a spus că La dat asupra acestei afaceri 
contelui de Uhlfeld“&. 

Nu știm de ce, în realitate, Millini abia în toamnă a început să se ocupe 
de reluarea tratativelor cu Micu, spre a da urmare rescriptului din 25 aprilie. 
E adevărat că, la începutul raportului său către Uhlfeld, din 23 septembrie, 
el îi scrie că: „s-a reluat de către mine rescriptul Maiestăţii sale din 25 aprilie 
proxim trecut, care conţine ordinele împărătesei cu privire la renunțarea baro- 
nului Klein, episcop de Făgăraș“, dar din cuprins sau din altă parte nu rezultă 
că ar fi întreprins anterior vreo acțiune care, logic, ar indreptäfi această expresie 
de „reluare a rescriptului“ de către el. Rezultă doar că, „înainte de a intra în 
tratarea [negocierea] materiei“, el face, tocmai în acest lung raport, o serie de 

considerații si unele propuneri Curţii în legătură cu problema demisiei ce i 
se cerea lui Inochentie. 

Astfel, socotește că dacă vicarul apostolic (Aaron) sau altul, pe care l-ar dori 
unifii, ar fi promovat episcop in partibus (în cazul dat, se pare episcop auxiliar), 
pentru conducerea diecezei, ei s-ar linisti si o asemenea promovare ar putea 
să-l determine indirect pe Micu să nu se mai opună demisiei. Analizează con- 
dițiile puse de acesta (în planul său din 19 decembrie 1749) pentru demisie 
şi formulează câteva sugestii, prezentate, în general, cu multă îndemânare, 
pentru „evacuarea“, cum spune, a „exagerărilor“ episcopului. De exemplu, 
s-ar putea admite expresia din acel plan că abdicarea s-ar face „pentru cauzele 
cunoscute Sanctităţii sale“ (adică papei); de asemenea, pretenţia ca pensia să 
fie scutită de urmărire pentru plata datoriilor, căci această cerere e rezonabilă 
şi conformă canoanelor; s-ar putea reduce problema asigurării pentru plata 
pensiei la obligaţia achitării ei de un negustor (bancher), căruia i s-ar transmite 
banii de administratorul veniturilor episcopale, fără ca în actul de demisie să 
figureze si vreun angajament al autorității suverane (deci o sugestie, in parte, 
similară unei clauze din planul supus de vicegerent lui Inochentie prin ianuarie 
1750, clauză respinsă argumentat, precum am văzut, de cel din urmă); n-ar 
trebui refuzată condiția de „a fi lăsat liber să meargă unde el judecă spre mai 
marele lui folos“, dar cu restricfia „să nu poată merge pentru a sta acolo unde 
e biserica de la care demisionează sau în statele Maiestäfii sale învecinate acelui 
loc“ (așadar, șederea să nu-i fie limitată la statul pontifical!). Aflăm și din acest 
raport despre „vaietele toată ziua“ ale vlădicăi și anume că se caută să i se 
impună arbitrar și prin constrângere demisia, împotriva canoanelor, dân- 
du-se ascultare dușmanilor săi, că e lipsit de atâția ani de întreținerea ce i se 
cuvine etc., care toate „nu încetează să nelinisteascä“ papa si întreaga Curie; 
vlădica reclama și judecarea sa legală, în care să se poată apăra. 

Raportul se încheie cu o interesantă observație critică la adresa lui Albani, 
în sensul că acesta, deși „în depesa sa [din 7 februarie?], după care mi-a trans- 
mis o copie, el“ - scrie Millini - „arată că pune pe episcop toată vina și exage- 
rează [spunând] că s-a exprimat așa, prin mijlocirea monseniorului vicegerent, 
către Sanctitatea sa și către episcop, totuși aici a tratat altfel și a făcut să se 
înțeleagă că nici [!] episcopul n-avea toată vina fie în aversiunea față de renun- 
fare, fie cel putin în condițiile pe care le cerea“®'. Cu alte cuvinte, Millini arunca 
o umbră de suspiciune asupra lui Albani, celălalt reprezentant diplomatic, mai 
vechi, al intereselor habsburgice la Roma, sugerând că rapoartele sale în proble- 
ma demisiei lui Inochentie nu erau sincere, punându-le chiar într-o lumină 
de duplicitate, adică: în timp ce în faţa Curţii Albani îl înnegrea pe episcopul 
român, la Roma prezenta cazul său cu oarecare comprehensiune, dând a în- 
telege că, în unele privințe, acesta avea dreptate! Vom vedea că peste două luni 
Millini isi va exprima același repros într-o formă si mai hotärätä®. Încă o 
remarcă: prin sugestiile din raportul analizat, adresat Vienei, autorul său se 
dovedește mai mládios decât Rossi si Albani față de planul de demisie din 19 

decembrie 1749, propunând, precum am văzut, admiterea unor cereri ale lui 
Inochentie la care se opunea Curtea. El sugera chiar „să i se acorde o oarecare 
liberalitate, în suma cea mai mică posibilă“. 

Millini s-a apucat, după 23 septembrie 1750, de tratativele în privința cărora 
il prevenise pe Uhlfeld la această dată. Spre deosebire de Albani, el negocia 
direct cu Inochentie, fără mijlocirea vicegerentului. Prin silinga, suplefea și a- 
bilitatea sa a izbutit, până la 8 octombrie, să-l induplece a se declara, în sfârșit, 
- într-un „bilet“ ce i l-a adresat în această zi, pregătit foarte probabil ca text 
chiar prin grija cardinalului interlocutor, dar semnat de el -, „cu totul gata" 
(prontissimo) să iscălească formula de demisie în varianta pretinsă de Curte 
(versiunea din mai 1749). Prin aceeași declaraţie, Micu cerea ca pensia acordată 
de suverană, drept urmare a demisiei, să fie socotită de la 14 mai 1749, așa 
cum i s-a promis; de asemenea, dorea să i se dea din partea suveranei, printr-un 
act separat, asigurarea achitării pensiei și ca aceasta să fie scutită de orice 
sechestru pentru datorii făcute de el fie la Roma, fie în „Germania“ (prin 
aceasta se înțelege aici monarhia habsburgică, așadar și Transilvania) înainte 
de „stabilirea“ pensiei. Această declaraţie fu anexată în original de Millini 
raportului său din 10 octombrie către Uhlfeld, pe care îl înștiința cu o vădită 
satisfacție despre acest prim și mare succes, cum îl considera, al tratativelor 
sale, notând, în legătură cu anexarea declaraţiei, că în felul acesta „dacă apoi 
el [Inochentie] și-ar schimba părerea, să fie la mână un document contra sa, 
căci, în șase ani si în ciuda atâtor straduinte, nu s-a întâmplat niciodată să se 
obțină de la el ceea ce admite acum"**. 

Într-adevăr, Inochentie şi-a schimbat repede atitudineas5, regretänd, se pare, 
că a dat declaraţia scrisă din 8 octombrie 1750, precum va rezulta din raportul 
lui Millini cu data de 18 noiembrie, analizat mai la vale, care arată că vládica 
primea îndemnuri nu numai din ţară, ci și de la unii din Roma, са să nu 
abdice. 

Astfel stând lucrurile, căuta din nou s-o împace pe împărăteasa-regină, 
cerändu-si reasezarea în episcopie. În petiția ce i-o adresa, probabil, curând 
după 8 octombrie, în orice caz în cursul acestei luni, fără a aminti de declarația 
făcută în vederea demisiei, îi scria ceremonios, dar si cu multă simfire, despre 
sine: „Lipsind acum aproape de șapte ani, asemenea unui exilat, din propria 
dieceză, am dus o viață foarte nefericită, agitată între mii de nevoi [...] si, desi 
în intervalul atâtor ani a scrutat zilnic tot ce a făcut până acum, totuși nu i-a 
fost dat să descopere, în nici un fel, cauza adevărată pentru care să se poată 
recunoaște vinovat de o culpă oarecare, ca să fie motiv de a-și cere iertare pentru 
vreo pretinsă culpabilitate. Deoarece își dă seama, din adâncul inimii, că e 
nevinovat atât înaintea lui Dumnezeu, cât și în fața oamenilor, de aceea se 
mäguleste să poată apărea înaintea preamilostivei voastre Maiestäfi fără пісі 
o pată si să implore sfârșitul atâtor lucruri rușinoase“, rugând-o „să redea 
turmei păstorul de mult, cu ardoare, dorit“. Mai departe: „Dacă dușmanii săi, 
cerând garanții, ar căuta să murmure încă împotriva sa și, din resentimente 

posibile, lar face vinovat în treburi lumești, rugătorul promite bucuros și 
hotărât Maiestății voastre că are de gând să corespundă în viitor numai bisericii 
sale, respingând cu desăvârșire tot ceea ce s-ar putea interpreta ca fiind străin 
de cele spirituale“! Mai mult, afirmă că se obligă să renunţe în favoarea suve- 
ranei (adică a statului) la toate veniturile episcopiei sale de la plecarea din 
dieceză și până acum, cerând (cum știm că a mai făcut-o) doar să se plătească 
datoriile sale de dinainte de plecare și cele contractate în ultimii șapte ani 
pentru întreținerea sa®”. 

Această nouă încercare a lui Inochentie - asemănătoare, în fond, cu suplica 
din 19 septembrie 1747% - de a o convinge pe Maria Tereza că, în cazul rein- 
tegrării sale, el ar renunţa să se mai ocupe de „treburi lumești“ și s-ar dedica 
numai celor „spirituale“, evident că nu putea să aibă mai multe sorți de izbândă 
decât cea întreprinsă cu trei ani mai devreme. Se pune întrebarea și în legătură 
cu această nouă încercare (tactică, desigur): oare care ar fi fost, după concepția 
dansului, linia de despărțire între „lumesc“ (social-politic) si „spiritual“ (biseri- 
cesc) și cum ar fi putut el, cu temperamentul său combativ și cu trecutul său 
de luptă în slujba emancipării naţionale a românilor din Ardeal, să renunţe 
definitiv la reluarea aceleiași lupte, dacă i s-ar fi dat posibilitatea întoarcerii în 
țară? Curtea vieneză, neîncrezătoare, având in spate „națiunile privilegiate“ ale 
principatului și sub presiunea lor, era decisă a nu îngădui o astfel de revenire. 
În consecință, suverana rămânea intransigentă in a nu lua în considerare 
rugäminfile marelui pribeag și de a nu se lăsa abătută de la gândul înlăturării 
sale definitive prin demisie de pe scena vieții publice, cu ajutorul papei, precum 
şi al izolării în exil, departe de poporul său. 

Foarte curând, la 4 noiembrie 1750, probabil încă înainte de a fi ajuns la 
destinație petiția de mai sus, vlădica i-a adresat iarăși o suplică reginei, de astă 
dată trimifänd-o șefului Cancelariei Aulice Ungare (contele Leopold Florian 
Nádasdy), pe care-l ruga să-i susțină cererea și s-o întrebe pe suverană ce i se 
impută lui, care i-a fost totdeauna credincios, pentru ca el „să-și poată dovedi 
credinţa și dreptatea“. În petiția către Maria Tereza, anexată scrisorii, o imploră 
ca, în temeiul decretelor Conciliului din Trento și al legilor Ungariei, valabile 
şi pentru Transilvania (la care face trimiteri), dieceza sa fiind, de altfel, subor- 
donată arhiepiscopiei de Strigoniu, deci supusă și Cancelariei ungare, - „o ma- 
re parte a episcopiei mele se întinde între limitele Ungariei“, observă el -, să 
dispună respectarea jurisdicției acesteia din urmă în cauza sa și să-i îngăduie 
înapoierea la dieceză. Motivarea: nu i s-a făcut nici un proces legal (pe baza 
canoanelor), n-a fost condamnat si totuși e lipsit de drepturile și veniturile sale 
episcopale; în sprijinul cererii aduce și „afirmaţia publică [!] a pontificelui 
suprem că nu se găsește nici o culpă împotriva mea“, zice el, pentru a fi privat 
de episcopie ori pentru a fi destituit; și starea diecezei, ameninţată de schismă 
$i de alte prejudicii, reclamă prezenţa sa acolo. Reamintim că scaunul metro- 
politan de la Strigoniu era încă vacant în acest timp. La aceeași dată, petifio- 
narul îi scria si lui Vigilius de Firmian, episcop de Lavant (1744-1753)%, despre 

care a fost informat că îi era favorabil lui și bisericii sale „până la limitele drep- 
рі“, cerându-i să intervină la șeful Cancelariei ungare în sprijinul său; „să i 
se facă judecată dreaptă“; se plânge si în această scrisoare că e lipsit de bunurile 
sale si i se caută omorârea prin foame”. 

Și cele două suplici din urmă pentru îmbunarea suveranei au fost zadarnice, 
din pricinile bine cunoscute. Vlădica însă s-a îndreptat, cam în același timp 
(probabil octombrie-noiembrie 1750), încă o dată și către Benedict XIV, cu 
amărăciune amestecată cu o indignare abia stăpânită, amenințând să plece din 
urbea papală, pe care a ajuns să și-o considere mastera. În memoriul înaintat, 
arăta că, după ce, potrivit canoanelor și legilor Ungariei și Transilvaniei, din 
care citează, a avut tot dreptul și chiar obligația să recurgă la Roma”, dar, 
deoarece în decursul celor șase ani, de când e aici, nu i s-a făcut dreptate, ba 
e reținut ca un captiv și expus mizeriei, „a trebuit să renunțe la Roma, ca să 
se ferească de supliciul foamei, să implore mila creștinilor și să caute a i se face 
cuvenita dreptate“. În consecinţă, „spune rămas bun“ papei, „revocă toate câte 
s-au făcut la Roma de nenorocitul rugător [adică de el însuși] contra îndem- 
nului conștiinței sale și adevărului faptelor, ca fiind stoarse cu sila și prin teamă, 
deci nule de drept și de fapt, și le declară nule și fără vigoare“. Mărturisește 
solemn că va căuta mai departe dreptatea „pentru sine și biserica sa“ până la 
sfârșitul vieţii, „la toate stările [stati!?] bisericii crestine“”. 

Declaraţia de revocare din prezentul memoriu înseamnă, fără îndoială, în 
primul rând, că el socotea acum ca nulă și neavenită retragerea excomunicării 
lui Aaron prin actul din 21 mai 1748, deci înseamnă reconfirmarea refuzului 
său de a-l recunoaște ca vicar apostolic si cârmuitor, in această calitate, al diece- 
zei”, de asemenea, considera, desigur, lipsite de valabilitate și concesiile sale 
de până acum în tratativele de demisie. Bineînţeles, amenințările, pe cát de 
vagi și disperate, pe atât de neputincioase, cuprinse în memoriu, n-au fost și 
nici nu puteau fi realizate. Știm că îi era interzisă lui Inochentie, prin ordinul 
suveranului pontif, părăsirea urbei; chiar și pentru a-și vedea de sănătate la băile 
de la Viterbo avusese nevoie de aprobare. De altminteri, n-avem nici un indiciu 
că ar fi încercat să-și pună în aplicare aceste ameninţări. Poate ele erau doar 
încă o tentativă - nereușită, în orice caz - de a-l determina pe papă să intervină 
la regină pentru salvarea episcopiei sale. 

Evident, nici Benedict XIV, nici Maria Tereza nu se mai gândeau de multă 
vreme la o altă rezolvare a cazului Inochentie decât prin demisie. Informatä 
prin raportul lui Millini, din 10 octombrie 1750, crezând că, în sfârșit, vlădica 
a putut fi înduplecat să abdice, suverana (care, pesemne, nu primise încă 
ultimele suplici ale acestuia și, chiar după ce le va fi primit, nu era deloc dispusă 
a tine seama de ele), la 31 a lunii scria aceluiași cardinal-ministru că igi dă 
aprobarea ca demisia, „cerută stăruitor“ de Micu, să aibă loc pe baza formulei 
Curţii si cardinalul-ministru să aibă grijă ca ea să se execute cât mai repede 
prin semnarea actului de rigoare de către demisionar. După ce acesta îi va preda 
actul, Millini să-l asigure, în numele suveranei, nu numai că i se va plăti pensia 

viageră, 1.200 de fl. r., stabilită de dânsa, cu începere de la 14 mai 1749, ci 
că ea i-o și garantează, ca să fie scutită de sechestru pentru datorii făcute anterior 
acestui termen „la Roma sau în altă parte“ și că această pensie îi va fi achitată 
trimestrial de ministrul austriac rezident la Roma. Totodată, îi comunica lui 
Millini că îi trimite 750 de fl., care, adăugaţi la acei 600, care i-au fost deja 
expediati „odinioară“ (în luna mai 1749)”, să fie plătiți de el, contra chitangä, 
demisionarului, după subscrierea demisiei, în contul pensiei ce i se cuvine de 
la sus-zisa dată de 14 mai 1749 până la sfârșitul lunii decembrie a anului 
curent“ (deci 1750). 

Acest mandat va fi sosit de la Viena la Roma pe la 15 noiembrie (căci 
corespondenţa diplomatică între cele două capitale făcea, de obicei, cam două 
săptămâni). Raportul din 18 noiembrie al lui Millini către Uhlfeld, care, in 
calitate de șef al Cancelariei de Stat, contrasemnase mandatul suveranei, poate 
fi considerat ca un răspuns la acest ordin, deși nu-l amintește anume. Cardi- 
nalul il instiinfa pe cancelar că „baronul Klein, episcop de Făgăraș, a revenit 
la obisnuitele sale călcări de cuvânt“ și că, deși „n-a îndrăznit până acum să 
nege a observa ceea ce a scris“ (la 8 octombrie), totuși „a negat [refuzat] să facă 
actul formal de renunțare până când nu va avea o mai mare asigurare a achitării 
fixe și certe [a pensiei], care să i se facă aici de un negustor sigur și pe care el 
să-l poată chema în judecată pentru a i se face prompt plata, spunând că orice 
altă asigurare nu ajunge, ca una care nu e supusă chemării înaintea judecă- 
torilor...“ Mai afirmă - arăta în substanță raportul - că garanţia suveranei 
pentru el nu e suficientă, căci pe ea n-o putea cita, în caz de nevoie, în fata 
justiției și fiindcă i se interzice întoarcerea în fara, el n-ar avea cum să-l oblige 
pe administratorul sau noul titular al episcopiei la plata fără amânare a pensiei. 
Se scuză de această pretenție, reluată, remarcăm noi, din planul său propriu 
cu data de 19 decembrie 1749, pe care o abandonase în negocierile din septem- 
brie-octombrie 1750”, zicând că ea nu trebuie considerată ca ireverenfioasä, 
„de vreme ce nu e el cel care cere demisia din episcopie, ci se caută să i se im- 
pună demisia [...] pe baza unor învinuiri, în fata cărora protestează cá e inocent 
şi gata să se justifice deplin“. 

Millini scrie apoi: „Toate aceste rațiuni aparente (la care eu am răspuns 
tot ce se putea, dar fără nici un rezultat) mă fac să bănuiesc că îi pare rău de a 
fi subscris foaia pe care am trimis-o [la 10 octombrie] Excelenței voastre și că, 
rușinându-se să apară prea fățiș lipsit de cuvânt, caută, când cu un pretext, când 
cu altul, ca să revoce consimțământul dat, căci eu știu că din dieceza sa e mereu 
presat să nu consimtă niciodată la o asemenea renunțare“. În continuare: 
„Aceasta a fost prima noastră întâlnire [dupa primirea mandatului din 31 
octombrie?]. Dar fiindcă a fost tare strâmtorat de mine să răspundă, și-a rezervat 
să se gândească mai bine la această problemă și să-mi aducă un nou răspuns; 
care, asupra acestui punct, n-am speranţa că ar putea fi diferit de cel deja dat, 
pot doar bănui că va fi și mai rău, având suspiciunea, nu fără temei, că și de 
aici i se fac insinuári ca să nu facă nici o renunțare de către acela care în trecut 

nici n-a vrut, nici nu s-a gândit să-l strângă în această privință, în pofida a ceea 
ce s-a raportat acolo“ (adică la Viena, aluzie la Albani). Millini reamintește 
corespondentului său, în legătură cu aceeași aluzie, propriul său raport din 23 
septembrie”. Regretă că unifii n-ar putea fi impäciuifi, precum i-a răspuns 
Uhlfeld la 12 octombrie, prin declararea vicarului apostolic ca episcop in 
partibus, căci altfel aceasta „ar fi fost cel mai potrivit remediu“, care lar fi putut 
determina pe Inochentie la abdicare, - credea el -, ca să caute un aranjament 
pentru a primi o pensie; si chiar dacă nu s-ar fi reușit să se ajungă la o învoială, 
„deoarece cineva poate îi dă ajutoare secrete, nici n-ar mai fi fost nevoie ca el 
să fie luat în seamă“. Toată această problemă - arăta Millini în încheiere - 
comportă dificultatea că, dacă s-ar cere, nu s-ar putea obține înlăturarea vlădicăi 
fără proces și fără a i se acorda dreptul de a se apăra, „după ce el a venit aici 
anume și insistă că vrea să se justifice“”. Or, Curtea voia să evite un proces, 
după cum prea bine știm din cele expuse mai sus. 

În negocierile ce au urmat, Inochentie ridica noi pretenţii: să-și poată 
recupera din Transilvania bunurile de uz personal, banii de la debitorii săi 
proprii si restanțele de „cens catedratic“, care i se mai cuveneau. Aceste cereri 
au fost cuprinse de el, la sugestia lui Millini, într-un „al doilea bilet“ (primul 
a fost cel din 8 octombrie), anexat de cardinalul-ministru raportului său din 
19 decembrie 1750 către Uhlfeld'®. Curtea, desigur indispusä de noua întorsă- 
tură a lucrurilor, nu va răspunde mult timp. 

La 27 februarie 1751, Millini îi scrie cancelarului că Micu, drept urmare 
a acestui bilet, era în aşteptarea „actelor de clemenfá și pietate ale Maiestäfii 
sale, cărora se încredințează, căci lâncezește în cea mai mare mizerie, care 
uimeste pe toți sil face să fie compătimit de fiecare în parte, și cu atât mai mult 
pentru bolile grele de care a suferit în ultimul timp, care erau să-l coste viata, 
ceea ce se atribuie dureroaselor circumstanţe, în care se află în joc calitatea sa 
episcopală“. Totodată, pe lângă informaţii privind cazul dezacordului politic 
dintre Roma și Viena în jurul unui comitat din Toscana, cardinalul îi dădea 
de ştire lui Uhlfeld că Malevicz a plecat din urbe, susträgändu-se arestării de 
către autorităţile papale (nu se arată aici de ce era urmărit de ele). „Potrivit 
ştirilor pe care le dețin eu - raportează mai departe Millini - în timpul cât a 
stat el aici, e adevărat că monseniorul de Făgăraș s-a folosit, la început, de 
ajutorul său, dar nu multă vreme, deoarece și-a dat seama ce fel de om e [!]. 
Din altă parte!!! va fi primit episcopul sfaturile care l-au menţinut in acea 
încăpățânare ce a arătat-o timp destul de îndelungat, cu toate bunele îndemnuri 
care i se dădeau. Cu ale mele s-a reușit să fie învins și înduplecat a se supune 
şi a scrie acel al doilea bilet...“'” (amintit mai sus). 

La 17 martie, cardinalul-ministru se adresa iar cancelarului în cazul Ino- 
chentie, referindu-se la raportul de mai sus: „Acum sunt constrâns a vă scrie 
din nou despre el, căci tot mai de plâns se face starea acestui sărman prelat și 
prea mare scădere rezultă de aici pentru demnitatea sa episcopală. Excelenţă, 
el se află în ochii Romei întregi, care, văzându-l că lâncezește într-o extremă 

mizerie, deplânge tare nenorocirea lui. Compátimirea faţă de el e universală, 
stârnită chiar și la aceia care mai înainte îi reprobau incäpäfänarea, care știu 
că bolile periculoase, de care a suferit în ultimul timp, proveneau din faptul 
că a îndurat prea multă mizerie. Eu știu că aceasta a devenit de un asemenea 
grad că el a ajuns aproape într-o stare de disperare, deoarece nu mai are unde 
să se îndrepte pentru a primi ajutor, după ce a făcut atâtea datorii pentru în- 
tretinerea lui, slabă de tot în timp de șapte ani!”, de când se găsește sechestrat 
aici fără nici o alocaţie [assegnamento], lipsit cu totul de veniturile bisericii sale; 
si, fiindcă așa n-o mai poate duce și prestigiul Maiestäfii sale nu permite ca el 
să mai rămână în această prea nefericită situație, mă măgulesc cu [speranţa] 
că Excelenţa voastră veţi avea grijă să fie scos din ea, deoarece aveți deja in 
mână documentele legale despre supunerea sa voinței Maiestății sale"!9*, 

Chiar și după aceste două rapoarte, îndeosebi după cel din urmă, cu accente 
de vie compătimire, adresate Curţii de ministrul și negociatorul ei, cardinalul 
Millini, abia la 14 aprilie 1751 a răspuns Maria Tereza. Referindu-se formal 
numai la depeșa acestuia din 19 decembrie anul trecut către Uhlfeld, își expri- 
mă, mai întâi, supărarea că Inochentie punea noi condiţii, despre care nici nu 
făcuse măcar o mențiune în declarația lui anterioară (din 8 octombrie 1750). 
„Nu e de mirare cá, prin atâtea subterfugii, tergiversäri si contrarietäfi, la urma 
urmei, suntem la capătul răbdării. Mult prea mult ne-am plecat [urechea], 
binevoitoare!’ până acum, unui om atât de nevrednic și mult prea mult a fost 
îngăduitoare până în prezent Curia romană îndărătniciei acestuia, nu fără 
dauna foarte gravă a Unirii si religiei în Transilvania, deoarece e mai mult decât 
sigur că toate relele care s-au revărsat timp de câțiva ani asupra amândurora 
au provenit de la el ca autor și promotor si ca afáfátor al tulburărilor din această 
provincie, nu fără cea mai mare provocare la scandal a acelora care se dezbină 
în domeniul credinței. De unde e ușor de tras concluzia: ce părere o fi având 
despre protecție înșiși aceia care totuși i-o acordă la Roma.“ 

Suverana declară, în continuare, că dacă în termen de trei luni, socotite de 
la data primirii rescriptului de faţă, nu se va încheia complet problema demi- 
siei, ea se va considera eliberată cu totul de obligația ce și-a asumat-o cu privire 
la pensia pe care a oferit-o și nu va mai consimfi la aceasta niciodată. 

„Pentru ca totuși acest om încăpățânat să nu se poată plânge câtuși de putin 
că i s-ar fi refuzat orice având asemănarea echităţii, consimtim să i se predea 
atât mobilele, cât și numele creditelor, dacă acestea i-au rămas în Transilvania, 
precum și censurile catedratice, dacă i se datorează și acum din acelea care au 
rămas!% în Transilvania, sub următoarele condiții: ca, în primul rând, să 
prezinte specificarea, semnată de propria-i mână, a mobilelor, a numelui debi- 
torilor si a restanfelor de cens catedratic; în al doilea rând, să-și constituie in 
Transilvania un mandatar, întărit cu împuternicire îndestulătoare, care să 
strângă toate acestea; și, în sfârșit, în al treilea rând, ca din această masă strânsă 
să fie plătite, prioritar, datoriile contractate în această provincie. 

Am hotărât să nu i se cedeze nimic altceva peste cele ce am amintit acum, 
punând în sarcina conștiinței tuturor acelora care ar favoriza de acum înainte, 
in orice chip, incäpäfänarea sa, dacă Unirea sau religia ar mai suferi in Tran- 
silvania vreo vătămare din această pricină.“ În fine, suverana îi ordonă lui 
Millini să-i comunice cât mai grabnic lui Inochentie „această ultimă si serioasă 
voinţă“ a ei. 

După primirea rescriptului, firește, cardinalul-ministru n-a întârziat să aducă 
la cunoștința lui Micu rânduielile ce-l priveau. Ca urmare, la 1 mai, îi raporta 
lui Uhlfeld că vlădica „se menține gata să renunţe“, așa cum i-a arătat vorbin- 
du-i în prezența unui „amic al sáu, care totdeauna La sfătuit bine". Millini a- 
daugă: „Cu toate acestea, eu nu pot să mă pun garant pentru el. În această 
bună dispoziție a lui, în care se află acum, eu voi solicita cât mai repede posibil 
actul formal de demisie și aș fi căutat să-l am îndată, dacă s-ar fi putut face 
imediat, dar nu mi-a fost îngăduit din cauza formalităţilor necesare, la înde- 
plinirea cărora nu s-a putut ajunge, timpul fiind prea scurt“!*. La cererea lui 
Inochentie, i-a împărtășit, la 30 aprilie, si sub formă de extras, partea din 
rescript privitoare la aprobarea ultimelor sale pretenții!*. De asemenea, a 
transmis cancelarului o scrisoare, tot de la 1 mai, în care Micu, adresându-se 
nemijlocit acestuia din urmă, promitea lista cerută prin rescript și spunea că, 
având încredere în „nestrămutata angajare“ a suveranei cu privire la plata 
punctuală a pensiei, roagă să se ordone măsurile de rigoare, declarând că va 
„face toate actele necesare pentru viitoarea-i renunțare“. Îşi manifesta speranța 
că prin „săvârșirea efectivă“ a demisiei va dovedi neclintita lui supunere de 
totdeauna fata de suverană!!9. La 5 a aceleiași luni, Millini îi scria din nou lui 
Uhlfeld că Inochentie „persistă în dispoziţia raportată de a renunța“ la biserica 
sa, dar el, Millini, încă nici acum nu poate fi (absolut) asigurat în această 
privință. „Întârzierea actului nu derivă din nici o dificultate, ci numai din 
timpul ce se cere pentru acesta, căci trebuie să se vorbească despre asta papei“; 
şi iarăşi pomenește despre formalitatile de facut, „ceea ce nu se poate executa 
aga de repede"!!!, 

La 6 a aceleiași luni mai, Inochentie semnează un act de procură, prin care 
îl numeşte ca împuternicit al sáu pe „reverendul domn Francesco Ginnesi, 
preot din Fano" (de pe coasta Adriaticii, mai sus de Ancona), care să apară 
înaintea papei sau a autorizatului acestuia și să-i prezinte demisia sa de la 
episcopia de Făgăraș, îndeplinind, pe baza unei declarații scrise și iscălite de 
mandant, formalitäfile necesare în acest scop, „pe care le-aș putea face eu 
însumi dacă aș fi personal de față“!!?. În amintita declarație, datată din aceeași 
zi, el arată că, „ținând seama de cauzele și rugäminfile înaintate“ de dânsul 
papei Benedict XIV, renunţă sub jurământ în mâinile acestuia, „spontan și 
liber“, la mentionata sa biserică, pe care a păstrat-o timp de circa 18 ani (soco- 
titi, observăm noi, de la instalarea lui în scaun, în 1732). Dar își rezervă din 
veniturile zisei biserici, pentru întreținerea sa, o pensie anuală viageră de 1.200 
de florini renani, corespunzând cam la 600 de scuzi romani, scutită de orice 

sarcină sau sechestru, plătibilă în două rate: la sărbătoarea nașterii Sf. loan 
Botezătorul (24 iunie) și la sărbătoarea Sf. loan Apostolul și Evanghelistul (27 
decembrie) „aici la Roma sau in alt loc". ЇЇ roagă pe papă să-i primească demisia 
şi să-i conceada pensia!!5. 

După un adevărat „război al nervilor“, cum l-am putea numi cu o expresie 
folosită în zilele noastre, în sfârșit, la 7 mai 1751, s-a săvârșit actul râvnit si 
urmărit cu atâta stăruinţă de Curtea vieneză, ajutată de Curia romană, deși cu 
oarecare reținere, spre nemulțumirea uneori chiar expresă a celei dintâi. În 
dimineața acelei zile!!*, Ginnesi, procuratorul lui Inochentie, i-a prezentat 
demisia, în mâinile lui Clement Argenvilliers, auditorul papei (prelat care il 
sfătuia în chestiuni juridice) și a fost acceptată în numele acestuia. Demisia a 
fost cerută de episcop „din cauze cunoscute preasfântului nostru Domn și 
aprobate“ de el (papa). Procuratorul a întărit în fafa auditorului și a doi martori, 
anume chemaţi, si prin jurământul său propriu declarația de demisie a man- 
dantului. Firește, s-a redactat un protocol, potrivit formularului tipic în aseme- 
nea ocazii al birocraţiei curiale, de către notarul Angelo Spada, prezent și el 
la ceremonie, care a avut loc în palatul pontifical de la Quirinal, la locuința 
pomenitului auditori!5. 

Din scrisori de mai târziu - din 1762 si 1764, cum vom vedea!!€ - ale 
demisionarului reiese că, în vederea si în preajma abdicării, a primit si niște 
bule papale, prin care i s-a rezervat anume plata pensiei din veniturile episco- 
piei la care trebuia să renunțe. Cu ocazia demisiei, Inochentie și-a putut încasa, 
pentru întâia oară, pensia, pe care Millini, în calitate de ministru al suveranei, 
în temeiul rescriptului acesteia din 31 octombrie 1750, a achitat-o, contra 
chitanfä, demisionarului, cu începere de la 14 mai 1749, pe primii doi ani, 
deci retroactiv, în valoare de 1.200 de scuzi!!?. 

La 8 mai 1751, cardinalul raporta, cu un sentiment de ușurare, dar și de 
mândrie, ca un mare succes personal, știrea despre abdicarea înfăptuită în ziua 
precedentă, nu numai lui Uhlfeld („în fine, am reușit după atâtea [eforturi] 
să termin afacerea baronului Klein. "018. ci și Mariei Tereza înseși („au fost 
aduse la îndeplinire de mine ordinele pe care Maiestatea voastră imperialo- 
regală a binevoit să mi le transmită cu referire la baronul Klein, [...], îndu- 
plecindud eu [...] să renunte...)!!°. De altfel, suverana, într-o audienţă acordată 
nunfiului, - arăta acesta într-o depesä, tot din 8 mai, către Valenti -, încă il 
întreba, printre altele, „dacă trebuia să se sfârșească odată cu afacerea renunțării 
monseniorului episcop de Făgăraș, prin tărăgănarea săvârșirii căreia religia 
suferă atât de mult...“!?° 

Millini a anexat raportului său amintit, din 8 mai, către cancelar o scrisoare 
cu aceeași dată și o notă-inventar, pe care le adresa Inochentie destinatarului. 
Exilatul, vestindu-și demisia, o prezenta ca o dovadă că declarațiile sale din 
trecut erau „fiice adevărate ale acelei inalterabile supuneri“ pe care și-a propu- 
s-o mereu față de suverană. Îi trimitea lui Uhlfeld specificarea cerută despre 
„mobile“ (lucruri de folosinţă și podoabă în locuinţa sa din Blaj și în cea din 


INOCHENTIE MICU-KLEIN. EXILUL LA ROMA (1745-1768) 179 


Sibiu), debitori și restanfele de cens catedratic pe care le avea in Transilvania, 
inclusiv o „mică bibliotecă“ cu cărți proprii, cumpărate pentru uzul său, lăsată 
la reședința episcopală din Blaj'?!; dacă adunăm indicaţiile de pret din listă, 
rezultă că pretenţiile lui Inochentie în legătură cu aceste recuperări se ridicau 
la vreo opt mii de florini; el însă își rezerva posibilitatea să facă unele completări 
şi îndreptări, dacă își va aduce aminte, căci de șapte ani puteau să-i fi scăpat 
unele lucruri. Deocamdată nu putea să comunice numele împuternicitului pe 
care trebuia să și-l numească în țară pentru a se ocupa de atare recuperări, 
fiindcă pentru alegerea lui avea nevoie de „o reflecţie mai matură “!?. 

Actul autentic al demisiei a fost trimis de Millini lui Uhlfeld numai la 12 
mai, căci a fost reținut câteva zile la Curie (probabil pentru unele formalități: 
de înregistrare etc.). Tot atunci i-a expediat și celelalte hârtii care interesau 
chestiunea, dintre care menționăm aici: mandatul de procură (dat de Inochen- 
tie pentru împuternicirea despre care era vorba) și copia actului de garanție 
cu privire la pensie, dat de cardinal demisionarului în virtutea ordinului din 
31 octombrie 1750 al suveranei!?’. Dintr-o scrisoare a vlădicăi către Millini 
însuși, din 21 mai, aflăm că el și-a constituit chiar doi procuratori în fara: pe 
protopopul Avram Dăianu („cuscru“ si încercat om de încredere al său, precum 
ştim), notar al clerului, pentru treburile de jurisdicție bisericească, și pe Deme- 
triu Muntiu, nepot al său din Blaj, pentru cele de jurisdicție civilă (de „for 
extern"). Pe cardinal îl ruga să intervină la Curte ca de acolo să se dea dispoziții 
„reverendisimului părinte Aron, vicar apostolic și aulic“ [!], si altora, ca aceștia 
să fie în ajutorul amintitilor procuratori în culegerea mai lesnicioasă și mai 
sigură a ceea ce era de recuperat, „pentru ca să se poată plăti cât mai repede 
datoriile, atât acolo, cât și aici, iar conștiința mea și a celor interesați să fie 
linistita“!*4. Referitor la debitorii săi, cu restanţe ale „catedraticului“, el a scris 
- după cum va arăta într-un „bilet“ către Millini din 5 august - în repetate 
rânduri nemijlocit si lui Avram Dăianu, solicitând întocmirea listei lor și 
comunicarea ei celor în drept, în dorinţa de a-și vedea grabnic strâns acest 
venit!?°. La 22 mai, Valenti, la rândul său, scriind nunfiului că, „cu privire la 
episcopul de Făgăraș s-a sfârșit totul“, amintea (desigur, prematur) că „datoriile 
au fost plătite“ (probabil în parte cele de la Roma), cum presupunea că Millini 
va fi si informat Curtea!26. 

Între timp, Cancelaria de Stat, primind de la același cardinal actele în 
legătură cu demisia, a raportat vestea mult așteptată suveranei, care se găsea 
la Bratislava, unde avea loc sesiunea dietei ungare. De aici, Maria Tereza, prin 
rescriptul ei din 27 iunie, exprimându-și satisfacția către cardinal, îi cerea, in 
același timp, să-l înduplece pe Inochentie ca acesta însuși să aducă la cunoștința 
clerului și poporului din fosta lui dieceză, sub forma unei circulare, renunțarea 
sa la episcopie și să-i îndemne la supunere faţă de noul episcop, care le va fi 
numit, iar până atunci fafa de vicarul general (de fapt: apostolic), precum firește 
ca ei să țină mai departe Unirea cu Biserica Romei și credinţa către Maiestatea 


chezaro-crăiască!?7. 

Căzând din nou bolnav, surghiunitul a întocmit cu întârziere circulara 
cerută prin pomenitul rescript adresat lui Millini, care i-a comunicat dorința 
suveranei numai după ce el „se restabilise întrucâtva“. Auzind despre ce e 
vorba, fostul episcop căuta să-l asigure pe interlocutorul său că, îndată după 
abdicare, s-a gândit și singur, „fără alt impuls decât acela ce i-l dădea zelul viu 
de a vedea conservată dorita Unire“, să se adreseze în acest sens clerului și 
poporului, prin mijlocirea unuia dintre „membrii principali“ ai fostei sale bi- 
serici. A conceput scrisoarea „chiar în termenii pe care i-a prescris Maiestatea 
sa“, dar a făcut-o numai în latineste, scuzändu-se față de Millini, căruia a preda- 
to spre a fi trimisă Curtii, că n-a insofit-o cu o traducere în limba română, cum 
i s-a cerut. Motivarea: „atât pentru că i-a fost imposibil, din cauza îndărătnicei 
dureri de cap care-l muncește și nud permite nici cel mai mic efort de concen- 
trare, cât și pentru că, și în cazul în care n-ar suferi de această împiedicare fizică, 
găseşte că nu e în stare să scrie în această limbă, pe care mărturisește că n-o 
posedă îndeajuns în atare scop și zice că nu se află aici“ - raporta cardinalul 
la 11 august de la Roma cancelarului - „persoană potrivită de care s-ar putea 
folosi pentru a o pune să redacteze o scrisoare în românește. Ținând seama 
de această neputinţă și de lipsa respectivă, a crezut că și-ar putea dovedi mai 
bine supunerea față de Maiestatea sa cu o redactare latină, această limbă putând 
fi înţeleasă îndeobște și excluzändu-se riscul vreunei tălmăciri strámbe a sen- 
sului, de care se teme că ar putea, eventual, să rezulte dintr-o traducere făcută 
cu nepricepere în românește, considerând forma coruptă în care afirmă că se 
vorbeşte în acele părți această limbă de poporul de rând. Din care motiv, 
adaugă el, în tot timpul cât a cârmuit biserica de Făgăraș n-a folosit niciodată 
altă limbă decât latina, când scria în orice împrejurare diecezanilor săi, fie 
clerici, fie mireni, si că în același fel se face de acea Curte regală în actele pe 
care le trimite acolo, conchizând el că, dacă acea Curte ar socoti, cu toate 
acestea, că o traducere în limba română ar contribui mai mult la scopul dorit, 
aceeași Curte ar putea, pe baza originalului latin, să ordone celui pe care îl 
priveşte s-o facă, în locurile respective, conformă termenilor populari ce se folosesc 
în fiecare din aceste [locuri] “128. 

Deputaţia (Comisia) Aulicá pentru Treburile Transilvänene, căreia Cance- 
laria de Stat îi comunicase, în copie, actele transmise de Millini despre demi- 
sie!?°, și-a exprimat nedumerirea că, printre acestea, documentul de abdicare 
(din 7 mai) era deosebit (ca redactare) de textul propus de Curte. Cardinalul 
răspunde, în același raport din 11 august, acestei obiecţii, formulate într-o 
anexă a rescriptului din 27 iunie, că era doar o deosebire de formă, impusă 
de „stilul imutabil al tuturor renunfárilor episcopale“, nu și de substanţă; deși 
ar fi putut să ceară ca Inochentie să semneze mai întâi textul propus de Curte 
şi apoi pe cel reclamat de practica observată la Curie, Millini arată că pentru 
el-conta ca intenţia suveranei să fie „integral îndeplinită prin simpla renunțare 
a episcopului, pe care alții [Rossi si Albani] nu putuseră s-o obțină și, astfel, 
numai la aceasta s-au îndreptat gândul și acțiunea“ sa. Anexează raportului sus- 

zisa scrisoare („bilet“) din 5 august a lui Micu și recomandă insistent cererea 
cuprinsă în ea cu privire la restanfele de „catedratic“, precum anexează si cir- 
culara către dieceză!*%. 

Acest act, purtând tot data de 5 august 1751, elaborat în forma „prescrisă“ 
prin rescriptul din 27 iunie, se înfățișează ca un compromis între textul pla- 
nului de demisie al Curţii (pe care-l reproduce în mare parte) și declarația de 
abdicare din 6 mai (menționată rezumativ). Esenţa cuprinsului acestei circulare 
e cea arătată mai sus, în legătură cu pomenitul rescript. În orice caz, trebuia 
să rezulte pentru foștii diecezani că Inochentie a renunțat la episcopia sa „în 
mod spontan și liber", din pricina , subredei stări a sănătății“ sale (în actul din 
6 mai, după cum am văzut, nu se specifica asta, ci era vorba, vag, de „cauze și 
rugäminfi înaintate“ papei); de asemenea, că el îi îndeamnă la ascultare față 
de vicar si, apoi, faţă de noul episcop, la stäruinfä în Unirea bisericească și 
în credință către stăpânirea habsburgică!?!. 

Această circulară și actul de demisie vor fi trimise, anexate în original 
decretelor Mariei Tereza din 30 august, adresate - prin Cancelaria Aulică 
Transilvăneană - guvernului din Sibiu, pentru a fi arătate și explicate clerului 
român unit? nu numai ca dovezi de netăgăduit ale’ abdicării „de bunăvoie“ 
a marelui exilat de la conducerea bisericii blăjene, ci ele trebuiau, în intenţiile 
stăpânirii, să servească și ca probe indirecte ale încetării definitive a luptei sale 
pentru emanciparea politică românească din Transilvania. Clerul și poporul 
erau însă adânc nemulțumiți de abdicarea sa, pe care, în ciuda formelor oficiale, 
o știau forțată și conștiința acestui fapt nu putea să contribuie la consolidarea 
Unirii bisericești; dimpotrivă, se va ajunge, și din acest motiv, la noi agitatii 
antiunioniste'”. 


Din datele, in bunä parte inedite, cuprinse si in acest capitol, speräm cä 
reiese cu prisosinfä sforfarea disperatä a lui Inochentie de a cäuta, pänä in 
preajma demisiei ce i se impunea, să dovedească, in pofida tuturor greutăților 
pe care trebuia să le înfrunte, dreptatea cauzei sale, proclamandu-si nevinovăția 
şi declarându-se gata să se justifice în cadrul unui proces legal, pe care însă 
forurile supreme ale epocii nu erau dispuse să i-l acorde. 

Incäpäfänarea cu care urmărea să-și obțină reintegrarea în episcopie - si 
cu aceasta scăparea din exil, întoarcerea în fara, dorită neîncetat de credincioșii 
săi - îl făcea să tărăgăneze cât putea mai mult tratativele de abdicare, la care 
fusese constrâns, purtate cu reprezentanții Curiei romane și ai Curţii vieneze. 
Îi exaspera cu invocarea a mereu noi obiecţii și pretenţii, pe care aceștia le 
calificau ca semne de nestatornicie, sicane, subterfugii, chiar călcări de pro- 
misiune sau de cuvânt, deși, despre unele măcar, se vedeau nevoiţi să recu- 
noască ei înșiși că sunt cereri juste. 

Curia, în frunte chiar cu papa Benedict XIV, arăta o oarecare înțelegere 
faţă de situația grea a vlădicăi, dar această înțelegere nu depășea limitele compä- 
timirii pentru crunta mizerie în care ajunsese el prin sechestrarea nelegală a 

veniturilor sale episcopale de către Curte și nici limitele insistențelor pentru 
asigurarea unei pensii, de aceeași Curte, în schimbul demisiei, pe care și ea, 
Curia, o considera inevitabilă. 

De pe la sfârșitul anului 1750, Inochentie a trebuit să-și dea definitiv seama 
că nu-i mai poate folosi la nimic tactica dilatorie urmată până atunci; pus, 
printr-un adevărat ultimatum al Mariei Tereza, în fata riscului de a rămâne in 
mijlocul străinilor fără nici o pensie, deci fără o putință cât de cât decentă de 
existenţă pentru restul vieţii, a acceptat, în sfârșit, să-și dea demisia si a abdicat 
in mai 1751. „... Ajuns în situafiunea generalului, care, închis în fortăreață, 
şi-a consumat și munifiunea și proviantul, și înfrânt de boală și foame...“ 
(pentru a cita sugestivele cuvinte ale lui Bunea)'*, n-a mai văzut posibilă o altă 
soluţie. 


Note 

! Cap. V. 

2 Doc. 196 din 6 iulie 1748 (Serbelloni către Valenti); cf. Doc. 195 din 29 iunie 1748. 
? Doc. 197 (începutul lui iulie 1748). 

* Cap. V. 

5 Cf. Cap. V. 

* Doc. 196 din 6 iulie 1748 (Serbelloni cátre Valenti); cf. Doc. 195 din 29 iunie 1748. 
? Doc. 187 din 1 iunie 1748, anexa. 


* Doc. 199 din 6 iulie 1748 (Albani către Maria Tereza); Doc. 198 cu aceeași dată (acelaşi 
către Uhlfeld). 


? Doc. 202 din 10 august 1748. 

19 Doc. 203 (circa august-septembrie 1748). 

11 Dizionario Enciclopedico Italiano, X, Roma (Treccani), 1959, sub cuvântul: Recanati. 
12 Doc. 204 (începutul lui octombrie 1748). Cf. Cap. V. 

1 Doc. 205 din 2 octombrie 1748. 

14 Doc. 206 din 5 octombrie 1748. 


15 Doc. 201 din 29 iulie 1748. S. Maria Liberatrice se ridica pe ruinele bisericii S. Maria 
Antiqua. Acest rector si, totodată, procurator general al basilienilor ruteni la Roma era pe 
atunci Januarius Znojovskyj, 1747-1752 (Monumenta Ucrainae historica, VI, indicele). 


16 Р, Coresp., р. 103. 


1? Doc. 208 din 7 decembrie 1748 (a). Felicitări asemănătoare, în aceeași zi, împăratului 
(ms. lat. 566 al BAFC, p. 231-232 - numerotaţie greșită pentru 131-132) si lui Serbelloni 
(Doc. 209 din 7 decembrie 1748, (b)). 

18 Doc, 210 din 17 decembrie 1748. 

19 Doc, 211 din 4 ianuarie 1749. 

20 Vezi Cap. V. 

2 Doc. 176 din 6 aprilie 1748. 

2 Pastor, XVI/1, p. 90 si n. 5. 

? Doc. 212 si 213 din 25 ianuarie 1749. 
4 Doc. 214 din 1 februarie 1749. 

% Doc. 216 din 22 februarie 1749. 

2 Doc. 219 din 22 martie 1749. 

21 Doc, 218 din 14 martie 1749. 

28 Doc. 219 din 22 martie 1749. Cf. Albani către Uhlfeld, 19 aprilie 1749 (Doc. 221). 
29 Vezi mai sus, în acest cap. 


% Doc. 220 din 12 aprilie 1749. Prin răspunsul sáu din 26 aceeași lună, cardinalul-secretar 
de stat ia cunoştinţă cu satisfacție de aceste promisiuni (Doc. 223, Valenti către Serbelloni). 


3! Doc. 222 din 26 aprilie 1749 (Serbelloni către Valenti). 
32 Cf. pentru dedesubturile realiste ale acestei „preferințe“ Cap. IV, V. 
3 Doc. 224 din 17 mai 1749. 


* Doc. 225 si 226 din 24 mai 1749 (Serbelloni cátre Valenti), precum si 227, anexa ultimei 
din aceste douá depese. 


% Doc. 228 din 30 mai 1749. 


% Doc. 229 din 31 mai 1749 (Albani către Uhlfeld); Doc. 230 cu aceeași dată (Albani către 
Maria Tereza). 


?! Doc. 231 din 31 mai 1749 (Millini către Maria Tereza). Cf. Doc. 240 din 20 septembrie 
1749 (același către Uhlfeld). 


8 Doc. 232 din 7 iunie 1749. Serbelloni răspunde la 28 iunie că n-a îndeplinit încă 


ordinul, fiindcă Uhlfeld a fost la țară, dar va căuta un prilej potrivit în acest scop (Doc. 
236). 


? Doc. 233 din 11 iunie 1749. 
® Doc. 234 din 14 iunie 1749. 
3 Doc. 235 din 28 iunie 1749 (Albani către Uhlfeld); cf. Doc. 242 din 11 octombrie 1749 


(Serbelloni către Valenti, unde întâlnim și informaţia greșită, pe baza celor ce i s-au 
împărtășit chiar de cel din urmă, că Inochentie ar fi pretins să i se achite, în cazul demisiei, 
şi datoriile pe care le-a făcut la Roma). 


4 Doc. 238 din 13 septembrie 1749. 

% Vezi mai sus, Cap. III. 


+ P, Coresp., p. 109-110 (simplă menţiune la B, Klein, p. 257, n. 3, cu afirmaţia greşită că e 
„fără dată“). 


55 B, Klein, p. 186, cf. 138; Idem, Episcopii, p. 27, n. 1. Cf. Cámara transilvăneană (sub 
semnátura lui Bornemisza si Dietterich) cátre ,vicarul general" (Aaron), Sibiu, 10 
octombrie 1751 (ASC, Col. doc. Blaj, nr. 131); Aaron cátre guvernatorul (Haller), Blaj, 25 

dăruiește niște moaşte unui negustor armean din Transilvania (probabil in schimbul unui 

47 Cap. I. 
48 Doc. 237 (din septembrie (?) 1749). 


# Totuși, menţiunea, respectiv afirmaţia vor figura, desigur la insistența Curtii si a Curiei, 
în scrisoarea pe care Inochentie va trebui să o adreseze foștilor săi diecezani, după demisie, 

5 Doc. 246 din 16 noiembrie 1749. 

în dieceză, a contractat aici [la Roma] multe altele pentru a se întreține, care cu siguranță 

? Doc, 261 din martie 1750 si n. 3. 

7 Doc. 260 din 7 februarie 1750, n. 3. Cf. mai sus, Cap. V. 

2 Vezi mai sus, în acest cap., п. 32. 


? Gams, p. VII; Pastor, XVI/1, р. 9-11, 238 (unde e menţionat greșit ca Antonio R.); 
XVI/5, p. 18. 


14 Doc. 253 (circa prima jumătate a anului 1750, Inochentie către Ruffo). 
75 Vezi mai sus, Cap. I; prezentul cap.; Doc. 3 din 22 decembrie 1744, n. 14. 


76 Doc. 254 (circa prima jumătate a anului 1750, Inochentie către Benedict XIV). Cf. mai 
sus, in acest cap. 


T Doc. 259 din 4 februarie 1750. 
78 Vezi mai sus, în acest cap. 


? B, Klein, p. 288-290, cf. 260-261. Tot la 25 aprilie 1750, Maria Tereza i-a adresat un 
rescript și lui Albani, dar într-o altă problemă: în aceea a comitatului Carpegna din 
Toscana, a cărei suzeranitate era în litigiu între Scaunul pontifical și Florenţa (aceasta din 
urmă avându-l ca suveran, după cum se știe, pe soțul Mariei Tereza, împăratul Francisc I, 
în calitate de mare duce al Toscanei), litigiu în anii 1749-1754, motiv de tensiune între 


papalitate și Curtea vieneză (Pastor, XVI/1, p. 403-408). 
% Doc, 262 din 18 iulie 1750. 


H Doc, 264 din 23 septembrie 1750. Răspunsul lui Uhlfeld din 12 octombrie îl cunoaştem 
(numai asupra unui punct) din menţiunea pe care o face Millini în raportul său din 18 
noiembrie 1750. 


82 Doc. 270 din 18 noiembrie 1750. 

% Doc. 264 din 23 septembrie 1750. 

4 B, Klein, p. 290-291, cf. 261. 

85 Pentru atitudinea oscilantă a vlädicäi vezi si Doc. 265 (circa octombrie 1750). 


% În realitate, de 6 ani si vreo trei luni. Reamintim, în legătură cu indicatia cronologică 
aproximativă din acest act, observația făcută mai sus, în acest cap. Adăugăm că Inochentie 
pare uneori să jongleze cu atare indicații, ca și cu alți termeni, pe care nu-i cumpănește 

îndestul, adeseori îi potengeazä, luându-și, probabil fără să vrea, o oarecare libertate față de 
realitatea exactă, pentru a face, prin unele exagerări (de altfel în spiritul barocului), o 
impresie cât mai puternică asupra destinatarului. (Cf. Cap. VII, n. 198.) 


87 Doc. 266 din „luna octombrie 1750“. Bunea și Päclisanu nu citează nici acest act, cum 
nu-l pomenesc pe cel din 19 septembrie 1747 (Doc. 103), deşi, repetăm, cunoșteau 
„protocolul“ corespondenţei lui Inochentie, în care se păstrează (vezi mai sus, Cap. V, n. 


72) 
55 Vezi mai sus, Cap. V. 


® Doc. 268 si 269 din 4 noiembrie 1750 (menţiune B, Klein, p. 260, unde se spune greșit 
că e din 1749). 


% Gams, p. 285. 

Жр, Carei. p. Hs 

9% Vezi mai sus, Cap. III. 

9 Doc. 267 (circa octombrie-noiembrie 1750). 
9% Vezi mai sus, Cap. V. 


9% Doc. 231 din 31 mai 1749 (Millini către Maria Tereza). Cf. Doc. 218 din 14 martie 
1749. 


% В, Klein, p. 292-293 (textul mandatului i-a fost comunicat și lui Inochentie de Millini, cf. 
Doc. 285 din 12 mai 1751; exilatul se referă uneori la acest act, în ultimii ani ai vieții: P, 
Coresp., p. 145, nr. 115; p. 148, nr. 117). Socoteala arătată în mandatul suveranei ni se 
pare inexactă, căci pe răstimpul menționat (1 mai 1749-31 decembrie 1750), lui Inochentie 
nu i sar fi cuvenit numai 600+750 =1.350 fl., ci 1.950 fl.! 


"CL B, Klein, р. 290 (doc. din 10 octombrie 1750). 

% Vezi mai sus, în acest cap. 

% Doc. 270 din 18 noiembrie 1750. 

1% Menţiune in Doc. 271 din 27 februarie 1751. 

101 Aluzie cumva si aici la Albani? 

102 Doc, 271 din 27 februarie 1751. 

19 De fapt, 6 ani și 3 luni. 

1% B, Klein, p. 263, n. 1 (traducerea de la p. 262-263 cuprinde câteva mici inexactitäfi). 


105 În textul latin publicat de Bunea (Klein, p. 293, т. 10 de jos) reiese din context că 
lipsește cuvântul „aures“ (dupa , benignas"). 


1% Ibid., p. 294, т. 17 greşit „rem gesserunt (?)“, in loc de „remanserant“ (cf. Doc. 272 din 
30 aprilie 1751 si n. 4). 


1? B, Klein, p. 293-294. 
1% Doc. 273 din 1 mai 1751 (Millini către Uhlfeld). 


INOCHENTIE MICU-KLEIN. EXILUL LA ROMA (1745-1768) 187 


1% Doc, 272 din 30 aprilie 1751. 

119 Doc, 274 din 1 mai 1751 (Inochentie către Uhlfeld). 

11 Doc. 275 din 5 mai 1751. 

12 Doc, 276 din 6 mai 1751 (procură eliberată de Inochentie). 

"3 Doc, 277 din 6 mai 1751 (declaraţia de demisie a lui Inochentie). Cf. B, Klein, р. 294- 


295. Așadar, termenele și ratele erau diferite de cele din planul Curţii; nici expresia vagă: 
„în alt loc“ ca eventual loc de plată nu se acorda cu acel plan. Schimbări impuse de practica 
urmată de Curie în asemenea cazuri. Cf. mai jos, Doc. 292 din 11 august 1751; scris. lui 


Inochentie către Uhlfeld, 25 ianuarie 1766 (P, Coresp., p. 146). 


114 Doc. 280 din 8 mai 1751 (Inochentie către Uhlfeld); Doc. 282 din 8 mai 1751 (Millini 
către Uhlfeld); Doc. 283 din 8 mai 1751 (Millini către Maria Tereza). 


115 Doc, 278 din 7 mai 1751 (protocol despre demisia lui Inochentie). 
116 Vezi Cap. VII. 


"7 Doc. 279 din 7 mai 1751. Duplicatul chitangei a fost trimis de Millini lui Uhlfeld (vezi 
doc. citat în nota următoare). 


118 Doc. 282 din 8 mai 1751 (Millini către Uhlfeld). Tot aici se arată că Malevicz a adresat, 
datată din Roma, „o scrisoare scandaloasä“ către magnați ai „regatului“ (Ungariei) si rezultă 
că autorităţile papale, la cererea celor habsburgice, căutau după el. Millini adaugă că datarea 
scrisorii incriminate din Roma se crede că ar fi fost doar un „artificiu“ al autorului ei 
pentru a deruta, în realitate el aflându-se în altă parte; potrivit informaţiilor lui Valenti, el 
s-ar găsi la Genova (Doc. 285 din 12 mai 1951). 


119 Doc, 283 din 8 mai 1751 (Millini către Maria Tereza). 
120 Doc, 284 din 8 mai 1751 (Serbelloni către Valenti). 


121 Aceste cărți (vreo 70) au fost înregistrate deja în primul inventar al bibliotecii de la Blaj, 
datând din 14 iunie 1747, întocmit de Petru Dăianu, sameg în acest timp al domeniului 
episcopal, si revăzut de vicarul Aaron, inventar de care se ocupă Magdalena Tampa, 
bibliotecară principală la BAFC, într-un studiu din vol. Lucrările sesiunii ştiinţifice din 24-25 
noiembrie 1978 a acestei instituţii (după cum a avut amabilitatea să ne informeze). Despre 
inventarul în chestiune vezi si Istoria literaturii române, I, Bucureşti, 1964, p. 486. Cu 
privire la cărțile sale rămase la Blaj, exilatul scrie și notarului sinodului (Avram Dăianu, 
împuternicitul său), la 5 februarie 1765 (P, Coresp., p. 143). 


122 Doc, 280 din 8 mai 1751 (Inochentie către Uhlfeld); Doc. 281 din 8 mai 1751 (anexă la 
scrisoarea lui Inochentie către Uhlfeld). 


13 Doc. 285 din 12 mai 1751. 

124 Doc, 286 din 21 mai 1751. 

125 După cum reiese din Doc. 291 din 5 august 1751. 
126 Doc. 287 din 22 mai 1751. 

127 B, Klein, р. 264. 

128 Doc. 292 din 11 august 1751. Traducerea circularei va cădea în sarcina vicarului Aaron 
(ibid., n. 5). 


129 Doc. 288 din 24 mai 1751; Doc. 289 din 26 iunie 1751. 
1? Doc, 292 din 11 august 1751. Cf. Doc. 293 din 24 august 1751 si n. 3 la acest doc. 
131 B, Klein, p. 295-297. 


12 Ibid., p. 297-302, cf. 264-266. Într-unul din aceste decrete se arată drept cauze ale 
demisiei, în afară de „starea sănătății“ lui Inochentie, „și alte motive legitime“ (p. 297) și se 
ordonă să se ia măsuri de satisfacere a pretențiilor sale în ceea ce privește „catedraticul“ și 
lucrurile sale mobile (ibid.). Se vede că acest decret a fost adus sau a ajuns și la cunoștința 
sa, deoarece s-au păstrat chiar două copii ale lui într-unul din protocoalele corespondenței 
episcopului (BAFC, ms. lat. 393, p. 25-28 și 30-39). Cf. Doc. 300 din 18 august 1752. 


15 B, Episcopii, p. 60-61. 
1 B, Klein, p. 264. 


Capitolul VII 


Peripetiile pensiei si unele recuperári de venituri, intentia de intoarcere 
in patrie in 1757 si 1762, esuarea încercării de redobándire a episcopiei 
în 1764, date răzlețe din perioada de după demisie, sfârșitul lui Inochentie 
în 1768. 


LUI INOCHENTIE I S-A SMULS demisia, după cum am arătat, mai ales sub presi- 
unea lipsurilor materiale, în schimbul unei modeste pensii. Cu toate acestea, 
el n-a scăpat decât trecător de aceste apăsătoare lipsuri, cel puţin de cele mai 
apăsătoare, și anume în timpul cât a mai fost ministru al monarhiei habs- 
burgice la Roma cardinalul Millini (mort la 14 iulie 1756)!, când i se plătea 
destul de regulat pensia, deși uneori cu oarecare întârziere, si în ultimii trei 
ani ai vieţii exilatului însuși, după introducerea unor modificări în procedeul 
achitării. 

Într-adevăr, multă vreme acest procedeu era prea complicat și nu putea 
asigura nici pe departe punctualitatea plății anticipate în două rate semestriale 
(la 14 februarie și 14 august), la care de obicei a fost redusă, în practică, 
achitarea încă din a doua jumătate a anului 1751, în loc de patru trimestriale?, 
cum se prevăzuse inițial. Noul episcop al diecezei trebuia să verse suma pensiei, 
din veniturile „mensei“ sale, Cămării din Sibiu; aceasta o transmitea, sub 
forma unei cambii, Colegiului Monetar și Montanistic de la Curtea vieneză, 
iar de la colegiu trecea succesiv la Cancelaria Aulică Transilvăneană și la Can- 
celaria de Stat, de aici era transmisă ambasadei austriece din Roma, care, în 
sfârșit, după această îndelungată și greoaie peregrinare birocratică, ce trebuia 
să fi ținut, de obicei, mai mult de o lună, o achita în numerar bietului pen- 
sionar. În 1753 si 1754, Millini, desigur în urma plângerii acestuia, a fost silit 
să intervină insistent la Cancelaria de Stat în urma unei întârzieri a sosirii 
pensiei, arătând că Inochentie, „afară de aceasta, nu mai dispune de nici un 
alt mijloc de trai“. Din 1756, vreme de un deceniu, surghiunitul a schimbat, 
mai ales pe tema intárzierilor suferite de pensia sa, numeroase scrisori cu 
vestitul cancelar de stat Kaunitz, un eminent cap politic (care luase, în mai 
1753, prin voinţa de mult cumpănită a Mariei Tereza, locul - insuficientiv - 
al lui Uhlfeld). Rata semestrială, ce trebuia anticipată în luna mai 1756, a fost 
transmisă, din ordinul său, de la Viena abia în octombrie lui Brunati, agent 
diplomatic habsburgic la Roma; dar acesta îi răspundea, la 13 noiembrie, că 
n-a reușit să-l găsească pe destinatar, încât, la 6 decembrie, cancelarul îi co- 
munica această încurcătură, aducându-i totodată la cunoștință, în urma recla- 

mafiei pe care i-o făcuse Micu la 3 septembrie, că „acum nu depinde decât de 
domnia voastră“ să intre în posesia ratei respective (căutându-l, bineînţeles, 
el pe agent... 

Și în anii următori, Inochentie se plângea mereu din pricina acelorași întâr- 
zieri ale „pensioarei“ sale*: la 19 mai 1759 îi scria lui Kaunitz că nu i-a sosit 
încă rata scadentă a pensiei la 14 februarie si că, dacă nu i se trimite, n-are ce 
să zălogească pentru a-și susține viața“. În decembrie 1762 s-a împlinit aproape 
un an de când nu și-a primit pensia, în pofida mai multor reclamaţii adresate 
cancelarului (de exemplu, la 1 mai, 22 septembrie, 13 noiembrie) ; îi amintea 
că suverana, atunci când el își dăduse demisia, îl asigurase, prin ministrul ei 
de la Roma, pe „cuvântul regesc“, de pensie viageră, că e plin de datorii, că 
nu se mai poate întreţine, că nu mai găseşte împrumut”. La 4 decembrie, s-a 
îndreptat si către arhiepiscopul primat de Strigoniu (Franciscus Barkóczi), 
zugrăvindu-i starea critică în care a ajuns, pomenind și cu această ocazie de 
„cuvântul regesc“, dar si de bulele papale, pe care i le trimite în cópii, bule 
primite cu prilejul abdicării, si prin care i se rezervase plata pensiei din veni- 
turile episcopiei de la care își dăduse demisia; îl ruga deci pe arhiepiscop să 
impună noului vlădică (lui Aaron) ca acesta să-i facă plata. De altminteri, la 
8 decembrie, i-a scris și acestuia, cerându-i să se respecte prevederea acelorași 
acte pontificale, „pentru ca eu“ - spunea el - „deja sleit de bătrânețe, ingreuiat 
de boli, să nu sufăr de acum și de lipsă, cum am îndurat în acest an“; altfel, 
necesitatea îl va constrânge să caute apărarea „dreptului“ său la forurile mai 
înalte”. Avram Dăianu, care, ca împuternicit, ar fi trebuit să dea personal, in 
mână, această scrisoare lui Aaron, îi va răspunde însă lui Inochentie, spre 
mirarea acestuia, că a refuzat s-o preia (fără îndoială, din precauție, deoarece 
in 1757 sa interzis iarăși, după cum vom vedea, corespondenţa cu marele 
exilat)?. La rândul său, Inochentie îi va răspunde, la 26 februarie 1763, lui 
Dăianu că scrisoarea nu conţine nici un secret, s-o deschidă el, să-i explice lui 
Aaron cuprinsul si să i-o predea deschisă!!. 

Între timp, Micu și-a putut încasa, în sfârșit, pensia la finele anului 1762, 
când a primit și o scurtă, dar amabilă, scrisoare de la Kaunitz, care, la 20 
decembrie, îi explica grava întârziere prin schimbările intervenite în organizarea 
forurilor financiare, datorită unei reforme instituite de suverană chiar în acel 
an. Îl ingtiinga că va avea grijă ca plata să se facă, „de acum începând, fără 
întârziere sau neplăceri, precum se obișnuia mai înainte“; cancelarul (în con- 
trast cu bine cunoscuta sa fire rece, foarte rezervată, extravagantă) îi dorea să 
fie „sănătos și teafár cât mai mult timp“ și-l încredința că „dacă pot să vă servesc 
în vreo chestiune, nu voi lipsi câtuși de putin de la datoria mea“!?. 

Totuși, promisiunea cancelarului nu s-a realizat, cel puţin în cei patru ani 
care au urmat, când ex-vlädica de Făgăraș trebuia să se plângă iarăși. La 22 
octombrie 1763, îi arăta lui Kaunitz, după o primă sesizare zadarnică din 4 
iunie, că au trecut nouă luni peste termen, că prețurile alimentelor au crescut 
$i cresc mereu, aga că în unele locuri (din statul pontifical, dar și din alte părți 

ale Italiei)? au izbucnit răscoale populare; spunea că lasă în seama cancelarului 
să se gândească ce viață plină de mizerie e silit să ducă. La 9 iunie 1764, 
reamintindu-i de pensie, vorbea iarăși de „marea scumpete“ din Roma, ca și 
din aproape toată Italia, și de aceea îl ruga ca dispoziţiile de plată să se ia mai 
repede si mai bine decât în anul precedent". În legătură cu aceasta, cancelarul 
îi răspunse, la 20 iulie, ca de aici încolo pentru „plata exactă [punctuală] a 
pensiei să se transmită mai întâi de la Roma, prin Brunati, la Viena chitanta 
de primire“!5. La care survine replica plină de demnitate și observația de bun- 
simţ din 18 august ale lui Inochentie: „Cât privește pensioara mea, spun că 
nu se putea stabili nimic despre mine fără mine, împotriva a ceea ce s-a stabilit 
odată și s-a întărit prin sacrosanctul cuvânt regesc; și anume, că pensia mea 
va fi liberă totdeauna și scutită de orișice fel de sarcină, că va trebui plătită, 
potrivit voinței si asigurării regesti, aici la Roma; sau, potrivit bulelor ce 
mi-au fost date de Sfântul scaun apostolic cu privire la rezervarea pensiei, acolo 
unde mi s-ar întâmpla să stau. Negreșit, eu am dat totdeauna cu cea mai mare 
acuratefä chitanfä unde și când am primit banii si de aceea rog preaplecat pe 
Excelenţa voastră să nu se schimbe procedeul; căci în ce fel aș putea eu să 
transmit chitanta la Viena și să spun da pentru nu și să afirm că am primit 
ceea ce n-am primit? Las prealuminatei infelepciuni a Excelenței voastre să 
considere aceasta. Drept aceea, rog iarăși stăruitor să nu se introducă alt mod 
sau, cel puţin, să binevoiască Excelenţa voastră a lua măsuri, dispunând grațios 
ca zisa mea pensie, dacă nu se poate anticipat, precum s-a tratat și s-a promis 
cu tărie în scris, să fie [achitată] cât mai repede măcar posticipat“!€. In räspunsul 
său din 23 octombrie, - prin care îi mulțumea totodată pentru felicitările 
prilejuite de ridicarea sa de la rangul de conte la cel de principe -, Kaunitz aráta 
că e de acord ca modul de plată să nu fie schimbat, ci să rămână ca până acum, 
adică cel decretat (cu ocazia demisiei). Din tonul deosebit de politicos al scri- 
sorii, am putea deduce că acum lucrurile vor intra definitiv în normal, cum 
am spune astăzi". _ 

Cu toate acestea, nu mai târziu decât în anul următor, 1765, trimiterea 
pensiei întârzia din nou, în ciuda a nu mai puţin de trei reclamaţii ale surghiu- 
nitului adresate cancelarului. Astfel, la 17 august i se plângea că n-a primit-o 
de șapte luni; la 2 noiembrie și la 25 ianuarie 1766, alte sesizări insistente, 
tot fără rezultat, cu aluzii la lipsurile care îl strâmtorau, la creșterea enormă și 
continuă a prețurilor, la împrumuturi ca să se poată sustine'®. La data din urmă, 
se îndreaptă si către Uhlfeld (care din 1753 ocupa demnitatea de Obersthof- 
meister, majordom suprem al Curţii), reamintindu-i împrejurările demisiei sale, 
in care jucase si acesta un rol, deci le cunoștea bine; îi descrie peripetiile 
pensiei, pe care n-a mai putut-o încasa de 15 luni, și menționează mizeria in 
care trebuie să se zbată „la această vârstă decrepită“. ЇЇ roagă să intervină pentru 
trimiterea cât mai grabnică a „acestei pensioare", care, „deși mi se cuvine după 
tot dreptul si acordul încheiat, am primit-o și o primesc totdeauna ca un fel 
de elemozină sau pomană“, observă el cu amărăciune”. 

La 1 februarie, se adresează cu aceeași rugăminte până și celui pe care-l 
credea confesorul Mariei Tereza, iezuitului Anton Hóller?. Se scuză la ince- 
putul epistolei: „Să nu se mire preacucernicia voastră că eu, ca persoană care 
poate nu [vă] e cunoscută si fără să fi câștigat de mai înainte nici un merit [față 
de dvs.], îndrăznesc să recurg la preacucernicia voastră“. Mai spicuim: ,,... nu 
ignor că și eu și biserica mea de mai înainte, a Făgărașului în Transilvania, 
în nevoile si plânsorile sale, chiar ajunsă în situaţii extreme, ne-am găsit apára- 
rea adeseori și aproape totdeauna în călugării Societății lui Isus și, în special, 
în confesorii Maiestäfilor lor“! Socotind despre Hóller că de ,,preainteleptele 
sfaturi și preaprudentele sufragii“ ale sale Curtea vieneză „depinde mult“, îl 
roagă ca să se interpună în problema „pensioarei“ (folosește, în această pri- 
vinfä, termeni asemănători acelora din cererea către Uhlfeld) sau ca să i se dea 
„permisiunea de a se întoarce în patrie“, și anume „fie la mănăstire [Sf. Treime 
din Blaj], бе la vreo casă [«rezidengi»] a Societăţii lui Isus, în care am fost educat 
din copilărie, fie în alt loc din patrie, unde să pot avea cuvenita mea întreținere 
[...] fără atâtea cheltuieli, unde si eu aș putea trăi ușor din această pensioara‘”!. 
Acestea le scria acum, în 1766, Inochentie, aprigul adversar al teologilor săi 
iezuiţi din anii de demult, adresându-se unui confrate al lor de la Curte, pe 
care îl considera influent și la al cărui ajutor se simțea nevoit să facă apel în 
situația sa foarte grea! Chiar dacă strecoară, cum am văzut, un timid „aproape“ 
înaintea lui „totdeauna“, relativ la sprijinul avut pe vremuri... 

În lumina documentelor cunoscute, reapăru în viața sa, tocmai în legătură 
cu această nouă și gravă întârziere a pensiei, figura lui Albani, care, într-un 
raport din 22 noiembrie 1752 către Maria Tereza, socotise că pensia de 1.200 
de fl., „atribuită“ de împărăteasa-regină episcopului demisionar din veniturile 
fostei sale episcopii, se datora, nici mai mult, nici mai puţin, „eroicei [subli- 
mei] pietäfi a Maiestäfii voastre“. Acum, la 7 februarie 1766, deci la o säptä- 
mână după scrisoarea adresată lui Hăller, Inochentie predă cardinalului-protec- 
tor - care continua să reprezinte interesele habsburgice la Scaunul papal, cu 
toate că mai mult Brunati se ocupa efectiv de rezolvarea lor - un scurt memoriu, 
arătând că nu i s-a mai trimis de un an pensia și rugându-l (si pe el) să insiste 
la Curte, ținând seama de „indigența groaznică in care se află, lipsindu-i cele 
necesare traiului, la vârsta sa grea de șaptezeci și cinci de ani, chinuit de podagră 
si de alte indispozifii corporale“. Cu data din a doua zi, Albani îi recomandă 
lui Kaunitz cererea cuprinsă în memoriu, pe care îl anexează scrisorii sale 
proprii, în care pomenea, de asemenea, de „lipsurile foarte grave“ în care 
trebuia să se zbată fostul episcop de Făgăraș din pricina „prea marii întârzieri“ 
a „subsidiului“ acordat de suverană în schimbul renunțării la dieceza sa”. 

În sfârșit, problema acestei ultime întârzieri s-a lămurit și s-a rezolvat. 
Scriindu-i lui Brunati la 20 februarie, cancelarul îi împărtășea că intervenise 
încă în septembrie și, apoi, în noiembrie anul precedent (deci în urma fiecăreia 
din primele două reclamaţii făcute de Micu în 1765) la forul financiar respectiv. 
Cámara Aulică de Conturi (Hofrechenkammer)^, „replicând - se spune în scri- 

soarea lui Kaunitz - la nota mea asupra acestei chestiuni, la 7 decembrie, 
m-a incunostintat despre un acord stabilit între ea si acest bancher, domnul 
Johann Fries“, în virtutea căruia pensia trebuia achitată, de atunci înainte, de 
corespondentul din Roma al acestuia (Francesco Belloni, cunoscut din altă 
parte), fără ca prelatul român să mai aibă de sesizat Curtea la scadenga fiecărei 
rate. Cancelarul informandu-se de la Fries cu privire la executarea acordului, 
acest mare bancher vienez, de origine elveţiană, afirma că a dat cuvenitul ordin. 
„Dar ultima scrisoare a domnului baron Klein - scrie Kaunitz - mă face să 
bănuiesc că boala gravă de care a suferit domnul Fries ar fi putut, eventual, 
să amâne un astfel de ordin către corespondentul său din Roma; cred însă ca 
fiind ceva sigur că el a făcut-o de acum și că de aici înainte lucrurile vor merge 
cu mai multă regularitate.“ Termină prin a-l ruga pe agent să-i comunice lui 
Inochentie cele de mai sus și să-l indrume „de a se tine în viitor numai de zisul 
corespodent, ceea ce trebuie să-i apară lui însuși mai convenabil, procedeul 
stabilit fiind calea cea mai ușoară și sigurä“?°. La 27 februarie repeta, în esență, 
aceleași informaţii în răspunsul său către Albani”. La 15 martie, Micu scria 
cu satisfacție cancelarului că a luat cunoștință, datorită lui Brunati și, apoi, 
cardinalului, de noul procedeu, dar rezultă că era încă doar în așteptarea efec- 
tului acestuia; își exprima, în același timp, părerea de rău de a-l fi deranjat pe 
destinatar, dar a fost forțat de lipsurile provocate de întârziere, agravate „de 
indispozitiile mele aproape continue“, mărturisea el”. 

Dintr-o scrisoare a sa de mai târziu, din 7 februarie 1767, către Ignatie 
Darabant, vicar general al episcopiei de Făgăraș, precum, în parte, și din aceea 
a lui Kaunitz adresată lui Brunati la 13 octombrie 1768, câteva săptămâni după 
moartea bietului exilat, reiese că, în sfârșit, el își primea pensia în chip regulat, 
fiindu-i transmisă prin amintita modalitate casei bancare Belloni și achitată în 
numerar de același agent diplomatic, trentinul Brunati (ca garant din partea 
suveranei)”. De altfel, ideea acestei modalități a fost formulată, în fond, si de 
Inochentie, încă în cursul tratativelor de la finele anului 1749, așa cum am 
arătat”, după ce ea nu fusese străină nici Curiei romane, fiind exprimată de 
nunțiul Serbelloni, în iunie 1748%, în numele ei, Curţii vieneze. 

Exilatul căuta să-și completeze modesta pensie prin recuperarea, cu ajutorul 
lui Avram Dăianu, împuternicit al său, a unor venituri și altor valori ce i se 
mai cuveneau din fara, precum am väzut’!. De ele va fi simțit cu atât mai mult 
nevoie, cu cât, prin venirea nepotului său mirean de frate Ioan („Іапо$“), fiu 
al lui Toma Micu-Klein, ca să stea permanent cu el la Roma, în 1752, poate 
în primăvara acestui an, avea încă o persoană de întreținut”, în afară de valetul 
(„inașul“) său, Alexandru Novac. E adevărat că cel din urmă ar fi trebuit, dupa 
dorinţa sa proprie, să se întoarcă acasă, se pare pe la sfârșitul lunii mai 1752, 
stăpânul său dându-i, cu data de 24 aceeași lună, o călduroasă scrisoare de 
recomandare pentru drum, un fel de pașaport, pe pergament, cu frumos aspect 
de diplomă”. Totuși, el n-a mai apucat să plece, desigur din pricina imbol- 
năvirii sale, căci va muri peste un an, la 27 mai 1753, tot în slujba lui Ino- 

chentie, care, la 1 iulie următor, îl va ruga pe A. Dăianu, între altele, să dea 
tatălui său, „jupânului Stan Novac“, 40 de fl., „pentru cele ce au rămas de 
dânsul aicia“%. În locul său, prelatul isi va angaja - desi nu stim când - un 
alt servitor, pe Ambrosio Pocciti (cum se va arăta mai la vale). 

La 18 august 1752, Inochentie, referindu-se la ordinul adresat la 30 august 
anul precedent de către regină secției catolice din guvernul ardelean, îl ruga 
pe Millini să intervină ca suverana să dea si o poruncă directă Cămării regești 
(din Sibiu), cum pretinde aceasta că e obiceiul, spre a se preda (împuternicitului 
A. Dăianu, care, fără îndoială, îi scrisese în atare privință), pe lângă (restantele 
de) „catedratic“, și „toate acele lucruri mobile și obiecte domestice“ ce i se 
cuveneau. Cardinalul-ministru a înaintat, la 26 august, cererea la Viena, reco- 
mandänd-o lui Uhlfeld®. ‹ 

O parte cel puţin din valoarea deosebitelor recuperări, in special din restan- 
tele de „catedratic“*, a putut fi trimisă de protopop lui Inochentie prin mijlo- 
cirea lui Serbelloni încă în 1752-1753. Astfel, la 1 decembrie 1752, Micu a 
încasat contravaloarea sumei de 1.000 fl. (fără 24 fl., scădere datorită schim- 
bului), sumă corespunzând la 240 de galbeni, vărsați nuntiului de „jupänul 
Nicolae din Bălgrad“, identic cu negustorul „Nicolaus Ivask (Ivașcu) din Alba 
Carolina". La 7 decembrie, confirmándu lui Dăianu primirea acelor bani, îi 
scria în românește că așteaptă să-i vină din partea sa, pe aceeași cale, „si ceialalfi 
cât mai curând, ca să mă pot plăti, ca să nu să mai înmulțească camăta și să 
ne stea cinstea la loc, precum ne-am fost fägäduit“”®. Fără îndoială, pe acești 
bani îi aștepta și în primăvara anului următor; era vorba de 200 de galbeni 
(peste 800 de fl.) predafi lui Serbelloni, împreună cu o scrisoare din 15 aceeași 
lună a lui Dăianu, de către Ivașcu, bani pe care agentul din Roma al nunțiului 
trebuia să-i achite lui Micu”. Acesta se afla, tot primăvara, în așteptarea și a 
unei alte sume: 600 de fl.%, iar în scrisoarea sa din 1 iulie pomenea proto- 
popului si despre „cei șaizăci de galbini trimiși prin Prentea Criștof“ pe care, 
de asemenea, nu-i primise încă”. 

În aceiași ani, cuscrul „plenipotenţiar“ trebuia să facă demersuri si pentru 
ca unii debitori, arätafi de Inochentie în această vreme cu numele, să-și plă- 
tească datoriile. Cetăţeanul sibian Georg Repser („Repeser“), în casa căruia 
fostul vlădică stătuse în calitate de chiriaș în timpul dietelor și căruia îi dăduse 
în 1740 un împrumut ce depășea pensia lui de acum, - indicândul o dată ca 
fiind de 1.245, apoi de 1.500 de fl. -, mereu amâna, sub „motive sau scuze 
frivole“, cum le califică exilatul, să i4 restituie. În legătură cu acest litigiu, 
Inochentie a purtat corespondență și cu „vicejudele“ Sibiului. Arată că a primit 
o scrisoare, datată din 30 octombrie 1752, de la cel din urmă, la 4 noiembrie, 
tocmai când (precizează el) se întorcea „la această metropolă [Roma] dintr-o 
excursie“. Dăianu trebuia să se ocupe în continuare de acest caz?, după cum 
mandatul său, la data amintită de 7 decembrie, îi cerea să recupereze și banii 
cu care a mai rămas dator, în contul unor venituri episcopale, protopopul 
Gabor din Suarăș (sat în părţile Dejului): 550 de fl., din care surghiunitul era 

dispus să-i ierte 100 de fl., „de va plăti lesne și bucuros“, „iară aimintrilea să 
plătească tot“, în temeiul „contractușului său“, anexat scrisorii (contract din 
1741, păstrat de Micu până acum la sine, ca și multe alte acte și documente 
privind episcopia, pe care le luase cu el în ultimul drum la Viena și de acolo 
în refugiul roman)”. 

Nunţiatura din capitala danubianä era totdeauna dispusă a mijloci trimiteri 
de bani din Transilvania la Roma pe seama lui Inochentie, nu numai înainte, 
dar și după demisie. La 3 mai 1753, când Serbelloni îi confirma lui Dăianu 
primirea celor 200 de galbeni pomenifi pentru a-i expedia fostului vlădică de 
Făgăraș, îl asigura pe același împuternicit: „Și ori de câte ori, preacinstite domn, 
doreşti să transmifi alte sume suszisului domn episcop, voi face totdeauna cu 
plăcere si în chip sigur ca să-i fie achitate“. Într-adevăr, stim că nunțiul a scris 
protopopului și la 16 noiembrie despre un serviciu asemănător, cu suma de 
151 de galbeni (corespunzând tocmai celor 600 de fl. așteptați de Micu, cum 
am văzut, încă din primăvară, aduși nunfiaturii tot de Ivașcu). Cunoastem, 
apoi, un izvor care arată că și succesorul lui Serbelloni în postul diplomatic 
de la Viena (Ignazio Crivelli) i-a urmat pilda: surghiunitul îi mulțumea pentru 
transmiterea - desigur din partea imputernicitului său din ţară, spre sfârșitul 
toamnei anului 1759 - a unei sume ce corespundea la 480 de scuzi (aşadar 
echivalând cu mai mult de trei pătrimi din pensia sa anuală), pe care i-a primit, 
ре baza ordinului dat de nunțiu, la Roma „prin mâna domnului Massimiliano 
Rolla“. Acesta era una și aceeași persoană cu „l’abbate Massimiliano Rolli“, 
amintit de Serbelloni însuși ca agent al său la Roma, prin care transmisese bani 
în 1750%. 

Și la începutul lui februarie 1767 bătrânul arhiereu proscris aștepta să-i 
sosească niște bani din fara, anunțați de Däräbant printr-o scrisoare din 12 
ianuarie; împiedicat de boală, și-a trimis îndată nepotul la „banca designată“, 
tot a lui Belloni, unde însă i s-a răspuns că nu s-a primit, de la „domnul de 
Sagala“ (cine era?), nici o dispoziţie relativ la această afacere“*. 

Inochentie s-a străduit mai bine de zece ani, dar, se pare, fără nici un succes, 
să recupereze venituri și mai importante - decât cele pomenite - mai ales din 
prețul grâului și vinului produse pe domeniul episcopesc până în timpul demi- 
siei şi pe care le revendica, de prin 1752, ca apartinandu-i. În răspunsul sáu, 
de pe la sfârșitul lui martie 1753, la o scrisoare a lui A. Dăianu din 16 ianuarie, 
îi scria în românește: ,,Pretentia noastră la cele din iosag [domeniu] nu-i numai 
din ziua säcvestrafiei, ci mai vârtos si la cele ce s-au aflat la Blaj în vremea 
säcvestrafiei, strânsă și rămasă dintr-alți ani de mai nainte. Că grâu era de vreo 
doi ani de mai nainte și vinul iproci [etc.]. Și în decretul [din 30 august 1751] 
inälfatii crăesii îi chiar spus res mobiles et suppellectilia, precum bine ştii, si grâul, 
vinul, banii iproci esse res mobiles quis negabit?“ Fiindcă, după cum se poate 
deduce, Cămara transilvăneană, care administra bunurile sechestrate și căreia 
se adresase împuternicitul, făcea dificultăţi în această chestiune, Inochentie a- 
răta, în continuare, că se va adresa la Viena, deși îi venea greu, neavând acolo 

nici un agent. Dăianu îi va trimite răspunsul scris al baronului Ignatius Borne- 
misza, șeful Cămării si care (reamintim) a fost unul dintre protectorii oficiali 
ai Unirii, la demersul ре care l-a întreprins. Bornemisza răspundea (nu cunoaș- 
tem data) cá în dispoziţiile chezaro-crăiești de până acum „nu se face nici o 
menţiune despre restituirea veniturilor domeniului din Blaj, percepute din ziua 
sechestrării până în ziua renunțării“ la vlădicie a lui Micu și „dacă se speră să 
se obțină ceva în această privință, să se solicite la augusta Curte“. „Pentru care 
am mai scris la Beciu“, comunică Inochentie lui Dăianu la 1 iulie 1753%. 

El își constituie, apoi, un procurator (agent) în persoana lui Lodovico 
Iosques Iselpach, căruia, la 3 octombrie același an, îi eliberează un mandat ca 
să înainteze reginei o suplică. În aceasta, Micu „imploră, vărsând lacrimi“, 
suverana să ordone Cămării din Transilvania să predea împuternicitului său 
din acea țară vinul și grâul despre care era vorba sau valoarea lor in bani, căci 
si aceste produse se cuprind în „lucrurile mobile" pe care ea a consimțit să i 
le acorde, prin decretul din 30 august 1751, după care anexează o copie. Se 
afirmă în aceeași cerere că, după „cunoștința“ suplicantului, suverana a dat deja 
$i un ordin direct Cămării în chestiunea bunurilor mobile (ordin solicitat la 
18 august 1752, precum am văzut). Totuși, Cămara n-a predat până acum 
„plenipotențiarului“ decât ceea ce rămăsese neînstrăinat din obiectele casnice. 
„La cererile repetate“ ale acestuia, Cămara „a dat în scris că, deși sub numele 
generic de lucruri [bunuri] mobile se cuprind vinul și grâul, totuși nu e mai 
putin [adevărat] că, deoarece amândouă rezultau din veniturile episcopale, care 
nu erau cuprinse în chip expres în decretul chezaro-crăiesc, era necesar să se 
obțină o explicaţie mai clară de la preaaugusta Curte asupra acestei predäri, 
după cum [scrie] mai pe larg în epistola de răspuns, care se anexează de ase- 
menea, pe o foaie separată“. Solicitantul își exprimă speranța că suverana, 
„făcânduri-se milă de strämtorärile fără număr“ ale acestuia, va furniza dorita 
explicaţie și va porunci Cămării ca, ținând seama de neîndoielnica încadrare 
a produselor de mai sus în „lucrurile mobile“ menţionate în decret, să remită, 
„fără nici o ezitare ulterioară“, imputernicitului veniturile respective“. 

Se pare că în urma acestei suplici, deși cu mare întârziere, regina a cerut 
Cămării să-i trimită o evidenţă a veniturilor episcopale din perioada seches- 
trului, precum reiese din scrisorile lui A. Dăianu adresate mandantului său 
la 2 și 18 iulie 1755, precum și la 3 ianuarie, 22 martie și 29 august 1756. 
Dintr-o primă socoteală însă, funcționarii Cămării au exclus chiar „roadele“ 
în discuție. Unul dintre ei, Berecki, pe care „plenipotenţiarul“ îl prezintă ca 
pe un „bun și adevărat prieten“, pus să pregătească un „extras“ de sămi, îl 
asigura că, în total, veniturile care au stat sub sechestru s-ar ridica la 9.000 de 
fl. sau chiar ar depăși această sumă”. Dar o altă socoteală, cu care mandatarul 
si, mai cu seamă, mandantul nu erau de acord, dădea doar 5.422 de fl.; chiar 
$i din aceștia, după scăderea a fel și fel de plăţi, lui Inochentie ar fi trebuit să-i 
mai rămână doar 563 de fl.!?! 

Răspunzând lui Dăianu, la 7 ianuarie 1756, în legătură cu această socoteală, 
Micu arăta, printre altele, că bunurile episcopale, în cei patru ani de sechestru, 
trebuiau să producă - chiar și prin scăderea tuturor cheltuielilor - „ad mini- 
mum“ 8.000-9.000 de fl. Contesta legitimitatea unora dintre plățile făcute de 
„tezaurariat“ (Cămară), de exemplu 1.100 de fl. episcopului de Muncaci (pen- 
tru misiunea lui din 1748 în dieceză); „eu nu datoram nimic ilustrisimului și 
reverendisimului episcop de Mungacs [!], nu-l chemasem în dieceza mea și nici 
o necesitate nu zorea venirea lui; cine l-a chemat, să-l plătească“! (Ignora oare 
că din mandatul suveranei a fost Olsavszky în Transilvania?!) Nu contesta însă 
unele trimiteri ce i s-au făcut la Roma. Cu privire la cei aproape 1.600 (sau 
chiar 2.000) de fl., indicaţi ca fiind cheltuiţi pentru mănăstirea din Blaj, observa 
că acești bani trebuiau administrafi din partea de venituri prevăzute separat 
pentru ea în actul de fundație a episcopiei, care n-aveau nimic comun cu ve- 
niturile episcopului. Spunea că nu poate să înțeleagă de unde și-au tras originea 
asemenea dispoziții „pentru distragerea banilor noștri. Într-adevăr, n-ar fi echi- 
tabil a se gândi că Maiestatea sa preaevlavioasă, care singură ordonă, foarte 
conștientă de interdicțiile canonice de care sunt pasibili de drept laicii, ori de 
câte ori numai s-ar gândi. să pună mâna pe [ceea ce e al lui] Hristos Domnul, 
potrivit avertismentului dat de Mântuitor: Cezarului cele ce sunt ale Cezarului, 
lui Dumnezeu cele ale lui Dumnezeu, ar fi vrut, după placul ei, să întoarcă în 
folosințe străine, spre paguba mea, veniturile destinate întreţinerii episcopu- 
lui...“ Așadar, Dăianu „iarăși și iarăși să insiste, să roage, să suplice“ la Cămară 
pentru „despăgubire“, căci, altfel, el va trebui să se adreseze din nou suveranei 
„pentru expedierea acestei cauze, deja decisă în favoarea noastră prin două 
decrete“. Dar despre pretinsul al doilea decret Inochentie știa numai din 
scrisorile plenipotenţiarului său; de aceea îi cerea acum o copie autentificatá 
pentru orientarea sa”. 

Protopopul însă va răspunde la 22 martie că n-a putut s-o obțină „în nici 
un chip“ de la Cămară și era necăjit că a așteptat trei săptămâni degeaba la 
Sibiu ca să se satisfacă pretenția mandantului său din exil. Căci, observân- 
du-se la Cămară că „extrasele“ n-au fost bine făcute, cei de acolo au început 
să le „vânture“, după ce s-a crezut că se renunfase la ele și „fiecare cum a putut, 
aşa a băgat mâna în punga“ lui Micu. Totuși, i s-au făcut foarte bune promi- 
siuni, dacă ele erau sincere?. Într-o altă scrisoare, din 29 august, Dăianu va 
arăta că după câtva timp a fost din nou la Sibiu, atât pentru treburi proprii, 
cât și pentru aceea a mandantului, pe care „n-am contenit s-o zoresc și, văzând 
că iarăși mă poartă în procesiune, m-am dus cu domnul protopop Nicolae de 
Sadu™, după sfatul domniei voastre ilustrisime, la domnul Vincler?, promifän- 
du-i, pentru intervenţie, o răsplată de 100 de fl. și astfel toate cele ce erau 
ascunse până acum au fost date la iveală de el si a chiar citit in fata mea un 
decret care venise înainte pentru domnia voastră ilustrisimă, în care, în fine, 
stă că deși d. v. il. afi fi păcătuit contra Maiestitii sale regesti [si] n-aţi fi vrednic 
să vi se dea cele sechestrate din domeniu, totuși Maiestatea sa, migcatá de 

milostivire si clemenfä, poruncește ca, după ce se va termina aici lucrarea, să 
i se notifice Maiestatii sale care e suma, apoi va veni un alt ordin, de unde să 
se dea sau să se plătească...“ Socoteala (cu data de 9 octombrie 1755), expediată 
de Dăianu cu titlu informativ episcopului la Roma, nu era - potrivit spuselor 
lui Winkler - decât o parte a evidenţei globale, pe care tot el a și făcut-o, a 
înaintat-o spre semnare șefului Cămării (Bornemisza) și „o trimit la Viena“, 
urmând ca Dăianu să fie înștiințat când va sosi de acolo noul ordin (cel de 
plată). Winkler i-a recomandat că ar fi bine dacă s-ar solicita în capitala impe- 
riului, prin „vreun patron“, grăbirea acestui ordin®. 

Probabil că, în ciuda bacșișului făgăduit, Dăianu era purtat cu vorbe goale, 
căci se pare că de la Cămara transilvăneană n-a plecat la Viena nici o hârtie 
în favoarea pretentiei lui Micu. Bornemisza va fi refuzat până la urmă să iscä- 
lească ceea ce i-a propus Winkler, subalternul său? În orice caz, la Curte nu 
s-a rezolvat nimic în atare direcţie, deși cuscrul împuternicit i-a comunicat lui 
Inochentie, la 21 august 1757, că „agentul“ (nu știm sigur dacă e vorba încă 
de Iselpach!) i-a scris de la Viena că „are ferma speranţă că în curând trebuie 
să se dea mandatul; acum - adăuga el - l-am îndemnat iarăși cu o epistolă și 
deci, dacă pentru aceasta ar putea domnia voastră ilustrisima să lucreze [inter- 
vină) prin cineva ca [banii] să se trimită de Cámara vieneză, ar fi foarte bine, 
dar dacă nu, totuși îi trimitem chiar de aici, numai să se dea“. Primind 
cenzurată (la Viena) și abia la 9 februarie 1758 această scrisoare, Inochentie 
va răspunde la 4 martie asupra punctului respectiv: „Despre pretentiia [!] 
noastră. înţăleg cä-fi scrie aghentul că are bună nădejde și că l-ai mai desteptat 
fräfia ta cu o carte, imi pare bine de dragostea cea fräfeascä că-i särguitoare. 
Banii de s-are da numai, iară că se vor da den [!] Beciu o din Ardeal puţin 
face, că până îi vom scoate din mânurile celor care îi tin în nevoe, iar când 
vor fi pe mänurile fräfiei tale, va fi lesne a face dispoziție. Deși știi numele 
aghentului, Las recomendălui si eu la cineva in Beciu“%. 

Între timp s-au complicat lucrurile si datorită faptului că în primăvara lui 
1757, printr-un decret regal, s-a interzis (din nou, ca și cu un deceniu mai 
înainte) corespondenţa, „sub orice motiv“ și fără termen, cu Inochentie. Inter- 
dicia va fi fost prilejuită - pe lângă recrudescenga tulburărilor împotriva Uni- 
rii? - de intenția exprimată de el, încă din toamna anului precedent, de a cere 
permisiunea forurilor superioare ca în anul următor, după Paști, să se întoarcă, 
prin Viena, acasă! Precum scria la 27 noiembrie 1756 - după o întrerupere 
epistolară de zece ani - urmagului său din episcopat, lui Aaron, pensia i se 
trimitea „chiar cu greutate și totdeauna târziu“. „Din aceste și alte motive“ voia 
să se înapoieze in fara, cuprins și de nostalgie, cum spune la începutul scrisorii: 
„Nu știu prin ce dulcime [ne] atrage pământul natal pe toți si nu îngăduie a 
nu [ne] aminti de el. Zilele mele sunt tot mai spre asfinfit si as vrea ca sufletul 
meu, în timpul când se va despărţi de corp, să fie recomandat Creatorului meu, 
prin preasmeritele rugăciuni și sfintele voastre slujbe și ca osemintele mele să 
aștepte obsteasca înviere in venerabila mănăstire din Blaj“, pe care a intemeiato 

în vremea păstoririi sale. Întreabă pe destinatar cu ce ar putea el „să fie mai 
mult pe placul“ acestui sfânt lăcaș: „oare are cuviincioase clopote și orologiu“, 
căci se va întoarce prin Viena, unde speră să obțină de la puterea suverană 
ceva (desigur și pentru acest așezământ)“. 

„Alte motive“, pentru care ar fi vrut să meargă în vara anului 1757 la Viena 
si de acolo să se întoarcă în țară, le aflăm din alte scrisori. Spera - rezultă din 
acestea - să obțină la Curte banii revendicafi din grâu și vin, iar revenit acasă 
„să-mi pot duce restul vieţii, potrivit cerintei demnităţii mele [de episcop] nu 
numai mai lesne, ci și mai folositor, cu această mică pensie viageră a mea“. 
Dar apoi, în urma izbucnirii Războiului de 7 Ani, „temându-mă - îi scria lui 
Kaunitz la 12 octombrie - ca prezența mea în aceste împrejurări la augusta 
Curte, ocupată și apăsată de războiul atât de funest, ar părea inoportunä și 
supărătoare și că, în loc de milostivirea sperată, aș găsi mai degrabă neplăcere, 
mi-am amânat până acum urcarea [la Viena]“. Drept aceea, solicita interpu- 
nerea cancelarului (pentru satisfacerea pretentiei sale bănești) și-l întreba dacă 
ar fi timpul indicat să vină acolo“!. Kaunitz i-a răspuns la 17 noiembrie: „... Cu 
privire la plecarea la care vă gândiţi domnia ilustrisimă și maria [voastră] din 
acea sublimă urbe, unde v-aţi. ales șederea, ați făcut mai bine că v-aţi amána- 
to, deoarece nu e timpul si, dimpotrivă, ar fi de temut că singură această in- 
tenfie de a pleca ar fi contrară neclintitei [rectissimae] voințe a preasacrelor lor 
Maiestăţi chezaro-crăiești“?. In afară de aceasta, vreau să atrag atenția domniei 
voastre ilustrisime și reverendisime ca să nu uitaţi a restitui și a trimite înapoi 
aici îndată cele ce întâmplător sunt reținute la dv. și se referă la episcopie și 
succesorii dv. În sfârșit, dacă, din întâmplare, ar mai fi până acum restanţe 
de bani din lucrurile ce s-au găsit în timpul renunțării [la episcopie] si s-au 
vândut, în astfel de caz să poftifi a avea grijă ca un asemenea depozit să vi se 
adjudece mai degrabă prin mijlocirea vreunui agent sau prieten care stă aici“®. 

Din replica lui Inochentie, la 10 decembrie‘*: „Cu privire la venirea mea 
de aici acolo, pe care o meditam mai înainte, așa cum vi se pare Excelenței 
voastre că e mai corespunzător neclintitei voințe a preasacrelor lor Maiestäfi, 
m-am silit totdeauna și până acum, după puterile mele, să mă acomodez, tot 
aşa acomodändu-mä întru totul [si] în viitor preainfeleptului sfat al Excelenței 
voastre, cerut cu râvnă, și voinţei preasacrelor lor Maiestäfi, am de gând să 
aştept vremuri mai bune (după care suspin)”. 

În legătură cu cele ce se află în mâinile [mele], dacă as fi avut ocazia sigură, 
le-aș fi trimis înapoi demult, dar, cu știrea mea, rari sunt aceia care vin de 
aici acolo si nu vreau să le primească din pricina greutăţii, căci sunt tomuri și 
fascicole; cu toate acestea, voi veghea și voi încerca să le trimit înapoi, cât mai 
repede voi putea. Dacă ilustrisimul și reverendisimul domn episcop, succesorul 
meu, împreună cu călugării venerabilei mănăstiri, ar găsi mai repede pe cineva, 
în care ar putea avea încredere, numai să fie prevăzut de ei cu plenipotență 
sau scrisoare de încredințare, eu as preda imediat cele ce sunt de predat“, con- 
tra recipisá și cuvenitele chitanfe, căci pentru mine nu sunt decât povară și grijă. 

Relativ la restantele de bani scoși din grâu, respectiv din vin etc., care se 
aflau în timpul renunțării la episcopie și s-au vândut, deoarece înțeleg din 
scrisoarea Excelenței voastre că acum încă trebuie să mă îngrijesc să mi se: 
adjudece zișii bani și eu, după atâtea schimbări, care au urmat de când stau 
aici, nu sunt în stare să găsesc hic et nunc [aici și acum] pe nimeni căruia aş 
putea să incredinfez aceasta și care, întâmplător, ar vrea s-o primească, iar pe 
de altă parte, neindoindu-mä că un singur cuvânt al Excelenței voastre poate 
mai mult, pe lângă preasacrele lor Maiestati, decât douăzeci de agenţi pe care 
mi Las constitui, recurg preaumil la înnăscuta bunătate a Excelenței voastre 
ca să vă interpunefi patronajul pe lângă preasacrele lor Maiestäfi și unde s-ar 
cuveni sau ar fi nevoie; căci tare îmi lipsesc acei banisori®, fiindcă foarte des 
mă chinuie podagra și nu rareori chiar chiragra, încât nu sunt în stare să merg 
nici la biserici si devofiuni publice și nu sunt capabil să-mi fin la bätränefea 
mea, pentru mângâierea și necesitatea mea, doi cai sau catarce“®. 

Despre nădejdea acestei recuperări i-a scris exilatul și lui S. Caliani la 28 
iunie 1757, când i-a răspuns la rândurile adresate de el, la 24 mai, din Viena. 
Si Caliani, și Gr. Maior, devotații alumni romani ai săi de pe vremuri, apoi 
călugări la mănăstirea din Blaj, nu erau în relații bune cu Aaron nici după ce 
cel din urmă ajunsese episcop, demnitate la care râvniseră și ei. Socotindu-se 
chiar nedreptäfifi de acesta, îndeosebi prin rigorismul lui, ei plecará în februarie 
în capitala habsburgică, pentru a-și căuta dreptatea”. Aaron se întreba dacă 
n-au făcut cumva acest lucru ca să se grăbească spre a-l întâmpina la Viena pe 
Inochentie, care anunţase - precum am văzut - că va căuta să se înapoieze pe 
acolo in fara”. Surghiunitul îi răspundea deci lui Caliani: „Am înțeles cu mare 
mirare, și cu durere si mai mare, pätimirile, sâcâielile, nedreptatile și, precum 
scrii, persecuțiile [îndurate] de voi; má mângăie doar un lucru: acela de a 
pricepe că cele ce vi se reproșează cuvioșiilor voastre sunt false și mai degrabă 
născocite din invidie“. Îi îndeamnă la răbdare cregtineascä, totuși fără ca prin 
asta să-i împiedice a-și revendica drepturile. „Dar vreau să știți cuvioșiile voastre 
că eu nu mă pot amesteca, fără permisiunea expresă a preasacrei sale Maiestäfi 
$i mandatul Scaunului apostolic, în această cauză, mai ales de regim și discipli- 
nare [a vieții mănăstirești]. Iar aici [la Roma] nu se va obține nimic peste voința 
preaaugustei Curți si a informării date de Înălțata Nunţiatură, în consecință 
doleangele voastre trebuie prezentate și remediate la început acolo. De aceea, 
ca bun și adevărat prieten ce sunt, vă sfătuiesc să vă daţi osteneala de a vă 
împăca cu reverendisimul domn episcop local, cât mai repede cu putinţă, și, 
rânduindu-vă bine lucrurile, să vă intoarcefi la mănăstire“ - unde să-și vadă 
de viața lor cucernică?. Apoi le dă de ştire și lor: „Eu îmi propusesem ca în 
anul acesta să mă întorc la Viena, sperând să pot primi acei puţini bani rămași, 
strânși din vânzarea grâului care se găsea la Blaj în timpul renunțării și, de 
altfel, dacă nu mă insel, [în privința lor] Maiestatea sa a dat o rezoluție si, in 
sfârșit, după ce voi fi primit permisiune de la preasacrele lor Maiestati [!], să 
vă vizitez si pe fräfiile voastre in Transilvania, ca să mai pot aduce ceva din 

partea mea acelei venerabile mănăstiri. Dar în aceste împrejurări nu îndrăznesc 
să mai supăr și eu preaaugusta Curte, ocupată și apăsată de atâta război și de 
cheltuieli, așteptând din zi în zi să auzim [lucruri] mai bune la rugămințile 
noastre“. 

Interzicerea corespondenței a fost comunicată de Cămara transilvăneană 
lui Aaron, pentru el și cler. De la Aaron a aflat, pe neaşteptate, de această 
măsură oficială Dăianu, când, în timpul păresimilor din 1757, se întorceau 
împreună de la Sibiu, unde avuseseră „diferite treburi“ (reamintim că proto- 
popul nostru era și „notar al clerului“ sau, cu un alt termen, „al sáborului"). 
„Plenipotenţiarul“, se adresa în luna mai, în scris, tezaurarului, întrebându-l 
ce va trebui el de acum să facă spre a-și putea îndeplini împuternicirea”. Borne- 
misza, în răspunsul său, arăta că va trebui și el, petitionarul, să se supună 
oprelistii până la sosirea unei rezoluţii referitoare la cazul său special, pentru 
care a intervenit la Сите”. Abia prin august a primit Dăianu autorizaţia, dar 
cu condiţia ca scrisorile să fie prezentate tezaurarului, acesta să le trimită „înăl- 
tatei Cancelarii vieneze“, iar de acolo să fie expediate destinatarului?*. S-a 
propus, într-o dezbatere, din 20 iunie, la Curte, a amintitei intervenții, că în 
felul acesta se poate preveni orice abuz al corespondenței, recunoscându-se mai 
departe împuternicirea lui Dăianu, pentru ca Inochentie să nu se plângă la 
Curie că i s-ar închide calea de a solicita recuperarea „debitelor sale active și 
lucruri asemenea“”’. Așadar, corespondența nemijlocită cu Micu rămânea in- 
terzisă chiar și pentru împuternicitul său oficial din Transilvania. „De ce? Ig- 
norez!“, observa Dăianu în scrisoarea din 21 august, dându-i de ştire această 
interdicție. 

Nedorita știre i-a ajuns la cunoștință, prin aceeași scrisoare cenzurată și 
foarte întârziată, la 9 februarie anul următor, fiindu-i predată de Brunati, din 
ordinul lui Kaunitz. Confirmând acestuia primirea, printr-o scrisoare redactată 
la 25 din aceeași lună, dar expediată numai la 1 martie, vlădica își exprima 
mirarea asupra măsurii luate și întreba, la rîndul său: „pentru ce aceasta?“ 
Protestează vehement că nu admite ca cineva să fi fost un supus mai credincios 
al „preasacrelor lor Mäiestäfi“ decât el; unii „mizerabili“, lingusindu-e, defăi- 
mează pe alții, „caută nod în papură și fir de păr în ou, și niciodată nu găsesc“. 
Roagă să i se permită corespondența „măcar cu cei legati prin sânge“ cu el și 
cu „plenipotenfiarul“, care i s-a aprobat cu ocazia demisiei și care încă îi este 
necesar. Reamintește, în treacăt, și de cererile sale „de mai înainte“ (deci pentru 
intervenție în chestiunea bine cunoscutei sale pretenții asupra veniturilor dome- 
niale de la Blaj)”. La 4 martie, răspunzând lui Dăianu, îi împărtășește si lui 
neplăcuta sa surpriză că s-a impus celor din fara „să nu correspondeluiti cu 
mine. De care lucru nu má poci mira destul: pentru ce aceasta? că eu de ce 
am făcut sau am scris nu mă tem, nice mă rușinez de s-ar publicălui în mijlocul 
färäi. Acest lucru va fi fapta pismașilor, cari, vrând să să lingusascä pe lângă 
chezaro-crăeasa, nu găsesc alt în prilej mișăi, fără cu stricarea vestiei altuia. Însă, 
cu toate acestea, poruncile celor mari trebuie ascultate, păzite și cinstite. Pentru 

aceea bine ai făcut că ai căutat întâi slobozănie, apoi ai scris, că n-aș vrea să 
cază cineva in urgie pentru mine“. 

După toate probabilitățile, Kaunitz nefăcând intervenţia solicitată cu privire 
la recuperarea veniturilor revendicate, Inochentie a pregătit, cu data de 1 iulie 
1758, o nouă suplică adresată Mariei Tereza. În aceasta, reluând în parte e- 
lemente din cererea mult anterioară (înaintată prin Iselpach, în octombrie 
1753) si din scrisorile lui Dăianu, stăruie din nou ca suverana să ordone, de 
această dată printr-un „decret definitiv“, Cămării transilvănene predarea, fără 
altă zăbavă, a veniturilor ce i se cuvin. Ele „se ridică la circa 9.000 de florini“, 
cum a fost informat, „prin viu grai“, de slujbasii aceleiași Cămări, imputer- 
nicitul său. Face aluzii și acum la greaua sa stare materială, împovărat fiind de 
datorii; cu ajutorul acestor bani, doriți de mulți ani, ar putea să le plătească 
creditorilor care îl presează in urbe și să-și trăiască aici liniştit restul vieții”. 

Suplica n-a fost trimisă de solicitant direct împărătesei-regine sau Curţii; 
el n-a incredinfato spre transmitere nici reprezentangei diplomatice a ei din 
Roma, ci a expediat-o, se pare în urma sfatului unui prieten din Roma, Carlo 
Ancarani, unui agent din Viena, Gianfortunato Molinari. Ni s-au păstrat niște 
instrucțiuni - pe alocuri confuze - purtând data de 11 noiembrie 1758, în care 
se arată că această suplică (uneori i se spune în instrucțiuni istanza sau memo- 
viale) trebuie predată de agent, „printr-un oarecare mijloc cu autoritate“, suvera- 
nei, mijloc sau „canal corespunzător“ pe care agentul trebuia să-l găsească. Se 
susține (și aici), chiar foarte insistent, că pretenţia privind veniturile respective 
ar fi fost aprobată și ordonată de suverană spre executare prin două decretet!, 
deci nu mai trebuie să treacă în prealabil - cum rezultă că a crezut și, in 
consecință, chiar a încercat să acționeze Molinari în lunile precedente - prin 
dezbaterea vreunui for de la Curte. Precum se subliniază, dar nebulos, trebuie 
dobândit de la împărăteasa-regină un ordin nou și definitiv de aducere la în- 
deplinire a unei decizii căreia nu i s-a dat până acum urmare*?. 

La 13 decembrie, Molinari primeşte instrucțiuni suplimentare, care, de fapt, 
constau, în bună parte, în repetarea celor din 11 noiembrie. Totodată, Ino- 
chentie refuză cererea sa de a-i trimite „transumptul decretelor Maiestăţii sale“, 
cu motivarea că ar fi „superfluu, deoarece în memoriul care s-a transmis, spre 
a fi prezentat Maiestäfii sale, sunt indicate decretele ce se cer si, în special, 
primul“ (adică, observăm noi, cel din 30 august 1751, singurul după care 
vlădica însuși avea copie), „toate celelalte decrete succesive, deoarece nu sunt 
decât o simplă explicație a celui dintâi pentru respectiva executare a suszisului 
[a celui dintâi], la Cancelaria regească [Aulicä Transilvăneană], unde se află 
cel dintâi cu data de zi și de an, la nevoie se vor găsi ușor cele două succesive...“ 
Dacă Molinari crede că n-ar putea să îndeplinească misiunea încredințată in 
forma ce i s-a cerut, „fără alte probe și reflecţii“, să renunțe de a se mai ocupa 
de această chestiune, urmând ca Micu, în înțelegere cu Ancarani, să caute pe 
altcineva care s-o ducă la сара. 

Molinari va fi renunţat într-adevăr, căci la 28 mai 1760 vlădica isi constituie 
ca procurator pe Giovanni Pietro nobile de Soresina, „agent jurat de Curte si 
de stat pentru afacerile Italiei“, ca să înainteze reginei o suplică relativă la 
aceeași recuperare. Mandatul de procură a fost legalizat, în faţa a doi martori, 
de Giuseppe Niccoló Venere, notar public acreditat la colegiul curiei Capito- 
liului din Roma“. La 4 iunie, Inochentie, instiinfändu-l pe Dăianu despre 
această numire, îl ruga ca, dacă noul agent i-ar cere informaţii cu privire la 
chestiunea respectivă, să i le dea și dacă acela ar obține de la suverană ordinul 
de plată către Cămara ardeleană, el (protopopul) va putea să-i trimită bani la 
Viena, de unde îi vor fi aduşi lui personal sau transmisi de același la Roma®. 
Dar treceau anii fără ca Soresina să dea semne de viață. Scriindu-i la 14 decem- 
brie 1763, Inochentie îi împărtășește că, cu prilejul unei călătorii a principelui 
Ruspoli la Viena, l-a rugat pe Andrea Petrelli, secretarul acestuia, să înainteze 
un memoriu al său (iarăși!) suveranei in problema pe care o stim, dar secretarul, 
stând puţină vreme în capitala habsburgică, s-a întors în urbe fără a-i fi îndepli- 
nit rugămintea. De aceea, vlădica îi recomandă lui Soresina să se ocupe de 
memoriu, spunându-i că în anii de război nu l-a mai incomodat, în cunoștința 
faptului că în asemenea împrejurări cu greu se rezolvă astfel de cereri. Dar 
acum, după restabilirea păcii, terminându-se Războiul de 7 Ani (încă în fe- 
bruarie), îl întreabă dacă a întreprins vreun demers și dacă are de gând în 
continuare să se intereseze de problemă, ca să știe și dânsul ce să facă și să ia 
măsurile ce se impun®. 

Nu cunoaștem alte demersuri în legătură cu soarta acestei importante pre- 
tenții bănești a episcopului exilat; fără îndoială, eforturile sale atât de indelun- 
gate pentru satisfacerea ei au rămas zadarnice. 

Evident, nu numai situaţia sa materială și sănătatea adeseori șubredă îl 
preocupau mult pe vlădică în surghiunul său roman, după demisie. De aseme- 
nea, nu numai explicabilul său dor de țară - episcopul stând de atâta amar 
de vreme printre străini - îi intrista zilele, desigur si mai mult după esuarea 
intenţiei de a se putea întoarce acasă în 1757 sau în 1762. Fire energică, 
dinamică, întreprinzătoare, plină de neastâmpăr, trebuie să-l fi muncit tare și 
lipsa posibilităţii de a mai conduce, de a comanda în slujba bisericii și popo- 
rului său, de a-și continua lupta, chiar și la o vârstă mai înaintată, pentru in- 
teresele si drepturile lor. Cu alte cuvinte, lipsirea de exercitarea autorității epis- 
copale, care în situația de atunci a românilor din Transilvania oferea această 
posibilitate! 

Dar iată că s-a ivit o împrejurare care îi trezește speranța de a putea nu 
numai să revină in țară, ci chiar să ajungă din nou în fruntea bisericii sale, 
să-și redobândească vlădicia, să-și reia lupta. Urmașul său în episcopie, Aaron, 
murind la 28 februarie st. v. (10 martie st. n.) 17645, scaunul episcopal de la 
Blaj a rămas vacant. A. Dăianu și alti adepti credincioși ai lui Inochentie, clerici 
(printre ei, Grigore Maior) și laici, socoteau că se înfățișa astfel un prilej ne- 
aşteptat spre a încerca readucerea acestuia din exil în fara, ca episcop, a doua 

oară. La 10 (st. v.; 21 st. n.) martie, același protopop-cuscru, dar si notar al 
clerului, i-a scris, după cum rezultă indirect din cele de mai jos, despre gândul 
amintit și vlădica abia a primit la 20 aprilie (poate st. n.) scrisoarea, că i-a și 
răspuns în ziua următoare. Credem că acest răspuns (dat într-o frumoasă limbă 
românească și, ca de obicei, cu alfabetul chirilic) merită să fie reprodus aici, 
aproape în întregime: 

„... Pentru smereniia mea bine știți fräfiile voastre că eu când am primit 
această sarcină grea a vlădicii, nu o am priimit ca să părăsesc apoi turma cea 
încrezută grijii mele, ci ca să o pasc, să o păzăsc și să o îndreptez, în ce chip 
am si făcut, cât am putut, precum știți. De o am lăsat, o am lăsat, că n-am putut 
aimitirea face. 

Și iarăși de va vrea Dumnezeu să mă chieme, măcar îngreuiat cu batranefele, 
pentru binele de obște nu voi fugi de munca și osteneala, ci iarăși voi încinge 
arma mea pe coapsa mea; însă de vi voia să mă aveţi iarăși, trebuie să aveți 
inimă tare, voile tuturor unite împreună, să deschideţi ochii și să înălțați 
cuvântul, să lăpădați toată frica pentru direptate. Si așa să vă rugați la înălțata 
împărăteasă: Săltează și să veselește dimpreună cu supușii împărăției sale toată 
Europa pentru înălțarea fiului sáu în craiul cel nou al romanilor* iproci, să 
se îndure milostivirea împărăției sale să vă îmbucure pe fräfiile voastre și cu 
trimiterea mea iară la ipiscupie punând dinpreună și oca [motivul]: cât rău 
s-au făcut în s. unie pentru lăsarea mea de vlădicie iproci şi ce bine s-are face 
de m-aș întoarce si ce va fi de nu mă voi întoarce iproci. Pentru care oci 
asijderea să vă rugaţi cu mare umilinţă la preaosfinfitul papa, cât mai curând, 
са să pue pentru cinstitul cler la inälfata cráiasá şi să mă trimită iară la ipiscupie, 
ca să nu să facă pagubă în s. unie mai multă, ci și câtă s-au făcut și câtă încă 
iaste, să se lecuiascä. Așijderea să vă rugați înălției sale arhiepiscupului nostru 
de la Strigon? ca să vă fie într-ajutoriu ca un bun protector al s. unii din Ardeal. 
Si de veți socoti că vă sunt de lipsă, și exțălențiilor sale ipiscupului cel latinesc? 
și gheneraleșului”!, că aceiia pe mult vă pot ajuta. Să poate pune fara puntum, 
să alegeţi cine veţi vrea afară de mine”, dară nu tremurarefi, că fiind nevinovați 
precum sunteți, nimica nu vă pot face. 

Lângă instanfia carea o veți trimite la preaosfinfitul papa, scrieţi o carte la 
acest bun preot si călugăr (a cui vom da și titulusul)”, recomendăluindu-vă să 
mă îndemne pe mine la întoarcere și să vă dea instanțiia la papa, că noao nu 
ni se cuvine să o dám. De va vii [!] teme cumva că nu vor putea veni cărţile 
supt numele mieu, le inchidefi supt numele nepotului mieu lanoș, și carea veți 
scrie acestui mai sus adus înainte preot și instanfiia la preasfingitul papa, că 
el le va purta unde se va cuveni. Nu tämändarefi vremea, ci lucraţi până aveți 
lumină, ca să nu vă cuprinză intunerecul™. Cartea preaclinstitului] jlupän] 
postamester de la Bălgrad văz că au venit și supt numele mieu, cui i-am si 
răspuns, cu carele vă puteți infälege; însă eu crez că nu să vor împiedica cărțile. 
În instangie [!] carea veţi trimite la papa, trebue să vă iscälifi cu [!] numele a 
tot clerului vicaresul și fräfia ta notaregul clerului si protonotaresul apostolicesc 
si altul care veţi socoti. Instiinfeazä-ne îndată despre luarea acestii cärfi“”. 

Aceleași date le repetă, în parte, la 28 aprilie în epistola, tot românească, 
prin care răspunde la scrisoarea din „21 de zile ale lui Marţi“ [!] ce i-a fost 
trimisă de un alt aderent, „vechi prieten“, cum îl numește, mirean, precum 
reiese din felul cum i se adresează Inochentie, dar pe al cărui nume nu-l cu- 
noaştem. Vlădica își exprimă, la începutul epistolei, pe de o parte bucuria că 
destinatarul era acum pe cale de însănătoșire după o boală îndelungată, iar 
pe de alta regretul pentru moartea lui Aaron, „infälegänd strădaniia cea multă 
şi libovul cel mare și pofta cea bună ce avea spre binele de obşte și mai ales 
spăsăniia sufletelor sieși increzute...“ 

Apoi arată, în plus faţă de reluări uneori textuale din scrisoarea către Dă- 
ianu, că în timpul păstoririi sale n-a căutat „hazna [folosul] mea, ci a neamului 
până ce am căzut și în urgia pizmașilor, carii neputând răbda până ce m-au 
săpat și pârât cu minciuni pe supt ascuns, până ce m-au scos de acolo scriind 
pe supt ascuns la înălțata Curte că de nu să va rändui alt vlădică acolo, pe scurtă 
vreme nice pomană va fi în Ardeal de s. unie?5 iar a lor grijă, precum se vede, 
n-au fost întărirea s. unii, ci ca să se strice de tot și să mă împiedece, să mă 
urnească de la cererile noastre cele pe direptate, de lipsă și de folos neamului 
nostru; pentru care lucru văzând eu la înălțata curte însă vândut și să crede 
mai mult informaţiilor și scrisorilor celor de pe ascuns ale pizmasilor si plan- 
sorile noastre pentru care eram chiemat la Beciu nu să lua în sus, ci altele 
începea, am alergat și aicea la preaosfinfitul papa, ca la capul legii si cel mai 
mare păstoriu, care zicând că am făcut bine și că va munci, numai să fim o 
tirá pentru vremi cu așteptare; și știu că au și muncit, si biruind informaţiile 
pizmașilor și neputând ajuta, zicând că clerul nu mă ţine, și eu zăbovind și 
fiind de toţi părăsit aici și lipsit, si a mă întoarce la turma mea oprit, mi-au [!] 
căutat a face precum am făcut, însă cu temeiu și făgăduinţă bună să strice. Că 
ştiind că ce s-au făcut acolo bine pănă acum, prin strădania mea, munca și 
rugăciunile mele s-au făcut”. 

Deci avind Dumneavoastră nădejde că intoatcerea mea iarăși la ipiscupie 
are fi de folos și sare așăza răzvlătirea* cu venirea теа“, în continuare repetă 
că, în ciuda vârstei sale, el nu s-ar da înapoi de la muncă și luptă, „însă a mă 
întoarce iarăși, nu stă în puterea mea, ci după Dumnezeu, stă în voia înălțatei 
impárátese și în unirea voilor dumnilor voastre“. Cere și aici, dar cu mai puţine 
amănunte, să se facă demersuri în favoarea lui la suverană, la papă, la episcopul 
de rit latin, la generalul (comandant și totodată președinte al Guvernului din 
Transilvania), la arhiepiscopul de Strigoniu. În sfârșit, să mai dăm un citat: 
„Mulţămesc dumnitale de tai adus aminte de mine al său smerit prietin si nu 
te-ai îngreuiat a mă instiinfa de lucrul întâmplat, mă rog să nu-ți fie cu greu și 
de cele viitoare a mă instiinta“”. 

Aşadar, Inochentie, răspunzând adepților săi din țară, în aprilie 1764 căuta 
să le sugereze un program de acțiune în vederea reintegrării sale, spre a deveni 
vlădică a doua oară. 4 

Principala piedicá in calea realizárii acestui program era atitudinea Mariei 
Tereza. Surghiunitul s-a hotărât să contribuie el însuși la încercarea de a o 

împăca, prin mijlocirea lui Kaunitz. Drept urmare, la 9 iunie scrie puternicului 
cancelar și despre această chestiune, mai bine zis în primul rând despre această 
chestiune, rugându-l stăruitor, deși în termeni nebulosi, - intrefesufi cu figuri 
de stil despre „slăbănogul“ si „sutașul“ biblici, cu care se compară în nevoia 
lui de ajutor -, să intervină cu „o vorbă“ pentru imbunarea „maiestäfilor lor“ 
față de el, ca să i se permite contemplarea „preadoritelor fețe“ ale acestora, în- 
tr-o vreme când „toată Europa se bucură și exultează, dar înaintea tuturora ne 
bucurăm și exultăm noi, preacredincioșii supuși“, cu prilejul alegerii și înco- 
ronării lui Iosif al II-lea са rege al romanilor (motiv recomandat și în scrisoarea 
către Dăianu spre a fi invocat), prilej pentru multi să obțină milostiviri; rezultă 
că dintre ei n-ar vrea să lipsească nici solicitantul nostru, sub forma „recon- 
cilierii“1%. Despre voinţa sa de întoarcere chiar în țară, prin favoarea suveranei, 
ca episcop a doua oară în fruntea diecezei Făgărașului, el nu amintește aici 
formal, fără îndoială fiindcă socotea că „nu se cuvine“ s-o facă personal, iar 
revenirea în patrie și în calitatea râvnită nici nu s-ar fi putut concepe fără o 
prealabilă îmbunare a suveranei. 

De fapt, si cu doi ani mai înainte - ca să nu mai vorbim de bine cunoscutele 
tentative anterioare - a încercat, in parte, acest lucru, rugänd, deși cu variatiuni 
contradictorii, la 14 iulie 1762, pe arhiepiscopul-primat Barkóczi să pună „o 
vorbă“ pe lângă suverană de a îngădui „să mă întorc la mănăstirea mea sau 
acolo unde - fiind deja aproape sleit de bătrâneţe, frânt de osteneli, chinuit 
mult de podagră - aș putea să-mi trăiesc pufinul timp ce-mi mai rămâne din 
viaţă și să-mi las oasele“. Ar vrea, fiind „îngreuiat de vârstă“, înainte de moarte 
să mulțumească suveranei, „în persoană“ (chiar), dacă n-ar supära-o, „pentru 
toate binefacerile ce mi s-au acordat și mi se vor acorda. Căci eu, preainälfate 
principe, deoarece nu mai sunt în stare să fac față ostenelilor, n-aş vrea să mă 
amestec în nici un lucru, decât dacă cumva Măiestatea sa preasacră mi-ar im- 
pune în chip serios să îndeplinesc vreo treabă, dar cu pensia ce mi s-a atribuit 
voi fi mulțumit în acele parti...“!°! Desigur, arhiepiscopul n-a intervenit; chiar 
dacă ar fi făcut-o, Maria Tereza nu Lar fi ascultat în atare privinţă. 

Grigore Maior, adresându-se, probabil in mai sau la începutul lui iunie, 
nu direct lui Inochentie, de bună seamă ca o precauţie din pricina amintitei 
opreliști a corespondenței cu surghiunitul, ci lui loan Micu-Klein, s-a făcut și 
el purtător de cuvânt al celor care doreau ocuparea pentru a doua oară a scau- 
nului vlădicesc din Blaj de ilustrul unchi al acestuia. În răspunsul său din 24 
iulie 1764, cel din urmă transmite bucuria resimțită de Inochentie pentru 
„filiala propensiune și intenţia sfinfiei voastre si a acelora care doresc binele 
întregii obşti“. Dar „oricine va fi chemat [în vládicie], fie ilustritatea sa [deci 
Inochentie], бе un altul, dintre sfintiile voastre, să nu aibă altă grijă decât 
mărirea lui Dumnezeu, mântuirea sufletelor si cinstea neamului“. În acest 
răspuns cu metafore biblice, sugerat de exilat nepotului său, se repetă aproape 
declaraţia sa proprie din aprilie același an, comunicată altor aderenti din țară 
(expusă de noi în paginile precedente), si anume că „deși e ingreuiat de batra- 

nefe, totuși, pentru binele obștesc și spre mai marea tărie a sfinfiilor voastre, 
[precum] si pentru pacea poporului, nu s-ar feri de osteneli, dacă ar plăcea și 
celor de sus și ar porunci Maiestatea sa...“ 

Retinem din același răspuns și aluzia vagă că „sunt tot acolo [se subintelege: 
în țară, la Blaj] unele lucruri neîmplinite care fuseseră promise ilustrităţii sale“, 
dar a căror ducere la îndeplinire, și chiar un răspuns (oficial) cu privire la ele, 
au fost împiedicate de uneltiri ráuvoitoare'?. Evident, e vorba de nereusita 
recuperării de către Inochentie a celor restante din veniturile sale episcopale, 
despre care am relatat pe larg în paginile de mai înainte, chiar în acest capitol. 

Sinodul electoral pentru designarea a trei candidaţi, dintre care suverana 
ar fi trebuit să-l numească pe noul episcop, a fost convocat la Blaj pe data de 
29 iunie st. v. (10 iulie st. n.) 17649. Rezultatul votării, care a avut loc a doua 
zi: Gr. Maior 87, Inochentie 70, S. Caliani 7 voturi. Cifrele acestea (care sunt 
de preferat celor oferite mai târziu de S. Micu: Maior 90, Inochentie 72, 
Caliani 16)'* vor fi comunicate de însuși Maior protectorului său de odinioară, 
exilatului din Roma’, printr-o scrisoare adresată nepotului acestuia!%. Nepotul 
loan Micu, în scrisoarea sa din 27 iulie către Maior, îi spunea că unchiul 
surghiunit se bucură că „va vedea înălțat în scaunul sáu pe unul din fiii săi 
iubiți“; totodată, i-a tălmăcit dorinţa acestuia de a putea reveni in fara și a-și 
petrece acolo „puţinele zile ce-i mai rămâneau [de trăit]“ și, ca oasele lui să poată 
fi înmormântate în mănăstirea unde a muncit el, se arăta gata să se înapoieze 
acasă, „socotind că astfel ar putea veni în ajutor poporului ca acesta să se 
convertească spre bine“!”. Vom vedea însă că până la toamnă lucrurile se vor 
petrece altfel. 

Deocamdată constatăm că răspunsul lui Kaunitz, din 20 iulie, la pomenita 
epistolă din 9 iunie a lui Inochentie, era nefavorabil: „Deşi nu mă îndoiesc 
câtuși de puțin că s-a potolit deja indignarea preaaugustei [suverane], sufletul 
ei fiind înclinat spre clemengä si reconciliere, totuși plecarea din Roma și 
întoarcerea în patrie mi se par acum puțin oportune si mi-e teamă că cererea 
acestei îngăduinţe ar putea fi mai degrabă împotriva decât în folosul intereselor 
domniei voastre ilustrisime si reverendisime“!%, 

La 18 august, deci la mai multe săptămâni după ce aflase rezultatul votării 
săborului blăjean, Inochentie dădea cancelarului riposta: „Am primit cu o a- 
Чапса venerație preaînţeleptul sfat pe care afi binevoit să mi-l dati Excelența 
voastră, căreia mă supun foarte bucuros [libentissime], ca și până acum, cu toate 
că nu cerusem întoarcerea în patrie (chiar dacă pentru aceasta ar milita temeiuri 
$i motive nu de mică importanță si nici de neluat în seamă), ci pentru acuma 
doar la preaaugusta Curte. Excelenţa voastră spune că timpul nu e oportun; 
dacă acum nu, atunci cand?! Mie însă timpul mi se părea mai potrivit acum“ 
şi repetă motivul prilejului oferit de „înălțarea“ lui Iosif al II-lea. Crede că 
refuzul se datorește uneltirilor urzite de cei ce continuă să-l defăimeze, urii lor 
nedrepte, dar el se mângâie cu gândul că „cel care se bucură de căderea altuia 
nu va rămâne nepedepsit“!%. 

Între timp, A. Dăianu căuta să acționeze in vederea revenirii lui Inochentie 
la episcopie, conform programului sugerat de acesta în aprilie. Cunoastem 
numai în parte atare acțiune, din scrisoarea adresată de protopop, din Daia, 
la 2 august, procuratorului general al congregafiei basiliene rutene din Roma, 
Ignatius Wolodzko!!, superior al mănăstirii unde stătea, probabil, încă si acum 
Inochentie, superior, în orice caz, identic cu „acest bun preot și călugăr“, 
menţionat de vlädicä la 21 aprilie. Dăianu, care se iscäleste ca „notar al clerului 
unit din Transilvania și protonotar apostolic“ (titlul din urmă fiind doar ono- 
rific), îl informează pe destinatar că Inochentie a fost ales de cler, cu 70 de vo- 
turi (așadar aceeași cifră ca și cea dată de Gr. Maior), între cei 3 candidaţi de 
prezentat pentru numirea dintre ei a succesorului lui Aaron. Poporul, de ase- 
menea, îl dorește cu ardoare și nu pe nedrept, căci, prin readucerea lui în 
scaunul episcopal, „s-ar ivi și lumina convertirii poporului recalcitrant la sfânta 
Unire si a restituirii vechii liniști a bisericii. De altfel, se pare că numai atât 
lipseşte ca cei care au căzut în schismă să revină mai degrabă, decât să se lepede 
cei care mai persistă în Unire. Lucrul acesta se dovedeşte prin cele întâmplate 
după plecarea din patrie a sus-numitului domn baron Klein. Evlaviosul și, fără 
îndoială, zelosul și cu toate virtuțile impodobitul, pios defunctul domn episcop 
a guvernat această biserică; totuși sfânta Unire suferea din zi în zi pagubă, 
poporul cerând sus și tare întoarcerea numitului baron Klein, sub care promi- 
tea să se îndrepte. De aceea, aș ruga stăruitor pe preacinstita voastră fräfie, al 
cărei zel și pricepere de a lucra pentru Unire a pătruns și aici, să binevoiască 
în chip osebit a-l dispune pe sus-amintitul baron Klein să-și reia scaunul său 
de mai înainte și [...] să lucraţi cu särguingä în locurile cuvenite pentru readu- 
cerea lui în episcopia Făgărașului “!!!. 

Această scrisoare a lui Dăianu către Wolodzko însoțea probabil - potrivit 
sugestiei lui Inochentie - o cerere către papă, pe care același ecleziastic rutean 
trebuia s-o înainteze la „locul cuvenit“. 

Pe tronul papal se afla pe atunci Clement XIII (1758-1769), ca urmaș al 
lui Benedict XIV. Era de moravuri austere, blând, amabil și foarte accesibil; 
modest și de o capacitate mediocră, neîncrezător în propriile sale puteri, deo- 
sebit de influengabil, sprijinul Austriei a contribuit mult la alegerea sa!!?. În 
audiența la noul suveran pontif, în ziua de 21 iulie 1758 (două săptămâni după 
alegerea acestuia), Micu făcându-i bunele urări de rigoare, s-a recomandat 
milostivirii și protecției lui pentru restul vieţii, fără a uita de a-și rezerva, în 
treacăt, posibilitatea de a i se adresa mai târziu în alte chestiuni (desigur perso- 
nale)!'?. 

Papa va fi trimis suplica, sositä din Transilvania probabil pe la inceputul 
lui septembrie 1764, Propagandei, pentru un referat despre Inochentie. Wo- 
lodzko a înfățișat aceleiași instituții și pomenita epistolă ce i-o scrisese Dăianu, 
căci ea e cunoscută tocmai din arhiva Propagandei. Secretarul de atunci al 
acesteia - adică Mario Marefoschi (1759-1770) - a întocmit sau a pus pe un 
subaltern să întocmească (ре baza raportului din 1746 al lui Lercari!!* si a 

câtorva alte acte ulterioare din arhivă), foarte pe scurt, referatul cerut, în care 
se arată împrejurările refugierii vlădicăi la Roma, doleangele ce le-a prezentat 
aici, indignarea Mariei Tereza împotriva sa, excomunicarea teologului iezuit 
si a lui Aaron de către el, nerespectarea de dânsul a dispozitiei pontificelui 
precedent cu privire la numirea lui Aaron ca vicar apostolic, alegerea acestuia 
ca episcop, „poate“ în urma abdicärii lui Inochentie!!. 

Într-aceea însă, în toamna aceluiași an 1764, regina a luat o hotărâre sur- 
prinzătoare, numind ca nou episcop pe vicarul general al episcopiei, At. Red- 
nic, care nu figura între cei trei candidaţi propuși de cler, neprimind decât doar 
câteva voturi. Așadar, și acum, ca și în alte dati, Curtea si, în general, cercurile 
conducătoare ale monarhiei nu erau dispuse să respecte Diploma a doua leo- 
poldină, când nu le convenea. Căci nici unul din candidaţi nu era agreat de 
ele. Nu numai de o revenire din exil a lui Inochentie, care le pricinuise atâtea 
dificultăți cu revendicările sale naționale și în care n-aveau nici acum încredere, 
nu voiau să știe, dar nu le erau pe plac nici cei doi inväfäcei devotați ai săi, 
Gr. Maior si S. Caliani, căci si cu ei avuseră destule necazuri (in 1747, 1757- 
1758). Rednic, deși fost învățăcel și el al surghiunitului, împărtășea concepția 
ascetică de viață călugărească a lui Aaron, care îl și favorizase față de ceilalți 
doi și-l făcuse, cu puţină vreme înainte de a muri, vicarul general al episco- 
piei!!6. El nu se bucura de popularitate, dar era bine văzut de reprezentantul 
puterii centrale în Transilvania, prestigiosul general Andreas Hadik (care se 
distinsese în Războiul de 7 Ani) si de arhiepiscopul Barkóczi, după cum reiese 
din corespondența sa cu acesta!!’. 

Protopopii Avram Pop de Daia (deci A. Dăianu) și loan Săcădate de Biia, 
aleși de cler „plenipotengiari“ ai săi încă cu prilejul sinodului electoral, au 
protestat, în octombrie, împotriva numirii lui Rednic la generalul Hadik, 
președinte al guvernului transilvănean, precum și la Curte și la papă, afirmând 
că nu-l acceptă ca episcop!'®. Memoriul lor către Clement XIII, dat din Blaj 
la 15 octombrie st. v. (26 octombrie st. n.) a fost redactat de Gr. Maior, în 
caracteristicul său stil retoric, prolix, dar fără ca el să figureze printre semnatari, 
actul fiind iscălit, în afară de cei doi „plenipotențiari“, de Vasile Caliani, ca 
secretar al clerului. În memoriu se vorbește despre pierderile suferite de biserica 
unită după demisia lui Inochentie, pierderi atribuite „îndeobște“ (communiter) 
lui Rednic, „faimosul client al defunctului episcop Aaron“, mulți părăsind 
Unirea din aversiunea ce se pricepe să inspire. Aflându-se că el ar intenţiona, 
împotriva propunerii canonice de candidatură făcute de cler, propunere înteme- 
iată pe Diploma leopoldină din 1701, să se impună ca episcop, „clerul și po- 
porul romano-valah“ roagă pe papă să se respecte amintita propunere, prin 
care au fost designafi cei trei candidaţi, și anume Inochentie, Gr. Maior si S. 
Caliani (aceasta e ordinea de înșirare!) şi „să fie declarat și binecuvântat ca 
episcop unul din aceştia“. Dacă se va proceda astfel, se va restaura buna infele- 
gere în biserica dezbinată, în timp ce „prin călugărul Athanasie“ nu e nici o 
nădejde în această privinţă. „Din zisele motive nici noi nu-l putem și mai puţin 

vrem să-l primim ca episcop, ci ne pronunfäm solemn contra lui acum, ca și 
mai inainte."!!? 

Contestarea numirii lui Rednic ajungând la cunoștința lui Inochentie, i-a 
desteptat din nou speranța revenirii în scaunul vlădicesc, după ce, la sfârșitul 
lui iulie, crezuse, pe temeiul voturilor exprimate de sinodul electoral, că poate 
să felicite (desigur, cu un regret tainic pentru sine) pe Maior, pe care il si vedea 
devenit aproape episcop. 

Nouă speranţă inspiră scrisoarea, de astă dată in italienește, a lui loan Micu- 
Klein către Maior, din 10 noiembrie 1764, din care cităm: „Calea cea mai bună 
pentru a aduce liniștea în treburile amărâtului cler și ale poporului deviat ar 
fi, nu numai după slaba mea părere, dar după însuși sfatul celor mai buni 
infelegátori, ca paternitäfile voastre reverendisime, ca alumni ai Propagandei, 
împreună cu reverendisimul domn notar, ca oficial al clerului, să scrie o scri- 
soare eminentisimului domn cardinal-prefect al Sacrei Congregaţii [a Propa- 
gandei], expunändui starea trecută, cea prezentă si (dacă nu se remediază in 
această conjunctură), de asemenea, cea viitoare a necăjitei noastre biserici, 
rugându-l ca să binevoiască Eminenfa sa să intervină, cu demersurile pline de 
autoritate ale sale si ale Sacrei Congregaţii, pe lângă preaaugusta noastră Curte, 
existând teama că dacă acum nu se va remedia, poate să cadă în nenorociri 
mai mari această biserică, mai ales dacă, spre nenorocul nostru, ar ajunge să 
fie guvernată de postitorul părinte Atanasie, cele ulterioare ar fi mai rele decât 
cele anterioare. Care ar face mai bine să-și bage de seamă la insuficiența sa și 
să nu pună în tulburare un cler si un neam, pentru care el n-a făcut bine nici 
de o legcaie [...]. Prin a scrie despre aceste treburi unuia ca rev. părinte rector 
al Propagandei și altor particulari nu se va face nimic, deoarece aceștia nu pot 
face să înainteze afacerea, după cum același rev. părinte mi-a spus. Cât privește, 
apoi, pe monseniotul unchi, precum v-am scris, vă scriu din nou, că el nu avea 
nici să vorbească, nici să facă demersuri în această chestiune, decât să se roage 
stăruitor lui Dumnezeu ca să se facă voia sa divină; lasă să facă paternitäfile 
voastre reverendisime cum vor socoti mai bine, cum veți vedea că ar putea să 
rezulte un mai mare folos pentru binele obstesc. Că dacă apoi ar plăcea Celui 
preaînalt si la cei mai mari să-l recheme, el, încurajat de acela «care dă tărie 
celui obosit», n-ar cruța nici osteneala, nici chiar propria lui viață pentru binele 
Obstesc, atât spiritual, cât şi temporal, al sărmanului nostru neam, cum a făcut 
și în trecut și aș spera foarte tare că ar fi de mare folos atât clerului, cât și 
poporului. Zisul părinte Atanasie isi dă aparența că imită felul de viaţă al si- 
hastrilor, de ce nu imită si faptele acelorași, care nu iubeau măririle, demni- 
tatile, sarcinele, ci fugeau de ele din răsputeri?“ (Se înșiră o serie de exemple.) 

Dar, contrar asigurării insistente din această scrisoare a nepotului, că un- 
chiul său și-a impus de a nu interveni personal pentru reobfinerea episcopiei, 
Inochentie, peste trei săptămâni, la 1 decembrie, se adresa lui Barkóczi, rugân- 
dud să se interpunä ca, dintre candidații propusi pentru episcopie, „să fie 
numit cel mai vrednic“, chiar dacă acesta „nu umblă după ea, ci mai degrabă 

fuge de ea“, dar arhiepiscopul stie cá „uneori cei mai puțin vrednici si mai 
putin capabili sunt primii aspiranfi“. Scriind in metafore împrumutate din 
Biblie, spune cá n-ar vrea ca ceea ce „a zidit el“ și „pentru care heterodocșii 
au ascuţit limba lor, ca a șarpelui, împotriva mea, s-o distrugă alții, neprevaza- 
tori“!?!. Nu e greu de observat, cum a si făcut, de altfel, Bunea, că „indirecte 
se recomândă pe sine“!??. Dar si această nouă încercare a lui Inochentie fu 
zadarnică, arhiepiscopul sprijinindu-l pe Rednic, alesul Curţii. 

Suverana s-a supărat pentru îndrăzneala de a se contesta de niște supuși 
ai ei numirea ce o făcuse și se pare cu atât mai mult pentru memoriul de protest 
înaintat papei, care La și transmis Curţii vieneze și, până la urmă, în mai 1765, 
il va si confirma pe Rednic. Regina a ordonat o anchetă, din care a reiesit că 
principalul instigator contra noului episcop a fost Maior, ceea ce era şi expli- 
cabil, căci lui i se dăduse cel mai mare număr de voturi pentru a fi propus 
vlădică (corespondenţa sa cu nepotul lui Inochentie de la Roma era controlată 
de Cancelaria Aulică Transilvăneană), dar printre opozitionisti se aflau și con- 
frații săi S. Caliani si Gh. Cotore, precum, firește, si pomenifii „plenipoten- 
Нагі“ ai clerului. Nepotul lui Inochentie, S. Micu, tânăr „cälugäras“ în această 
vreme la Blaj, va scrie pe la sfârșitul secolului că Maria Tereza a poruncit să 
fie întrebaţi protopopii dacă știu de amintitul memoriu către papă și dacă îl 
recunosc pe Rednic ca episcop. „Deci intrebandu-se vreo trei protopopi, aceia 
au răspuns că nici de scrisoarea aceia nimica nu ştiu, nici să impotrivesc 
numirii lui Athanasie, ci ei îl primesc. Atunci au venit poruncă [pentru] ca 
protopop Avram, notarășul, și loan Săcădate să fie în arest în închisoare la 
Sibiu până la venirea în scaun a vlädicului Athanasie!?, de la carele apoi 
cerändu-si ertăciuni si făgăduindu-să că vor fi ascultători, să rämäe în cinstea 
ѕа.“12* Bineînţeles, fu arestat și Maior, interogat din ordinul lui Hadik și, după 
ce a stat deținut mai multe luni tot la Sibiu, a fost scos din Transilvania, sub 
motivul ca noul episcop să nu mai fie tulburat de el, și transferat pentru 
pocăință pe viaţă la mănăstirea de la Muncaci, de unde însă va fi eliberat, in 
1770, de Iosif al Il-lea, fiul si coregentul Mariei Tereza, și va deveni urmașul 
lui Rednic, când acesta va muri în 1772. Cât priveşte pe Caliani și Cotore, 
au fost sanctionafi și ei, dar relativ mai ugor!?*. 

Esuarea stăruitoarelor încercări ale lui Inochentie de a reobfine episcopia 
în 1764 era de prevăzut, suverana, ca și, în subordine, cercurile conducătoare 
ale monarhiei habsburgice, mai ales cele din Transilvania, rămânând neîn- 
duplecate, din motivele prea bine cunoscute ca să le mai repetăm. Dar rezulta- 
tul votului de candidatură la vlădicie din același an putea să dovedească și 
acestor „pizmași“ că marele exilat dispunea, încă și după două decenii de la 
plecarea sa forțată din țară, de o deosebit de numeroasă partidă de aderenti 
în sânul clerului și, în spatele acestuia, în mijlocul poporului român din Ar- 
deal, care n-au uitat să prefuiascä pe neinfricatul luptător pentru drepturile lor, 
silit tocmai din această pricină să tânjească în surghiun. Ba mai mult, acești 
devotați ai săi credeau, împreună cu el, în posibilitățile sale de a relua și a duce 

la izbândă lupta pe care, din cauza împrejurărilor vitrege, fusese constrâns s-o 
întrerupă. Si de acest lucru se temeau „pizmașii ... 


* 


După tristul epilog al eșecului suferit de Inochentie și de credincioșii săi, 
prin nerecăpătarea scaunului episcopal în 1764, consemnăm câteva date, mai 
mult răzlețe, din ultima perioadă a exilului. 

Aflăm că dintre nepoţii săi se interesa și de Samuil Micu-Clain, fiul mai 
mic, cu prenumele de mirenie Maniu, al protopopului (probabil Nicolae) Stoia 
de Sadu. Născut fiind in septembrie 1745!%, el n-a avut prilejul să-l cunoască 
personal pe vestitul său unchi (din partea mamei). După o instrucție elemen- 
tară, făcută probabil acasă, el și-a urmat studiile mai departe la școlile deschise 
la Blaj în 1754 de episcopul Aaron și, apoi, la seminarul diecezan al Bunei- 
Vestiri, întemeiat de același arhipăstor în 1760. Precum va arăta el însuși, 
„scrisese vlădicul Clain de la Roma, cum că bucuros ar avea, dacă vreunul din 
nepoții lui, si anume, au frate-meu cel mai mare, au eu, s-ar face călugăr. Deci 
vlădicul Aaron, înțelegând aceasta, m-au luoat în seminariu, şi пи numai mân- 
care [imi dădea], ci şi haine îmi făcea și toată lipsa-mi plinea. Că m-au chemat 
la sine părintele Atanasie și me-au spus, cum vlădicul Clain au scris pentru 
mine vlădicului Aaron, si pururea mă îndemna la viaţă călugărească. lar vlădicul 
Aaron meau zis, să știu că eu sunt fiul lui, și să mă port bine“!?7. Citând aceste 
cuvinte, Bunea observă că ele sunt „o splendidă dovadă despre sufletul nobil 
all] lui Aron, care știu să uite toate afuriseniile lui Klein din Roma“. După un 
stagiu de doi ani la acest seminar, la 14 octombrie (st. v.) 1762, Maniu se face 
deci călugăr basilian, schimbându-și prenumele în Samuil, care - împreună 
cu numele de Klein (Clain), adoptat în cinstea unchiului său - îl va consacra 
si în istoria culturii!?®, 

În activitatea sa, printre altele, de istoric, el va scrie, mai târziu, cu admiraţie 
şi pietate despre „vlădicul, bunul și iubitul păstoriu și părinte al neamului 
românesc“, pentru care „s-au ostenit“ atât de mult, „că foarte mare dragoste 
$i râvnă avea, cât mai pre urmă și episcopia și fara și moșia pentru binele 
neamului românesc le-a pierdut, cât niciodată după cuviință neamul românesc 
din Ardeal mulțumire nu poate să-i dea...“!2 Desigur, îi va fi scris, măcar din 
când în când, și scrisori la Roma. În orice caz, Inochentie, la 5 februarie 1765, 
adresându-se notarului sinodului (care era încă tot A. Dăianu), îi arăta că 
„nepotul nostru, feciorul cel mai mic al răposatului protopop Stoia de la Sad”, 
carele s-au îmbrăcat călugăr, s-au rugat mie să le dau lor acele unelte ale mele 
ce se mai află acolo [la Blaj] în casa vlădicească adecă: almare [dulapuri], cărți, 
scaune, mese“. Apoi, imediat, pomenește de nepotul de lângă el (mult mai în 
vârstă decât Samuil, fiind amintit încă din 1735): „Însă eu căutând la slujba 
care imi face nepotu-mieu lanoș aicea in Roma, am socotit să-i dau mai nainte 
lui ceva, că-i pot fi de lipsă vrodatä. Dirept aceea fräfia ta să știi că nepotului 
mieu lanoș Klain îi dau, îi dăruiesc și zic, ca după cartea aceasta de mine iscălită 


INOCHENTIE MICU-KLEIN. EXILUL LA ROMA (1745-1768) 213 


să fie ale lui adecă ale nepotu-mieu lanoș aceste mai jos numite unelte“ și ingirá 
mai multe piese de mobilier și vase, care vor fi rămas nevândute sau nestricate. 
„Cele ce rămân apoi după acestea, după ce vei lua fräfia ta seama pusu-s eu 
în pomelnic intr-amändau bisericile [cea catedrală si cea a mănăstirii], si de 
sunt pus, le dă la amändau biserecile scaune, mese, almariumuri, cărți sau ce 
să va afla nevändut sau nedäruit mai dinainte altora. În cărţi, în care nu va fi 
scris numele mieu, fräfia ta îl scrie în toate, să să stie apoi că cu această tocmealä 
le dau toate acestea, ca de m-aș întoarce eu vrodată în Ardeal, să fiu slobod a 
mă sluji de mi-ar fi lipsă de toate acelea. Cele patru icoane mari de tâmple, 
care era în casa mea, de vor lipsi în bisereca cea noau, frátia ta le pune acolo, 
scriind în dos numele mieu." ?! 

După cum se vede, nu rezultă ce anume a lăsat lui Samuil sau, mai degrabă, 
comunității călugărești din care făcea parte acesta din toate „uneltele“ men- 
tionate mai sus! De reținut însă indatorirea ce o simțea față de Ioan, care îm- 
pärtea obida surghiunului cu dânsul si îi îngrijea decrepitudinea bätränegelor 
amărâte, făcând și pe secretarul, și care, spre deosebire de Samuil, nu se călu- 
gărise, desi odinioară, ca adolescent, il preocupa, la un moment dat, acest gând. 
Căci la 9 septembrie 1747, unchiul său, răspunzând la o scrisoare a acestui 
„tânăr nobil“, cum îi zicea (ca aluzie la mica nobleţe de „armalist“ a tatălui 
acestuia, Toma, obținută cu un deceniu mai devreme, prin intervenţia sa), îi 
scrisese că nu vrea să-l influențeze, ci să cumpănească el singur dacă are sau 
nu vocație pentru viața călugărească; nepotul fusese pe atunci în grija familiei 
Timandi din Juc'”. De reținut, de asemenea, din scrisoarea cu data 5 februarie 
1765, că lui Inochentie, nici după încercările zadarnice din 1756 și 1764, nu 
i-a trecut dorul de a se înapoia „vrodată în Ardeal“. Dorul acesta nestins, ca 
şi interesul pentru cele ce se petreceau în fosta lui dieceză, trebuiau să-l fi 
stăpânit până la capătul vieţii. La 5 ianuarie 1767, răspunzând protopopului 
de Făgăraș (Vasile Baran), fostul vlădică îi scria: „Că măcară am lăsat admi- 
nistrafiia ipiscupiei, iară [darà?] dragostea cătră fräfiile voastre și cäträ oile cele 
cuvântătoare, oarecând încrezute grijii mele, nu s-au stâns, nice se va stânge 
în cele ce-s în putinţa noastră“!%. 

Constatăm și după demisie legături între marele exilat și tinerii care veneau 
din tara pentru studii la Colegiul Urban al Propagandei, unde chiar el îi tri- 
misese - precum știm - pe primii studenți bursieri de la Blaj, care au fost S. 
Caliani, Gr. Maior si P.P. Aaron. Cel dintâi „alumn“ trimis apoi de epis- 
copul P.P. Aaron însuși, în 1753, Francisc László, de fel din Odorhei, ina- 
poindu-se după isprăvirea studiilor, în 1756, la Blaj, a trecut prin Viena, unde 
l-a salutat din partea lui Inochentie pe urmașul lui Gyulaffi în postul de can- 
celar aulic al Transilvaniei, și anume pe contele Gabriel Bethlen (1754-1765), 
care s-ar fi interesat, cu acel prilej, „în chip serios“ de el. Ni se pare sigur că 
„alumnul care s-a întors de aici, din Colegiul Urban la Propaganda Fide, la 
mănăstirea noastră blăjeană“, menționat într-o scrisoare adresată la 5 decem- 
brie 1759 de Inochentie noului suszis cancelar, se referă la acest cleric, care, 

întors la Blaj, şi-a schimbat prenumele în Filoteiu (Philoteeus), a devenit 
profesor, iar mai târziu, printre altele, chiar vicar general al diecezei!*%. 

După aceea a urmat, tot în timpul vlădiciei lui Aaron, un grup de alumni, 
compus din Savatie Мари (Sabbatius Metz, din Rășinari), Alexie Mureșan si 
Iacob Aaron (nepot al episcopului), deja călugări basilieni de la mănăstirea Sf. 
Treimi din Blaj, grup pentru care se eliberează, cu data de 13 octombrie 1761, 
la Viena, în numele suveranei, un pașaport (litterae passuales) comun ca să 
meargă pentru completarea studiilor la colegiul amintit!*. Într-o scrisoare, tot 
comună și latinească (din mâna lui Metz, care, împreună cu Mureșan, înainte 
de călugărie studiase la colegiul iezuit din Cluj), îl înștiințează pe episcopul lor, 
la 26 noiembrie același an, de sosirea lor la colegiul roman, după ce au străbă- 
tut itinerarul Viena, Triest, Ancona si Roma". Peste aproape trei ani, la 17 
septembrie 1763, si acum într-o scrisoare comună (din aceeași mână), anunță 
aceluiași destinatar, între altele, că „timpul e aproape de plecare“, adică să se 
întoarcă în fara, si „atunci când, acum câtva timp, ne-am dus să-l vedem pe 
ilustrisimul domn episcop Klain, ne-a spus acestea: și anume că el ar plăti 
bucuros acei şapte galbeni, pe care îi luasem cu împrumut încă la începutul 
intrării noastre la colegiu, dacă acolo [in ţară], se restituie tot atâta protopo- 
pului de Sadu. Despre același lucru scrisesem ilustrisimului domn!®. Dar am 
aflat că banii au fost deja plătiți și transmiși la Viena...“! Trebuie să fie vorba 
de o sumă mică (echivalentă cam cu 30 de fl.), pe care Inochentie ar fi vrut 
deci, la un moment dat, în 1763, s-o transmită indirect, fără să știm cu ce titlu, 
protopopului din localitatea lui de naștere. Oare să fi fost tot protopopul Stoia, 
tatăl nepotului Samuil, tatăl despre care Inochentie va scrie, la începutul lui 
februarie 1765, precum am văzut, că nu mai era în viaţă la data din urmă? În 
orice caz, se poate deduce că, pe lângă propriile sale griji de pensionar în exil, 
îl preocupau pe exilat și problemele, inclusiv cele materiale, pe care le aveau 
rudele de acasă. 

Cei trei bursieri ai lui Aaron, în ciuda aluziei de mai sus, s-au înapoiat în 
fara numai în 1765, prin urmare sub vlădicia lui Rednic, după ce, curând după 
12 februarie acest an, fuseseră hirotoniți preoți încă la Roma!*. În anul prece- 
dent, la 8 octombrie 1764, într-o scrisoare adresată din vilegiatura lor la Albano 
(așadar din împrejurimile de miazăzi ale Romei) către Grigore Maior, în urma 
sugestiei lui loan Micu-Klein (care le vorbise, firește, în numele lui Inochentie, 
în cadrul încercării acestuia de a reobfine în acel an episcopia, așa cum am 
văzut), și aceşti tineri alumni insistau asupra faptului că exilatul „nu vrea să 
se retragă“ de a se supune dorinței exprimate atât în scrisorile clericilor, cât 
şi ale altora, și anume că „poporul nostru deviat pretinde întoarcerea ilustritäfii 
sale, dar - se sugerează și în această scrisoare - clerul din țară să propună papei 
şi Propagandei intervenţie la regină pentru îngăduirea revenirii în tara. Căci 
ilustritatea sa crede că, dacă preasfântul domn ar sti de dorința poporului, că 
ei [acesta] s-ar uni bucuros cu vechea biserică, nu s-ar abtine nicidecum să 
exopereze de la Maiestatea sa [permisiunea] de a i se da [lui Inochentie] dru- 

mul“, Prin urmare, el n-a renunțat la presiunea cu vechea sperietoare a 
eventualei părăsiri a Unirii de către poporul din fosta sa dieceză! Probabil că, 
cu prilejul înapoierii lor în ţară, cei trei tineri au adus la Blaj de la Inochentie 
si de la nepotul său loan cărți cu dedicații din aprilie 1765, de exemplu pentru 
S. Caliani și mănăstirea Sf. Treimi, pe care o ctitorise tocmai marele surghiu- 
піс. Locul lor la Colegiul Urban va fi ocupat de alți trei tineri trimiși de la 
Blaj: Vasile Keresztesy, „român transilvănean din scaunul Odorhei“ (potrivit 
înregistrării sale la colegiu), Ambrozie Sadi și leronim Kâlnoki, și acesta „ro- 
mân transilvănean“, dar „din târgul Odorhei“ (conform aceluiași izvor). La 29 
ianuarie 1767, tustrei depun obisnuitul jurământ de credință față de biserica 
catolică și că vor raporta Propagandei, după ce se vor fi întors în patrie, despre 
activitatea lor!*’. Deși nu cunoaștem dovezi despre relaţiile acestora cu Inochen- 
tie, fostul vlădică al diecezei lor, silit pentru lupta sa națională să lâncezească 
în izolarea surghiunului, presupunem că si ei trebuiau să se fi simţit datori să-l 
viziteze din când în când, că el discuta cu ei păsurile sale, îi întreba de știrile 
primite de acasă, mai ales că unul - judecând după nume - va fi fost de origine 
chiar din satul său natal. 

Ca fata bisericească, Inochentie trebuia să-și petreacă o parte însemnată din 
timp - si în perioada exilului - cu celebrarea de liturghii și cu alte devotiuni. 
El îi asigură adesea pe destinatarii scrisorilor sale, îndeosebi când le adresează 
cereri sau bune urări, că îi pomenește în „sfintele sacrificii“ și în rugăciunile 
sale!^*, Pentru asemenea acțiuni evlavioase avea nevoie, bineînţeles, de cărți 
liturgice și alte tipărituri religioase, mai ales de cele folosite în biserica unită. 

Se cunoaște o listă de 12 „cărţi sacre românești“ ce au aparţinut „răposatului 
monsenior Inochentie Klein, fost episcop al românilor din Transilvania“, care 
după moartea sa, prin achiziţie de la „moştenitorii“ săi (prin care, ținând seama 
de testamentul său, despre care va fi vorba, nu putem înţelege decât pe nepotul 
loan), au ajuns în Biblioteca Vaticană, când aceasta avea în fruntea ei, începând 
din 1761, pe cardinalul Alessandro Albani, bine cunoscut din cele expuse mai 
sus pentru contactele lui cu vlădica. În această listă se amintesc, în traducerea 
latină a titlurilor, între altele: Liturghierul, Octoihul, Evangheliia, Ritualul, Trio- 
dul, Psaltirea, Ceaslovul, Molitvelnicul, Învățătura creştinească, Floarea adevă- 
rului!#. Deși nu se precizează în listă, se știe că unele apăruseră în Tara Romä- 
nească sau in Moldova!*; altele se publicaserä și in Transilvania, la Alba-Iulia 
sau, sub vlădicia lui Aaron, la Blaj. Într-adevăr, aici văzuseră lumina tiparului 
Liturghierul, in 1752 sau 1753 (ed. a Il-a, 1756), Învățătura creştinească, in 1755 
(ed. a Il-a, 1756). Cât privește Floarea adevărului, ea nu era o traducere, ci o 
lucrare independentă, colectivă, a lui Aaron și a mai multor călugări din Blaj, 
probabil Maior, Caliani, Cotore, Rednic, întocmită în 1750, tipărită tot la Blaj, 
în același an. Ea se ocupa de punctele dogmatice ale Unirii cu Biserica Romei, 
căutând să le dovedească cu texte bisericești apărute în țările române. În 1753, 
Aaron, după ce a stat mult timp, peste doi ani, la Viena si a tradus-o în latineste 
sub titlul de Flosculus veritatis, a tipărit acolo această traducere. A trimis-o, în 

același an sau în cel următor, lui Benedict XIV, care i-a láudato într-o scrisoare. 
Un alt exemplar a ajuns la mănăstirea Grottaferrata din apropierea Romei!^. 
Inochentie va fi primit exemplarul său din Floarea adevărului prin bursieri 
blăjeni veniți să studieze la Colegiul Urban. 

El, Inochentie, care rostise odinioară legámintele sale de călugăr basilian 
la mănăstirea ruteană de la Muncaci și, apoi, stătea, în cea mai mare parte a 
exilului său, la mănăstirea tot ruteană de la Roma, sävärsea uneori slujba după 
ritul rutean la biserica de alături, Madonna del Pascolo. „Dar aceasta o făcea 
ocazional, ceea ce - cum sustine, credem, pe bună dreptate canonicul Tăutu 
- nu îndreptățește pe nimeni să afirme că el ar fi fost de rit rutean, pe care 
Lar fi urmat până la ultima suflare a vieții sale“, după cum se spune într-un 
document nedatat (din context rezultă însă că e din 22 septembrie 1768), 
invocat, mai nou, în chip tendentios din partea ruteno-ucraineanä!*. În lumina 
acestei, desigur juste, îndreptări de interpretare, putem situa și scrisoarea lui 
Inochentie cu data 3 octombrie 1765 către Hypatius Bilynskyj, protoarhi- 
mandrit rutean din părţile „vastei Sarmaţii“ (Polonia), căruia îi confirmă cu 
mulțumiri primirea unui Liturghier rutean, „care pe cât îmi este necesar, atât 
era greu de găsit aici“, precum îi scrie, și pentru procurarea căruia rugase să 
intervină procuratorul general și superior al pomenitei biserici, „intim prieten“ 
al său (adică Wolodzko)!*. 

Dar in surghiun el făcea lecturi și din poeţii clasici. Să nu uităm că în 
învățământul iezuit, căruia își datora formaţia școlară, li se acorda acestora o 
importanţă deosebită în vederea pregătirii unor buni mânuitori ai stilului. 
Dascălii iezuiţi alegeau însă din clasici - nu numai din poeţi, ci și din prozatori 
- ceea ce se putea împăca cu spiritul creștinismului, mai exact cu scopurile 
bisericii catolice. La colegiul iezuit din Cluj, urmat de Inochentie, exista o clasă 
a „poeţilor“ (potrivit disciplinei poeticii, adică a versificatiei), clasă frecventată 
de el in 1719, ca poet!®. Acum, în răgazul și plictiseala exilului, el a strâns și 
selectat, începând din 1753, scurte versuri din poeti latini iluștri, le-a pus în 
ordine sub formă de „locuri comune“ (principii generale) și le-a copiat în- 
trun manuscris, având format in-octavo, de circa 300 de pagini. După moartea 
sa, această culegere a fost „oferită“, cu data Roma, 20 martie 1765, de „prea- 
vrednicul nepot al său, ilustrisimul domn loan baron Klein de Szad, procu- 
ratorului general al ordinului Sf. Vasile cel Mare al rutenilor, părintele Ignatius 


Wolodzko“!5!. 


Din bogata corespondenţă întreținută de Inochentie în perioada surghiu- 
nului s-a păstrat o parte transcrisă în „protocoale“, adică în registre (de сори). 
Din cercetarea lor rezultă că, în marea majoritate a cazurilor, e vorba de scrisori 
$i acte trimise de el, al căror text voia să $1] conserve pentru evidența treburilor 
sale oficiale; găsim, uneori, în vederea aceluiași scop, și scurte rezumate sau 
chiar extrase textuale de corespondenţă. 

Avem trei asemenea protocoale, care s-au păstrat până azi, dar cu unele 
pierderi. De altminteri, aceste protocoale n-au acoperit nici în forma lor inițială, 
completă, întreaga suszisä perioadă, cel putin în ceea ce privește piesele emana- 
te de la vlădică. Astfel, înregistrarea acestora din urmă în protocolul 1 (azi ms. 
lat. 565 al BAFC) începe abia cu scrisori purtând data de 2 iulie 1746, în timp 
ce extrase din corespondența primită găsim pornind încă de la 13 februarie 
1745!%. Lacune cronologice mari se constată, apoi, în protocolul II (ms. lat. 
566, tot acolo) pentru anul 1750, pierzându-se și unele pagini de la sfârșit. În 
cazul protocolului III (ms. lat. 393, de asemenea acolo), lipsesc, în forma lui 
actuală, atât începutul, adică primele 24 de pagini, corespunzând, probabil, 
la cea mai mare parte a anului 1751, cât și câteva pagini de la sfârșit, manu- 
scrisul intrerupändu-se (la p. 128) cu o parte dintr-o piesă ce urmează după 
ultima scrisoare întreagă, purtând data de 7 februarie 1767 (după ce acest 
manuscris cuprindea, în vremea lui Petru Maior, documente de la 12 septem- 
brie 1750 până la 12 decembrie 1767)!*. 

S-a afirmat, pe bună dreptate, că protocolul I e „scris de o mână necu- 
noscut&“, dar se pretinde, fără temei, după opinia noastră, că o parte, primele 
aproape o sută de pagini, din protocolul II, iar protocolul III în întregime, ar 
fi fost scrise de mâna lui Inochentie însuși!*. În realitate, în aceste două cazuri 
nu poate fi vorba de o mână identică și cu atât mai puţin de a lui Inochentie, 
al cărui scris, așa cum îl cunoaștem din câteva specimene autografe - chitante, 
semnături etc.'?, cu literele sale mari, foarte rotunde, trasate cam nesigur, е 
deosebit. La prima vedere, ce-i drept, găsim o aparență de asemănare între 
acesta din urmă și scrisul din protocolul UD", dar, dintr-o cercetare mai atentă, 
rezultă grafii divergente. De fapt, acest ultim protocol provine din mâna nepo- 
tului loan!*, cum a și figurat în titlul său mai vechi (azi pierdut cu filele lipsă), 
care arăta că a fost „scris [conscriptum] de loan Klein de Szad, nepot de frate 
al aceluiași episcop [adică: al domnului Inocenţiu liber baron de Szad] în 
decursul celor 16 ani cât a trăit împreună cu acela la Кота“! De altminteri, 
aceeași concluzie se desprinde dintr-o comparație de scriere între protocolul 
respectiv și dedicafia pusă de nepot, la 12 aprilie 1765, pe o carte, despre care 
am amintit mai sus!*%. 

Cele trei protocoale au fost aduse in fara, după moartea lui Inochentie, fără 
îndoială, de nepotul Ioan, care a devenit protopop la Venetia de Jos, în Tara 
Fagarasului'®, ceea ce înseamnă că, revenit acasă, se preotise. După mărturia 
de la începutul sec. XIX a lui P. Maior, aceste registre de cópii se aflau, pe 
atunci, în posesia lui Efrem Klain de Muntiu, strănepot al vlădicăi!€!. 


" 
Inochentie se plângea des, precum am văzut, de sănătatea sa șubredă in 
perioada exilului, fapt despre care vorbesc si interlocutorii sái in timpul trata- 


tivelor pentru demisie (Rossi, Millini). Suferea de artrită, uneori crize de po- 
dagrá (cum scrie incá din februarie 1745) si chiar de chiragrá (deci cu dureri 


218 FRANCISC PALL 


mari în degetele picioarelor și ale mâinilor), se plângea câteodată și de violente 
dureri de cap. A căutat, în 1748-1749, alinare la băile de la Viterbo’. În 1752, 
a cerut să i se dea voie să meargă, tot pentru cură balneară, în Austria, dar 
Millini, ținând seamă de ordinele suveranei, i-a refuzat cererea’®’. 

În vara anului 1768, fiind si înaintat în vîrstă, i s-a agravat starea, căzând 
la рай®. Atunci însă nu mai stătea la mănăstirea basilienilor ruteni de la Ma- 
donna del Pascolo, de unde s-a mutat - ni se pare, de câțiva ani, poate din 
1765 - într-o locuință particulară, in casa Paciucchelli din Via San Lorenzo 
in Panisperna, în cartierul (rione) Monti!“ (aproape de forul si Columna lui 
Traian). Probabil că în anul 1764 Micu stătuse încă la zisa mănăstire, căci 
indicatia rávagului său amintit din 21 aprilie același an către A. Dăianu de a 
scrie „la acest bun preot și călugăr“, adică lui Wolodzko, precum am văzut, 
superior al mănăstării, permite - credem - concluzia că locuia la aceeași adresă 
cu cel din urma!®. 

La 22 august 1768 și-a făcut testamentul, predändul, închis și sigilat, nota- 
rului public capitolin Giovanni Antonio Pica!$%. După ce a zăcut trei luni 
neîntrerupt in pat'® si a primit „ultimele sacramente ale bisericii“, la 22 sep- 
tembrie a intrat în agonie și și-a dat obstescul sfârșit la ora 211% (socotită după 
sistemul italian al epocii; această indicație cronologică corespunde, conform 
computului nostru de azi, cam cu ora patru a după-amiezii aceleiași zile"). Din 
procesul-verbal, întocmit în formule tipice consacrate, de numitul notar, în 
seara aceleiași zile, rezultă că acesta, la cererea „ilustrisimului domn loan Klein, 
fiul ilustrisimului domn Toma de Szad“, venind la locuința decedatului, care 
zăcea „în a doua“ din încăperi, a deschis, în fata martorilor, testamentul și, 
tot în fata lor, precum și a altor prezenți, i-a dat citire, promulgàndu-l. Cât 
privește pe cei doi martori: unul, Bernard Stephanopoli, se știe din altă parte, 
de ascendență îndepărtată peloponesiană, era un preot încă tînăr, unit de rit 
grec, profesor de limba greacă la Colegiul „Sf. Atanasie“ din Roma; celălalt, 
„domnul Anton Utrich“, locuind tot la Roma, trebuia să fi fost, judecând după 
nume, de origine germană. Amândoi au fost cunoscuți ai lui Inochentie, ceea 
ce tocmai indreptäfea însușirea lor de martori, cum reiese din procesul-ver- 
bal". 

În testamentul sáu (în care se recunoaște, de asemenea, măcar în parte, 
frazeologia stereotipă a acestui gen de acte, datorită, evident, colaborării acelu- 
iaşi notar public), fostul episcop de Făgăraș arată că, deși a „ajuns la vârsta 
batranetelor, de puteri slab și bolnav cu trupul“, totuși e „cu sufletul, mintea, 
simţurile, văzul, auzul, vorba și înțelegerea deplin sănătos“, dând, prin urmare, 
să se priceapă că isi ia dispoziţiile de ultimă voință in mod lucid. Își îndreaptă, 
fireşte, gândurile către Dumnezeu, detestă toate păcatele pe care le-a săvârșit 
în viaţă „din slăbiciune omenească“, cere iertare pentru ele de Іа Isus Hristos, 
rugându-se ca după moarte să-i primească sufletul între aleșii săi, invocă ajuto- 
rul Fecioarei Maria, al îngerului său păzitor, al tuturor sfinților și, mai ales, 
al Sfântului loan Evanghelistul, „pe care din copilărie mi l-am ales ca patron 

special“, ca să fie asistat de ei în moarte și ca ei „de la nespusa milă (a lui 
Dumnezeu) să-mi obțină ca ultimul răstimp al vieții mele să-l sfârșesc în märtu- 
risirea credinței catolice și în unire cu sfânta Biserică Romană, pe care totdeau- 
na am avut-o la inimă și cât am putut n-am contenit a o promova“. 

În ceea ce privește dispoziţiile testamentare, spune: „vreau ca trupul meu 
să fie transportat la biserica Sf-lor Sergiu si Bach a călugărilor ordinului Sf. 
Vasile cel Mare al rutenilor, - în care ordin, când eram în grade mai mici, 
am îmbrăcat haina călugărească -, făcându-se acea cheltuială ce se cade pentru 
un episcop sărac și care va fi hotărâtă de moștenitorul meu; iar după prohodul 
săvârșit potrivit obiceiului bisericii catolice, să fiu îngropat tot acolo și să se 
pună de același moștenitor al meu, pe care îl voi numi mai jos, piatră și o 
inscripție“. 

Cere, apoi, ca, pentru odihna sufletului său, să se slujească, până în a opta 
zi după înmormântare, 200 de liturghii, marea majoritate la aceeași biserică, 
restul la biserica parohială San Francesco di Paola (din amintitul cartier, pe 
teritoriul căruia se găsea locuinţa sa). Face o fundaţie permanentă de 200 de 
scuzi (echivalând cu o treime din pensia sa anuală) în același scop, ca din 
dobânzile ei să se celebreze, tot la biserica Santi Sergio e Bacco, două liturghii 
în fiecare lună pentru el și consângenii săi și una în fiecare an la aniversarea 
morţii sale. „Şi pentru ca să nu piară niciodată amintirea acestei fundaţii, 
doresc ca pe piatra ce o va așeza pe mormântul meu să se facă despre ea o 
specială și osebită mențiune“ (ceea ce, adăugăm noi, totuși nu se va face). 
Parohului numitei biserici San Francesco di Paola lasă 12 scuzi pentru a-i 
împărți ca pomană săracilor parohiei. Nu uită nici de servitorul său, Ambrosio 
Pocciti, despre care spune că „m-a slujit mai mulți ani cu credinţă și hărnicie“ 
şi care „dacă în timpul morţii mele va fi încă în acest serviciu, să i se plătească 
douăsprezece monede de aur, zise zecchini romani!” și să i se predea fibula 
de aur ce obișnuiesc a o purta pe brațul stâng; afară de acestea, toate vasele 
care se vor găsi în folosința bucătăriei, fie de aramă, fie de fier, fie de lut, 
precum și întregul culcuș ce-l folosește acum și hainele cumpărate pentru 
folosinţa lui“. 

Și acum dispoziţia referitoare la nepotul său, a cărui prezență și grijă fami- 
lială putea să-i mai ușureze, întrucâtva, izolarea de sara în tristeţea exilului, mai 
ales în apăsătorul amurg al vieţii: „institui si numesc moștenitor al meu univer- 
sal în toate și în singuraticile mele bunuri mobile, bani, dacă vor mai rămânea, 
obiecte de argint, credite, haine, orice se va găsi că e de dreptul meu, pe loan 
Klain, nepotul meu de frate, care, după ce va fi îndeplinit cele ce i-am încre- 
dinţat verbal si pe care nu mă îndoiesc deloc că dânsul le va îndeplini, dacă 
va mai rămânea ceva, să fie liber a le lua si a le avea, ca semn al recunostintei 
mele faţă de dânsul, precum și ca parte de răsplată ce, de altfel, i se cuvine, 
pentru că, începând de la anul 1752, m-a servit cu dăruire si sârguință “17. 

Canonicul Tăutu, care a descoperit și publicat testamentul lui Inochentie, 
notează, pe bună dreptate, că sumele testate sunt considerabile, că ele impre- 

sionează, ca, de altminteri, generozitatea față de nepotul si față de servitorul 
său. „Din toate acestea - scrie același autor - se deduce că Inocenţiu Klain nu 
era tocmai așa de sărac și lipsit cum se credea până acum.“ Vlădica însuși dădea 
a înțelege, printr-o expresie din partea de început a testamentului, că era în 
măsură să facă legatele sale, ele provenind din „rămășițele pe care, trăind destul 
de modest, le-am strâns“ din ceea ce i s-a stabilit ca întreţinere, cu alte cuvinte 
ca pensie, pentru renunțarea la episcopie". 

În legătură cu funeraliile, sa ivit o controversă de competență între călugării 
ruteni de la biserica Santi Sergio e Bacco (Madonna del Pascolo), pe de o parte, 
şi parohul de la San Francesco di Paola, pe de alta. Wolodzko, prevăzând un 
amestec al acestuia prin faptul că locuința defunctului se găsea pe teritoriul 
parohiei respective si dând o interpretare tendentioasa dispoziţiilor testamen- 
tare, pe care probabil le cunoștea încă dinainte de deschiderea testamentului, 
fiindcă vor fi fost stabilite, în parte, de comun acord cu el de către testator sau, 
în orice caz, putându-le cunoaște îndată după deschidere, deoarece se afla 
printre cei prezenți la promulgare, pe care o ceruse chiar, s-a adresat numai- 
decât vicariatului Romei și cardinalului-protector al ordinului din care făceau 
parte călugării sus-numifi (e vorba de card. Niccolò Pirelli)'75. De vreme ce 
Inochentie își alesese în testament ca loc de înmormântare biserica Madonna 
del Pascolo a basilienilor ruteni (ceea ce era adevărat) și ar fi cerut prin același 
act de ultimă voinţă să i se facă tot aici prohodul, după ritul rutean (ceea ce 
nu era adevărat), suplicantul adăugând, pentru a da și mai multă greutate cererii 
sale, neadevărurile că defunctul ar fi fost „episcop greco-rutean de Făgăraș“, 
că ar fi fost „de rit rutean, pe care l-a păstrat până în ultimul moment al vieții 
sale“, același suplicant, Wolodzko, ruga să nu se admită pretenţia parohului 
de a face „dezlegarea“ (de păcate) si nici prohodul (după ritul latin) la suszisa 
biserică, situată și ea pe teritoriul pomenitei parohii!76. 

Cardinalul-protector a recomandat cererea lui Wolodzko vicegerentului din 
acea vreme al vicariatului Romei!”, care, la 23 septembrie (deci în ziua urmă- 
toare decesului), a luat o hotărâre de compromis, în sensul ca monahii ruteni 
să transporte, împreună cu parohul - Giuseppe Pulci!% - pe:defunct de la 
locuinţă la biserica lor, însă parohul să nu intre (ceremonia prohodului ur- 
mând să fie săvârșită, se înțelege, de aceiași monahi în biserica lor, cum s-a și 
facut apoi)!”. 

Agentul diplomatic al Austriei, Brunati, înștiințat, desigur, de nepotul 
decedatului, i-a raportat lui Kaunitz, încă la 24 septembrie, vestea morţii bie- 
tului arhiereu exilat. În răspunsul său, din 13 a lunii următoare, cancelarul 
se mulțumea să constate foarte prozaic: „cu aceasta încetează deranjul [l’incomo- 
do] suportat de domnia voastră ilustrisima de atâția ani pentru siguranța pen- 
siei“, adăugând în același ton: „dar încă nu știu dacă această Cămară de con- 
turi, informată asupra cazului, va pretinde sau nu de la moștenitorii săi“ să 
restituie avansul asupra ultimei rate semestriale (care începuse abia la 14 august 
si pentru care Inochentie dăduse chitanfä de ре patul de suferinţă). „În acest 

caz va fi necesar să se afle ziua precisă când a avut loc moartea."!*? Se vedea 
deci că Brunati n-a comunicat-o în amintitul raport. 

Lespedea, cerută prin testament, pusă pe mormânt prin grija şi cheltuiala 
nepotului, purta epitaful următor: 


D. О. M. 

IOANNI INNOCENTIO LIB. BAR. KLEIN 
VALACHORVM GRAEC. RVTH. RASC. 
EPISCOPO FOGARASIENSI 
QVI 
A CAROL VI. ET M. THERESIA КОММ. IMPP. 
PRO SVA ECCLESIA PRO SVOQVE POPVLO 
PLVRIMIS IMPETRATIS BENEFICIIS 
PROVINCIA SANCTE PIEQVE ADMINISTRATA 
DE ECCLESIA DE PRINCIPE DE PATRIA O.M. 
TANDEM AETATE VIRIBVSQVE CONFECTVS 
CESSIT EPISCOPATV 
VIXIT ANNOS LXXVI 
OBIIT IX KAL. OCT. MDCCLXVIII 
IOANNES KLEIN 
FRATRIS F. AMORIS DOLORISQVE 
M.P.!*! 


Sal traducem: „Către preabunul și atotputernicul Dumnezeu. Lui Ioan 
Inocenţiu liber baron Klein, episcop de Făgăraș al românilor, grecilor, rutenilor 
[si] sarbilor'®’, care, după ce a dobândit foarte multe binefaceri pentru biserica 
si pentru poporul său de la împărații romanilor Carol al VI-lea și Maria Tereza 
[si] a guvernat provincia [dieceza sa] în chip sfânt și cucernic, binemeritând 
de la biserică, de la principe, de la patrie, în sfârșit, sleit de vârstă și de puteri, 
a renunțat la episcopie. A trăit 76 de ani. A murit la 23 septembrie 1768. loan 
Klein, fiul fratelui, i-a pus [acest] monument, în semn de iubire și de durere“. 

Precum se vede, nici o aluzie la exil, care a durat totuși 24 de ani, ci doar 
la demisie. Pentru cel ce cunoaște mai ales amărăciunea acestei ultime și înde- 
lungate perioade din viața vlădicăi, sună cinică mențiunea că „a dobândit foarte 
multe binefaceri“ și de la Maria Tereza (cu toate că, formal, din motive tactice, 
am întâlnit și la el o expresie asemänätoare)'®°, in fața indignării căreia s-a 
refugiat în străinătate și care suverană a rămas implacabilă la cererile lui, 
disperate și de atâtea ori repetate, de a-i îngădui întoarcerea din surghiun în 
țară. Relevăm și data diferită a morţii (23, în loc de 22 septembrie)!*, expli- 
cabilă, desigur, printr-o mică eroare strecurată în stabilirea raportului dintre 
calendarul nostru modern și cel roman, acesta din urmă fiind destul de com- 
plicat. 

La apariţia monografiei lui Bunea despre Inochentie - în 1900 - lespedea 
cu epitaful se găsea încă în amintita bisericuţă, la intrarea în altar, mormântul 


era însă în cripta ei subterană. Mai târziu, „acum cîțiva ani“ - se spune, in 


1968, într-o revistă românească ce apare la Roma - „părinții baziliani (ucrai- 
neni), cumpărându-și o mănăstire mai mare și într-un loc mai potrivit, pe 
Aventin, au vândut mănăstirea și biserica, rezervându-și dreptul, prin contract, 
să ridice mormintele morţilor așezați în subsolul bisericii, împreună cu lespezile 
respective. Complexul a ajuns acum în a treia mână; noii proprietari inten- 
tioneazá să transforme clădirea într-un hotel. Asa că, independent de aniver- 
sarul de 200 de ani de la moartea marelui nostru Inocenţiu, transferarea o- 


semintelor lui într-alt loc se impunea ca o necesitate inevitabilă“ 18. 


După unele mărturii, bietul pribeag ar fi murit la vârsta de 76 de ani. 
Indicafie ce se află, precum am văzut, nu numai în inscripția pietrei de pe 
mormântul său, ci ea figurează și în matricola bisericii parohiale S. Francesco 
di Paola. Evident, această indicație provenea, în amândouă cazurile, de la 
nepotul său Ioan, căruia i se datora epitaful si care trebuia să fi declarat decesul 
la parohie. Și nepotul cărturar, S. Micu, va da în operele sale istorice aceeași 
informatie'*’. Ea apare confirmată, deși cu oarecare aproximaţie, de Inochentie 
însuși, in amintitul său memoriu înaintat lui Albani la 7 februarie 1766, in 
care scria că avea, în acea vreme, 75 de ani'®, 

Cu această informaţie, de temeinicia căreia la prima vedere n-ar trebui să 
ne îndoim și din care s-a dedus în istoriografie că marele exilat s-a născut în 
1692, sunt însă în dezacord alte știri mai vechi, nefolosite până acum. Și 
anume, la 20 decembrie 1726, când Micu a intrat in noviciat la iezuiți, a de- 
clarat, printre datele sale personale, că se născuse la 24 iunie 1700'#°, ceea ce 
înseamnă că ar fi fost mai tânăr cu nu mai putin de 8 ani și că la moarte ar fi 
avut vârsta de 68, iar nu de 76 de ani. 

În ceea ce privește certitudinea datei de naștere înregistrate în matricola 
noviciatului iezuit din Trencin, unii s-ar putea întreba dacă nu s-a strecurat 
cumva o greșeală de descifrare sau de tipar în forma ei publicată. O asemenea 
presupunere e improbabilă, deoarece ediţia se prezintă ca deosebit de îngrijită, 
cu extrem de puține si neînsemnate erori de tipar, acestea din urmă reducân- 
du-se doar la câte o greșeală de litere, ușor de recunoscut. Ar putea să se mai 
pună întrebarea dacă Inochentie însuși n-a declarat intenţionat o dată inexactă, 
ca să fie mai ușor de primit ca novice, infäfisändu-se mai tânăr decât era in 
realitate. Răspunsul nostru e că n-ar fi avut nevoie de un astfel de subterfugiu, 
fiindcă nu exista o limită de vârstă pentru candidaţii la noviciat. Dacă el s-ar 
fi născut într-adevăr în 1692, atunci ar fi avut în 1726, deci la primirea în 
noviciat, 34 de ani. Or, chiar dacă etatea majorității candidaţilor din Trencin 
oscila între 16 si 25 de ani, au fost primiţi acolo ca novici și oameni mai în 
vârstă decât Inochentie, de pildă, în 1713, unul de 40 de ani, altul de 42 de 
ani, in 1733; unul de 38 de ani, in 1738, iar unul de 40 de ani!%. 

Data de naştere declarată de el in 1726, la „casa de probă“ din Trenčin, 
se confirmă, cu o mică și explicabilă diferență, prin depozifia de martori făcută 
trei ani mai târziu. $i anume, Inochentie, după ce în februarie 1729 a fost nu- 
mit episcop de către împărat, - așa cum am arătat -, trebuia să obțină întărirea 
din partea papei. În vederea acesteia, la cererea sa, Geronimo Grimaldi, nun- 
tiul de atunci la Viena, trebuia să-i facă așa-zisul proces informativ, adică să-i 
întocmească - precum am văzut!”! - un dosar cu actele necesare, în primul 
rând să ia mărturii în secret de la persoane care îl cunoșteau bine pe candidat, 
fără a-i fi rude sau a fi în legătură prea familiară cu el ori emuli ai săi sau cu 
sentimente dușmănoase față de el. În acest scop, nunțiul a convocat, in octom- 
brie același an, pe iezuiții Emericus Górgei şi Nicolaus Jánosi, precum și pe 
mireanul Stephanus Boér (acesta prezentându-se ceva mai târziu), pe care i-a 
audiat sub jurământ, pe baza unui formular tradițional, asupra persoanei 
candidatului și a stării diecezei. Probabil că numele celor trei martori au fost 
sugerate nunfiului chiar de candidat. Din răspunsurile lor, până acum inedite, 
ne referim aici doar la acelea privind indicaţiile despre timpul de când și 
împrejurările în care l-au cunoscut pe candidat și, mai cu seamă, acelea despre 
vârsta sa, în formular figurând ca punctul 4 întrebarea: „Dacă [martorul] stie 
de ce etate e [candidatul], mai ales dacă a împlinit al treizecilea an și de unde 
stie aceasta?! (Căci printre condiţiile pe care un candidat la episcopie trebuia 
să le îndeplinească era și aceea să aibă cel puţin vârsta de 30 de ani.) 

Martorul Górgei (numit Gorger, formă germană, in depozifia sa), doctor 
în teologie, el însuși în etate de 49 de ani când, la 25 octombrie 1729, a fost 
audiat, declară că îl cunoaște pe Inochentie cam de la 10 ani, și anume de când 
acesta a frecventat colegiul din Cluj, al cărui rector era el (martorul) pe atunci, 
şi apoi din timpul studiilor de teologie făcute de candidat la Universitatea din 
Tirnavia, unde martorul preda Sf. Scriptură. (Adäugäm că Görgei, între sfär- 
şitul anului 1729 și anul 1731, era tocmai „teologul“ diecezei candidatului.) 
Declară că i-a cunoscut și familia (fără să dea însă numele părinţilor sau ale 
altor membri ai ei). Cu privire la vârsta candidatului spune: „A împlinit, după 
cum am auzit, de opt luni al treizecilea an“ (Complevit, ut audivi, ab octo men- 
sibus, annum 20177. 

Celelalte două depozitii sunt mai vagi despre problema ce ne preocupă aici. 
Jánosi, „auditor al preasfintei teologii în al doilea an“, în etate de 29 de ani 
(mai târziu, din 1738 până în martie 1741, când va muri, el însuși „teolog“ 
al diecezei), declară, în aceeaşi zi, că îl cunoaște pe Inochentie de 3 ani, de la 
Tirnavia, unde acela studia teologia, iar el preda la universitate gramatica și 
poetica. Despre vârsta aceluiași: „Am înţeles [mi-am dat seama] că a împlinit 
deja al treizecilea an“ (Intellexi quod iam explevit annum trigesimum)!?*. Boer, 
„scrib si notar jurat" la- Cancelaria Aulică Transilväneanä, in etate de 26 de 
ani, mărturisește la 7 noiembrie 1729: „Lam cunoscut pe reverendul părinte 
Ioan Klein de mai mulţi ani, când eram ambii în cămin [convictus] la reverenzii 
părinţi ai Societăţii [lui Isus] la Cluj în Transilvania“. La punctul despre vârsta 

aceluiași: „Ținând seama de timpul de când îl cunosc, trebuie să fi trecut de 
al treizecilea an“ (Habita ratione temporis a quo illum nosco, debet excessisse 
annum trigesimum)!. 

Cea mai importantă din cele trei depozitii, pentru chestiunea ce ne intere- 
sează aici, e fără îndoială a lui Górgei, din care ar rezulta că Inochentie s-ar fi 
născut către sfârșitul lui februarie 1699. Credem că e vorba aici de un mic 
artificiu diplomatic (ca să spunem așa), pentru a face față suszisei condiţii de 
vârstă a candidatului la episcopie; afirmând, la 25 octombrie 1729, că Ino- 
chentie, după auzite, ar fi împlinit de 8 luni etatea de 30 de ani, Görgei, te- 
ologul iezuit - deocamdată, se pare, numai substitut - al diecezei românești, 
voia să arate, cu o exactitate cam naivă, că același Inochentie, la 25 februarie, 
tot 1729, când a avut loc, precum se știe, numirea sa ca episcop de către îm- 
părat, ar fi și împlinit întocmai acea etate, satisfăcând deci, oarecum la zi, pre- 
vederea legală. În realitate, dacă admitem - si credem că nu există motiv inte- 
meiat pentru a nu admite - exactitatea propriei sale declarații, făcută aproape 
cu trei ani mai înainte, potrivit căreia se născuse la 24 iunie 1700, înseamnă 
că, în momentul numirii împărătești, el n-avea decât 28 de ani și 8 luni. Abia 
atunci când, pe baza acestui dosar întocmit de nunțiu, va fi propus de cardi- 
nalul Cienfuegos, tot iezuit, la 11 septembrie 1730, pentru confirmare papei!%, 
putem să considerăm că va fi împlinit vârsta legală. În acel moment, el a de- 
päsit-o chiar cu câteva luni, aflându-se în al 31-lea ап!??, 

Așa cum am mai atras luarea-aminte, pe Inochentie îl înșela adeseori memo- 
ria în materie de date cronologice, câteodată chiar și cu privire la persoana sa!%. 
E adevărat, n-am întâlnit la el alte scăpări atât de grave ca aceasta, făcută la o 
vârstă înaintată, referitoare la propria-i biografie. Totuși, între declaraţia din 
1726, potrivit căreia s-a născut, repetăm încă o dată, la 24 iunie 1700 (dată 
completă pe care o furnizează în floarea vârstei) și declarația sa târzie, din 1766, 
când (scriind nu numai la bătrâneţe, ci voind să inspire și compasiune), în stilul 
său, nu totdeauna cumpănit, din amărăciunea exilului, face o aluzie, în treacăt, 
că ar avea acum 75 de ani (cifră rotundă sau rotunjită, cel putin față de cea 
pe care o vor da nepoții săi), credem că e de preferat declarația dintâi. Așadar, 
socotim că el a trăit 68, iar nu 76 de ani. 


Am dori să se rețină din acest ultim capitol următoarele constatări mai de 
seamă: 

În cea mai mare parte a perioadei ce a urmat demisiei, în schimbul căreia 
i se dădea lui Inochentie o modestă pensie spre a-și putea susține zilele în exil, 
aceasta i se plătea cu foarte grave întârzieri, de la Curtea vieneză, parcă ar fi 
fost vorba - cum sa plâns la un moment dat - de o milostenie, nu de un drept 
al său, stabilit prin încheierea unui acord. E adevărat că s-a străduit să-și com- 
pleteze această „pensioară“ prin recuperarea unor venituri ce i se mai cuveneau 
din fara si din care i s-au și transmis unele pe calea nungiaturii de la Viena, 
totdeauna dispusă a-i face asemenea servicii. Dar principala lui revendicare 

privind produsele domeniului episcopal până la demisie, deși urmărită peste 
un deceniu, a rămas nesatisfăcută. 

Muncit de dorul de fara în tot timpul exilului, - pe care l-a împărtășit, 
împreună cu el, de bunăvoie, și devotatul său nepot Ioan -, a sondat, în 1756, 
posibilitatea, pentru anul următor, a întoarcerii la Viena, bineînţeles spre a 
obţine de acolo permisiunea revenirii acasă; la sfatul cancelarului Kaunitz, care 
interpreta, fireşte, nestrămutata determinare contrară a împărătesei-regine, a 
trebuit însă să renunţe atunci. În 1762, La rugat pe arhiepiscopul de Strigoniu 
să intervină în aceeași chestiune. Apoi, în 1764, răspunzând și dorinței nume- 
roșilor aderenti pe care continua să-i aibă în cler și popor, a încercat chiar să 
ajungă din nou în fruntea bisericii sale, ca vlădică, a doua oară, și să-și reia 
lupta sau, ca să repetăm felul - nu s-ar putea mai nimerit - cum s-a exprimat 
el însuși: „măcar îngreuiat cu bätränegele, pentru binele de obște nu voi fugi 
de munca și osteneala, ci iarăși voi încinge arma mea pe coapsa mea“. Dar 
încercarea a fost zădărnicită de aceeași ostilitate a suveranei, a cercurilor în 
subordine ale Imperiului Habsburgic, îndeosebi din Ardeal, căci nu puteau 
uita și ierta revendicările naționale românești ale lui Inochentie, pe care le 
considerau, în mentalitatea lor de privilegiați exclusivisti, de neconciliat cu 
propriile interese. 

Cu toată obida surghiunului în care trebuia să lâncezească, el urmărea mai 
departe, cu atenţie, evenimentele din fosta-i episcopie, din tara, după cum se 
afla - si după demisie - în permanentă legătură cu „alumnii“ veniţi de la Blaj 
pentru studii la Roma. Aceştia se simțeau datori să-l viziteze, desigur, cu respec- 
tul cuvenit, pe neinfricatul fost vlădică al diecezei din care erau trimişi, consti- 
enfi, fara îndoială, că el trebuia să ispășească tocmai in Roma, cu care era unită 
biserica lor, vina de a fi îndrăznit să ceară aceleași drepturi pentru neamul său, 
pe glia strămoșească, cu popoarele conlocuitoare. 

Testamentul lui Inochentie, făcut cu o lună înainte de a-și da, în exil, obstes- 
cul sfârșit, - deci când stătea deja, cum s-ar zice, cu un picior în groapă -, eo 
dovadă răspicată a atașamentului său de totdeauna la Unirea cu Biserica Ro- 
mei, în ciuda dezamăgirilor pricinuite de neîndeplinirea unor promisiuni 
solemne, mai ales social-politice, legate de Unirea bisericească. Mărturisirea 
acestui atașament în pragul morţii dezminte suspiciunile adversarilor săi și, 
poate sub influenţa lor, ale altora, care nu i-au fost chiar adversari (Czernin, 
Bartenstein), din epoca sa, asa cum dezminte și unele speculatiuni din zilele 
noastre, după care semeful vlädicä ar fi vrut să părăsească Unirea cu Biserica 
Romană. 


Note 


! Arneth, IX, Viena, 1879, p. 4; Heeckeren, p. 517. Papa îl socotea pe Millini om de mare 
fermitate față de Curtea pe care o reprezenta, când cererile acesteia nu erau juste (ibid., cf. si 


p. 479). Vezi şi jurnalul lui Khevenhüller, vol. [IV], 1756-1757, p. 34; Ritzler-Sefrin, p. 15. 

2 Doc. 294 din 12 septembrie 1751, cf. Doc. 290 din 1 iulie același an, ambele autogr. ale 
lui Inochentie (facs. VIII și VII). Vezi şi Doc. 295 din 15 septembrie 1751; Doc. 297 din 
12 aprilie 1752 (Kónigsegg-Erps către Cancelaria de Stat) etc. 


? Doc. 307 din 23 noiembrie 1753 si Doc. 313 din 27 septembrie 1754. 
* Doc. 319 din 18 octombrie 1756, Doc. 320 din 6 decembrie 1756. 


5 Ea (1.200 de fl.) nu făcea nici jumătate din pensia unui consilier aulic, cum era J.G. 
Mannagetta, menţionat in 1749 cu 2.500 de fl. (Kallbrunner-Winkler, p. 278). Cei mai 
modesti funcționari (cancelistii) ai Cancelariei de Stat din Viena aveau, in 1766, un salariu 
anual de 1.200 fl. (Khevenhiller, vol. [VI], 1764-1767, p. 457). Alt termen, desi relativ, de 
comparaţie: in 1756 Francesco Vettero e numit director al Museo Cristiano din Roma cu 
un salariu lunar de 100 de scuzi (Pastor, XVI/1, p. 157-158), ceca ce echivala cu indoitul 
pensiei episcopului Inochentie. 


* Doc. 328 din 19 mai 1759. În același an, într-o scrisoare către Rossi, după ce face aluzie la 
„cauzele, de altfel, cunoscute“ acestuia, pentru care trebuie să-și petreacă, împreună cu 
nepotul său, restul vieţii „în aceste părţi“, exilatul spunea că pensia sa e atât de mică, încât 
nu-i ajânge să trăiască, potrivit demnității sale de episcop, nici să-și țină „doi cälufi sau 
catâri“ cu o trăsură care să-l ducă, bătrân fiind, la devopiunile publice și la slujbele la care 
asista papa, nici să-şi procure odăjdiile cuvenite rangului sáu si îi cerea sfatul cum să 
procedeze pentru a solicita un „ajutor“ de la suveranul pontif (P, Coresp., p. 125-126, cu 
data lacunară „1759“; editorul o pune în răstimpul 3 martie- 5 decembrie; notăm că 
scrisoarea trebuie să fie anterioară zilei de 24 septembrie, când Rossi a devenit cardinal — 
Pastor, XVI/1, p. 948 — si după această dată emitentul ar fi trebuit să i se adreseze cu: 
„Eminentissime...“, iar nu cu „Excellentissime...“, cum face). La Blaj, Inochentie își lăsase, 
la plecarea din dieceză, nu mai puţin de 12 cai cu harnaşament și trăsură, pe care îi 
estimează în total la 450 de florini (anexă la Doc. 281 din 8 mai 1751, citat în nota 122 la 
Cap. VI)! 


TP, Coresp., p. 131, 133. 
8 Ibid., p. 134. 
? Ibid., p. 135. 


19 Ibid., p. 136 (scrisoarea lui Inochentie către A. Dăianu, tot în limba română, din 8 
decembrie 1762). 


11 Ibid., p. 136-137 (regestele editorului sunt în parte greșite: în text nu este vorba de 
„copia“ scrisorii respective, ci de copiile bulei papale, pe care le-a trimis în anexă). 


0 Doc, 331 din 20 decembrie 1762. Afirmația lui Albu (p. 215), după care cancelarul 
Kaunitz s-ar fi purtat „faţă de el [Inochentie] in modul cel mai inuman“, este exagerată. 


9 Pastor, XVI/1, p. 461. 
14 P, Coresp., p. 140-141. 
15 H-H-StA, Hung., Е. 364, fol. 129. 
16 P, Coresp., p. 141-142. 

17 Kaunitz către Inochentie, 29 octombrie 1764 (H-H-StA, Hung., F. 364, fol. 136, concept); 
vezi și Inochentie către Kaunitz, 12 septembrie, același an (ibid., fol. 134; BAFC, ms. lat. 
393, f. 108-109, copie. Partial, facsimilele IX si X). 


15 P, Coresp., p. 143-145. 
? Ibid., p. 145.147. 


? Anton Hóller va fi amintit între 1746 si 1770 în calitate de confesor al fiului Mariei 
Tereza, viitorul Iosif al II-lea (Duhr, IV/2, p. 440-441). Confesorul ei în anii 1735-1767 a 
fost iezuitul Ignaz Kampmiller (ibid., p. 438; Guglia, П, p. 240, 335; Walter, р. 234, nota 
1; ultimii doi autori îl amintesc sub numele de Kampmüller). 


2 BAFC, ms. lat. 393, f. 119-122, copie deteriorată, publicată in P, Coresp., p. 147. 
Inochentie nu s-a adresat „confesorului împărătesei“ cu cererea de sprijin pentru lupta sa 
de emancipare națională, după cum reiese eronat din context la Prodan (ediţia germană, р. 


193). 
2 B, Episcopii, p. 17, nota 1. 


2 P, Coresp., p. 148-149, după originalul din arhivele vieneze; copie (de mâna nepotului 
său loan, care a îndeplinit și funcția de secretar) în BAFC, ms. lat. 393, f. 123-124, cu 
menţiunea: „Fu consegnata all’Emlinen]za Sua li 7 Febbrajo 1766, che promise di spedirla 
alla Corte accompagnata dalle sue raccomandazioni". 


2 Întemeiată in 1762. 


?5 P, Coresp., p. 149 (cu indicaţia greșită in regestele editorului că Fries ar fi fost un bancher 
din Roma). 


% Ibid., р. 149-150. De aici reiese cá Fries i-a motivat lui Kaunitz întârzierea plăţii către 
Inochentie prin „indelungata si periculoasa sa boală“ si i-a promis cancelarului să emită 
„fără nici o altă întârziere“ un ordin general de plată. 


21 Doc. 342 din 15 martie 1766. 


28 P, Coresp., p. 152-154. În cele din urmă, Camera Aulică Exactorală a încercat să rețină, 
prin Cancelaria Aulică Transilvăneană, cuantumul pensiei din veniturile diecezei unite, 
după cum reiese din scrisorile episcopului Atanasie Rednic, urmașul lui Aaron, datate 24 
martie și 1 octombrie 1766. În scrisoarea a doua, noul episcop mărturisește în orice caz cá 
nu a reușit să afle dacă Aaron a plătit această pensie efectiv din veniturile diecezei sau ea a 
fost plătită de un „binefăcător“ (ibid., p. 150-151). 


? Mai sus, in Cap. VI. 

% Cap. V. 

?! Cap. VI. 

17 P, Coresp., p. 114; Tăutu, Testamentul, p. 63; vezi şi p. 66. 


? Mai amintim și comunicarea, cuprinsă într-un raport din 1 martie 1755, a călugărului 
bazilitan Basilius BosiYkoviY (Bosichkovich), agent al lui Aaron la Roma și ulterior episcop 
titular, către Aaron: „Illustrissimus [et] reverendissimus dominus de Klein cum suo nepote 
Joanne valent bene“ (ASC, Col. doc. Blaj, nr. 187). 

+ Ibid., nr. 143 (publicat de Cipariu, în Archivu pentru filol. şi ist., 1870, nr. 34, р. 703). 
5 Р, Coresp., p. 115. 


% Inochentie către (Millini), 18 august 1752 (BAFC, ms. lat. 393, f. 28-29); Millini către 
Uhlfeld, 26 august 1752 (H-H-StA, Hung., F. 364, fol. 71). 


?! Si în două însemnări latine ale lui Aaron din 30 decembrie 1751 si 19 ianuarie 1752 
sunt amintite mai multe sume, in total peste 2.000 de florini, pe care el ia predat 
„plenipotengiarului“ (А. Dăianu) in parte in numerar, in parte sub formă de chitanfe pe 
care le-a obținut de la „deputații“ trimiși la Viena (ASC, Col. doc. Blaj, nr. 129, fol. 2v). Ca 
şi „deputaţi“ se înţeleg aici S. Caliani și Gr. Maior, care au dus la Viena cererile formulate 
de cler la sinodul din noiembrie 1751. Bineînţeles, ei călătoriseră deja in 1752 sau poate 
chiar mai devreme în metropola habsburgică și nu abia în 1753, cum credea Bunea 
(Episcopii, p. 7; vezi si p. 28 și nota 2; adresantul scrisorii lor din 24 octombrie 1753 nu era 
nunțiul vienez, ci secretarul Propagandei Fide, dupa cum reiese limpede din scrisoare). 
Sprijinul lui Aaron la adunarea censului catedratic încă restant s-a prevăzut prin decretul 


din 30 august 1751 (B, Klein, p. 298). 
38 BAFC, ms. lat. 393, f. 32-34 (publicată greșit în P, Coresp., p. 113-114). 
% Doc. 303 din 3 mai 1753. 


40 P, Coresp., р. 115, nr. 74 (scrisoare nedatată a lui Inochentie către A. Dăianu; noi 
presupunem că datează de la sfârșitul lui martie sau începutul lui aprilie 1753, deoarece 
autorul exprimă urări de Paști; Paștele cădeau în acel an în 11 aprilie stil vechi, respectiv 
22 aprilie stil nou). 


+1 P, Coresp., р. 115. 
#2 Ibid., p. 111-113. 


17 Si spre sfârșitul vieţii sale, Inochentie a fost întrebat dacă unele acte referitoare la dieceză 
se află la el sau nu (P, Coresp., p. 152-153). 


** Mai sus, nota 39. 
55 ASV, Germ., vol. 364-365, fol. 631v. 


4 BAFC, ms. lat. 393, Ё 75-76; Serbelloni către Valenti, 7 noiembrie 1750 (ASV, Germ., 
vol. 364-365, fol. 331v-332). 


41 P, Coresp., p. 152 (scrisoarea lui Inochentie către Darabant, 7 februarie 1767), unde la 
fila 3 se va citi „protinus“ (ca in BAFC, ms. lat. 393, p. 127) în loc de „proximus“ si în 
filele următoare „designatum banchum“ în loc de „designatam bancham". 


48 P, Coresp., p. 115-116. Dar din scrisoarea sa din 5 august 1751 (către Millini) reiese că 
el, „din cea mai profundă stimă și supunere“ față de împărăteasă, renunță la „pretenţia 
ulterioară asupra veniturilor episcopale restante“ (arretrati), adică la cele neincasate de el, 
deşi nu precizează în această privinţă perioada la care se referă, dacă e vorba de veniturile 
anterioare sau ulterioare sechestrului (H-H-StA, Hung., F. 364, fol. 81)! 


4 Inochentie către Iselpach, 3 octombrie 1753, si cu aceeași dată către Maria Tereza 
(BAEC, ms. lat. 393, f. 36, 37-38). Răspunsul Cămării nu a fost formulat în felul în care îl 
redă suplicantul în fraza citată de noi; el il interpretează liber, mai cuprinzător, incluzând 

tacit și veniturile înglobate în „res mobiles“. Această interpretare este repetată și în petiția 
sa din 1 iulie 1758 (BAFC, ms. lat. 393, f. 59-61). 


5' Extrase din scrisorile lui Dáianu din 2 si 18 iulie 1755 cátre Inochentie (BAFC, ms. lat. 
393, f. 56-57), din 3 ianuarie și 22 martie 1756 (ibid., f. 57-58), din 29 august 1756 (ibid., 
f. 58-59). 


51 Nota lui Anton Wilhelm Maritaller, contabil al Cämärii ardelene, Sibiu, 9 octombrie 
1755 (ibid., f. 4042). 


5? Ibid., f. 4244, fragment nedatat; data reiese totuși dintr-o observaţie cuprinsă in 
rezumatul din 22 martie 1756, citat mai sus sub nota 50. 


53 Ibid., f. 57-58. 


5 Acest protopop Nicolae este probabil identic cu Stoia, tatăl lui Samuil Micu. Cu 
siguranţă, el este același „protopop de Sadu“ amintit de A. Dăianu ca martor în actele 
prezentate de el la 9 septembrie 1752 (lorga, Studii şi documente, XII, p. 63-64). 


55 Secretar al Cămării ardelene. 
5 BAFC, ms. lat. 393, f. 58-59. 


57 Ibid., f. 59 (publicată sub data greșită de 27 august 1757, in P, Coresp., p. 118-119; vezi gi 
p. 123, nota 1. La p. 119, nr. 2 se va citi „mandatum“ în loc de „mandantum“, iar la nr. 5 
„dentur“ în loc de , veniat"). 


58 P, Coresp., p. 123. 
* B, Episcopii, Cap. V-VI; Dragomir, II, Cap. VIII. 


% P, Coresp., p. 116-117 (în text nu este vorba de „vase și vestminte de cult“, după cum 
afirmă editorul în regeste și, pe urmele sale, Albu, p. 224), Dumitriu-Snagov, p. 174-177 
(cu traducere românească, revizuită de noi în privinţa citatului utilizat). Faptul că Aaron a 
primit această scrisoare reiese din fragmentul unui concept al scrisorii sale cu data Blaj, 27 
martie 1757 (ASC, Col. doc. Blaj, nr. 207). Atitudinea exilatului față de urmașul său Aaron 
(din februarie 1752) este mai binevoitoare, pentru că el spera în ajutorul acestuia privind 
recästigarea veniturilor (vezi mai sus, nota 37). Acest lucru reiese din scrisoarea lui 
Inochentie către A. Dăianu, în care este vorba de formalitäfile de confirmare necesare la 
Roma pentru urmașul sáu (P, Coresp., p. 111-112). 


& P, Coresp., p. 119-120. 


6 Plural de respect pentru majestate. În realitate, e vorba de Maria Tereza (nu si despre 
soțul ei, împăratul Francisc I). 


6 Ibid., p. 120 (transcrierea controlată după ms. 393, p. 50). 
** [bid., р. 121. 


65 Ibid., р. 121, sfârşitul frazei publ. cu omisiunea, după ,accom[m]odare", a cuvintelor: 
„semper studui, ita imposterum me per omnia accomodando“; de şters „ac“ înainte de 
„expectaturus“ (controlat după același ms., p. 51). 


© „sciente“, nu „scientes“, cum e în forma publ. 

67 În loc de „consignata“, corect: „consignanda“ (conform contextului). 

$ În loc de „pecunia“, corect: „pecuniola“, spre deosebire de textul editat. 
% În loc de „mulos“, corect: „mulas“, spre deosebire de textul publicat. 

1 B, Episcopii, p. 288-291; Toth, p. 197-198. 


т „Nisi fors isti Religiosi quid simile concepissent eique obviam Viennam properare 
vellent“ (în fragmentul citat mai sus, sub nota 60). 


72 Ei s-au reîntors însă în anul următor, pe baza unui compromis cu Aaron, bazat pe 
decretul Mariei Tereza din 7 decembrie 1758 (B, Episcopii, p. 292-293). 


P P, Coresp., p. 117-118 (in regestele editorului cu data greșită: 27 în loc de 28 iunie 1757). 
74 Ibid., p. 118 (pentru corectarea datei vezi mai sus, nota 57). 


75 Ibid., р. 119. Controlat dupa BAFC, ms. lat. 393, f. 56. Răspunsul lui Bornemisza 
poartă data greșită „17 Maii 1757" in loc de ,27" etc., ceea ce e de atribuit, fără îndoială, 
neglijengei copistului; greșeala a fost corectată tacit de editor, căci răspunsul se referă la 
cererea protopopului din „praesentis 19“, adică din 19 mai. 


76 P, Coresp., p. 118. 
7. H-H-StA, Hung., F. 364, fol. 1-2. 


18 P, Coresp., p. 122 (cu data de 25 februarie 1758, după copia BAFC, ms. lat. 393, f. 52- 
53; aceeași scrisoare, de aceeași mână, însă cu data „1 Martii 1758" și cu semnătura 
autografá a lui Inochentie in H-H-StA, Hung., F. 364). 


"P. Coresp., p. 123. Dar după câţiva ani s-a renunțat la această interdicţie, după cum reiese 
indirect din cele prezentate mai jos în acest cap.; vezi și P, Coresp., p. 151-152. Totuși, 
Aaron nu s-a adresat direct exilatului nici chiar atunci când a avut nevoie de lămuriri 
privind interesele episcopiei, de pildă în 1762 (ibid., p. 130-131; vezi şi p. 152-153). 

% BAFC, ms. lat. 393, f. 59-61. 


H Mai sus, în prezentul cap.; in contradicție cu cele comunicate de Kaunitz în 12 octombrie 
1757 lui Inochentie, anume că veniturile solicitate trebuiau mai întâi „atribuite“. 


H BAFC, ms. lat. 393, f. 62-65. 

% Ibid., f. 67-70. 

* [bid., f. 80-81. 

55 Р, Coresp., p. 128. 

% BAFC, ms. lat. 393, f. 100-101. 


87 Conform unei scrisori a lui Grigore Maior din 12 martie 1764 (Nilles, II, p. 619; însă 
acel ,nudius tertius" relatat la 12 martie nu este 9, precum afirmă acest autor la nota 1 si 
precum s-a preluat de către toți ulterior - vezi si Bârlea, Aaron, in Biogr. Lex., I, p. 94; 
Idem, Biserica Unità şi ecumenismul corifeilor Renaşterii culturale, p. 136, ci 10 martie, adică: 
alaltäieri). S. Micu transmite peste decenii date contradictorii: 25 februarie (în varianta 
Istoriei sale publicată de Cipariu în Acte şi fragmente, p. 117) şi 29 a aceleiași luni (în 

varianta publicată de Cornel Câmpeanu, Scurtă cunoştinţă a istoriei românilor, Bucureşti, 
1963, p. 119). 


55 Josif al II-lea, care a fost ales în 27 martie 1764 și încoronat in 3 aprilie 1764 la 
Frankfurt ca „rege al romanilor“. 


% Franciscus Barkóczi, 1761-1765. 


% Antonius Josephus Bajtay, episcop romano-catolic al Transilvaniei, membru din oficiu al 
secției catolice a guvernului ardelean, 1760-1772. 


9! Adolf Buccow, președinte al guvernului și, în același timp, general-comandant al 
Transilvaniei (7 mai 1762-18 mai 1764); Andreas Hadik, urmașul său în aceste demnități 
(21 iulie 1764-20 octombrie 1767). 


92 „să alegeți... afară de mine“ se înțelege cu siguranță în sensul că ei (Dăianu și ceilalți 
adepți ai săi) să nu se aștepte ca el să întreprindă ceva în propriul interes. 


% Mai jos în acest cap. 
9% Vezi Noul Testament, Evanghelia după loan, 12, 35. 
95 P. Coresp., p. 138-139. 


% Decretul lui Inochentie din 25 ianuarie 1747 (în Introducere la această lucrare, citat sub 
nota 28; aici cu referire la copia 1, p. 156-157). 


97 În textul românesc, probabil din greşeală: mi-au (căutat) în loc de eu am (căutat). 


% El se gândea cu siguranță la agitația antiunionistă a călugărului Sofronie (1759-1761), 
care a continuat în anii următori, chiar dacă mai atenuată, tot sub numele acestuia (B, 
Episcopii, p. 172-173; Dragomir, II, p. 152-241, 255-259). 


% Р, Coresp., p. 139-140. 
100 Thid., p. 140-141. 


101 Ibid,, р. 132. În această scrisoare se plânge de masinatiunile care lar fi adus la dizgrație 
in fața Curţii si care ar fi fost alimentate de „necatolicii“ din Transilvania. Aceștia, de altfel, 
nu ar fi avut sorti de izbândă „dacă nu ar fi atras de partea lor pe unii din pioșii părinţi 
iezuiţi, cărora tocmai în calitatea lor de părinți pioși li s-a acordat mai multă încredere decât 
ar fi meritat“. „Când am văzut aceste lucruri, am apelat la Roma, dar am găsit atunci prea 
puţină înţelegere între Sfântul Scaun si preainalta Curte vieneză și de aceea preainaltul 
Pontifex nu a putut face nimic pentru mine.“(!) Vezi și ceea ce va afirma în acest sens, la 28 
aprilie 1764, tot in acest cap. (Pentru atitudinea lui Benedict XIV vezi mai ales cap. II.) 


1? MOL, Erd. kanc. lt, Acta gen., 1765, nr. 214, fol. 13-13v (o nouă paginare cu creionul: 
393.394). 


1% Nilles, IT, p. 624 (Rednic către Barkóczi, 24 iunie 1764). 
104 Cipariu, Acte şi fragmente, p. 114. 
1% Tóth, p. 242, nota 2. 

1% După cum reiese din scrisoarea lui Grigore Maior către loan Micu (Blaj, 25 septembrie 
stil vechi, 6 octombrie stil nou, 1764), în MOL, Erd. kanc. lt, Acta gen., 1765, nr. 214, fol. 


5 (traducere din limba română). 


107 Ibid., fol. 14-14v (nouă paginare cu creionul: 403-404), traducere. Referinţă la Toth, p. 
242, nota 3. 


108 H-H-StA, Hung., F. 364, fol. 129. 


109 P, Coresp., р. 141. Albu (р. 223-224) confundă conţinutul scrisorilor din 9 iunie si 18 
august 1764. 


по Dumitriu-Snagov, p. 194-195. 


1! Ibid., р. 196-199 (cu traducere românească, pe care a trebuit să o corectăm în unele 
pasaje); în regestele editorului se afirmă greșit că această scrisoare ar fi fost adresată 
prefectului Propagandei Fide. Un protopop ca A. Dăianu nu se putea adresa însă unui 
cardinal, conducător al Propagandei, cu formula „Reverendissime in Christo frater“, ci ar fi 
trebuit să folosească formula de adresare „Eminentissime princeps...“ De altfel, este evident 
din context cine este adresantul scrisorii. 


112 Pastor, XVI/2, p. 452456; Seppelt, V, p. 456 sqq. 
"3 BAFC, ms. lat. 393, p. 53-54. 
114 Citat in Cap. II la nota 37. 


15 Raportul lui Marefoschi publicat de Ardeleanu in Foaie bisericească şi scolastică, 1888, p. 
183; o nouă ediţie, fără a o cunoaște ре cea anterioară, Dumitriu-Snagov, p. 192-195 (cu 
datarea inexactă în regeste: 2 august 1764, data scrisorii lui A. Dăianu către Wolodzko. 
Raportul era nedatat, provenind, probabil, din septembrie același an). 


116 Nilles, II, p. 623. 
17 Ibid., р. 622427, 631. 
"8 Toth, p. 242. 


1? Dumitriu-Snagov, p. 200-205 (în regeste se afirmă greșit că memoriul ar fi fost adresat 
Propagandei). Grigore Maior se declară autor al acestui act, ceea ce, de altfel, indică o 
extremă versatilitate (ibid., p. 208, punctul 7). De fapt, a fost scris de mâna lui „Basilius 
Kaliany, vlenerabilis] cleri secretarius“, după cum se poate recunoaște după grafia de pe 
microfilm. 


120 Doc. 340 din 10 noiembrie 1764. Îndemnul din această scrisoare a fost urmat, căci 
„reprezentanţii clerului au scris în 29 ianuarie 1765 la Congregația Propagandei Fide din 
Roma si au cerut numirea lui Micu-Klein“ (Bârlea, Biserica Română Unita..., p. 103, după 
Päclisanu, Istoria Bisericei Române Unite). 


121 Nilles, II, p. 623-630 (după original, dar cu schimbarea greșită, modernizarea datei de „1 
X-bris 1764" în „1 Octobris 1764“); P, Coresp., p. 142-143 (după copia din BAFC, ms. lat. 
393, f. 110-111, datată corect). 


122 B, Klein, p. 268. 


123 Care pe atunci se afla la Viena în legătură cu numirea sa. 

124 S. Micu, Scurtă cunoştinţă, p. 121; la fel, dar mai amănunțit, la Cipariu, Acte şi 
fragmente, p. 116-118. 


125 S. Micu, Scurtă cunoştinţă, p. 121-123; Tóth, p. 243-244; Dumitriu-Snagov, p. 200-219, 
225-226. 


126 Torga, [storia literaturii române în secolul al ХУШЧеа (1688-1821), II (ed. a 3-a), p. 138 si 
nota 22. Vezi si S. Micu, Scrieri filozofice, studiu introductiv si ed. critică de Pompiliu 
Teodor si Dumitru Ghise, Bucuresti, 1966, p. 7 (studiu introductiv). 


127 Torga, Istoria literaturii, ЇЇ, p. 139 si după el B, Episcopii, p. 304-305. 
"в B, Episcopii, І. cit. 
1% S. Micu, Scurtă cunoştinţă, p. 115-117. 


1% P, Teodor, în studiul citat mai sus (nota 126), p. 9-10 si nota 13, pleacă de la ideea că el 
ar fi murit înainte de 1759. Aceasta ar însemna că aluziile la protopopul de Sadu din 
scrisoarea lui Inochentie către episcopul Aaron din 20 februarie 1762 (P, Coresp., p. 130- 
131), ca si cele din scrisoarea comună a lui Мари, Muresan și I. Aaron din 17 septembrie 
1763 (vezi mai jos, în acest cap., nota 139) nu s-ar putea referi la Stoia. Lucrurile nu par 
însă univoce. 


BIP, Coresp., р. 143. 


12 BAFC, ms. lat. 566, р. 90-91; pomenit in P, Coresp., p. 104, nr. 61, nota 1. Vezi si p. 
97, 104, 114. Pentru Toma: B, Klein, p. 127-129. 


19 P, Coresp., р. 151, 152. 
134 Vezi, mai ales, Cap. IV din prezenta lucrare. 


135 P, Coresp., p. 127. Identitatea sa mi se pare cu atât mai sigură, cu cât, in acea vreme, in 
anii '50 ai secolului XVIII, în Colegiul Propagandei nu se afla nici un alt bursier de la Blaj 
(B, Episcopii, p. 284, 366-367; Radu, Foşti elevi, p. 12-13; Toth, p. 233-236; Dumitriu- 
Snagov, p. 244-249, 268 sqq). 


136 ASC, Col. doc. Blaj, nenumerotat. Metz era forma germanizată a numelui. 
137 Ibid., nr. 359. 

138 Probabil, protopopului. 

13 Ibid., nr. 414. 

14 Ardeleanu, p. 124; B, Episcopii, p. 367. 

11 Doc. 338 din 8 octombrie 1764. 


142 De consolatione ad episcopos [...], auctore Fr[atre] Josepho a Sancta Maria de Sebastianis, 
Roma, 1685, purtând însemnarea: „Sanctissimae Trinitatis Monasterio inscribit Joannes 
Klein de Szád, Romae, 12 Aprilis 1765" (BAFC, B [fondul Blaj] 1321), însemnare ștearsă 
ulterior prin linii, pentru a face loc unei indicaţii contemporane din altă mână, de o 
descifrare nesigură. Quaresimale di Paolo Segneri della Compagnia di Gesù, Bassano, 1742, 
cu însemnarea: „Joannes Inn. L. B. Klein de Szád, Episcopus olim Fogarasiensis, 
Admodum Reverendo in Christo Fratri Silvestro Kalyani Or[dinis] S[ancti] B[asilii] 

Mlagni], Roma [!], 26 Aprilis 1765“ (BAFC, B 876). Ambele dedicaţii sunt din mana 
nepotului Ioan (vezi facs. XIII si XIV), cf. facs. X. 


19 Ardeleanu, ibid.; S. Micu, la Cipariu, Acte si fragmente, p. 119; Toth, p. 249. 
14 P, Coresp., p. 15, 53, 58, 120-124 etc. 


145 Cod. Vat. Lat. No. 8046, pars II, f. 118. A se vedea si Isidoro Carini, La Biblioteca 
Vaticana, Roma, 1892, p. 120; Bălan, p. 63-65. Publ. din nou, fără a cunoaște bibliografia 
anterioară, de Dumitriu-Snagov, p. 236-237, cf. 23. 


146 Tăutu, Testamentul, p. 57. 


141 B, Episcopii, p. 355, 357-358, 368-369 (la p. din urmă: „Clementi XVI“ greșit, in loc de 
Benedict XIV, cum se îndreaptă si in erată). Pentru Floarea adevărului si Învățătura 
creştinească vezi si Tagliavini, p. 1-2 si fig. 1; p. 4-7 şi fig. 5-7; Bianu - Simonescu, nr. 276, 
299. 


48 Tăutu, Testamentul, p. 57-58. 
19 Doc. 341 din 3 octombrie 1765. 
150 Téth, p. 169, n. 6. 


151 Manuscriptum Baronis Klein de Szád epigramatum celebrorum latinorum scriptorum selecta, 


descris de B, Klein, p. 267. 
152 P, Coresp., p. 31. 


153 Pentru descrierea mai amănunțită a acestui registru (deși cu mici inexactitäfi): B, Klein, 
p. V-VI; Radu, Manuscriptele; P, Coresp., p. 34. 


154 P, Coresp., p. 3. Primele 96 de file ale registrului sunt scrise de aceeași mână care a scris 
şi Registrul nr. I (Facsimilul I). Noi ne-am gândit inițial dacă nu cumva ar putea fi vorba de 
scrisul lui S. Caliani sau Gr. Maior, mai ales că episcopul, cam în iunie 1745 - după cum 
am arătat în Cap. IV - se adresase Congregaţiei Propagandei cu cererea ca unuia din cei 
doi să i se îngăduie să-l ajute în calitate de secretar. Dar (conform facsimilelor IV si V) 
scrisurile celor doi sunt total diferite de cel din registru si ei au părăsit Roma în primăvara 
anului 1747 spre a reveni acasă, pe când în amintitul registru au mai fost incluse scrisori 
din 9 septembrie a aceluiași an. În orice caz, suntem de acord cu afirmaţia că, după fila 96 
a registrului nr. II, „urmează două scrisuri diferite, străine și necunoscute“ (P, Coresp., p. 3; 
facsimilele II si III). În cazul primului dintre cele două scrisuri poate fi vorba doar de 
cineva care nu era obișnuit cu antroponimele și toponimele uzuale în Transilvania și 
Ungaria, căci el scrie, de pildă, numele „Pap“ ca „Pass“ (BAFC, ms. lat. 566, f. 101, nr. 3u 
si f. 103, nr. Зу), „Naszodiensis“ ca „Weszediensis“ (p. 120, nr. 1), „Dobrensis“ ca 
„Debrensis“ (ibid., nr. 15), , Rascianorum" ca „Ruscianorum“ (p. 152, nr. 18). 


155 Facsimilele VI-IX. Sá nu se uite boala de care suferea Inochentie. 


156 Facsimilul X. 


157 Facsimilul IX. Aici se remarcă deosebirea dintre scrisul nepotului, care a copiat textul gi 
formulele de adresare de deasupra semnăturii, și cel al lui Inochentie, care a semnat actul. 
Identitatea scrisului din Registrul nr. III si cel al nepotului lui Inochentie este evidentă mai 

cu seamă prin compararea Facsimilului X (din acest registru) cu Facsimilul XI (o scrisoare 
autografă a nepotului loan către Gr. Maior, Roma, 10 noiembrie 1764, Doc. 340). 


158 Cipariu, Acte şi fragmente, p. 142; B, Klein, p. VI. 
159 Nota 142 in acest cap. 
160 S. Micu, Scurtă cunoştinţă, p. 118. 


161 B, Klein, p. VI. P, Coresp. se întemeiază aproape în exclusivitate pe aceste registre, din 
care însă au fost omise nenumărate acte, fără a fi nici măcar amintite (cu puține excepții). 
În Registrul nr. III (BAFC, ms. lat. 393, f. 78-80) se află o apologie a lui Carol de Bourbon 
şi a Mariei Aurelia sub titlul Orazioni dette al Re ed alla Regina di Napoli nel 1759 in 
occasione della partenza delle loro Maestá per la Monarchia delle Spagne, care, după cum 
reiese din context, provine de la un supus din Neapole si a fost inclusă in registru (poate ca 
model de stil?). Inochentie nu s-a putut afla la Neapole (unde, precum se stie, perechea 
regală se îmbarcase la 7 octombrie 1759), pentru că el nu avea voie să părăsească teritoriul 
statului papal. 


162 Mai sus, Cap. II, V-VI, precum și in cap. de față. 

163 (Millini) către Uhlfeld, 12 aprilie 1752 (H-H-StA, Hung., F. 364, fol. 90). 
16 B, Klein, p. 268. 

165 Tăutu, Testamentul, p. 61, 67. 


166 Mai sus, în cap. de faţă. Interpretarea lui Tăutu (Testamentul, р. 58-59; Idem, Un epizod, 
p. 106) că Inochentie, probabil de la începutul exilului sáu, dar cu siguranță din 1752, 
când nepotul său loan a venit la Roma, ar fi avut o locuinţă particulară, este contrazisă de 
faptele cunoscute (mai sus, Cap. II, nota 2). 


167 Tăutu, Testamentul, p. 61. 
16 B, Klein, p. 268. 
19 Tăutu, Testamentul, p. 66-67; Idem, Un epizod, p. 110. 


1? În Italia, pe atunci, orele se socoteau începând cu o jumătate de oră după apusul 
soarelui, ceea ce varia după anotimp și latitudine (Vaussard, p. 27; vezi si Ruhl, p. 212; 
Lessico Universale Italiano, Roma, Treccani, 15-1975 - sub vocea ora). Goethe (al cărui 
exemplu îl citează Rühl), în descrierea călătoriei sale in Italia, a încercat să redea grafic, în 
data de 17 septembrie 1786, în timpul șederii sale la Verona, relația dintre sistemul 
cronologic modern și cel italian de atunci pentru a doua jumătate a lui septembrie (Goethe, 
p. 51-53). E de remarcat aici că moartea lui Inochentie (cu două decenii mai devreme) cade 
în aceeași perioadă a anului. 


171 Tăutu, Testamentul, p. 60-62. 
1 În valoare de circa 50 de florini. 
17 Tăutu, Testamentul, p. 62-64. 
14 Thid., p. 60, 62. 

175 Tăutu, Un epizod, p. 106. 

176 Monumenta Ucrainae historica, VI, p. 335-336, nr. 208. Vezi și Tăutu, Un epizod, p. 111- 
113. 


177 În documentele citate după Monumenta Ucrainae historica, respectiv după Tăutu, acesta 
este pomenit, o dată sub numele de Giordani (Un epizod, p. 111, nota 2; p. 113, nota 4), 
altă dată sub numele Cecconi (ibid., p. 112, nota 3). 


118 Ibid., p. 115, nota 5. 
179 Ibid., p. 112-113; Idem, Testamentul, p. 67. 
18 P, Coresp., p. 154; Dumitriu-Snagov, p. 234. 


181 Dacă intregim prescurtările și adaptám ortografia, ca și semnele diacritice, regulilor 
actuale, pentru o lectură cursivă, obținem următorul text: „Deo Optimo Maximo. - Joanni 
Inocentio Libero Baroni Klein, Valachorum, Graecorum, Ruthenorum [et] Rascianorum 
episcopo Fogarasiensi, quia Carolo VI et Maria Theresia, Romanorum Imperatoribus, pro 
sua ecclesia pro suoque populo plurimis impetratis beneficiis, provincia sancte pieque 
administrata, de ecclesia, per principe, de patria optime meritus, tandem aetate viribusque 
confectus cessit episcopatu. Vixit annos LXXVI. Obiit nono [die ante] kalendas Octobris 
MDCCLXVIII. Joannes Klein, fratris filius, amoris dolorisque monumentum posuit". 
Acest epitaf a fost publicat prima oară de Cipariu (Acte şi fragmente, p. 142-143) după 
Registrul Nr. III al corespondenței din exil (BAFC, ms. lat. 393, p. 131, azi filă lipsă, care 
- repetám - a fost scrisă de nepotul său loan). Apoi, în Unirea, foaie bisericească-politică, 
Blaj, I (1893), nr. 1 (din 5 ianuarie), p. 1; Victor [Szmigelski] a copiat textul cu prilejul 
călătoriei sale din 1890 la Roma, direct de pe piatra de mormânt. A doua oară, a fost copiat 
de Bunea în aprilie 1893 tot direct la Roma (Klein, p. 268-269). De altfel, copia sa conţine 
greșeli în comparaţie cu textul lui Szmigelski, pe care nu îl cunoștea. Buchowiecki nu 
pomenește în lucrarea sa citată, II, p. 327-329, nici de mormântul, nici de piatra de 
mormânt ale lui Inochentie. 


18 Pentru înțelegerea acestui titlu: Introducere. 
183 Vezi mai sus, în prezentul cap. 


18 Data de 22 septembrie figurează nu numai în procesul-verbal dres, după cum am arătat, 
chiar în seara decesului, dar și în matricolele morţilor din parohia Sancto Francesco di 
Paola. Tăutu, Testamentul, p. 67, la Ritzler-Sefrin, p. 217, n. 2 (după P.A. Galetti, 
Necrologium episcoporum ab. an. 981 ad 1777. Codex Vaticanus Latinus 7900, f. 144). Doc. 
343 din 22 septembrie 1768, precum si la S. Micu, Scurtă cunoştinţă, p. 118; Idem, la 
Cipariu, Acte si fragmente, p. 103. 


1% B, Klein, p. 270. 


18 „Cronicar“, in Bună Vestire, Roma, 7 (1968), nr. 2, p. 3. Potrivit unei informații 
calificate, pe care am obținut-o în ianuarie 1970, nu se mai poate pătrunde la mormântul 
lui Inochentie, clădirea fiind sub sechestru. 


187 Vezi lucrările citate mai sus, n. 184. 
188 A se vedea mai sus, în acest cap., n. 23. 


18 Petruch, p. 104, nr. 846, cf. Introducere (a prezentei noastre lucrări). 

190 Petruch, nr. 607, 612, 955, 1054. Un doctor în teologie, primit ca novice tot in 1726, 
avea 33 de ani (nr. 828). Editorul citează și cazul unui novice de 51 de ani (ibid., p. 8). 


191 Doc. 18 din iunie 1745, n. 76. 

192 ASV, Archivio Concistoriale, Processi, vol. 116 (anul 1729), f. 296v. 
193 Ibid. 

194 [bid., f. 300. 


195 Ibid., f. 301v. St. Boér e menţionat in 1723 ca „metaphisicus“ la Cluj (Tóth, p. 179, n. 
4), deci student la cursul de metafizică (al III-lea și ultimul an de filosofie). 


1% Nilles, II, p. 506; cf. B, Klein, p. 7-8. 
197 Ritzler-Sefrin, loc. cit. (unde se afirmă că avea vârsta de 31 de ani). 


198 Vezi mai sus, Cap. I, Cap. II, n. 53; Cap. VI, Doc. 3 din 22 decembrie 1744, n. 14; 
Doc. 60 din 25 ianuarie 1747, n. 5. „Vârsta înaintată“, pe care și-o atribuie, în treacăt, 
Inochentie deja în 1749 (Cap. VI), e o expresie elastică ce nu-i poate preciza anii, mai ales 
că în ciclul biologic, în general scurt, al unui om din secolul XVIII, această expresie se 
potriveşte nu numai pentru etatea de 57 de ani, câţi ar fi avut el dacă s-ar fi născut in 1692, 
dar și pentru cea de 49 de ani, socotiți de la 1700. În 1762, după cum am văzut (în 
prezentul cap.), el se plângea, printre alte necazuri, că e „sleit de bătrâneţe“, expresie ce nu 
ni se pare nici ea concludentă pentru stabilirea precisă a vârstei, pe lângă faptul că exilatul 
avea obiceiul - probabil, fără să-și dea seama - să mai și amplifice lucrurile (cf. Cap. VI, n. 
86). Să nu uităm nici faptul că Frederic II al Prusiei (deși cam ipohondru), în 1752, în etate 
de numai 40 de ani, isi considera trupul „un edificiu vechi care cade în ruine“ (Augstein, p. 
438: observație la р. 183), iar în 1759, când era de 47 de ani, scria că c „bătrân incärunfit“ 
(ibid, p. 386, observaţie la p. 54). Totuși, a mai trăit 27 de anil... 


Concluzii 


PRIN FORMULAREA, ÎN SECOLUL AL XVIII-lea, a revendicărilor naționale ale 
românilor din Transilvania, în slujba cărora a luptat și din cauza cărora a fost 
nevoit să îndure exilul până la moarte, Inochentie Micu-Klein a intrat în rândul 
marilor personalități ale istoriei poporului său. 

După concluziile prezentate la sfârșitul fiecărui capitol, ne permitem câteva 
concluzii finale, ca o scurtă sinteză a cercetării noastre. 

Inochentie Micu-Klein (1700-1768), episcop din 1729 al românilor din 
Transilvania uniţi cu Biserica Romană, a stârnit, prin revendicările nationale 
pe care le-a formulat, opoziţia forurilor conducătoare ale acestei țări, ca si a 
celor ale Imperiului Habsburgic în care ea era inclusă pe atunci. În acțiunile 
sale, vlădica s-a întemeiat, înainte de toate, pe drepturile promise solemn 
românilor în diplomele imperiale din jurul anului 1700, cu prilejul unirii lor 
cu Biserica Romană, drepturi nerespectate însă. În afară de aceste diplome, 
Inochentie s-a străduit să introducă în dezbatere și argumente demografice, 
fiscale si istorice. Astfel, el s-a referit la majoritatea numerică a românilor față 
de toate celelalte popoare locuitoare în Transilvania (maghiari, secui, sași); 
românii erau obligaţi la purtarea celei mai mari părți din sarcinile publice; ei 
erau cei mai vechi locuitori ai țării, care trăiau aici - după cum afirma el - din 
vremea romanilor. Episcopul urmărea, prin acțiunile sale, totala egalitate în 
drepturi a clerului și poporului aflat sub jurisdicția sa spirituală cu categoriile 
sociale similare ale celorlalte popoare, solicitând recunoașterea românilor ca 
a patra națiune constituțională a Transilvaniei. 

Deoarece Guvernul și Dieta Transilvaniei s-au opus vehement acestor 
cereri, din teama de o răsturnare a constituției tradiționale a provinciei, Ino- 
chentie a fost chemat la Viena, în anul 1744, sub pretextul prezentării plân- 
gerilor sale. Acolo însă s-a văzut convocat, de fapt, în fața unei comisii de 
anchetă, care voia să-l declare vinovat de instigarea tulburărilor din dieceza sa, 
izbucnite, în fond, din pricina promisiunilor imperiale neonorate. Adevăratul 
motiv era, de fapt, imposibilitatea concertării revendicărilor românești cu 
poziţiile și interesele celor trei „națiuni“. În fața modului cum decurgea an- 
cheta, episcopul se vedea confruntat cu primejdia intemnifarii si înlăturării sale, 
printr-un proces, din demnitatea deținută. De aceea, el s-a refugiat la Roma 
$i și-a început, în ianuarie 1745, exilul, care, la început, din punct de vedere 
formal, putea fi caracterizat ca un exil voluntar și nu ca unul impus. Ceva mai 
târziu, în urma unor sugestii, Inochentie a încercat, prin motivații contra- 
dictorii, să-și prezinte plecarea la Roma ca o împlinire a unei îndatoriri episco- 

pale și nu ca o fugă, precum afirmau cei ce voiau să-l defăimeze. El a trecut 
sub tăcere faptul că și-a caracterizat în acest fel plecarea, în repetate rânduri. 

La Roma a inaugurat, mai întâi, încercările de împăcare cu regina Maria 
Tereza prin intermediul cardinalului Alessandro Albani, ambasadorul Impe- 
тїшїшї Habsburgic pe lângă Sfântul Scaun, sträduindu-se iar și iar să-și motiveze 
refugiul și să-și dovedească nevinovăția, fără a renunța însă la revendicările sale 
confesionale și naționale. Contrar veștilor pe care le-a trimis în fara și pe care 
istoriografia le-a preluat până acum fără rezerve, Inochentie s-a adresat cu 
memorii Curiei romane de-abia prin iunie 1745, după ce, până atunci, nu a 
dobândit nici un răspuns de la Curtea vieneză. Din această cauză, l-a rugat pe 
Benedict XIV să intervină în favoarea cererilor sale la Viena, aducând ca 
argument, la fel ca înainte de exilul său, punerea în pericol a Unirii prin pără- 
sirea ei de către diecezanii săi în cazul neluării în considerare a revendicărilor 
formulate. 

Papa, care se pare cá nu era convins de indreptäfirea acestor revendicări, 
altfel persoană accesibilă si altor puncte de vedere, a refuzat o intervenție in 
sensul solicitat de Inochentie, atunci când, într-o perioadă de tensiuni politice 
între Viena și Roma, aceasta ar fi putut fi interpretată ca un amestec străin în 
complicatele afaceri interne ale Transilvaniei. Benedict XIV a încercat să 
mijlocească numai reîntoarcerea episcopului în dieceza sa fără teama unei 
sancțiuni. Maria Tereza însă, aflată sub influența adversarilor revendicărilor 
lui Inochentie si nevoită să țină seama de sensibilităţile stărilor privilegiate 
datorită războiului cu care era confruntată, s-a opus reîntoarcerii prelatului 
român, amenințând chiar cu arestarea lui dacă ar îndrăzni să-i încalce inter- 
dictia. 

După ce, în vara anului 1746, încercarea de a obține aprobarea Curţii 
vieneze pentru un proces de reabilitare printr-un tribunal „competent“, adică 
bisericesc, cu deplina garantare a siguranței personale și a bunurilor sale, a 
eșuat, Inochentie a început să-și modifice obiectivele: în vederea reîntoarcerii 
în patrie urmărea acum înlăturarea instituției „teologului“ străin romano-ca- 
tolic. Acesta fusese instituit de Curte încă de la începuturile Unirii, din rândul 
iezuiţilor, ca instrument al politicii habsburgice, pentru supravegherea tuturor 
acţiunilor întreprinse de episcop și cler. Iniţial, Inochentie a stat în foarte bune 
relații cu ordinul iezuit, datorändu-si sprijinului acestuia nu numai pregătirea 
şcolară, ci si chiar numirea ca episcop. Dar aceste raporturi s-au schimbat si, 
ca urmare, teologul iezuit a fost prezentat de Inochentie, în curând, nu fără 
oarecare exagerare, ca izvor al tuturor relelor pentru el personal, pentru dieceza 
şi poporul său: dușman al revendicărilor românești, intrigant pe ascuns impo- 
triva persoanei sale nu numai la Curtea de la Viena, ci și la Roma. De aceea, 
în toamna anului 1746, Inochentie pronunţă asupra teologului excomunicarea, 
deși nu avea acest drept. Întreprinderea acestei măsuri nu numai că a stârnit 
şi mai mult mânia reginei contra sa și a transformat puternicul ordin iezuit 
într-un dușman de temut, dar La înstrăinat și de papă, care ar fi putut mijloci 

întoarcerea sa acasă. E de subliniat că, începând cam din primăvara anului 
1747, Inochentie evită tacit să pomenească, în argumentarea revendicărilor 
sale, așa-numita a doua Diplomă leopoldină, emisă de împăratul Leopold | 
în favoarea românilor uniți în anul 1701, pe care o utilizase până atunci mai 
cu seamă în sprijinul recunoașterii românilor ca a patra națiune constituțională. 
El a renunțat însă numai la amintirea nominală a ei, întrucât instituţia teolo- 
gului străin, împotriva căreia lupta cu atâta îndârjire, ca fiind o piedică în calea 
aspirațiilor sale și o injosire a instituției episcopale, își avea originea în aceeași 
diplomă. Concomitent însă, el rămânea credincios revendicărilor bazate juridic 
pe acest act. 

După unele ezitări, Curtea vieneză a decis, începând din 1747, înlăturarea 
acestui incomod și neliniștit protagonist al cauzei românești. Obiectivul trebuia 
atins prin demisia episcopului, la adoptarea căreia era necesar ca Inochentie 
să fie convins de către papă. Acestui scop i-a slujit și sechestrarea veniturilor 
sale episcopale, pentru ca, sub presiunea nevoilor materiale, îndărătnicul vlă- 
dică să devină mai maleabil. Benedict XIV, care era acum conștient de faptul 
că întoarcerea episcopului în dieceză a devenit definitiv imposibilă, s-a confor- 
mat dorinței Mariei Tereza. Episcopul însă, fiind încredințat de dreptatea cauzei 
sale si bazându-se pe fidelitatea credincioșilor săi din patrie, a respins în princi- 
piu propunerile de demisie care i-au fost prezentate. Supus presiunilor mate- 
riale și morale, el nu a exclus însă categoric posibilitatea retragerii în cazul 
asigurării unei pensii. Concomitent, el pregătea o lovitură împotriva vicarului 
său general Petru Aaron, deoarece acesta, fostul său favorit, îl dezamăgise re- 
fuzând să publice în dieceză amintita excomunicare a teologului iezuit. Aaron 
vedea în acest act nu numai o manifestare contrară stăpânirii politice a țării, 
ci și o acțiune ilegală în lumina dreptului canonic. Episcopul, în august 1747, 
l-a excomunicat si pe Aaron, cel prețuit, deopotrivă, la Viena și Roma, căruia 
instituţia teologului străin îi era, de fapt, tot atât de puţin simpatică. Inochentie, 
care s-a bazat pe sprijinul clerului și poporului, se pare că a apreciat greșit 
realele raporturi de forță ale vremii. Prin acţiuni imprudente, cum erau cele 
dovedite de exemplele anterioare, el a încercat să impună forurilor condu- 
cătoare politice și confesionale punctul său de vedere, mizând pe îngrijorarea 
lor în ceea ce privește soarta Unirii religioase din rândul poporului român și 
pe tulburările sociale iscate în Transilvania. 

Situaţia s-a ascuțit și complicat și mai mult când Inochentie l-a numit ca 
nou vicar general, în locul lui Aaron, pe protopopul Nicolae Pop de Balomir 
(Balomireanu), sprijinit și el de cler și popor. Aaron era recunoscut mai departe 
de către cercurile oficiale; papa i-a acordat chiar titlul de vicar apostolic. În 
această calitate, el putea conduce dieceza independent de episcopul exilat, un 
fapt pe care Inochentie nu voia să-l ia la cunoștință. Curtea vieneză, tot mai 
iritată, insista la Curia romană pentru retragerea lui Inochentie, dar dorea mai 
întâi să obțină anularea excomunicării lui Aaron chiar de către episcop, pentru 
al scoate pe Aaron din discreditarea și izolarea in care ajunsese în fafa clerului 

şi credincioșilor. Supus unei presiuni crescânde, cu sănătatea labilă și slăbit 
de nevoi materiale, în mai 1478 Inochentie a acceptat - chiar dacă printr-o 
declaraţie nu tocmai sinceră - să recunoască demnitatea lui Aaron, ceea ce 
însemna practic renunțarea la jurisdicția efectivă asupra diecezei sale. 

Deși Aaron a fost astfel reabilitat formal, poziţia sa în cadrul clerului și 
poporului nu s-a întărit, aceștia sprijinindu pe mai departe pe episcopul lor 
exilat și susținând revendicările formulate de acesta în interesul lor. Se cerea 
pe mai departe revenirea lui Inochentie în dieceză și reintegrarea lui în toate 
drepturile, sub amenințarea renunțării la Unirea religioasă. Din iunie a acelu- 
iași an, Balomireanu a întors efectiv spatele Unirii și a fugit în Tara Româ- 
nească, de credință ortodoxă. Curtea vieneză și, la insistenţele ei, și Curia 
romană, în pofida unor diferențe de vederi privind procedura, nu mai puteau 
fi abătute de la hotărârea irevocabilă de a-l înlătura din funcţie pe incäpäfänatul 
şi incomodul episcop. Revocarea excomunicării lui Aaron a reprezentat doar 
prima etapă a neutralizării lui Inochentie, următoarea și cea dorită cu consec- 
venta fiind demisia. Episcopul a încercat prin toate mijloacele să se opună 
presiunilor în acest sens. Pentru a o împăca pe regină a mers, în disperarea 
sa, atât de departe, încât a promis repetat (mai întâi în septembrie 1747, apoi 
în noiembrie 1750) să renunțe la orice activitate social-politică de îndată ce i 
se va asigura reîntoarcerea ca episcop în dieceza sa, fără însă a se dezice de 
revendicările românești formulate anterior. Degeaba însă. După tratative anevo- 
ioase și îndelungate, pe care le temporiza cu încăpățânare pentru a nu își pierde 
demnitatea episcopală și pentru a-și putea sluji poporul mai departe, în cele 
din urmă, istovit de nevoi și dureri corporale, dar și sufletești, a trebuit, în 
1751, să accepte demisia în schimbul unei pensii modeste din veniturile epis- 
copiei. , 

În cursul celor 17 ani pe care i-a mai petrecut în tristul său exil, nu Lau 
părăsit dorul de fara și grija pentru soarta poporului său, astfel încât nu s-a 
resemnat nici o clipá. Tatonările din 1756 și 1762 de a se întoarce acasă pentru 
restul vieții sale ca persoană particulară, respectiv din 1764, anul morţii lui 
Aaron (care i-a urmat în scaunul episcopal de la Blaj), de a obține reinvestirea 
în funcţie, au rămas fără succes, chiar dacă a agitat din nou pericolul ce ame- 
ninfa Unirea religioasă si care devenise între timp real. Atât pentru regină, cât 
si pentru forurile guvernante ale Imperiului Habsburgic si reprezentanții stă- 
rilor privilegiate, revendicările naționale nelinigtitoare ale românilor, pentru 
care luptase episcopul, erau de neuitat. De aceea, aceștia nu și-au îmbunat rigi- 
ditatea lor socială și politică prin nici uh strop de înţelegere și nu au trecut 
cu vederea faptul că în fara aceste revendicări aveau tot mai multi susținători. 
Chiar și pensia lui Inochentie, acordată pentru modesta lui întreținere în exil, 
i-a fost plătită, deseori, cu mare întârziere și printr-o procedură birocratică 
greoaie, vlădica fiind nevoit să se plângă mai cu seamă cancelarului Kaunitz. 

Până la sfârșitul vieții, Inochentie și-a clamat nevinovăția, convins fiind de 
caracterul drept al cauzei poporului său, ținut într-o situație nedemnä prin 

refuzarea drepturilor legitime in propria-i patrie. Exilului tragic i-a pus capăt 
moartea abia în anul 1768. Ţinând seama de unele surse noi, Inochentie, la 
data decesului, a avut vârsta de 68 și nu de 76 de ani, cum s-a considerat 
înainte. În pofida dezamägirilor pe care i le-a pricinuit nerespectarea promi- 
siunilor social-politice față de românii uniţi și dincolo de acuzațiile adversarilor 
săi (și, sub influența acestora, chiar ale unora care nu îi erau dușmani), el a 
rămas pe toată durata vieţii un adept sincer al Unirii cu Biserica Romană. 
Inochentie a pus însă Unirea religioasă în slujba ideii nationale. Scopul luptei 
sale a fost fără îndoială drept, dar în alegerea mijloacelor, a momentelor priel- 
nice și în aprecierea posibilităților reale a comis și greșeli, temperamentul 
coleric ducându-l, deseori, la decizii impulsive, imprudente, la afirmaţii exa- 
gerate și contradictorii, uneori neîntemeiate. În lupta inegală, în cursul căreia 
s-au coalizat contra sa forțe copleșitoare în împrejurările date, a căror amploare 
o subestimase evident, el a trebuit să se recunoască învins. Dar ideile și reven- 
dicările pentru care s-a luptat, puse în slujba unor necesităţi istorice, au găsit 
teren fertil încă în timpul vieţii sale, pentru ca, în cursul generațiilor următoare, 
să aducă rod bogat, formând temelia programului național de emancipare a 
românilor din Transilvania. 

m Inochentie Micu-Klein, pictură, probabil la Viena, pe la începuturile păstoririi sale 
(Bârlea, Biserica Romana Unită..., р. 43). 


W Petru Pavel Aaron (Bârlea, ibid., р. 97). 

W Maria Tereza, gravură de J.E. Reinsperger, 1747 (după un portret de J.E. Liotard, 
1744, cf. Guglia, Il, р. 32). 

m Kaunitz, gravură (după un portret de Martin Meytens, cf. Guglia, Il, p. 192). 

W Clement XIII, picturá de A.R. Mengs (cf. Haidacher, p. 695). 


m Cardinalul Alessandro Albani, pictură contemporană (cf. Haidacher, p. 701). 

W Facs. 11: Inochentie către Maria Tereza, (Roma), 19 septembrie 1747 (Doc. 
103). Fragment. 

W Facs. Ill: Inochentie către Maria Tereza, (Roma), octombrie 1750 (Doc. 266). 
Fragment. 

W Facs. IV: S. Caliani către Serbelloni, Blaj, 26 decembrie 1747 (Doc. 148). 
Fragment. 

m Facs. V: Gr. Maior către secretarul Propagandei Fide (Lercari), Viena, 10 mai 
1749. Fragment. Fc. dupá APF, Scritture riferite, Ungheria e Transilvania, vol. 
5, f. 356; publ. Dumitriu-Snagov, p. 166. 


he 


ite 


mer mene EAT were” 
"y ise u sad ens Kisin Si ТЫНЫ tanc: alla 
tape?" mel santt 41 o eser quz yen: 
CS e 
rt A САРГА 


zunrco LA e euer 
Seeepsi come an 


„unter / 
BT E D ann: лёс 
qr tione ттт edel LUPA Y dod 
e Welle netezi 
E Mie lg. umcratto wt. imzerzine ` eh stesse. УЧ 45. H 


Pd TIA E KTM: 
ушёнтг UR Anne st). "eve dia 
meo au 
Zu 
PO ut SH 


acad dna "oe 

omma Se ennui pirni aot nani milk. #ис 
(о yeome sd d VYCSEBUEC cna iene stati слет 

жи rae авы Be agit ia ‚artenza у, дәп ^ aan 
ra aen АУ „7 айт E гу NOTIS Miu a- 
сее 1524 Am e Кез ada NNN rA. 
dE TT Me easi pe ati ROS 71 2770 P * 

MA Ia etr) FAUT? ni TEC. conte 
as oos Кат. Ue Peters 
mute PORC 


e Хоми 
"um set mea feast. np, 
, n Микита ABIA REI A 
Aere gei ve el Бати =. MAL bad fena | us p ee 
А ers: эшит On nal? Conca. "Zeen ghe + эг 
aa re es fm ло) Ge das jhar Sta Kemi Hs & Kukerlo at 
-erıre Ungaria» 5 Ji dere 
vole sarta fonsi Mer yene гт een tan 
r Senei in fal талог d t 
Lh cou ar p шд ыл. л. serm E | eto 
14 ora Ine ушп! Adsscı «ени: german, T дес” 
Агна “ rat, отел ПЕНЧО 
ex sn ever Fare d 
споет. а 


Ve 
cote te, Жөн» 
Leg, КТЫ "Nein € 
era. 
Pie 24 Da 


КЕ УЛУУ 
dhr SASA `4. erc? D eiut utt n 
am vastes “leat e Sad 
/ 
nonet E pa Apress DE "ufa (e % e^ 


EU tae 
Lu р тх Sm ptr c In 
nan UT, ien sf FPO 


1: Me im 


amm l 


сж 


m Facs. VI: Anexă la scrisoarea lui Inochentie către (Uhlfeld), 8 mai 1751 (Doc. 


281). Fragment. 

m Facs. Vil: Inochentie către Millini, Roma, 1 iulie 1751 (Doc. 290). 

@ Facs. Vill: Inochentie către Millini, (Roma), 12 septembrie 1751 (Doc. 294). 

m Facs. IX: Inochentie către (Kaunitz), Roma, 12 septembrie 1764 (Doc. 336). 
Fragment (orig.). 

m Facs. X: Inochentie către (Kaunitz), Roma, 12 septembrie 1764 (Doc. 336). 
Fragment (copie de reg.). 

m Facs. XI: loan Micu-Klein către Gr. Maior, Roma, 10 noiembrie 1764 (Doc. 340). 
Fragment. 

m Facs. XIII: Însemnare (ștearsă cu linii) a lui loan Micu-Klein pe o carte, Roma, 12 
aprilie 1765 (cf. studiul, Cap. VII). 

uvintele lui Inocentiu Micu-Klein, 

dintr-o cunoscută si mereu citată 

epistolă, care a plăcut atât de mult 
lui Blaga, - „nu poti învia cu adevărat 
decât în pământul patriei“ -, rămân cea 
mai mișcătoare profesiune de credință a 
unui patriot din întreaga literatură 
epistolară românească. 

